
FORORD. 

HR.  Holger  Rosenberg  besidder  to  for  en  Forfatter  uvurderlige 
Egenskaber:  at  være  fordomsfri  og  være  Indtryksmenneske. 
Han  gaar  til  sin  Opgave  aldrig  uforberedt,  men  altid  uforbehol- 
dent, ser  med  egne  friske  Øjne  paa  Sagen  og  dømmer  om  den 
med  et  levende  bevægeligt  Menneskehjerte.  Derfor  bliver  Dom- 
men god  og  retfærdig,  subjektiv  sand  uden  Stikken  under  Stol 
af  det,  han  ikke  synes  om,  men  ogsaa  uden  Sneversyn  eller 
Ufrihed  af  forud  anvist  Partistandpunkt.  Hertil  kommer,  at  Holger 
Rosenberg  har  en  for  Danske  desværre  yderst  sjelden  Begavelse 
til  at  omgaas  Russere  og  vinde  dem  for  sig.  Dette  heldige  An- 
læg hos  ham  har  jeg  oftere  selv  iagttaget  og  moret  mig  derover. 
Vi  gik  til  Ex.  sammen  ned  ad  Malaja  Bronnaja;  der  stod  i  en 
Port  nogle  russiske  Bønder,  søndagspyntede  og  feststemte  med 
glade,  røde  Ansigter;  den  ene  af  dem  havde  en  Paafuglefjer  i 
Huen  og  i  Haanden  en  trestrenget  Balalejka.  Min  Landsmand 
smækkede  Fyren  paa  Skulderen,  knibsede  til  Instrumentet,  saa 
det  sang,  og  sagde  af  sit  lille  Ordforraad  et  Par  pæne  Ting. 
Hillemænd,  hvor  Russeren  blev  glad.  Han  spillede  løs  paa  sin 
Balalejka  for  ham  og  dansede  dertil  i  Hop,  skiftevis  paa  det  ene 
og  paa  det  andet  Ben,  saa  Paafuglefjeren  nikkede  til  alle  Sider; 
tilsidst  vilde  han  forære  Rosenberg  Balalejkaen;   det  Hele  endte 


med  en  Omfavnelse  og  gensidige  Kys  paa  begge  Kinder.  Saadan 
skal  det  netop  være;  kun  ved  selv  at  have  Hjertelag  til  at  vinde 
Hjerter  hos  det  Folk,  man  vil  stifte  Bekendtskab  med  og  skildre, 
kan  en  Skildring  komme  frem,  med  hvilken  det  til  Gavn  for  Aand 
og  Hjerte  lønner  sig  at  stifte  Bekendtskab. 

Læseren  af  denne  Bog  vil  ikke  blive  skuffet.  Her  er  Lejlig- 
hed nok  til  baade  at  berige  sig  med  Kundskab  og  føle  Fantasien 
sat  i  Bevægelse.  Stoffet  selv  fører  dette  med  sig  ved  at  fortælle 
om  et  Vidunderland,  som  virkelig  er  til.  Forfatteren  er  trængt 
ind  i  Æventyrets  Rige;  han  har  set,  han  har  følt,  han  er  grebet 
deraf.  Gennem  Bogen  gaar  et  Pust  af  Stemning,  som  bærer  op, 
Glædesstemning  over  Livet  og  Kærlighed  til  Medmennesker. 

Lipovetz,  Selo  Napådovka,  August   1904. 

Thor  Lange. 

STORE,  Stolte,  frie  Sibirien  —Verden  for  dig  selv!    Jeg  priser 
dig  for  dine  uendelige,  blomstertunge  Stepper,  dine  tavse,  alvor- 
lige Vidder,   dine  tusindaarige,   mørke  Skove,  din  Ensomhed,  din 
Poesi,    din   Rigdom,    din    jom- 
fruelige Skønhed,  dit  Folk,  din 
Fremtid ! 

En  Digter  burde  fremstaa, 
som  kunde  synge  en  Højsang  til 
din  Pris,  som  kunde  stemme  sine 
Strenge  i  den  lyseste  Dur  eller 
den  sorteste  Mol.  Thi  her  er 
ingen  Brug  for  Mellemtoner.  Her 
er  enten  Solskin  eller  Mørke, 
skingrende  Sommer  eller  knu- 
gende Vinter,  Ædelhed  eller  Ne- 
derdrægtighed, uigennemtræn- 
gelig Urskov  eller  nøgen  Steppe, 
Fattigdom  eller  Rigdom,  Skidt 
-eller  Kanel! 

Ingen  uden  den  tavse  Steppes 
Kalmuk  eller  den  øde  Tundras 
Ostjak  har  hidtil  sunget  sine  højt- 
stemte,  vemodige  Sange  til  din  Pris,  og  ingen  kender  disse  Sange 
uden  for  den  Kibitke  eller  den  Jordhytte,  hvor  Naturens  Dig- 
tere sang  af  deres  fulde  Hjærte,  hvad  Røvertog  og  Heltefærd 
lagde  dem  paa  Tungen,  hvad  utøjlet  Elskov  og  blodrødt  Had  fik 
til  at  røre  sig  i  deres  Hjærter,  hvad  de  mægtige  Floder  og  de 
endeløse  Snemarker  fortalte,  hvad  Vindens  Suk  i  Cedrenes  tunge 

Kroner  og  deres  rappe  Hestes  Hovslag  i  den  bløde,  blomstrende 
Steppe  hviskede  dem  i  Øret. 

Store,  stolte  Rige!  Naar  du  faar  din  Digter,  vil  Verden  lytte, 
thi  dine  Sange  bliver  ikke  blødsøde  Strofer.  I  Attilas  og  Djengis- 
Khans  gamle  Hjem  er  der  endnu  den  Dag  i  Dag  Blod  af  deres 
Blod  og  Mænd,  >  hvis  største  Lyst  det  er  at  besejre  deres  Fjende, 
røve  hans  Rigdomme,   ride  hans  Gangere,   se  hans  kæres  Taarer 


Lamafest  ved  Buræternes  Datzaii  i  Transbaikalieii. 


Og  favne  hans  Kvinder.«  Din  Poesi  vil  virke  paa  Vestevropas  for- 
finede Nerver  som  Skagens  stærke  Luft  paa  Bomuldsnaturer.  Din 
Natur  er  Alvor,  og  hver  den,  som  er  alvorlig,  vil  lytte.  Thi  din 
Poesi  vil  være  lige  saa  langt  fra  Nutidens  Dekadence-Litteratur 
som  »Brand«  er  fra  en  moderne  »Damebuksebog'.  Man  vil  lytte, 
thi  her  er  nok  at  besynge:  den  uberørte  Naturs  gribende  Afspej- 
ling af  Guddommen,  Mennesker  med  Særpræg,  denne  kostelige 
Vare  i  et  moderne  Samfund,  og  Religioner,  som  kun  den  ærvær- 
digste af  alle  Verdensdele  fostrer  ved  sit  Hjærte,  Lamatilbedere 
og  Buddhister,  Afgudsdyrkere  og  syge  Sind,  som  i  fanatisk  Tro  paa 

de  kristnes  Gud  mishandler  deres  eget  Legeme.     Her  er  nok  at 
besynge ! 

Først  din  Storhed  og  din  Ensomhed! 

Fra  Ishavet  til  Ørkenen  Gobi,  fra  det  kaspiske  Hav  til  det  stille 
Ocean  naar  dine  Grænser.  Evropa  kunde  begraves  i  dig,  og  der 
blev  endda  en  smuk  lille  Verdensdel  tilovers.  Alt  bliver  saa  for- 
svindende lille  i  Maal  med  dine  uendelige  Vidder,  og  ingen  kan 
fatte  din  Storhed,  som  ikke  har  kæmpet  sig  frem  Dag  efter  Dag 
for  blot  at  naa  en  menneskelig 
Bolig.  I  en  halv  Snes  Dage  og 
lige  saa  mange  Nætter  kan  man 
i  Iltogsfart  rulle  fremad  og  atter 
fremad  uden  at  naa  uden  for 
dine  Grænser,  og  i  en  uafbrudt 
Række  paa  6000  Verst  peger  den 
russiske  Kirke  med  sine  himmel- 
blaa  Kupler  og  gyldne  Kors  op 
mod  Himlen  som  et  straalende 
Tegn  paa  den  kristne  Kirkes  og 
Ruslands  Magt.  Menneskene  bli- 
ver smaa  i  dette  uhyre  Land,  men 
bedre,  lige  som  man  bliver  slet- 
tere indenfor  snævre  Grænser 
med  Kamp  for  Livet  til  alle  Sider. 
Her  er  Albuerum  og  Ensomhed,  Frihed  og  Ro,  ingen  Kiggen  ind 
ad  hverandres  Vinduer  og  ingen  Snusen  til  hverandres  Skorstensrøg. 
En  sibirisk  Gade  er  fem  Gange  saa  bred  som  en  dansk,  og  der 
er  fem  Hundrede  Gange  længere  imellem  Byerne  i  Sibirien  end 
i  Danmark. 

I  vore  moderne  Samfund  klumper  Menneskene  sig  sammen  i 
Byer,  som  vokser  og  vokser.  Husene  bliver  højere  og  Værelserne 
mindre.  Som  Lig  i  Katakomber  bliver  Menneskene  stablet  oven 
paa  hverandre,  og  fra  Dagligstuen  til  det  lille  Hul  ved  Siden  af 
Soveværelset  er  der  propfyldt  med  alt  det,  Livet  kræver  af  nyttigt 
og  unyttigt  —  mest  unyttigt.  Der  er  ikke  Plads  til  at  aande  ud, 
og  den  længste  Udsigt  er  tyve  Alen,  til  Genboejendommens  Glas- 
øjne, bag  hvis  Trækgardiner  et  Par  Menneskeøjne  altid  følger,  hvad 

der  foregaar  i  Synsvidde.  Mennesker  hugger  til  hverandre  og 
tramper  paa  hverandre  og  kæmper  denne  fortvivlede  Kamp  for 
Tilværelsen,  som  er  en  Følge  af  for  mange  Menneskers  Sammen- 
stimlen paa  et  Sted.  Og  Byerne  kæmper  med  Landet,  og  Landet 
kæmper  for  sit,  og  Samfundet  vaander  sig  derunder. 

Men  naar  man  har  levet  mange  Aar  i  et  saadant  Samfund  — 
som  man  dog  trods  alt  ikke  vil  undvære  —  og  en  skønne  Dag 
stiger  ud  af  Toget  i  et  Land,  hvor  ingen  menneskelige  Boliger  er 
at  øjne  uden  de  sytten  Træhuse,  der  har  samlet  sig  om  Jærnbane- 
stationen  som  Myg  om  et  Lys,  hvor  Lærken  synger  og  Steppen 
blomstrer  lige  saa  smukt  som  hjemme,  hvor  Solen  skinner  var- 
mere og  Himlen  den  er  højere,  og  hvor  man  føler  sig  som  Konge 
—  saa  stiger  det  til  Hovedet.  Og  naar  man  har  forladt  et  saa- 
dant Land,  saa  længes  man  tilbage  dertil  trods  Farer,  man  har  over- 
staaet  der,  trods  Møje  og  Besvær  og  trods  Savn,  man  har  lidt. 

Din  Rigdom  priser  jeg! 

I  din  skaanede  Jord,  i  de  Tusinder  af  Kvadratmile,  som  har 
ligget  brak  fra  Verdens  Skabelse,  behøver  Bonden  kun  at  lægge 
sit  Korn,  og  det  spirer  og  vokser  og  modnes  med  Fold,  som  over- 
gaar  højtkultiverede  Landes  plejede  og  gødede  Jorder.  I  Jakutsk- 
egnen,  hvor  Jorden  kun  vaagner  til  et  kort  Sommerliv  efter  otte 
Maaneders  isstivnet  Søvn,  sælger  et  amerikansk  Firma  allerede  lige 
saa  mange  Landbrugsmaskiner  som  i  Danmark.  Men  naar  dette 
finder  Sted  i  en  Egn,  som  er  en  af  Jordens  koldeste,  hvor  uhyre 
rig  maa  da  Sibiriens  Jord  ikke  være  under  mildere  Himmelstrøg. 

»Sibiriens  sande  Guld«  kalder  Brehm  Vestsibiriens  sorte  Muld. 

Og  dine  endeløse,  blomstertunge  Stepper  med  deres  bugnende 
Velstand  af  Græs,  som  aldrig  Menneskehaand  har  saaet,  hvor  finder 
man  deres  Lige.-^ 

Dine  Stepper  og  dine  dybe  Skove,  ja  selv  dine  øde  Tundraer 
er  rige  paa  Vildt,  saa  Sibirien,  endnu  forinden  Rusland  kom  i  Be- 
siddelse deraf,  har  været  berømt  for  sit  Pelsværk.  Polarlandenes 
kostbareste  Pelsdyr,  Zobelen,  mødes  i  Sibirien  med  Tropernes 
stolteste  Dyr,  den  bengalske  Tiger,  og  imellem  disse  Yderpunkter 
findes  et  Utal  at  store  og  smaa  Pelsdyr.  Solen  formørkes  af  dine 
Fugleskarer,  og  Fisk,  hvis  Produkter  Konger  ofrer  Kapitaler  paa  at  se 
paa  deres  Bord,  Sterletten  og  Støren,  lever  i  dine  mægtige  Floder. 

Og  som  din  Jord  fostrer  en  vældende  Frodighed  af  Planter 
og  Dyr,  skjuler  den  i  sit  dybe  Skød  de  ædleste  Stene,  de  kost- 
bareste Metaller. 

Under  mit  Ophold  i  Novo  Nikolajevsk  ved  Ob  fik  jeg  op- 
spurgt,  at  der  i  Byen  levede  en  Dansker,  en  Jærnbaneingeniør 
ved  Navn  Gottlieb,  som  viste  sig  at  være  en  Søn  af  Admiral  G., 
Chefen  for  »Niels  Juel«  i  Kampen  ved  Helgoland.  I  et  langt 
ensomt  Liv  var  den  fme,  gamle  Herre  bleven  sær,  og  først  efter 


Vestsibiriske  Bønder. 


en  Times  Samtale  begyndte  han  at  kunne  forme  sine  Tanker  paa 
nogenlunde  flydende  Dansk.  Hans  bedste  Selskab  var  en  Fono- 
graf, og  hans  største  Fornøjelse  var  at  pille  Smaasten  op  af  Bal- 
lasten, naar  han  vandrede  langs  Banelinien.  Disse  Smaasten  havde 
han  omhyggelig  sorteret  i  Kasser,  og  det  var  hans  Stolthed  at  vise 
dem  frem  til  sine  Gæster. 

Intet  Musæum  har  nogensinde  saa  levende  som  denne  Sten- 
samling givet  mig  en  Illustration  til  Sibiriens  Rigdom.  Sten  for 
Sten,  ædle  og  halvædle,  pillede  min  Vært  nemlig  ud  af  sine 
Kasser:  vinrøde  Granater  og  røgfarvede  Ametyster,  lyseblaa  Tur- 

kiser  og  gyldengule  Topaser,  Aleksandriter,  blaagrønne  Akvamari- 
ner  og  gulgrønne  Krysoliter,  Malakit  med  det  irgrønneste  Kobbers 
Farve  og  Askarit  med  smaragdgrønt  Skær,  Lapis  Lazuli,  dybblaa 
som  Adriaterhavet,  og  kødfarvet  Porfyr,  Nefrit  og  Diorit,  Jaspis 
og  Agat,  Guld  i  Kvarts  og  Sølv  i  Erts  o.  m.  a.  Han  overøste 
Borde  og  Stole  med  sine  Skatte,  de  flød  ud  over  Gulvet  i  brede 
Strømme,    indtil   vi   tilsidst  vadede  i   dem   som   i   Gruset  paa  en 

Banelinie.  Saa  satte  han 
en  ny  Valse  i  Fonografen, 
og  medens  det  skrattende 
Uhyre  begyndte  at  skraale 
den  russiske  Nationalhym- 
ne, kastede  han  et  Blik 
hen  over  Stenene  saa  kær- 
ligt som  en  Moders  paa  sit 
Barn  og  sagde  disse  Ord, 
jeg  aldrig  kan  glemme: 

Hvilket  andet  Land 
i  Verden,  tror  De,  kan  be- 
lægge sine  Jærnbanelinier 
med  den  Slags  Ballast?« 

Saa  priser 

jeg  endelig  i  denne  min 
F3og  din  Fremtid. 

Den  sibiriske  Bane, 
der  har  aabnet  for  dine 
Rigdomme  som  med  en 
Hovednøgle,  som  har  løst  alle  de  bundne  Kræfter  og  omvur- 
deret de  fleste  Værdier,  har  ogsaa  skabt  en  gyldent  lovende  Fremtid. 
Som  vaagnet  af  en  tusindaarig  Søvn  ligger  Landet.  Jorden  er  steget 
i  Værdi,  og  en  Ko,  som  før  beregnedes  efter  saa  og  saa  mange 
Pd.  Kød  å  4 — 6  Øre  pr.  Pund,  bliver  nu  takseret  efter  det  Smør, 
den  kan  producere.  Kulminer,  hvis  Tilværelse  ingen  før  havde 
Anelse  om,  dukker  frem  og  muliggør  Industrier,  hvor  saadanne 
før  var  umulige  af  Mangel  paa  Brændselsmateriale.  Ærværdige 
gamle  Byer  ved  den  gamle  Landevej,  hvis  Storhed  ofte  kun  be- 
roede  paa   Fangetransporters  Gennemmarch    eller   paa  et  »Jahr- 

markt«,  sygner  hen,  nu  da  Fangetransporterne  gaar  ad  Jærnbanen, 
og  Handelen  foregaar  under  andre  Former,  og  ny  Byer  skyder 
frem  som  Ukrudt  i  et  Aspargesbed.  Tyske  Handelsrejsende  og 
amerikanske  Agenter  jager  igennem  Landet,  Smørtog,  Kødtog  og 
Fragttog,  saa  lange  som  en  daarlig  Præken  og  saa  stoppede  som 
en  Trimlepølse,  slæber  det  ny  Sibiriens  Produkter  til  Havneste- 
derne og  den  moderne  Kulturs  Frembringelser  tilbage  igen,  og 
Luksustog  bringer  Rejsende,  som  Sibirien  aldrig  har  drømt  om  at 
se,  fra  den  ene  Ende  af  Landet  til  den  anden. 

Gyldent  aabner  sig  din  Fremtid.  De  rigeste  Muligheder  har 
en  gavmild  Natur  nedlagt  i  dit  Skød.  Men  i  Aarhundreder  har  du 
været  vanrøgtet,  misledet.  Foruden  de  spredte  indfødte  Folke- 
stammer, som  man  tilgiver  deres  Rovdrift,  fordi  de  aldrig  havde 
kendt  bedre,  har  hidtil  kun  halvvilde  Kosakbander,  Forbrydere  og 
fattige  Udvandrere  befolket  din  rige  Jord.  Din  Vildtbestand  har 
man  plyndret  og  brændt  dine  Skove  af,  dine  Mineralskatte  har 
ligget  saa  godt  som  urørte,  og  Rovdrift  af  din  Jord  har  været 
god  Moral. 

Omslaget  i  Sibiriens  Tilværelse  skriver  sig  fra  Alexander  den 
tredie.  Denne  Kejsers  varme  Interesse  for  sit  Riges  asiatiske  Be- 
siddelse gav  sig  bl.  a.  Udslag  i  følgende  Hjæ^rtesuk,  som  Kejseren 
skrev  i  Margenen  til  et  Regnskab : 

»Hvor  mange  Regnskaber  fra  sibiriske  Generalguvernører  har 
jeg  allerede  læst!  Men  til  min  Sorg  og  min  dybe  Beskæmmelse 
maa  jeg  tilstaa,  at  Regeringen  indtil  Dato  endnu  intet  som  helst 
har  gjort  for  at  efterkomme  dette  rigt  velsignede  men  forsømte 
Lands  Fordringer.    Dog!    Det  er  Tid  —  høje  Tid!« 

Og  da  Projektet  til  den  sibiriske  Bane  forelagdes  Kejseren, 
blev  den  umaadelige  Kraft  og  Energi,  der  boede  i  den  store,  stærke 
Mand,  vakt,  og  han  skrev  atter,  som  det  var  hans  Vane,  i  Marge- 
nen til  Udkastet:  »Banen  skal  bygges  saa  hurtig  som  paa  nogen 
Maade  mulig!" 

Fra  denne  Dag  —  i  Juli  1890  —  da  Kejser  Alexander  skrev 
disse  faa  men  fyndige  Ord,  daterer  sig  Revolutionen,  det  Omslag, 
som  nu  har  henledet  hele  Verdens  Opmærksomhed  paa  Sibirien. 

Maaske  ser  jeg  for  lyst  paa  dette  Fremtidsland,  men  jeg  trø- 
ster mig  med,   at  de  Forfattere,   som  hidtil'  har  skildret  Sibirien, 

fortrinsvis  har  søgt  at  finde  dets  Skyggesider.  Dette  enorme  Rige 
med  sin  forskelligartede  Natur,  sine  talløse  Folkeslag,  sine  mange 
Religioner  og  uforstaaelige  Sæder  og  Skikke,  er  ikke  bleven  vel 
behandlet  i  Skrift.  Nogle  Forfattere  har  skrevet  videnskabelige 
Værker  derom  saa  tørre  som  en  Jerikorose.  Længe  maatte  disse  Vær- 
ker ligge  i  Blød  ligesom  Jerikorosen,  før  Menigmand  fik  Øje  paa,  at 
de  var  andet  og  mere  end  en  knastør  Knold.     Andre  Forfattere 


Jænibanen  udstikkes  ved  Baikalsweii. 


har  været  »populære«  nok,  men  en  har  pløjet  Landet  igennem 
pr.  Tarantas,  en  anden  pr.  Slæde  og  har  indskrænket  sig  til  at 
skildre  Ubehagelighederne  ved  deres  Rejse,  en  engelsk  Dame  har 
studeret  Spedalskhed,  og  en  amerikansk  Skribent  har  næsvis  blan- 
det sig  i  Landets  Fængselsforhold.  Men  at  disse  populære  Værker 
hver  for  sig  eller  sammenholdt  har  givet  et  vrangt  Billede  af  Sibi- 
rien, slutter  jeg  deraf,  at  den  hidtil  herskende  Anskuelse  om  Rus- 
lands asiatiske  Besiddelse  har  været  den,  som  kortelig  kan  sam- 
menfattes i  disse  Ord:    En  Isørk  med  ulykkelige  Mennesker. 

Da  Kaarsberg  for  en  halv  Snes  Aar  siden  besøgte  Kalmuk- 
kerne, burde  han  have  forlænget  sin  Rejse  ind  i  Sibirien.  Allerede 
i  en  Aarrække  vilde  vi  da  her  i  Danmark  have  set  med  andre 
Øjne  paa  dette  Kæmperige.  Kaarsberg  med  sin  Kærlighed  til  Dyr 
og  Naturmennesker,  sin  levende  Naturbegejstring  og  sin  Friskhed 
kunde  have  givet  et  glimrende  Billede  af  Sibirien. 

To  Motiver  bringer  Mennesker  til  at  rejse  af  Lyst:  Trangen  til 
at  udforske  og  Driften  til  at  se  det  ukendte.     Sibirien  har  hidtil 


Forfatteren  sættes  over  en  Flod  i   Transbaikalien. 


kun  kendt  Lystrejsende,  som  Forskertrangen  har  drevet,  Viden- 
skabsmanden, som  har  begravet  sig  i  sine  specifike  Emner.  Rej- 
sende af  den  anden  Kategori,  Turisten,  hører  Fremtiden  til.  Men  at 
Turisten  vil  komme,  derom  er  der  ingen  Tvivl,  d.  v.  s.  den  dristige, 
friske,  søgende  Turist,  som  gaar  uden  om  de  fortrampede,  banale, 
evropæiske  Turistruter,  og  som  væmmes  ved  Vandfald  å  lo  Pfennig 
pr.  Straale. 

Jeg  har  ofte  spurgt  mig  selv,  hvorfor  Folk,  som  baade  har 
Raad  og  Evne  og  ogsaa  Ungdom  nok  til  at  give  efter  for  denne 
hellige  Drift  i  Sjælen  til  at  se  det  ukendte,  oftest  gaar  ad  de  banede 
Veje,  de  udtraadte  Stier,  hvorfor  Berlin  og  Paris,  muligvis  Rom 
og  i  sjældneste  Tilfælde  Cairo  bliver  Punktumet  for  deres  videre 

Fremtrængen  i  Verden,  og  hvorfor  unge  Mænd,  naar  de  endelig 
løsriver  sig  fra  en  københavnsk  Varieté  med  en  dertil  hørende 
Dame,  nøjes  med  at  slaa  sig  ned  i  en  evropæisk  Storby,  der  har 
akkurat  de  samme  Varietéer  og  de  samme  Damer.  Hvorfor  løs- 
river unge,  raske  Folk  sig  ikke  fra  disse  obligate  Lystrejser,  som 
kan  være  yndige  for  nygifte,  der  kun  bryder  sig  om  et  godt  Hotel- 
værelse, et  godt  Spisehus  og  Fred  for  Venner  og  bekendte,  men 
som  mangler  Rejselivets  dybeste  Hemmelighed,  den  evige  Higen, 
som  aldrig  faar  Fred.  Vorherre  maa  vide,  hvorfor  f.  Eks.  Græken- 
land, som  vi  danske  dog  har  nogen  Forbindelse  med,  omtrent  er 
terra  incognita  uden  for  Kunstnerkredse.  Er  det  Frygt  for  at 
kunne  klare  sig  derude  i  den  store  Verden,  saa  lær  af  denne  lille 
Historie: 

Jeg  havde  en  Ven  —  nu  er  han  død  —  han  druknede  under 
Badning  ved  Port  Said.  Nogle  siger,  en  Haj  tog  ham,  andre,  at 
han  fik  Krampe.  Han  var  hverken  Videnskabsmand  eller  Kunstner 
og  endnu  mindre  rig.  Han  var  en  fattig  Skomagerenkes  Søn  fra 
Sydfyn.  Forøvrigt  var  han  Malersvend  og  solid  som  en  Klippe. 
Men  Driften  til  at  se  fremmede  Lande  glødede  i  hans  Sjæl.  Gud 
give,  den  glødede  blot  halvt  saa  stærkt  i  mange  af  hans  Lands- 
mænds! 

Om  Børnene  i  en  sydfynsk  Landsbyskole  lærer  Græsk  og  Tyr- 
kisk, ved  jeg  ikke.  Men  jeg  ved,  at  da  jeg  mødte  min  Ven  første 
Gang  i  Konstantinopel,  kunde  han  begge  disse  Sprog  og  et  Par 
Verdenssprog  foruden.  Den  Gang  var  han  endnu  knap  tredive. 
Han  havde  bygget  Kirker  i  Betlehem  og  Skoler  i  Makedonien, 
og  nu  var  han  Entreprenør  paa  den  anatoliske  Jærnbane.  Hans 
Æventyr  var  utallige  som  hans  Planer,  han  vilde  købe  Uld  op  i 
Lilleasien  og  anlægge  elektriske  Sporveje  i  Konstantinopel,  han 
vilde  gøre  de  varme  Kilder  ved  Brussa  til  Verdensbadesteder  og 
knytte  Handelsforbindelser  imellem  Sortehavsbyerne  og  Køben- 
havn — det  var  den  Gang,   »D.  f.  D.  S.«  endnu  viste  det 

danske  Flag  i  hine  Farvande.  Da  han  var  et  Par  og  tredive, 
kom  han  hjem  med  en  køn  lille  Kapital.  Men  han  maatte  ud  igen. 
Saa  flakkede  han  atter  viden  om,  og  saa  døde  han,  som  jeg  har 
fortalt,  netop  da  han  stod  i  Begreb  med  at  rejse  til  Sibirien,  hvor 
man  havde  begyndt  Bygningen  af  den  store  Bane. 


STORE,  STOLTE,  FRIE  SIBIRIEN 


11 


Han  havde  Rejsedriften,  Rejselængslen,  Rejselysten  i  sit  Hjærte, 
og  han  elskede  Rejselivet  for  Rejsens  egen  Skyld,  for  dens  Æven- 
tyr  og  Farer,  for  det  uanede,  stadig  vekslende,  stadig  nye,  som  er 
Rejsens  Natur. 

Ingen,  som  ikke  selv  har  prøvet  det,  aner  hvilken  Beruselse 
der  er  deri  at  være  langt  ude  i  Verden  med  ukendte  Egne  og 
ukendte  Mennesker  om  sig,  med  Nordstjærnen  langt  nede  paa 
Himlen  eller  Havet  tusind  Mile  borte  og  kun  sig  selv  at  stole  paa. 
Lad  disse  Vandringer  ad  vildsomme  Veje  ogsaa  af  og  til  være 
forbundne  med  Farer  —  selv  Farerne  forhøjer  Nydelsen  for  den 
kække,  den  søgende 
■ —  lad  det  koste  An- 
strængelserogSavn, 
Hug  og  Stød,  maa- 
ske  endog  Hjærte- 
blod,  der  bliver  dog 
tilbage  for  den,  som 
slipper  igennem, 
Mindet,  det  løn- 
lige Kildespring,  og 
Spor  i  Karakteren. 

Hvor  er  dog  Er- 
indringen en  gud- 
dommelig Sans!  Erindringen  er  som  de  gyldne  Led  i  en  Kæde 
af  gode  og  onde  Oplevelser.  Erindringen  er  som  den  Vædske, 
hvormed  Fotograferne  forstærker  Negativer,  Lyset  træder  stærkere 
frem,  og  Skyggerne  forsvinder.  Meget  af  det,  vi  oplever,  bliver 
først  smukt,  naar  det  bliver  til  Minder.  Det  væsenlige  bliver  gen- 
nem Erindringens  Lutring  tilbage,  det  uvæsenlige  opbrændes. 

Og  Rejselivet,  dette  rigtige,  ægte  Rejseliv,  som  gaar  ud  over 
Turistruternes  banale  Grænser,  sætter  Spor  i  Karakteren.  Derude 
i  Verden  er  der  Plads  til  at  udvide  sig  og  prøve  Kræfter,  til  at 
Karakteren  kan  vokse  baade  i  Højden  og  i  Drøjden,  hvad  den 
gamle  Anekdote  om  Amtmanden  og  Skomagersvenden  tyder  paa, 
at  der  ikke  er  her  hjemme. 

En  Skomagersvend,  som  havde  set  sig  om  i  Verden, 

kom  hjem  og  mødte  en  Dag  Amtmanden.     Da  alle  Mennesker  i 


Et 


Rejsefæller, 
jt  Lægepar  pua  Vej  til  Nordsibirien. 

de  Dage  hilste  paa  Amtmanden,  blev  denne  meget  forbavset  over 
at  møde  en  ung  Mand,  som  lod  Kasketten  sidde.  Ærværdigt 
standsede  den  store  Mand  Skomagersvenden  og  spurgte: 

—  »Sig  mig,  ved  du  ikke,  hvem  jeg  er?« 

—  »Nej!« 

—  »Jeg  er  Amtmand   over 
Ribe  Stift! 

—  > Fanden  heller!  —  Ved 
De,  hvem  jeg  er? 


—  >Jeg  er  Skomagersvend 
over  hele  Verden!' 

Jeg  nærer  en  til  Vished  græn- 
sende Formodning  om,  at  de  fle- 
ste vil  vælge  at  være  Amtmand 
over  Ribe  Stift  fremfor  Skomager- 
svend over  hele  Verden,  men  der 
er  en  Drift  i  mit  Hjærte,  som 
bringer  mig  stærkt  til  at  tvivle 
paa,  om  jeg  vilde  opgive  at  være 
en  lykkelig,  fribaaren  Skomager- 
svend for  at  blive  klistret  fast  til 
Ribe  —  selv  om  det  var  i  Amt- 
mandsboligen.  Og  det  ved  jeg  i 
al  Fald,  at  mine  Erindringer  fra 
Sibirien  er  for  dyrebare  til  at 
maales  efter  Guldmøntfod.  Men- 
nesker og  Forhold,  om  hvis  Eks- 


Goldepige. 


istens  jeg  aldrig  havde  drømt,  har  jeg  set,  Egne  har  jeg  besøgt, 
som  i  Skønhed  maaler  sig  med  Svejts',  et  Land  med  mange  Skyg- 
gesider men  ogsaa  med  de  rigeste  Muligheder  har  jeg  lært  at  kende, 
et  Land,  hvor  der  er  noget  at  lære  for  enhver,  som  vil  søge  og 
forstaa,  hvor  der  er  Liv  og  Rigdom  og  Albuerum. 

Næst  at  haabe,  at  denne  hellige  Drift  til  at  rejse  ud  og  se  og 
lære  og  smage  Rejselivets  Sødme  og  Rejselivets  beske  Draaber, 
maa  være  nedlagt  stærkere  i  hver  ny  opvoksende  Generation  af 
dansk  Ungdom,  vil  jeg  da  ogsaa  ønske,  at  den  Tid  maa  være  inde, 

da  denne  Drift  ogsaa  begynder  at  drage  kække  unge  Mænd  imod 
Øst,  imod  Riget,  som  strækker  sig  fra  det  kaspiske  Hav  til  det 
stille  Ocean,  fra  Ishavet  til  Ørkenen  Gobi. 

Rejsen  dertil  er  ikke  Omtale  værd,  nu  da  Luksustog  flere 
Gange  ugenlig  fører  rejsende  fra  Moskva  lige  ind  i  Hjærtet  af 
Sibirien.  Hverken  hvad  Tid,  Omkostninger  eller  Vanskeligheder 
angaar,    overstiger    Rejsen    til 


Sibirien  i  nævneværdig  Grad 
en  Tur  f.  Eks.  til  Grækenland. 
Men  det  være  sagt  paa  For- 
haand,  at  viger  man  blot  den 
mindste  Smule  uden  for  den 
slagne  Jærnbanelinie,  begynder 
Besværlighederne  saa  meget 
stærkere.  De  Vanskeligheder, 
som  Sproget  lægger  i  Vejen,  er 
endda  ikke  store,  da  det  ikke 
vil  \ære  uoverkommeligt  at  til- 
egne sig  saa  meget  Russisk  som 
nødvendig,  og  det  iøvrigt  næppe 
vil  være  vanskeligt  i  de  større 
Byer  at  finde  en  Mand,  som  vil 
agere  Tolk  og  Fører  og  som 
kan  tale  Tysk  eller  Fransk. 
Men  den,  som  i  Sibirien  venter 
at  finde  et  ordenligt  Hotel,  bli- 
ver skuffet.  En  Seng,  fri  for  Utøj, 
er  vanskeligere  at  finde  end  en 

Perle  i  en  Muslingeskal.  De  sibiriske  Vogne  er  Torturinstrumenter, 
som  slaar  Lever  og  Lunge,  og  hvad  der  iøvrigt  findes  inden  i  et 
Menneske,  sønder  og  sammen,  naar  de  i  susende  Fart  farer  hen 
over  de  vejløse  Stepper.  Fødemidler  maa  man  selv  føre  med 
sig,  bevæbnet  bør  man  være,  og  farefri  er  Rejsen  i  mange  Egne 
ingenlunde. 

Store  Naturskønheder  og  [vilde  Bjærglandskaber  ejer  Sibirien 
vel,  men  de  ligger  som  oftest  langt  fra  Alfarvej,  og  Rejsen  dertil 
er  besværlig.     Sydens  besnærende  Magt,   de  sydlandske  Nætters 


Idvl  i  IVskcn 

Beruselse  og  Fortryllelsen,  som  vi  Nordboere  gribes  af  ved  Synet 
af  Sydens  halvnøgne,  stærkt  pulserende,  farverige  Folkeliv  —  alt 
dette  møder  man  heller  ikke  i  Sibirien. 

Men  den  tavse,  uendelige 
Steppe,  de  snedækkede,  alvor- 
lige Tundraer,  de  dybe  Urskove 
og  de  mægtige  Floder  har  deres 
egen  Skønhed  og  ejer  for  mig 
tusinde  Gange  mere  Poesi  end 
et  Svejtserlandskab  med  Søn- 
dags-Tindebestigere  som  Fluer 
paa  en  Sukkerstang.  —  Folke- 
livet i  en  sibirisk  By  er  mere 
nøgternt,  mindre  farverigt  end 
i  en  italiensk  By,  men  det  er 
mangefold  friskere  og  natur- 
ligere. Og  Sibiriens  Nætter  er 
ganske  vist  ikke  som  Sydens, 
lune  og  sanseberusende,  men 
en  Vintermaaneskinsnat  eller 
en  Sommernat  i  Midnatssolens 
Rige  er  ubeskrivelige  i  al  deres  gennemsigtige  Klarhed  og  Friskhed. 
Den,  som  elsker  Guds  fri  Natur,  den  jomfruelig  uberørte,  elsker 
Sibiren.  Den,  som  har  den  hellige  Drift  i  sit  Hjærte,  bør  komme 
og  se  det  Rige,  som  Kejser  Alexander  paa  Regnskabets  Margen 
kaldte  »rigt  velsignet«,  men  som  man  nu  ikke  længere  tør  kalde 
»forsømt«. 


Jærnbanebro  over  Irtysli. 


DET  GAMLE  SIBIRIEN. 


I  sidste  Halvdel  af  1 5-Aarhundredet  levede  der  i  Rusland  en  gru- 
som Czar  og  en  ædel  Røver.  Czaren  hed  Ivan  Vasiljevitsh  og 
Røveren  hed  ogsaa  noget  med  > — vitsh  ,  nemlig  Timofeil imofeje- 
vitsh.  De  to  Mænd  var  dog  hverken  Fætre  eller  Svogre.  Vitsh« 
betyder  paa  Russisk  nemlig  ikke  andet  end  det  danske  » — sen«, 
og  der  var  derfor  ikke  mere  Forbindelse  imellem  Czaren  og  Røve- 
ren, end  imellem  en  Kong  Frederiksen  og  en  Stabssergent  Jokum- 
sen. Baade  Czaren  og  Røveren  havde  et  Tilnavn  som  alle  Men- 
nesker i  Rusland.  Ivan  gav  man  Tilnavnet  y>den  grusomme«  og 
Timofei  fik  Tilnavnet  Jermak.  Czaren  fik  sit  Tilnavn,  fordi  han 
i  blindt  Had  til  de  mægtige  Bojarer  lod  disse  myrde,  brænde  og 
pine  til  døde.  Hvoraf  Røveren  havde  faaet  sit  Tilnavn,  melder 
Historien  intet  om.  Man  ved  blot  om  hans  Barndom,  at  han  blev 
bortført  af  en  Skare  halvvilde  Kosakker,  som  brugte  Drengen  til 
at  koge  deres  Mad. 

Der  var  endnu  flere  Lighedspunkter  imellem  Ivan  den  gru- 
somme og  Jermak.  Da  Czaren  var  17  Aar  overtog  han  Regeringen, 
og  hans  første  og  vigtigste  Opgave  var  at  knuse  Adelens  og  de 
riges  Magt.  Da  Jermak  var  lige  saa  gammel,  udnævnte  Kosak- 
kerne ham  til  deres  Anfører,  og  ogsaa  han  foer  ubarmhjærtig 
frem  imod  de  rige  og  Godsbesidderne,  medens  han  var  god  og 
gavmild  imod  fattige. 

Om  de  donske  Kosakkers  Røvertog  under  Jermaks  Anførsel 
gaar  der  haarrejsende  Beretninger,  men  alt  blev  dem  tilgivet, 
fordi  de  var  et  godt  Redskab  for  Ivan  Vasiljevitshs  blodige  Hen- 
sigter. Alt  blev  dem  tilgivet.  Men  en  Dag  gik  Jermaks  Forvoven- 
hed saa  vidt,  at  han  trængte  ind  i  selve  Czarehs  Residensstad  og 
røvede    store   Kostbarheder.     Czaren   blev   rasende   over   en   saa 

uhørt  Frækhed  og  erklærede  Jermak  og  hans  Staldbrødre  fredløse 
i  Rusland. 

En  herlig  gammel  russisk  Folkevise  handler  om  Jermak  og 
hans  Bedrifter,  og  Statsraad  Thor  Lange  har  vist  mig  den  Ven- 
lighed paa  min  Anmodning  at  oversætte  og  forme  det  Brudstykke 
deraf,  som  omtaler  det  vigtige  Vendepunkt  i  Jermaks  Liv.  I  Hr. 
Langes  klangfulde,  stemningsrige  Strofer  lyder  den  gamle  Folke- 
vise saaledes: 

Hej,   paa  Steppen  nedenfor  Saråtovs  Stad, 
hej,  paa  Steppen  ovenfor  Kimiishins  By 
fløj   Kosakker,  frie  Falke,  frem  i  Flok, 
herreløse  Bønder  slutted  enig  Kreds. 
Og  til   Hetman  kaared  de  hin   Helt  Jermak, 
af  sin  Fader  kaldet  Tinioféjevitsh, 
men  Astdko,  Sønnen  af  Laiirentios, 
blev  som  Underhøvding  valgt,  Jermak  til  Hjælp. 
Og  de  plej  ed  Venneraad  med  stærke  Ord: 
»Hvide  Falke,  hvilken  Skæbne  venter  os, 
naar  paa  Steppen  doer  det  grønne  Sommergræs 
^                     og  den  hvide  Vinter  kryster  Vand  til  Is! 
Op  ad  Volga  kommer  aldrig  mer  vi  frem, 
om  Kasan  staar  Ild  og  Gny  af  Czaren  selv, 
af  den  vrede  Czar  Ivan   Vasilys  Søn. 
Dig,  Jermak,  han  klynger  højt  i  Galgen  op, 
at  din  Krop  kan  dreje  sig  for  Stormens  Sus, 
men  paa  os  Kosakker  slaar  et  Haglvejr  ned. 
Hagl  af  Pisk  og  Uvejrsmulm  af  Fængselsna      e 

Ingen  af  Venneskaren  kan  give  Svar  paa  de  pinlige  Spørgs- 
maal.  Kun  Frygt  er  at  spore  i  hvert  et  Ord,  i  alle  Miner  i 
disse  Ansigter,  som  intet  hidtil  har  kunnet  faa  til  at  blegne.  Men 
da  træder  Jermak,  Høvedsmanden,  frem  for  Brødrene,  stor,  stærk, 
skægget,  alvorlig,  med  Stridsøksen  i  sin  knyttede  højre.  Ingen 
Frygt  er  at  spore  i  hans  Ansigt,  og  hans  Stemme  er  fast  som 
Klippen  og  malmklingende  som  Ekkoet  i  Bja^gene,  da  han  med 
et  underlig  vidt  Blik  mod  Øst  tiltaler  sine  Kampfæller  saaledes: 

Hej,  Kosakker,  frie  Fugle,  Falkeflugt. 
spænd  de  hvide  Vinger  over  Strømmen  ud, 
flyv  for  hvide  Sejl  tværsover  Volgas  Flod, 
langvejs  bort  mod  Østerled,  hvor  Sol  staar  op, 


lUTYSH  GENNEMHUYDKR  ALTAIIS.I.KKGENI 


DET  GAMLE  SIBIRIEN  17 


bort  til  Basiirmanski-Kongens  store  Land. 
Basurmanski-Kongens  Land,  Sibiriens  Guld, 
tage  VI  til  Eje  for  den  hvide  Czar, 
Kong  Kutshiima  fore  vi  som   Fange  med, 
stille  ham  for  Czarens  klare  Øje  frem! 

For  den  hvide,  kristne  Czar,   hvem  Gud  har  dobt, 
træder  jeg  med  Gave  frem  i  Zobel  svøbt, 
og  med  Naade  lonner  da  den  hvide  Czar 
alle  os,  som  trofast  for  ham  kæmpet  har. 

Som  Jermak  foreslog,  saa  gik  det.  Omtrent  samtidig  med  at 
Kosakkerne  paa  Grund  af  deres  forrykte  Dristighed  havde  gjort 
sig  umulige  i  Rusland,  var  der  nemlig  udbrudt  Krig  imellem 
Moskovitterstaten  og  Tatarfyrsten  Kutshum,  som  herskede  over 
det  stærkt  splittede  tatarske  Kæmperige.  Kasan  og  Astrakan 
havde  allerede  givet  sig  ind  under  den  sejrrig  fremtrængende 
Moskovitterstat,  men  Sibirien,  Kiva  og  Bokhara  holdt  endnu  Stand. 

Krigen  kom  Jermak  saa  belejlig  som  muligt;  thi  han  var  ikke 
alene  en  af  de  vældigste  Røvere,  som  har  levet,  men  ogsaa  en  af 
de  snedigste.  Og  det  vil  sige  noget,  thi  Røvere  plejer  ikke  at  være 
Dumrianer.  Som  han  ogsaa  selv  mener  i  ovenstaaende  Tale  til 
sine  Kampfæller,  vilde  ikke  blot  hans  Røversynder  blive  ham  til- 
givet, hvis  han  slog  Kutshum,  men  ogsaa  Guld  og  Ære  regne 
ned  over  ham. 

Det  var  imidlertid  ikke  nogen  Børneleg,  han  begyndte  paa, 
da  han  samlede  sine  Kosakker  og  fik  nogle  Hundrede  Krigere,  der 
havde  staaet  i  Familien  Stroganofs  Sold,  til  at  slutte  sig  til,  for 
som  selvbestaltet  Hærfører  under  Moskovitterbanneret  at  drage 
imod  Tatarfyrsten,  som  nedstammede  i  lige  Linie  fra  den  frygte- 
lige Djengis-Khan.  Først  maatte  han  hugge  sig  Vej  igennem  de 
uigennemtrængelige  Skove,  som  laa  imellem  Ura!  og  Tatarhoved- 
staden ved  Irtyshs  Bredder,  og  dernæst  skulde  han  med  sine  kun 
godt  og  vel  tusind  Mand  slaa  en  Hær  paa  mange  Tusinde. 

I  Efteraaret  1580  var  Jermak  naaet  til  Floden  Tura,  hvor  han 
først  slog  den  tatarske  Hærfører,  Jepatsha,  og  derefter  stormede 
den  ostjakisk-tatarske  Stad  Tshingi  Tara  (det  nuværende  Tjumen). 
Det  var  allerede  et  godt  Kup,  men  saa  lagde  den  frygtelige  sibi- 
riske Vinter  Hindringer  i  Vejen  for  enhver  videre  Fremtrængen. 
Da  Varmen  atter  kom  i  Luften,  og  Isen  brød  op,  da  et  brusende, 

Rosenberg:  Sibirien.  a 

vældende  Liv  i  Plante-  og  Dyreverdenen  vaagnede,  da  vaagnede 
ogsaa  Kamplysten  hos  Jermak  og  hans  Krigere.  Paa  Tømmer- 
flaader,  som  de  havde  lavet  i  Vinterens  Løb,  drog  de  afsted  og 
kom  efter  et  Par  Ugers  Sejlads  ad  Tura  og  Tobol  til  Kutshums 
Stad,  som  Tatarerne  kaldte  »Isker'  eller  ^Sibir«,  hvilket  er  over- 
sat med  »den  bedste«,  »den  herligste«.  Efter  en  længere  Belej- 
ring indtoges  Sibir,  og  efter  et  afgørende  Slag  den  23.  Oktober  1 581 
ved  det  saakaldte  » Tshuvaskerbjærg"  (i  Nærheden  af  det  nuvæ- 
rende Tobolsk)  var  Tatarernes  Magt   brudt  og  Jermak  Herre   i 

Sibirien. 

EtSagn,  som  har 
holdt  sig  indtil  vore 
Dage,  fortæller,  at 
Tatarerne  ved  To- 
bols  Munding  ofte 
saa  to  Dyreskikkel- 
ser stige  op  afvan- 
det og  brydes  paa 
en  Sandbanke.  Den 
ene,  som  var  stor, 
hvid  og  ulvelignen- 
de,  steg  op  fra  Ir- 
tysh,  den  anden, 
som  var  lille,  sort 
og  hundelignende, 
steg  op  fra  Tobol.  Den  lille  dræbte  den  store  og  sank  der- 
paa  selv  tilbage  i  Vandet,  og  Troldmænd  tydede  Synet  for  Kut- 
shum  saaledes:  den  store  Dyreskikkelse  var  hans  Rige,  den 
lille  Moskovitterstaten,  som  vilde  komme  fra  Vest  og  opsluge 
Tatarriget. 

I  Nikolskikirken  i  Omsk  opbevares  en  Fane,  som  angives  at 
være  Jermaks,  og  der  er  stor  Sandsynlighed  for,  at  Sibirien  vir- 
kelig er  bleven  erobret  under  den.  Paa  den  ene  Side  ses  Erke- 
englen  Michael  paa  en  rød,  vinget  Hest,  gennemborende  Satanas 
med  sit  Spyd  og  styrtende  Huse  og  Taarne  i  Bølgerne.  Paa  den 
anden  Side  ses  paa  en  mørkegrøn  Hest  den  hellige  Demitri,  som 
kaster  Kutshum  af  en  hvid  Hest  i  Afgrunden. 


Tshuvaskerbjærget, 
livor  Jermak  indtog  Sibirien. 

Kun  én  Gang  om  Aaret,  paa  Kejserens  Navnedag,  bliver  Jer- 
maks  Fane  udfoldet  og  stillet  til  oifenlig  Beskuelse.  Til  daglig  er 
det  meget  vanskeligt  at  faa  Tilladelse  til  at  se  det  interessante 
historiske  Klenodie. 

Som  Kasan  var  Nøglen  til  Volgadistriktet,  var  Sibir  Nøglen  til 
Irtysh-Obvandvejen  og  dermed  til  de  rigeste  og  bedste  Dele  af  Si- 
birien. Tatarhærens 
Splittelse  og  Sibirs 
Indtagelse  var  saa- 
ledes  Grundlæggel- 
sen af  Russernes 
Herredømme  i  Sibi- 
rien. Det  er  da  hel- 
ler ikke  at  undres 
over,  atlvan  den  gru- 
somme modtog  Jer- 


IcriiiuKS   l'aiie. 


maks  Høvedsmand, 
som  overbragte  Bud- 
skabet omTatarernes 
Underkastelse,  med 
Glæde,  tilgav  Kosak- 
kerne og  sendte  Hø- 
vedsmanden tilbage 
til  »Sibiriens  Erob- 
rer« med  rige  Gaver. 
Tatarerne  glemte 
imidlertid  ikke  Jer- 
mak.  Og  tre  Aar  efter  Sibirs  Indtagelse  lokkede  en  Skare  forvovne 
Mænd  deres  gamle  Fjende]^i  en  Snare,  saa  den  store  Kosak-Røver- 
høvding ynkelig  fandt  Døden  i  Irtyshs  gule  Vand.  Men  Jermak 
blev  en  Nationalhelt  ikke  mindst  for  sit  tragiske  Endeligts  Skyld, 
og  for  »Sibiriens  Erobrer«  rejste  Sibiriens  Befolkning  en  Minde- 
sten, omtrent  paa  det  Sted,  hvor  han  fandt  sin  Død,  paa  den  høje, 
gamle  Flodbred,  som  overskygger  Tobolsk.  Slank  og  rank,  synlig 
milelangt  ud  over  det  flade  Steppeland,  knejser  Jermaks  simple 
Obelisk  som  et  Ungdommens,  Frihedens  og  Kækhedens  Symbol, 
som  et  Minde  om  Røveren,  der  blev  en  Nationalhelt,  og  som  et 

Tegn  paa  Ruslands  evige  Sejr  over  Tatarerne  og  den  kristne  Kir- 
kes Sejr  over  Muhameds  Lære. 

Det  er  hændt  før  og  hænder  vel  endnu,  at  Røvere  nævnes  i 
Historien  som  Nationalhelte.  Men  vistnok  næppe  nogen  Røver 
har  gjort  sit  Land  den  Tjeneste  at  erobre  for  det  en  Trettende- 
del af  hele  Jordens 
Overflade,  et  Rige,  tre 
Gange  saa  stort  som 
Moderlandet  og  halv- 
anden Gang  større  end 
Evropa. 

Paa  et  Kæmpe- 
lærred i  Alexander 
den  tredjes  Musæum 
i  St.  Petersborg,  har 
den  berømte  russiske 
Maler  Surikoff  frem- 
stillet Jermaks  Friska- 
rer i  Kamp  med  Tata- 
rerne. Det  gribende, 
vaabendirrende  Skue- 
spil, som  her  med 
Mesterhaand  er  frem- 
stillet, drog  mig  med 
uimodstaaelig  Kraft 
Gang  paa  Gang  mod 
dette  vidunderlige 
Lærred.  Og  da  mod- 
jenuaksøjien.  uedes  deu  Beslutniug 

hos  mig,  først  og  frem- 
mest under  min  Sibiriensrejse  at  besøge  de  Egne,  hvor  Jermak 
kæmpede,  de  historisk  minderige  Steder,  Tjumen  og  Tobolsk. 

I  3  Aarhundreder  har  Indvandringen  fra  Rusland  til  Sibirien 
gaaet  over  disse  to  Byer,  og  navnlig  har  Tjumen,  lige  indtil  Jærn- 
banen  aabnedes,  været  Hovedcentret  for  Sibiriens  Kolonisation. 
Det  virker  derfor  ganske  overraskende  at  fmde  disse  Byer  i  en 
fuldstændig  middelalderlig  Forfatning. 

Som  en  levende  Illustration  til  Stagnationen  i  dette  Stykke 
gamle  Sibirien,  som  Middelalderens  inkarnation  erindrer  jeg  et  Op- 
tog, jeg  blev  Vidne  til  et  Stykke  uden  for  Tobolsk,  en  af  de  første 
Dage,  jeg  opholdt  mig  der. 

Ad  en  Vej,  i  bundløst  Ælte  kom  vandrende  mange  Mænd  og 
Kvinder,  ludende,  tilsølede,  med  blottede  Hoveder,  korsende  sig  i  det 
uendelige  og  mum- 
lende Bønner  uden 
Ophør.  Højt  over 
Mængdens  Hoveder 
blev  baaret  Abala- 
skermunkeklostrets 
undergørende  Bil- 
lede af  Gudsmode- 
ren.  Det  gyldne  Di- 
adems ædle  Stene 
funklede  som  Stjær- 
ner  paa  Nathimlen, 
og  de  som  til  Velsig- 
nelse hævede  Hæn- 
der var  smykkede 
med  to  store  Ame- 
tyster af  en  sjælden 
Skønhed  og  Glans. 
Gudsmoderens  Øj- 
ne hvilede  milde  og 
sjælfulde  paa  Præ- 
sterne og  Mængden.  Rundt  om  det  guddommelige  Billede  bares 
Kors  paa  lange  Stænger,  silkebroderede  Kirkebannere  og  store, 
gammeldags,  forgyldte  Lygter  med  Lys.  De  barfodede  og  bar- 
hovede  Mænd  og  Kvinder  kæmpede  om  at  komme  i  Nærheden 
af  Præsterne  og  Diakonerne  i  Spidsen  af  Toget  for  at  komme  til 
at  berøre  Bannernes  nedhængende  Snore  med  Læberne  eller  for 
at  hente  Helbredelse  for  legemlige  Svagheder  ved  Berøring  af  det 
hellige  Billede.  Som  Toget  kom  dragende  hen  over  den  uendelige, 
flade  Steppe,  skrigende  lurvet  i  Forhold  til  det  kostbare  Helgenbil- 
lede, mumlende,  messende,  nogle  med  Troens  Glødi   Øjnene,  andre 


Det  undergørende  Gudsmoderbillede  fra  Abalasker-KIostret. 

i  sløv  Følgen-med,  nogle  i  Forsagelse,  andre  i  Beregning,  gjorde 
det  et  saa  ejendommeligt  Indtryk  paa  mig,  at  jeg  ikke  vilde  være 
bleven  mere  overrasket,  om  jeg  pludselig  havde  staaet  Ansigt  til 
Ansigt  med  en  Skare  Korsfarere  paa  Vej  til  det  hellige  Land  under 
en  eller  anden  fanatisk  Trosridders  Førerskab. 

Jeg  følte  mig  sat  flere  Hundrede  Aar  tilbage  i  Tiden  i  Egnen 
omkring  Tobolsk  og  Tjumen.  Udviklingen  synes  at  have  staaet 
stille  her  lige  som  Naturen,  der  knuges  under  en  lang  Vinters 
knugende   Favntag,    og  som   kun   fire  Maaneders  hæftig  Sommer 


Tjumen  ved  Turafloden. 

kalder  til  Live  og  fører  et  kort  Stykke  fremad.  Alt,  hvad  der  er 
levende.  Mennesker  og  Dyr  og  Planter,  er  mindre  og  mere  for- 
krøblede, end  jeg  har  set  andre  Steder  i  Verden.  Alle  menne- 
skelige Frembringelser  er  som  fra  en  Periode,  den  øvrige  Verden 
fodængst  har  overstaaet,  og  nu  er  der  intet  Haab  om  at  disse 
Egne  kan  komme  med  i  Udviklingen.  Thi  den  store  Bane  vil  langt 
fra  at  hjælpe  dem  fremad  kun  gøre  dem  til  Ofre  for  den  ny  Tid, 
der  er  oprundet  for  Ruslands  mægtige  asiatiske  Rige. 

Tjumen  og  Tobolsk  tæller  hver  30 — 40,000  Indbyggere.  Men 
hvis  nogen  venter  i  en  af  disse  Byer  at  fmde  et  Sidestykke  til  en 
evropæisk  Købstad  af  samme  Størrelse,  bliver  man  skuffet.  Tju- 
men og  Tobolsk  er  en  Samling  flade,  graa,  skæve  Træhuse.    Op 

over  den  graa  Fladhed  rager  en  halv  Snes  hvide  Kirker,  et  Fæng- 
sel, to  Gymnasier  —  et  for  Drenge  og  et  for  Piger  —  og  en 
imponerende  Brændevinsfabrik.  Midt  i  Byen  findes  et  halvt  Hun- 
drede Birketræer  i  syv  Rækker.  Det  er  Byens  Lystanlæg  med 
Keglebane  og  Musikpavillon.  For  at  frembringe  smaa  idylliske 
Partier  er  et  Par  af  Byens  Rendestene  ledede  ind  igennem  An- 
læget,  og  smaa  Broer  med  yndige  smaa  Bænke  er  anbragte  paa 


Gade  i  Tjumen. 


passende  Steder  for  at  befordre  Forlovelser.  Paa  de  smaa  Bænke 
hensættes  elskende  Par  nemlig  ved  Bølgernes  Skvulpen  i  den  rette 
Stemning. 

I  Tjumen  er  Gadernes  Forfatning  i  Regnvejr  saaledes,  at  det 
er  umuligt  selv  med  de  højeste  Galosker  at  vade  over  dem.  De  er 
nemlig  ubrolagte,  og  den  bløde,  sorte  Muld  køres  tilsidst  op  til  en 
fuldstændig  Vælling.  I  Tobolsk  er  Gaderne  belagte  med  Planker, 
men  der  findes  imellem  disse  saa  store,  dybe  Huller,  at  det  er 
livsfarligt  at  køre  i  Trav  igennem  Gaderne. 

Men  det  er  kun  i  det  Ydre,  at  disse  Byer  er  et  saa  ynkeligt 
Billede  af  Fattigdom  og  Bedrøvelighed.    Inde  i  de  smaa  Træhuse 

lever  der  en  lykkelig  Befolkning,  en  Befolkning,  der  intet  som 
helst  kender  til  Verden  uden  omkring,  en  Befolkning  saa  velsig- 
net uvidende,  at  den  ingen  Sorger  kan  have.  Mennesker,  som 
spiser,  hvis  de  har  noget  at  spise,  sover  og  arbejder  —  det  sid- 
ste saadan  pænt  til 
Maade  —  og  som 
intet  fordrer,  fordi 
de  intet  andet  ken- 
der. Om  Vinteren 
kryber  Befolknin- 
gen i  Hi  som  Bjør- 
nen. Ingen  tager  Li- 
vet afsig  i  denne  Del 
af  Verden,  skøndt 
de  har  den  herligste 
Flod  af  Verden  at 
springe  i.  Og  selv 
disseSteder  med  de- 
res smaa  Huse,  smaa 
Vinduer,  der  spiller 
i  alle  Farver  som  ve- 
netiansk Glas,  med 
deres  smaa  Menne- 
sker og  smaa  Tan- 
ker har  sine  Skøn- 
heder, sine  Stem- 
ninger, som  kan  læg- 
ge sig  blødt  og  mildt 
over  Sindene.  Naar 
Solen  gaar  ørkenrød  ned  over  de  flade,  uendelige  Vidder,  i  hvilke 
Floden  snor  sig  som  en  Ildorm,  naar  alle  de  gamle  Klokker, 
der  i  Aarhundreder  har  ringet  over  onde  og  gode,  glade  og  be- 
drøvede, forviste  og  indfødte,  begynder  at  spille  —  thi  russiske 
Kirkeklokker  ringer  ikke,  de  spiller  —  og  naar  Folk  efter  Aften- 
badet samles  paa  Turas  stejle,  højtliggende  Bred  eller  oppe  paa 
Tobolsks  Kreml,  hvor  Søjlen  over  Jermak  knejser  stolt  og  rank 
—  saa  føler  man,    at  trods  Stilstand  og  Tilbagegang  vil  ingen 


^^\^'       -.        1 

nogen  Sinde  kunne  gøre  disse  Byer  Rangen  stridig  som  Sibiriens 
mindeværdigste,  historiske  Steder. 

Og  selv  om  Russerne  nu  er  Herrer  og  har  været  det  i  tre 
Aarhundreder,  saa  har  man  dog  daglig  ogsaa  deres  gamle  Fjender, 
Tatarerne,  for  Øje.  Thi  medens  Ostjakerne  efter  Jermaks  Sejr  trak 
sig  Nord  paa  og  bosatte  sig  et  Par  Hundrede  Verst  fra  Tobolsk, 
drog  Tatarerne  ikke  længere  bort,  end  at  de  kunde  komme  til- 
bage, naar  Forholdene  atter  blev  rolige.  De  var  for  flegmatiske 
og  for  store  Fatalister  til  at  gøre  sig  Ulejlighed  med  at  finde  nyt 
Land  og  ny  Jord,  hvor 
de  kunde  genoprette 
deres  Rige,  ogden  Dag 
i  Dag  fmder  man  end- 
nu i  Tjumen  og  To- 
bolsk et  Stykke  Tyr- 
kiet, som  forekommer 
meget  mærkeligt  i  det- 
te højst  ublide  Klima. 

Forholdet  mellem 
Russerne  ogTatarerne 
er  nu  ganske  fredeligt, 
endskønt  de  to  Folk, 
i  hvis  Karakter  der 
dog  fmdes  saa  mange 

Lighedspunkter,  aldrig  vil  komme  hinanden  nærmere  end  nød- 
vendigt for  at  vedligeholde  Forretningsforbindelsen.  Alle  Byer, 
selv  den  mindste  Landsby,  er  delt  i  en  russisk  og  en  tatarsk  Del, 
og  Russernes  hvidkalkede,  grøn-  eller  blaakuplede  Stenkirke  og 
Tatarernes  smaa,  graa  Træmoskeer  med  det  minaretlignende,  halv- 
maaneprydede  Spir  angiver,  hvor  hvert  Folk  har  til  Huse. 

Tatarerne  er  Handelsfolk  eller  Kvægopdrættere  og  ofte  vel- 
staaende.  Selv  den  simpleste  Tatar  er  præget  af  den  samme  Maje- 
stæt, som  er  i  en  Tyrks  Væsen,  og  selv  om  hans  lille,  klokke- 
behængte  Hest  er  aldrig  saa  radmager  og  udslidt,  og  selv  om  hans 
lille  Vogn  næppe  kan  hænge  sammen,  sidder  han  nonchalant  hen- 
slængt i  det  ene  Hjørne  med  en  Mine  af  Alvor  og  Værdighed,  af 
Ringeagt  og  Overlegenhed  i  sit  trekantede,  brunlige  Ansigt.  Sjælden 


Ny  og  gamle  Herrer  i  Sibirien. 

har  jeg  set  skønnere  og  grimmere  Kvinder  end  blandt  Tatarerne. 
Den  unge  Pige  er  fint  skabt,  aristokratisk  i  Sammenligning  med 
den  klodsede  russiske  Almuekvinde,  hendes  hvide,  skære  Teint  og 
store,  brune  Øjne,  hendes  stærkt  buede  Øjenbryn  og  tykke,  sorte 
Haar  giver  hende  en  Skønhed,  som  kan  maale  sig  med  Georgier- 
indernes. De  gamle  Tatarkvinder  er  derimod  alle  de  afskyeligste 
Hekse.  Børnene  er  nogle  af  Vorherres  yndigste  smaa  Skabninger. 
Meget  ofte  tilslører  Kvinderne  sig,  og  Tatarerne  søger  i  det  hele 
taget  saa  vidt  mulig  at  efterligne  Tyrkerne  i  deres  Levevis.  De  er 
ikke  ugæstfri,  og  et  Par  Nætter,  jeg  maatte  tilbringe  i  Tatarbyer, 

fandt  jeg  uden  Vanskelighed 
Husly  hos  dem.  Mange  Tatarer 
er  højt  intelligente. 

Saaledes  glemmer  jeg  aldrig 
en  Samtale,  jeg  havde  med  en 
ungTatardame  paa  en  Floddam- 
per,   som    gik   fra  Tobolsk   til 
Omsk.  Hun  kom  ombord  i  Tara 
sammen  med  sin  Mand.     Ikke 
blot  var  denne  Tatarfrue  en  af  de 
smukkeste  Kvinder,  jeg  har  set, 
men  hun  forbavsede  mig  med  sin 
Viden  og  sin  fme,  klare  Intelli- 
gens. Hun  talte  udmærket  Fransk 
og  havde  læst  Hovedværkerne  i  moderne  evropæisk  Litteratur,  og- 
saa  Ibsen  og  Zola.    Men  navnlig  Tolstoys  »Kreutzersonaten«  havde 
vakt  alle  hendes  Tanker,  og  vi  talte  længe  derom. 

Ja,  saa  forunderlige  Hændelser  møder  én  i  det  moderne  Sibi- 
rien, at  man  paa  en  Floddampers  Dæk  kan  komme  i  Samtale  med 
en  muhamedansk  Kvinde,  som  udtaler  sin  kloge  Dom  over  en  stor 

Tænkers  Anskuelser  om  det  moderne  Ægteskab. 

—  —  —  Egnen  om  Tobolsk  er  fyldt  med  Legender,  som 
knytter  sig  til  den  kristne  Kirkes  Kamp  med  Islam  i  de  første 
"Aarhundreder.  En  af  de  smukkeste  fortæller  om,  hvorledes  Rus- 
serne i  Tobolsk  slæbte  Byggemateriale  sammen  og  gemte  det 
omhyggeligt,  indtil  de  en  skønne  Nat  samledes  for  at  rejse  den 
første  Kirke.    Da  Morgenen  brød  frem,  stod  Kirken  der  rank  og 


Tatarkviuder. 

skær  med  Korset  over  Kuplen,  Tatarerne  til  et  Under  og  Kristen- 
dommen til  Forherligelse. 

Dette  skete  i  Aaret  1657,  og  Kirken  paavises  endnu. 

Mange  Aar  tidligere  var  den  første  sibiriske  Kristenkirke  imidler- 
tid rejst  i  Tjumen,  og  i  det  gamle,  ærværdige  Troiski^'^- Kloster  i 
samme  By  fandt  jeg 
Graven  over  Sibiri- 
ens første  og  største 
kristne  Missionær, 
Metropoliten  Filofei 
Leszinski,  som  under 
NavnetFé'oc/oraflag- 
de  Munkeløftet  i  det 
Kloster,  hvor  han  nu 
ligger  begravet. 

Hvor- 
ledes Russerne  un- 
derlagde sig  Sibiri- 
en efter  Tatarrigets 
Splittelse,  kan  snart 
fortælles. 

Fribytterskarer 
—  som  imidlertid  al- 
tid gik  underNavnaf 
Kosakker  —  gjorde 
det  første  grove  Ar- 
bejde, d.  V.  s.  under- 
tvang de  genstridige  rat.irdiens. 
Folk.  DisseÆventy- 

rere,  hvis  Drivfjeder  var  at  komme  i  Besiddelse  af  Sibiriens  Pels- 
værk, var  modige,  raske  Folk  af  alle  Stænder,  som  med  ube- 
gribelig Dristighed  trængte  dybt  ind  i  de  ganske  ukendte,  tildels 
skovdækkede  Egne.  Som  en  Flok  glubende  Rovdyr  ligefrem  ud- 
ryddede de  Vildtet  paa  store  Strækninger.  Med  Skydevaaben, 
Fælder  og  Gift  foer  de  frem,  samvittighedsløs  plyndrende  Dyre- 
bestanden. 

*  Treenighed. 

Kosakkerne  var  imidlertid  gode  mod  de  indfødte,  saalænge 
disse  ikke  lagde  dem  Hindringer  i  Vejen  for  at  komme  i  Besiddelse 
af  det  eftertragtede  Pelsværk,  og  Russerne  optraadte  i  det  hele 
taget  med  Mildhed,  paatvang  ikke  de  indfødte  deres  Kirke  og  lod 
dem  beholde  deres  Sæder  og  Skikke. 

Disse  Røver-Ko- 
sakker, som  altsaa 
var  Sibiriens  første 
Kolonisatorer,  blev 
stærkt  understøttede 
afden  russiske  Rege- 
ring, og  medens  kun 
de  mest  velhavende 
udvandrende  russi- 
skeBønderkundetil- 
lade  sig  den  Luksus 

at  købe  sig  en  Kone, 
der  var  dyr  i  Sibiri- 
ens første  Aar,  fik 
Kosakkerne  af  Rege- 
ringen gratis  tildelt 
Kvinder,  som  frivil- 
lig tilbød  at  ville  ud- 
vandre for  at  blive 
Kosakhustruer. 

Efter  at  Kosak- 
kerne  havde  banet 
Vej  og  efter  Opret- 
telsen af  en  Række 
befæstede  Punkter  ved  de  tre  Hovedfloder  Ob,  Jenissej  og  Lena, 
begyndte  Indvandringen  af  frivillige  Kolonister  og  deporterede. 

De  første  Kolonister  var  30  russiske  Bønderfamilier,  som  knap 
10  Aar  efter  Sibirs  Erobring  nedsatte  sig  i  Vestsibirien. 

De  første  deporterede  var  en  Snes  Mænd  fra  Uglitsch  og 
—  en  Kirkeklokke.  Mændene  havde  været  saa  forbryderske  at 
vidne  imod  Boris  Goduno/,  da  han  for  selv  at  komme  paa  Tronen, 
lod  Ivan  den  grusommes  Søn  myrde,  og  Kirkeklokken  havde  været 


.Moskeen  i  Tnra 

saa  forbrydersk  at  ringe  Storm  ved  samme  Lejlighed.  Denne 
enestaaende  Kirkei<lokke  er  forøvrigt  fornylig  bleven  benaadet  og 
atter  ophængt  i  Kirken  i  Uglitsch. 

Sejt  og  planmæssigt,  som  det  altid  har  været  Russernes  Skik, 
trængte  de  fremad,  og  deres  ejendommelige  Assimilationsevne,  ved 
hvilken  de  fremmede  Folk  ligefrem  opsugedes  i  det  fremtrængende 


Gamle  Fæstningsværker  ved  Jakutsk. 


Russerrige,  hjalp  dem  til  overalt  at  faa  fast  Fod.  I  hele  den  Del 
af  Sibirien,  som  nu  ligger  Nord  for  Jærnbanen,  stod  ingen  dem  i 
Vejen,  og  inden  i  s-Aarhundredet  var  løbet  ud,  var  allerede  Byerne 
Beresov,  Surgut  og  Narym  grundlagt.  I  1604  grundlagdes  Tomsk, 
i  1620  Jenissejsk,  i  i6bi  Irkutsk,  og  i  1664,  altsaa  kun  80  Aar  efter 
Jermaks  Død,  var  Russerne  allerede  kommen  over  paa  den  anden 
Side  af  Baikalsøen. 

Med   det  ny  Lands  Kolonisering  i   det  hele  og  store  gik  det 
alligevel  dog  smaat.    Rædselsherredømmet  under  de  sidste  Ruriker 


30 


DET  GAMLE  SIBIRIEN 


Og  Forvirringen  under  de  første  Romanover  forhalede  Sibiriens 
Underlæggelse,  og  det  var  først,  da  Peter  den  store  kom  til,  at 
der  blev  Fart  i  Kolonisationen.  Indesluttelsen  i  Rusland  af  et  saa 
uhyre  Rige  som  Sibirien  var  netop  noget,  som  laa  for  hans  vidt- 
skuende, reformatoriske  Daadkraft  og  tiltalte  hans  højt  flyvende  Pla- 
ner. Katharina  II  fortsatte  med  mandhaftig  Styrke  det  paabegyndte 
Værk,  og  af  senere  Kejsere,  som  med  Interesse  har  fulgt  Udvik- 
lingen i  Sibirien,  kan  nævnes  Alexander  I,  der  foretog  en  længere 
Rejse  i  Vestsibirien  for  med  egne  Øjne  at  se  Landet. 


Tjumens  Borgere  ror  Alexander  I  over  Turafloden. 


Paa  Raadhuset  i  Tjumen  fandt  jeg  et  meget  morsomt  Maleri, 
der  forestiller  denne  sidste  Kejsers  Ankomst  til  Tjumen.  Byens 
Borgere  satte  selv  Kejseren  og  hans  Følge  over  Floden  Tura. 

Den  danske  Urmager  Markussen,  som  i  mange  Aar  har  boet 
i  Tjumen,  og  som  jeg  med  Glæde  besøgte,  fik  fra  sine  Gemmer 
fundet  frem  en  gammel,  gulnet  Gengivelse  af  Raadhusmaleriet, 
som  han  med  største  Beredvillighed  overlod  mig,  og  som  jeg  her 
lader  gaa  videre  til  mine  Læsere. 

Blodige  Kampe  kostede  det  især  at  faa  underlagt  den  sydlige 
og  frugtbareste  Del  af  det  ny  Rige,  hvor  de  vilde  Kirgiser-  og 
Kalmukhorder  beredte  Russerne  mange  Nederlag,  forinden  Steppe- 

territoriet  underkastede  sig.     I   172^^    aabnedes  det  første  Bjærg- 
værk  i  Altai. 

Embedsmænd,  som  kunde  holde  lidt  Orden  paa  den  meget 
blandede  Befolkning  af  Kosakker,  Nybyggere  og  deporterede,  faldt 
det  ikke  Regeringen  vanskeligt  at  fmde,  idet  disse  Ordenshaand- 
hævere  i  et  Snuptag  avancerede  til  Stillinger,  som  de  aldrig  vilde 
være  naaet  til  i  evropæisk  Rusland.  Det  blev  nemlig  Skik,  at  jo 
længere  en  Embedsmand  drog 
Øst  paa,  jo  mere  avancerede 
han,  og  Naturforskeren  Steller 
fortæller,  at  en  Soldat  forlod 
Moskva  som  menig  og  endte  i 
Kamshatka  som  Oberst. 

Hvad  Indvandringen  af 
deporterede  angaar  er  det 
imidlertid  indlysende,  at  en  saa 
aparte  Maade  at  kolonisere  paa, 
som  den  Rusland  nu  i  tre  Aar- 
hundreder  har  benyttet  i  Sibiri- 
en, maatte  føre  til  et  fortvivlet 
Resultat.  At  vælte  den  ene  Ban- 
de Forbrydere  efter  den  anden 
ud  over  et  Land,  som  man  sam- 
tidig gav  fredelige  Nybyggere 
til  Opdyrkning,  skulde  synes  at 
maatte  føre  til  den  rene  Ruin 
for  Befolkningen  og  for  Rege- 
ringen, og  den  Embedsstand  og  navnlig  den  Præstestand,  som  man 
lige  op  til  den  nyeste  Tid  har  givet  Sibirien,  har  snarere  forværret 
end  forbedret  Befolkningens  Begreber  om  Ret  og  Moral.  Det  slog 
nemlig  ganske  fejl,  hvad  Regeringen  vel  havde  tænkt  sig,  at  For- 
bryderne —  som  blev  overladt  til  sig  selv  og  som  var  fuldstændig 
fri  i  deres  Bevægelser,  naar  de  blot  ikke  forlod  Sibirien  —  vilde 
slaa  sig  ned  som  Agerbrugere  i  tyndt  befolkede  Egne  for  der  at 
begynde  et  nyt  og  bedre  Liv.  De  deporterede,  som  ofte  hørte  til 
Ruslands  værste  Udskud,  slog  sig  tværtimod  ned  i  eller  i  Nærheden 
af  Byerne,  hvor  de  fuldstændig  demoraliserede  Befolkningen. 


Gudebillede  af  Sten  i  Omsk  Musæum. 

Og  ikke  alene  moralsk  men  ogsaa  fysisk  blev  denne  forrykte  Ud- 
lossen af  Forbrydere  til  Skam  og  Skade  for  Ruslands  uhyre  og  saa 
rige  asiatiske  Besiddelse.  Forbrydernes  tidligere  Liv,  deres  legem- 
lige Nedbrudthed,  Fængselsopholdet  i  Rusland  og  den  derpaa  føl- 
gende lange  Vandring  ofte  midt  i  den  sibiriske  Vinter  havde  en 
frygtelig  Grad  af  Dødelighed  til  Følge,  og  Efterkommerne  af  disse 
deporterede  var  fra  Fødslen  stemplede  af  Sygdom  og  Last. 

Det  er  denne  aparte  Maade  at  kolonisere  paa,  i  Forbindelse 
med  Ukendskab  til  Landet  og  de  spredte,  ofte  fejlagtige,  ofte 
haarrejsende  Beretninger  fra  de  sibiriske  Forbryderkolonier,  som 
har  udbredt  til  hele  den  civiliserede  Verden  det  Syn  paa  Sibirien, 
som  først  nu,  efter  at  en  ny  Tid  er  oprundet  og  Landet  er  bleven 
aabnet  med  Jærnbanen,  lidt  efter  lidt  vil  forandre  sig. 

Længe  var  Regeringen  om  at  indse,  at  der  næst  en  fuldstændig 
Omkalfatring  af  Deportationsvæsenet,  maatte  bringes  Orden  og 
Planmæssighed  ind  i  den  frivillige  Indvandring,  og  først  1881 
oprettedes  der  i  Tjumen  et  Hovedkontor  for  Sibiriens  Kolonisation. 
Kontoret  flyttedes  efter  Jærnbanens  Aabning  til  Tsheljabinsk.  Alle 
Nybyggere  indregistreres  her,  hjælpes  og  støttes  paa  bedste  Maade 
—  hvad  disse  jævne,  haardføre,  nøjsomme  russiske  Bønder  ogsaa 
med  Rette  kan  gøre  Krav  paa  —  og  det  er  nu  muligt  at  følge 
den  brede  Bølge  af  Mennesker,  som  hvert  Aar  kommer  skyllende 
fra  Rusland  ind  over  Sibirien. 

Et  Par  Tal  vil  bedre  end  mange  Ord  illustrere  denne  Ind- 
vandring. 

I  17  Aar,  fra  1883 — 90  passerede  ca.  500,000  Udvandrere  Tju- 
men, hvilket  gennemsnitlig  bliver  30,000  aarlig.  I  1895,  altsaa 
efter  Jærnbanens  Aabning,  passerede  mere  end  90,000  Udvandrere 
Tscheljabinsk,  og  i  1898  var  Tallet  allerede  steget  til  langt  over 
200,000.  Alene  i  Tobolsk  Guvernement,  som  ganske  vist  er  4 
Gange  større  end  det  tyske  Rige,  oprettes  der  aarlig  ca.  100  ny 
Landsbyer  med  en  samlet  Befolkning  af  ca.  45,000  Mennesker. 

Samtidig  med  denne  planmæssige  Organisation  af  Indvandringen, 
er  Sibirien  ophørt  med  at  være  Deportationssted  for  russiske  For- 
brydere, Embedsstanden  bliver  forbedret,  de  mest  forargelige  Præ- 
ster faar  Rejsepas,  Love,  som  modarbejder  Rovdrift  i  Jagt  og 
Fiskeri  og  Plyndring  af  Skovene,  udstedes,  og  Agerbrug  og  Kvæg- 

avl  fremhjælpes  paa  mange  Maader.  Det  gamle  Sibirien  er  død, 
et  nyt  vokser  frem!  Ruslands  vældige  asiatiske  Rige  skal  bringes 
til  at  blive  et  nyt  Amerika,  dets  uendelige  Rigdomme  skal  bringes 
frem  for  Dagens  Lys.  Den  forstenede  eller  forbenede  Kolos,  den 
unyttige  Isblok,  som  Verden  hidtil  har  anset  Sibirien  for  at  være, 
skal  tøes  op  og  bearbejdes  og  skaffe  Føde  til  Ruslands  Legioner 
af  forarmede  og  Penge  i  det  russiske  Riges  dybe  Statskasse.  Og 
ikke  mindst  skal  selvfølgelig  de  allerede  opdyrkede  Egne  af  Sibi- 
rien i  den  kommende  Sommer  bringes  til  at  præstere  deres  yderste 
i  Retning  af  Hø  og  Brødkorn  for  at  kunne  mætte  de  Tusinder 
af  Heste  og  de  Hundred  Tusinder  af  Mennesker,  som  kæmper  i 
Mantshuriet.  Thi  den  Krig,  som  nu  er  begyndt  med  Japanerne, 
bliver  vel  nok  saa  langvarig,  at  Sommer  og  Vinter  nogle  Gange 
vil  skifte,  inden  Russerne  atter  er  uindskrænkede  Herrer  i  Nordasien. 
I  tre  Hundrede  Aar  har  Rusland  ejet  Sibirien  uden  at  udnytte 
dets  Rigdomskilder.  Skatten  laa  ved  Landevejen,  og  man  rørte 
den  ej !  Først  nu,  takket  være  Jærnbanen,  er  der  kommet  Liv  i 
Udviklingen.  Landet  med  den  mørke  Fortid  er  bleven  Landet 
med  den  store,  lyse  Fremtid.  Det  gamle  Sibirien  var  Jermaks. 
Det  ny  Sibirien  er  Alexander  den  tredies. 


Rosenberg:  Sibirien. 

SOM  en  frisk  Strøm  igennem  en  forsømt  Have  faar  alt  til  at 
blomstre,  skyder  allerede  den  frodigste  Vegetation  op  omkring 
den  sibiriske  Jærnbanes  Skinnerækker.  Gamle  Byer,  som  før  stod 
i  Stampe,  vokser  paany,  sætter  Grene  og  Frugter,  og  ny  Byer 
skyder  frem  som  Asparges  i  Maj.  Der  er  Flugt  og  Fart  i  Væksten 
som  i  Amerikas  Præriebyer,  da  Pacifikbanen  aabnede  det  gamle 
Amerika. 

Sibirien  er  et  nyt  Amerika.  Stepper  og  Bjærge  drages  daglig 
ind  under  Jærnbanens  Omraade,  Interesser,  som  knytter  sig  nær 
til  Banen  og  dens  blomstrende  Byer,  opstaar,  og  Aanden,  der  ud- 
gaar  fra  denne  moderne  Indretning,  driver  som  Røgen  fra  Mam- 
mutlokomotivernes korthalsede  Skorstene  ud  over  Landet. 

Det  er  dog  meget  troligt,  at  den  Evropæer,  som  første  Gang 
skrumpler  afsted  i  sibirisk  Droske  den  halve  Mils  Vej,  der  i  Reglen 
er  imellem  Jærnbanestationen  og  en  sibirisk  Baneby,  føler  det  koldt 
ned  ad  Ryggen  og  ser  Dantes  grusomme:  Her  lades  alt  Haab  ude! 
danse  Heksekankan  for  sine  Øjne,  navnlig  da,  hvis  han  —  saaledes 
som  Snese  af  Danskere  i  de  senere  Aar  —  er  kommen  for  at  slaa 
sig  ned  i  Sibirien  for  lang  Tid.  Selv  ikke  Omsk,  den  første,  største 
og  mest  karakteristiske  Repræsentant  for  det  ny  Sibirien,  man 
støder  paa,  er  værre  eller  bedre  end  de  fleste  andre  sibiriske  Bane- 
byer, som  kan  takke  Skinnevejen  for  deres  Storhed.  Og  lystelige 
ser  disse  Byer  ikke  ud  i  en  Vestevropæers  Øjne. 

Men  kommer  man  —  som  jeg  —  til  Omsk  Nord  fra,  ad  Flod- 
vejen, og  har  man  modtaget  sine  første  Sibiriensindtryk  i  Tjumen 
og  Tobolsk,  i  de  gamle  Steder,  hvor  Middelalderens  Støv  endnu 
ligger  lunt  og  tykt  ikke  blot  i  Krogene  men  midt  i  Dagslyset,  saa 
ser  man  noget  anderledes  paa  Vestsibiriens  Hovedstad,  saa  tror  man 

sig  i  Omsk  hensat  til  en  ny  Verden,  da  ser  man  med  Beundring 
paa  et  Stenhus  og  en  Gade,  som  blot  er  lidt  fremkommeligere  end 
en  Pløjemark  i  Regnvejr,  da  betragter  man  en  blot  nogenlunde 
moderne  paaklædt  Dame  som  en  Aabenbaring  og  en  Opvarter 
med  Strømper  som  et  højtstaaende  Væsen.  Og  Omsk  har  ikke 
blot  Stenhuse  —  om  end  ikke  mange  —  men  ogsaa  et  Guvernør- 
»palads«,  ikke  blot  Damer  men  endog  Modedamer,  der  med  Glæde 


Maniniutlokoniotiv. 


giver  I  o  Rubler  for  at  faa  Kjolen  ekstra  stram,  og  Opvartere,  der 
ikke  alene  har  Strømper  paa  men  ogsaa  Spidskjole.  Ja,  Omsk  har 
mere  endnu!  Den  har  en  Opvarter,  som  har  myrdet  baade  Kone 
og  Elsker  og  som  desaarsag  blev  forvist  til  Sibirien,  hvor  han  nu 
—  vist  meget  imod  hvad  han  en  Gang  er  født  til,  at  dømme  efter 
hans  fornemme  Optræden  —  farer  om  med  Whiskers  og  Serviet 
for  at  betjene  Gæsterne  paa  Byens  fineste  Hotel. 

Tjumen  og  Tobolsk  er  det  gamle  Sibirien,  det  stagnerende.  For- 
tiden —  Omsk  repræsenterer  det  nye,  det  opvoksende,  Fremtiden. 

3* 

Som  alle  Vestsibiriens  Stationsbyer  har  Landbruget  og  Jærn- 
banen  ogsaa  skabt  Omsks  Storhed.  Thi  stor  tør  man  allerede 
kalde  den,  og  større  vil  den  blive  —  et  nyt  Chikago,  et  Centrum 
for  alt,  hvad  der  duer  i  Vestsibirien.  Hvad  Guvernementsforvalt- 
ningen  og  Domstoles  Oprettelse  ikke  kunde  udrette,  hvad  militære 
og  civile  Autoriteters  Forflyttelse  til  Omsk  ikke  kunde  bevirke,  det 
skabte  Jærnbanen  i  en  Haandevending.  Omsk  er  nemlig  ikke  nogen 
ny  By,  men  Omsk  er  ny  som  Storstad. 


Gamle  Omsk  under  Vand. 


Grundlæggelsen  foregik  allerede  i  Begyndelsen  af  17-Aarhun- 
dredet,  da  Russerne  efter  Sibiriens  Erobring  anlagde  befæstede 
Punkter  til  Værn  imod  de  vilde  Horder.  1782  fik  Omsk  Byprivi- 
legium,  og  da  den  laa  godt  ved  den  sejlbare  Irtysh,  voksede  den 
hurtig.  Midt  i  forrige  Aarhundrede  blev  Overkommandoen  over 
Steppekosakhæren  henlagt  til  Omsk,  og  i  1882  drog  Generalguver- 
nøren fra  Tobolsk  til  Omsk  med  fuld  Musik  og  hele  sin  Tjenerstab. 

Anset  blev  Omsk  vel  nok  herved,  men  stor  blev  den  ikke.  Thi 
selv  om  der  næppe  er  nogen,  som  vil  mistænke  en  russisk  Em- 
bedsmand for  at  have  for  faa  underordnede,  saa  fyldte  dog  hver- 
ken de  civile  eller  de  militære  Embedsmæ^nd  synderlig.    Stor  blev 

den  først,  da  Jærnbanen  kom,  da  den  blev  Stabelplads  for  Kirgiser- 
steppen  og  Centrum  for  det  store,  frugtbare,  vestsibiriske  Korn-  og 
Steppeland,  og  nu  kan  man  omkring  Jærnbanestationen  se  et  glim- 
rende Bevis  paa,  hvad  en  Skinnevejs  Anlæggelse  igennem  Sibirien 


vel  vil  sige. 


Som   alle   sibiriske  Banebyer  ligger  Omsk  en  halv  dansk  Mil 
fra  Stationen.     Det  er  næppe  Umagen   værd   at  spekulere  over, 


Et  »Mao-asin  du  Sibirie.; 


hvilke  personlige  Interesser,  der  har  foranlediget  dette  Vanvid.  Men 
at  Banegaardene  er  kommen  til  at  ligge  et  Stykke  borte  fra  de 
gamle  Byer,  har  bevirket,  at  der  omkring  Stationerne  vokser  Sta- 
tionsbyer op,  og  det  ikke  smaa  Landsbyer  med  en  Høker,  en 
Kro  og  en  Væver,  men  Byer  med  Tusinder  af  Indbyggere.  Ja, 
Omsks  Stationsby  tæller  i  dette  Øjeblik  maaske  over  n,ooo  Ind- 
byggere. 

Fra  Amerika  er  man  vant  til  den  Slags  Fænomener;  men  fra 
Sibirien!  —  det  lyder  saa  ufatteligt,,  at  jeg  næppe  selv  havde 
troet  det,  om  jeg  ikke  havde  set  Byen  med  egne  Øjne.    Ret  beset 

er  det  vel  endog  mer  end  amerikansk.  Thi  det  er  tvivlsomt,  om 
Amerika  kan  fremvise  Sidestykke  til,  at  der  paa  den  bare  Steppe 
i  Løbet  af  5 — 6  Aar  er  vokset  Byer  paa  Titusinder  op  med  Kirker 
og  Skoler,  Hospitaler  og  Asyler,  med  Karuseller  og  Markedsgøgl 
og  Manufakturbutiker,  hvor  entreprenante  Forretningsfolk  tjener 
Formuer  ved  at  sælge  det  sletteste  Bomuldstøj  med  det  mest  skri- 
gende Mønster  efter  det  gamle,  men  mere  og  mere  uholdbare  Prin- 
cip:  »Til  Sibirien  med  Skidtet! 

Kommer  man  pr.  Jærnbane  til  Omsk,  ruller  man  altsaa  først 
igennem  en  15,000  Menneskers  By,  inden  man  kommer  til  den 
rigtige  By  med  sine  godt  og  vel  halvt  Hundred  Tusinde  Indbyg- 
gere. Om  20  Aar  vil  begge  Byerne  være  voksede  sammen  til  ét 
stort  hele  paa  Hundred  Tusinder. 

Hvorledes  Omsk  ser  ué?  Dyp  i  en  graa  Malerpotte  og  smør 
et  Billede  op,  som  i  flad  Ensformighed  og  Bedrøvelighed  ikke 
overgaas  af  en  tarvelig  dansk  Landsby  —  saa  har  man  Omsk!  Det 
kan  være,  at  Vestsibiriens  Hovedstad  er  nogle  Grader  muntrere  end 
de  andre,  og  Midtpunktet  af  Byen  omkring  Generalguvernørens 
Bolig  nogenlunde  præsentabelt,  men  iøvrigt  er  den  kun  et  af  de 
trivielle  Led  i  en  lang  Række  af  vestsibiriske  Banestæder.  Heller 
ikke  med  Hensyn  til  Folkeliv  udmærker  Omsk  sig,  og  i  Sammen- 
ligning med  saadanne  Byer  som  Tjumen  og  Tobolsk  med  deres 
usminkede  gammelrussiske  Liv  og  deres  interessante  Tatarbefolk- 
ning er  Befolkningen  her  endog  ualmindelig  farveløs.  Det  eneste, 
som  af  og  til  vækker  den  fremmedes  Opmærksomhed  i  nogen  Grad, 
er  en  Kirgiserkaravane,  som  kommer  dragende  med  Kameler  og 
Heste  og  Stude,  der  paa  en  Gang  bruges  til  Ride-  og  Trækbrug. 

Nej,  det,  som  gør  Omsk  til  en  af  de  interessanteste  Byer  i 
Vestsibirien,  er  dens  Betydning  som  Centrum  for  hele  den  sibi- 
riske Smørhandel.  Liggende  midt  i  Vestsibiriens  sorte  Jord  ved 
en  mægtig  Flod  og  ved  den  store  Bane  har  Omsk  alle  tænkelige 
Betingelser  for  at  blive  Smørhullet  i  Sødgrøden.  Man  behøver 
kun  om  Sommeren  at  gaa  en  Gang  igennem  Omsks  støvdampende 
Gader  for  at  forstaa,  at  man  er  kommen  til  en  Smørby  par  excel- 
lence. Svenske  Centrifuger  paa  hvert  andet  Skilt  og  i  smagfulde 
Opstillinger  langt  ud  paa  Gaden  imellem  amerikanske  Slaamaskiner 
og  Saamaskiner  og  Harver  og  Plove  og  alt  muligt  af  den  Slags, 

og  gode  danske  Navne  som  Petersen  og  Hansen  og  Holbæk  og 
Esmann,  som  i  smørgule  Bogstaver  paa  steppegrøn  Baggrund  fra 
mindst  ét  Skilt  i  hver  Gade  proklamerer  højt  og  lydeligt,  hvor  de 
russiske  Bønder  bedst  kan  blive  af  med  deres  Produkt  —  det  er 
ikke  til  at  tage  fejl  af.  Herinde  i  Byen  holder  der  Vogntog  ved 
Vogntog  med  Smørdritler  paa  smaa,   knirkende  Vogne  og  smaa, 


Et  Smørtog  paa  den  sibiriske  Bane. 


magre  Heste  for  hver  lille  Vogn.  Og  ude  paa  Banegaarden  holder 
der  hver  Dag  i  Ugen  Smørtog  med  25  hvide  Isvogne,  som  Kl.  6 
om  Morgenen  ruller  af  Sted  med  Iltogsfart  de  halvfjerde  Tusind 
Kilometer  mellem  Omsk  og  en  Østersøhavn. 

Naar  man  ser  disse  Vogntog,  enten  det  nu  er  dem  med  Heste 
eller  Lokomotiver  for,  er  det  som  at  faa  sat  Lysbilleder  til  et  Fore- 
drag eller  Illustrationer  til  en  Bog,  og  naar  man  dernæst  hører, 
at  disse  sibiriske  Smørtog  hver  Uge  i  Sommermaanederne  samler 
7 — 8000  Fustager  Smør  å  130  Pd.,  faar  man  Respekt  for  det  ny 
Sibirien. 

En  Fjerdedel  af  alt  dette  Smør  kommer  fra  Omsk,  og  den 
langt  overvejende  Part  af  Smørforretningerne  har  deres  Hoved- 
kontor her.  Uden  at  træde  nogen  af  de  andre  vestsibiriske  Byer 
for  nær,  tør  jeg  derfor  ogsaa  nok  kalde  Omsk  »Smørhullet«  — 
Smør  har  skabt  dens  Storhed,  og  et  ^^Hul"  skal  Guderne  vide,  at 
den  er.  Men  Byen  gaar  —  som  sagt  —  frem  med  amerikansk 
Fart,  og  naar  Banen  fra  Omsk  Syd  paa  over  Semipalåtinsk  til 
Tashkend  bliver  anlagt,  er  den  Tid  heller  ikke  fjæ^n,  hvor  Omsk 
vil  straale  i  en  Glans  og  Herlighed,  med  hvilken  Betegnelsen 
»Hul«  er  aldeles  uforenelig.  Et  nyt,  flot  Teater  er  allerede  byg- 
get i  Stedet  for  den  væmmelige  gamle  Trækasse,  hvor  Byens  Hono- 
ratiores før  gav  6  Kr.  for  at  sidde  i  iste  Parket  og  faa  Snue.  En 
ny  Bro  over  Om  i  Stedet  for  den  vaklende  Træindretning,  der  før 
forbandt  Stadens  to  Dele,  er  bleven  bygget.  Stenhuse  afløser  Træ- 
huse, Fortovene  bliver  lagt  i  Mursten,  elektrisk  Lys  vil  naturligvis 
komme,  og  Gadernes  bundløse  Ælte  eller  grufulde  Støv  vil  uden 
Tvivl  blive  afløst  af  Brolægning  eller  Asfalt. 

Saa  kommer  ogsaa  det  Tidspunkt,  hvor  Modedamen  vil  kunne 
præsentere  sig  i  den  rette  Belysning  og  den  spidskjolede  Opvarter 
høste  det  fulde  Udbytte  af  at  have  slaaet  Kone  og  Elsker  ihjæl, 
saa  vil  selv  ikke  den  allermest  forvænte  og  allermest  levelystne 
Vestevropæer,  som  kommer  hertil  for  at  fiske  med  i  rørte  Vande, 
se  Dantes  Ord  danse  Heksedans,  og  saa  vil  ethvert  Spor  af  Folke- 
liv være  forsvundet  for  den  Mand,  som  kommer  hertil  og  tror  at 
fmde  et  Stykke  Asien.  Denne  sidste  vil  skuffet  vende  Omsk  Ryg- 
gen og  drage  længere  bort,  hvor  hverken  Jærnbaner  eller  Smør 
eller  Kødfabriker  eller  Talgsyderier  har  ødelagt  Landets  Umiddel- 
barhed, til  Tobolsk  med  sin  Tatarbefolkning  eller  Steppen  med 
sine  Kirgiserhorder.  Han  vil  fmde  Musik  i  alle  Omsks  Haver, 
men  Musiken  er  ikke  nær  saa  god  som  den,  han  har  hørt  hjemme. 
Elektriske  Lamper  vil  lyse  paa  hans  Vej,  men  Skæret  er  mat  imod, 
hvad  han  er  vant  til  i  Evropa.  Damer  vil  han  fmde,  og  det  kan 
maaske  gærne  være,  at  de  er  herlige  at  skue,  men  jeg  tør  holde 
10  mod  I  paa,  at  de  er  halvandet  Aar  bag  efter  sidste  Pariser- 
mode. Han  vil  fmde  samtlige  en  Stads  Behageligheder  men  ogsaa 
hele  Rækken  af  Mangler.  Interesserer  det  ham  at  studere,  hvor- 
ledes et  Chikago  vokser  op,  vil  der  være  Stof  i  rigeste  Maal ;  men 

er  han  en  stille,  varmhjærtet  Beundrer  af  Naturfolk,  af  Sæders  og 
Skikkes  Originalitet,  af  Uberørthed,  da  vil  han  skuffet  vende  Omsk 
Ryggen  og  drage  længere  ud  paa  Landet. 

Og  der  vil  da  Gud  ske  Lov  endnu  i  Aarhundreder  være  Steder 
nok  i  Sibirien,  hvor  en  stille  Videnskabsmand  kan  slaa  sig  ned! 

Men  bort  med  bedrøvelige  Betragtninger  over,  hvor- 
ledes fremtrængende  Kultur  udsletter  Egnes  og  Folks  Særpræg. 
Saa   lidt  som  der  kan  være  hvid  og  sort  Maling  i  samme  Potte, 


Sibirisk  Jænibanest.uioi 


kan  Kultur  og  Naturtilstand  bevare  deres  rene  Farver,  naar  de  stø- 
der sammen.  Ligesom  hvid  og  sort  i  den  samme  Malerpotte  løber 
sammen  til  graa,  er  der  i  de  Lande,  hvor  Kultur  og  Natur  brydes, 
mest  Udsigt  til  en  graa  Pærevælling,  der  imidlertid  nydes  med  stor 
Appetit  af  overciviliserede  Evropæere,  som  —  uden  at  slaa  af  paa 
deres  Vaner  og  Bekvemmeligheder  —  kan  betragte  Naturens  ynke- 
lig tamme  og  forkvaklede  > Vidundere«  fra  deres  up-to-date-Hotels 
Vinduer.  Lige  som  Levemanden,  der  sidder  sammensunken  paa 
Varietélogernes  Fløjlshynder,  for  at  overvære  Dyretæmmerens  ret 
ufarlige  Leg  med  en  Flok  forskræ^mte  vilde  Dyr. 

Sibirien  er  i  Øjeblikket  et  saadant  Land,  hvor  Kultur  og  Natur- 
tilstand brydes.    En  Jærnbane  er  en  god  Murbrækker.    Hvor  den 

først  er  kommen  ind,  lukker  Hullet  sig  ikke  efter  den  igen,  især 
naar  Haanden,  som  fører  den,  er  saa  fast  som  den  russiske  Rege- 
rings. Og  Aanden  fra  Jærnbanen  vil  brede  sig.  Allerede  nu  driver 
den  paa  brede  Vinger  ud  over  de  nærmeste  Egne,  Sidebaner  vil 
føre  den  ud  til  alle  Verdens  Hjørner,  og  Folkeslag,  som  ikke  vil 
underkaste  sig,  vil  Lokomotivrøgen  drive  ud  som  Ræve  af  deres 

Huler.  Nomadefolk  vil 
sygne  hen,  naar  de  bli- 
ver tvungne  til  at  tage 
fast  Bopæl  som  Landbru- 
gere, ligesom  Sømænd, 
man  vilde  lænke  til  en 
Væv,  og  Nybyggere  vil 
tage  Jorden  i  Besiddelse. 
Jærnbanen  er  det  ny 
SibiriensBanner;  denvar 
nødvendig  for  at  faa  Sibi- 
rien underlagt.  Ikke  blot 
fra  et  kommercielt,  et 
politisk  og  et  strategisk 
Standpunkt  set  var  Jærn- 
banen en  Nødvendighed, 
hvis  Rusland  skulde  faa 
Gavn  af  sine  vældige  asi- 
atiske Besiddelser,  men 
ikke  mindst  kulturelt  set 
vil  den  blive  af  den  stør- 
ste Betydning. 

Allerede  forinden  Jærnbanens  Aabning  var  Sibirien  ikke  ilde 
forsynet  med  Samfærdselsmidler.  Landet  havde  sine  ikke  blot  im- 
ponerende lange  men  ogsaa  i  høj  Grad  sejlbare  Floder.  Ikke  blot 
fra  den  kinesiske  Grænse  til  Ishavet  strækker  sig  vældige  Vandveje, 
men  ved  Hjælp  af  en  eneste  kunstig  Kanal  —  imellem  Ket,  en 
af  Obs  Bifloder,  og  Kass,  en  af  Jenissejs  Bifloder  —  kunde  alle 
Sibiriens  store  Byer  fra  Tjumen  til  Baikalsøen,  fra  Polarkredsen 
til  Altais  Bjærge  sættes  i  Forbindelse  med  hverandre.  Kommer 
hertil,  at  Transbaikalien,  Amurlandet  og  Kystprovinsen  ved  den 


Damper  »Johan  Ktonstadsky«, 
opkaldt  efter  den  bekendte  russiske  Præst. 

mægtige  Amurstrøm  sættes  i  Forbindelse  med  det  stille  Ocean, 
skal  man  søge  længe  paa  Jorden  for  at  finde  et  med  sejlbare  Flo- 
der saa  rigt  velsignet  Land.  Na^sten  æventyrligt  forekommer  det, 
at  man  inden  for  et  enkelt  Lands  Grænser  kan  foretage  en  Plodrejse 
paa  et  Par  Tusind  danske  Mil.  Og  det  lyder  som  en  Fabel,  at 
den  Dampbaad,  jeg  paa  forrige  Side  bringer  et  Billede  af,  er  sat 


Flodlægter  paa  Turafloden  ved  Tjumeii. 

i  Vandet  fra  et  engelsk  Værft  og  sejlet  fra  England  til  Baikalsøen, 
hvor  den  endnu  den  Dag  i  Dag  er  at  se. 

Under  andre  Himmelstrøg  vilde  dette  sibiriske  Flodnæt  da  ogsaa 
delvis  overflødiggøre  en  Jærnbane,  i  ethvert  Fald  reducere  dens 
Betydning.  I  Sibirien  er  der  imidlertid  et  meget  alvorligt  men« 
ved  Sagen.  Den  strænge  Vinter  slaar  nemlig  i  7 — 8  Maaneder  af 
Aaret  en  eneste  stor,  uløselig  Knude  paa  Nættet,  og  den  Nytte, 
Landet  har  af  sine  iøvrigt  fortræffelige  Vandveje,  svinder  saaledes 
stærkt  ind.  De  4 — 5  Sommermaaneder  benyttes  imidlertid  godt. 
I  denne  Tid  slæ'bes  der  ad  Vandvejene  saa  vældige  Varepartier  fra 

den  ene  Ende  af  Sibirien  til  den  anden,  at  man  næppe  i  Evropa 
gør  sig  et  blot  nogenlunde  rigtigt  Begreb  herom.  Alene  i  Vest- 
sibirien ligger  en  Flaade  paa  mindst  400  Lægtere,  der  gennem- 
snitlig kan  sluge  omtrent  halvanden  Million  Pund,  sejlklare  fra 
Tøbrudstider  med  Last  stablet  op  til  Mastetoppene.  Og  med  indtil 
fire  af  disse  flydende  Pakhuse  paa  Slæb  sejler  smaa  men  stærke 
Dampere  afsted  ved  første  aabne  Vande  ad  de  brede,  gule  Floder, 


1' Il  tULMnipL'i    ui   ra-,s. i_;ci-  ol;   uir^s 


bringer  Jærngryder  og  Manufakturvarer,  Slæder  og  Vogne,  Tænd- 
stikker og  Brændevin,  Sukker  og  Korn  o.  m.  a.  langt  ned  i  Step- 
perne eller  højt  op  i  Tundraerne,  og  faar  hos  Kirgiserne  indladet 
Huder  og  Skind,  Talg  og  Salt,  Honning  og  Stearin  og  Mineraler, 
og  hos  Ostjakerne  og  Samojederne  Pelsværk  og  saltet  Fisk,  som 
disse  Folkeslag  har  samlet  sammen  i  den  lange  Vinter. 

Det  er  dog  saa  langt  fra,  at  Jærnbanen  vil  overflødiggøre  Flo- 
derne, at  jeg  er  overtydet  om,  Jærnbanen  kun  vil  fremkalde  et 
hidtil  uanet  Liv  paa  det  sibiriske  Flodnæt.  Med  stor  Klogskab  er 
Banen  nemlig  anlagt  saaledes,  at  den  med  et  Snit  overskærer  baade 
Tobol,  Irtysh,  Ob,  Jenissej  og  endnu  en  hel  Del  mindre  Floder, 

og  ad  disse  fortrinlige  Vandveje  vil  der  baade  Nord  og  Syd  fra 
kunne  tilføres  Jærnbanen  Produkter  til  Viderebesørgelse,  ligesom 
Jærnbanens  Gods  ad  Floderne  kan  bringes  de  fjærnestboende 
Folkeslag. 

Anlæggelsen  af  den  sibiriske  Bane  er  et  Kæmpeværk,  som  maa 
aftvinge  Verden  Respekt  for  russisk  Foretagsomhed  og  russisk  Inge- 
niørkunst.   Hvilke  uhyre  Vanskeligheder  der  har  været  at  kæmpe 
imod,  kan  kun  den  dømme  om,  som  har  set  Sibirien,  som  har  følt 
den  sibiriske  Vinters  isnendeFavn- 
tag  og  været  plaget  af  den  sibiri- 
ske Sommers  Myggesværme.  For 
den   russiske  Ingeniør  tager  jeg 
min  Hat  af!     Igennem   tropetæt 
Urskov,  over  Moradser  og  Sumpe, 
i  altid  fugtigt  Græs  maatte  Inge- 
niørerne foretage  Nivellementet, 
eller  om  Vinteren  hen  over  aabne 
Stepper,  hvor  Snestormen  hylede, 
og  Kulden  gjorde  Legemet  følel- 
sesløst lige  ind  til  Hjærtet.  Hertil 
kom  om  Sommeren  et  evigt  Slags- 
maal  med  Myg,  Moskitos  og  andre 
blodsugende  Uhyrer  fra  et  Støv- 
fnugs Størrelse  til  Drabanter  som 
en  Bi.  Tiltrods  for,  at  Ingeniører 
og  Arbejdere  bar  Næt  om  Hoved  og  Hænder,  plagedes  de  frygteligt 
af  disse  Insekter  og  bragtes  ofte  til  sand  Fortvivlelse  deraf.    Sump 
ved  Sump   igennem  Hundreder  af  Mile,   ingen  Landsby,   ikke  en 
Gang  enkelte  Huse,  saa  man.    I  ugevis  afskaaret  fra  Omverdenen, 
uden  et  eneste  Hvilested,  maatte  Arbejdet  udføres.    Levnedsmidler 
kunde   kun  fremskaffes  af  professionelle  Jægere,    indtil   der  med 
uendelig  Møje  var  dannet  en  fremkommelig  Kørevej  af  fældede  Træ- 
stammer.   Det  var  næppe  muligt  at  holde  paa  Arbejderne,   som 
forsvandt  enkeltvis  eller  i  hele  Flokke  ved  den  første  bedste  Lej- 
lighed og  ikke  oftere  viste  sig.    Om  Vinteren  lagde  Frosten  Hin- 
dringer i  Vejen,  som  intet  andet  Jærnbaneanlæ^g  har  haft  at  kæmpe 
imod.    Ikke  nok  med  at  Jorden  i  flere  Egne  var  evig  frossen,  men 


Tralikmiiiister,  Fyrst  Chilkov. 

om  Vinteren  bundfrøs  baade  Floder  og  Søer,  og  for  at  skaffe  Vand 
til  Mennesker,  Dyr  og  Maskiner,  maatte  der  graves  Brønde,  som 
ved  Hjælp  af  Damprør,  der  lagdes  ned  i  Brønden,  forhindredes 
i  at  fryse  til.  Uden  om  Bropillerne  i  de  større  Floder  maatte  der 
bygges  Træhuse,  som  om  Vinteren  holdtes  opvarmede,  for  at  Ar- 
bejdet paa  Opførelsen  af  Pillerne  uhindret  kunde  fortsættes  Vin- 
teren igennem.  Man  vidste  nemlig  af  dyrekøbt  Erfaring,  at  Isgangen 


Tre  Buer  eller  Halvdelen  af  Jenissejbtoen  opstillet  paa  Flodbredden. 


om  Foraaret  vilde  rive  enhver  Pille,  som  ikke  var  ført  godt  over 
Vandfladen,  bort  som  et  Stykke  Tømmer.  Mod  Oversvømmelser 
og  Bjærgskred  havde  man  at  kæmpe,  mod  Skovbrande  og  Post- 
kuske, som  i  Raseri  over  at  blive  gjort  brødløse,  brændte  Broerne 
af,  og  uhyre  Summer  medgik  til  Transport  af  Byggematerialier  og 
Levnedsmidler  igennem  de  vejløse  og  mennesketomme  Egne. 

Naar  da  dette  Kæmpeværk  er  ført  til  Ende,  rejst  af  russiske 
Hænder,  baaret  frem  af  russisk  Industri  og  opført  af  russisk  Ma- 
teriale, saa  er  der  heller  ikke  Tvivl  om,  at  Historien  vil  nævne  det 
som  en  af  Kejser  Alexanders  og  Kejser  Nikolais  stolteste  Regerings- 
handlinger.    Har  Rusland  i   300  Aar  ladet  dets  asiatiske  Besiddelse 

skøtte  sig  selv  og  snarere  mishandlet  end  behandlet  Landet  vel, 
saa  har  Moderlandet  nu  gjort  Forsømmelsen  god.  Gigantiske  Ofre, 
som  i  lange  Tider  vil  hvile  tungt  paa  Ruslands  Finanser,  har  det 
kostet,  thi  alene  Anlæget  af  Banen  igennen  Sibirien  og  Mantshu- 
riet  har  til  Dato  slugt  med  et  rundt  Tal  looo  Millioner  Rubler 
eller  omtrent  to  Milliarder  Kroner.  Hertil  kommer  saa  yderligere 
de  Krav,  som  Banen  indirekte  har  stillet  til  P'orøgelse  af  det  mili- 
tære og  administrative  Personel,  til  Forøgelse  af  Flaaden  i  Østen, 
til  Bygning  af  Havne  etc. 

Naa,  men  en  Pølse  i  Slagte- 
tiden, og  en  Milliard,  naar  der 
endelig  skulde  være  Gilde,  spil- 
lede næppe  nogen  Rolle  for  den 
Mand,  som  i  første  Ræ^kke  har 
været  med  til  at  skabe  det  ny 
Sibirien,  den  tidligere  russiske 
Finansminister  Witte. 

Med  Rette  kunde  man  kalde 
denne  mærkelige  Mand  det  ny 
Sibiriens  Fader  <.  For  hans  emi- 
nente Finanstalent  og  for  hans 
maalbevidste  Styrke  var  et  Rige, 
halvanden  Gang  saa  stort  som 
Evropa,  et  værdigt  Forretnings- 
objekt.  Ingen  Finansminister  har 
som  han  styrket  den  russiske  Stats  Magt,  thi  han  har  forøget  Sta- 
tens Indtægter  efter  en  Maalestok,  som  man  hverken  i  Evropa 
eller  Amerika  har  set  Sidestykke  til,  og  de  Milliarder,  han  har 
tilladt  sig  at  ofre  paa  Sibirien,  vil  komme  igen  med   Renter. 

I  Historien  regnes  Fremskridt  med  Aarhundreder  og  ikke  med 
Aar,  og  har  Witte  i  ét  Decennium  ofret  paa  Sibirien,  hvad  der  i 
Følge  almindelig  Regning  burde  have  været  fordelt  paa  ti,  saa 
har  han  ogsaa  den  Glæde  at  se  et  nyt  Sibirien  blomstre  frem  med 
tifold,  ja  hundredfold  Styrke. 

Én  Gang  har  jeg  mødt  Finansminister  Witte,  og  det 

var  under  ret  ejendommelige  Omstændigheder.  Jeg  saa  ham  nem- 
lig siddende  i  en  Jordhytte  og  slubre  The  i  sig  af  en  Underkop. 


liv.  Statsminister  Witte. 


48  DET  NY  SIBIRIEN 


En  bitterkold  Morgenstund  under  min  Rejse  i  Mantshuriet 
havde  jeg  sat  mig  ind  i  Jordhytten,  som  et  drabehgt  Skilt  over 
en  lavbenet  Dør  betegnede  som  Bufet«.  Jeg  var  i  Færd  med  at 
sluge  en  skoldhed  Portion  af  denne  velsignede  russiske  Nationalret, 
hvis  Navn  lyder  som  en  Nysen,*  og  Samtalen  i  den  lille,  lavloftede, 
overfyldte  og  overspyttede  »Bufet«  drejede  sig  kun  om  et  Emne, 
nemlig  at  Finansministeren  var  paa  Vej  til  Mantshuriet.  >^Witte 
kommer!  meddelte  Officererne  mig  og  saa  betænkelige  ud.  Witte 
kommer!'  fortalte  Ingeniørerne  med  Skælven  i  deres  ellers  ret 
faste  Stemme.  >^ Witte  kommer!  hviskede  Jærnbanefolkene  med 
Skrækken  i  Ansigtet,  som  havde  der  lydt  et  »Der  Lowe  kommt!« 
Alle  vidste,  at  han  vilde  komme,  men  ingen  vidste  hvornaar.  Han 
kunde  være  nær  ved  og  langt  borte,  han  kunde  komme  som  en 
Konge  eller  som  en  Nysen.  Men  det  var  mest  sandsynligt,  han 
kom  som  det  sidste,  thi  han  vilde  nok  vide,  hvorledes  man  reali- 
serede hans  store  Planer  om  at  skabe  et  nyt  russisk  Handelscen- 
trum i  Østen  med  Dalni  som  Udførselshavn  og  Port  Arthur  som 
det  militære  Støttepunkt. 

Gæster  gik,  og  Gæster  kom.  Blandt  disse  sidste  var  der  en 
Herre,  som  straks  fangede  min  Opmærksomhed.  Hans  mørke  Fuld- 
skæg og  bløde,  bølgende  Haar  indrammede  et  stærkt  ovalt  Ansigt 
med  en  umaadelig  høj  Pande  og  et  Par  forunderlige,  nærmest 
melankolske  Øjne,  hvoraf  Klogskab  lyste.  Næsten  ubemærket  satte 
han  sig,  bestilte  The  og  begyndte  paa  god  Russerfacon  at  slubre 
den  i  sig  af  Underkoppen.  Samtalen  i  Skænkestuen  fortsattes 
uhindret,  og  saa  ubemærket,  som  han  var  kommen,  forlod  Her- 
ren med  de  kloge  Øjne  atter  det  tilrøgede,  overfyldte,  overspyt- 
tede Rum. 

—  »Men  det  var  jo  Witte!'  —  sagde  pludselig  en  Ingeniør 
med  en  stor  rød  Næse. 

*  Retten  hedder  —  for  saa  vidt  det  er  mulig  at  gengive  en  saa  umulig  Lyd 
med  vore  Bogstaver  —  Schtschi,  og  den  er  en  Slags  Hvidkaalssuppe,  hvori  et  stort 
Stykke  Oksekød  svømmer  rundt,  og  hvortil  der  sættes  sur,  pisket  Fløde.  Retten  er 
lige  saa  velsmagende  som  varmende  og  nærende,  og  den  har  dertil  den  udmærkede 
Egenskab,  at  den  er  billig.  Schtschi  og  Russerne  er  lige  saa  uadskillelige  som  Maka- 
roni og  Italienerne,  og  selv  paa  den  tarveligste  Jærnbanestation  kan  der  altid  faas 
en  Tallerken  af  denne  fortræffelige  Spise. 


DET  NY  SIBIRIEN  49 


—  »Witte! Var  det  Witte!?« Du  forbarmende 

Gud  og  Skaber,  var  det  Witte?! Herre  Jemini!  —  Afsted! 

Der  Lowe  kommt!« 

Og  ud  af  den  lavbenede  Dør  styrtede  Skænkeværten  og  Inge- 
niørerne og  Officererne  og  jeg  og  alle  de  øvrige  Gæster.  Jo, 
ganske  rigtig!  Henne  ved  den  Trærønne,  der  midlertidig  skulde 
agere  Jærnbanestation,  holdt  Ministertoget,  uden  for  hvilket  Rus- 
lands Finansminister,  Sibiriens  Fader  og  Mantshuriets  Opdager  stod 
i  en  Kreds  af  Ingeniører  med  mange  store  Stjærner  paa  deres 
grønne  Uniformsopslag  og  Officerer  med  meget  Guld  paa  Kraven. 

Men  endnu  forinden  Ministeren,  mindre  ubemærket  end  han 
var  kommet,  var  rullet  videre  ad  Port  Arthur  til,  havde  Skænke- 
værten faaet  sin  Lommekniv  frem  og  var  i  Færd  med  til  evig 
Amindelse  at  snitte  Mærke  i  Stolen,  hvorpaa  den  Mand,  for  hvem 
Ruslands  indre  og  ydre  Politik  var  intet,  men  indre  og  ydre 
Handel,  Brændevinsmonopoler,  Smørtog  og  Ægudførsel  alt,  havde 
været  saa  naadig  at  nedlade  sig. 

Hvad  der  foregaar  i  Sibirien  er  vel  egnet  til  at  drage  Alver- 
dens Øjne  hen  paa  dette  rigt  velsignede  Land.  Foreløbig  vil  dog 
Verden  ikke  i  højere  Grad  føle,  at  der  er  opstaaet  et  nyt  Sibi- 
rien. Men  alt  eftersom  den  Famlen,  som  nødvendigvis  maa  danne 
Overgangsleddet  til  Ro,  Orden  og  Planmæssighed,  lidt  efter  lidt 
bliver  til  faste  Former,  vil  det  mærkes  saa  meget  føleligere  paa 
Verdensmarkederne,  at  der  er  kommen  en  Konkurrent,  som  ogsaa 
vil  til  Fadet. 

Den  russisk-japanske  Krig  vil  selvfølgelig  paa  mange  Omraa- 
der  virke  hæmmende  paa  Udviklingen,  som  er  begyndt  saa  vold- 
somt. Men  naar  Verdensfreden  atter  har  lagt  sig  mild  og  blød 
over  Sindene,  vil  der  være  Tid  nok  for  Ruslands  mægtige  asia- 
tiske Besiddelse  til  at  høste  Frugterne  af  Ruslands  geniale  Finans- 
ministers genialeste  Værk:  Sibiriens  Omskabelse. 

Witte  har  haft  sine  Planer,  sit  bestemte  Maal,  og  naar  han  i 
Indberetningen  til  Kejseren  efter  sin  Rejse  igennem  Sibirien  slog 
paa  —  hvad  der  vil  lyde  ufatteligt  i  de  flestes  Øren  —  at  evro- 
pæisk  Rusland  mangler  Land,  hvilket  man  med  andre  Ord  plejer 
at  kalde,  at  Riget  er  overbefolket,  saa  var  dette  ogsaa  kun  en  lille 

Ko\rnhcri7 :   Sibirien.  '^ 

Nødløgn  for  at  faa  Regeringen  til  yderligere  at  støtte  og  fremme 
Udvandringen  til  Sibirien.  Det  er  nemlig  ikke  Rusland,  som  er 
overbefolket,  men  Sibirien  som  trænger  til  Mennesker.  Sibirien 
skal  koloniseres,  opdyrkes,  give  Renter  af  sine  uendelige,  frugt- 
bare Vidder.  Først  vilde  Witte  skabe  Korn  (d.  v.  s.  Brød)  nok  til 
det  russiske  Rige  og  helst  et  Overskud  tillige  til  Udførsel,  saa 
vilde  han  skabe  Smør,  som  bliver  en  ren  og  pur  Indtægt  udefra. 
Han  vilde  fortrænge  Frankrig  og  Avstralien  og  Danmark  med,  hvis 
han  kunde,  fra  det  engelske  Marked.  Saa  vilde  han  af  Sibiriens 
uhyre  Kvæghjorder  fylde  Jærnbanetog  med  Kød,  som  kan  sæl- 
ges baade  i  Rusland  og  i  Evropas  Lande;  af  Flodernes  Fiske- 
rigdomme vilde  han  fabrikere  Konserves;  med  Svejts  og  Fran- 
krig vilde  han  konkurrere  som  Osteleverandør  og  med  Belgien 
som  Lokomotivfabrikant;  thi  ogsaa  paa  Industrien  havde  han  sit 
vidtskuende  Blik  fæstnet.  Jord  var  der  nok  af,  og  Kvæg  kunde 
han  faa;  alt,  hvad  han  skulde  bruge  til  sin  Industri,  fandtes  i 
Sibiriens  rige  Jord,  og  Menneskehænder  fik  han  vel  ogsaa.  Rus- 
serne er  et  frugtbart  Folkefærd  og  ikke  saa  overdreven  sædeligt 
—  der  er  ingen  smaalig  Spørgen-ud  om  hvem,  der  er  Far  til 
Barnet,  naar  der  blot  bliver  født  bravt  mange  Børn  —  og  alle 
de  fremmede,  som  Witte  kunde  bruge  til  sine  Formaals  Fremme, 
bød  han  velkommen. 

Handelshuses  Opblomstren  og  industrielle  Foretagenders  Grund- 
læggelse, Talgsyderier  og  Smørsmelterier,  Savværker  og  Cement- 
fabriker, Bjærgværker  og  Konservesfabriker,  Centrifuger  snurrende 
i  Landsbyernes  Rønner  og  Brændevins>  paladser'  dominerende 
Købstædernes  Træbygninger  er  allerede  nogle  af  det  ny  Sibi- 
riens Resultater.  Den  sidste  halve  Snes  Aar  har  bragt  Sibirien 
rigere  Udvikling  end  de  foregaaende  tre  Aarhundreder,  og  de 
Mænd,  som  i  første  Række  har  været  Skabere  af  det  ny  Sibi- 
rien, har  indskrevet  deres  Navne  i  Ruslands  Historie  med  fede 
Bogstaver. 

Ganske  vist  synes  det  i  Øjeblikket,  som  om  Witte,  der  i 
1 1  Aar  har  helliget  det  russiske  Rige  sine  store  Evner  og  sin 
utrættelige  Energi,  har  overladt  til  andre  at  føre  hans  store  Planer 
videre  ud  i  Livet,  og  for  Sibiriens  Vedkommende  kan  han  det 
rolig,   thi   det  eneste,   som  nu  mangler,   er  Gang  i  Støvlerne,   og 

det  kommer  ganske  af  sig  selv.  Røgen  fra  de  sibiriske  Lokomo- 
tiver driver  hver  Dag  ud  over  Landet,  og  den  ny  Tids  Aand  for- 
planter sig  hver  Time  videre  og  videre,  ustandselig  flyttende  det 
ny  Sibiriens  Grænser  udefter. 

Den  sibiriske  Jærnbane  har  været  en  god  Murbrækker!    Den 
er  Dolken  igennem  det  gamle  Sibiriens  Hjærte! 


Kl.irt  Spor. 

REJSELIV  OG  HOTELLIV. 


SOM  en  Syltetøjsklat  paa  en  Pandekage  ligger  Uralbjærgene  paa 
den  enorme  Flade,  som  dannes  af  de  russiske  og  vestsibiriske 
Stepper. 

Efter  to  Døgns  kedsommelig,  interesseløs  Rejse  hen  over  de 
russiske  Stepper,  imødeses  Farten  op  over  Ural  med  stor  Forvent- 
ning. »Moskva-Irkutsk-Ekspres« 
arbejder  sig  prustende  og  støn- 
nende op  over  Bjærgene,  gen- 
nem yndige,  skovbevoksede  Dale, 
over  styrtende  Bjærgstrømme, 
forbi  smukke,  smaa  Bjærgbyer 
eller  andre  store,  graa,  tilrøgede, 
flade  Træbyer,  hvori  der  lever 
ofte  2 — 3  Tusind  Mennesker,  der 
alle  arbejder  i  den  samme  Mine. 
Toget  standser  ved  nydelige  smaa 
Stationer,  nogle  ved  hvilke  der 
er  Udsalg  af  de  mange  ædle  eller 
halvædle  Stene,  som  findes  i  Ural- 
bjærgene, andre,  f.  Eks.  Slatoust, 
hvor  der  sælgesfortræffeligeStaal- 
arbejder  fra  de  nærliggende  Bjærgværker.  For  Eksprestogets  Pas- 
sagerer er  de  tyve  Timers  Køretur  over  Ural  en  behagelig  Af- 
veksling i  de  første  fire  Døgns  Fart  hen  over  Pandekagens  flade 
Ensformighed. 

>^Moskva-Irkutsk-Ekspres«  er  imidlertid  saa  velindrettet,  at  Pas- 
sagererne trods  Landskabets  Kedsommelighed  befinder  sig  særdeles 
vel  og  paa  ingen  Maader  trættes.   Toget  er  lille,  men  aristokratisk. 


Restauranten 
i  Moskv.i-Irkutsk-i;Uspres. 

Det  er  sammensat  af  fem  meget  lange  Bogievogne,  der  gaar  blødt 
og  behageligt,  og  som  er  forbundne  ved  »Harmonikaer ',  to  gul- 
brune 2den  Klasses  Vagoner  med  fire  Pladser  i  hver  Kupé,  en 
dybblaa  iste  Klasses  Vagon  med  to  Pladser  i  hver  Kupé,  en 
Restaurantvogn,  hvori  der  bl.  a.  fmdes  baade  Fortepiano  og  et 
lille  Bibliotek,  og  endelig  en  Køkken-  og  Bagagevogn,  som  tillige 
indeholder  et  Badeværelse,  hvor  Passagererne  daglig  kan  faa  deres 
Douchebad  eller  varme  Bad,  og  et  Gymnastikværelse,  hvor  man 
kan  faa  Motion,  hvis  man  trænger  dertil  under  de  mange  Dages 
Stillesidden.  Og  skulde  der  med 
Toget  være  en  Cyklist,  som  skal 
over  for  at  ride  Væddeløb  paa 
en  kinesisk  eller  japanesisk  Bane, 
behøver  han  ikke  at  komme  ud 
af  Træning,  thi  i  Gymnastikvæ- 
relset fmdes  der  en  lille  fast- 
staaende  Cykle,  paa  hvilken  han 
kan  sidde  og  trille  rundt  saa 
meget,  han  lyster,  alt  imedens 
Ekspressen  ruller  ind  over  Sibi- 
riens Stepper. 

Mærkværdig   nok   medfører 

»Moskva-Irkutsk-EkspreS'       ikke  Eu  dansk  »Mellemmads  i  ^Ekspressen«. 

Postvogn,   og   Rusland   er  saa- 

ledes  vist  det  eneste  Land  i  Verden,  som  ikke  benytter  sine  hur- 
tigste Tog  til  Fremførelse  af  Posten.  Paa  den  bageste  Vagon 
fmdes  der  imidlertid  anbragt  to  Brevkasser,  hvori  der  paa  de  Sta- 
tioner, Toget  holder  ved,  kan  nedlægges  almindelige  Breve. 

Sibiriensekspressen  er  i  enhver  Henseende  vel j indrettet:  med 
dobbelte  Kupévinduer,  som  om  Vinteren  kan  holde  Kulde  ude  og 
om  Sommeren  Støv,  med  elektriske  Standlamper,  som  kan  an- 
bringes ved  »Køjen  ,  saa  man  kan  læse,  eller  paa  det  lille  grønne 
Bord  i  Kupéen,  med  meget  gode  Toiletværelser,  med  velopredte 
Senge,  hvorpaa  der  i  Følge  Reglementet  »hver  tredie  Dag  lægges 
rene  Lagener«.  Bag  i  Toget  fmdes  en  Udsigtskupé  med  Vinduer 
til  tre  Sider,  hvor  man  kan  sidde  i  magelige  Lænestole  og  ryge 
sin  Cigaret,   alt  imedens  man  betragter  det  stadig  tilbagevigende 

Landskab.  Og  i  Toget  findes  der  smaa  hyggelige  Saloner,  hvor 
man  kan  slaa  et  Par  Timer  ihjæl  med  munter  Samtale,  Kortspil, 
Skak,  eller  hvad  man  nu  kan  hitte  paa.  Til  alle  disse  mer  eller 
mindre  materielle  Goder  ved  Sibirienstoget  kommer  der  endelig 
en  meget  væsenlig  mere  spirituel,  nemlig  den,  at  Russerne  er  de 
elskværdigste,   mest  forekommende  og  dannede  Rejsefæller,   man 

kan  vente  at  finde  paa  en  Jærnbanerejse. 

Efter  at  »Ekspres- 
sen' har  arbejdet  sig  op  til  Ural- 
banens  højeste  Punkt,  suser  den 
atter  ned  ad  Syltetøjsklattens  Si- 
biriensside,  forbi  Grænsestenen 
med  Evropa«  paa  den  ene  Side 
og  Asien  paa  den  anden,  den 
eneste  Verdensgrænsepæl  i  Ver- 
den, og  standser  med  et  Ryk  ved 
Endepunktet  for  den  russiske 
Bane  og  Udgangspunktet  for  den 
sibiriske  og  ved  Knudepunktet 
for  Sidebanerne  til  Jekaterin- 
burg — Perm  og  Jekaterinburg 
— Tjumén.  Dette  vigtige  Punkt 
hedder  Tshjeljåbinsk  —  med  Be- 
toningen paa  »ja«. 

EndskøntTshjeljabinsk  ligger 
et  godt  Stykke  paa  den  anden 
Side  Ural,  hører  Byen  i  Kraft  af  det  Guvernement,  hvori  den  nu 
en  Gang  har  faaet  Plads,  nemlig  Orenburg,  administrativt  med  til 
evropæisk  Rusland.  Byen  er  gammel,  vist  den  ældste  i  Guverne- 
mentet,  den  er  anlagt  i  i6-Aarhundredet  og  har  i  halvtredie  Hun- 
drede Aar  sovet  en  tryg  Søvn  uden  Drømme  om  den  Storhed, 
hvortil  den  nu  som  Jærnbaneknudepunkt  gaar  ind. 

»Det  ny  Sibirien  har  i  Tshjeljåbinsk  en  smuk  Repræsentant. 
For  10  Aar  siden  havde  Byen  ikke  8000  Indb.;  nu  har  den  2^,000 
og  en  Stationsby  paa  mindst  4000  Indb.  Den  ligger  midt  i  det 
frugtbare  sorte  Kornland,  og  foruden  betydelige  Varepartier,  som 
de  store  Reval-,   Libau-  og  Rostoverhandelshuse  opkøber  og  for- 


Grænsestenen  imellem  Evropa  og  Asien. 
Fotograferet  fra  Toget  i  fuld  Fart. 

sender  herfra,  opkøber  de  stedlige  Kornhandlere  aarlig  30  Mill. 
Pund  Korn.  Af  Heste  og  Slagtekvæg  omsættes  der  paa  de  to 
»Jahrmarkter  i  Maj  og  i  Oktober  for  flere  Hundrede  Tusinde 
Rubler.  Et  stærkt  pulserende  Forretningsliv  rører  sig  saaledes  i 
Byen.  Men  den,  som  i  Tshjeljabinsk  venter  at  finde  en  ordenlig 
Købstad  eller  endog  blot  en  jævn  pæn  Landsby,  bliver  mægtig 
skuffet,  og  den,  der  uden  at  være  tvungen  dertil,  tilbringer  et 
Døgn  inden  for  dens  Grænser,  modtager  paa  fastende  Hjærte  et 
skønt  Indtryk  af  det  ny  Sibiriens  Byer. 

Eksprestoget  holder  et  Par 
Timer  i  Tshjeljabinsk.  Ud  stor- 
mer alle  Passagererne  for  at  røre 
Benene  og  for  at  betragte  det 
brogede  Folkeliv,  som  rører  sig 
paa  Perronen.  Banegaarden  frem- 
byder nemlig  et  Skue,  som  i  far- 
verig Sammenblanding  overgaar, 
hvad  selv  en  dristig  Fantasi  kan 
forestille  sig.  Alle  Asiens  Folke- 
slag synes  her  at  have  sat  Ev- 
ropas  Stævne,  og  naar  Ekspres- 
togetfra  Rusland  mødes  i  Tshjelja- 
binsk med  det  sibiriske  Posttog 
og  med  de  graa  4de  Klasses  Ud- 
vandrertog, bliver  man  for  første 
Gang  Vidne  til  de  grelle  Modsætninger,  som  man  saa  ofte  senere 
støder  paa  i  Sibirien,  og  som  gør  en  Rejse  igennem  dette  Land 
saa  tiltrækkende  for  den,  der  vil  studere  Folkeliv  og  Brydninger 
imellem  moderne  Kultur  og  raa  Naturtilstand.  Her  har  man  paa 
den  ene  Side  et  Tog,  som  i  Luksus  maaler  sig  med  Evropas  bedste, 
paa  den  anden  Side  et  Tog  saa  usselt  som  intet  andet,  man  har 
set.  Hist  ser  man  et  kosmopolitisk  Selskab  af  Jordens  rige,  her 
støder  man  paa  en  Samling  russiske  Bønder  saa  fattige,  at  de  har 
maattet  forlade  deres  fædrene  Jord  for  at  begynde  det  brydsomme 
og  haardhændede  Liv  som  Nybyggere  i  Sibirien.  Paa  den  ene  Side 
alt,  hvad  udtænkes  kan,  for  at  gøre  en  Rejse  behagelig,  paa  den 
anden  Side  en  Stenperron  til  Natteleje  og  en  Pjaltebunke  til  Seng. 


Udvandrere  paa  eii  Jærnbaneperron. 

Sammenklumpede  i  tilsyneladende  uløselige  Bylter  ligger  Kvin- 
der og  Børn  med  Racepræg,  som  Vestevropa  slet  ikke  kender,  og 
op  over  Bylterne,  hængende  over  lange  Vandringsstave,  rager  Mænd, 
ubevægelige  som  Støtter,  i  Pjalter  og  i  Skind,  nogle  med  det 
lodne  indad  og  andre  med  det  lodne  udad,  og  med  Ansigterne 
halvt  skjulte  i  Skæg,  der  er  pjuskede  som  deres  Klæder.  Perronen 
ligner  en  kæmpemæssig  Marskandiserbod,  anden  Klasses  Ventesal 
ligner  et  Flyttelæs  og  tredje  Klasses  en  Mødding.  Der  er  et  ube- 
skriveligt Virvar  og  ikke  et  Fristed  for  Stank  og  Utøj.  Kvinder  og 
Samovarer,  Børn  og  Brød,  Køkkentøj  og  Pjalter  danner  et  uopløse- 
ligt Hele,  rundt  i  hvilket  vi  Evropæerpassagerer  vader  saa  godt, 
vi  kan,  uden  at  anrette  Ulykke. 

Det  er  den  mærkeligste  og  mest  blandede  Samling  Jærnbane- 
passagerer,  jeg  endnu  har  set:  Kinesere  og  Russere,  Baskirer  ogTa- 
tarer,  Persere  og  Kirgisere,  Tsherkessere  og  Evropæere.  Og  inter- 
essant er  det  at  lægge  Mærke  til,  at  netop  her,  hvor  Hunnerne  i 
Slutningen  af  Oldtiden  kom  dragende  for  at  knuse  Evropa,  fore- 
gaar  der  i  vore  Dage  en  ny  Folkevandring.  Men  denne  Gang  er 
det  russiske  Bønder,  som  pr.  Udvandrertog,  og  Evropæere,  der 
pr.  Luksustog  kommer  farende  for  at  underlægge  sig  Asien,  og 
Asiens  Folk,  som  er  paa  Vej  til  Evropa  for  at  trælle.  Og  da  jeg 
saa  denne  Samling  Mennesker  paa  den  aabne  Perron,  koparrede, 
sygdomsbefængte,  fulde  af  Utøj  og  daarlig  ernærede,  forstod  jeg, 
hvorfor  det  har  været  nødvendig  for  den  russiske  Stat  at  oprette 
Umiddelbart  ved  Banegaarden  en  Sanitets-  og  Forplejningsstation, 
hvor  et  Par  Tusind  Mennesker  paa  en  Gang  kan  blive  plejede  og 
passede,  faa  god  og  billig  Mad,  sig  selv  rensede  og  deres  Pjalter 
vaskede  og  blive  indlagte  paa  Syge-  eller  Epidemihospital,  saa- 
fremt  det  er  nødvendig. 

Var  der  endda  sørget  saa  godt  for  os  stakkels  Evropæere! 
Følgende  vil  vise,  at  dette  imidlertid  langt  fra  var  Tilfældet. 

Da  jeg  havde  set  mig  mæt  og  træt  paa  Livet  paa  Stationen, 
da  jeg  havde  faaet  min  Portion  af  det  overflødige  Utøj,  og  da  jeg 
havde  set  de  glade  Venner  i  Eksprestoget  rulle  af  Sted  paa  Vej 
længere  ind  i  Asien,  fandt  jeg  uden  for  Banegaarden  Tshjeljabinsks 
fineste  Droske.  Den  var  uden  Fjedre,  Hjulene  var  femkantede,  og  midt 
paa  fire  lange,  bøjelige  Stæ^nger  hang  en  Klædekurv,  i  hvilken  mine 

Kufferter,  Kusken  og  jeg  selv  tog  Plads.  For  Køretøjet  var  spændt 
to  Heste,  en  lille  forpjusket  Stanghest  og  en  anden,  der  lignede 
en  Ko  og  som  løb  ved  Siden  af  uden  Tømme.  Kusken  for  denne 
guddommelige  Ekvipage  var  en  uendelig  snavset  Herre,  den  første 
sibiriske  Repræsentant  for  den  ædle  Ishvostshikrace. 

Droskekusken  —  Ishvostshik'en  —  er  det  første  Væsen,  man 
stifter  Bekendtskab  med  ved  den  russiske  Græ^nse.  Han  er  den 
sidste,  man  tager  Afsked  med  i  Vladivostok. 

Udenfor  Banegaarden 
holder  han  i  Selskab  med 
enSnes ligesindede,  hvoraf 
Halvdelen  sutter  flegma- 
tisk paa  en  Cigaret  og  den 
anden  Halvdel  sover  søde- 
lig paa  deres  smaa  Bukke. 
I  samme  Sekund  den  før- 
ste rejsende  viser  sig  paa 
Stationstrappen,  ligner  Ish- 
vostshiksamfundetimidler- 
tid  et  oprørt  Hav,  i  hvilket 
hvert  Individ  søger  at  over- 
skraale  sin  Sidemand.  En 
Pind  i  en  Myretue  gør  ikke 
mereRevolte  end  en  rejsen- 
de i  en  Ishvostshikræ'kke. 

Der  er  intet  Sted  i  det  russiske  Rige,  hvor  man  ikke  kan  fmde 
Ishvostshiken :  paa  Petersborg  Gader,  i  Sibiriens  Landsbyer,  fra  Po- 
larkredsen til  Kinas  Grænse,  allestedsnærværende,  altid  til  Rede. 
Som  en  Maage,  der  fra  det  høje  faar  Øje  paa  en  Brødkrumme  i 
Havet,  daler  han  med  Hest  og  Vogn,  uanet,  ukaldet  ned  ved  Siden 
af  én,  befinder  man  sig  end  midt  paa  den  ødeste  Steppe.  Træder 
man  ud  ad  sin  Gadedør,  og  tror  man,  Gaden  ligger  i  dyb  Fred, 
bliver  man  brat  revet  ud  af  disse  Tanker.  Som  Asgaardsrejen,  der 
nærmer  sig,  buldrer  det  i  det  fjærne,  prustende  Hestemuler  og 
skæggede  Ansigter  peger  mod  én  fra  alle  Kanter,  og  som  havde 
Tusinde  Heste-  og  lige  saa  mange  Ishvostshikøjne  luret  paa  Ofret 
fra  de  skjulteste  Kroge,  er  man  i  ét  Minut  omringet  af  stejlende 


Sibirisk  Droske. 

Heste,  brølende  Kuske  og  Drosker  i  alle  Udgaver.  Hvad  Rikshov- 
kulien  er  fra  Ceylon  til  Japan,  er  Ishvostshiken  fra  Østersøen  til 
Stillehavet:  Menneskenes  gode  Ven,  Gadernes  mest  fremtrædende 
Figur,  det  uundværlige  Transportmiddel  i  de  uhyre  udstrakte  rus- 
siske og  sibiriske  Byer.  For  20  Kopek  —  der  i  Rusland  ikke 
regnes  for  synderlig  mere  end  20  Øre  —  kan  man  køre  fra  Valby 


1 

^H^                                           "j^^' 

Sibirisk  ArbcjJsvogn. 

til  Trianglen.     For   ",o  Øre  vilde  man  komme  langt  ud  paa  den 
anden  Side  Charlottenlund. 

1  St.  Petersborg  er  Kusken  herlig  at  skue,  bred  som  en  Lade- 
port og  struttende  som  en  friskbagt  Julekage,  friseret  og  statelig; 
hans  lille  magelige  Vogn  løber  paa  Gummi,  og  hans  Hest  er  hurtig 
som  Stormvinden.  I  Moskva  er  han  allerede  langt  mindre  udstop- 
pet, hans  Polkahaar  og  Vildmandsskæg  flagrer  vildt,  og  han  vasker 
sig  kun  én  Gang  om  Ugen;  hans  Hest  anslaar  et  sagtmodigere 
Tempo,  og  Gummihjul  er  der  sjælden  Raad  til.  I  Tshjeljabinsk 
er  Ishvostshiken  og  hans  Hest  Bedrøvelighedens  Billede,  begge  er 
slunkne,  uden  Temperament  og  absolut  uden  Gummi,  og  Vognen 

er  en  Klædekurv,  som  slingrer  afsted  paa  sine  Stænger  som  en 
Robaad  i  Søgang.  Længere  inde  i  Sibirien  er  en  Trillebør  et 
Herskabskøretøj  i  Sammenligning  med  en  Droske. 

En  Ishvostshik  har  det  tilfælles  med  en  Svømmefugl,  at  han 
kun  daarlig  bevæger  sig  paa  Jorden.  Han  forlader  nødig  sin  Buk, 
naar  han  en  Gang  er  bleven  anbragt  der.  Han  har  muligvis  selv 
en  Følelse  af,  at  han  gør  en  ynkelig  Figur  til  Fods.  Et  Livs 
Krumslutning  paa  en  alt  for  lille  Buk  har  gjort  hans  Ryg  rund 
og  hans  Ben  krogede.  Hans  fodside,  vatterede,  blaa  Fruentimmer- 
kaabe  og  hans  luffelignende,  brune  eller  graa  Filtstøvler  letter 
heller  ikke  hans  Bevægelser  paa  Jorden. 

Selv  om  Godmodigheden  ikke  lyste  ud  af  de  graa  Ishvostshik- 
øjne  inde  i  Skægget,  vilde  den  fremmede  ikke  let  komme  op  at 
skændes  med  ham.  Han  taler  nemlig  intet  andet  levende  Sprog 
end  Russisk  —  ikke  et  Muk!  Denne  Kendsgærning  er  iøvrigt  et 
ubedrageligt  Bevis  paa,  at  Turister  i  Sibirien  er  sjældnere  end 
Svaler  ved  Nordkap.  Dog  skal  Guderne  vide,  at  der  kan  være 
Øjeblikke,  hvor  en  lille  verbal  Hopsa  kunde  være  forløsende  for 
indeklemt  Arrigskab  over  Droskekuskens  Dumhed  eller  Fiffighed. 
Enten  er  han  nemlig  dum  som  en  Drøvtrygger  eller  snu  som  en 
Ræv.  Jeg  har  ikke  saa  indgaaende  studeret  hans  Sjæleliv,  at  jeg 
er  i  Stand  til  at  afgøre,  til  hvilken  af  de  to  Kategorier  han  hører. 
Hans  Kristentro  er  enorm.  Naar  man  har  anbragt  sig  i  hans  lille 
Vogn  med  Udsigt  til  en  bred,  blaa  Ryg,  en  uendelig  snavset  Nakke, 
nogle  sammenfiltrede  Lokker  og  en  overskaaren  høj  Hat,  kan  man 
være  sikker  paa  ved  alle  de  Kirker  og  Helgenbilleder,  man  kom- 
mer forbi,  at  se  ham  lette  paa  den  overskaarne  og  slaa  Kors  for 
sig,  som  havde  han  den  englereneste  Samvittighed.  Selv  om  han 
imidlertid  har  slaaet  Kors  nok  til  langt  ind  i  Evigheden,  kan  han 
meget  vel  finde  paa  at  snyde  Ofret  bag  i  Vognen  paa  det  syn- 
digste. Hans  Sindsligevægt  er  forbløffende.  Enten  han  ruller  af 
med  et  fuldt  Mandfolk,  der  ligger  i  Kareten  som  en  død  Gris, 
eller  med  Irkutsks  skønneste  Kvinde  i  raslende  Silke,  er  for  ham 
ligegyldigt.  Om  en  Mand  myrder  sin  Elskerinde  bag  hans  Ryg 
eller  en  ung  Løjtnant  bliver  forlovet  —  alt  sammen  noget,  som 
ikke  kommer  ham  ved.  Skrabe  3  Rubler  sammen  pr.  Dag,  det 
er  det  eneste,   som   har  Betydning  for  ham,   og  har  han  samlet 

denne  Sum  sammen  i  20-  og  3 o-Kopek,  kan  han  sætte  Hesten 
paa  Stald,  Vognen  i  Skur  og  sig  selv  paa  et  Værtshus.  Fra  Værts- 
huset vender  han  hjem  i  salig  Tilstand.  Bliver  han  for  munter 
paa  Hjemturen,  og  hans  Ven  Politibetjenten  tysser  paa  ham,  kys- 
ser han  Betjenten  midt  paa  Munden.  De  mange  Kors,  han  har 
slaaet  for  sig  i  Dagens  Løb,  beskytter  ham  mod  alt  ondt.  Han 
fortjente  sandt  for  Dyden  ogsaa  al  Verdens  Goder,  thi  godmodi- 


MurkcdspUids  i  Tshjeljabinsk. 

gere,  sundere  og  dummere  Fyr  end  Ishvostshiken  gives  ikke  paa 

Jorden. 

Men  tilbage  til  Tshjeljabinsk! 

Hvis  jeg  havde  en  rigtig  fæl  Fjende,  kunde  jeg  unde  ham  en 
Køretur  som  den,  jeg  blev  Genstand  for,  efter  at  have  anbragt 
mig  selv  og  min  Bagage  i  Tshjeljabinsks  fineste  Droske.  Efter 
at  have  akkorderet  om  Prisen  —  jeg  tror,  den  uendelig  snavsede 
Kusk  skulde  have  30  Øre  for  at  køre  den  halve  Mil,  der  var 
imellem  Jærnbanestationen  og  Byen,  efter  ikke  uden  Besvær  at 
have  gjort  den  malpropre  bekendt  med,  at  jeg  absolut  kun  vilde 
køres  til  Byens  bedste  Hotel,   og  efter  at  han  havde  svaret  mig 

et  Par  Snese  Gange  med  dette  velsignede  »Choroscho«^',  som  kan 
betyde  alt  muligt  imellem  Himmel  og  Jord  men  i  dette  Tilfælde 
skulde  betyde  saadan  noget  som:  »Sæt  du  dig  bare  op  i  Kareten, 
min  Ven,  det  kommer  vi  nok  ud  af!«  —  efter  alle  disse  omstænde- 
lige Forberedelser  begyndte  den  mageløse  Drosketur. 

Var  Hestene  end  uanselige  —  løbe  kunde  de.  Over  Stok  og 
Sten  og  alendybe  Huller  gik  det  —  Huj,  Hej,  Halløj!  Kusken 
piftede  og  langede  med  Piskesnærten,  som  var  bundet  til  Enden 
af  Tømmen,  ud  efter  Stanghestens  Ribben,  der  sad  som  Krinoline- 


Entré  i  et  Tshjeljabiusk  Hotel. 

Stivere  i  Færd  med  at  svippe  ud.  Vej  var  der  ingen  af,  den  lige 
Linie  fra  Stationen  var  én  stor  Mudderpøl,  og  igennem  Pølen 
skulde  vi.  Klædekurven  dansede  Heksedans  paa  sine  Stænger,  og 
vi  dansede  med,  en  af  mine  Kufferter  dansede  midt  ud  i  Sølen, 
hvor  den  forsvandt  som  en  Sten  i  en  Muddergrøft.  Den  Gang 
sagde  min  Kammerat  dog  ikke  »Chorosch6<! 

Efter  et  Kvarters  Køretur  var  alle  mine  indvendige  Dele  løse, 
men  heldigvis  standsede  vi  nogle  Minuter  efter  foran  et  faldefær- 
digt Træhus,  uden  for  hvilket  tre  Svin  gik  og  rodede  i  noget,  som 
skulde  være  en  Gade.    Jeg  saa  spørgende  paa  Kusken,   og  han 

*  Choroscho  :=  godt;  bruges  baade  som  Adverbium  og  for  at  udtrykke  en  Be- 
kræftelse som  f.  Eks.  »Ja  vel!«    »Saa  gærne!t   etc. 

saa  forstaaende  paa  mig,  slog  Kors  for  sig  og  sagde,  at  det  paa 
hans  evige  Saligheds  Forlis  var  det  bedste  »Numer'<*  i  Tshjelja- 
binsk.  Et  Mandfolk,  som  var  Karl,  Portier  og  Opvarter  paa  en 
Gang  —  senere  opdagede  jeg  ogsaa,  han  var  Stuepige  —  kom 
ud  for  at  bære  min  Bagage  og  mig  ind  paa  det  tørre.  Med  Be- 
undring tænkte  jeg  paa  en  dansk  Kro  og  med  en  vis  Opmuntring 
paa,  at  jeg  havde  et  Pund  kraftigt  persisk  Insektpulver  i  min  tørre 
Kuffert.  Takket  være  dette  Pulver  fik  jeg  da  ogsaa  sovet  nogle 
Timer  om  Natten,  og  takket  være  min  medfødte  gode  Appetit  og 
min  Lyst  til  at  prøve  alt  fik  jeg  end  yderligere  sat  det  Hunde- 
æde tillivs,  som  blev  serveret  for  mig  paa  Middagsbordet  næste 
Dag.  Jeg  opgav  dog  samme  Dag  Tshjeljabinsk.  Den  var  mig  nogle 
Grader  for  fæl,  og  —  hvad  værre  var  —  ganske  uden  Interesse 
ud  over  Sanitetsstationen  ved  Jærnbanestationen  og  Udvandrer- 
administrationen, der  her  havde  sit  Hovedkontor  med  den  udmær- 
kede Hr.  S.  S.  Archipow  som  Chef. 

I  to  Maaneder  herefter  flakkede  jeg  rundt  i  Egnen  omkring 
Jekaterinburg,  Tjumen  og  Tobolsk,  og  endskønt  mine  Forvent- 
ninger ikke  var  store,  og  mine  Fordringer  til  Renlighed  og  Kom- 
fort efter  de  i  Tshjeljabinsk  indhøstede  Erfaringer  ganske  minu- 
tiøse, maa  jeg  erklære,  at  alle  de  Hoteller,  jeg  traf  paa,  var  Under- 
maalere,  naar  undtages  »Hotel  Americain«  i  Jekaterinburg,  der  var 
lige  saa  propert  og  nydeligt,  som  selve  Byen  var  smuk  og  til- 
trækkende. Efter  i  disse  to  Maaneder  at  have  haft  den  ikke  mis- 
undelsesværdige men  ret  lærerige  Nydelse  at  bo  hos  ni  Herrer, 
som  smykkede  sig  med  den  pragtfulde  Titel  Hotelvært,  tror  jeg 
at  være  i  Stand  til  at  give  et  tilforladeligt  og  nøgternt  Billede  af 
den  vestsibiriske  Gennemsnitshotelvært  og  hans  Geschåft  inklusive 
alt,  hvad  man  kan  vente  sig  der. 

Hen  paa  Aftenen  kommer  jeg  til  Byen.   Der  fortælles 

mig,  at  den  skal  have  en  Snes  Tusind  Indbyggere.  Den  gør  imid- 
lertid i  Mørket  Indtryk  af  at  være  en  af  Pest,  Hungersnød  eller 
anden  Rædselsfuldhed  hjemsøgt  Landsby.    De  smaa  Træhuse  staar 

*  Kun  i  de  største  sibiriske  Byer  smykker  de  bedste  Logihuse  sig  med  Beteg- 
nelsen »Hotel«;  i  alle  andre  Byer  kalder  man  dem  ved  det  russiske  »Gostinitza« 
eller  det  endnu  simplere  »Nomera«.  De  sidste  Anstalter  er  under  al  Kritik,  selv 
Hotellerne  lader  meget  tilbage  at  ønske. 

Og  dingler  imellem  hverandre,  og  igennem  en  bundløs  Gade,  i 
hvilken  en  halv  Snes  Petroleumslygter  kigger  langt  efter  hver- 
andre, bliver  jeg  i  Klædekurv  transporteret  til  Byens  fineste  og 
i  Almindelighed  eneste  Hotel.  Hotellet"  viser  sig  at  være  et  to- 
etages Træhus,  som  mærkelig  nok  ikke  for  længe  siden  er  ramlet 
sammen,  og  hele  Anstalten  kuldkaster  komplet,  hvad  en  Evropæer 
hidtil  har  forstaaet  ved  Begrebet  Hotel. 

Et  københavnsk  Ladegaardslem  er  velklædt  imod  den  Herre, 
som  med  aimable  Miner  i  sit  malpropre,  lidt  anløbne  Ansigt  mod- 
tager mig.    Den  venlige  Mand  er  Værten. 

I  Øjeblikket  kan  jeg  kun  tænke  mig  ét  Menneske,  der  er  mere 
lurvet.  Det  er  Opvarteren.  Denne  sidste  har  bare  Fødder  i  et  Par 
slubrende  Galosker  —  Værten  har  dog  Strømper  paa,  selv  om 
der  er  Huller  paa  dem.  Værten  er  fedtet,  men  hans  Tjener  er 
værre.  Værten  har  et  langt  vildsomt  Skæg,  og  det  er  ikke  saa 
appetitligt,  at  han  altid  slæber  det  i  Suppeterrinen  ved  Middags- 
bordet —  men  Opvarterens  tre  Ugers  Skægstubbe  er  uappetitligere. 
Naar  man  kalder  paa  Værten,  siger  man  Hr.  Vært!<  —  kalder 
man  paa  Opvarteren,  siger  man  uden  videre  »Menneske!«  Det 
russiske  Tshjelovjekk<,  hvormed  en  Opvarter  tituleres,  betyder 
nemlig  ordret  oversat  >  Menneske- ,  og  rimeligvis  har  Russerne  i 
sin  Tid  givet  ham  dette  Navn,  for  at  man  paa  sibiriske  Hoteller 
ikke  skal  glemme,  at  det  er  et  menneskeligt  Væsen  og  ikke  en 
Abekat,  man  har  for  sig. 

Hverken  Værten  eller  Mennesket  taler  noget  andet  levende 
Sprog  end  Russisk.  Man  tilgiver  dem  dog  dette,  da  de  kan  blive 
gamle  og  graa  —  hvis  de  da  ikke  dør  i  en  ung  Alder  af  Mangel 
paa  Renlighed  —  uden  at  have  nydt  den  Ære  at  huse  en  Ikke- 
Russer  indenfor  deres  faldefærdige  men  gæstfri  Vægge.  Tid  efter 
anden  opdager  man  saamænd  ogsaa  mere  end  nok,  som  det  er 
vanskeligere  at  tilgive. 

Med  en  Mine,  som  Direktøren  for  Moskvas  fineste  Hotel  burde 
misunde  ham,  leder  Værten  mig  op  paa  første  Sal,  hvor  en  Suite 
Værelser,  sjælden  under  fire,  staar  til  Gæsternes  Disposition.  Værel- 
sernes Pris  i  brandrøde  Tal  klippede  ud  af  en  gammel  Vægkalen- 
der er  klistret  paa  Dørene.  Der  er  noget  for  enhver  Smag;  og 
for  den,  som  slet  ingen  Smag  har  og  heller  ikke  Lugt,  er  der  et 


6  i 


REJSELIV  OG  HOTELLIV 


hyggeligt  lille  Værelse  —  i   Ko- 
stalden. 

Jeg  vælger  etVærelse  til  en  Mel- 
lempris, hvilket  vil  sige  2 — 3  Rub- 
ler eller  5 — 6  Kr.  i  danske  Penge. 
Hele  Møblementet  er  ikke  5  Kr. 
værd.  Regimenter  afflade  Uhyrer, 
for  hvilke  nogle  fede  »Prøjsere«* 
synes  at  være  Officerer,  flygter 
rædselsslagne,  idet  vi  træder  ind, 
gennem  talløse  Sprækker  til  Væ- 
relserne ved  Siden  af  eller  neden 
under.  En  Kat  springer  ned  fra 
Sengen.  Værten  ser  sig  om  med 
en  Mine,  som  vilde  han  sige: 
Der  kan  I  se,  Godtfolk!  Vi  er 
da  Gud  ske  Lov  ogsaa  med  paa 
Noderne  i  Sibirien!« 

Da  der  ikke  er  andet  Senge- 
tøj i  den  raslende  Jærnseng  end 
en  Madras,  haard  som  en  Sten- 
trappe, beder  jeg  om  atfaa  Sengen 
redet.  Med  uendelig  Forbavselse 
ser  han  paa  mig  og  udbryder: 
»Har  De  ikke  selv  Sengetøj  med, 
kære  Herre?  Den  var  værre!  Men 
nu  skal  jeg  se!  Min  Kone  kan 
maaske  undvære  en  Hovedpude, 
endskønt  hun  har  Astma  og  skal 
ligge  højt  med  Hovedet,  og  De 
kan  faa  mit  Lagen.  Men  etTæppe! 
Hvor  Fanden  faar  vi  etTæppe  fra.?  Ah — ha!  Nu  ved  jeg  det!  »Men- 
nesket« skal  af  med  sit!«  Selvfølgelig  jubler  jeg  ved  Tanken  om 
en  saadan  Offerberedvillighed,  men  da  jeg  senere  paa  Regningen 
opdager,  at  han  har  vurderet  Lejen  af  Tæppet  til  50  Øre,  Lage- 


fpt  W- , 


Fiskehandler  i  Tobolsk. 


Russerne  kalder  Kakerlaker  for   5  Prøjsere«. 

net  til  30,  Hovedpuden  til  20  og  Haandklædet  til  10,  og  at  altsaa 
den  samlede  Pris  for  hans  næstfineste  Værelse  bliver  med  et  rundt 
Tal  7  Kr.,  synes  hans  Hjælpsomhed  mig  mindre  heroisk,  og  jeg 
begynder  at  fatte,  hvorfor  Russerne,  ligegyldig  af  hvilken  Stand, 
altid  slæber  rundt  paa  Rejser  med  et  fuldstændigt  Sengeudstyr. 

Nattens  Rædsler  vil  jeg  ikke  skildre. 

Om  Morgenen  viser  Hotellet  sig  i  hele  sin  Lurvethed.  Den 
usleste  Kro  i  Danmark  er  et  Slot  i  Sammenligning,  og  et  Fattig- 


Sibirisk  Vandværk. 


gaardslem   bor  herskabelig  imod   den   ulykkelige,    som  maa  søge 
Husly  hos  en  sibirisk  Hotelvært. 

Vaskeapparatet  er  en  guddommelig  Indretning,  som  man  møder 
med  afgjort  Mistro,  men  som  man  kommer  til  at  elske,  inden  man 
kommer  igennem  Sibirien.  Det  bestaar  af  en  stor  Messingtragt, 
i  hvis  Tud  der  sidder  en  konisk  Metalpind.  Ved  at  trykke  Pinden 
opefter  siver  nogle  Draaber  Vand  ud  af  Tragten,  og  med  disse 
Draaber  vasker  man  sig.  Det  Antal  Draaber,  en  Russer  behøver 
til  at  tvætte  sig  med,  er  ubegribelig  ringe;  men  ikke  desto  min- 
dre siger  han  til  os,  der  bruger  Vandfad  og  Vand  i  spandevis: 
»Du  er  ikke  renlig,  min  Ven!   Du  bliver  ved  at  bruge  det  samme 

Vand!«  Men  —  som  sagt  —  man  ender  med  at  elske  denne  rus- 
siske Vaskeindretning,  sandsynligvis  mere,  fordi  man  sukcessivt  syn- 
ker ned  paa  Sibiriakens  Renlighedsstandpunkt,  end  fordi  det  er 
renligere  at  bruge  Vaskevand  draabevis  end  spandevis.  Paa  mange 
Hoteller  finder  jeg  dog  ikke  en  Gang  dette  Vaskeapparat.  Naar 
jeg  vil  vaske  mig,  maa  jeg  da  —  i  Mangel  af  elektriske  Ringe- 
apparater—  ud  paa  Trappen  for  med  høje  Raab  at  tilkalde  »Menne- 
sket«, som  møder  med  en  Vandkande,  hvoraf  han  —  trods  Brøl 

fra  andre  Værelser — ^trolig  over- 
gyder mine  Hænder,  indtil  jeg 
har  fuldført  mit  Toilette. 

Ved  min  Indtræden  i  Spise- 
salen finder  jeg  Værten  i  Færd 
med  at  prygle  en  3 — 4  Stkr. 
af  sine  utallige  Børn  og  skælde 
sin  Kone  ud.  Efter  denne  Mor- 
gengærning  tager  han  Plads  bag 
ved  en  BulTet,  fra  hvilken  Plads 
han  som  en  Feltherre  leder 
Slagets  Gang  og  kommanderer 
»Mennesket«  og  to  barbenede 
Piger  ved  højrøstetTale  og  Knubs 
oven  i  Hovedet.  Pladsen  bag 
Buffeten  forlader  han  kun,  naar 
han,  for  at  imødekomme  min 
Fordringsfuldhed,  der  vækker 
hele  Hotellets  Forundring,  maa  til  Spækhøkeren  for  at  hente  Smør 
eller  til  Bageren  efter  frisk  Brød. 

Bufl'eten  er  hans  Stolthed  og  hans  Ulykke. 
Naar  man  giver  10  Kopek  for  en  væmmelig  Eau-de-Cologne- 
Snaps,  kan  man  overalt  i  Sibirien  spise  dertil  af  det  paa  Buffeten 
fremsatte,  saa  meget  man  gider.   Russerne  kalder  dette  »Sakuska^<. 
I  Sverig  kalder  man  noget  lignende  »Smorgåsbord«. 

Buffeten,  bag  hvilken  min  sibiriske  Hotelvært  troner  i  Maje- 
stæt og  Galosker,  bugner  under  Vægten  af  følgende  Herligheder: 
Vt  Spegesild,  harsk  som  gammel  Tran,  noget  ubestemmeligt  i 
Gelé,  5  svindsottige  Radiser  og  to  Skiver  Ost,  hvori  »Menneskets« 


Spillemænd  foran  Hotellet. 

Tænder  har  sat  synlige  Spor.  Der  findes  to  Gafler,  med  hvilke 
vi  allesammen  spiser,  og  ét  Snapseglas,  af  hvilket  vi  alle  drikker. 
Det  forhøjer  ikke  Nydelsen  af  de  her  nævnte  Herreretter,  at  Rus- 
serne spiser  uappetitligere  end  noget  andet  Jordens  Folk;  de 
smasker  som  Hunde  ved  et  Mælkefad,  slubrer,  saa  det  kan  høres 
uden  for  Huset,  og  stanger  Tænder  med  Gaflen.  Til  alt  Held 
har  man  dog  særdeles  godt  og 
ikke  just  dyrt  Bajerskøl  til  at 
skylle  al  Uappetitligheden  ned 
med.  Over  hele  Vestsibirien  be- 
tragtes Øllet  fra  Samara  som 
det  bedste. 

Ved  Middagstid  er  Værten 
fuld  som  Følge  af,  at  han  har 
benyttet  Snapseglasset  i  rigt 
Maal  for  at  slukke  den  bræn- 
dendeTørst,  opstaaetved  Nydel- 
sen af  den  ene  Syvendedel  Spe- 
gesild. Hen  paa  Eftermiddagen 
er  han  atter  ædru  efter  at  have 
sovet  til  Middag.  Han  indtager 
dog  straks  igen  Pladsen  bag  ved 
Buffeten  og  sluger  den  anden 
Syvendedel.  Naar  Værten  atter 
ligger  paa  sine  Gærninger,  over- 
tager »Mennesket«  hans  Funktio- 
ner. At  holde  de  to  barbenede 
Pigers  Nysgærrighed  og  Latter- 
mildhed indenfor  Grænser,  som  sømmer  sig  en  Forretning  af  Hotel- 
lets Rang,  formaar  han  dog  ikke.  Mig  betragtede  de  aabenbart  som 
det  mærkeligste  Fænomen,  der  var  forekommet  i  deres  Liv.  De 
fniste,  blot  de  saa  mig;  naar  jeg  begyndte  at  snakke  med  dem, 
grinte  de  himmelhøjt.  De  gjorde  sig  Hundrede  Ærinder  ind  om- 
kring mig,  naar  jeg  sad  og  spiste,  og  de  sloges  om  at  faa  Lov 
at  bringe  mig  den  dampende  Samovar  for  at  se,  hvad  jeg  foretog 
mig.  Da  jeg  i  Tjumen  ikke  kunde  slippe,  før  jeg  havde  lovet  at 
fotografere  »Mennesket«  og  de  to  Piger  foran  Hotellets  Dør,  brød 


Forfatteren 
ved  at  drukne  i  en  vestsibirisk  Gade. 

Trekløveret  ud  i  Skoggerlatter  i  det  Sekund,  jeg  trykkede  løs. 
Under  et  fornyet  Latteranfald  slog  »Mennesket«  imidlertid  til  min 
Sorg  Pladen  i  Stykker,  da  han  saa  sit  eget  Kontrafej.  Jeg  beklager 
det  dybt,  thi  Billedet  vilde  have  været  en  Akkvisition  for  min  Bog. 
Men  selv  om  »Mennesket«  er  uappetitlig  og  dum,  og  selv  om  det 
er  ham  en  Fryd  at  komme  med  Fingrene  nede  i  Theglasset,  selv 
om  de  to  barbenede  Grinebidere  er  grove  og  grimme  som  rus- 
siske Almuepiger  i  Almindelighed,  og  selv  om  deres  Lattermild- 
hed i  Længden  kan  blive  for  meget  af  det  gode,  saa  kan  man 
ikke  blive  vred  paa  dem. 

Man  skulde  synes.  Værten  maatte  blive  en  holden  Mand.  Et 
Pund  Kød  koster  i  Sibirien  lo — 12  Øre,  men  for  en  Bøf  for- 
langer han  halvanden  Krone.  Smør  koster  80  Øre  Pundet,  men 
for  Smør  til  Morgenkaffen  tager  han  i  Kr.  Et  Glas  Kaffe  vurderer 
han  til  50  Øre  og  en  Bajer  —  ganske  vist  en  hel  —  til  samme 
Pris.  Hvorefter  enhver  vil  kunne  forstaa,  at  man  kan  have  det 
godt  og  lunt  paa  et  sibirisk  Hotel  for  den  latterlig  ringe  Pris  af 
—  15 — 20  Kr.  pr.  Døgn. 

Forklaringen  paa,  at  Værten  dog  alle  Dage  bliver  en  fattig 
Stymper,  er  den,  at  hans  russiske  Gæsters  højeste  Fordring  til  hans 
Køkken  er  at  faa  en  Samovar  med  kogende  Vand;  og  denne  Her- 
lighed, hvor  der  er  Vand  nok  til  The  for  en  hel  Familie  en  hel 
Dag,  koster  —  10 — 20  Øre. 

Hotelværten  er  en  af  de  interessante  Typer,  man  træffer  en 
Overflod  af  i  Sibirien.  Hotelværten,  »Mennesket«  og  hans  to  bar- 
benede Piger  bevarer  jeg  —  trods  mange  søvnløse  Nætter,  trods 
Forbruget  af  talrige  Pund  Insektpulver,  trods  mange  fedtede  Fingre 
i  Glassene  og  trods  de  London-Hotelpriser,  jeg  har  ofret  paa  at 
gøre  deres  Bekendtskab  —  med  Glæde  i  min  Erindring. 


NORD  PAA. 


DET  er  i  Begyndelsen  af  Maj. 
Hver  Dag  venter  man,  at  Irtysh  skal  bryde  op. 

En  Nat  begynder  Skuespillet  som  en  fjærn  Torden,  der  lang- 
somt nærmer  sig. 

De  første  hule  Drøn  lyder  som  den  lifligste  Dansemusik  i  Ørene 
paa  Fredsdommeren,  Skuespilleren,  Forstmanden  og  mig.  I  snart 
en  Uge  havde  vi  fire  ulykkelige  Skabninger  siddet  fast  paa  »Hotellet« 
og  ventet  paa,  at  Floden  skulde  bryde  op,  for  at  vi  kunde  komme 
bort  fra  Tobolsk  —  de  tre  førstnævnte  Syd  paa,  jeg  Nord  paa.  Den 
ubegribelig  tynde  Skuespiller,  der  taler  om  en  Mand,  der  hedder 
Irving,  som  om  han  var  hans  Duskammerat,  skal  til  Omsk  for  at  glæde 
Mennesker.  Fredsdommeren  skal  samme  Sted  hen  i  det  modsatte 
Øjemed.  Da  dette  imidlertid  strider  stærkt  imod  Dommerens  god- 
modige Karakter,  prøver  han  at  slukke  Sorgen  over  sit  Embedes 
Alvor  med  Vodka,  hvilket  ogsaa  i  Almindelighed  lykkes  hen  imod 
Aften.  Forstmanden  med  det  glade  Ansigt  og  de  hvide  Tænder 
skal  tilbage  til  Tara  efter  at  have  anbragt  en  Datter  i  Tobolsks 
udmærkede  Pigegymnasium. 

Fælles  Venten  og  fælles  Kedsommelighed  har  forenet  os,  og 
da  de  første  hule  Drøn  af  den  brydende  is  naar  os,  lægger  vi 
66-Kortene  fra  os  med  et  Befrielsens  Suk. 

—  »Hah!  Hvad  er  desse!  — udbryder  Skuespilleren  og  slaar 
ud  med  Haanden,  som  naar  Hamlet  siger:  »There  are  something 
rotten.« 

—  »Der  revnede  Ballonen !<<  —  snøvler  Fredsdommeren  og 
slukker  videre  paa  sin  Sorg. 

—  »Slåva  Bogu!*  Nu  kan  jeg  komme  hjem  til  min  Kone!« 
—  synger  Forstmanden  og  viser  sine  hvide  Tænder. 

Tordenen  kommer  nærmere.  »Mennesket«  farer  ved  et  Drøn 
op  af  en  lille  Slummer  og  ser  sig  forvildet  om: 

—  »Naah!  Det  er  kun  Isen,  som  gaar!« 

Om  Morgenen  drager  Folk  i  Skarer  til  »pristan<.<-*'^\  Halve 
Tobolsk  er  paa  Benene  for  at  give  Vinteren  en  Hilsen  med  Nord 
paa  og  det  gule  Vand  et  glad  »Velkommen«,  for  at  overvære 
det  imponerende  Skuespil  og  se  Foraaret  rykke  ind  med  dun- 
drende Salut. 

Det  knager  og  brager  i  Isdækket,  det  suser  som  Fyrreskoven 
en  Novemberdag  og  sukker  som  et  saaret  Dyr.  Med  et  Brag,  som 
ruller  vidt  ud  over  den  flade,  tavse  Steppe,  revner  Isen  fra  den 
ene  Flodbred  til  den  anden.  Fra  »pristan«  følges  Udviklingen  med 
spændt  Opmærksomhed.  Poper  med  Kristushoveder  og  evropæisk 
paaklædte  Honoratiores,  langfrakkede,  langstøvlede,  gestikulerende 
Russere  og  flegmatiske  Tatarer  ligner  et  Teaterpublikum,  umiddel- 
bart forinden  Tæppet  gaar  op. 

I  de  mod  »pristan«  nedløbende  Gader  kommer  smaa,  knirkende 
Birketræsvogne  skrumplende,  én  efter  én  i  endeløse  Rækker  med 
Købmandsgods,  der  endelig  efter  en  lang  Vinters  Stagnation  i  al 
Handel,  nu  kan  vente  at  blive  ført  bort.  Kuskene  og  Arbejdsmændene 
kravler  helt  oven  paa  Læssene  for  ogsaa  at  se  Flodens  Livtag  med 
Isen  og  drikker  Vodka  til,  enten  dette  nu  er  af  Glæde  over,  at 
Arbejdssæsonen  begynder  eller  —  hvad  jeg  er  mere  tilbøjelig  til 
at  antage  —  for  at  slukke  Sorgen  over,  at  Vinterens  dejlige  Dri- 
verliv er  forbi.  Op  ad  »Bjærget«  —  den  stejle,  gamle  Flodbred,  paa 
hvis  Top  »Kreml«  knejser  —  kravler  Folk  for  derfra  at  betragte 
Skuespillet.    »Bjærget«  er  levende  som  en  Myretue. 

Pludselig  hæver  Isdækket  sig,  som  rejste  en  Kæmpe  sig  op  fra 
Flodbunden  med  Isen  paa  sine  Skuldre.  Det  gule  Vand  kommer 
frem  i  en  bred  Revne  og  begynder  at  skvulpe  hen  over  Isen. 
Vandet  hilses  med  Jubel  som  den  første  udsprungne  Bøgegren  i 
Danmark.  Den  døde  Isflade  bliver  lidt  efter  lidt  levende,  og  jeg 
kan  ikke  lade  være  at  synge: 


*  Gud  ske  Lov!     **  Anløbningsstedet  for  Skibe. 


NORD  PAA  71 


y.  .  .  men  just  som  de  mente,  hun  var  i  Baand  og  Bast, 
da  lo  hun  saa  hjærtelig,  at  alle  Lænker  brast!« 

Floden  ler,  skoggerler,  river  Isen  løs  i  store  Flager,  sønder- 
flænger,  sønderhugger  de  Lænker,  som  for  nogle  faa  Timer  siden 
holdt  den  i  Baand  og  Bast.  Isflager  tørner  imod  hverandre,  taar- 
nes  op  over  hverandre,  hæver  sig  op  af  den  sydende  Flod  med 
fantastiske  Former,  rejser  sig  paa  Højkant,  forsvinder  med  et  Plump, 
hvirvles  rundt  i  en  susende  »dance  macabre«,  males  sammen  som 
i  en  Kværn.  Isen  klager  sig,  jamrer  sig,  brøler,  raser  —  Vandet 
syder  og  sprøjter,  tumler  afsted  med  Isen  paa  sin  brede,  gule  Ryg. 
Saa  vældigt  betagende  er  Skuespillet,  saa  gribende  Billedet  af  Natu- 
rens umaadelige  Kræfter,  at  baade  jeg,  som  første  Gang  ser  det, 
og  de  Tusinder  af  Tilskuere,  for  hvilke  det  hvert  Foraar  opføres 
da  capo,  tvinges  i  Knæ  som  under  et  Jordskælv  eller  et  Torden- 
vejr paa  Steppen,  naar  man  alene,  eneste  ene  levende  Skabning, 
lukkes  inde  i  Himlens  drønende,  ildgnistrende  Favn. 

Kampen  var  kort.  Næ^ste  Morgen  var  Vandet  ene  paa  Val- 
pladsen. Spredte  Flager  og  Stumper  og  Stykker  af  Is  kom  sej- 
lende ned  ad  Floden  med  rivende  Fart  som  for  at  indhente  den 
flygtende  Vinter,  og  store,  sorte,  krogede  Træstammer,  der  kom 
langvejs  fra,  laa  i  Strømmen  og  vred  og  krympede  sig  som  levende 
Væsener  i  Krampetrækninger.  Ellers  aandede  alt  nu  kun  Fred  og 
Foraar.    Solen  smilte. 

En  Uge  efter  udløstes  Irvings  Duskammerat,  den  sorrigsluk- 
kende  Fredsdommer  og  den  smilende,  smukke  Forstmand  af  »Ho- 
tellet«, hvis  Table  d'håte  var  værre  end  Vand  og  Brød,  og  hvis 
66-Kort  var  bleven  slidt  tynde.  Nogle  Dage  senere  gik  jeg  Nord 
paa  i  Baad  sammen  med  Trontheim. 

Alle  Nordpolsforskere  kender  Alexander  Ivanovitsh  Trontheim. 
og  for  dem,  som  ikke  driver  Nordpolssport,  og  som  heller  ikke 
har  læst  Nansen,  skal  jeg  oplyse,  at  denne  overskaarne  Kæmpe, 
denne  stoute  Karl  og  velsignet  djærve  Mand  har  leveret  sibi- 
riske Hunde  til  de  alier  fleste  Nordpolsekspeditioner.  Nansen 
har  faaet  34  Hunde  hos  ham.  Morter  42,  Wellman  83,  Hertagen 
af  Abruzzerne  120  og  Baldwin  400.  Under  uhyre  Vanskeligheder 
har  Trontheim  flere  Gange  — modig,  snarraadig,  uopslidelig  ener- 
gisk og  urokkelig  sindsligevægtig  som  han  er  —  foretaget  den  ca. 

2000  Verst  lange  Rejse  fra  Tobolsk  til  Arkangelsk  med  sine  Hunde 
for  at  aflevere  dem.  I  hans  lille  Hjem  i  Tobolsk  hænger  der  paa 
Væggene  Portrætter  med  Signaturer  af  de  berømteste  Nordpols- 
farere,  i  hans  Gemmer  fmdes  der  Breve  fra  disse  Mænd,  som 
kalder  Trontheim  deres  Ven,  og  i  sit  sikreste  Skrin  opbevarer  han 
Guldmedaillen  med  Kong  Oscars  Billede,  som  han  fik  »for  for- 
tjenstfuld Virksomhed '   under  Nansens  FæTd. 

Da  nuværende  Finans- 
minister Hage  i  1880,  for- 
anlediget dertil  af  Nor- 
denskiolds  Opdagelse  af 
Nordostpassagen,  rejste 
til  Sibirien  for  at  under- 
søge Betingelserne  for  en 
Handelsforbindelse  Dan- 
mark— Nordasien,  da  var 
Trontheim  Fører  for  den 
Ekspedition,  Hage  fore- 
tog ad  Irtysh  og  Ob  til 
Ishavet,  og  en  ikke  ringe 
Del  af  den  Venlighed  og 
Hjælpsomhed,  Trontheim 
viste  mig,  tilskriver  jeg 
dette  hans  tidligere  Sam- 
vær med  en  Landsmand, 
hvilket  syntes  at  høre  til  en 
afhansbedsteErindringer. 
Ved  et  af  disse  lykkelige  Tilfælde,  som  man  bliver  taknemlig 
for,  naar  man  er  alene  og  vild  fremmed  paa  en  stor  Rejse,  traf 
jeg  Trontheim.  Det  var  min  Hensigt  at  gaa  Nord  paa  fra  Tobolsk 
for  at  se  Tundraerne  og  leve  nogen  Tid  blandt  Ostjakerne,  men 
hvorledes  jeg  skulde  komme  dertil,  vidste  jeg  ikke.  Ganske  vist 
havde  Mr.  Eduard  Wardropper  —  en  engelsk  Forretningsmand  og 
Skibsrheder,  i  hvis  prægtige  Hjem  i  Tjumen  jeg  har  tilbragt  nogle 
af  mine  gladeste  og  indholdsrigeste  sibiriske  Aftener  —  tilbudt 
mig,  at  jeg  kunde  gaa  med  en  af  hans  Bugserdampere,  naar  den  til 
Efteraaret  skulde  op  til  Tasbugten  for  at  hente  Fiskefartøjer.  Men 


Troiithcini  u"  l'urtattcren. 

da  jeg  umulig  kunde  være  tilbage  i  Tjumen  inden  Efteraaret, 
maatte  jeg  se  mig  om  efter  en  anden  Lejlighed  nu,  imedens  jeg 
var  paa  disse  Egne. 

Saa  mødte  jeg  netop  Trontheim,  som  var  i  Færd  med  at  pakke 
Beskøjter  i  Sække,  og  Sukker,  Pladethe^'^  og  Tobak  i  Kasser.  Han 
gik  og  nynnede  og  røg  af  en  Snadde,  som  var  halvt  brændt  op. 
Snadden  havde  han  faaet  af  Baldwin,  og  da  disse  smaa,  engelske 
Træpiber  var  ukendte  i  Sibirien,  vaagede  han  over  Stumpen  som 
over  en  Skat. 

—  »Skal  De  paa  Langfart,  siden  De  pakker  Beskøjter?«  — 
spurgte  jeg. 

—  »Nord  paa  at  fiske  de  tre  Sommermaaneder.« 

—  »Nord  paa!    Kan  De  have  mig  med  et  Stykke  Vej.?« 
Han   spyttede   ud   af  den   højre   Mundvig  og  kiggede  op  og 

ned  ad  mig  med  smaa,  smilende  Øjne,  som  sad  langt  inde  i  et 
stort  Skæg: 

—  Tror  De,  De  kan  tage  Lejligheden,  som  den  byder  sig? 
Vi  er  fire  Mand  i  en  lille  Baad,  vi  faar  Beskøjter  til  Frokost,  raa 
Fisk  til  Middag,  og  Beskøjter  til  Aften.  Om  Natten  ligger  vi  som 
Sardiner  i  en  Daase,  og  en  Harmonika  er  vores  eneste  Fornøjelse. 
Men  vi  har  højt  til  Himlen  og  Albuerum  til  Siderne,  Tusinder  af 
Fugle  til  at  synge  Visselullesange  for  os,  og  ingen  Kvindfolk  til 
at  gøre  Vrøvl!« 

—  »Tak!  Jeg  gaar  med!  Tag  denne  Pibe  i  Lidkøb  og  gem 
Baldw^ins,  inden  De  har  ædt  den  sidste  Stump,  den  har  dog  Af- 
fektionsværdi for  Dem!« 

Saa  var  den  Forretning  afgjort,  og  samme  Dag,  Metropoliten 
under  stor  Højtidelighed  og  hele  Tobolsks  Deltagelse  havde  lyst 
Velsignelse  over  Floden,  lettede  vi  og  gled  Nord  paa  med  Damp- 

*  Pladelhe  er  den  af  Sibiriens  jævne  Befolkning  og  af  alle  indfødte  mest  brugte 
The.  Den  er  haard  som  en  Mursten  og  omtrent  af  samme  Form,  sammenpresset  af 
simpel  The,  som  Kineserne  et  Par  Gange  har  lavet  The  paa,  forskellige  andre  Blade, 
Jord  etc.  Et  Hjørne  af  en  saadan  Plade  er  tilstrækkelig  til  The  til  mange  Menne- 
sker. Kirgiserne,  Ostjakerne  og  mange  andre  Folkeslag  hugger  et  Stykke  af  Pladen 
og  koger  dette  i  en  Gryde  sammen  med  Fisk,  Urter,  Salt,  Mel  etc.  Den  fremkom- 
mende Suppethe  kan  tage  Vejret  fra  en  stærk  Evrupæer^  saa  nederdrægtig  smager 
den.    De  indfødte  nyder  den  med  voldsom  Appetit. 

skibsfart,  baaret  afsted  af  den  rivende  Foraarsstrøm.  Den  stejle, 
højre  Flodbred  sænkede  sig  allerede  i  Løbet  af  den  første  halve 
Mil  helt  ned  til  Vandfladen,  og  Landskabet  var  derefter  fuldstæn- 
dig fladt. 

To  flade  Flodbredder  med  saftigt,  grønt  Græs  og  Skove,  hvori 
»Steppens  Fyrstinde«,  den  slanke,  hvide  Birk,  er  Selvherskerinde, 
er  det  eneste,  jeg  ser  fra  vort  Fartøj.  Det  er  ligegyldig,  naar  jeg 
lader  Blikket  glide  ind  over  Land,  Billedet  er  stadig  det  samme, 


Vestsibirisk  Flodlandskab. 

lige  fladt,  lige  grønt,  naar  jeg  rejser  mig  om  Morgenen  fra  mit 
umagelige  Leje,  som  naar  jeg  kravler  i  mine  to  Pelse  for  at  sove 
paa  min  Pind. 

Nætterne  er  gennemtrængende  kolde,  endskønt  vi  er  i  Slut- 
ningen af  Maj,  men  om  Dagen  er  det  mildt  og  sommerligt,  i  Solen 
midt  paa  Dagen  endog  meget  varmt.  Det  er  stadig  stille,  klart 
Vejr,  og  navnlig  er  Nætterne  vidunderlig  gennemsigtige,  stjærnelyse. 

Trontheims  Kammerater  og  Fiskekompagnoner  er  et  Par  ud- 
prægede Sibiriaker  med  Vildmandskæg  og  barnegode  Øjne,  under- 
sætsige og  bjørnestærke.  Trods  den  store  Forskel  i  Temperaturen 
Dag  og  Nat  sidder  de  Døgnet  rundt  i  samme  Kostume.  Det  falder 

dem  ikke  ind,  at  de  kan  gøre  sig  Livet  lidt  behageligere  ved  at 
lægge  Lammeskindspelsene  om  Dagen.  Med  sin  Pels  og  sine  Filt- 
støvler, er  en  Sibiriak  tilsyneladende  vokset  sammen,  vel  sagtens 
fordi  der  inden  for  Pelsen,  foruden  en  Koloni  Utøj  og  et  Helgen- 
kors,  kun  findes  en  Linnedskjorte,  og  i  Støvlerne  kun  bare  Ben. 
Besynderlig  nok  kendes  Uldtøj  ikke  i  Sibirien. 

I  Begyndelsen  med  korte  Mellemrum,  senere  med  længere  og 
længere,  glider  vi  forbi  smaa,  graa  Træbyer,  skrøbelige  som  Kort- 
huse —  i  nogle  bor  Tatarer,  i  andre  Russere,  i  de  fleste  Tatarer 
og  Russere  fredelig  sammen. 

Tatarbyerne  kan  vi  kende  paa 
Moskeen,  det  eneste  Hus,  som 
rager  op  over  Byen  med  et  lille 
minaretlignende,  halvmaanepry- 
det  Taarn,  akkurat  stort  nok  til 
at  Muezzinen  kan  stikke  sit  Ho- 
ved ind  deri  og  raabe  sit  >Allah- 
il-Allah<  ud  over  Byen  og  Flo- 
den og  de  uendelige,  tavse  Vid- 
der. Ved  Flodbredderne  i  disse 
Byer  sidder  altid  Mænd  med 
fatalistisk  Ro  over  deres  brun- 
lige Tataransigter  og   unge,    ofte  Tatarmoské. 

halvt  tilslørede  Kvinder  af  denne 

gennemsigtige,  gulhvide,  orientalske  Skønhed,  som  findes  hos  unge 
Tyrkinder,  gamle,  hæslige  Koner  og  yndige,  legende  Børn.  Kvin- 
derne bærer  spraglede  røde  eller  grønne  Dragter  og  sidder  paa 
Hug  og  Rad  som  Tusindfryd  om  et  Blomsterbed. 

Over  de  russiske  Byer,  som  er  endnu  elendigere  end  Tatarernes, 
knejser  en  hvid  Stenkirke,  der  har  kostet  mere  at  rejse  end  samt- 
lige Byens  Huse.  Af  og  til  staar  der  ogsaa  en  Vindmølle  og  snur- 
rer sindigt  rundt  uden  for  Byen.  Paa  lang  Afstand  hører  vi  en 
saadan  By,  thi  en  Skare  barbenede  Børn  leger  ved  Floden  og 
hyler  og  vifter  til  os  i  overstrømmende  Glæde  over  at  se  et  Fartøj. 

De  sibiriske  Floder  er  nemlig  tavse  og  ensomme,  intet  Baad- 
liv  opliver  dem,  og  her  Nord  for  Tobolsk  kommer  endog  sjæl- 
den  Dampere.    Naar  jeg  tænker  paa  Tropeflodernes  stærkt  far- 

vede,  rigt  pulserende  Flodliv  og  Amfibiebefolkning,  forekom- 
mer det  mig  trist,  at  Sibiriens  mægtige  og  iøvrigt  saa  herlige 
Floder  ikke  ligger  under  Himmelstrøg,  hvor  et  lignende  Liv  kunde 
udvikle  sig. 

I  Længden  vilde  disse  evindelige,  flade,  grønne  Flodbredder 
blive  trivielle,  om  ikke  Flodens  Fuglerigdom  og  vore  Jagtekspedi- 
tioner i  Land  bragte  Afveksling  i  Dagens  Ensformighed.  Intet  Sted 

Sibirisk  Mølle. 


har  jeg  set  en  saadan  Rigdom  paa  Gæs  og  Ænder.  I  de  Flokke 
af  Svømmefugle,  der  som  Skyer  rejste  sig  fra  Rørene  ved  Flod- 
bredderne, har  jeg  set  Knortegæs,  Bromgæs,  Spejlgæs,  Graagæs 
og  Blisgæs,  og  af  Ænder:  Topanden,  Graaanden,  Skeanden,  Hav- 
litten,  Krikanden,  Fløjlsanden,  Bjærganden  o.  m.  fl.  Baade  en  al- 
mindelig Svane  og  en  Sangsvane  skød  Trontheim,  der  \ar  en  for- 
trinlig Jæger,  og  af  Hønsefugle  nedlagde  vi  under  nogle  Timers 
Jagt  i  Land  nok  til  flere  Dage. 

Aftenerne  var  af  en  uforlignelig  Skønhed.   1  den  røde  Solned- 
gang kom  Køerne  fra  de  grønne  Enge  ned  til  den  gule  Flod  for 

at  skylle  Maden  ned  med  en  Slurk  Vand  inden  Sengetid.  De  halv- 
vilde Heste  stod  med  lange  Halse  og  spilede  Næsebor  og  gloede 
efter  os.  Paa  de  meget  faa  og  meget  smaa  dyrkede  Pletter  spændte 
den  russiske  Nybygger  Hesten  fra  sin  primitive  Plov  og  drog  mod 
Hjemmet  og  Landsbyen.  Inde  over  Steppen  lød  Rypernes  skarpe 
Klagesuk  og  Hjejlens  tungsindige  Skrig.  P^iskeren  i  sin  lange,  smalle, 
af  enTræstamme  udhulede 
Baad,  satte  sine  Garn,  og 
langs  Flodbredderne  tænd- 
te omstrejfende  Jægere  og 
Ostjaker  Baal.  Hist  og  her 
stod  Skoven  i  Lue,  og  gyld- 
ne Røgbanker  kom  rul- 
lende med  en  stram,  kryd- 
ret Duft  ud  over  vor  Baad. 

Nætterne  var  stille, 
stjærneklare,  og  en  alt  be- 
herskende Ro  og  Stilhed 
hvilede  over  Landet,  der 
strakte  sig  uden  Grænser, 
alles  og  ingens,  Fribytte- 
res og  Nomaders  fri  Hjem- 
stavn, skyldiges  og  uskyl- 
diges triste  Forvisnings- 
sted,  overvældende  i  sin 
ensomme  Storhed. 

Jeg  har  sejlet 

Tusinder  af  Mile  paa  Ha- 
vet, jeg  elsker  Havet,  og  altid  længes  jeg  derefter.  Men  aldrig 
har  jeg  længtes  mindre  efter  det  end  i  Sibirien,  og  aldrig  har  jeg 
dog  været  saa  langt  borte  fra  det  som  her. 

Jeg  har  tænkt  meget  derover,  og  nu  ved  jeg,  hvorfor  min  Hav- 
længsel stilledes  midt  i  Verdens  største  Fastland.  Det  var  fordi 
meget  af  det,  jeg  elsker  hos  Havet,  Storladenheden,  Ensomheden, 
Friheden,  Friskheden  ogsaa  var  at  finde  hos  Steppen  og  Tundra- 
erne, i  selve  den  sibiriske  Natur.  Nætter  som  dem,  jeg  levede  i 
den   lille  Fiskerbaad   paa  Irtysh  sammen  med  de  tre  Mænd,    jeg 


Baad  paa  Flodbredden. 

tæller  blandt  mine  bedste  Venner,  har  jeg  f.  Eks.  ikke  levet  paa 
noget  Hav  skønnere,  friskere,  rigere  paa  Stemning.  Og  jeg  lover 
de  Jægere  eller  Turister,  som  vil  sky  Ubehagelighederne  og  Be- 
sværlighederne og  de  —  forøvrigt  ringe  —  pekuniære  Ofre,  som 
vil  være  forbundne  med  Udrustningen  af  en  Baadekspedition  fra 
Tobolsk  til  Ishavet,  et  Par  uforglemmelige  Maaneder.  Ekspeditio- 
nen skulde  foretages  i  Juni,  Juli  eller  August,  for  at  man  kan 
blive  slæbt  tilbage  af  en  af  de  smaa  Dampere,  som  i  September 
kommer  op  til  Tasbugten  for  at  tage  Fiskebaadene  tilbage  til  To- 
bolsk. Et  nogenlunde  passende  Fartøj  kan  faas  i  Tjumen  eller 
Tobolsk,  og  jeg  føler  mig  overbevist  om,  at  Mr.  Eduard  Wardrop- 
per  (Adr.  Tjumen,  Sibirien)  med  sin  altid  redebonne  Hjælpsomhed 
overfor  fremmede  Rejsende,  ogsaa  vil  være  behjælpelig  ved  An- 
skaiTelsen  af  et  Fartøj,  og  med  Raad  og  Daad  bistaa  den,  der  hen- 
vender sig  til  ham  i  Anledning  af  en  saadan  Ekspedition.  Provi- 
antering kan  fmde  Sted  f.  Eks.  i  Tobolsk,  hvor  der  forefindes 
udmærkede  Fiskekonserves  og  alt,  hvad  der  iøvrigt  behøves  af 
Proviant.  Skydevaaben  og  Ammunition  vil  jeg  anbefale  Jægere 
ligeledes  at  købe  i  en  sibirisk  By  for  at  slippe  for  den  høje  Told 
og  de  mangfoldige  Formaliteter,  der  altid  ved  den  russiske  Grænse 
er  forbundet  med  Indførelsen  af  Skydevaaben.  1  Sibirien  er  Han- 
del med  Vaaben  og  Ammunition  fri,  og  om  end  et  godt  Jagt- 
gevær er  forholdsvis  dyrt,  er  det  at  anbefale  at  købe  det  her.  Det 
vanskeligste  Spørgsmaal,  at  finde  en  Mand,  som  kan  være  Tolk 
og  Leder  af  Ekspeditionen,  kan  vel  let  løses,  saa  længe  Trontheim 
lever,  thi  denne  fortræffelige  Mand,  der  taler  Tysk  og  lidt  Engelsk, 
vil  sikkert  foretrække  at  gaa  Nord  paa  med  Turister  og  Jægere 
fremfor  det,  trods  mange  Tillokkelser  trælsomme  Fiskerliv.  løvrigt 
vil  det  næppe  falde  besværligt  at  finde  en  brugelig  Mand,  der  kan 
tale  et  eller  andet  fremmed  Sprog,  da  der  i  Tobolsk  Guvernement 
har  nedsat  sig  adskillige  Finner,  Østersøfolk  og  Polakker. 

Baade  i  zoologisk,  botanisk  og  etnografisk  Henseende  frem- 
byder Nordsibirien  særdeles  meget  af  Interesse,  og  Samlere  af  Æg 
og  Fugle  vil  her  kunne  berige  deres  Samling  med  sjældne  og 
interessante  Eksemplarer. 

Sommermaanederne  i  Nordsibirien  er  i  Almindelighed  smukke, 
sollyse  og  stille,  og  navnlig  er  Nætterne,  naar  Midnatssolen  kaster 


NORD  PAA 


79 


sine  lave,  røde  Straaler  hen  over  det  ejendommelige  Landskab, 
af  betagende  Skønhed.  Hvis  der  ikke  var  noget,  der  hed  Myg, 
vilde  her  være  herligt. 

Men  det  gaar  med  Somrene  i  den  sibiriske  Midnatssols  Rige 
som  med  smukke  Kvinder  —  de  er  ikke  alle  gode,  og  deres  Skøn- 
hed kan  være  kortvarig. 

Trontheim  giver  mig  saaledes  et  alt  andet  end  lysteligt  Bil- 
lede af  en  af  de  sidste  Somre,  han  fiskede  i  Obbugten.  Taage  og 
kolde  Storme  herskede  en 
Tid  lang,  Havet  var  fyldt 
med  Drivis,  Vaaren  kom 
sent  men  desto  tidligere 
Efteraaret.  Allerede  i  Av- 
gust  havde  man  Sne  i  Ob- 
dorsk.  Fiskerne  ved  Flod- 
mundingerne sled  som  Ase- 
ner og  led  meget  ondt,  de 
maatte  slutte  Fiskeriet,  om- 
trent før  de  vel  havde  faaet 
begyndt,  ogmaatteseumaa- 
delige  Fiskemasser  vende 
tilbage  til  Havet  eller  øde- 
lægges af  Mangel  paa  Ar- 
bejdskraft og  Salt.  Fiskene 
laa  og  raadnede  paa  Stran- 
den, medens  Maager  og  Rovdyr  aad,  saa  de  var  ved  at  revne. 

Gud  ske  Lov  —  tilføjede  Trontheim  —  at  en  saadan  Sommer 
er  sjælden.  At  en  sibirisk  Fiskers  Liv  ikke  er  den  rene  Lystig- 
hed, giver  hans  Beretning  dog  et  godt  Billede  af. 

Af  Frygt  for  ikke  længere  Nord  paa  at  kunne  faa  Vognlejlig- 
hed tilbage  til  Tobolsk,  forlod  jeg  Trontheims  Baad  i  Samarovsk, 
hvor  Irtysh  og  Ob  forener  sig  til  den  vældige,  halvmilebrede  Strøm, 
som  flyder  ud  i  Ishavet. 

Samarovsk  er  en  lille  Jæger-  og  Fiskerby  paa  et  Par  Tusind 
Indbyggere.  Endnu  her  —  paa  62.  Breddegrad  —  dyrkes  Korn. 
Umiddelbart  Nord  for  Byen  begynder  imidlertid  Højtundraen,  de 

moseagtige  Vidder,  der  Sommeren  igennem  ligger  bløde  og  ufar- 
bare, og  som  om  Vinteren  er  tilfrosne  og  befolkede  af  Ostjaker, 
Samojeder,  Juraker  og  Tunguser,  der  strejfer  om  med  deres  Ren- 
hjorder. 

I  Omegnen  af  Samarovsk  havde  jeg  rig  Lejlighed  til  at  studere 
Ostjakernes  Liv. 

Rensdyrskind  og  Birkebark  er  omtrent  alt,  hvad  en  Ostjak  be- 
høver til  Hus,  Bohave  og  Klæder,  og  med  beundringsværdig  Fær- 
dighed behandler  han  disse  to  Materialier.  Navnlig  er  han  en  Mester 
i  at  fmde  Anvendelse  for  den  bløde,  bøjelige  og  seje  Birkebark. 

Af  dette  Materiale  forfærdiger 
han  saaledes  sin  Hytte,  sine 
Spande,  sine  Kurve,  sit  Barns 
Vugge  o.  m.  a. 

I  hans  Birkebarkshytte  er 
der  hverken  Døre  eller  Vinduer. 
Er  han  saa  lykkelig  at  have  en 
nogenlunde  proper  og  spraglet 
Klud  til  at  hænge  for  Indgangen 
eller  en  Kalvemave  at  spænde 
ud  over  det  Hul,  der  agerer  Vin- 
due, betragtes  han  som  en  vel- 
havende Mand.  En  Træstub  er  Sofa  og  Leje,  en  Kuffert  beslaaet 
med  mangefarvede,  marmorerede  Tinstumper  er  Chatol  og  Penge- 
skab og  Hæderspladsen  i  Hytten,  og  Rensdyrskind  er  Klæder  og 
Tæpper  og  Vuggedyner.  I  et  Hjørne  af  Hytten  brænder  en  stadig 
Ild,  hvorover  et  Par  Jærngryder  hænger.  I  Gryderne  koges  Plade- 
theen  og  en  Suppe,  bestaaende  af  Fisk,  kogt  i  Rugmelsvand,  hvil- 
ket er  Ostjakens  Hverdagsret  og  Søndagsret  og  højeste  Nydelse 
—  næst  efter  Brændevin.  Hytten  er  fyldt  med  Røg  og  Stank, 
som  siver  langsomt  ud  af  et  Røghul  øverst  oppe.  Røgen  driver 
Myggene  ud,  og  Stanken  har  samme  Virkning  paa  enhver  Gæst 
med  Lugtesans. 

Den  Stank,  som  altid  omgiver  en  Ostjak,  selv  uden  for  Hytten, 
er  ubeskrivelig  rædsom.  Hans  Rensdyrdragt  er  nemlig  indsmurt 
med  Fiskefedt,  som  er  harsk,  og  den  Føde,  som  Manden  fryder 
sin  Gane   med:    Indvolde  af  Dyr,    Blod  og  raadden  Fisk,    hvoraf 

Rester  som  oftest  hænger  ved  hans  Klæder  og  Fingre,  lugter 
heller  ikke  godt.  Jeg  saa  ofte  i  Samarovsk  Ostjaker  samle  det 
raadne  Skarn  op,  som  Russerne  havde  lagt  ud  til  Svinene,  og  deli- 
katere sig  med  disse  Herreretter  paa  staaende  Fod. 

Ostjakerne  hører,  som  bekendt,  til  den  fmsk-mongolske  Folke- 
stamme. De  er  meget  grimme;  smaa  groteske  Skikkelser  med  ud- 
staaende  Kindben,  flad  Næse,  skraatstillede  Øjne  og  smalle  Læber. 
Deres  sorte  Haar  er  skilt  i  Midten  og  flettet  i  Piske.    Mændene 

rykker  Skæghaarene  ud.  I  Hytterne  gaar  Beboerne  ofte  splitter- 
nøgne omkring  lige  som  Grønlænderne.  Mænd  og  Kvinder  bærer 
samme  Dragt,  bestaaende  af  en  Renskjorte  og  en  Kappe  af  samme 
Skind  med  Haarene  indad.  Kvinderne  er,  især  for  fremmede, 
vanskelige  at  kende  fra  Mændene.  Det  mest  iøjnefaldende  Kende- 
tegn er  deres  længere  Haarfletninger,  hvori  er  indflettet  Perler  og 
Mønter,  der  altid  klirrer  og  klingrer  og  tvinger  Hovedet  bagover. 
I  Kvindernes  Højtidsdragter  er  der  endvidere  syet  smaa  Klokker. 
Naar  et  Par  Ostjakkvinder  kommer  gaaende,  lyder  det  som  en 
Flok  græske  Geder  paa  en  Bjærgskraaning. 

Ostjaken  køber  sin  Kone.  For  en  Sjoske  er  Prisen  ikke  højere 
end  for  et  godt  Rensdyr.    En  smuk  —  d.  v.  s.  en  efter  Ostjak- 

begreber  smuk  —  og  velopdragen  Pige  koster  nogle  Hundrede 
Rubler  eller  lige  saa  meget  som  en  jævn  god  Hest  i  Danmark. 
Lige  som  vederhæftige  unge  Mænd  herhjemme  kan  faa  Kredit  hos 
deres  Skræder,  kan  den  unge  Ostjak  imidlertid  ogsaa  faa  sin  unge 
Brud  paa  Afbetaling. 

Det  hedder  sig,  at  Ostjakerne  er  Kristne,  men  deres  Kristen- 
dom er  rent  pro  formå.  De  første  russiske  Missionærer,  som  vir- 
kede imellem  Ostjakerne,  skal  have  vundet  sig  Proselyter  paa  den 
særdeles  drastiske  Maade,  at  de  drak  Ostjakerne  fulde  og  derpaa 
bandt  dem  et  Helgenkors  om  Halsen,  og  selv  om  det  end  ikke 
altid  gaar  saa  galt,  som  Præsten  præker  og  Folk  fortæller,  er  da 
i  al  Fald  saa  meget  vist,  at  Ostjakerne  den  Dag  i  Dag  har  Helgen- 
korset paa  Brystet  men  Afgudsbilledet  i  Lommen,  og  at  de  vel 
korser  sig  men  samtidig  i  Stilhed  tilbeder  den  store  Aand  »Ar- 
kanum«. 

Schamanerne,  disse  væmmelige  Markedsgøglere  og  Menneske- 
fordærvere,  spiller  —  som  overalt  blandt  Sibiriens  indfødte  —  og- 
saa blandt  Ostjakerne  en  meget  stor  Rolle.  Desværre  var  jeg  ikke 
saa  heldig  selv  at  faa  Lejlighed  til  at  overvære  en  Schamanforestil- 
ling,  saa  jeg  kan  ikke  efter  Selvsyn  skildre  disse  skammelige  Hum- 
bugmagere, men  der  fortaltes  mig  i  fuld  Tro,  at  Schamanerne  kunde 
fremkalde  Torden  og  Regn,  helbrede  Mennesker  og  Kreaturer,  at 
de  kunde  stikke  en  Kniv  i  et  Menneske  og  drage  den  ud  igen 
uden  at  gøre  Mennesket  nogen  Skade,  sønderhakke  Lemmer  og  hele 
dem  igen,  opbrænde  Rubelsedler  og  tage  dem  uskadte  ud  af  Asken 
o.  m.  a.,  som  »Professor«  Satanskarl  og  »Dr.«  Snydenstrup  i  vor 
Barndom  diverterede  et  naivt  Markedspublikum  med. 

Det  er  imidlertid  let  forstaaeligt,  at  der  i  Nordsibirien,  i  den 
store  Ensomhed,  hvor  den  mægtige,  tavse  Natur  indvirker  saa 
stærkt  paa  Sindene,  og  hvor  der  lige  saa  lidt  som  paa  Havet  er 
langt  til  følelsesfulde  Stemninger  —  at  der  ogsaa  der  fostres  en 
vidtdreven  og  højt  spændt  Overtro.  De  vidunderligste  Historier 
og  mørkeræddeste  Beretninger  flagrer  da  ogsaa  som  Flagermus 
fra  Hytte  til  Hytte,  fra  Ishavet  og  helt  ind  i  Russernes  lune  Træ- 
huse. Og  Schamanerne,  der  betragtes  som  overnaturlige  Væsener, 
gør  selvfølgelig  deres  til  at  vedligeholde  Overtroen.  Meget  af  den 
rige  episke  Poesi,  som  man  finder  hos  Ostjakerne,  er  sikkert  ud- 

sprungen  fra  denne  Overtro  og  fra   den  storladne  Naturs  Indvirk- 
ning paa  Sindene. 

Ostjakkerne  er  dristige  Jægere,  som  navnlig  under  en  Bjørne- 
jagt har  ypperlig  Lejlighed  til  at  vise  deres  Kløgt  og  Mod.  Der 
blev  mig  fortalt,  at  Ostjakker  ofte  kom  fra  Bjørnejagt  flaaede  over 
hele  Kroppen,  og  at  de  modigste  dræbte  Bjørnen  omtrent  som 
Toreadoren  dræberTyren 
under  en  spansk  Tyrefægt- 
ning, nemlig  ved  først  at 
tirre  Dyret  og  derefter, 
naar  det  styrtede  sig  imod 
Jægeren,  flænge  Bjørnens 
Bug  op  med  Jagtkniven. 
Hvorvidt  man  tørstole  paa 
denne  Beretning,  skal  jeg 
ikke  svare  for,  jeg  med- 
deler den  kun,  som  jeg 
har  faaet  den  fortalt.  Ost- 
jakkerne er  udmærkede 
Bueskytter. 

Trods  disse  mandige 
Færdigheder  ogdenHaard- 
førhed,  som  Ostjakkerne 
maa  sidde  inde  med  for 
at  udholde  det  usle  Liv, 
de  fører,  fik  jeg  dog  det 
absolute  Indtryk,  at  dette 
Folk  er  viet  til  Undergang.  Drikkeri  og  Usædelighed  sammen  med 
aandelig  Stagnation  og  Fattigdom  formindsker  stadig  deres  Antal, 
og  de  udgør  vel  nu  knap  30,000  Individer  ialt. 

En  af  mine  mærkeligste  Oplevelser,  medens  jeg  op- 
holdt mig  blandt  Ostjakkerne,  var  et  Besøg  i  en  større  Jurte,  som 
jeg  kom  forbi  paa  Hjemrejsen  til  Tobolsk. 

Hen  under  Aften  naaede  jeg  til  Jurten,  og  da  jeg  var  meget 
træt  efter  en  forceret  Køretur  i  en  rædselsfuld  Skrumlekasse  af 
en  Tarantas,  stod  jeg  af,  dels  for  at  hvile  ud,  dels  for  at  se  ind 
til   denne  tilsyneladende  velhavende  Ostjak.    Ved  min  Indtræden 

i  Hytten  fandt  jeg  følgende  Personer:  en  fuldstændig  nøgen  Kvinde, 
to  lige  saa  upaaklædte  Børn,  et  Pattebarn  i  en  Birkebarksvugge 
og  en  i  Renskind  klædt  Mand.  Det  næppe  mere  end  nogle  Dage 
gamle  Barn  i  Vuggen  laa  nøgen  i  tørret  Smuld  af  raadden  Træ 
overdækket  med  Renskind.  Tiltrods  for,  at  det  saaledes  højst  kunde 
være  en  Uge  siden,  at  den  nøgne  Kvinde  havde  født,  syntes  hun 
fuldstændig  rask  og  rørig.  At  jeg  overraskede  hende  saa  nøgen, 
som  hun  var  kommen  til  Verden,  anfægtede  hende  ikke  i  mindste 
Maade;  hun  fortsatte  ganske  uhindret  med  at  give  det  spæde  Barn 
Mælk  igennem  et  Kohorn,  over  hvis  Spids  der  var  krænget  en 
Kopatte.    Hytten  var  fyldt  med  Røg  og  Stank. 

Med  en  vis  Værdighed  bød  Manden  mig  Velkommen  og  lod  mig 
tage  Plads  paa  den  tinbeslaaede  Kiste.  Lidt  efter  gjorde  Konen 
Toilette,  d.  v.  s.  hun  flettede  endnu  en  halv  Snes  Sølvmønter  i  sit 
Haar  og  skjulte  sin  Nøgenhed  med  en  Renskindskjorte,  hvorpaa  hun 
foretog  sig  noget,  der  vakte  min  højeste  Forbavselse,  hun  dækkede 
sit  Ansigt  til  med  et  Slør.  Forandringen  fra  fuldstændig  Nøgenhed 
til  fuldstændig  Tilhylning  forekom  mig  straks  ubegribelig,  men  da 
der  lidt  efter  kom  Gæster,  løstes  Gaaden.  Jeg  erindrede  nemlig 
at  have  hørt,  at  bedrestillede  Ostjakkvinder  tilslører  sig  i  Slægt- 
ninges Nærværelse.    De  ankomne  Gæster  var  tre  unge  Ostjaker. 

Et  Maaltid  blev  anrettet.    Menuen  saa  saaledes  ud: 

Pladethesuppe  med  Fiskeboller. 

Rensdyr  å  la  tatar. 

Vodka. 

Til  Forklaring  maa  jeg  tilføje,  at  første  Ret  bestod  af  urenset 
Fisk,  kogt  i  Stumper  og  Stykker  i  Thesuppen,  at  Rensdyrkødet 
serveredes  raat  og  blodigt,  og  at  Vodkaen,  vi  drak  til  disse  Herre- 
retter, var  noget  gyselig  Fusel.  Efter  Bordet  —  om  jeg  tør  kalde 
et  Maaltid  serveret  paa  den  bare  Jord  saaledes  —  overværede  jeg 
et  Skuespil,  som  altid  vil  staa  levende  for  mig  i  sin  Uhygge,  og 
som  jeg  nu  skal  forsøge  at  beskrive. 

To  af  de  unge  Mænd  begyndte  at  danse,  først  med  lang- 
somme, lidt  lade  Bevægelser,  lidt  efter  lidt  med  pludselige  Drej- 
ninger og  høje  Spring.  Saa  vidt  jeg  kunde  forstaa,  skulde  Dansen 
forestille  Scener  af  Jagtlivet.  Efter  et  Kvarters  Dans  var  de  to 
Ostjaker  i  en  høj  Grad  af  Ekstase.   Dansen  bestod  nu  kun  af  vilde 

Spring  og  voldsomme  Drejninger.  De  to  Mænd  stønnede  som  Jagt- 
hunde, der  var  løbet  træt,  deres  tjavsede  sorte  Haar  flagrede  vildt 
om  deres  blodsprængte  Ansigter,  Øjnene  saa  ikke  paa  noget  be- 
stemt, men  afspejlede  forvildede  Sind,  Fraaden  stod  dem  om  Mun- 
den. Af  og  til  faldt  de  haardt  imod  Jorden  og  syntes  at  have 
Vanskelighed  ved  at  komme  paa  Benene  igen.  Dog,  paany  be- 
gyndte de   deres  vanvittige   Spring,    som   umulig  længere   kunde 


Nordsibiriske  Hunde 


kaldes  Dans.  De  kastede  sig  viljeløst  bagover  og  slog  Nakken  imod 
Jorden,  de  knækkede  sammen  som  en  Lommekniv  og  dunkede 
Panden  imod  Knæerne,  de  dinglede,  de  stønnede,  lignede  Mari- 
onetfigurer, som  blev  trukket  i  en  Snor,  eller  Væsener,  besat  af 
en  ond  Aand.  Værten  og  hans  Kone,  den  tredie  fremmede  og 
de  to  største  Børn  morede  sig  kongeligt. 

Kun  én  Gang  før  har  jeg  set  et  noget  lignende  Skuespil,  nem- 
lig i  Konstantinopel  hos  de  hylende  Dervisher. 

Den  vanvittige  »Dans«  vedblev  endnu  en  Stund,  den  hyste- 
riske Ekstase  omtaagede  ganske  de  to  dansendes  Sanser,  men  det 


86  NORD  PAA 


var  øjensynligt,  at  Benene  ikke  længere  vilde  bære  dem.  Først 
den  ene  og  et  Øjeblik  efter  den  anden  stod  og  virrede  lidt  med 
Hovedet  som  et  drejesygt  Faar  og  faldt  derpaa  til  Jorden  som 
døddrukne,  der  viljeløse  knækker  sammen  i  alle  Leddene.  Med 
lukkede  Øjne  og  snappende  efter  Vejret  blev  de  liggende,  me- 
dens jeg  styrtede  ud  i  den  fri  Luft  fra  den  stinkende,  røgfyldte 
Daarekiste.  _    ^ ^     „._,^ 

Men  jeg  vilde  have  givet  meget  godt  for  at  et  Fotografiapparat 
ikke  er  en  saa  bedrøvelig,  ufuldkommen  Tingest,  at  det  er  af- 
hængig af  Lyset  i  en  Ostjakjurte. 

Fortumlet  og  virkelig  angrebet  af  Røgen  og  Stanken  i  Hytten, 
af  den  skrækkelige  Mad  og  det  uhyggelige  Skuespil,  kørte  jeg 
videre  i  den  vidunderlig  stille,  stjærneblanke,  nordsibiriske  Som- 
mernat,  der  hurtig  bragte  Ligevægt  i  mit  Sind. 

Brehni:  i.  .  .  Die  Schwarzerde  dieser  Ebene 
ist  das  wahre  Gold  Sibiriens,  und 
in  ihr  ist  die  ganze  Zukunft  dieses 
Landes  beschlossen < 

HVIS  man  paa  et  Sibirienskort  drager  en  Linie  fra  Uralbjærg- 
kæden  over  Tobolsk  og  Tomsk  til  Biisk  og  fra  Tshjeljabinsk 
over  Omsk  til  Barnaul,  saa  har  man  imellem  Linierne  det  brede 
Bælte  af  sort,  frugtbar  Muld,  som  Brehm  i  1877  under  sin  Rejse 
i  Vestsibirien  døbte    »Sibiriens  sande  Guld" .    Dette  Terræn,  som  i 


Korn  sendes  Ira  Vestsibirien  til  nødlidende  Egne. 

Udstrækning  overgaar  det  tyske  Rige  omtrent  en  halv  Gang,  er 
Alluvialland,  i  hvilket  det  er  vanskeligt  at  finde  en  Sten,  end  ikke 
af  et  Dueægs  Størrelse. 

Man  kunde  ogsaa  kalde  dette  Muldbælte,  som  i  en  jævn  Bue 
strækker  sig  fra  Ural  til  Altai,  for  ■> Sibiriens  Kornmagasin«,  thi 
medens  hverken  Nordsibirien,  Kirgisersteppen  eller  Østsibirien  for- 
maar  at  brødføde  sig  selv,  kan  Muldbæltet  —  endskønt  endnu  kun 
tilnærmelsesvis  opdyrket  —  eksportere  Korn  i  millionpundevis. 

Ja,  man  kunde  kalde  disse  rigt  velsignede  Egne  mere  endnu, 
f.  Eks.  'Ruslands  Kodgryde<'  og  navnlig  da,  hvis  man  tog  Kirgiser- 
steppen med  ind  under 
denne  Betegnelse,  thi  fra 
disse  Egne  forsendes  der 
Aaret  rundt  Jærnbanetog 
efter  Jærnbanetog,  stop- 
pende fulde  af  Oksekroppe 
og  Faarekød,  som  afsættes 
i  Petersborg,  Moskva  eller 
i  Ruslands  andre  Byer,  og 
som  inden  føje  Tid  ogsaa 
vil  have  fundet  Vej  ud 
over  Ruslands  evropæiske 
Grænser.  F'ra  en  eneste  Station,  nemlig  Petropovlovsk,  som  ganske 
vist  er  Vestsibiriens  Hovedkødmarked,  ekspederes  der  aarlig  ca. 
10  Mill.  Pd.  Kød  og  14  Mill.  Pd.  Tarme,  og  naar  Hensyn  tages  til, 
at  Jærnbanen  paa  den  ene  Side  bringer  en  stadig  voksende  Strøm 
af  Nybyggere  til  disse  Egne  og  paa  den  anden  Side  letter  Afsæt- 
ningen af  Produkterne,  vil  man  kunne  vente  disse  Tal  fordoblede 
i  Løbet  af  en  kort  Aarrække. 

Det  er  allerede  ofte  bleven  sagt  i  Blade  og  Tale,  at  den  sibi- 
riske Jærnbane  vil  fremkalde  en  Revolution.  Man  kunde  vel  sna- 
rere sige  en  Række  af  Smaarevolutioner,  som  hver  paa  sit  Om- 
raade  vil  omskabe  Sibirien  og  samtidig  gribe  ind  i  Forholdene  paa 
Verdensmarkederne.  Denne  Revolution  eller  disse  Revolutioner 
vil  selvfølgelig  først  angribe  Sibiriens  sande  Guld«,  -Sibiriens 
Kornmagasin«,  »Ruslands  Kødgryde  ,  eller  hvad  man  nu  har  Lyst 
til  at  kalde  Muldbæltet  imellem  Ural  og  Altai,   og  en  meget  be- 


Kødmarked  i  Petropovlovsk. 

tydningsfuld  Revolution,  som  strækker  sine  Virkninger  langtuden 
for  baade  Sibiriens  og  Ruslands  Grænser,  er  allerede  en  fuldbyr- 
det Kendsgærning,  nemlig  Kvægets  Omdannelse  fra  udelukkende 
kødproducerende  til  smørproducerende. 

Denne  sidste  Revolution  skal  jeg  imidlertid  om  et  Øjeblik 
komme  udførligere  tilbage  til.  Her  skal  blot  nævnes  et  ParTal,  som 
i  Forbindelse  med  de  allerede  nævnte  Tal  for  Korn  og  Kød  giver  et 
glimrende  Billede  af  Sandheden  i  Brehms  -Sibiriens  sande  Guld«. 

Siden  Jærnbanens  Aabning  er  Udførslen  af  Smør  steget  saa- 
ledes:  1895:  4,8  Mill.  Kilog.,  1897:  8,9  Mill.  Kg.,  1899:  10,35 
Mill.  Kg.,  1 90 i:  29,9  Mill.  Kg.  og  1902:  ca.  40  Mill.  Kg.  Antallet 
af  Mejerier  er  samtidig  steget  saaledes:  1898:  140  Mejerier,  1899: 
3  34,  1900:  I  107,  1 90 i:  1800  og  1902:  203  5.  Og  medens  der  i  1895 
end  ikke  var  noget,  som  kunde  betegnes  -Smørtog«,  er  der  nu 
Sommeren  igennem  uafbrudt  rullende  paa  den  sibiriske  Bane  ca. 
halvtredie  Hundrede  Vagoner  fuldt  læssede  med  Smør.  Et  ganske 
simpelt  Regnestykke  godtgør  dette.  Der  afgaar  hver  eneste  Dag 
i  Sommermaanederne  fra  Ob  til  Østersøhavnene  et  Smørtog«,  og 
regner  man,  at  hvert  af  disse  Tog  har  mindst  20  Vogne,  og  at 
hvert  Tog  bruger  14  Dage  om  Rejsen,  vil  det  ses,  at  Tallet  halv- 
tredie Hundrede  langtfra  er  overdrevet.  Sammenholder  man  end- 
videre hermed,  at  Kvaliteten  i  det  nævnte  Tidsrum  er  steget  fra  saa 
godt  som  uspiseligt  Smeltesmør  til  en  forholdsvis  god  Vare,  som 
dog  naturligvis  ikke  taaler  Sammenligning  med  dansk  Smør,  saa 
forstaar  man  meget  vel,  at  Charles  Rahot  kan  udbryde  i  La  Na- 
ture«: .  .  .  .  Dans  cette  branche  (Smør)  de  l'industi  agricole, 
l'ouverture  du  Transsibérien  a  amené  une  veritable  revolution  .  .  .' 

For  at  faa  det  rette  Billede  af  Sibiriens  Rigdom,  beder  jeg  nu 
mine  Læsere  holde  følgende  fast:  at  der  i  Vestsibirien  findes  en 
Strimmel  Jord,  større  end  det  tyske  Rige,  som,  allerede  læ^nge  for- 
inden det  er  fuldstændig  opdyrket,  kan  frembringe  Korn  og  Kød 
og  Smør  nok  til  sig  selv  og  endda  et  Overskud  af  over  loo  Mill. 
Kg.  Korn,  )0  Mill.  Kg.  Smor  og  j  Mill.  Kg.  Kød. 

Af  alle  de  Revolutioner,  som  er  foregaaet  i  Handel  og  Vandel 
i  sidste  Halvdel  af  i8-Aarhundredet,  er  ikke  mange  saa  bemærk- 
ningsværdige  som  de,  den  sibiriske  Jærnbane  har  fremkaldt  i  Vest- 
sibirien.   Og  af  disse  er  atter  Revolutionen  paa  Mejeriomraadet 

den  mest  interessante  og  navnlig  interessant  for  Danske.  Denne 
Revolution  er  ikke  blot  en  karakteristisk  Illustration  til  Betyd- 
ningen af  en  Jærnbane  igennem  en  frugtbar  Egn,  men  ogsaa  et 
godt  Bevis  paa  den  sibiriske  Bondes  Dygtighed  og  Letbevægelig- 
hed trods  al  medfødt  Flegma  og  Overtro  og  den  i  Evropa  her- 
skende —  ganske  vist  fejlagtige  —  Anskuelse,  at  han  er  lige  saa 
robust  af  Sind  som  kluntet  af  Krop  og  lige  saa  vildmandsagtig  i 
sine  Tanker  som  i  sit  Skæg. 


Kirgiser  køber  Mejemaskine  hos  Danskeren. 


For  en  halv  Snes  Aar  siden  produceredes  der  i  Sibirien  ikke 
saa  meget  for  en  nogenlunde  velindrettet  Gane  spiseligt  Smør  som 
der  kunde  være  i  en  ordenlig  Kærne.  "Bondesmørretc,  som  det 
kaldtes,  blev  smeltet  om  i  Smelterier  i  Byerne  og  derefter  ekspor- 
teret til  Tyrkiet  eller  Donaulandene  eller  andre  Lande,  hvor  Vogn- 
smørelse og  harsk  Olje  er  fme  Retter.  Der  var  ikke  et  Menneske 
—  uden  maaske  Finansminister  Witte  og  det  danske  Petersborg- 
firma Pallisen  &  Co.  —  som  kunde  tro,  at  der  den  Dag  i  Dag 
skulde  staa  Tusinder  af  svenske  Centrifuger  rundt  om  i  Vestsibi- 
riens Landsbyer  og  snurre  Smørpenge  ind  i  Bøndernes  Lommer, 

og  at  der  hver  eneste  Dag  i  de  tre — fire  Sommermaaneder  skulde 
rulle  et  specielt  Smørtog  med  et  Par  og  tyve  hvide  Isvogne  stu- 
vende fulde  af  sibirisk  Smør  i  danske  Bøgedritler  ad  England  til. 
Det  var  Danskerne,  som  opdagede  Sibirien  som  Smørland,  det 
var  danske  Grossererfirmaer,  som  satte  Kapital  i  Foretagendet,  og 
det  var  danske  Mejerister,  som  lærte  de  sibiriske  Bønder  at  lave 
spiseligt  Smør  for  andre  end  Tyrkere  og  Serbere  og  andre  gane- 


Frosset  Bondesmor. 

løse  Skabninger.    Men  en  ikke  ringe  Del  af  Æren  tilkommer  og- 
saa  den  vestsibiriske  Bonde. 

Størsteparten  af  »Muldbæltet  hører  til  Verdens  bedste  Smør- 
land.  Kan  man  tale  om  en  Urskov  ,  maa  man  vel  ogsaa  kunne 
tale  om  en  Ureng«,  og  i  Vestsibirien  tindes  netop  Drengen  i  dens 
aller  herligste  Form.  Jeg  har  aldrig  set  Græs  som  f.  Eks.  i  Ba- 
raba  og  i  Barnaul-  og  Biiskdistrikterne.  Ryttere  forsvinder  paa 
Steder  i  Græsset  som  i  en  dansk  Rugmark,  og  Køerne  vader  til 
Bugen  i  Rajgræs  og  Rødkløver,  som  Menneskehaand  aldrig  har 
saaet.  Dyrene  gaar  frit  omkring.  Tyrene  imellem  Køerne,  de 
fører  det  lystigste  Liv,  og  Tyrenes  Brølen  i  Altais  Skove  er  af  en 


92 


SIBIRIENS  SANDE  GULD 


ejendommelig  Virkning.    End  ikke  i  Svejts  eller  Tyrol  har  jeg  set 
et  mere  tiltalende  Billede  af  Yppighed,  Frodighed  og  Skønhed. 

Køerne  er  smaa,  og  de  giver  forholdsvis  lidt  Mælk,  men  Mæl- 
ken er  saa  fed  som  intet  andet  Sted,  meget  aromatisk,  velsma- 
gende og  overhovedet  uovertræffelig  i  Kvalitet.  Baade  Sommer  og 
Vinter  gaar  Køerne  ude,  enten  det  er  25"  Varme  eller  lige  saa 
mange  Graders  Kulde.  Om  Sommeren  gaar  Køerne  selv  om  Mor- 
genen i  Engene  og  kommer  af  sig  selv  hjem  til  Byen  ved  Solned- 


\  cMMi  ni^K  Kvæg  paa  Herregaarden  »Sorteflod«. 

gang.  Hvad  enten  det  er  i  Omsk  eller  i  den  mindste  Landsby, 
grupperer  Køerne  sig  da  ved  Aftenstid  paa  Gaden  eller  midt  paa 
Fortovet,  indtil  Hjemmets  Port  bliver  aabnet,  eller  de  stiller  sig 
brølende  udenfor  Huset.  Kostalde  kendes  ikke.  Om  \'interen  an- 
bringer Bonden  et  Løvtag  paa  fire  Stænger  i  Læsiden  af  sin  Gaard, 
for  at  Køerne  kan  ty  herind,  naar  Vejret  er  alt  for  slemt.  Dyrene 
er,  mærkelig  nok,  trods  denne  ublide  Medfart  altid  raske,  og  jeg 
har  meget  sjælden  bemærket  Hoste  hos  dem.  i  Juli  bjærges  Høet, 
og  i  almindelig  gode  Aar  kan  hver  Bonde  faa  Overflod  til  sit 
Vinterforbrug. 

Men  ind  i  dette  glædelige  Billede  af  Veltilfredshed  og  Lykke, 
kommer  der  ikke   sjælden   et  fælt  sort  Hul,    naar  nemlig  Tørke 


SIBIRIENS  SANDE  GULD 


93 


bringer  Misvækst,   eller  Græshopper  —  der  er  en  grusom  Plage 
for  Sibirien  —  æder  Græsset. 

Sommeren  forinden  min  Rejse  i  Sibirien  var  den  anden  af  to 
tørre  Aar,  som  bragte  Misvækst  over  Vestsibirien.  Var  den  sibi- 
riske Bondes  Liv  imidlertid  ikke  planlagt  efter  Ordsproget:  -Gør 
ikke  i  Dag,  hvad  du  kan  opsætte  til  i  Morgen!  og  var  hans 
Temperament  ikke  saa  orientalsk  flegmatisk,  at  han  ikke  gider 
slaa  sit  Græs,  før  det  har 
naaet  en  til  hans  Ladhed 
passende  Højde,  var  Sagen 
dog  ikke  bleven  saa  slem. 
Thi  om  Foraaret  havde  der 
været  Græs  nok,  men  So- 
len brændte  det,  og  Græs- 
hopperne aad  det,  før  Bon- 
den gad  slaa  det.  Med 
Tiden,  eftersom  de  Tusin- 
der af  Mejemaskiner,  som 
aarlig  sælges  i  Sibirien, 
bliver  spredt  ud  over  Lan- 
det, vil  Høhøstens  Fejl- 
slagning  naturligvis  blive 
en  Sjældenhed.  Men  det 
Aar,  jeg  taler  om,  kom 
Misvæksten  altsaa  som  saa 
ofte  før.  Først  fik  Kreatu- 
rerne og  Hestene  det  lidet, 
der  var  i  Laderne,  saa  gav  Bønderne  dem  Husenes  Tage  at  æde 
—  det  er  næsten  bleven  en  Fabel,  at  Kreaturerne  i  Sibirien  om 
Vinteren  æder  Tagene  af  Husene  —  tilsidst  hentede  Bønderne 
Gødningen  fra  Flodbredderne,  hvor  de  vælter  den  af  for  nemt 
at  blive  af  med  den,  og  da  Dyrene  for  anden  Gang  havde  tygget 
Drøv  paa  deres  eget  Skarn,  drattede  de  om  ét  for  ét.  Det  var 
en  Ynk  at  se,  og  ved  Vejene  fandt  jeg  endnu  under  min  Rejse 
de  hvide  Benrade  af  de  faldne  Kreaturer  og  Heste,  liggende  og 
grine  stygt  i  Solskinnet  som  Kamelben  ved  en  Karavanvej  i  Ørke- 
nen.   1  mange  Landsbyer  døde  der  indtil  2 — 5000  Kreaturer. 


Efter  Misvæksten. 

Et  Par  Eksempler  vil  belyse,  hvad  en  saadan  Misvækst  be- 
tyder for  Landet.  Før  Misvæksten  kostede  et  Læs  Hø  (å  1 5  Pud*) 
60 — 70  Kopek,  efter  Misvæksten  18  Rubler;  et  Pud  Havre  steg 
fra  10  Kopek  til  120  Kop.;  et  Pud  Rugmel  fra  30  Kop.  til  230, 
og  et  Pud  Kød  fra  \\'-2  Rubel  til  6—8  Rubler. 

De  sibiriske  Bønder,  som  ikke  kunde  tro,  Vorherre  kunde 
sende  Menneskene   saa   meget  ondt,    uden   at  der  var  en  direkte 


Fra  Misvækstaaret.   Huden  af  den  sidste  Ko  sælges  til  Jodekøbmanden. 

Aarsag  dertil  og  som  ikke  retlededes  af  de  skammelige  Præster, 
der  drikker  tæt  og  synder  dybt  i  deres  Forhold  til  det  andet  Køn, 
fandt  saa  paa,  at  de  vantro  danske  Smøropkøbere  og  Mejerister 
og  deres  Centrifuger,  som  stod  og  snurrede  inde  i  Mejerierne,  var 
Skyld  i  Vorherres  Vrede  og  i,  at  han  ikke  sendte  Regn.  Og  lige 
saa  godmodige  og  venlige  Bønderne  er,  saa  længe  det  gaar  dem 
godt,  lige  saa  ubændige  bliver  de,  naar  det  onde  vaagner  i  dem. 
For  at  drive  Djævlen  ud  af  Centrifugerne,  hvor  han  sad  og  brum- 


*  I  Pud  =  16,4  Kg. 

mede,  saa  hver  og  en  i  hele  Landsbyen  kunde  høre  det,  knuste 
de  Maskinerne  i  Stumper  og  Stykker,  Mejerierne  brændte  de  af, 
og  da  der  desværre  efter  denne  Vandalisme  virkelig  i  enkelte  Egne 
faldt  Regn,  var  samtlige  fremmede  Mejerister  Døden  nærmere  end 
nogensinde  før  i  deres  Liv,  og  kun  deres  Koldblodighed  og  Mod 
reddede  dem  fra  nu  at  ligge  og  grine  omkap  med  de  af  Hunger 
styrtede  Kreaturer. 

Hvad  sibiriske  Bønder  kan  fmde  paa,  naar  Overtroen  først  gri- 
ber dem,  har  jeg  baade  set  og  hørt  mange  Eksempler  paa  under 
min  Rejse  i  Sibirien. 

Da  Koleraen  i  1892  rasede  i  Barnaulegnen,  fandt  Bønderne 
f.  Eks.  paa,  at  Koleraen  forputtede  sig  i  en  gammel  fredsommelig 
Tysker,  som  havde  forvildet  sig  til  Egnen,  hvorfor  de  uden  videre 
slæbte  Koleraen  —  alias  den  gamle  Tysker  —  ud  i  Skoven  og 
skød  ham. 

Medens  Tørken  stod  paa,  havde  en  af  Mejeristerne  en  Dag 
viftet  med  sit  Lommetørklæde  efter  et  Par  bortkørende  Venner,  og 
en  Bonde,  som  lagde  Mærke  hertil,  faldt  paa  den  absurde  Tanke, 
at  Danskeren  brugte  Tørklædet  til  at  vifte  en  lille  Tordensky  bort, 
der  netop  tilfældigvis  befandt  sig  paa  Himlen.  Et  Par  Dage  efter 
var  der  ikke  et  Menneske  i  Landsbyen,  Præ^sten  inklusive,  som  ikke 
var  overbevist  om,  at  de  fremmede  Smørmænd  med  de  djævelske 
Centrifuger  ogsaa  ejede  Tørklæder  med  magisk  Magt,  og  en  Aften 
samledes  Bønderne  bevæbnede  uden  for  Mejeriet.  Mejeristen,  som 
ikke  var  forknyt,  stillede  sig  imidlertid  ud  i  Døren,  rygende  paa 
sin  Pibe,  hvilket  syntes  at  have  imponeret  Bønderne,  saa  de  trak  sig 
tilbage.  Dagen  efter  havde  den  modige  Dansker,  som  selvfølgelig 
med  en  vis  Uro  imødesaa  Aftenen,  Grund  til  at  sande  det  gamle 
Ord,  at 

Lykken  hun  er  en  underlig  Trold, 
hun  leger  med  Folk  saa  mangefold, 

thi  inden  Aften  faldt  de  første  tunge  Draaber,  som  i  Løbet  af 
Natten  blev  til  en  styrtende  Regn. 

Men  Historien  om  Tørklædet  forplantede  sig  fra  Landsby  til 
Landsby,  og  endnu  tror  Bønderne  fuldt  og  fast  derpaa.  Bliver 
Aaret  godt  med  Regn,  paastaar  de  blot,  at  de  onde  .>Njemetzer<< 
har  tabt  Tørklædet,  at  Djævlen  er  falden  i  Søvn  i  Centrifugerne 

eller  noget  andet  af  samme  Tønde,  og  følgende  lille  Træk,  som 
jeg  selv  blev  Vidne  til  i  Barnaulegnen,  viser,  hvor  forstokkede 
de  er.  Den  lille  Historie  lyder,  som  kunde  den  være  fra  Hekse- 
processernes Periode: 

Under  en  Køretur  kom  jeg  til  en  By,  hvor  der  ikke  var  falden 
Regn  en  14  Dages  Tid.  Der  var  imidlertid  en  bugnende  Velstand 
af  Græs,  men  ikke  desto  mindre  var  Bønderne  holdt  op  at  levere 


Mejeri  i  Barnaulegnen. 

Mælk  til  Mejeriet,  og  da  jeg  spurgte  en  gammel,  intelligent  Bonde, 
Landsbyens  ældste,  om  Grunden  hertil,  fik  jeg  følgende  guddomme- 
lige Svar:  »Næh,  det  er  rigtig  nok,  vi  trænger  ganske  vist  ikke  til 
Regn  endnu,  men  det  er  da  lige  saa  godt  i  Tide  at  holde  op  med 
at  levere  Mælk  til  de  Djævlens  Indretninger,  for  at  Vorherre  ikke 
skal  blive  vred  i  Aar  igen!!!« 

Til  alt  Held  har  Bøndernes  Overtro  imidlertid  en  stor  Frister 
at  ka^mpe  imod,  nemlig  deres  Pengepung.  Thi  saa  forstokket  er 
ingen,  at  han  ikke  kan  se  Fordelen  ved  at  producere  Mælk  og  Smør 
i  Steden  for  Kød.  Sibiriaken  har  lært,  hvad  en  Ko  er  værd.  Før 
slagtede   han   den  og  solgte  den  for  5 — 6  Øre  pr.  Pund,  hvilket 

ikke  blev  til  meget,  da  Koen  var  lille  og  langtfra  fed.  Nu  der- 
imod faar  han  lo— ii  — 12  Rubler  (20 — 23  Kroner)  for  i  Pud 
Smør.  Det  er  noget,  han  kan  forstaa.  Og  mange  Aar  vil  det  selv- 
følgelig heller  ikke  vare,  før  den  middelalderlige  Overtro  maa  vige 
Pladsen  for  den  ny  Tids  Aand,  og  selve  Mejeridrift  har  jo  i  og 
for  sig  en  særdeles  opdragende  Betydning,  som  selv  skændige 
Præster  ikke  kan  dæmme  op  for. 


Smørleverandører. 


1  nogle  særlig  fremskredne  Egne  er  der  allerede  indrettet 
ganske  moderne  Mejerier,  men  i  andre  er  Fremstillingen  af  Smør- 
ret saa  primitiv,  at  man  forbavses  over,  det  lader  sig  gøre  at  præ- 
stere et  kun  nogenlunde  spiseligt  Produkt.  I  snævre  Bønderstuer, 
hvor  Luften  omtrent  kan  kvæle  et  Menneske,  er  Centrifugen  ofte 
stillet  op  —  ja,  jeg  har  set  »Mejerier^<  i  tilrøgede  Kalmuktelte  i 
Altaibjærgene. 

Naar  Bonden  har  faaet  nogle  Dritler  fyldte,  kører  han  til  Byen 
med  sit  Smør.  Byen  ligger  ofte  80 — 100  Verst  borte,  og  han  er 
4 — 5  Dage  undervejs.  I  intet  Land  i  Verden  behandles  Tid  og 
Afstande  med  saa  stor  Ringeagt  som  i  Sibirien.   Om  Natten  ligger 

Rosenberg:  Sibirien.  ' 

Bonden  paa  den  aabne  Steppe  med  sit  Gevær  ved  Siden  og  passer 
paa  sit  Smør.  Ikke  desto  mindre  hænder  det,  at  det  bliver  ham 
frarøvet.  Men  hans  medfødte  Fiffighed  og  praktiske  Sans  klarer 
som  oftest  alle  Skær,  hvilket  følgende  lille  Historie,  der  er  fortalt 
mig  som  ganske  paalidelig,  i  høj  Grad  bekræfter. 

En  Bonde  kom  en  Dag  ind  til  en  dansk  Smøropkøber  med 
sin  Pels  gennemhullet  af  Revolverkugler.  En  Bandit  havde  om 
Natten  ■ —  fortalte  Bonden  —  som  han  laa  i  sin  søde  Søvn  holdt 
ham   en  Revolver  for  Næsen   og  forlangt   >Smørret  eller  Livet<  ! 


■■■■■ 

HHMMJI^^H^BHB 

i     \    > 

tJ   ' 

1 

mk 

Smørtransport  om  Vinteren. 

—  »Kæreste  Ven!«  —  svarede  Bonden  —  >tag  Smørret,  men 
spar  mit  Liv!« 

—  »Godt!«  —  sagde  Røveren  —  »saa  rend  da!« 

—  »Men  hvad  skal  jeg  dog  sige,  naar  jeg  kommer  hjem  uden 
Smør,  uden  Penge  og  uden  Hest  og  Vogn?  —  Uhu!  (og  han  be- 
gyndte at  græde).  —  Jeg  tør  ikke  komme  hjem  til  min  Kone!  — 
Uhu!  —  Jo,  nu  ved  jeg  det!  Kære  Ven,  skyd  en  Kugle  her  igen- 
nem min  Pels,  saa  siger  jeg  ganske  simpelt,  jeg  er  bleven  over- 
faldet!   Tusind  Tak! Men  skyd  ogsaa  én  her! 

Og  her! Og  her  igennem  min  Hue! Og  her!« 

—  »Ja,  det  er  meget  godt!«  —  sagde  Røveren  —  »men  nu 
har  jeg  ikke  flere  i  min  Revolver!« 

—  »Naa  ikke?!  Men  saa  er  det  godt,  jeg  har  Kugler  i  min!« 
■ —  med  hvilke  Ord  Bonden  trak  en  Muskedonner  frem  under  Pres- 
senningen  paa  sin  Vogn.  —  »Og  nu  skal  jeg  sige  dig  en  Ting, 
min  elskelige  Ven,  hvis  du  nu  ikke  stikker  af,  det  bedste  du  kan, 
saa  skal  jeg  sende  dig  lige  saa  mange  Kugler  ind  mellem  Rib- 
benene, som  du  har  ofret  paa  min  Pels! 

Hvorpaa  Banditen  forsvandt, 
og  Bonden  i  Ro  og  Mag  kørte 
videre  ad  Byen  til  med  sit  Smør. 

■ Om  Vinteren  er  der 

selvfølgelig  intet  i  Vejen  for  at 
køre  med  Smørret  baade  lo  og 
20  danske  Mil,  men  om  Somme- 
ren i  30°  Varme  kommer  det  Køb- 
manden i  Hænde  som  Olie.  Fra 
Købmanden  skal  Smørret  derefter 
pr.  Damper  (som  ikke  har  Køle- 
rum) transporteres  til  en  Jærn- 
banestation.  Det  bliver  ikke  bedre 
heraf!  Saa  kommer  den  14  Dages 
Jærnbanerejse  til  en  Østersøhavn 
og  endelig  Sejlturen  til  England. 

At  der  under  saadanne  For- 
hold maa  lægges  størst  Vægt  paa 
at  give  Smørret  en  vis  Stabilitet, 
som  kun  kan  vindes  paa  Bekost- 
ning af  Smørrets  Kvalitet,  siger  sig  selv.  Det  sibiriske  Smør  er 
da  heller  ikke  og  vil  sandsynligvis  heller  aldrig  kunne  blive  andet 
end  en  sekunda  Vare,  som  kan  konkurrere  med  Margarine  men 
paa  ingen  Maade  med  dansk  Smør.  I  Kurgan  har  jeg  smagt  Smør, 
som  var  lige  saa  godt  som  dansk;  men  dette  Smør  kan  ikke  — 
tiltrods  for  at  Kurgan  er  en  af  de  nærmeste  sibiriske  Stationer 
—  taale  Transporten  til  Østersøen  uden  at  fordærves.  Gentagne 
Forsøg  har  godtgjort  dette. 

Dette,  at  Smørret  fra  Sibirien  altsaa  maa  have  en  vis  Grov- 
hed, i  Forbindelse  med  Smørrets  Uensartethed  og  Umuligheden 
af  at  kunne  opgive  paa  det  engelske  Marked,  hvor  store  Portioner, 

7* 


i\usk-  og  Smør 
naar  i  opløst  Tilstand  Købmanden. 

Landet  er  i  Stand  til  at  levere,  vil  sætte  en  næsten  uovervindelig 
Hindring  for,  at  der  kan  blive  Tale  om  en  Konkurrence  imellem 
sibirisk  og  dansk  Smør.  Det  er  min  ubetingede  Overbevisning,  at 
Danmark  i  ethvert  Fald  i  en  overskuelig  Fremtid  intet  har  at  frygte 
af  Sibirien  med  Hensyn  til  Smør.  Derimod  vil  sibirisk  Smør  blive 
en  haard  Konkurrent  for  de  Lande,  der  ligesom  Sibirien  selv  leverer 
en  sekunda  Vare  paa  det  engelske  Marked.  Ligeledes  vil  sibirisk 
Smør  pakket  i  »tins«  kunne  finde  betydelig  Afsætning  i  Østen,  i 
Japan,  Kina  og  endnu  sydligere.  Smør  fra  Tomsk  Guvernement  vil 
f.  Eks.  ikke  bruge  længere  Tid  om  at  naa  til  Shanghai  end  til  England. 

Aar  for  Aar  bliver  Forholdene  bedre  og  bedre  for  den  sibiriske 
Smørhandel.  Alt  Smør  sendes  saaledes  nu  til  Østersøhavnene  i 
Afkølingsvogne,  Smørkældre  er  indrettet  paa  alle  større  Smørsta- 
tioner, Isoplag  til  stadig  Forsyning  af  Kældrene  og  Togene  findes 
rundt  omkring,  og  Regeringen  opretter  Landbrugsselskaber  og 
Mejeriskoler,  ansætter  Konsulenter  og  støtter  paa  mange  andre 
Maader  Bestræbelserne  for  at  omsætte  Vestsibiriens  uhyre  Steppe- 
rigdomme  i  Smørdritler.  30 — 40  Mill.  Rubler,  som  den  sibiriske 
Smørproduktion  allerede  sidste  Aar  var  løbet  op  til,  er  jo  nok 
værd  at  tage  med. 

Smørret  er  det  for  hele  Verden  øjensynligste  Bevis  for,  hvad 
den  store  Jærnbane  betyder  for  Sibirien.  I  Sommermaanederne 
kan  man  paa  Jærnbanen  ikke  undgaa  at  møde  de  hvide  Smørtog, 
den  sibiriske  Smørbonde  er  bleven  en  vestsibirisk  Gadefigur,  og 
Skilt  ved  Skilt  og  amerikanske  Mejemaskiner  og  svenske  Centri- 
fuger langt  ud  paa  Gaden  foran  hvert  andet  Købmandshus  i  Vest- 
sibiriens Købstæder,  taler  deres  eget  klare  Sprog. 

Af  andre  Mejeriprodukter,  som  gaar  en  glimrende  Fremtid  i 
Møde  i  Sibirien,  maa  jeg  nævne  Ost.  Endnu  er  denne  Industri 
dog  kun  i  sin  Vorden,  men  paa  Herregaarden  »Tshjernoje  retshja 
(»Sorte  Flod«)  ved  Tjumen,  der  ejes  af  Hr.  Pamfiloff,  har  jeg 
smagt  Svejtserost,  som  ikke  var  til  at  skælne  fra  ægte,  og  Steppe- 
ost, som  overgik  alt,  hvad  jeg  hidtil  har  set. 

For  Kødudførsel  fra  Vestsibirien  er  der  endnu  kun  gjort  lidt, 
da  hele  Opmærksomheden  hidtil  har  samlet  sig  om  Smørret,  der  var 
en  ny  og  særdeles  indbringende  Industrigren,  som  skulde  oparbej- 
des.  Men  i  de  sidste  Aar  har  Regeringen  ogsaa  haft  Opmærksom- 

heden  henvendt  paa  Kødet,  og  en  ny,  uudtømmelig  Kilde  til  Rig- 
dom er  begyndt  at  flyde  med  de  ny  Kølevogne  til  Kødeksport, 
som  i  den  seneste  Tid  er  sat  i  Gang  paa  Jærnhanen  fra  Omsk 
og  Petropovlovsk  til   Ruslands  større  Byer. 

For  Kødkonservesfabriker  er  der  de  mest  glimrende  Betingelser 
i  Vestsibirien,  men  mærkelig  nok  findes  endnu  ingen  saadanne. 
Danskere,  som  allerede  har  det  gode  Renommé  som  Kødkonserves- 
fabrikanter, vil  kunne  skabe  sig  smukke  Virksomheder  paa  dette 
Omraade  i  Sibirien. 


En  Mejeri-Indvielse  i  30  Graders  Kulde. 


Hvad  endelig  Kornudførslen  angaar,  da  er  der  vel  endnu  i 
lange  Tider  ingen  Grund  til  at  frygte  en  Konkurrence  paa  Verdens- 
markederne fra  Sibirien,  men  Evropa  har  dog  i  Eksemplerne  fra 
Kanada  og  Argentina  saadanne  Varsko'er,  at  det  nok  er  værd  at 
have  Opmærksomheden  henvendt  ogsaa  imod  Øst. 

Paa  anden  Maade  knytter  der  sig  dog  adskillig  Interesse  til 
'Sibiriens  Kornmagasin.  Der  er  nemlig  ikke  Tvivl  om,  at  Han- 
delshuse med  Kapital  kan  gøre  gode  Forretninger  i  Vestsibirien. 
Sibiriens  Kornhandel  mangler  nemlig  endnu  fuldstændig  Organisa- 
tion, og  Prisen  for  Korn  undergaar  ingen  Regulering.  Et  Handels- 
hus, som  efter  Høst  opkøber  Korn  i  komrige  Egne  og  afsætter 
dette   næste   Foraar   enten   i   Sibirien   eller  i    Rusland,    hvor  der 

er  Kornmangel,  eller  endog  i  Evropa,  vil  kunne  tjene  smukke 
Formuer. 

Et  Eksempel  paa,  hvorledes  der  nu  handles,  kan  jeg  ikke  nægte 
mig  den  Fornøjelse  at  meddele,  endskønt  det  selvfølgelig  ikke  skal 
være  noget  Eksempel  til  Efterfølgelse  for  fremmede.  Jeg  nævner 
det  nærmest  som  et  karakteristisk  Bevis  paa  den  Maade,  hvorpaa 
der  i  et  Kæmperige  som  Sibirien  kan  skaltes  og  valtes  med  Værdier. 

Havrehøsten  i  Taraegnen  (omkring  Irtysh,  midt  imellem  Omsk 
og  Tobolsk)  havde  været  slet,  og  en  Købmand  i  Tara  købte  om 
Efteraaret  op  af  Havre,  hvad  han  kunde  faa.  Næste  Foraar  stod 
Bønderne  der  og  havde  ikke  Havre  til  Udsæd,  hvorfor  Regeringen 
—  som  det  snart  er  bleven  Skik  selv  i  forholdsvis  gode  Egne  — 
maatte  træde  hjælpende  til.  Til  høj  Pris  købte  Regeringen  da 
Havren  af  Købmanden  og  delte  den  ud  som  Laan  til  Bønderne. 
Købmanden  tilbød  beredvillig  at  forestaa  Uddelingen.  Aldrig  saa 
snart  havde  Bønderne  imidlertid  faaet  Havren  paa  Vognen  og  var 
kørt  ud  af  Købmandsgaardens  Hovedport,  før  de  kom  ind  ad  Bag- 
porten og  for  anden  Gang  solgte  Havren  til  Købmanden  for  — 
Brændevin.  Historien  fortæller  intet  om,  hvor  mange  Gange  Havren 
gik  igennem  Købmandens  Hænder  paa  denne  Maade,  men  Histo- 
rien er  notorisk  —  og  det  er  Hovedsagen  —  thi  den  foregik  netop, 
medens  jeg  opholdt  mig  i  Tara. 

—  Forinden   jeg  slutter  dette  Kapitel,    maa  jeg  ogsaa 

omtale  fremmedes  (d.  e.  Ikke-Russeres)  Bosættelse  i  Sibirien  som 
Jordbrugere. 

Fremmede  kan  uhindret  købe  og  forpagte  Jord  i  Sibirien,  og 
Betingelserne  herfor  er  de  samme  som  for  Russere.  Kun  er  der 
flere  Steder  uden  for  Byerne  nogen  Vaklen  i,  om  Tilladelsen  skal 
gives  af  Politiet  alene  eller  af  Sogneraadet  (obtschina)  med  Poli- 
tiets Stadfæstelse,  hvilket  sidste  ubetinget  er  det  sikreste. 

Naar  nogen  da  vil  spørge  mig  —  og  det  er  jo  muligt,  at 
navnlig  unge,  danske  Landmænd  vil  rette  dette  Spørgsmaal  — 
hvorledes  man  bedst  som  fremmed  skal  begynde  et  Agerbrug  i 
Sibirien,  saa  skal  jeg  først  gøre  opmærksom  paa,  at  jeg  har  set 
Tyskere  gribe  Sagen  an  paa  den  Maade,  som  jeg  ogsaa  tror  for 
Danskernes  Vedkommende  vil  være  den  mest  praktiske,  nemlig  at 
nedsætte  sig  i  Smaakolonier. 


SIBIRIENS  SANDE  GULD 


103 


Med  sin  aldrig  svigtende  Interesse  for  Landsmænd  i  Rusland 
har  den  danske  Konsul  i  Moskva,  Statsraad  Thor  Lange,  ogsaa 
taget  detts  Spørgsmaal  under  Overvejelse,  og  under  Samtaler,  jeg 
har  haft  med  ham  herom,  har  han  gentagne  Gange  fremhævet, 
at  den  rigtigste  Maade  at  gribe  Sagen  an  paa  vilde  være,  at  unge, 
ikke  helt  uformuende  Bondesønner,  fire  —seks  i  Følge,  forpagter  et 
Stykke  Jord,  hvor  Jorden  endnu  er  at  faa  til  Leje  for  1-2  Rubler 


Post  afgaar  til  Hovedliontoret  i  København. 

aarlig  pr.  Dessjatin'-'.  Bygningstømmer  kan  faas  meget  billigt,  mu- 
ligvis gratis.  Jorden  skulde  fortrinsvis  anvendes  til  Høavl,  dog  med 
Dyrkning  af  noget  Korn  (Rug  og  Havre).  Dyrkning  af  olieførende 
Planter  (Hør,  Hamp,  Vaarraps  o.  lign.)  kan  der  sikkert  ogsaa  tjenes 
gode  Penge  paa,  især  ad  Aare.  Hjemmefra  medbragt  P'ormue  — 
thi  nogle,  om  end  ikke  store  Midler  bør  Deltagerne  raade  over 
—  kunde  anvendes  til  Bosættelse  og  Indkøb  af  Kvæg.  For  at 
drive  Mejeri  og  efterhaanden  ogsaa  Opdræt  af  Slagtekvæg  er  det 


\^li  Td.  Land. 

absolut  praktisk  at  oprette  Kolonier,  og  de  i  Landet  allerede  bo- 
satte Danskere  vilde  selvfølgelig  ikke  blot  gærne  gøre  Forretninger 
med  Landsmænd  men  forhaabenlig  ogsaa  støtte  disse. 

Men  for  at  komme  frem,  er  det  af  ikke  ringe  Betydning,  at 
Danskerne  forstaar  til  en  vis  Grad  at  assimilere  sig  med  Russerne 
og  leve  sig  ind  i  russiske  Forhold,  hvilke  Evner  Danskerne  imid- 
lertid som  Regel  desværre  ikke  er  i  Besiddelse  af.  Velkomne  i 
Ordets  ideale  Forstand  er  fremmede  —  saavidt  jeg  har  kunnet 
bemærke  —  nemlig  ikke.  Men  har  man  Evne  og  Vilje  til  at  for- 
staa  Russerne  og  leve  sig  ind  i  deres  Forhold,  vil  man  kunne 
erhverve  sig  deres  oprigtige  Venskab,  og  i  ethvert  Tilfælde  vil  der 
under  Iagttagelse  af  de  nævnte  Hensyn  —  men  ogsaa  kun  da  — 
ikke  blive  lagt  nogen  fremmed  den  mindste  Hindring  i  Vejen.  Man 
maa  behandle  Landets  Børn  medgørligt,  let  kammeratligt,  skønt 
uden  unødvendig  Familiaritet,  blot  venligt  forstaaende,  og  en  sjæl- 
den Gang,  naar  nødvendigt  gøres,  skarpt  imponerende,  men  absolut 
mest  med  det  gode,  og  hvad  væsenligst  er,  aldrig  smaalig  pedan- 
tisk, noget,  selv  den  simpleste  og  fattigste  Russer  aldrig  forstaar, 
men  finder  pølseagtig<'.  Enhver  kan  under  Iagttagelsen  af  disse 
Hensyn  leve  lykkeligt  og  frit  i  Sibirien  og  høste  Frugterne  af  sit 
første  besværlige  Arbejde.  Høsten  bliver  dog  naturligvis  lettest  og 
rigest,  naar  Naboerne  betragter  én  som  Ven  og  Kammerat.  Ogsaa 
med  de  stedlige  Smaamyndigheder  kan  man  med  lidt  Klogskab 
leve  i  Fred  og  god  Forstaaelse,  fuldstændig  hævdende  sin  Selv- 
stændighed.   Men  —  som  sagt  —  Skik  følge  eller  Land  fly! 

Baade  for  Landbrug,  Handel  og  Industri  ejer  Vestsibirien  de 
rigeste  Muligheder,  og  alt  efter  som  Forholdene  paa  alle  Omraa- 
der  forbedres,  alt  efter  som  Egne,  der  egner  sig  til  Kolonisation, 
ved  Veje  sættes  i  Forbindelse  med  Jærnbaner  eller  med  Floder, 
vil  der  stadig  skabes  ny  Omraader,  paa  hvilke  driftige  unge  Mænd 
med  Evner  og  Vilje  kan  skabe  sig  en  smuk  Fremtid.  Rusland  er 
kun  lige  begyndt  at  bearbejde  Sibirien.  Den  store  Jærnbane  har 
aabnet  Landet,  men  denne  Jærnbane  skal  selvfølgelig  kun  danne 
Midtribben  i  et  Næt  af  Jærnbaner,  som  Tid  efter  anden  vil  strække 
sig  ud  over  Sibirien.  Og  hver  ny  Bane  vil  aabne  ny  Muligheder. 
Blot  den  næste  Bane,  som  bliver  anlagt,  Banen  fra  Omsk  eller  Ob 
til  Tashkend,   vil  aabne  et  nyt  glimrende  Omraade  for  Koloni- 

sation,  sikre  Salget  af  Kom  fra  Muldbæltet  til  Centralasien  og  gøre 
det  muligt  at  forøge  Bomuldsproduktionen  i  denne  Del  af  Asien. 
Med  Jærnbanen  som  Udgangspunkt  aabner  der  sig  de  lyseste 
Fremtidsperspektiver  for  russisk  saavel  som  for  fremmed  Foretag- 
somhed. Men  hvorledes  man  end  vil  udnytte  det  ny  Land,  der 
aabnes,  Muldbæltet  fra  Ural  til  Altai  vil  dog  altid  blive  —  »Sibi- 
riens sande  Guld«. 

FRA  Foraaret  bryder  frem  og  til  langt  hen  paa  Sommeren  har 
det  sibiriske  Eksprestogs  Passagerer  fra  det  Øjeblik,  de  paa 
Tshjeljabinsk  Jærnbanestation  for  første  Gang  sætter  Fødderne  paa 
Sibiriens  Grund,  den  russiske  Udvandrer,  den  sibiriske  Nybygger 
for  Øje,  og  Synet  forlader  dem  ikke,  før  de  i  Vladivostok  gaar 
ombord  i  Paketdamperen  til  Kina  eller  Japan. 

Flygte  for  det  Elendighedens  og  Fattigdommens  Billede,  som 
den  sibiriske  Nybygger  maa  forekomme  en  Vestevropæer,  kan  man 
lige  saa  lidt  som  flygte  paa  en  Udvandrerdamper  for  Mellemdæks- 
passagererne.  Vel  faar  »det  ny  Amerikas«  Emigranter  ikke  Lov 
til  at  køre  sammen  med  de  Folk,  der  hører  hjemme  i  et  Ekspres- 
tog, end  ikke  med  almindelige  Posttogspassagerer.  Men  baade  ved 
Dag  og  ved  Nat  passerer  man  paa  Jærnbanelinien  Udvandrernes 
graa  Fjerdeklassestog,  og  paa  alle  de  større  Stationer  —  vel  ikke 
paa  Hovedperronen,  som  det  er  forment  Udvandrerne  at  betræde, 
men  paa  en  for  dem  særskilt  indrettet  Perron  —  finder  man  Klude- 
bunkerne, hvoraf  Nybyggeren  med  Familie  halvt  begravet  stikker 
frem  som  glemte  Kartofler  i  en  Mark. 

Det  er  meget  sandsynligt,  at  Halvdelen  af  Eksprespassagererne 
ikke  ulejliger  sig  med  at  lægge  Mærke  til  Udvandrerkludebunken 
—  det  er  overhovedet  ubegribeligt,  hvor  lidt  et  Menneske  gider 
interessere  sig  for,  som  har  naaet  et  saadant  Fundament  af  Penge, 
at  han  kan  tillade  sig  at  benytte  Luksustog  —  og  det  er  lige  saa 
sandsynligt,  at  den  anden  Halvdel  kun  faar  meget  mangelfulde 
Oplysninger  om  den  sibiriske  Nybygger.  Og  dog  er  det  nok  Uma- 
gen værd  at  studere  den  Mand,  som  af  Fattigdom  eller  af  Haab 
om  en  gyldnere  Fremtid  end  den,  han  kan  vente  i  Rusland,  dra- 
ger til  Sibirien  for  at  begynde  det  trælsomme  Liv  som  Kolonist. 

Naar  man  imidlertid  daglig  i  syv  Maaneder  har  haft  den  sibi- 
riske Nybygger  for  Øje,  kørt  med  ham  i  hans  Fjerdeklassestog  og 
besøgt  ham  i  de  for  ham  specielt  oprettede  Forplejningsstationer, 
spist  af  hans  usle  Mad  og  drukket  af  hans  tynde  The  og  boet  hos 
ham  i  den  Jordhytte,  han  kalder  sit  Hjem,  saa  faar  man  en  ganske 
særlig  Interesse  for  ham  og  hans  Liv. 


Udvandrere  paa  en  Jærnbanestatioii 


Det  eneste,  Udvandreren  virkelig  kan  kalde  sin  Ejendom,  er 
en  Samovar,  en  Kone  og  mange  Børn.  Samovaren  er  bulet,  Ko- 
nen er  ikke  af  de  smukkeste,  og  Børnene  er  lusede.  Men  Samo- 
varen er  en  Trøst,  imod  hvilken  selv  Konen  blegner.  Konen  er 
stor  og  stærk  og  føder  ham  et  Barn  hvert  Aar,  og  ved  Hjælp  af 
Børnene  kan  han  altid  holde  Regnskab  med,  hvor  mange  Aar  han 
har  været  gift,  ligesom  man  af  Ringene  i  Veddet  kan  tælle  sig  til 
et  Træs  Alder. 

En  Dag,  naar  han  ikke  længere  kan  skrabe  5  Kopek  til  Brød 
sammen  i  Rusland,  drager  han  af  til  Sibirien.  Rejsepenge  faar 
han  af  Regeringen  og  et  Laan  til  at  bygge  sit  nye  Hjem  for,  til 

Korn  til  Udsæd  og  Næringsmidler,  og  Tak  maaske  oven  i  Købet. 
Thi  den  russiske  Regering  har  Brug  for  stærke  Arbejdshænder  og 
frugtbare  Forældre  i  sin  uhyre  Besiddelse  i  Asien.  Han  kan  selv 
vælge,  hvor  han  vil  begynde  sit  Nybyggerliv,  men  da  hans  geo- 
grafiske Kundskaber  er  lig  Nul,  og  da  han  ikke  kender  mere  til 
Sibirien  end  til  Ny  Zeeland,  er  det  højst  sandsynligt,  at  Udvandrer- 
administrationen faar  ham  der- 
hen, hvor  det  i  Øjeblikket  pas- 
ser den  bedst. 

Med  Samovar  og  Kone,  Børn 
og  Pjalter  og  flere  Hundrede 
ligestillede  ruller  han  til  sit  ny 
Hjem  i  et  Tog,  der  kommer 
frem,  naar  der  ikke  netop  er 
Posttog,  Smørtog  eller  Kreatur- 
tog paa  Linien.  Rejsen  varer 
somme  Tider  flere  Uger,  og  skal 
han  helt  over  til  Amurprovin- 
sen,  kan  den  vare  Maaneder. 
Luften  i  Udvandrervagonerne  er 
tyk  af  Stank,  og  at  finde  en 
Plet,  som  er  fri  for  Utøj,  er 
umuligt.  Gamle  Støvler  og  fed- 
tede Lammeskindspelse,  Børne- 
nes Urenlighed  ogfordærvetMad 
fylder  Luften  med  Bakterier,  og 
i  denne  Luft  lever  Familien  —  som  sagt  —  ugevis,  ja  maanedsvis. 
De  til  Saghalin  forviste  Straffefanger  kommer  langt  mere  stands- 
mæssig afsted.  Udvandreren  er  dog  tilsyneladende  tilfreds.  Gratis 
Thevand  (d.  v.  s.  Vand  til  The)  faar  han  paa  Jærnbanestationerne, 
hvor  der  ved  hvert  Togs,  saavel  Posttogs  som  Udvandrertogs  An- 
komst skal  staa  en  kæmpestor  Samovar  eller  en  Grubekedel  med 
kogende  Vand,  hvoraf  Passagererne  gratis  kan  hente  i  deres  smaa 
Tinkedler  saa  meget,  de  lyster.  Det  er  med  den  Slags  smaa  Op- 
mærksomheder, at  den  russiske  Regering  vinder  Venner.  En  halv 
Snes  Glas  The  og  en  Rugbrødsskorpe  stiller  hans  Sult,  en  saltet 
Agurk  kalder  hans  højeste  Taknemlighed  mod  Forsynet  frem,  og 


En  Udvandrerkone. 

har  en  Kammerat  lo  Kopek  til  Brændevin,  er  Toppunktet  af  Salig- 
hed naaet;  thi  han  ved,  at  Kammeraten  deler  broderlig  med  ham, 

og  at  drikke  sig  fuld  er  det  dejligste,  han  kender. 

En  Dag,  jeg  kørte  i  Udvandrertog,  kom  der  ved  en 

Station  et  Ligtog  forbi,  under  hvilket  følgende  Repliker  udveks- 
ledes imellem  mine  Sidemænd: 

—  »Du!    Han  derude  har  det  godt!    —Taleren  pegede  paa 
Kisten. 

—  »Hvorfor  det,  Ivan  Ivanovitsh.?« 

—  »Jo,  Du!  For 
der  oppe'  —  han 
slog  Kors  for  sig  og 
pegede  op  i  Himlen 
—  »maa  der  vel  væ- 
re Fred  og  Raad  til 
en  lille  Snaps  en 
Gang  imellem!« 

Naar 

Vennerne  er  fulde, 
begynder  de  at  syn- 
ge, omfavneogkysse 
hinanden.  Sangen 
holder  ikke  op,  før 
de  er  hæsere  end 

en  forkølet  Ko,  og  Omfavnelserne  ikke  før  de  trimler  fra  hin- 
anden. Konen  forsoner  sig  med  Tilværelsen  for  en  Cigaret,  som 
hun  nyder  i  fulde  Drag,  medens  hun  ammer  sin  yngste. 

Paa  den  Jærnbanestation,  som  er  nærmest  hans  fremtidige 
Hjem,  bliver  Udvandreren  læsset  af.  Hans  »Hotel-  staar  parat  til 
at  modtage  ham.  Saa  længe  han  er  paa  Rejse,  er  Jærnbanen 
nemlig  forpligtet  til  at  tage  sig  af  hans  legemlige  og  sjælelige 
Fornødenheder.  Til  de  første  hører,  at  han  faar  Tag  over  Hovedet, 
en  Træbriks  til  at  sove  paa,  Levnedsmidler,  og  Pleje,  hvis  han  er 
syg.  Til  de  sjælelige  Fornødenheder  hører  en  Kirke  eller  i  det 
mindste  et  Kapel,  hvor  han  kan  faa  Lov  til  at  kysse  Gudsmode- 
rens  Billede  og  korse  sig  det  foreskrevne  Antal  Gange  for  paa 
behørig  Maade  at  takke  for,  at  han  lykkelig  og  vel  har  fuldendt 

sin  Jærnbanerejse.  Ofte  har  han  dog  endnu  en  lang  Tur  tilbage 
enten  pr.  F'loddamper  eller  Vogn,  forinden  han  naar  den  Plads, 
hvor  han  vil  opslaa  sit  Hjem,  og  for  at  huse  ham,  indtil  han  kan 
komme  videre,  har  Jærnbanen  ved  enhver  større  Station  langs 
Banelinien  ladet  opføre  saakaldte  Sanitets-  og  Forplejningsstationer. 
De  største  af  disse  Stationer  —  hvilket  vil  sige  en  hel  lille  By 
af  Træbarakker,  som  kan  give  Husly  for  indtil  1500  Emigranter 
—  fmdes  i  Tshjeljabinsk,    Omsk,    Ob,  Tomsk,    Atshinsk,   Krasno- 


Barakker  for  Udvandrere  ved  Tslijeljabinsk  Jærnbanestation. 

jarsk,    Mysovaja   (ved   Baikalsøens    Østside),   Tshita   og   Stretensk 
(Endepunktet  for  den  transbaikalske  Jærnbane). 

Udvandrernes  Forplejningsstationer  langs  med  den  sibiriske 
Jærnbane  er  en  interessant  Illustration  til  »det  ny  Sibirien«,  og 
ingen,  som  kommer  gennem  Sibirien,  bør  undlade  at  besøge  dem; 
thi  med  ét  Blik  vil  man  her  faa  et  Billede  af  sibirisk  Nybygger- 
liv  og  modtage  et  Indtryk,  som  sent  vil  glemmes,  og  saa  meget 
vil  man  i  al  Fald  have  Lejlighed  til  at  iagttage,  at  den  russiske 
Regering  har  Ære  af  disse  Anstalter,  hvor  Nybyggeren  kan  faa, 
hvad  han  efter  sine  smaa  russiske  Fordringer  behøver,  nemlig  Tag 
over  Hovedet,  gratis  Bad,  billig  Mad  og  gratis  Lægehjælp  og  Pleje, 
hvis  han  eller  hans  Familie  er  syg. 

Er  han  først  kommen  til  sin  Jærnbanestation,  bliver  han  for- 
kælet som  aldrig  før  i  sit  Liv.  Velgørende  Stiftelser  bærer  ham 
paa  Hænderne,  Guvernørfruer  kappes  om  at  tage  sig  af  hans  Børn, 
Staten  bygger  Kirker  for  ham  og  Skoler  for  Børnene  og  under- 
støtter ham  med  Raad  og  Daad  —  thi  Rusland  har,  som  sagt, 
Brug  for  hans  stærke  Næver,  der  kan  tage  Livtag  med  Sibiriens 
barske  Klima,  og  sunde  Kvinder,  som  kan  føde  en  lille  Russer 
hvert  Aar.  Her  er  Plads,  og  her  er  Rigdomme,  naar  nogen  blot 
vil   grave   dem   op   af  Jorden,    P'olk   træder   ikke   hverandre   paa 

Tæerne,  og  et  halvt  Hundrede  Millioner  Mennesker  kan  endnu 
med  Lethed  finde  Føden  her  uden  at  løbe  hverandre  paa  Albu- 
erne. Men  Kræfter  skal  der  til  og  Mod,  som  kun  den  har,  der 
ikke  har  Mad  at  putte  i  en  skraalende  Børnefloks  Halse. 

Det  første  Aar  graver  Nybyggeren  sig  halvanden  Alen  ned  i 
de  1 5  Dessjatin*  Agerland,  som  han  har  faaet  af  Regeringen,  og 
kliner  en  Jord-  eller  Lerhytte,  saa  høj  som  et  fem  Aars  Barn,  op  om- 
kring Hullet.  En  bundløs  Spand  eller  et  gammelt  Støvleskaft  er  Skor- 
sten, og  finder  han  tilfældigvis  en  Stump  Glas,  kommer  der  Ruder 
i  Lejligheden.   Næste  Aar  eller  senere,   naar  der  bliver  Tid  og 

Raad  dertil,  bygger  han  sig  et  ordenligt  Hus  af  Cederstammer,  som 
han  henter  gratis  i  Statsskovene.  Der  findes  intet  Træ  i  Verden  saa 
herligt  til  det  Brug  som  den  sibiriske  Ceder  med  sin  ranke,  tykke 
Stamme,  og  Øksen  bruger  enhver  Sibiriak  med  forbløffende  Fær- 
dighed. 1  sin  Økse  har  han  baade  Sav  og  Høvl  og  Stemmejærn 
og  Lommekniv.  Med  sin  Økse  hugger  han  et  Skrabnæsespil  af  en 
Cederstamme. 

Hans  Fornødenheder  er  de  mindst  mulige  og  hans  P'ordringer 
til  Bohave  uden  Sidestykke.  Seng  behøver  han  ikke,  thi  om  Som- 
meren i  30  Graders  Varme  sover  han  paa  Gulvet  fastere  og  drøm- 

mefriere  end  nogen 
Baron  i  sin  Himmel- 
seng, og  om  Vinte- 
ren i  lige  saa  mange 
Graders  Kulde  so- 
ver han  sammen 
med  Kone  og  Børn, 
Husdyr  og  mulige 
Gæster  paa  Palatef- 
over  Døren  eller 
oven  paa  Ovnen. 
Selv  den  fordrings- 
løse russiske  Vaske- 
indretning, som  jeg  har  beskrevet  i  Kapitel  4,  giver  han  Afkald 
paa.  Naar  han  fylder  Munden  med  Vand,  som  han  i  smaa  Por- 
tioner sprøjter  ud  i  de  hule  Hænder,  hvormed  han  fedter  lidt 
rundt  omkring  Næsen,  faar  han  paa  en  Gang  givet  Ansigt,  Hæn- 
der og  Tænder  den  Omgang,  han  et  Par  Gange  om  Ugen  finder 
nødvendig.  En  Gang  ugenlig  tager  hele  Familien  Dampbad  og 
skrubber  sig  med  Birkekoste,  og  en  Gang  om  Maaneden  skraber 
Manden  og  Konen  gensidig  Lusene  af  hverandre  og  af  Børnene 
med  Husets  eneste  Brødkniv.  Denne  sidste  Operation  foregaar 
altid  uden  for  Huset  i  fuldeste  Dagslys,  dels  for  at  Naboerne  kan 
se,  hvor  renlig  Familien  er,  og  dels  fordi  det  ikke  altid  er  let  at 

*  Halvloftet,  ca.  '/a  Meter  fra  Stueloftet,  i  Almindelighed  anbragt  over  Ind- 
gangsdøren, saa  man  maa  bukke  sig  for  at  komme  ind  i  Stuen.  Et  Slags  hængende 
Sovekammer. 

finde  og  fjærne  de  flade  Bæster,  som  klamrer  sig  fast  i  det  Vild- 
mandsskæg og  -Haar,  som  er  en  Russers  Stolthed.  En  Bænk  og 
et  Bord  er  hele  Møblementet,  men  Blomster  har  Konen  altid  i 
Vinduet. 

Familiens  Garderobe  koster  ikke  mange  Rubler  aarlig.  Naar 
Husbonden  selv  faar  sig  et  Par  Filtstøvier,  et  Par  Fløjlsbukser, 
en  rød  Bluse  og  en  Hue  af  Snit  som  en  Sejlsportsmands,  eller  en 


Kurvehytte. 


Lammeskindskabuds,  er  han  tilfreds.  Han  er  forresten  ogsaa  til- 
freds, selv  om  han  kun  har  Raad  til  at  købe  de  væmmelige,  fed- 
tede og  pestbefængte  Pjalter,  som  sælges  i  Marskandiserboderne 
paa  Markedspladserne.  Konens  evige  Taknemlighed  køber  han 
med  en  Nederdel,  et  Kjoleliv  og  et  Hovedklæde,  som  altsammen 
skal  være  rødt,  ildende,  skingrende  rødt  men  af  forskellige  Schat- 
teringer og  med  de  drabeligste  Blomster.  Naar  Konens  Sirtses- 
kjole  er  slidt  flortynd,  sys  den  om  til  Børnene.  Pigebørnenes  hele 
Dragt  bestaar  af  et  3  Kopeks  Messingkors  i  en  Snor  om  Halsen 
og  en  Kjole,  som  ikke  er  meget  tættere  end  det  Fiskenæt,  hvori 

Asløg  mødte  Regnar  Lodbrog.  Men  den,  som  kan  fryde  sig  over 
et  Menneskebarns  Skønhed,  finder  dette  Fiskenæt  herligere  end  en 
Prinsesses  kniplingbesatte  Kjole,  thi  hver  Linie  i  den  yndige,  lille 
Skikkelse  og  hver  Bevægelse  af  det  unge,  spænstige,  dansende 
Legeme  tegner  sig  bag  P'loret  i  tydelige  Omrids.  Om  Vinteren 
faar  den  lille  Pige  maaske  en  Faareskindspels  over  sin  halve  Nø- 
genhed; men  barbenet  gaar  hun  Aaret  rundt.  Drengens  Dragt  er, 
foruden  Korset  om  Halsen,  Bluse  og  Bukser.  Den  yngstes  Vugge 
hænger  som  en  moden  Pære  i  en  bøjelig  Gren  under  Loftet  eller 
i  en  Spiralfjeder,   saa  den  kan  sættes  i  en  gyngende  Bevægelse. 

Efter  russisk  Maalestok  er  Familien  flittig  og  bjærgsom,  hvilket 
ogsaa  er  nødvendigt,  hvis  den  de  første  Aar  skal  faa  Føden.  Paa 
Hverdage  slider  Manden  og  Konen  som  Asener  for  paa  Hellig- 
dagene, hvoraf  der  ganske  vist  er  mange  —  somme  Tider  godt 
op  imod  Halvdelen  af  Aarets  365  Dage  —  at  sidde  sammen  med 
Landsbyens  andre  Mænd  og  Kvinder  paa  Gaden,  helst  i  Nærheden 
af  den  Bule,  over  hvis  Dør  et  fristende  »Pivnaja  Lavka«""  tilkende- 
giver, at  der  inden  Aften  vil  være  Fest  i  Gaden,  eller  aller  helst 
inde  i  selve  Hulen.  Thi  Vodka  er  nu  en  Gang  en  Sibiriaks  svage 
Side.  Er  Nybyggeren  saa  lykkelig  at  eje  en  Harmonika  —  og 
han  skal  være  meget  fattig,  om  han  ikke  er  saa  lykkelig  —  kan 
han  sidde  det  meste  af  Helligdagene  og  spille  muntre  Danseme- 
lodier eller  bedrøvelige  Sange  og  imellem  Stunder  knække  og 
sluge  Cedernødder  som  en  Kanariefugl  paa  en  Pind. 

Jeg  kender  intet  Folk,  der  danser  saa  lystigt  og  synger  saa 
melankolsk  som  Russerne.  Og  til  sin  Afkrog  deroppe  i  Sibirien 
fører  Nybyggeren  sine  Sange  og  sine  Danse  med.  Han  sidder  paa 
Gaden  Søndagen  igennem  og  synger  om  Kærlighed,  som  er  ulyk- 
kelig, om  Pigen,  der  forlod  ham,  og  Fædrelandet,  han  tabte,  om 
hans  lille  Due,  der  døde,  og  om  Kosakken,  der  forførte  hans 
Kæreste.  Eller  han  haler  op  i  Bukseremmen  og  begynder  at  danse, 
saa  Gadens  graa  Støv  hvirvler  op  som  Røgelse  til  Ære  for  hans 
mandige  og  trods  trælsomt  Slid  ungdommelige  Spænstighed  og 
Styrke.  Han  danser  paa  Hælene,  han  snurrer  som  en  Top  paa 
Tæerne,   han  springer  i  Vejret  med  et  hvinende  Skrig  og  kaster 

*   »ølhus«   —  eller  rettere  Brændevinsudsalg. 

sig  paa  Hænderne.  Gadens  Folk  staar  rundt,  forener  deres  Har- 
monikaer til  dette  korte,  lystige,  elektriserende  Tema,  hvoraf  en 
russisk  Dansemelodi  bestaar,  og  som  gentages  og  gentages  i  en 
Uendelighed,  vildere  og  vildere,  indtil  hver  og  en  i  Gaden  maa 
trippe  med  eller  slaa  Takten  med  Foden. 

Det  er  disse  Helligdage,   hvor  Nybyggeren  er  fuld  som  en 
Allike  eller  lystig  glad,  der  faar  ham  til  at  glemme  Slid  og  Slæb 

og  Hjemmet  der  langt 
Vester  paa.  Til  daglig  pas- 
ser han  sine  2  Heste,  3 
Køer  og  4  smaa,  højbe- 
nede,  humoristiske  Grise 
og  dyrker  sin  Jord  med 


Hustype  fra  Tonisk-Rgnen. 

sin  primitive  'Saaka'-- 
som  et  godt  Redskab  for 
Regeringens  Planer:  at 
faa  Sibirien  gjort  til  frugt- 
bartAgerland.  Hans  Heste 
er  som  de  fleste  sibiriske 


Hustype  fra  Tara-Egnen. 


Heste  Efterkommere  af  den  kirgisiske  Steppehest,  smaa  og  ynke- 
lige at  se  paa,  ikke  stærke,  men  hurtige,  udholdende,  nøjsomme 
som  deres  Herre  og  utrolig  haardføre.  Køerne  er  smaa  og  lige 
saa  haardføre  som  Hesten,  de  giver  ikke  megen  Mælk,  men  den 
Mælk,  de  giver,  er  fortræffelig.  Ejeren  er  langtfra  god  mod  sine 
Dyr  og  behandler  dem  ofte,  som  var  de  ikke  levende  Skabninger. 
Hans  Ansvarsløshed  er  overhovedet  svundet  ind  til  et  rent  Mini- 
mum, eller  rettere,  han  har  intet  Begreb  om,  hvad  Ansvar  er. 
At  han  f.  Eks.  en  Gang  imellem  sætter  Ild  paa  et  Par  Træer  og 


Træplov. 

samtidig  maasi<e  paa  en  hel  Skov  for  at  komme  uden  om  Rege- 
ringens nyeste  Bestemmelse,  at  Bønderne  kun  maa  tage  »tørt 
Træ«  i  Skovene,  det  gør  han  sig  ingen  Samvittighedsnag  af.  Den 
sibiriske  Bonde  vil  nu  en  Gang  have  Lov  til,  som  han  har  haft 
det  fra  Arilds  Tid,  at  have  gratis  Brændsel,  og  selv  om  en  Skov- 
strækning paa  et  Par  Kvadratmil  eller  mere  gaar  i  Løbet  under 
Forsøget  paa  at  lave  >^tørt  Træ«,  er  Nybyggeren  fuldt  og  fast  over- 


Træt  af  Dage. 


bevist  om,  at  det  er  Regeringen  og  ikke  ham,  som  bærer  Ansvaret. 

Kender  han  lidt  til  et  eller  andet  Haandværk,  kan  han  som 
Husindustri  begynde  at  lave  Vogne,  Slæder,  Avisredskaber  eller 
lignende,  men  han  skal  være  flittig,  hvis  han  skal  drive  det  til 
nogen  nævneværdig  Biindtægt  herved,  da  en  sibirisk  Arbejdsvogn 
(vel  at  mærke  dog  uden  Jærnbeslag)  koster  4.  Rubler  og  en  Slæde 
60  Kopek. 

Konen  og  Børnene  tjener  mangen  god  Skilling  ved  at  samle 
Cedernødder.  Af  de  nedfaldende  modne  Kogler  udtages  Frøene, 
der  er  af  Størrelse  som  en  Kaffebønne.  I  Frøet  findes  en  særdeles 


NYBYGGEREN 

velsmagende  og  nærende  Kærne,  for  hvis  Skyld  Tusinder  af  Men- 
nesker er  beskæftiget  med  Samling  af  Cedernødder  i  Efteraaret. 

For  blot  med  et  Tal  at  illustrere,  hvor  stor  en  Rolle  disse  Ce- 
dernødder  spiller  for  Sibiriens  Befolkning,  skal  jeg  nævne,  at  der 
alene  fra  Tomsk  Guvernement  aarlig  udføres  ca.  20  Mill.  Pund 
Nødder  til  en  Værdi  af  halvanden  Million  Kroner.  Denne  betyde- 
lige Sum  kommer  udelukkende  den  fattigste  Del  af  Befolkningen 
tilgode.  Men  desværre  ødelægges  Skovene  ved  Cedernødsamlingen 
paa  Grund  af  Bøndernes  Mangel  paa  Ansvarsfølelse,  idet  de  ofte 
fælder  aarhundredgamle  Træer  for  at  plukke  Koglerne  af  deres 
høje  Kroner. 

Efter  som  Udvandrerens  Jord  bringes  til  at  yde  mere  og  mere 
og  hans  Kohold  forøges,  stiger  hans  Velstand.  Forfalder  han  ikke 
til  Drik,  og  kommer  der  ikke  et  Par  Aars  Tørke  eller  Græshopper, 
bliver  der  af  den  Pjaltebunke,  som  en  Gang  blev  læsset  af  paa 
Jærnbanens  '^ Emigranthotel -,  en  forholdsvis  velstillet  Familie.  Naar 
det  er  umuligt  for  Konen  yderligere  at  forøge  Familien,  og  den 
forøvrigt  ogsaa  er  mere  end  stor  nok,  selv  efter  en  fordringsfuld 
russisk  Regerings  Ønsker,  kommer  de  gamle  paa  Aftægt  hos  Bør- 
nene. De  gamle  bedrøvelige  Sange  har  de  dog  ikke  glemt,  og  af 
og  til  fmder  de  vel  endnu  paa  at  synge  om  Fædrelandet,  de  drog 
bort  fra.  Trods  alt,  er  Sibirien  dog  ikke  Rusland  og  en  Nybygd 
i  en  Afkrog  af  det  mægtige  asiatiske  Rige  ikke  deres  lillerussiske 
Landsby.  Det  kan  da  være,  at  de  drages  saa  stærkt  imod  Fædrene- 
hjemmet i  Evropa,  at  de  vender  tilbage. 

Men  de  har  opfyldt  baade  Biblens  og  den  russiske  Regerings 
Forskrifter. 

1500  Aar  har  Sibirien  været  Ruslands  Tugthus. 
Skyldige  og  uskyldige,  dømte  og  administrativt  forviste,  Ærke- 
kæltringer  og  ungdomsletsindige.  Mordere  og  Politikere,  Kirke- 
klokker og  Sekterere,  Krigsfanger  og  Menneskevenner,  Betlere  og 
Fyrster,  unge  Piger  og  gamle  Mænd,  syge  og  sunde  har  i  tre 
Aarhundreder  i  Flokke  eller  enkeltvis  gaaet  den  tunge  Vandring 
ad  den  store  sibiriske  Landevej,  hvorpaa  kun  saa  faa  Spor  fører 
tilbage.  Alle  de  Individer,  som  Rusland  havde  eller  mente  at  have 
Skade  af,  blev  puttet  i  den  store  Straffeanstalt  Sibirien. 

Det  varede  ikke  mange  Aar  efter  Sibiriens  Erobring,  før  den 
russiske  Regering  opdagede,  at  den  i  dette  Kæmperige  havde  faaet 
et  Forvisningssted,  som  vilde  spare  Moderlandet  for  Oprettelsen 
af  Fængsler  og  Fattiggaarde  og  Arbejdsanstalter  —  som  aldrig 
blev  overfyldt,  og  som  netop  for  et  Rige  af  Ruslands  Statsstyrelse 
var  af  uvurderlig  Betydning,  fordi  Regeringen  her  kunde  blive  af 
med  de  Individer,  der  i  Grunden  intet  havde  gjort,  men  af  hvilke 
man  frygtede  Angreb  imod  det  System,  som  skulde  og  maatte 
opretholdes  for  at  bevare  den  af  saa  mangfoldige  uensartede  Ele- 
menter sammensatte  Kolos. 

Til  at  begynde  med  var  Forvisning  til  Sibirien  kun  en  Kon- 
vertering af  Dødsstraf.  Saa  godt  som  alle  til  Døden  dømte  F'anger, 
og  da  navnlig  fornemme  Mænd  og  Kvinder,  som  konspirerede 
imod  Staten,  blev  sendt  til  Sibirien,  og  siden  i6-Aarhundredet 
er  Dødsstraf  saaledes  forholdsvis  sjælden  bleven  anvendt  i  Rus- 
land. Saa  meget  desto  livligere  blev  der  Tid  efter  anden  gjort 
Brug  af  Forvisning,  og  lige  fra  den  højkomiske  Forvisning  af  en 
Kirkeklokke  —  som  blev  sendt  i  Eksil  efter  at  have  faaet  Ørene 
slaaet  af  og  et  Livfuld  Knut  i  Tilgift,  fordi  den  havde  været  saa 
forbryderisk   at   ringe   Storm   en   Nat   i    1591,   da  Boris  Godunoff 

lod  Ivan  den  grusommes  Søn  myrde  —  og  indtil  de  hjærteskærende 
Tragedier,  som  lige  op  til  vore  Dage  er  bleven  udspillet  i  Sibi- 
rien, er  den  store  Landevej  bleven  Vidne  til  et  Folketog  saa  be- 
synderligt i  sin  Sammensætning  og  saa  bedrøveligt  i  sin  Form,  at 


intet   andet  Land   har  kendt  Mage  dertil. 


Det  Tog, 


som   i    i8i 


drog  fra  Rusland  Vest  paa,  er  Børneleg  af  Bedrøvelighed  i  Sam- 
menligning med  de  forvistes  Tog  igennem  Rusland  Øst  paa. 

Fra  at  være  Deportationssted 
for  dødsdømte  Forbrydere  blev 
Sibirien  lidt  efter  lidt  alminde- 
ligt Forvisningssted  for  enhver, 
som  forsaa  sig  imod  de  russiske 
Love,  ja,  for  enhver,  som  af  en 
eller  anden  Grund  blev  miss- 
liebig«.  En  Dranker,  som  var  til 
Besvær  for  sin  Kommune,  blev 
sendt  til  Sibirien.  En  Landstry- 
ger, som  ikke  gad  arbejde,  eller 
en  Bonde,  som  Godsherren  havde 
et  Horn  i  Siden  paa  —  afsted 
til  Sibirien.  En  Mand,  som  pryg- 
lede sin  Kone  selv  efter  russiske 
Forhold  for  grovt  —  afsted  med 
ham  til  Sibirien.  En  Mand  eller 
en  Kvinde,  som  lagde  Anslag  op 
imod  Staten,  eller  som  kun  i  al 
Almindelighed  beskæftigede  sig  med  Samfundsspørgsmaal,  ja,  som 
endog  kun  var  i  Familie  med  en  eller  anden,  som  beskæftigede 
sig  med  Politik,  blev  uden  videre  sendt  hinsides  Ural.  Hertil  kom 
saa  endvidere  det  mægtige  Kontingent  af  virkelige  Forbrydere: 
Mordere,  Falskmøntnere,  Tyveknægte  etc.  Og  endelig  sluttede  sig 
til  disse  Skarer  af  uskyldige  og  skyldige  de  mange  Kvinder  og 
Børn,  som  frivillig  fulgte  Familiens  Overhoved  i  Landflygtighed. 
Sibirien  var  paa  en  Gang  Tugthus  og  Fattiggaard,  Drankerasyl 
og  Arbejdsanstalt,  Straffekoloni  og  aaben  Begravelse. 

Havde  nu   en   forstandig  Regering  og  en  fast  Haand  raadet, 
vilde  Sibirien  i  det  lange  Løb  maaske  kunne  have  høstet  Gavn  af 


Forvist  eammel  Dranker. 

denne  Indvandring.  Nu  derimod,  da  Humanitet  og  en  ikke  ringe 
praktisk  Sans  gik  Haand  i  Haand  med  den  groveste  Vilkaarlighed 
og  den  mest  skrigende  Uretfærdighed,  blev  Deportationen  til 
Sibirien  til  ubodelig  Skade  for  Landet.  At  Mordere,  Tyveknægte, 
Falskmøntnere  og  Landstrygere  blev  forviste  og  straffede  med  at 
skulle  arbejde  planmæssigt  og  ordenligt  i  Stenbrud  og  Miner,  ved 


Cellefange. 


Vejanlæg  og  Skovhugst,  var  jo  kun  humant  —  saa  humant  at 
moderne  Stater  i  stigende  Grad  optager  denne  Straffemetode.  Men 
samtidig  med  at  Rusland  sendte  virkelige  P'orbrydere  til  Sibirien 
for  at  lade  dem  arbejde,  blev  helt  eller  halvt  uskyldige  —  i  al 
Fald  alt  andet  end  forbryderiske  Personer  —  deporteret,  ofte  uden 
foregaaende  Undersøgelse  af  deres  'Forbrydelse  og  uden  Dom. 
Folk,  som  med  en  Smule  Retledning  kunde  va're  bleven  nyttige 
Samfundsmedlemmer,  blev  lænkede  til  Ærkekæltringer,  Drukken- 
boltene lærte  Tyveknægtene  at  drikke,  og  Tyvene  lærte  de  drik- 
fældige at  stjæle,  skyldige  og  uskyldige,  gode  og  onde  kom  i  den 

samme  sorte  Gryde.  Thi  Sibirien  har  virkelig  i  tre  Aarhundreder 
ikke  været  andet  end  én  stor,  sort  Gryde,  hvori  baade  dem,  der 
kom  først,  og  dem,  der  kom  sidst,  maatte  Døden  lide.  Den  Strøm 
af  Deporterede  —  i  de  sidste  60  Aar  op  imod  20,000  aarlig  — 
som  stadig  kom  vandrende  hen  ad  den  store  sibiriske  Landevej, 
og  som  bestod  af  de  videst  forskellige  Mennesker,  lige  fra  purunge, 
sjælsrene  Kvinder  til  gamle,  forhærdede  Forbrydere,  blev  spredt 
ud  over  Sibirien,  som  det  bedst  kunde  falde.  De  værste  Banditter 
blev  efter  udstaaet  Straf  sat  under  Politiopsyn,  og  de  strængest 
straffede  politiske  forviste  tabtes  aldrig  af  Syne;  men  da  Landet 
i  de  to  første  Aarhundreder  var  ganske  uforberedt  paa  at  modtage 
denne  Invasion  af  samfundsfarlige,  blev  de  fleste  overladt  til  sig 
selv,  sluppet  løs  et  eller  andet  Sted,  hvor  man  blev  ked  af  læ^ngere 
at  passe  paa  dem,  idet  Regeringen  vel  haabede,  at  de  for  at  leve 
vilde  slaa  sig  ned  som  Kolonister  og  begynde  Opdyrkningen  af  de 
uendelige  Landstrækninger,  som  laa  ubenyttede  hen. 

Dette  Haab  slog  imidlertid  fejl.  Flertallet  af  Drukkenboltene, 
Landstrygerne  og  de  andre  Stympere  var  i  Alderen  35 — 50,  hvor 
man  næppe  kan  vente,  at  en  Mand,  der  i  P'orvejen  er  aandelig 
og  legemlig  nedbrudt,  skal  tage  sig  sammen  for  at  begynde  et  nyt 
og  ret  trælsomt  Liv.  1  Stedet  for  at  slaa  sig  ned  som  Kolonister 
i  folketomme  Egne  tyede  disse  Individer  da  ogsaa  ind  til  Byerne, 
hvor  de  blev  til  en  Plage  baade  for  den  indfødte  Befolkning,  som 
de  demoraliserede,  og  for  de  fredelige  Nybyggere,  som  de  for- 
uroligede paa  alle  Maader.  Den  forviste  og  hans  Kone  og  Børn, 
som  i  de  alier  fleste  Tilfælde  fulgte  Manden  til  Sibirien,  var  alle- 
rede paa  Forhaand  præget  af  Sygdom  og  Nød,  og  bedre  blev  de 
i  Sibirien  opvoksende  Efterkommere  af  de  fysisk  og  moralsk  for- 
dærvede Forældre  ikke,  efter  at  Forældrene  blev  overladt  til  sig 
selv.  Fra  Fødslen  af  var  Forbryderbørnene  stemplede:  legemlig 
usunde  og  modtagelige  for  al  slet  Paavirkning.  Slægt  efter  Slægt 
voksede  op  paa  dette  raadne  Grundlag. 

Man  skulde  forsværge,  at  nogen  Regering  kunde  fmde  paa  en 
saa  vanvittig  Maade  at  behandle  en  stor,  rig  Besiddelse  paa,  som 
den,  hvorpaa  den  russiske  behandlede  Sibirien,  og  den  eneste  For- 
klaring paa  Galskaben  er  den,  at  Nød  bryder  alle  Love,  og  at 
Rusland   af  Mangel   paa  Fængsler  og  Fattiggaarde  og  af  Hensyn 

til  sin  Statsordning  maatte  have  et  Sted,  hvor  Regeringen  kunde 
finde  Afløb  for  de  Elementer,  som  enten  foruroligede  fredelige 
Borgeres  Liv  og  Gods  eller  Statens  Ro.  Der  udviklede  sig  i  Sibi- 
rien et  Proletariat,  som  endnu  i  lange  Tider  vil  svide  til  Landet, 
endskønt  Deportation  af  Forbrydere  i  de  sidste  Aar  er  fuldstæn- 
dig ophørt.  Saadanne  Egne  som  f.  Eks.  den  barabinske  Steppe  med 
Kainsk  som  Midtpunkt  og  Egnen  Sydvest  for  Baikalsøen  med  Ir- 
kutsk som  Midtpunkt,  for  ikke  at  tale  om  hele  Transbaikalien,  er 
saaledes  endnu  rene  Røverreder.    Mord  og  Overfald  er  her  ganske 

almindelige  Begivenheder,  og 
den  Mand,  som  efter  Mørkets 
Frembrud  færdes  ubevæbnet  og 
alene  i  disse  Egne,  betragtes 
som  dumdristig.  Selv  om  Revol- 
veren nemlig  som  oftest  ikke 
bliver  mere  end  et  Skræmme- 
middel, saa  er  det  dog  en  Trøst 
at  vide,  at  man  ikke  er  prisgi- 
vet den  første  bedste  Bandit, 
hvis  Vej  man  uforvarende  kom- 
mer til  at  krydse.  End  ikke  i 
selve  Irkutsk  skal  man  —  for- 
talte Byens  egne  Borgere  mig 
—  være  sikker  paa  Liv  og  Ejen- 
dom, og  at  dømme  efter  de  Morderhuler,  jeg  besøgte  paa  nogle 
Strejftog  i  Byen,  at  dømme  efter  den  totale  Mangel  paa  Politi  og 
det  ægyptiske  Mørke,  som  herskede  i  Udkanterne  og  Smaagaderne, 
fmder  jeg  aldeles  ingen  Grund  til  at  antage,  at  Folk  overdriver, 
naar  de  paastaar,  der  hver  Nat  dræbes  Mennesker  af  løsladte  eller 
flygtede  Fanger,  som  trænger  til  Penge  eller  til  et  Pas  for  at 
kunne  komme  videre  paa  deres  Flugt. 

Naar  et  Menneske  fmdes  dræbt  i  Sibirien,  rejser  Folk 

paa  det  Sted,  hvor  Liget  er  fundet,  et  simpelt  Trækors,  og  med 
store,  klodsede  Bogstaver  indskrives  paa  Korset  den  dræbtes  Navn, 
hvis  det  kendes,  og  Dagen  paa  hvilken  Liget  fandtes.  Vejfarende, 
der  kommer  forbi  et  saadant  Kors,  beder  en  Bøn  for  den  ulykke- 
liges Salighed. 


Mordsted  paa  Steppen 

Hvor  mange  Kors  af  denne  Slags  er  jeg  ikke  kommet  forbi 
paa  min  Rejse  igennem  Sibirien!  Og  hvor  mange  Gange  har  jeg 
ikke  staaet  af  min  Vogn  for  at  læse  disse  simple,  men  saa  talende 
Ord  paa  Korsenes  grove  Arme:     Her  fandtes  Postkusk  Ivan  Iva- 

novitsh «  —  »Her  blev   Handelsmand  Sergius  Vasiljevitsh 

fundet   myrdet •   —     Her   fandt  Folk   fra  Smolensk   en 

ukendt  Mandsperson  med  gennemskudt  Hoved.  P>ed  med  hans 
Sjæl!     osv. 

Ja,  saa  vidt  var  det  kommet  i  Omegnen  af  Kainsk,  at  Guvernør 
Tshitsherin  —  forøvrigt  den  første,  som  tog  kraftigt  til  Orde  over 
for  Regeringen  imod  den  vanvittige  Kolonisationspolitik  —  lod  ud- 
gaa  den  Befaling  til  Øvrighederne  i  Baraba,  at  en  Barabiner*, 
som  ihjælslog  eller  skød  en  Tyv  eller  en  anden  deporteret,  ikke 
maatte  betragtes  som  Forbryder.'  Og  endnu  den  Dag  i  Dag  kom- 
mer en  iøvrigt  fredelig  rejsende,  navnlig  da  hvis  han  er  en  Ud- 
lænding, ikke  i  synderlig  Fortræd,  hvis  han,  for  at  værge  sig  imod 
Overfald,  skyder  en  Mand  ned.  Mest  sandsynligt  vil  han,  blot  ved 
at  melde  det  forefaldne  til  den  første  Politiassistent,  han  støder 
paa,  ganske  uanfægtet  kunne  fortsætte  sin  Rejse. 

At  '>N jernets <''■■■"■'■  forøvrigt  sjælden  bliver  overfaldet  i  Sibirien 
er  begrundet  dels  i  den  Respekt,  som  den  jævne  Russer  nærer 
over  for  fremmede,  dels  i  at  alle  ved,  der  over  enhver  N jernets« 
Seng  hænger  en  Riffel,  et  Jagtgevær  og  en  Revolver,  og  at  ingen 
fremmed  er  ubevæbnet,  naar  han  rejser  omkring  i  Landet. 

Man  har  kaldt  Sibirien    det  ny  Amerika,  og  i  mange 

Henseender  kan  der  virkelig  drages  Paralleller  imellem  Landene 
paa  hver  Side  af  Stillehavet.  Men  der  er  rigtignok  paa  Koloni- 
sationens Omraade  den  himmelvide  Forskel,  at  Mennesker  rettede 
sig  i  Amerika,  medens  de  i  Sibirien  kun  blev  saa  meget  mere  for- 
krøblede. De  mange,  som  for  en  Ungdomsletsindigheds  Skyld  eller 
for  stærke  Lidenskabers  Brud  paa  evropæiske  Love  drog  til  Ame- 
rika, blev  under  de  frie,  store  Forhold  dygtige,  ranke  Mennesker, 
hvis   Ungdom   og  stække   Drifter  netop   paa   Grund   af  den   sure 


*  Den  indfødte  Befolkning  paa  Barabasteppen. 

**  -iNjemetsi   betyder   i  Grunden  Tysker,   men  er  Tid  efter  anden  iblandt  jævne 
Folk  gaaet  over  til  at  blive  Fællesbetegnelsen  for  alle  fremmede. 

Erfaring  i  Livets  Skole  og  det  lidte  Skibbrud  i  det  ny  Fædreland 
voksede  og  udfoldede  sig  i  det  godes  Tjeneste.  Men  de  til  Sibi- 
rien forviste  lider  —  eller  jeg  bør  nu  sige  led  —  blot  saa  meget 
dybere  Skibbrud.  I  Russerens  Karakter  er  der  ikke  saa  lidt  af 
Orientaleren,  af  en  Fatalist,  og  hans  Mangel  paa  Ansvarsfølelse 
og  hans  Hang  til  Lediggang  i  Forbindelse  med  hele  Forvisnings- 
systemets  nedbrydende  Karakter,  gjorde  det  hurtigt  af  med  de 
svage   Spirer  af  Æresfølelse  og  Selvopholdelsesdrift,    der  endnu 

Sovebriks  i  Fængslet. 

kunde  være  tilbage,  naar  han  var  naaet  til  sit  Bestemmelsessted 
i  Sibirien. 

Forvisningssystemet,  som  man  muligvis  fra  Begyndelsen  af 
havde  haabet  skulde  blive  et  i  kolonisatorisk  Øjemed  nyttigt  Mo- 
ment, blev,  som  jeg  alt  har  paavist,  ikke  blot  uden  Betydning 
men  endog  skadelig  for  Landet,  ja,  hvad  værre  endnu  var,  en 
Skændsel :  de  forviste  mishandledes,  den  fredelige  Del  af  Befolk- 
ningen demoraliseredes,  og  Landet  ødelagdes  —  det  var,  hvad 
man  havde  ud  af  Systemet. 

Tre  Aarhundreder  skulde  imidlertid  forløbe,  inden  Forandrin- 
gen i  disse  miserable  Forhold  kom.  Men  da  den  endelig  kom,  var 
den  ogsaa  rationel.    Siden  Aabningen  af  den  sibiriske  Bane  er  der 

nemlig  kun  rent  undtagelsesvis  deporteret  almindelige  Forbrydere 
til  Sibirien,  og  med  det  tyvende  Aarhundrede  er  Sibirien  ophørt  at 
være  Deportationssted  for  Rusland. 

Som  paa  alle  andre  Omraader  maa  man  nu  ogsaa  med  Hensyn 
til  Fængselsforholdene  tale  om  et  gammelt  og  et  nyt  Sibirien,  og 
den,  som  kommer  til  Sibirien  og  venter  at  blive  Vidne  til  de  Gyse- 
ligheder, som  Kennan  omtaler  i  sin  tendentiøse  Bog,  bliver  skuffet. 
De  ha«rrejsende  Skildringer  af  sibiriske  Fangers  Liv  kan  ikke 
længere  bruges  af  sensationssøgende  Romanforfattere  til  at  stoppe 
i  Halsen  paa  et  hungrigt  Publikum,  og  hvis  nogen  endnu  tror,  at 
sibiriske  Straffefanger  —  og  endnu  mindre  politisk  forviste  —  brænde- 
mærkes, faar  Knut  eller  bliver  lænket  til  deres  Skubkærrer,  svæ- 
ver vedkommende  i  en  mægtig  Vildfarelse.  De  eneste  Steder,  hvor 
man  nu  kan  faa  Knutten  og  Brændemærket  at  se,  er  i  Musæerne, 
hvor  disse  Redskaber  forøvrigt  allerede  i  et  halvt  Aarhundrede  har 
haft  Plads.  Ingen  Fange  er  lænket  til  sin  Kærre  —  de  færreste 
er  forøvrigt  lænkede,  naar  de  arbejder  —  og  Legemsstraffe  an- 
vendes kun  i  de  3 — 4  strængeste  Fængsler  som  Tugtelse  for  Flugt 
eller  grov  Uorden.  Legemsstraffene  bestaar  i  Ris,  som  de  fleste 
Fanger  griner  af,  og  Pisk,  som  er  en  langt  værre  Straf  men  dog  paa 
ingen  Maade  utilbørlig  over  for  saa  forhærdede  Forbrydere,  som 
dem,  man  ser  i  de  sibiriske  Fængsler.  Kun  de  farligste  Forbry- 
dere, saasom  Mordere  og  flere  Gange  flygtede,  bærer  Lænker,  og 
den  lænkeraslende  Uhygge,  som  Forfattere  ynder  at  udstyre  de 
sibiriske  Fængsler  med,  har  jeg  trods  gentagne  Fængselsbesøg  kun 
sjælden  lagt  Mærke  til.  Alle  Fængslerne,  jeg  saa,  lod  meget  til- 
bage at  ønske  med  Hensyn  til  Renlighed,  og  den  Samling  ofte 
skumle  Træbarakker,  hvoraf  en  stor  Del  af  de  sibiriske  Fængsler 
endnu  ^bestaar,  virker  ikke  tiltalende  paa  en  Vestevropæer.  Men 
Snavs  er  nu  en  Gang  omtrent  en  Livsbetingelse  for  en  Sibiriak, 
og  Træhuse  er  en  særdeles  praktisk  og  god  Bolig  i  et  Land,  hvor 
Temperaturen  svinger  imellem  30 — 40  Graders  Kulde  og  omtrent 
lige  saa  mange  Graders  Varme.  Maden  er  god.  Jeg  har  i  fem  af 
de  største  Fængsler  spist  af  den  samme  Mad,  som  serveres  for 
Fangerne  og  fundet  den  baade  velsmagende  og  nærende.  Rug- 
brødet, hvoraf  der  hver  Dag  udleveres  omtr.  3  Pd.  pr.  Fange,  er 
grovt  og  frisk  og  af  den  samme  gode  Slags,  som  den  jævne  Mand 

spiser  det.  Private  P'ængselsselskaber,  som  findes  overalt  i  Sibi- 
rien, udøver  en  særdeles  velsignelsesrig  Virksomhed  og  forskaffer 
for  deres  Midler  Tusinder  af  Fanger,  som  trænger  dertil,  Ekstra- 
forplejning og  andre  Lettelser  i  P^ængselsopholdet  samt  opretter  i 
Fængslerne  Biblioteker,  Skoler  o.  lign.  Overalt,  hvor  jeg  er  kom- 
men frem,   har  jeg  fundet  de  Bøsser,   hvori  Fængselsselskaberne 


Der  skaffes  i  Fængslet. 


samler  Gaver,  og  sjælden  gaar  en  Russer  forbi  en  saadan  Bøsse 
uden  at  lægge  en  Skærv  deri.  Russernes  Godgørenhed  gør  alle 
alle  andre  Folkeslag  til  Skamme. 

Hvad  endelig  Behandlingen  af  Fangerne  angaar,  saa  har  jeg 
hverken  i  Fængslerne,  eller  hvor  Fangerne  har  arbejdet  i  det  fri, 
i  Miner,  ved  Jærnbaneanlæg  o.  lign.,  set  selv  det  svageste  Tegn 
paa  Overgreb  eller  Mishandling.  Hvad  der  snarere  overalt  har 
slaaet  mig,  er  den  Frihed,  Godmodighed  —  jeg  kunde  fristes  til 
at  sige  Gemytlighed  —  hvormed   baade  overordnede  og  menige 

af  Fængselspersonalet  behandlede  Fangerne.  Raa  og  umenneskelig 
Behandling  finder  næppe  oftere  Sted  i  Sibirien  end  i  de  fleste  evro- 
pæiske  Fængsler,  og  skulde  jeg  udtale  en  Dom  over  det  sibiriske 
Fængselsvæsen,  saaledes  som  det  nu  er  ordnet,  bliver  det  snarere, 
at  det  er  for  humant  end  det  modsatte.  I  ethvert  Fald  har  jeg 
modtaget  det  absolute  Indtryk,  at  de  russiske  Loves  Strænghed 
mildnes  meget  i  de  sibiriske  Fængsler. 

Selvfølgelig  trænges  der  paa  mange  Omraader  til  Reformer, 
men  vis  mig  det  Land,  hvis  Retsvæsen  er  fuldkommen!  Og 
selvidetLand,  hvor- 
fra den  Publicist 
kom,  der  har  rettet 
det  stærkeste  An- 
greb paa  de  sibiri- 
ske Fængsler,  kun- 
de der  være  haardt 
Brugforen  Reforma- 
tion af  hele  Fæng- 
selsvæsenet, først 
og  fremmest  af  de 
saakaldte  »county 
iails«,  og  saa  længe 
Lynchjustits  flore- 
rer, kunde  Mr.  Ken- 

nan  mere  passende  have  vundet  sine  Sporer  som  Humanist  i  - 
Amerika. 

Jeg  skal  være  den  første  til  at  indrømme,  at  der  i  Sibirien  er 
udøvet  Uretfærdigheder  og  Grusomheder,  der  faar  ethvert  rettæn- 
kende Menneske  til  at  grue..  Ogsaa  jeg  har  i  Sibirien  truffet  paa 
politiske  forviste  og  uskyldig  dømte,  hvis  Skæbne  kunde  slaaTaa- 
rer  af  Sten.  Storfyrster,  som  var  sunkne  ned  til  at  blive  usle, 
brændevinsstinkende  Kreaturer,  har  jeg  mødt  i  øde  Egne.  Og 
elendigere  Eksistenser  end  dem,  jeg  har  set  i  Sibirien,  findes  næppe 
i  Verden.  Men  naar  Forholdene  nu  er  bleven  anderledes,  og  naar 
det  ny  Sibirien  ikke  vil  arve  det  gamles  Skændsel,  saa  skal  jeg 
ogsaa  være  blandt  de  første  til  at  berigtige  de  mange  vrange  Fore- 
stillinger,  som  endnu  i   lange  Tider  vil  herske,   saafremt  de  ikke 


Fanger  arbejder  i  det  fri. 

bliver  modsagt.  Min  Bog  handler  ikke  om  det  Sibirien,  som  er 
forbi,  men  om  det,  som  vil  komme  —  det,  som  ligger  paa  denne 
Side  af  Jærnbanen.  Og  naar  jeg  i  det  følgende  skildrer  et  Besøg 
i  Fængslet  i  Tomsk,  et  af  de  største,  jeg  saa,  sker  dette  da  heller 
ikke,  fordi  der  er  noget  særlig  sensationsvækkende  derved,  eller 
fordi  dette  Besøg  er  mærkeligere  end  de  fleste  Besøg,  jeg  har 
aflagt  i  evropæMske  Fængsler,  men  kun  for  at  vise,  hvor  stor  For- 


En  Storfyrstes  Alderdomshjem  i  Transbaikalieii. 


skellen  er  imellem  de  sibiriske  Fængsler  nu  til  Dags  og  den  Gang, 
de  husede  syge  og  udasede  forviste,  som  enten  udstod  Straf  der, 
eller  som  paa  deres  tunge  Vandring  længere  ind  i  Sibirien  holdt 
Rast  i  disse  usunde,  stinkende,  slet  ventilerede,  overfyldte  Rum. 

Forøvrigt  behøver  denne  Skildring  ikke  at  være  lang,  da  de  Foto- 
grafier, jeg  vedføjer  dette  Kapitel,  er  saa  oplysende,  at  mange  Kom- 
mentarer ikke  er  nødvendige  for  at  vise,  at  det  gamle  Sibiriens 
Fængsler  er  ét,  og  moderne  sibirisk  Fængselsliv  noget  ganske  andet. 

Tomsk  har  to  Fængsler,  et  Byfængsel  og  et  nu  nedlagt 
Etapefængsel.  Dette  sidste,  som  er  langt  det  største,  er  efter 
Deportationens  Ophør  taget  i  Brug  som  Guvernementsfængsel.  Jeg 

besøgte  begge  Fængslerne,  men  skal  indskrænke  mig  til  at  skildre 
Besøget  i  det  gamle  Etapefængsel. 

Med  den  for  den  dannede  Russer  karakteristiske  Elskværdig- 
hed, der  er  lige  langt  fra  spansk  Ordflom  som  fra  prøjsisk  Høj- 
hælethed,  gav  Generalguvernøren  mig  straks  Tilladelse  til  at  besøge 
Fængslerne,  og  ledsaget  af  en  Politiembedsmand  kørte  jeg  ud  til 
Etapefængslet,  som  ligger  et  Stykke  uden  for  Byen.   Paa  Frastand 


l'.ini^cxoLittjrc  i   Tonisk  l'.vii^sel. 

ligner  Fængslet  en  middelalderlig  F'æstning  eller  en  Fangegaard 
for  vilde  Dyr.  Side  om  Side  er  tilspidsede  Cederstammer  rammet 
ned  i  Jorden  om  et  Areal  vel  sagtens  saa  stort  som  Halvdelen  af 
Kongens  Nytorv.  De  stive,  spidse  Pæle  minder  om  et  Geled  Sol- 
dater med  Bajonetter.  Oven  over  Pælene  skimtes  et  lille  Kirke- 
spir —  ellers  intet.  Jeg  havde  mindst  Indtrykket  af  at  staa  uden 
for  et  Fængsel. 

Paa  et  Ord  af  min  Ledsager  aabnedes  den  massive,  jærnbe- 
slagne  Port.  Men  heller  ikke  efter  at  være  kommen  ind  i  Fæst- 
ningen havde  jeg  Indtryk  af  at  være  i  et  Fængsel.   Solen  skinnede 

lystigt  og  varmt  ned  over  15 — 20  Træhuse  og  en  grøn  Græsplæne, 
hvor  et  halvt  Hundrede  Mænd  laa  og  solede  sig  og  syntes  at  nyde 
Livet.  Det  eneste,  som  sagde  mig,  at  jeg  befandt  mig  paa  et  Sted, 
som  var  bleven  Vidne  til  megen  Jammer  og  Elendighed,  var  Mæn- 
denes graa  Fangedragter.  Hver  Mand  var  iført  Lærredsskjorte, 
Lærredstrøje  med  paatrykt  sort  Bogstav  og  Numer,  og  Lærreds- 
bukser. De  fleste  var  barfodede.  Ingen  bar  Lænker.  Enkelte  syn- 
tes at  gaa  Fængselspersonalet  til  Haande. 


Kvindelige  l-'aiigers  Haaiid.irbejder. 

Ledsaget  af  Fængselsinspektøren,  som  bar  Sabel,  og  to  menige 
Fangevogtere  med  det  traditionelle  Nøgleknippe  begyndte  vi  vor 
Rundgang.  De  1 5 — 20  Træbarakker,  som  laa  uregelmæssig  spredt 
omkring  Kirken,  indeholdt  dels  Soverum,  dels  Værksteder.  Paa 
Træbrikser  langs  Væggene  i  Soverummene  laa  Fangerne  om  Nat- 
ten. Lejet  var  haardt;  men  naar  en  Russer  kan  sove  trygt  paa 
Gulvet  hjemme  i  sin  Hytte  og  fmde  Hvile  i  en  Skærvebunke,  om 
galt  skal  være,  er  en  Træbriks  til  Natteleje  næppe  nogen  nævne- 
værdig Straf.  Luften  i  Soverummene  var  ikke  god,  og  Renligheden 
kunde  ogsaa  være  adskillig  bedre,  men  den  var  langtfra  værre  end 

i  sibiriske  Almuehjem.  Værkstederne  var  store,  ret  lyse,  og  nu  i 
Sommertiden,  da  Vinduerne  var  aabnede,  ganske  godt  ventilerede. 
Saa  vidt  jeg  erindrer,  var  følgende  Fag  repræsenterede:  Snedker, 
Tømrer,  Skomager,  Skræder,  Væver,  Smed  og  Kurvemager.  Det 
Arbejde,  Fangerne  præsterede,  var  efter  sibiriske  Haandvæ^ksfor- 
hold  ualmindelig  godt,  og  de  Prøver,  jeg  købte  i  de  forskellige 
Værksteder,  har  staaet  for  enhver  Kritik.    Navnlig  aldeles  fortrin- 


Kvinder  i  Fængsel. 


lige  kvindelige  Haandarbejder,  som  Kniplinger,  Hæklearbejder  etc. 
fører  jeg  med  hjem  som  Minde  om  mine  Fængselsbesøg.  Nogle 
henrivende  Kniplinger  nyder  den  tvivlsomme  Ære  at  være  for- 
færdigede af  et  Par  Evadøtre,  som  efter  at  have  ekspederet  deres 
Ægtefæller  hovedkuls  —  eller  rettere  hovedløs,  thi  de  havde  begge 
valgt  det  barbariske  Skæren-Halsen-over  —  ind  i  Evigheden,  nu 
fordriver  Tiden  i  Alexandrovsk-Fængslet  ved  Irkutsk  med  at  kniple. 
En  Del  af  Fangerne  bar  Benlænker.  Lænkerne  vejede  ca.  5  Pd. 
og  var  hæftet  op  ved  en  Livrem,  saa  at  de  ikke  generede  under 

Gangen.  Paa  en  Del  af  Fangerne  var  Halvdelen  af  Hovedhaaret 
raget  af.  Denne  Skik,  som  er  den  eneste,  der  endnu  smager  af 
Barbari,  burde  den  russiske  Regering  snarest  ophæve. 

Fangernes  Fysiognomier  talte  den  samme  interessante,  uhygge- 
lige Historie  som  i  alle  Fængsler  Verden  over  —  kun  forekom  det 
mig,  at  Skyggerne  var  noget  mørkere  end  i  de  evropæiske  Fængsler, 
jeg  har  besøgt,  og  at  Antallet  af  virkelige  Forbryderfysiognomier 
var  større,  end  man  i  Almindelighed  er  vant  til  at  se  i  vore  Fængs- 


Fauiitr  i  Skok 


ler.  Her  var  den  samme  forunderlige  Blanding  af  Frækhed  og 
Karaktersvaghed,  dyriske  Lidenskaber  og  virkelig  Godmodighed, 
Forhærdelse  og  Aandssløvhed,  Trods  og  Blødhed,  som  altid  sætter 
mine  alvorligste  Tanker  i  Bevægelse,  og  altid  faar  mig  til  at  reflek- 
tere over  Livets  mærkelige  Tærningespil  med  Sjæle.  Hvem  tør 
paastaa,  at  disse  vældige  Kræfter  i  disse  store,  stærke  Legemer, 
disse  sikkert  klare,  men  udannede  Hjærner  inde  i  disse  skæggede 
Vildmandshoveder,  ikke  ved  en  eller  anden  endog  maaske  ringe 
Tilfældighed  havde  kunnet  udvikle  sig  lige  saa  stærkt  i  det  godes 
som  nu  i  det  ondes  Tjeneste? 

Hvad  der  var  den  værste  Fejl  ved  Tomsk  Fængsel  —  saavel 
som  ved  alle  de  øvrige  Fængsler,    jeg  saa  —  var  den  omtrent 

fuldstændige  Mangel  paa  Klassifikation.  Fængslerne  er  Tvangs- 
arbejdsanstalter,  og  Tvangsarbejde  er  jo  en  herlig  Straf  i  et  Land, 
hvor  Arbejde  overhovedet  bliver  betragtet  med  Afsky.  Men  gode 
og  slette  Individer,  forhærdede  Forbrydere  og  Begyndere  paa  For- 
bryderbanen arbejder  Side  om  Side  og  sover  Side  om  Side,  snak- 
ker gemytligt  sammen  eller  lægger  onde  Raad  op.  Ingen  Afson- 
dring, intet  Cellesystem  uden  i  ganske  enkelte  Tilfælde,  ikke  det 
mindste  Forsøg  paa  at  forhindre,  at  Straffen  gør  Fangen  slettere. 
Og  i  9  af  10  Tilfæ'lde  vil  den  under  Forhold  som  i  de  sibiriske 
Fængsler  absolut  kun  virke  skadelig. 

Under  vor  videre  Vandring  kom  vi  til  en  pæn  lille  Skole  og 
et  renligt  og  hyggeligt  Hospital  med  en  smuk  lille  Have,  hvor 
Fangerne  gik  omkring  eller  laa  paa  Bærestole.  Den,  der  pludselig 
faldt  ned  i  dette  Interiør,  vilde  sidst  gætte  paa,  at  han  befandt  sig 
i  et  sibirisk  Fængsel.  Saa  meget  desto  stærkere  og  mere  hjærte- 
skærende  var  det  Indtryk,  vort  sidste  Besøg  gjorde  paa  mig.  I  et 
fuldstændig  afspærret,  to-etages  Hus  var  indrettet  Celler. 

—  »Hvortil  det?     —  spurgte  jeg. 

—  »For  de  politiske!  —  svarede  Inspektøren,  og  jeg  syntes 
at   kunne   spore  Medlidenhed  i  hans  milde,  smukke  Øjne. 

I  tre  Celler,  som  var  rummelige  og  vel  møblerede  med  Seng, 
Bord,  Stole,  ja,  endog  med  Bøger,  Skrivematerialier  og  en  dam- 
pende Samovar,  sad  der  to  Studenter  i  den  blaagrønne  Studenter- 
uniform og  en  ung,  smuk  Jødinde.  De  unge  Mennesker  kunde 
være  imellem  18  og  22.  Synet  af  disse  tre  unge  var  som  en  kold 
Haand,  der  greb  om  mit  Hjærte.  Jeg  havde  allerede  set  mange 
politisk  forviste,  men  de  fleste  var  ældre  Folk,  som  sad  i  gode 
Stillinger,  og  som  syntes  at  have  gjort  sig  fortrolig  med  deres 
Skæbne.  Men  disse  tre  unge  talte  et  langt  alvorligere  Sprog. 
Af  de  tre,  som  alle  havde  frekventeret  Tomsk  Universitet,  talte 
den  ene  Student  og  den  unge  Dame  Tysk,  og  saa  stor  er  Libe- 
raliteten nu  i  de  sibiriske  Fængsler,  at  jeg  fik  Lov  at  underholde 
mig  med  dem  en  halv  Snes  Minuter  paa  dette  Sprog  —  som  Inspek- 
tøren vel  at  mæ^rke  ikke  forstod.  Først  sky  og  mistænksomme,  men 
da  de  erfarede,  hvem  jeg  var,  frimodige  og  veltalende  fortalte  de 
mig,  at  de  havde  været  Hovedmændene  for  en  Sammensværgelse 
blandt  Studenterne  ved  Universitetet,  og  at  de  sad  og  ventede  paa 

at  blive  sendt  i  Forvisning  Nord  paa.  Paa  Beiiandlingen  i  Fængslet 
havde  de  intet  at  udsætte. 

Med  dette  sørgelige  Indtryk  forlod  jeg  Tomsk  Fængsel. 

Jeg  kan  imidlertid  ikke  slutte  dette  Kapitel  uden  specielt  at  om- 
tale de  politisk  forviste,  ikke  mindst  fordi  der  hersker  Misforstaael- 
ser  nok  i  Evropa  om  denne  Del  af  det  russiske  Deportationssystem. 

Grov  Vilkaarlighed  og  himmelraabende  Uretfærdighed  har  fun- 
det Sted  i  de  tre  Aarhundreder,  Rusland  har  sendt  sine  politiske 
Fanger  til  Sibirien,  og  det  er  smukt  at  have  Medlidenhed  med 
dem,  der  li'der  uskyldigt.  Men  —  og  det  synes  mange  ganske  at 
overse  —  det  er  ikke  alle  til  Sibirien  politisk  forviste,  som  lider 
uskyldigt.  Hvorledes  den  russiske  Statsordning  nemlig  end  er,  saa 
er  nu  en  Gang  det  at  bruge  Vold  for  at  fremtvinge  sine  Ideer 
baade  strafbart  og  moralsk  umedholdeligt,  og  Nihilismen  har  f.  Eks. 
lige  fra  den  i  ■^o'erne  opstod  som  en  filosofisk  Bevægelse,  der  hyl- 
dede et  fuldstændig  materialistisk  og  ateistisk  Livssyn,  og  indtil 
den  i  80'erne  flød  ud  i  den  vildeste  Terrorisme,  bragt  Hundreder 
af  Mænd  og  Kvinder  i  Sibiriens  strængeste  Fængsler.  Og  ingen 
tør  paastaa,  at  disse  Mordere  eller  Morderes  Hjælpere  befinder  sig 
der  uforskyldt.  Ja  selv  Tolstoi,  som  ingen  tør  beskylde  for  friheds- 
fjendske  Ideer,  tog  —  som  bekendt  —  Afstand  fra  disse  Sam- 
fundsomvæltere.  De  politisk  forviste,  som  i  de  ^,0  Aar,  Nihilismen 
florerede,  er  bleven  sendt  til  Karaminerne  eller  til  Jakutsk,  har 
sikkert  fortjent  deres  Lod.  I  andre  Stater  vilde  de  være  bleven 
halshuggede  eller  hængte  uden  mange  F'ormaliteter. 

Mange,  som  for  mindre  politiske  Forseelser  er  bleven  forvist 
til  Sibirien,  hvilket  vil  sige,  at  der  er  bleven  anvist  dem  til  Op- 
holdssted et  bestemt  Omraade,  som  de  ikke  maa  forlade,  er  gaaet  til 
Grunde,  dels  fordi  de  er  bleven  drikfældige  eller  demoraliserede, 
dels  fordi  de  har  lidt  Nød  og  Savn  i  fattige  Egne,  hvor  de  har 
været  ude  af  Stand  til  at  ernære  sig.  Og  dette  kan  ethvert  humant 
tænkende  Menneske  kun  have  dyb  Medlidenhed  med.  Men  mange 
af  disse  forviste  indtager  ogsaa  gode  Stillinger  rundt  om  i  Sibi- 
rien, flere  er  bleven  særdeles  velhavende  Folk,  og  mangfoldige, 
jeg  mødte,  tænkte  aldrig  et  Øjeblik  paa,  trods  forlængst  udstaaet 
Forvisningstid,  at  forlade  Sibirien,   som   de  havde  faaet  kær,   og 

hvis  i  Virkeligheden  fri  Forhold  de  havde  lært  at  sætte  Pris  paa. 
I  de  bedste  Stillinger,  f.  Eks.  som  Læger,  Advokater,  Sekretærer 
hos  høje  Embedsmænd,  som  Post-  og  Jærnbaneembedsmænd  — 
flere  Stationsforstandere  paa  den  store  Jærnbane  er  saaledes  poli- 
tisk forviste  —  som  Ingeniører,  ja,  i  et  enkelt  Tilfælde  som  Politi- 
mester har  jeg  truffet  politisk  forviste. 

Der  siges  spøgende  i  Sibirien,  at  naar  man  træffer  en  intelli- 


Deporteredc  paa  baglialiii. 


gent  Mand,  kan  man  være  sikker  paa,  han  er  en  politisk  forvist. 
Dette  er  selvfølgelig  en  Paradoks.  Men  naar  man  siger,  at  man 
i  en  politisk  forvist  er  sikker  paa  at  møde  en  intelligent  Mand, 
er  Talemaaden  utvivlsom  rigtig.  I  ethvert  Tilfælde  ved  jeg,  at  jeg 
under  min  Rejse  har  fundet  saa  mange  intelligente,  fintdannede 
og  brave  Mænd  blandt  politisk  forviste,  at  jeg  med  det  oprig- 
tigste Venskab  bevarer  Mindet  om  mit  Samvær  med  dem. 


Jeg  har  meddelt,  at  Deportation  af  Straffefanger  til  Sibirien  er 
ophørt,  og  det  vil  derfor  synes  mærkeligt,  at  kun  faa,  som  rejser 
igennem  Sibirien  ad  Jærnbanen,  vil  undgaa  at  møde  Posttog,  hvori 

er  indrangeret  en  eller  to  af  de  lange,  grønne  Tredieklassesvogne, 
bag  hvis  tilgitrede  Vinduer  ses  halvt  ragede  Hoveder,  og  ud  fra 
hvilke  Lænkerasien  lyder.  Ofte  ses  ogsaa  bag  Vinduestremmerne 
Kvinder  og  Børn,  og  naar  Toget  holder  paa  en  Station,  springer  øje- 
blikkelig en  Soldat  med  dragen  Sabel  ned  paa  Perronen,  hvorfra  han 
ufravendt  holder  Øje  med  Vagonen,  medens  to  andre  Soldater  stil- 
ler sig  op  ved  Endeindgangene.  Skuespillet  er  saa  almindeligt,  at 
jeg  kun  sjælden  i  de  syv  Maaneder,  jeg  berejste  Sibirien,  har  be- 
nyttet Posttog,  som  ikke  medførte  et  Par  af  disse  Fangevogne. 
Fangerne  i  Vognene  var  de  til  Saghalin  forviste  grove  Forbry- 
dere, og  Kvinderne 
og  Børnene  var  de 
forvistes  Familier 
eller  Kvinder,  der 
vardømttilTvangs- 
arbejde,  og  som  vi  1- 
■  blive  givet  de 
ugifte  Fanger  til 
Hustruer. 

Saghalin  er  en 
0  af  Grækenlands 
Størrelse,  liggende 
ud  for  Amurs  Mun- 
ding i  det  stille  0- 


Faii2;ev02fn  i  Sibiriensto2;ct. 


cean.  Den  er  meget 
rig  paa  Kul,  og  den  aldeles  overvejende  Part  af  de  til  Saghalin 
forviste  beskæftiges  i  Kulminerne.  Siden  i8=,8  har  Øen  været  be- 
nyttet som  Deportationssted  for  Ruslands  groveste  Forbrydere,  men 
først  efter  at  Rusland  i  1875  af  Japan  fik  overdraget  den  fulde 
Ret  til  Øen,  steg  Tilførslen  af  Fanger  nævneværdigt.  Dog  selv 
efter  at  man  fandt  paa  at  sende  Fangerne  til  Saghalin  ad  Søvejen 
Syd  om  Asien,  var  Transporten  for  besværlig  til,  at  Deportation 
til  denne  øde,  kun  af  Ainoer  og  halvvilde  Fiskere  beboede  0, 
kunde  anvendes  i  højere  Grad. 

Først  da  Jærnbanen  blev  aabnet,  og  Forvisningen  til  Sibirien 
ophørte,  kom  Saghalin  til  sin  Ret  som  det  udmærkede  Deportations- 
sted,   den  i  Følge  sin  Beliggenhed  og  alle  andre  Forhold  er,  og 

i  stadig  stigende  Grad  er  Øen  i  de  senere  Aar  bleven  benyttet 
til  Forvisningssted  for  grove  Forbrydere  —  dog  aldrig  for  poli- 
tiske. Pr.  Jærnbane  bliver  Fangerne  ført  direkte  til  Stretensk  og 
herfra  i  Fangetransportbaade  —  store,  fuldstændig  med  Jærntrem- 
meværk  overbyggede  Slæbefartøjer,  der  paafaldende  minder  om 
Menageribure  —  ført  ad  Shilka  og  Amur  til  Nikolajevsk  ved  Amur- 
mundingen,  hvorfra  de  pr.  Damper  føres  over  til  Saghalin.  Saa 
godt  som  ingen  kommer  nogensinde  den  modsatte  Vej. 


Deporterede  arbejder  i  Kulminerne  p:ia  S.iglialin. 

Transporten  af  Fangerne  den  henimod  lo.ooo  Verst  (ca.  1600 
danske  Mil)  lange  Vej  foregaar  saaledes  nu  ganske  let.  Men  den 
pynter  ikke  hverken  paa  Posttogene  eller  paa  Amurfloden,  hvor  man 
i  Sommertiden  daglig  passerer  disse  flydende  Menneskemenagerier. 

Som  allerede  sagt  maa  man  ogsaa  med  Hensyn  til 

P'ængsler  og  Fanger  skælne  imellem  et  gammelt  og  et  nyt  Sibirien. 
Og  jeg  tilføjer:  Kejser  Alexander,  der  begyndte  Skabelsen  af  det  ny 
Sibirien,  og  Kejser  Nikolaj,  som  har  fuldført  Forvandlingen,  kan 
betragte  Deportationens  Ophævelse  og  de  sibiriske  Fængselsfor- 
holds Ordning  som  en  af  de  smukkeste  Sider  af  det  smukke  Værk. 

EN  Jærnbanerejse  Vest — Øst,  hvor  man  saa  end  færdes  i  Ver- 
den, er  fattig  paa  Afveksling  i  Sammenligning  med  en  Rejse 
Nord — Syd.  En  Rejse  i  Retning  af  Længdegraderne  med  det  sta- 
dig vekslende  Klima  og  deraf  følgende  Forandring  i  alle  Forhold 
bliver  tiltrækkende,  interessant  og  munter  for  den,  som  kun  rejser 
for  sin  Fornøjelses  Skyld.  Hver  Morgen,  man  vaagner  og  kigger 
ud  af  Kupévinduet,  er  Billedet  et  andet.  Landskabet  nyt.  Menne- 
skene nye,  Husene  nye.  En  Rejse  i  Retning  af  Breddegraderne, 
under  hvilken  Klimaet  holder  sig  saa  omtrent  uforandret,  savner 
denne  stadige  Fornyelse.    Den  bliver  ensformig  og  kedsommelig. 

Det  kan  da  heller  ikke  undre,  at  den  Rejsende,  som  pr.  Eks- 
prestog farer  Sibirien  igennem,  fmder  Rejsen  ensformig  og  alt 
andet  end  opmuntrende,  til  Trods  for  at  han  vil  blive  Vidne  til 
meget  interessant  og  ukendt.  Dage  lange  vil  Landskabet  ikke  skifte 
Karakter;  naar  han  vaagner  om  Morgenen,  ser  han  den  samme 
Natur,  de  samme  Mennesker,  den  samme  Facon  paa  Huse,  som 
da  han  gik  til  Ro  om  Aftenen,  og  set  fra  et  Kupévindue  er  Sibi- 
rien derfor  ikke  tiltrækkende  for  den,  der  rejser  for  sin  Fornøjelse. 
Men  ganske  anderledes  vil  Turisten  bedømme  Landet,  saafremt 
han  forlader  Jærnbanen  og  pr.  Vogn  eller  Floddamper  begiver  sig 
et  halvt  eller  helt  Hundrede  Mil  Nord  eller  Syd  paa. 

Fra  Jærnbanen  ser  Sibirien  med  faa  Ord  saaledes  ud:  fra  Ural 
til  Irtysh  frugtbart,  omtrent  skovløst  Steppeland  uden  større  Skøn- 
heder —  fra  Irtysh  til  Ob  Sumpland  bevokset  med  mandshøjt 
Græs  og  Smaakrat  eller  Birkeskove  —  fra  Ob  til  Jenissej  bølge- 
formet, tildels  sumpet,  mange  Steder  vildsomt  og  ugæstfrit  Skov- 
land, det  saakaldte  Taigd.  som  ved  Atshinsk  gaar  over  i  det  lave 
Bjærgland,  der  fortsættes  lige  til  Baikalsøen.   Paa  den  anden  Side 

Baikal  skærer  Jærnbanen  uafbrudt  igennem  Bjærge,  ud  over  hvilke 
Urskov  breder  sig  i  vild,  ubeboet,  uberørt  Uendelighed. 

Ved  Irtysh,  Ob,  Jenissej  og  Baikal  deles  Sibirien  altsaa  i  fem 
ret  skarpt  adskilte  Dele,  der  hver  for  sig  har  sine  Tillokkelser  for 
den  Turist  eller  Jæger,  som,  træt  af  Evropas  fortrampede  Turist- 
ruter, ikke  skyr  hverken  Anstrængelser  eller  Farer  for  at  kunne 
leve  en  kort  Tid  i  en  Natur,  hvis  jomfruelige  Præ^g  endnu  ligger 
som  Støv  over  Sommerfuglevinger,  hvis  Befolkning  har  Rod  i  de 
vilde  Horder,  som  i  Oldtiden  oversvømmede  vor  Verdensdel,  og 
hvis  Dyre-  og  Planteliv  Evropa  ikke  har  kendt  i  mange  Aarhun- 
dreder.  Selv  Egnene  omkring  de  første  1200  Verst  af  Jærnbanen, 
Kirgisersteppen  og  de  barabinske  Sumpstepper,  som  fra  et  Kupé- 
vindue set  er  særlig  interesseløse,  ejer  deres  Tiltrækning,  som  man 
først  mærker,  naar  man  stiger  af  Toget  f.  Eks.  i  Petropovlovsk  og 
pr.  Tarantas  eller  Hest  gaar  et  halvt  Hundrede  Mil  ad  de  gamle 
Turkestan-Karavanveje  ned  i  Kirgisersteppen  eller  fra  Omsk  be- 
giver sig  pr.  Floddamper  en  t, — 4  Dages  Rejse  op  eller  ned  ad 
Irtysh.  Ja,  selv  den  dristige  Jæger,  som  i  Foraaret  forlader  Sibi- 
rienstoget  i  Kainsk  for  at  foretage  en  Ekspedition  ind  i  Baraba. 
lover  jeg  et  rigt  Udbytte.  En  højst  egenartet  Natur  vil  han  her 
faa  at  se.  Gule,  slimede,  saltholdige,  stadig  synkende  Søer,  som 
tyder  paa,  at  Baraba  tidligere  har  været  Hav,  afveksler  med  en 
stenløs,  sandblandet,  sumpet  og  frugtbar  Jordbund,  op  af  hvilken 
Græsset  vælder,  ispræ'ngt  Blomster,  der  danner  uforlignelig  skønne 
F'arvesammensætninger.  Som  en  Genspejling  af  Himlen  ligger  store, 
smilende  Flader,  bedækkede  med  Forglemmigej.  Den  dybviolette 
Iris  og  den  brandgule  Gaaseurt,  Lungeurten,  fin  og  gennemsigtig 
som  en  brystsygs  Teint,  og  den  skrigende  røde  Valmue  er  dryssede 
med  ødsel  Haand  ud  over  det  saftige,  grønne  Græ^s.  Kohjorderne 
og  Hestene  staar  til  Bugen  i  den  gyngende  Frodighed,  og  Hyr- 
derne, som  tilhører  en  døende  Folkestamme,  de  saakaldte  Baraba- 
Tatarer,  vader  i  lange  Støvler  om  deri.  I  Birkeskovene,  Barabas 
Stolthed,  er  der  nok  at  jage  af  Dyre-  og  Fuglevildt:  Bjørnen, 
Ulven,  Ræven,  Haren,  Egernet  og  Grævlingen,  og  et  Utal  af  Vade- 
og  Svømmefugle  holder  til  i  Søer  og  Sumpe.  Kun  i  Foraaret  er 
det  dog  tilraadeligt  at  besøge  Baraba,  da  Sumpfeber  og  Myg  om 
Sommeren  gør  Opholdet  her  baade  farligt  og  ubehageligt. 

Myg  er  overhovedet  om  Sommeren  en  Plage,  som  forpester 
Opholdet  i  mange  af  Sibiriens  smukkeste  og  interessanteste  Egne, 
ja,  som  endog  gør  store  Strækninger  af  Landet  fuldstændig  ube- 
boelige. Jeg  troede  i  Siam  at  have  fundet  Menneskets  frygteligste 
Plageaand,  den  siamesiske  Moskito,  men  efter  min  Rejse  i  Sibirien 
kender  jeg  en,  som  er  værre  —  den  sibiriske  Myg.  Dette  gru- 
somme,  blodtørstige  Uhyre  har  jeg  truffet  i  Tundraerne,   og  jeg 


Landliggere  paa  Steppen. 

har  lidt  under  deres  Angreb  i  Taigaen.  Som  en  Taage  sværmer 
de  om  Sommeren  over  hele  Nordsibirien,  og  overalt  i  Mellem- 
sibirien, hvor  Jordbunden  er  sumpet,  bringer  de  Menneskene  til 
Fortvivlelse  og  Dyrene  til  Raseri.  Egnen  Vest  for  Irtysh  er  om- 
trent fri  for  Myg,  og  Kirgisersteppen  kender  dem  slet  ikke,  men 
har  til  Gengæld  giftige  Fluer,  Øst  for  Baikal  fmdes  de  sjæld- 
nere, men  i  flere  Egne  af  Amurprovinsen  og  navnlig  i  Kystpro- 
vinsen er  de  en  grusom  Plage.  I  Egnene  Nord  for  Altaibjærgene, 
imellem  Irtysh  og  Jenissej,  der  er  det  dog  først  og  fremmest,  at 
man  i  Sommeren  kan  faa  et  Begreb  om,  hvorledes  de  gamle 
Ægyptere  maa  have  befundet  sig,   da  Vorherre  sendte  dem  sin 

tredie  Plage.  Den  sorteste,  mest  kvælende  F'abriksrøg  er  ikke  saa 
tyk  som  en  sibirisk  Myggesværm,  og  er  man  en  Gang  kommen 
ind  i  Sværmen,  kan  man  se  til,  hvorledes  man  slipper  ud  af  den 
igen.  Bliver  man  staaende,  bliver  Myggetaagen  lidt  efter  lidt  saa 
uigennemsigtig  som  et  Uldtæppe,  man  faar  svøbt  om  Hovedet. 
Øjne,  Næse,  Mund  og  Øren  fyldes  med  noget  levende,  som  sum- 
mer og  brummer  og  bider  og  stikker,  saa  man  tilsidst  tror  sig  i 
Helvede.  Begynder  man  at  gaa,  hales  Myggesværmen  ud  som 
Baand  af  en  Tryllekunstners  høje  Hat.  Løber  man,  sæ'tter  Djævel- 
skabet efter  i  en  rasende  Flugt,  og  jo  mere  vanvittigt  man  styrter 
afsted,  jo  højere  summer  Myggene,  som  om  de  skoggergrinte  af 
deres  Offer.  Stopper  man  op,  standser  ogsaa  de,  og  begynder  man 
halvt  afsindig  at  slaa  om  sig  med  Armene  som  en  løbsk  Mølle, 
finder  de  Spasen  rent  ud  kongelig.  Udmattet  paa  Sjæl  og  Legeme 
tyer  man  ind  i  sit  Telt  eller  tænder  et  mægtigt  Baal  af  tørre 
Cedergrene.  Man  sætter  sig  i  Læ  af  Baalet,  hvor  den  drivende 
Røg  danner  et  Fristed,  man  bliver  halv  kvalt  af  Røg,  men  de 
blodsugende  Helvedesinsekter  slipper  man  for.  Og  hellere  dog  lade 
sig  kvæle  af  Røg  end  af  Myg! 

Under  mine  Jagtture  i  Taigaen  maatte  jeg  lige  som  Befolk- 
ningen i  disse  Egne  bære  Næt  omkring  Hovedet  og  tykke  Læder- 
handsker, men  Myggene  fandt  ikke  desto  mindre  ind  igennem  en 
eller  anden  ubemærket  Sprække.  Heldigvis  viste  det  sig  imidlertid, 
at  sibiriske  Myg  lige  saa  lidt  som  siamesiske  Moskitos,  græsk  Væg- 
getøj og  russiske  Lus  kunde  forvolde  mig  anden  Skade  end  en 
let  Kløe.  Lykkelig  den  Turist,  paa  hvem  Utøj  ikke  bider!  Jeg 
rejste  nogle  Dage  i  Amurprovinsen  sammen  med  en  ung  Fransk- 
mand, som  skulde  undersøge  nogle  Guldminer.  Den  ulykkelige 
var  lige  ved  over  Hals  og  Hoved  at  vende  tilbage  til  Frankrig, 
fordi  han  paa  et  Hotel  i  Blagovestshensk  var  bleven  bidt  af  Vægge- 
tøj. Han  var  dødssyg,  hang  med  Næbbet  som  en  forkølet  Høne 
og  forbandede  Sibirien  og  den  Dag,  han  var  kommen  dertil. 

Til  at  rejse  i  Sibirien  hører  der  imidlertid  mere  end  at  være 
haardhudet  over  for  Utøj  —  der  hører  Mod,  Udholdenhed,  gode 
Lunger  og  en  god  Mave,  en  praktisk  Rejseudrustning  og  Kend- 
skab til  Russisk.  Rejseliv  i  Sibirien  er  nemlig  umageligt,  anstræn- 
gende   og  blottet  for  alt  det,   den  forvæ^nte  Turist  fordrer  af  Be- 

kvemmeligheder  og  Tjenere  paa  hver  Finger.  Sibirien  forholder 
sig  til  et  evropæisk  Turistland  som  Marienlyst  til  en  Landsbykro. 
Nogle  foretrækker  Marienlyst«,  andre  synes  bedst  om  Kroen. 
Men  det  er  næppe  de  sidste,  som  elsker  Natur  og  Frihed  mindst. 
De  første  holder  vel  nok  af  en  smuk  Udsigt,  blaat  Vand  og  grønne 
Træer;  men  de  holder  mere  af  blaat  Meissener-Porcellæn,  grønne 
Ærter,  gul  Chartreuse,  en  hvidlakeret,  smyrnatcTppet  Trappe  og 
af  mange  beundrende  —  alier  helst  misundelige  —  Venner  eller 
Veninder  om  sig. 


Danske  »Nimrøddt 


Den,  der  vil  rejse  i  Sibirien,  maa  slaa  en  Streg  over  Porcel- 
lænet,  den  gode  Mad,  Smyrnatæpperne  og  Misundelsen,  endog 
over  den  hyggelige  Properhed,  som  en  dansk  Kro  kan  byde  paa. 
Men  den,  der  elsker  Naturen  og  Naturfolk,  dybe  Skove  og  stort 
Vildt  mere  end  fem  Retter  Mad,  serveret  af  en  kjoleklædt  Tjener, 
han  vil  i  Sibirien  faa  Skønheder  at  se^  Frihed  at  smage,  Toner 
at  høre  og  Fortryllelse  at  føle,  som  kun  vokser  frem,  hvor  man 
er  alene  med  sig  selv,  sin  Gud  og  den  Natur,  som  han  har  skabt, 
og  som  ingen  Mennesker  har  forkludret. 

To  vidt  forskellige  Egne  har  gjort  et  uudsletteligt  Indtryk  paa 
mig  under  Rejsen  i  Sibirien,  og  for  deres  Skyld  vil  jeg  atter  gense 

dette  mægtige,  frie,  stolte  Land.  Det  er  ikke  Bjærgene  —  thi 
endskønt  jeg  i  Altai  har  set  herlige  Bjærge,  har  jeg  dog  baade  i 
Svejts,  i  Kavkasus  og  Japan  set  dem  lige  saa  smukke.  Ikke  heller 
Floderne,  thi  hvor  mægtige  de  sibiriske  Floder  end  er,  har  jeg 
set  dem  lige  saa  imponerende  andre  Steder  i  Verden.  Nej,  de 
Egne,  jeg  aldrig  vil  glemme,  og  som  betog  mig  som  ingen  anden 
Natur,  jeg  har  set,  er  Steppen  og  Taigaen. 


Sibirisk  Fiskefangst. 

Steppen  fylder  Vestsibirien  som  Taigaen  falder  Østsibirien.  Beg- 
ges Natur  er  Alvor,  deres  inderste  Væ^sen  er  den  gribende  Alvor, 
lokkende  og  dragende  som  et  Menneske,  hvis  Ansigt  aldrig  smiler, 
og  hvis  Øjne  er  dybe  som  den  dunkle  Skov.  Man  vil  ikke  ind 
under  deres  Tryllemagt,  og  dog  løsriver  man  sig  ikke.  Steppen 
og  Taigaen   er  Alvor,   men  Steppen   er  tavs,  Taigaen  er  talende. 

Hele  Vestsibirien  fra  de  polare  Tundraer  til  Kinas  Grænse,  fra 
Ural  til  de  barabinske  Sumpegne  —  et  Fladerum  5 — 6  Gange  saa 
stort  som  Tyskland  —  kan  man  i  Grunden  kalde  en  eneste  sam- 
menhængende Steppe,  som  fortsættes  Syd  paa  helt  ind  over  Turke- 
stan  og  Transkaspien. 

Mange  Fejltagelser  gør  man  sig  skyldig  i,  naar  man  tænker 
sig  Steppen.  De  fleste  forestiller  sig  en  fuldstændig  flad,  græs- 
bevokset  Slette,  blomstersmykket  om  Foraaret,  tør  og  kedelig  om 
Sommeren  og  saa  godt  som  ubeboelig  om  Vinteren. 

Ganske  vist  er  Steppen  i  Almindelighed  flad  eller  svagt  bølge- 
formet, men  den  kan  hæve  sig  til  ret  betydelige  Højder,  som  f.  Eks. 
ved  Semipalåtinsk,    uden   dog  nogensinde  at  antage  Karakter  af 
Bjærgland.    Jordbunden    er   heller   ikke   ens   over   hele   det  Ter- 
ræn, man  kalder  Steppen,  den  skifter  fra  den  frugtbareste  Ager- 
jord,   som    f.    Eks. 
den    is  lumske  Step- 
pe,  til   fuldstæ^ndig 
ubeboelige    Flyve- 
sandsflader      eller 
Saltørkener,     hvor 
intet  levende  —  det 
væTe  sigMennesker, 
Dyr  eller  Planter — 
kan  trives.  Og  hvad 
Plantevæksten    an- 
gaar,   saa  er  Step- 
pen ganske  vist  paa 
Hundred  Tusinder 
af  Kvadratverst  be- 
vokset med  fint,  kort  Græs,  men  ikke  ubetydelige  Strækninger  er 
bedækkede  med  Skov  eller  Birkekrat,  og  opdyrket  Agerland  breder 
sig  videre  og  videre  6d  over  den  grønne,  frugtbare  Del  af  Step- 
pen, alt  efter  som  Nybyggerbølgen  kommer  rullende  fra  Rusland. 
Men  den  Steppe,  som  gjorde  det  uudslettelige  Indtryk  paa  mig, 
var  ganske  vist  Græssteppen,  den  uendelige,  bølgeformede  Græs- 
flade, der  strækker  sig  Syd  for  Jærnbanen  imellem  Floderne  Ishim 
og  Irtysh. 

Rid  en  Dag  ud  i  Steppen,  hvor  Nybyggeren  endnu  ikke  er 
naaet  hen,  og  hvor  du  kun  kan  vente  at  møde  omstrejfende  Kirgi- 
sere  med  deres  Faarehjorder  —  rid  alene  med  din  Hund,  hvis  du 
har  en,  ellers  kun  med  din  lille  Steppehest,  som  du  har  købt  for 
50  Rubler.    Men   tag  Kompasset  i  Lommen,   thi   her  er  hverken 


Kameler  paa  Steppen. 

Vej  eller  Sti  i  Steppen,  kun  det  endeløse,  flade,  af  kort  Græs 
dækkede  grønne  Hav.  Rid  alene,  thi  da  vil  du  bedst  fornemme 
Steppens  sande  Karakter,  den  tavse  Alvor.  Din  lille  Kirgiserhest 
med  de  tungsindige  Øjne  i  det  store  Hoved  og  den  lange  Hals 
paa  den  magre  Krop  træder  blødt  og  lydløst  paa  det  korte  Græs. 
Jærnsko  har  aldrig  tynget  dens  faste  Hove.  Du  øjner  intet  levende. 
Det  eneste,  du  ser,  er  en  grøn  Flade,  som  er  uden  Ende,  og  en 
blaa  Kuppel  der- 
over. Du  føler  dig 
som  paa  Havet,  ale- 
ne i  en  Nøddeskal. 
Du  bliver  angst  for 
din  egen  Lidenhed, 
du  fylder  i  Steppen 
som  en  Synder  i 
Helvede.  Du  bliver 
alvorlig  og  falder  i 
Tanker  som  paa  Ha- 
vet. Og  Havet  taler 
dog,  men  Steppen 
tier.  Ingen  Fugle 
synger,  ingen  vilde 
Dyr  brøler,  Step- 
pen selv  siger  ingen 

Ting.     Stormer  det,  Kirgiserheste. 

flyver  Vinden  uden 

Sus  hen  over  Jorden  —  er  det  stille,  kan  to  Mennesker  raabe 
til  hinanden,  før  de  kan  ses.  Du  føler  din  egen  Lidenhed  som 
aldrig  før  i  dit  Liv,  og  dog  føler  du  dig  som  Hersker,  som  uind- 
skrænket Herre  over  disse  uendelige  Vidder,  og  i  overstrømmende 
Frihedsfølelse  sætter  du  din  Hest  i  Galop.  Hvorhen.?  Ligegyldigt! 
Fremad  eller  til  Siderne  er  uden  Forskel,  der  er  intet,  der  stand- 
ser noget  Sted,  men  heller  intet  Maal  at  ride  efter,  ikke  efter 
andet  end  ens  egen  Næse,  hvor  skæv  den  saa  er,  ikke  efter  andet 
end  for  at  prøve  at  finde  levende  Liv  eller  for  at  se,  hvad  der 
er  paa  den  anden  Side  den  Stribe  der  borte,  som  skiller  den 
grønne  Steppe  og  den  blaa  Kuppel  derover.    Din  gode  Hest,  som 

Rosenberg:  Sibirien.  lU 


146  NYT  LAND  FOR  JÆGERE  OG  TURISTER 

ikke  er  smuk,  samler  sine  tørre,  senede  Ben  og  sætter  af  i  Spring, 
den  er  hurtig  som  Vinden,  let  som  Hinden  og  udholdende  som 
en  Maskine.  Verst  efter  Verst  galoperer  den  uden  at  trættes  ud 
i  den  vide,  vide  Verden  af  grønt  og  blaat.  Da  skimter  du  langt, 
langt  borte  noget,  som  ligner  kæmpemæssige  Muldvarpeskud,  og 
du  drejer  Hesten  ned  derimod.  De  halvrunde,  jordbrune  Ge- 
vækster vokser  og  vokser,  og  du  opdager,  at  Muldvarpeskuddene 
er  Kibitker  i  en  Kirgiserlejr.  Imellem  Kibitkerne  dukker  Menne- 
sker, Kameler,  Heste  og  Faar  frem.  Ensomheden  synes  at  have 
strakt  sig  over  Dage  og  Uger,  og  du  glæder  dig  over  at  møde 
levende  Skabninger,  ligesom  den  glæder  sig,  der  opdager  et  Skib, 
efter  at  have  drevet  længe  om  paa  Havet. 

Steppen  er  et  Hav,  stivnet  da  det  kom  rullende  i  lange,  bløde 
Dønninger.    Steppen  ejer  Havets  Tiltrækning. 

Eller  rid  en  Midsommerdag,  hvis  du  kan  taale  en  stikkende, 
svidende  Sols  Straaler  ned  over  din  evropæiske  Hjærne  og  en 
ulidelig  Tørke  suge  dine  Porer  ud.  Rid  ud  paa  din  halvtreds- 
Rublers  Hest,  som  til  dette  Brug  er  mere  værd  end  dette  Aars 
Derbyvinder,  ud  i  Saltsteppen,  som  omgiver  Søerne,  der  ligger  Syd 
for  Omsk,  og  du  vil  her  i  dette  døde  Landskab  føle  Stilheden, 
Tavsheden,  Alvoren  endnu  stærkere  slaa  dig  i  Møde  end  fra  Græs- 
steppen. Saa  langt  Øjet  naar  kun  en  afsveden,  gispende  tør  Jord, 
bærende  spredte,  støvgraa  Artemisier,  som  nikker  dødstrætte  til 
hverandre,  gulgraat  Flyvesand  eller  udtørrede  Sumpe,  som  har 
efterladt  sig  et  hvidt  Saltkrystallag,  der  ligger  glinsende  og  gnit- 
rende  i  Solen  som  Rimfrost  over  en  Eng  en  Vintermorgen.  Ikke 
det  mindste  summende  Insekt  forstyrrer  Tavsheden.  Intet  levende 
kan  opholde  Livet  i  denne  Saltgryde.  Langt  borte  kan  du  maaske 
skimte  en  grøn  Oase  om  en  Ferskvandssø,  men  lige  saa  ofte  ser 
du  Sandsøjler  vandre  afsted  i  det  fjærne,  hvirvlet  op  af  de  Cy- 
kloner, som  rejser  sig  pludselig  i  disse  Egne. 

Steppen  er  en  Verden  for  sig  selv.  Kun  om  Foraaret,  naar 
Solen  efter  Tøbrud  kalder  en  Blomsterverden  frem,  smilende  og 
levende,  men  hele  den  lange  Vinter  og  den  korte,  hæftige  Som- 
mer tavs,  alvorlig,  uudgrundelig  som  Sfinksen  i  Ørkenen. 

Ogsaa  Taigaens  Natur  er  alvorlig.  Men  Taigaen  taler.  Dens 
tusindaarige  Cedre  og  Lærketræer  suser  højtidsfuldt,  dens  yppige 

Blomster  jubler,  vilde  Dyr  brøler  og  brummer,  piber  og  synger, 
og  Myriader  af  Insekter  spiller  op  paa  fme  Instrumenter. 

Spørger  man  mig,  hvor  finder  man  da  i  Sibirien  denne  mærke- 
lige Skov  med  dette  mærkelige  Navn,  kan  jeg  ganske  kort  svare: 
fra  Ob  til  Stillehavet,  fra  den  60.  Breddegrad  til  Kinas  Grænse. 
Selvfølgelig  dækker  uigennemtrængelig  Urskov  ikke  hele  denne 
uhyre  Flade,  men  med  faa  Afbrydelser  af  opdyrket  Agerland  eller 


raii;.icn. 


Sletteland,  finder  man  Taigaen  over  denne  Del  af  Sibirien,  for- 
trinsvis paa  begge  Sider  af  Ob,  i  Egnen  mellem  Tomsk,  Kusnezk 
og  Marinsk,  omkring  Baikal  og  i  Transbaikalien  og  Amurprovinsen. 
Verdens  største  Skovhav  findes  Nord  for  Baikal;  det  er  her  over 
2000  Kilometer  bredt. 

Der  er  to  Arter  af  Taiga,  den  sorte  <  og  *den  hvide«;  den 
første  bestaar  fortrinsvis  af  Naaletræer,  af  Fyr,  Gran,  Ceder  og  Lærk, 
den  sidste  fortrinsvis  af  Løvtræer,  Birk  og  Esp,  dog  blandet  stærkt 
med  Naaletræer.  Baade  Plante-  og  Dyrelivet  i  Taigaen  er  højst  ejen- 
dommeligt, rigt  paa  Former  og  meget  stærkt  udviklet,  hvad  de 
enkelte  Arter  angaar.    Et  Sidestykke  til  den  sibiriske  Taiga  findes 

10* 

endnu  kun  i  britisk  Nordamerika.  I  gamle  Dage  frembød  her  i 
Evropa  de  hercyniske  Skove  et  lignende  Naturbillede  som  nu  de 
sibiriske,  i  hvilke  den  urskovlige  Vegetation  indtil  vore  Dage  har 
bevaret  sin  oprindelige  Karakter  fuldstændig  ubeskaaren  og  ube- 
rørt. Endnu  længe  efter  at  Russerne  havde  bemægtiget  sig  Sibi- 
rien, var  hele  Østsibirien  bedækket  med  Urskov,  men  Skovbrande 
og  Plyndring  af  Skovene  har  allerede  forlængst  berøvet  Flodbred- 
derne deres  herlige 
Prydelse,  ogden  rus- 
siske Regering  bør 
træffe  strænge  For- 
holdsregler, hvisden 
—  nudalndvandrin- 
gen  ogsaa  begynder 
at  strække  sig  til  Øst- 
sibirien —  skal  kun- 
ne bevare  Taigaen. 
Skam  og  Skændsel 
over  Sibiriakerne, 
om  de  —  lige  som 
Grækerne  og  Spani- 
erne —  ødelæ^gger 
deres  stolte,  tusind- 
aarige  Skove!  Som 
allerede  tidligere 
omtalt  hugger  Folk, 
der  samler  Ceder- 
nødder, samvittighedsløst  gamle  Træer  om  for  at  faa  fat  i  Kog- 
lerne, og  Jægere  og  omstrejfende  Flygtninge  sætter  Hundreder  af 
Kvadratverst  i  Brand.  Ofte  har  jeg  fra  min  Floddamper  set  Sko- 
ven i  Brand  bagved  et  Par  Mænd,  som  ikke  syntes  mere  anfæg- 
tede af,  at  de  ved  deres  Letsindighed  og  Ansvarsløshed  forspildte 
Kapitaler  og  ødelagde  Guds  skønne  Natur,  end  at  der  blev  afrevet 
en  Tændstik. 

En  afbrændt  Skov  er  et  sørgeligt  Syn !  Jeg  elsker  Naturen  for 
meget  til  at  se  med  Ligegyldighed  derpaa.  Det  døde  Træ,  som 
staar  der  med  sine  nøgne,  krogede,  forkullede  Grene,  synes  mig 


Afbrændt  sammel  Cederskov. 

en  Martyr  for  Raahed  og  Ondskab.  Som  havde  Skoven  i  sin  Døds- 
stund bedt  om  Naade,  strækker  den  Tusinder  af  sorte,  forvredne 
Arme  besværgende  op  imod  Himlen. 

Rundt  om  i  Sibirien  træffer  man  disse  forkullede,  medynk- 
vækkende  Kæmper. 

Kun  til  Fods  kan  man  komme  frem  i  denne  sibiriske  Taiga, 
hvor  den  tusindaarige  Ceder  er  det  fejreste  Træ  i  Skoven,  hvor 
Bjørnen  er  Herre,  hvor  Fuglene  lever  i  paradisisk  Fred,  og  hvor 
de  eneste  Mennesker,  som  kommer,  er  flygtende  Fanger  eller  halv- 
vilde Jægere.  Og  raadeligt  er  det  ikke  at  begive  sig  ene  ind  i  Ur- 
skoven, hvis  man  ikke  dumdristigt  vil  udsætte  sig  for  at  ende  sit 
Liv  i  en  Bjærgkløft,  imellem  et  Par  styrtede  Træstammer,  som 
Aftensmad  for  en  Bjørn,  eller  Guderne  maa  vide  hvordan.  Selv 
til  Fods  og  i  veludrustede  Ekspeditioner  er  det  vanskeligt  at  trænge 
ind  i  Taigaen.  Naar  Skovens  Kæmper  nemlig  er  bleven  saa  gamle, 
at  de  har  faaet  Skæg,  naar  et  graat  Mos,  som  hægter  sig  fast  til 
Cedrens  og  Lærkens  Grene,  har  tæret  saa  læ^nge  paa  Træet,  at  det 
er  bleven  skørt,  lægger  Kæmpen  sig  en  Efteraarsdag,  naar  Stor- 
men farer  hylende  igennem  Skoven,  eller  en  Vinterdag,  naar  Sneen 
tynger  den  gamle  i  Knæ,  til  Hvile  paa  det  alentykke  Mos  ved 
dens  Fod.  Naboer  og  Frænder,  Patriarker  i  den  store  Familie, 
graaskæggede  og  gamle,  segner  om  ved  Siden  af  eller  lægger  sig 
uærbødigt  oven  paa  den  ærværdige  Kæmpes  Mave,  og  endelig 
svøber  ved  Foraarets  Komme  grønt  Mos  og  smaa,  røde  Blomster, 
Anemoner  og  Violer  og  Lillier,  Bregner  og  paraplystore  Skærm- 
planter sig  som  et  Liglagen,  skønnere  end  det  har  været  at  se  i 
noget  Gravkapel,  om  Taigaens  faldne  Storheder. 

Men  Moslaget  er  falsk  som  Hængedynd.  Hvert  Øjeblik  plum- 
per man  til  Halsen  i  Huller  mellem  Kæmpernes  hensmuldrende 
Ben.  Gennem  Grenefletværk  maa  man  hugge  sig,  over  Stammer 
maa  man  entre,  gennem  rivende  Strømme  maa  man  vade,  over 
Bjærgkløfter  maa  man  klatre.  Om  Natten  brummer  Bjørnen  om- 
kring Lejrbaalet,  og  Vildsvinet  og  Ulven  lusker  om,  hvor  man 
kommer  frem.  Men  ingen  Møje  synes  den  for  stor,  ingen  Fare 
synes  den  for  truende,  som  blot  én  Gang  har  kæmpet  sig  ind  i 
Taigaens  Tykninger.  Thi  Freden  i  denne  Skov,  Alvoren  over  disse 
Tusind  Aar  gamle  Træer,  Dyrelivet,   som   frit  og   paradisisk   har 

faaet  Lov  at  udvikle  sig  her,  P'loraen,  som  er  ny  og  overraskende*, 
og  Stemningen,  der  hersker  imellem  de  høje,  mørke  Stammer  — 
alt  dette  gør  den  sibiriske  Urskov  dragende,  lokkende,  besnærende. 
Arkadiens  gamle,  berømte  Skove,  som  de  græske  Digtere  besang, 
maa  have  været  som  Taigaen.  I  Taigaen  spiller  ogsaa  Pan  paa 
sin  Fløjte. 

Det  er  ingen  digterisk  Frase,  naar  jeg  taler  om  tusindaarige 
Kæmper.  I  de  gennemsavede  Stammer,  som  har  maattet  falde  for 
Jærnbanen  omkring  Baikalsøen,  har  jeg  talt  800  indtil  1000  Aar- 
ringe,  og  inde  i  Taigaen  har  jeg  mange  Steder  fundet  Stammer, 
som  var  mindst  en  halv  Gang  tykkere  i  Diameter.  Jeg  tror  at 
turde  sige,  at  der  i  den  sibiriske  Urskov  endnu  staar  Træer,  som 
har  staaet  der  paa  Kristi  Tid. 

I  Taigaen  som  paa  Steppen  greb  den  samme  Følelse  mig  — 
Følelsen  af  at  være  fuldkommen  fri,  uindskrænket  Hersker.  Man 
møder  intet  Menneske,  som  kan  gøre  én  Rangen  stridig,  man  har 
Følelsen  af  at  kunne  skalte  og  valte  med  Skoven,  som  man  vil. 
Men  hver  Gang  jeg  gled  ind  i  den  Tanke,  at  denne  højtidsfulde, 
alvorsfulde,  altid  syngende  og  talende  Urskov  var  ingens  og  alles, 
at  den  lige  saa  gærne  kunde  være  min  som  nogen  andens,  slog 
det  mig,  at  der  dog  var  én,  som  ejede  hele  Herligheden  —  Czaren. 

I  Modsætning  til  \'estsibirien,   der  ikke  ejer  nogen 

større  Tillokkelse  for  Jægeren  ud  over  den  Ekspedition  til  Ishavet, 
som  jeg  har  omtalt  i  Kapitlet  -Nord  paa«,  er  Taigaen  et  Eldorado 
for  den  dristige  Jæger,  og  hele  den  Del  af  Sibirien,  som  ligger 
Øst  for  Obfloden,  ejer  overhovedet  alt,  hvad  selv  den  mest  for- 
vænte Jæger  kan  ønske  sig  af  Dyre-  og  Fuglevildt. 

Hvor  rig  Altailandet  er  paa  Vildt,  skal  jeg  skildre  i  Kapitlet 
»Sibiriens  Svejts«,  og  Taigaens  Fauna  Vest  for  Baikal  slutter  sig 
nær  hertil.  Men  ogsaa  Nord  paa,  hvor  Taigaen  glider  over  i  lavere 
Skov,  er  Vildtbestanden  overordenlig  rig  navnlig  paa  Fugle.  Et 
Par  Eksempler  illustrerer  bedre  end  mange  Ord,  hvor  enorm  rig 
Fugleverdenen  er. 

I  Narymdistriktet  omkring  Obflodens  mellemste  Løb,  paa  den 
57.  til   60.  Breddegrad,   anrettes  der  ved  Efteraarstid  et  rent  ud 

*  I  det  Herbarium,  jeg  har  medbragt  fra  min  Sibiriensrejse,  fmdes  der  alene  fra 
Taigaen  flere  Hundrede  Planter,  hvoriblandt  en  halv  Snes,  jeg  ikke  før  har  set  omtalt. 


NYT  LAND  FOR  JÆGERE  OG  TURISTER 


151 


barbarisk  Masseslagteri  af  Ænder.  Distriktet  er  fyldt  med  Skove 
og  Søer,  og  kort  forinden  Borttrækket  samler  Ænderne  sig  i  store 
Flokke,  som  i  Tusmørket  trækker  fra  den  ene  Sø  til  den  anden. 
Heraf  benytter  Jægeren  sig.  Han  hugger  Lysninger  i  Skoven  imel- 
lem to  Søer  og  spænder  Næt  i  disse  Lysninger.  Ænderne  flyver 
i  Nættene,  Jægeren  griber  dem  én  for  én,  saa  hurtigt  han  kan, 
bider  Nakken  over  paa 
dem  og  kaster  dem  i  en 
Bunke,  og  naar  han  om 
Morgenen  gør  Nattens 
Fangst  op,  kan  han  som 
Regel  have  3 — 400  Æn- 
der. 


Fangsten    nedsaltes 


til  Vinterbrug. 

De  sibiriske  Musæer, 
hvoraf  hver  større  By  har 
sit,  ejer  i  Reglen,  trods 
iøvrigt  mange  Mangler,  en 
righoldig  Fuglesamling, 
som  giver  et  godt  Billede 
af  Sibiriens  uhyre  Rigdom 
paa  Svømme-,  Vade-  og 
Hønsefugle.  Ligeledes  kan 
man  hos  de  Jægere  og 
Præparanter,      som      har 

gjort    sig    det    til    et  Speci-  sibirisk  jæger. 

ale  at  fange  og  udstoppe 

sibiriske  Fugle  til  Evropas  Musæer,  fmde  Fuglesamlinger,  der  giver 
et  lille,  men  glimrende  Indblik  i,  hvad  dette  Jagtland  par  excel- 
lence huser  af  fjedret  Vildtbestand.  Alene  af  Ænder  og  Gæs  har 
jeg  i  én  saadan  Samling  i  Tjumen  set  nogle  og  tyve  Arter. 

Jeg  har  allerede  gjort  opmærksom  paa  det  formaalstjenlige  i 
at  købe  Vaaben  og  Ammunition  i  Sibirien.  Et  godt  Jagtgevær  er 
ganske  vist  dyrt  i  Sibirien,  men  man  slipper  for  de  mange  Vanske- 
ligheder, som  er  forbundet  med  at  føre  Vaaben  ind  i  Rusland.  En 
Buchsflint  vil  være  det  mest  praktiske  Jagtgevær,  saafremt  man 
ikke  vil  jage  stort  Vildt.    En  god  Revolver  af  ikke  for  lille  Kaliber 


152  NYT  LAND  FOR  JÆGERE  OG  TURISTER 

bør  ingen  savne  paa  en  Rejse  i  Sibirien,   hverken  Jægeren  eller 
Turisten. 

Om  den  øvrige  Udrustning  er  der  kun  at  sige,  at  for  enhver, 
som  agter  sig  længere  bort  fra  Alfarvej,  d.  v.  s.  fra  Jærnbanen 
eller  de  større  Floder,  vil  et  let  transportabelt  Telt  være  værdi- 
fuldt. Teltet  kan  man  altid  have  paa  sin  Tarantas.  Et  godt  Foto- 
grafiapparat, som  absolut  ogsaa  maa  være  indrettet  til  at  anbringes 
paa  Stativ,  bør  selvfølgelig  ingen  undvære.  Plader  og  Films  kan  faas 
i  alle  større  Byer.  Fødemidler,  passende  for  Ekspeditioner,  navnlig 
aldeles  fortræffelige  Fiskekonserves,  Biscuit,  The  etc.  faas  overalt. 
Til  Rejser  uden  for  Jærnbanen  benyttes  følgende  tre  Befor- 
dringsmidler: Floddamper,  Tarantas  og  Hest,  og  jeg  skal  her  nær- 
mere omtale  hvert  enkelt  af  disse. 

Floddamperen  er  overalt  i  Sibirien  af  samme  Type:  en  flad 
Hjulbaad,  indrettet  saavel  til  Passagerbefordring  som  til  Bugsering 
af  de  store  Lægtere.  Kun  meget  faa  er  udelukkende  Passager- 
dampere. Størrelsen  varierer  fra  20  indtil  250  indic.  Hestekraft. 
Den  langt  overvejende  Del  er  dog  fra  60  til  100  Hestekr.  Der 
er  tre  Passagerklasser,  hvoraf  ^die  Klasse  er  den  muntreste,  2den 
den  uappetitligste  og  iste  baade  for  dyr,  for  proper  og  for  kedelig 
for  Russere  i  Almindelighed,  iste  Plads  er  forrest  i  Skibet  og  be- 
staar  af  en  Salon,  en  Spisesalon  og  Passagerkamre  med  2 — 4  Plad- 
ser. Man  maa  selv  medbringe  Køjeklæder.  2den  Plads  er  agter 
i  Skibet,  og  ^die  Plads  optager  hele  Midtskibet.  Her  ligger  eller 
sidder  et  Par  Hundrede  Passagerer  i  én  stor  Familieseng  sammen 
med  deres  store  og  smaa  Børn,  med  deres  store  eller  smaa  Sorger, 
deres  Samovar  og  Cigaretter  og  alt  det  Marskandiserkram,  som 
en  Sibiriak  fører  med  sig  paa  en  Rejse.  Oven  over  Kahytterne 
er  der  et  Promenadedæk,  hvor  der  —  demokratisk  som  Russerne 
er  i  Bunden  —  ikke  gøres  Forskel  paa  Klasserne. 

Billetpriserne  er  billige  —  i  hvert  Fald  paa  denne  Side  af 
Baikal.  Eksempelvis  skal  jeg  næ^vne,  at  en  iste  Klasses  Billet 
Tobolsk — Omsk,  en  Rejse  paa  ca.  1  200  Verst,  som  varer  henved 
4  Døgn,  koster  8  Rubler  (16  Kr.).  Paa  Amur  er  Taksterne  der- 
imod betydelig  højere,  og  Betjeningen  og  Bekvemmelighederne  om- 
bord er  til  Gengæ^ld  saa  slette  som  mulig.  Køkkenet  i  de  sibi- 
riske Floddampere   er  ellers   rigtig  godt.    Kan   man  endelig  ikke 

faa  andet,  kan  man  altid  opdrive  frisk  Kaviar  og  Sterlet  —  hvilke 
Retter  dog  ikke  er  til  at  kimse  af  —  og  man  opvartes  af  et  Men- 
neske s  som  optræder  lige  paa  tværs  af  alle  mulige  andre  Opvartere  i 
Verden,  nemlig  i  —  Diplomatfrakke,  det  eneste  Klædningsstykke, 
som  hidtil  har  været  helligt  for  tjenende  Væseners  Efterstræbelser. 

Hvor  velsignet  hyggelig  og  behagelig  afvekslende  en  Flodtur 
i  Sibirien  end  er,  vilde  den  dog  blive  trættende,  saafremt  Anløb- 
ningen  af  større  og  mindre 
Landsbyer  og  Dampernes 
Forsyning  med  Brænde 
ikke  dannede  velkomne 
Afbrydelser  i  Hjulenes 
evindelige  Klap-Klap,  i 
Loddemandens  monotone 
RaabfraForstavnen:  Sjest 
polovina! '  —  »Vossjem!« 
—  »Pjat  polovina!«  osv. 
(»7V2!«  — »8!«  — )>=5V2!-) 
naar  han  med  sin  Stang 
maaler  Vandstanden,  og  i 
det  stadig  glidende  Billede 
af  to  Flodbredder  med 
Græs  eller  Skov,  stejle 
Skrænter  eller  flade  Vid- 
der og  forskellige  Folke- 
slag. 

Naar  Damperen  ved 
skingrende  Hyl  har  kaldt 
den  halve  By  paa  Benene,  svinger  den  op  mod  Strømmen  og 
lægger  sig  blidt  og  blødt  til  Hvile  op  imod  en  leret  Flodbred 
eller  en  Møgdynge,  dannet  af  Landsbyens  Gødning,  som  styrtes 
i  Floden,  da  man  endnu  ikke  har  lært  i  Sibirien,  at  Gødning  er 
Penge,  hvis  den  bliver  kørt  ud  paa  Marken  i  Stedet  for  i  Floden. 

Damperens  Ankomst  er  en  ikke  mindre  kærkommen  Afbrydelse 
i  den  lille,  graa  Træbys  aandsfortærende  Hverdagsliv.  Mændene  i 
rød  Bluse,  Kvinderne  i  skingrende,  blomstrede  Sirtseskjoler  og 
Børn  med  ikke  ret  meget  paa,  modtager  Damperen.    Sælgekoner 


Kvinder  sælger  Fødemidler  ved  en  Dampers  Ankomst. 

puffes  Og  trænges  for  at  komme  i  første  Række  ved  Landgangs- 
broen og  falbyde  deres  Varer:  Fløde  paa  Flasker  med  Brændevins- 
etiketten  endnu  siddende  paa,  Kvas  i  spandevis,  Æg  og  Brød, 
Fisk  og  Vildt,  udmærkede  Kniplinger  og  andre  fine  Kvindearbej- 
der, som  kan  købes  for  næsten  intet,  Cedernødder  og  Blaabær  og 
alt  muligt  andet  lige  op  til  —  Mammuttænder  og  smaa  Elfen- 
bensgenstande  udskaaret  deraf. 

Lige  saa  opmuntrende  som  Anløbningen  af  en  By  er  det  for 
Passagererne,  at  Damperen  lægger  til  ved  en  Brændestation.  Ime- 
dens Mandskabet  i  et  Par  Timer  slæber  Brænde  ombord,  kan  man 
foretage  en  lille  Tur  ind  i  Skoven  eller  lægge  sig  paa  Flodens 
mosbløde,  blomsterstrøede  Bred  med  Næsen  lige  op  i  det  lyse- 
grønne Tag  paa  Birkenes  slanke,  hvide  Søjler.  Det  er  et  ube- 
skrivelig festligt  og  tiltalende  Billede,  der  frembyder  sig,  naar 
Passagererne  uden  Standsforskel  saaledes  slaar  sig  ned  en  famille 
i  Skovbrynet. 

Regelmæssige  Passagerdampere  løber  i  Tidsrummet  medio 
Maj — Oktober  paa  følgende  Floder:  paa  Irtysh  fra  Tobolsk  til 
Semipalåtinsk,  paa  Ob  fra  Tomsk  til  Biisk,  paa  Jenissej  fra  Jenis- 
sejsk  til  Landsbyen  Sorokino,  nogle  Hundrede  Verst  Nord  for 
Minussinsk  (ved  Højvande  i  Foraarstiden  løber  Damperne  dog  helt 
op  til  Minussinsk),  paa  Amur  fra  Stretensk  til  Khabarovsk  og  fra 
Khabarovsk  til  Mundingen.  Endvidere  løber  Fragt-  og  Slæbedam- 
pere, som  ogsaa  medtager  Passagerer,  uregelmæssigt  ad  Irtysh — Ob, 
fra  Tobolsk  til  Tomsk,  og  ad  Flodsystemet  Irtysh — Ob  og  For- 
bindelseskanalen  imellem  Ket  og  Kass  fra  Tjumen  til  Krasnojarsk. 
Uregelmæssigt  løber  der  ogsaa  Dampere  paa  Angara,  Baikalsøen 
og  Selenga,  samt  paa  Amurs  større  Bifloder  Seja  og  Sungari. 

Til   Rejser  inde   i   Landet   benyttes   den   saakaldte 

Tarantels,  en  firehjulet  Vogn,  bestaaende  af  en  af  Vidier  flettet, 
med  Kalesche  forsynet  og  paa  fire  lange,  elastiske  Stænger  hvi- 
lende Kurv  eller  Kasse,  stor  nok  til  to  Mand  og  Bagage.  Til 
Kusken  er  der  en  lille  Buk  over  Forhjulene,  men  der  er  ingen 
Agestol  i  Kareten;  den  rejsende  tager  uden  videre  Plads  i  Bunden 
af  Vognen,  som  er  fyldt  med  Halm.  Desforuden  bør  man  selv 
medbringe  et  Par  Puder  til  at  anbringe  bag  Ryggen  for  at  afparere 
de  værste  Stød.  Thi  man  farer  ikke  lempeligt  i  et  sibirisk  Køretøj. 

En  Fjedervogn  vilde  klappe  sammen  som  en  Chapeau-bas  efter  en 
Times  Køretur  paa  det,  man  kalder  Landeveje  i  Sibirien. 

En  sibirisk  Landevej  er  nemlig  —  herfra  dog  undtagen  nogle 
ganske  faa  virkelige  Veje,  f.  Eks.  den  store  Vej  tværs  igennem  Si- 
birien og  Vejen  igennem  Altaibjærgene  —  ikke  andet  end  den 
Linie  mellem  to  Byer,  hvor  flere  Vogne  har  afsat  tydelige  Mærker 
i  det  bløde  Muld,  Hjulspor  ved  Hjulspor  ofte  i  indtil  en  Versts 
Bredde.  Efter  Regnskyl  er  denne  »Landevej  en  tyk,  bundløs 
Grød,  hvori  der  er  dejlig  blødt,  men  alt  andet  end  renligt  at  køre, 
og  i  tørt  Vejr  staar 
Hjulsporene  som 
dybe  Grøfter,  hen 
overhvilkedetstive 
Køretøj  skrumpler, 
hugger  og  slingrer 
som  et  Skib  i  Sø- 
gang. 

Alt  efter  den 
rejsendes  Formues- 
forhold  kan  der  væ- 
re spændt  2 — 6  He- 
ste forTa  ran  ta  sen.  ] 
Heste,  det  saakald- 
te  Trojkaspand,  er 
dog  detalmindelig- 
ste. Hver  Hest  be- 
tales med  nogle  faa  Kopek  pr.  Verst.  Hertil  kommer  Drikkepenge 
eller  »Thepenge«,  som  det  her  kaldes,  hver  Gang  man  skifter  Kusk. 

Intet  Hestepostvæsen  i  Verden  er  bedre  ordnet  end  det  rus- 
siske. Til  de  fjærneste  Egne  af  det  uhyre  Rige  i  Asien  kommer 
Posten  pr.  Hest  og  Vogn  saa  regelmæssig,  som  gik  den  pr.  Jærn- 
bane.  Paa  Poststationerne  kan  de  rejsende  faa  Tag  over  Hovedet, 
og  Postmesteren  er  forpligtet  til  at  skaffe  dem  Heste  til  Videre- 
befordring.  Om  han  imidlertid  gør  det,  er  en  ganske  anden  Side 
af  Sagen.  Et  almindeligt  Postpas,  som  enhver  rejsende  bør  løse 
for  paakommende  Tilfælde,  ignorerer  han  nemlig  fuldstændig.  Den 
rejsende  med  et  saadant  Pas  kan  faa  Heste,  naar  det  en  Gang 


■  1  -^  .  -^ 


j-  "■  i*«^i 


l'aiant.is. 


156 


NYT  LAND  FOR  JÆGERE  OG  TURISTER 


passer  Hr.  Postmesteren.  Og  det  passer  ham  i  Reglen  ikke,  før 
han  bliver  »smurt«.  Selv  et  Krone-Postpas,  der  udstedes  til  Offi- 
cerer, Embedsmænd  og  særlig  begunstigede  Privatpersoner,  sætter 
ham  ikke  i  hurtigere  Aktivitet,  hvis  man  ikke  forstaar  at  »raabe«. 
Denne  Kunst  er  imidlertid  enhver  Russer,  som  vil  gøre  sig  respek- 
teret, medfødt,  og  den  fremmede  har  ikke  været  længe  i  Sibirien, 
før  han  har  lært  Russerne  Kunsten  af. 

Det  er  utroligt,  hvad  man  kan  faa  udrettet,  naar  man  raaber 
op.    Det  er  omtrent  ligeg^idigt,  hvad  man  siger,   naar  man  bare 

brøler  højere  end  sin  Mod- 
part. Hvis  man  f.  Eks. 
skraaler  af  sine  Lungers 
fulde  Kraft  til  en  Post- 
mester: Tshto  takoje'^ 
Tæveunge!  Se  til.  Du 
kommer  afsted  i  den  mest 
susende  F'art  efter  Heste 
....  Tshto  ,takoje!  Du 
er  vist  ikke  rigtig  i  Ryg- 
gen! Nægte  mig,  Baron 
von  Skraalemikkel,  Heste. 
Uhørt!  Uhørt!  Bort  fra 
mine  Øjnes  Lys!  I  Løbet 

af  en  Time  vil  jeg  have  Heste,  hvis  Du  ikke osv.!    Bjere- 

gitjes !■"■'■"•'«  —  saa  vokser  der  Heste  frem  af  Jorden,  som  havde 
Aladdin  budt  Ringens  Aand  at  dække  Bord. 

Foruden  Postheste  kan  man  forøvrigt  ogsaa  faa  private  Heste, 
og  disse  er  af  mange  Grunde  at  foretrække,  de  er  baade  bedre 
og  billigere  end  Posthestene,  og  man  behøver  ikke  at  vente  paa 
dem.  Kusken  kender  altid  en  -Ven«,  hvor  man  kan  skifte  Heste. 
Hestene  er  spændt  for  Tarantasen  saaledes:  en  Stanghest  under 
et  højt,  klokkebehængt  Aag  i  Midten  og  en  løs-  Hest  paa  hver 
Side.    Stanghestens  Gangart  er  Trav,  Sidehestenes  Galop. 

Den  sibiriske  Bondehest  eller  Posthest,  eller  hvad  man  nu  vil 
kalde  dette  udholdende,  nøjsomme  og  brave  Dyr,  er  langtfra  nogen 


Mit  Køretøj  i  S\-dsibirien. 


*   >Hvad  vil  det  sige!"^     **  iTag  Dig  i  Agt! 

smuk  Skabning;  den  er  lille,  mager,  med  stort  Hoved  og  lang, 
tyndmanket  Hals,  tykmavet  og  med  fremstaaende  Hofteben.  Hertil 
kommer,  at  den  er  usoigneret,  og  at  den  hele  Sommeren  igennem 
—  hvilket  bliver  betragtet  som  Tegnet  paa,  at  den  er  en  ægte- 
Steppehest  —  er  overbroderet  med  Strimer  af  størknet  Blod,  som 
siver  ud  fra  smaa  Bristninger  i  Huden,  foraarsaget  af  Tørken  og 
Solen.  Men  løbe  kan  den,  og  det,  en  saadan  Hest  bliver  budt, 
er  næsten  utroligt.  Mine 
egne  Heste  har  ofte  løbet 
i  brændende  Sol  eller  styr- 
tende Regn  40 — 50  Verst 
(7 — 8  danske  Mil)  i  ustand- 
selig Trav,  hvorefter  de  — 
uden  at  faa  saa  meget  som 
en  DrikVand  ellerenMund- 
fuld  Hø  —  er  bleven  bun- 
det ude  i  Gaarden  5 — 6 
Timer.  Først  efter  den  Tid 
blev  de  fodrede  med  et 
tarveligt  Foder.  Og  mange 
forskellige  Mænd  har  for- 
talt mig,  at  den  sibiriske 
Hest  med  Lethed  kan  til- 
bagelægge indtil  1 00  Verst 
daglig. 

Det  er  ikke  noget  skønt  cu- ■  1  t^   1 

o  bibinsk  Kusk. 

Syn,   naar  et   Køretøj   af 

denne  Art  første  Gang  holder  for  ens  Dør.  Man  hensættes  ikke 
i  Begejstringstilstand  over  at  have  Hals  og  Haandsret  over  denne 
Ekvipage,  og  man  er  mest  oplagt  til  at  opgive  det  hele;  thi 
Hestene  ser  ud,  som  om  de  var  købt  i  en  billig  Legetøjshandel 
eller  at  have  en  Sengehest  til  Fader  og  en  Gedebuk  til  Moder, 
Vognen  er  tarveligere  og  umageligere  end  en  Skraldevogn,  og 
Kusken  er  et  bluseklædt,  skægget  Individ,  som  indgyder  lige  det 
modsatte  af  Tillid.  Man  skal  imidlertid  meget  snart  komme  til  at 
erkende,  at  alle  tre  Dele  danner  en  Enhed,  som  overgaar  Alver- 
dens andre  Køretøjer  med  Hensyn  til  Paalidelighed,  Hurtighed  og 

Udholdenhed,  men  ganske  vist  ogsaa  med  Hensyn  til  Umagelighed. 
EnTarantas  er  i  Virkeligheden  et  Marterinstrument,  indtil  man  lærer 
at  sidde  deri.  Dette  er  nemlig  en  Kunst,  som  maa  læres.  Under 
mine  første  Ture  var  jeg  —  ganske  vist  efter  en  ret  forceret  Kørsel  — 
saa  mishandlet,  at  jeg  i  flere  Dage  derefter  spyttede  Blod,  og  for 
at  faa  det  rette  Billede  af  en  DagsTarantastur  beder  jeg  mine  Læsere 
forestille  sig  en  Køretur  paa  i  => — 20  danske  Mil  hen  over  en  tør, 
leret  Pløjemark  i  en  stiv,  fjederløs  Vogn  og  i  et  Tempo,  som  vilde 
faa  en  Hest  paa  Traverbanen  til  at  blegne  af  Misundelse. 

Den  sibiriske  Kusk  er  en  herlig  Karl.  Man  betragter  ham  snart 
som  sin  gode  Ven.  Fra  Barnsben  har  han  hængt  paa  en  Buk,  og 
støt,  paalidelig,  aldrig  raadvild,  altid  munter,  altid  syngende,  snak- 
kende med  sine  Heste  som  en  Mor  med  sine  Børn,  driver  han  sit 
Trespand  frem  i  susende  Fart  over  Floder,  gennem  Sumpe,  over 
Stok  og  Sten  og  Forhindringer,  som  ingen  anden  kunde  faa  sine 
Heste  til  at  tage. 

Inden  man  begynder  paa  Turen,  maa  man  gøre  sig  det  saa 
mageligt  som  muligt  i  Kurven  med  et  Par  Puder  bag  Ryggen, 
en  Kuffert  under  hver  Arm  og  en  under  Knæerne,  og  selv  med 
denne  Afstivning  tumles  man  under  Kørslen  om  paa  den  respekt- 
stridigste Maade.  Kun  ved  at  holde  stadig  Øje  med  sin  Ven  paa 
Bukken,  undgaar  man  at  ryge  ud  af  Vognen.  Naar  man  nemlig 
ser  Kusken  stemme  sin  ene  Arm  imod  Kuskesædet  og  lette  sig 
halvt  op,  er  det  høje  Tid  at  samle  sine  Lemmer  ordenlig  sammen 
og  hægte  Lever  og  Lunge  og  andre  indvendige  Dele  forsvarlig 
fast.  Thi  i  næste  Sekund  suser  Vognen  enten  ned  i  et  Hul,  saa 
den  knager  i  alle  Sammenføjninger,  eller  den  hopper  en  Alen  fra 
Jorden,  som  skulde  den  lige  som  Profeten  Elias'  Ildvogn  flyve  til 
Himmels  med  det  samme.  Har  man  sat  over  en  særlig  slem  Hurdle, 
skæver  Kusken  om  til  Kurven  med  et  lille,  lunt  Glimt  i  de  gode 
Øjne  som  for  at  se,  om  Passageren  endnu  er  i  den.  Man  kan  ikke 
holde  en  Bog  saa  stille,  at  man  kan  læse  et  Ord,  man  kan  ikke 
stoppe  sin  Pibe,  langt  mindre  tænde  den,  man  kan  knap  nok  finde 
Munden.  At  man  kan  beundre  Naturen  under  denne  Heksedans, 
maa  synes  uforstaaeligt,  og  ganske  ufatteligt  maa  det  forekomme,  at 
man  kan  sove.  Ikke  desto  mindre  lærte  jeg  dog  —  da  jeg  var  ble- 
ven tilstrækkelig  udaset  —  nok  saa  nydeligt  at  sove  i  min  Tarantas. 

Behagelige  Afbrydelser  i  Kørslen  danner  Færgningen  over 
Floderne  og  Skiftningen  af  Heste  paa  Semskistationerne. 

De  sibiriske  Færger  er  højst  primitive.  De  bestaar  af  to  flad- 
bundede Pramme,  forbundne  og  overdækkede  med  en  Platform,  paa 
hvilken  Vognene  kører  ud.  Færgerne  drives  enten  af  Strømmen 
alene,  idet  de  fortøjes  paa  skraa  op  imod  Strømmen  i  en  lang 
Line,  som  kan  svinge  omkring  et  Anker,  udlagt  midt  i  Floden, 
eller  de  fortøjes  ved  en  kort  Line  og  et  lille  Hjul  til  et  over 
Floden  udspændt  Tov,  hen  ad  hvilket  Hjulet  kan  trille,  naar  Fær- 
gen lægges  skraat  i  Strømmen.  Den  almindeligste  Færge  over 
større  Floder  drives  dog  frem  ved  Hjul,  som  trækkes  af  fire  ulyk- 


Færge,  som  svinger  om  et  Anker. 

kelige,  hestelignende  Skabninger,  der  piskes  rundt  i  en  Heste- 
gang af  et  Par  Bødler,  der  hyler  og  fløjter  og  udstøder  Eder  for 
tyve  Mand. 

Der  er  ingen  Situation,  hvor  Mennesker  brøler  saa  højt  og 
skændes  saa  drabeligt  som  ved  et  Færgested.  Men  kun  den,  der 
ved,  hvilket  Forraad  af  grufulde  Forbandelser  og  haarrejsende 
Skældsord  en  Sibiriak  raader  over,  kan  danne  sig  et  Begreb  om 
Spektaklet  ved  et  sibirisk  Færgested,  naar  et  halvt  Hundrede 
Kuske  slaas  om  at  komme  ud  paa  en  Færge,  som  har  Plads  til 
højst  tyve  Vogne. 

Saa  meget  desto  fredeligere,  om  end  langt  fra  mindre  inter- 
essant, er  Livet  paa  Semskistationerne. 

En  Semskistation  er  et  Sted  i  en  Landsby,  hvor  der  altid  skal 
staa  et  eller  to  Værelser  rede  til  at  modtage  rejsende  Embedsmænd. 
Privatpersoner  kan  tage  ind  paa  disse  Stationer,  men  kommer  der 
en  brøsig  Embedsmand  —  og  det  hænder  i  Sibirien  —  bliver  den 

private  kastet  ud  af  sin  Seng.  En  Uniform  i  Sibirien  er  nemlig 
almægtig,  og  alle  Embedsmænd  er  uniformerede.  Det  er  forbløf- 
fende at  se  den  Virkning,  en  Uniform  udøver  paa  en  menig  Mand. 
Der  er  to  Klasser  Mennesker  i  Sibirien,  de  uniformerede  og  dem, 
som  ingen  Uniform  har.  Uniformerne  kan  gøre  alt,  hvad  de  lyster, 
de  andre  skal  fmde  sig  i  alt,  hvad  Uniformerne  vil.  Først  Uni- 
formerne,   saa   Uniformerne   en   halv  Snes   Gange   endnu   og  saa 

de  andre  . 
Værtsfolkene  paa  Sem- 
skistationerne  er  i  Reglen 
de  prægtigste  Mennesker 
under  Solen.    Naar  man 
om  Aftenen  efter  en  lang 
Dags  Rumletur  i  Tarantas 
naar  til  Stationen  for  at 
unde  sig  nogle  Timers  — 
for  saa  vidt  Utøj  tillader 
det  —  rolig  Søvn,  falder 
man    i    Almindelighed    i 
Armene  paa  en  tyk,  gam- 
mel Bondekone  og  hendes 
patriarkskæggede   Mand, 
som  aldrig  ved,  hvor  godt 
de  vil  gøre  det  for  en. 
Den  dampende  Samovar 
kommer  paa  Bordet,  og 
Konen  faar  travlt  med  at 
røre  Melkager  sammen  i  Potten,  som  trækkes  frem  fra  Spisekamret 
under  Sengen,  og  bage  dem  i  Asken  paa  Ovnen.  Theglassene  er 
uigennemsigtige  af  Snese  af  andre  Munde  og  Fingre,  som  har  be- 
nyttet dem,  og  Pandekagerne  smager  som  muggen  Klister.    Men 
naar  man  har  tilegnet  sig  den  Grad  af  Urenlighedssans,  som  for- 
liger én  med  alt,   hvad  der  kan  blive  budt  af  Uappetitlighed  i 
Sibirien,   hugger  man  ind  paa  Varerne  omkap  med  Kusken.    Og 
det  er  paa  en   saadan  Tur,   at  man  opdager,   hvad  The,   denne 
varmende,  opstrammende,  specifik  russiske  Drik,  dog  er  for  en  her- 
lig Stimulans  for  en  rejsende. 


Hiulfærse  med  Hestegang. 

Rejselivet  uden  tor 
Jærnbanen  er  —  trods 
Mangler  og  Besværlig- 
heder, eller  maaske  netop 
paa  Grund  heraf —  saare 
tiltrækkende  for  den  sø- 
gende, den  dristige  Jæger 
og  Turist. 

De  aller  gladeste  Min- 
der knytter  sig  for  mig 
dog  til  mineTarantasture. 
Der  er  over  denne  hals- 
brækkende Faren  hen  over 
man  forgæves  søger  i  det 

Og  den  befriende  Følel 
dugfrisk  Sommermorgen  ru 
Køretøj,  sine  egne  rapfode 
næppe  til  at  beskrive.    Ma 


Semskiværtstolk. 
Rosenberg:  Sibirien. 


Semskibtatiuii. 

Stepper  og  Bjærge  den  Vildskab,  som 
mondæne  europæiske  Turistliv. 
se,  som  griber  én,  naar  man  en  tidlig, 
Iler  ud  i  den  vide  Verden  med  sit  eget 
de  Heste  og  sin  egen  muntre  Kusk,  er 
n  maa  føle  dette  selv.  Hvor  kan  man 
tale  med  den  blinde  om 
Farverne  og  med  den  døve 
om  Musik! 

Blot  Lyden,  som  om- 
giver en  Tarantas,  stem- 
mer Sindet  friskt  og  mun- 
tert. Hestenes  Prusten, 
Klokkernes  lystige  Kling- 
ren  og  den  ejendomme- 
lige Kombination  aflange 
melodiske  Hyl,  smaa  stak- 
kerede  Fløjt  og  venligTil- 
tale,  hvormed  Kusken  dri- 
ver sine  Heste  frem,  fal- 
der sammen  til  den  fest- 
ligste Musik. 

Endnu  lyder  for  mine 
Øren  som  et  Refræn,  jeg 
aldrig   vil   glemme,    min 
11 

Ven  Kuskens:    »A- 
dig  lille  sorte  min 


!    Ojé — ojééé! 
-  A — a — a — a ! 


dufter  i  Stalden  derborte!  Lugter  du  det? 


Pfyi!  Pfyi!  —  Rap 
—  Lille  Due,  Høet 

Hej !  Hopsa! 

—  Skik  dig,    brune!    Kæresten  din  slog  op  med  dig,   hvis  hun 

saa  dig  lunte  saadan  af! Pfyi!   Pfyi! A — a!  — 

Ojééé !« 


Udrustet  til  Langfart. 

HVEM  er  den  Rytter,  som  kommer  derude  i  rasende  Firspring 
over  Steppen? 

Hest  og  Rytter  ser  ud  som  én  Skabning,  som  en  Kimære,  der 
flyver  hen  over  Jorden  med  en  lang  Støvhale,  der  hales  ud  i  det 
uendelige,  efter  sig.  Som  en  Sky,  der  kommer  trækkende  over 
Himlen,  vokser  han  Sekund  for  Sekund.  Nu  ser  man  ham  tydelig 
staaende  i  Bøjlerne,  højt  over  den  lille  Hests  høje  Sadel,  hans 
flagrende  Kofte,  hans  lange  Læderstøvler,  der  er  klemt  fast  ind 
til  Hesten;  og  man  ser  hans  tyndskæggede  Mongolansigt  under  et 
uhyre,  sydvestlignende,  pelskantet  Hovedtøj,  som  dæ^kker  hele  Ho- 
vedet, fra  Ørene  til  langt  ned  ad  Nakken.  Han  er  ikke  nogen  smuk 
Rytter,  men  han  er  som  skabt  til  at  hænge  paa  en  Hesteryg,  selv 
om  det  skulde  være  med  Hovedet  nedad,  han  er  dristig,  der  lyser 
Vildskab  ud  af  hele  Skikkelsen,  og  han  flyver  hen  over  Steppen 
som  en  Svale  i  Luften.  Man  følger  ham  med  Øjnene,  som  man 
følger  en  enlig  Rovfugl  under  Skyerne,  indtil  han  forsvinder  langt 
ude  i  den  afsvedne,  tørre  Steppe  paa  samme  Maade,  han  kom, 
som  et  Syn  paa  Havet,  som  et  >  Fata  morgana«  i  Ørkenen,  som 
noget  man  ikke  rigtig  kan  forstaa  hører  Virkeligheden  til. 

Man  skal  se  Kirgiseren  paa  Steppen  helst  langt  fra 

fast  beboede  Steder,  lige  som  man  skal  se  en  Beduin  i  Ørkenen 
og  ikke  uden  for  en  Ølknejpe  i  Cairo.  Steppen  —  d.  v.  s.  det 
mægtige  Terræn,  som  ligger  Syd  for  Jærnbanen,  Nord  for  Turke- 
stan  og  imellem  Tobol  og  Irtysh  —  er  Kirgiserens,  den  rigtige, 
fribaarne,  nomadiserende  Steppesøns  Hjemstavn,  her  er  han  sig 
selv,  her  er  han  Herre,  her,  hvor  hans  Vugge  har  hængt  ved  hans 
Moders  Sadelknap,  og  hans  Græstørvgravhøj  en  Gang  skal  ligge, 
her  trives  han,  omgivet  af  sine  fortræff'elige  Heste,  sine  melankolske 

11* 

Kameler,  sine  Fedthalefaar  og  sine  smaa  buttede  Kvinder.  I  Om- 
egnen af  Byerne,  og  navnlig  i  Egnen  om  Kirgisersteppens  Hoved- 
byer ved  Jærnbanen,  Omsk  og  Petropovlosk,  er  Kirgiseren  kun 
en  Afglans  af  en  ægte  Steppesøn,  et  forfaldende,  ynkeligt  Med- 
lem af  et  Folkeslag,  som  gaar  sin  Undergang  i  Møde. 

Russernes  ejendommelige  Assimilationsevne  har  jeg  allerede  et 
Par  Gange  berørt.   De  Urfolk,   Russerne  kommer  i  Berøring  med, 

mister  forbavsende 
hurtig  deres  Sær- 
egenheder, de  op- 
suges i  det  ny  frem- 
trængende Folk  og 
optager  —  maaske 
netop  fordi  Russer- 
ne ikke  paatvinger 
dem  deres  Kultur 
—  hurtig  russisk  Re- 
ligion, russisk  Klæ- 
dedragt, russisk  Le- 
vevis etc.  —  med  et 
Ord,  de  russificeres. 
Kirgiserne  maaske 
hurtigere  end  de 
andre  asiatiske  Fol- 
keslag, og  Grunden 
hertil  er  vel  dels 
den,  at  —  naar  Ta- 
Kirgiserne  er  i  den  mest  direkte  Berøring 
med  Russerne  i  Sibirien,  dels  ogsaa,  at  der  i  Kirgiserens  Karakter 
er  ringere  Modstandskraft,  og  endelig  men  ikke  mindst,  at  en  meget 
stor  Del  af  Steppens  Børn  er  saa  ugudelig  fattige,  at  de  fore- 
trækker at  leve  som  faste  Agerbrugere  frem  for  at  dø  af  Sult  som 
fri  Nomader. 

Alt  efter  som  de  russiske  Nybyggere  trænger  frem  fra  Nord 
og  omdanner  Kirgisersteppens  Græsflader  til  Agerland,  fortrænges 
Kirgiserne  lidt  efter  lidt  som  Indianerne  paa  Prærierne.  Eller 
Kirgiserne   tvinges  til   at  blive  Agerdyrkere  som  Russerne,   fordi 


Kirgisergmve  p.ia  Steppen. 


tårerne   undtages 

Betingelserne  for  at  leve  som  Nomade  selvfølgelig  bliver  ugunsti- 
gere efter  som  Russerne  tager  de  bedste  og  frugtbareste  Egne  af 
Steppen  ind  til  Opdyrkning  og  lader  Kirgiserne  beholde  Saltstep- 
perne og  de  sydlige,  græsfattige  Egne. 

Men  Kirgiseren   egner  sig  lige  saa  lidt  som  Kalmukken,   Bu- 
ræten  og  Indianeren  til  at  være  Agerdyrker.  Nomadeblodet  flyder 


Kirgiset  fyrster. 


i  hans  Aarer,  og  det  er  et  Brud  med  hans  Natur  at  opgive  selv 
den  usleste  Tilværelse  som  Nomade  for  en  tilsyneladende  sorgfri 
Tilværelse  som  Agerdyrker.  Kirgiseren  er  fribaaren,  han  elsker 
Nomadelivet,  og  i  umiddelbar  Følelse  af,  at  det  var  Opgivelsen  af 
det,  det  gjaldt,  kæmpede  han  længe  en  rasende  Kamp  imod  det 
fremtrængende  Russerrige.  Først  et  Par  Aarhundreder  efter  at 
Jermak  havde  slaaet  Tatarerne,  og  Vestsibiriens  andre  Folkeslag 
havde  underkastet  sig,  faldt  ogsaa  Kirgiserhorderne  tilføje.  Men 
endnu  langt  ind  i  i8-Aarhundredet  var  der  dog  stadig  Uro  paa 
Kirgisersteppen. 

Saa  længe  det  kun  var  Kosakker,  som  bosatte  sig  paa  Step- 
pen, skete  der  dog  ikke  nogen  synderlig  Forandring  i  Kirgisernes 
fri  Nomadeliv,  og  i  kolonisatorisk  Henseende  var  Kosakkernes 
Komme  endog  kun  til  Skade  for  Russerriget,  thi  hæve  Kultur- 
niveauet kan  Kosakkerne  ikke,  de  kan  lære  den  Befolkning,  de 
kommer  i  Berøring  med,  at  drikke,  spille  Kort  og  andre  Laster, 
men  meget  sjældent  Dyder. 


M^V^ll^ 


Hoppen  malkes. 


Saa  meget  hurtigere  er  imidlertid  Forvandlingen  af  Kirgiseren 
fra  Nomade  til  Agerdyrker  foregaaet  i  de  sidste  20  Aar,  efter  at 
russiske  Bønder  har  nedsat  sig  som  Nybyggere  paa  Steppen.  Endnu 
lever  dog  selvfølgelig  den  ganske  overvejende  Del  af  Kirgiserne 
som  Nomader.  Men  de  gamle,  adelbaarne  Slægter  med  Ahner, 
der  er  lige  saa  talrige  som  Faarene  i  deres  Hjord,  m.ed  de  for- 
nemme Kibitker,  de  mange  Koner  og  Penge  paa  Kistebunden,  de 
har  trukket  sig  længere  Syd  paa,  og  kun  her  kan  man  finde  den 
fri  Nomade  i  ubesmittet  Naturtilstand. 

Disse  Nomade-Patriarkers  Rigdom  er  deres  Kvæghjorder  — 
deres  Stolthed  er  deres  Kibitker.  Hans  Dyr  giver  ham  alt,  hvad 
han  behøver  til  sig  og  sin  Families  Beklædning  og  Ernæring.  Kød 
faar  han  af  sine  Heste  og  Faar,  Mæ'lk,  hvoraf  han  tilbereder 
Kumys,  Airan  og  k'urt'''\  faar  han  henholdsvis  af  sine  Hopper, 
Køer  og  Geder,  Klæ'der  og  Filttæpper  til  Kibitken  forfæ^rdiger 
han  af  Gede-,  Faare-  eller  Kameluld,  forskelligt  Bohave  og  Hus- 


Kamelkøretøj. 


holdningsredskaber  laver  han  af  tørrede  Heste-  og  Oksehuder,  og 
Brændsel  faar  han  af  tørret  Ko-  og  Hestegødning.  Hertil  kommer, 
at  han  i  sin  prægtige  Hest  har  et  Befordringsmiddel,  som  over- 
gaar  alle  andre  paa  Steppen,  og  at  Kamelen  er  et  fortræffeligt 
Lastdyr,  som  i  Nødsfald  ogsaa  kan  benyttes  som  Træk-  og  Ridedyr. 

*  Kumys  og  Airan  er  spiritusholdige  Drikke,  tilberedt  henholdsvis  af  Hoppe- 
og  Komælk,  der  er  bragt  til  Gæring  og  destilleret.  Nydt  iskold  er  navnlig  Kumys 
velsmagende  og  forfriskende;  den  er  tillige  styrkende  og  sund  for  P'olk  med  Mave- 
og  Brystsygdomme.  Kirgiserne  forhandler  Kumys  i  alle  større  Byer,  og  flere  Steder  i 
Vestsibirien  findes  rene  Kumvskuranstalter.  Kurt  er  en  Slags  Ost,  tilberedt  af  Gedemælk. 

Kifiiiserhestcn  er  uanselig,  men  det  er  ogsaa  dens  eneste  P>jl. 
Den  er  et  Mellemled  imellem  den  lille  kluntede  mongolske  Klep- 
pert og  den  turkmenske  Fuldblodshest,  lille,  knap  1,58  Meterhøj, 
med  kort  Ryg,  stort,  langt  og  udtryksfuldt  Hoved,  smaa  opret- 
staaende  Øren,  huet  Snude  og  vidt  opspilede  Næsebor,  ludende 
Hals,  mægtig  udviklet  Brystkasse,  bredt,  stærkt  Kryds  og  tørre, 
senestærke  Ben  med  flad,  haard  Hov.  Kirgiserhesten  er  hurtig  og 
næsten  utræ^ttelig,  haardfør  som  ingen  anden  Hest  og  nøjsom  som 
en  Kamel  i  Ørkenen. 

Kirgiseren  byder  sin  Hest,  hvad  ingen  anden  Rytter  vilde  eller 
kunde  byde  sit  Dyr.  Han  tilbagelægger  paa  sin  Hest  100 — 150 
Verst  (20 — 2'5  danske  Mil)  med  kun  korte  Hvil  og  uden  Foder  i 
10 — 12  Timer,  og  Hestesportsmænd  i  Omsk  har  fortalt  mig,  at  Kir- 
giserheste  ved  Væddeløb  kan  tilbagelægge  20  Verst  i  en  halv  Time. 

Som  Følge  af  disse  enestaaende,  fortræft'elige  Egenskaber  be- 
nyttes Kirgiserhesten  da  ogsaa  af  de  fleste  russiske  Kosakregimenter, 
og  nu,  da  Jærnbanen  hurtig  kan  befordre  hele  Ladninger  af  disse 
Heste  ikke  blot  til  evropæisk  Rusland  men  ogsaa  til  de  evropæiske 
Markeder,  er  der  næppe  Tvivl  om,  at  denne  Hest  Tid  efter  anden 
vil  finde  god  Afsætning. 

Saavel  Sommer  som  Vinter  holdes  Hestene  i  løse  Flokke  ^»7"^- 
huner«),  de  løber  frit  omkring  —  for  saa  vidt  man  kan  kalde  en  højst 
komisk  Humpen  afsted  med  sammenkoblede  Forben  for  Løb  — 
og  maa  selv  sørge  for  Føden,  enten  saa  Sol  og  Tørke  har  afsvedet 
Steppen,  saa  den  er  bar  som  en  skoldet  Gris,  eller  Vinteren  har 
begravet  hver  grøn  Spire  under  et  3  Fods  Snelag.  Om  Sommeren 
plages  de  stakkels  Dyr  af  Fluer,  Støv  og  Blodbylder,  som  springer 
og  efterlader  Blodstrimer,  der  kan  dække  Dyret  saa  tæt,  at  det 
ser  ud,  som  var  det  dyppet  i  Blod  og  derefter  stillet  til  Tørring 
i  Solen.  Om  Vinteren  lider  Dyret  endnu  mere  af  Sne,  Kulde  og 
Sult,  og  under  de  frygtelige  Snestorme,  de  saakaldte  Buraner,  som 
endog  skal  kunne  blinde  og  dræbe  Mennesker  lige  uden  for  deres 
Huse,  gaar  Tusinder  af  Kirgiserheste  til  Grunde,  og  en  velhavende 
Kirgiser  kan  en  Nats  Buran  gøre  til  en  fattig  Mand.  Humboldt 
fortæller,  at  en  eneste  Buran  i  1827  paa  Saratovasteppen  gjorde 
det  af  med  10,500  Kameler,  280,000  Heste,  13,000  Stkr.  Horn- 
kvæg og   1,000,000  Faar. 

Kirgiseren  er  ingen  smuk  Rytter  —  i  Sammenligning  med 
Tsherkesseren,  der  sidder  til  Hest  som  en  ung  Gud,  er  han  endog 
nærmest  styg.  Men  han  er  en  beundringsværdig  dristig  Rytter, 
og  de  unge  Kirgiserpiger  giver  ham  ikke  meget  efter  i  Ridefær- 
dighed. Der  er  æventyrlig  Glans  og  Vildskab  over  Kirgiserens 
Ridt,  endskønt  der  i  hans  Karakter  i  andre  Henseender  uden  Tvivl 
er  mere  Fejghed  end  Mod.   At  se  ham  springe  paa  Ryggen  af  en 


iMriJisciiiNrdc. 


af  de  halvvilde  Heste,  at  se  den  rasende  Kamp,  som  opstaar 
imellem  Mennesket  og  Dyret,  og  tilsidst  se  ham  jage  ud  i  Steppen 
som  en  Rovfugl  over  en  Hare,  er  et  Syn,  man  aldrig  glemmer. 
Jeg  har  ikke  selv  set  det,  men  det  er  meddelt  mig  af  fuldt 
troværdige  Mænd,  som  har  levet  blandt  Steppens  Befolkning,  at 
Kirgiseren  kun  sjældent  jager  Ulven  med  Skydevaaben,  men  at 
han  jager  den  til  Døde  paa  sin  Hest.  Med  sit  Blik,  der  er  som 
Falkens,  finder  han  et  Ulvespor  i  Steppen  og  kun  bevæbnet  med 
en  Stok  gaar  han  derefter  paa  Jagt  efter  det  forhadte  Dyr.  Med 
vilde  Hyl,  som  kalder  hans  Kammerater  og  Jagtfæller  til,  sætter 

han  afsted  efter  Sporet.  Finder  han  Ulven,  begynder  det  mærke- 
lige Kapløb,  som  ender  med,  at  Ulven  efter  en  Løbetur  paa  lo — 1 5 
Verst  paa  Hundefac^on  kaster  sig  ned,  med  aabent  Gab  og  hængende 
Tunge  afventende  sin  Skæbne.  Et  Slag  med  Stokken  over  Snuden 
eller  i  Hovedet  er  tilstræ^kkelig  til  at  dræbe  Ulven,  og  sejrsstolt 
galoperer  Kirgiseren  tilbage  til  sine  Kammerater  med  Byttet 
slæbende  efter  sig  som  Jagttrofæ. 

Jeg  saa  en  Gang  i  Tivoli  noget,  som  kaldtes  en  Kir- 

giserkaravane.  Herre  Gud  for  Ynkelighed!  Jeg  hader  »Karavaner« 
af  et  oprigtigt  Hjærte.  De  forkludrer  alles  Begreber,  først  og  frem- 
mest Publikums  og  dernæst  »Karavane  medlemmernes.  Hvilke 
Begreber  om  danske  Kvinder  tror  man  f.  Eks.  de  repektive  Be- 
duinere.  Kinesere  og  Kirgisere  og  lignende  bedaarende  Mandfolk 
er  rejst  hjem  med  efter  en  Sommers  Ophold  i  Kjøbenhavn.  Og 
hvilket  Begreb  om  den  sibiriske  Steppes  fribaarne  Søn  har  Kjøben- 
havnerne  dog  modtaget  af  Karavanen  i  Tivoli.  Hvis  den  Lazzaron, 
som  galoperede  rundt  for  et  undrende  Tivolipublikum  paa  en 
bovlam,  russisk  Steppehest,  er  bleven  taget  for  en  Kirgiser,  saa 
Vorherre  bevare  mig  for  de  Begreber,  der  hersker  her  angaaende 
»det  ny  Amerikas«  Indianere.  Og  jeg  beder  alle  gode  Magter 
hjælpe  mig  til  at  holde  det  glade  Vanvid  borte  fra  Tivolidirektionen 
og  fra  alle  mulige  andre  Direktioner,  som  har  Lyst  til  at  vise 
»Karavaner«  frem. 

Man  kan  ikke  rive  en  Kirgiser  ud  af  Steppen  og  sætte  ham 
ind  i  Tivoli.  Man  kan  ikke  en  Gang  gøre  ham  fra  Nomade  til 
Agerdyrker  ude  paa  hans  egen  Steppe,  uden  at  hans  Karakter  og 
Natur  forandres.  Knæk  Vingerne  paa  en  Jagtfalk  og  lad  den  sidde 
og  æde  Mus  i  et  Markedstelt,  og  fortæl  saa,  at  det  er  et  naturtro 
Billede  af  denne  stolte  Fugls  Liv.  De  naiveste  vil  ikke  lade  sig 
binde  det  paa  Ærmet.  Men  »Kirgiserne«  i  Tivoli  tager  man  for 
gode  Varer. 

Nej,  man  skal  se  Kirgiseren  ude  paa  Steppen,  helst  om  Som- 
meren i  hans  Kibitke,  omgivet  af  sin  Hjord.  Der  er  han  sig  selv. 
Hans  Stolthed  er  Kibitken  eller  Kibitkerne,  thi  baade  Antallet  og 
Udstyrelsen  af  disse  mærkelige.  Muldvarpeskud  lignende  Boliger 
spiller  med  i  Bedømmelsen  af  en  Kirgisers  Formuesomstændig- 
heder.    Efter  den  lange,  strænge  Vinters  Dvale  i  det  faste,  tilrøgede 

Blokhus  i  den  lune  Floddal,  hvortil  han  trak  sig  tilbage  ved  den 
første  Sne,  vaagner  Kirgiseren  og  hans  Dyr  til  nyt  Liv  ved  For- 
aarets  Komme.  Hans  Dyr,  som  er  udhungrede  og  vaklende  paa 
Benene,  faar  ny  Kræfter  af  det  friske,  saftige  Græs,  hans  Heste 
vrinsker  og  parrer  sig  i  overstrømmende  Livslyst,  hans  Hornkvæg 
brøler  og  leger  som  Harer  i  en  Plovfure,  og  hans  uoverskuelige 
Faareflokke  æder  sig  fede  og  tykhalede.  De  smaa  buttede  Kvin- 
der med  de  smukke 
Øjne  ogTænder  rej- 
ser Kibitkerne  ved 
den  saftigste  Græs- 
gang, og  Somme- 
rens fri  Nomadeliv, 
som  man  kunde  mis- 
unde Kirgiseren, 
begynder. 

Kibitken  er  cir- 
kelrund, 5 — 6  Me- 
ter i  Diameter, 
den  er  dannet  af 
Tremmeværk,  der 
kan  klappes  sam- 
men som  en  Saks, 
og  beklædt  med  tyk- 
ke Filtplader.  Det 
kuplede  Tag  ligner 
et  Vognhjul  med 
utallige  Eger,  som  udgaar  fra  en  Ring  i  Midten,  hvilken  er  ca. 
3  Meter  over  Jorden.  Ogsaa  Taget  er  bekla^dt  med  Filtplader,  som 
bindes  fast  til  Træværket  med  Baand  indvendig  og  med  Tove  ud- 
vendig. En  almindelig,  lav  Trædør,  som  er  anbragt  i  det  Verdens- 
hjørne, der  vender  imod  Mekka,  fører  ind  til  Kibitken. 

Prisen  for  en  »raa«  Kibitke  er  kun  40 — 100  Rubler,  og  da 
selv  en  saadan  Kibitke  er  en  udmærket  Sommerbolig,  og  da  100 
Rubler  just  ikke  kan  siges  at  være  meget  for  en  hel  transpor- 
tabel \'illa,  har  jeg  ofte  set  Russere  og  fremmede  ligge  paa 
Landet    i  Kirgiserkibitker.  En  velhavende  Kirgisers  fuldt  udstyrede 


Kibitke.    I'oran  Kibitken  en  Falkejæger. 


172 


»DET  NY  AMERIKAS«  INDIANERE 


Kibitke,  som  indvendig  er  prydet  med  kostbare  Tæpper  og  Hynder, 
vurderes  imidlertid  ofte  til  3 — 4  Gange  ovennævnte  Pris.  Paa  vort 
etnografiske  Musæum  findes  der  forøvrigt  en  Kibitke,  som  Premier- 
løjtnant Olufsen  har  medbragt  fra  en  af  sine  Rejser  i  Centralasien. 
Kirgiserkvinderne  forfærdiger  selv  hele  Kibitken.  Tove  fletter 
de  af  Hestehaar,  Baand  af  Kameluld,  Tæpper  væver  de  af  Gede- 
og  Faareuld,   og  det  vigtigste  af  det  hele,  Filten,   forfærdiger  de 

af  Faareuld. 

Der  er  Fest  i 
Kirgiserlejren,  naar 
en  af  Kibitkerne 
skal  have  lavet  ny 
Tæpper.  Det  er 
gammel  Skik,  atalle 
LejrensKvinderdel- 
tager  i  Arbejdet,  og 
sometkirgisiskOrd- 
sprog  siger:  *Alte 
Kun  asch  bolsan  ata 
Kådende  umutna,« 
hvilke  Ord  betyder: 
»Hellere  sulte  i  seks 
Dage  end  svigte 
Fædrenes  Skikke!« 
overholdes  Skikken 
ubrødeligt.  Paa  den 
fastsatte  Dag  samles 
Lejrens  Kvinder  i  den  Kibitke,  hvor  Arbejdet  skal  foregaa.  Først 
begynder  Kvinderne  med  Stokke  at  bearbejde  Ulden,  som  er  bredt 
ud  paa  tørrede  Oksehuder,  hvorefter  den  saaledes  valkede  Uld 
dyppes  i  koghedt  Vand  og  omhyggelig  bredes  ud  i  et  jævnt  Lag 
mellem  to  Maatter.  Maatterne  og  Ulden  rulles  sammen  til  en  mæg- 
tig Pølse,  ombindes  med  Snore,  og  nu  begynder  der  et  Skuespil, 
som  i  Munterhed  og  Glæde  ikke  overgaas  af  Vinhøstens  aller 
lystigste  Perioder.  Den  drabelige  Rullepølse  befæstes  saaledes 
imellem  to  Tove,  at  den  frit  kan  trille  rundt.  Kvinderne  spænder 
sig  for  Rullen,  nogle  løber  bagefter  og  skyder  paa  med  Fødderne, 


Det  indre  af  en  Kibitke. 

Og  saa  gaar  det  i  fuld  Fart  ind  imellem  Kibitkerne,  hvor  Høns 
og  Gæs  og  Hunde  og  Børn  flygter  forskrækkede,  og  hvor  Mændene 
staar  og  ser  til,  ivrigt  opmuntrende  Kvinderne  til  at  hænge  i,  og 
fra  Lejren  trilles  videre,  helt  ud  i  Steppen,  hvor  den  leende  og 
fjasende  Kvindeskare  med  deres  flagrende  hvide  Hovedklæder 
og  den  trillende  Rulle  imellem  sig  ligner  en  Flok  Maager,  som 
slaas  om  et  Stykke  Brød. 


IJvl  paa  Steppen. 

Naar  Ulden  har  været  trillet  en  lille  Mils  \'ej,  kommer  Kvin- 
derne atter  tilbage  til  Kibitken  og  pakker  den  ud.  Den  er  da 
bleven  til  en  fast,  flad  Kage,  som  for  at  opnaa  den  fornødne  Tæt- 
hed endnu  flere  Dage  i  Træk  under  stadig  Fugtning  bearbejdes 
med  Albuerne.  Endelig  lægges  Filtpladen  til  Tørring  uden  for 
Kibitken. 

Kibitken  er  Midtpunktet  for  hele  Kirgiserens  Liv,  her  fødes 
han,  her  vokser  han  op,  og  her  nyder  han  sin  huslige  Lykke  i 
Form  af  en  eller  flere  (dog  sjælden  flere)  Koner,  som  hurtig  ældes 
og  kommer  til  at  ligne  Pulverhekse,  og  talrige  Børn,  som  er  yndige 
at  skue,  naar  de  ikke  er  alt  for  skrækkelig  snavsede.  Kibitkens 
graa   Filtvægge   er   Grænserne   for   hans  Viden,    hans  Verdensan- 

skuelse  og  hans  Higen  og  Tragten.  Naar  han  lukker  sin  Dør  op, 
kan  han  se  sin  Hjord,  sine  Heste  og  sine  Kameler,  og  naar  han 
som  en  erklæret,  om  end  langtfra  stærkttroende  Muhamedaner 
Morgen  og  Aften  forretter  sin  Andagt,  kan  han  gennem  Døren 
stirre  ud  i  den  Retning,  hvor  han  ved,  Mekka  skal  ligge.  Kibit- 
ken  omslutter  alle  de  Glæder  og  Lidelser,  som  Steppelivet  giver, 
og  Kirgiserens  Ophold  i  hans  snævre,  mørke,  tilrøgede  Vinterhus, 
som  han  har  liggende  i  en  Floddal,  ved  Foden  af  et  Bjærg  eller 
i  Udkanten  af  en  Skov,  er  for  ham  en  bedrøvelig  Nødvendighed, 
og  han  lægger  sig  kun  her  i  Hi,  fordi  Steppen  om  Vinteren  er 
saa  godt  som  ubeboelig. 

Kirgiseren  er  gæstfri  og  godmodig,  en  Mand,  som  man  kom- 
mer til  at  holde  af.  Hans  Ansigt  er  udpræget  mongolsk,  med 
bred  Næse,  fremspringende  Kindben,  skraatstillede  Øjne,  af  gullig 
Hudfarve  og  omgivet  af  et  langt,  sort,  stridt  Haar.  Dragten,  som 
er  omtrent  ens  for  begge  Køn,  bestaar  af  en  lille  Tatarhue  eller 
det  før  omtalte  .sydvcstlignende  Hovedtøj,  Benklæder,  Jakke,  lang 
Kofte  og  lange  Støvler.  Den  sorteste  Overtro  florerer  imellem 
Steppens  Beboere,  og  Schamanerne,  der  har  en  enorm  Indflydelse 
som  hos  næsten  alle  Sibiriens  Urfolk,  befordrer  selvfølgelig  denne 
vilde  Tro  paa  Aander  og  Troldtøj  og  alle  mulige  overnaturlige 
Kræfter  i  Naturen. 

Selve  Steppen  er  Schamanernes  bedste  Forbundsfælle.  Jeg  har 
allerede  i  forrige  Kapitel  sammenlignet  Steppen  med  Havet,  og 
ligesom  Havet  vækker  ogsaa  Steppen  Tanker,  sætter  Fantasien  i 
Bevægelse  og  paavirker  Sindet,  saa  det  bliver  let  modtageligt  for 
sære  Ideer.  Naar  Kirgiseren  rider  alene  derude  i  den  endeløse 
flade  Steppe,  i  den  altbeherskende  Tavshed,  da  skal  der  saa  ube- 
tydelig lidt  til  at  vække  hans  Fantasi.  Naar  Solen  ved  Nedgang 
sætter  Himlen  og  Jorden  i  Brand,  og  Naturens  gyldne  Luer  lidt 
efter  lidt  gaar  over  i  sølvhvidt,  koldt  Maaneskær,  da  er  det  for 
ham  uforstaaelige,  ubegribelige  Kræfter  i  Aanders  Skikkelse,  som 
frembringer  denne  vidunderlige  Forvandling.  Og  naar  Tordnen 
kommer  op  over  Steppen,  og  Kirgiseren  og  hans  Hest  er  et  Atom 
imellem  Himlen  og  Jorden,  der  lukker  ham  inde  som  i  en  sydende, 
buldrende,  ildspyende  Kæmpegryde,  saa  er  ogsaa  det  Troldtøj, 
som   spiller  op  for  at  tilintetgøre   ham.    Ja,   selv   i  et  Fotografi- 

apparat  sidder  der  en  Djævel,  som  han  —  og  da  navnlig  hans 
Kvinder  —  rædselsslagen  flygter  for. 

Mangfoldige  er  de  pudsige  Tilfælde,  som  jeg  erindrer  fra  mine 
Forsøg  paa  at  fotografere  Kirgisere.  Ude  i  Steppen  stak  Kvinder 
og  Børn  af,  det  bedste  de  kunde,  ind  i  Kibitken,  hvorfra  de  for- 
sigtig holdt  Udkig  med,  hvad  jeg  foretog  mig.  1  Nærheden  af 
Byerne,  hvor  andre  Fotografer  havde  været  før  jeg,  stillede  de 
sig  endog  ofte  beredvillig  i  Attitude,  naar  jeg  kom  med  mit  Ka- 
mera, dog  først  efter  at  Kvinderne  og  selv  de  smaa  Piger  havde 
vendt  op  og  ned  paa  deres  Kufferter  for  at  finde  frem  det  bedste 
og  mest  spraglede  Stads  til  at  iføre  sig  forinden  ^  Operationen  <'. 
Kvinder  er  ens  over  hele  Verden.  Ofte  hændte  det,  at  en  af 
Gruppen,  lige  som  jeg  trykkede  løs,  kom  i  Tanke  om  et  Silke- 
klæde, en  Sølvmønt  el.  lign.,  som  hun  sprang  afsted  for  at  tage 
paa.  Rent  vilde  af  Henrykkelse  var  de,  naar  jeg  lod  dem  kigge 
i  min  »Søger«,  og  de  heri  saa  Familien  og  Kibitken  og  hele  Faare- 
flokken  som  en  levende  Myretue. 

Sine  Dyr  omfatter  Kirgiseren  med  den  mest  levende  Interesse, 
som  næppe  udspringer  af  Medfølelse  med  de  umælende,  men  sik- 
kert udelukkende  af  Følelse  for  sin  egen  Pengepung.  Naar  Kir- 
gisere mødes,  er  deres  første  Ord  ikke  en  Forespørgsel  til  deres 
gensidige  Befindende  eller  til  Kone  og  Børn,  men  et:  »Hvordan 
har  Hjorden  det.?  Denne  Udtalelse  er  dog  kun  et  Sidestykke  til 
det  ikke  ualmindelige:  'Naa,  hvordan  gaar  Forretningen?«  for 
hvilket  ogsaa  blandt  vore  hjemlige  Handelsfolk  en  Forespørgsel 
til  Kone  og  Børn  ganske  stilles  i  Skygge. 

Kirgiserens  Hovedrigdom  er  hans  Faar.  Hornkvæget  og  Ge- 
derne er  i  Sammenligning  hermed  kun  af  underordnet  Betydning. 
For  Steppens  Dyrebestand  er  der  opgivet  mig  følgende  Tal,  for 
hvilke  jeg  dog  ikke  tør  svare:  4  Mill.  Faar,  i\a  Mill.  Heste,  i  Mill. 
Stkr.  Hornkvæg,  200,000  Kameler  og  130,000  Geder.  Faaret  er 
det  saakaldte  Fedtfaar,  et  Overgangsled  mellem  Tatarfaaret  og 
Fedthalefaaret.  Ulden  er  grov,  og  hvert  Faar  kan  to  Gange  aarlig 
give  2 — 4  Pd.  Uld.  Nord  paa  er  Faaret  lille,  og  jo  længere  man 
kommer  Syd  paa,  jo  større  bliver  Dyret  og  jo  bedre  Ulden. 

Produkterne,  som  Kirgiseren  udvinder  af  sin  Hjord,  Kød,  Tarme, 
Huder,   Uld  og  Hestehaar,   afsætter  han  paa  de  saakaldte  "Jahr- 

markter«,  hvoraf  der  afholdes  ikke  mindre  end  70  i  Steppeterri- 
toriet.  Alt  i  alt  er  Omsætningen  paa  disse  70  Markeder  henimod 
30  Mill.  Kr.  Paa  de  tre  største  —  i  Akmolinsk,  ved  Kosakstani- 
zaen  Atbassar  og  i  Kujardy  ved  Landevejen  Karkaralin — Povlodar 
—  omsættes  der  Produkter  for  ikke  mindre  end  7 — 8  Mill.  Kr. 
hvert  Sted. 

Naar  Kirgiseren  hengiver  sig  til  Jagt,  er  det  fordi  den  er  ham 

en  munter  Adspre- 
delse i  hans  ens- 
formige Steppeliv, 
og  fordi  den  Maade, 
hvorpaa  han  driver 
Jagt,  tiltaler  hans 
vilde,  fribaarne  Na- 
tur. Han  bruger 
sjælden  Skydevaa- 
ben.  Ulven  rider 
han  ihjæl.  Ræven 
og  Haren  jager  han 
med  Jagtfalk,  Fugle- 
jagt driver  han  med 
Næt,  FælderogSna- 
rer,  og  kun  over  for 
Grævlinger,  Maarer 
og  Murmeldyr  gri- 
;,  /     I  .  ber  han  til  Geværet. 

Kirgiseren  er  ikke 
Jæger  ex  professo  som  Ostjaken,  Samojeden,  Buræten  og  Kal- 
mukken i  Altaibjærgene,  han  driver  Jagt  som  Sport,  hvilket  ogsaa 
kan  ses  deraf,  at  der  fra  hele  Steppen  kun  leveres  til  det  aarlige 
Pelsmarked  i  Akmolinsk:  ca.  200,000  Hareskind,  150,000  Murmel- 
dyr-, 15,000  Maar-  og  10,000  Grævlingeskind  samt  4000  Ulve-  og 
2500  Rævebæ^lge. 


Hvem  er  den  Rytter,  der  kommer  dernede  i  Gaden  som  Ynke- 
lighedens og  Bedrøvelighedens  Billede?  Den  lille  Hest  er  saa 
mager,  at  det  knager  i  Knoglerne,  den  hænger  med  Hovedet  som 

en  Steppehlomst  i  Juli,  og  Blodstrimer  risler  sagte  ned  igennem 
de  dybe  Rendestene  mellem  Ribbenene,  Øjnene  er  halvt  lukkede 
og  Ørene  dasker  viljeløse  som  paa  en  Gris.  I  den  høje,  pjaltede 
Saddel  sidder  Rytteren  klemt  ned  med  Knæene  i  Højde  med 
Hestens  ludende  Hals  og  med  Sløvhed  i  sit  magre  Mongolfja^s 
under  Sydvesten«. 
Er  dette  ynke- 
lige, fattige  Individ 
ogdenneforhutlede, 
bovlamme  Hest  af 
Race 


samme 


som 


de  ganske  vist  ikke 
heller  smukke  men 
dog  stolte  og  fri- 
baarne  Skabninger, 
jeg  saa  derude  i 
Steppen  ?  Jeg  væg- 
rer mig  ved  at  tro 
det,  indtil  Parret 
gør  Holdt  paa  Mar- 
kedspladsen mel- 
lem alt  det  Skram- 
mel, som  de  synes 
at  være  en  Del  af. 
Jeg  undersøger  dem 
nøjereogfinderdybt 
i  Rytterens  skæve, 
brune  Øjne  lidt  af 
det  samme,  jeg  saa 
i  Steppekirgiserens, 
og  naar  jeg  dæmpet  udstøder  det  Skrig,  som  jeg  har  hørt  Ryt- 
teren paa  Steppen  stramme  sin  Hest  op  med,  løfter  ogsaa  den 
bovlamme  ved  Markedspælen  sit  Hoved,  retter  Ørene  og  spiler 
Næseborene  op.  Men  Hovedet  synker  snart  atter  i  smaa  Ryk  — 
som  et  Menneske,  der  er  ved  at  falde  i  Søvn  i  en  Jærnbanekupé 
—  ned  imellem  de  kalveknæede  Forben.  Men  saaledes  som  jeg 
jeg  ser  Kirgiseren  og  hans  Hest  paa  Omsks  eller  Petropovlovsks 

Roicnbcr^:  Sibirien.  12 

Gader  og  Markedsplads,  synes  jeg,  at  jeg  skulde  have  set  ham 
før,  og  det  slaar  mig  pludselig,  at  det  er  fra  Tivoli,  jeg  kender 
dem.  Ja  netop!  Saaledes  saa  de  akkurat  ud,  disse  fri  Steppe- 
sønner,  som  blev  præsenteret  i  Kjøbenhavn.  Og  jeg  kommer  til 
at  se  et  Lyspunkt  i  denne  Karavanemani,  nemlig  at  Kjøbenhav- 
nerne  har  set,  hvorledes  Kirgiserne  i  Degeneration  tager  sig  ud. 
Man  burde  blot  have  vidst,  hvad  det  var,  man  saa. 

Som  allerede  paapeget  foregaar  der  en  ret  stærk  Degeneration 
af  Kirgiseren  og  en  ikke  mindre  stærk  Raceforandring.  Ikke  blot 
i  det  ydre  og  i  Karakteren  har  den  asiatiske  Steppesøn  meget 
tilfælles  med  den  amerikanske  Præries  Børn.  Men  ogsaa  i  den 
Skæbne,  Kirgiseren  gaar  i  Møde,  er  der  mange  Lighedspunkter 
med  den  pacifike  Indianer. 

Hvad  en  Indskrænkning  i  et  Nomadefolks  Territorium  betyder, 
siger  sig  selv,  og  det  er  selvfølgeligt,  at  det  fortrinsvis  er  de  frugt- 
bare Landstræ^kninger,  som  fremtrængende  Kulturfolk  berøver  No- 
maderne. Det  er  da  heller  ikke  en  fra  Folket  selv  udspringende 
Trang,  men  Nød,  der  lærer  Kirgiseren  at  blive  Agerbruger  som 
den  lærer  nøgen  Kone  at  spinde.  Og  Forandringen  af  Kirgiseren 
fra  Nomade  til  Agerdyrker,  fra  fri  Sangfugl  til  Kanariefugl  i  Bur, 
foregaar  ikke  uden  Lærepenge,  og  Lærepengene  er  de  af  Drik  og 
Kønssygdomme  degenererede  Familier,  som  danner  den  fremtræn- 
gende Kulturs  Fortrup. 

Blandt  Kirgiserne  er  der  den  rigeste  Anledning  til  at  studere 
Degenerationsteorien.  Desværre  havde  jeg  imidlertid  ikke  den  nød- 
vendige Tid  til  min  Raadighed  og  manglede  ogsaa  tilstrækkelig 
indgaaende  Forstudier  til  at  gaa  nærmere  ind  paa  dette  Studium. 
Jeg  havde  blot  Lejlighed  til  en  ret  overfladisk  Sammenligning 
imellem  den  uforfalskede  Steppesøn  og  den  i  Kulturperiferien 
levende  Kirgiser,  og  jeg  kan  da  kun  sige,  at  tilsyneladende  levede 
den  første  lykkeligt,  medens  den  sidste  var  i  Forfald. 

Den  Kirgiser,  man  ser  i  Omsk,  er  ikke  den  samme  som  ude 
paa  Steppen  —  det  bør  enhver  vide,  som  rejser  gennem  Sibirien. 
Det  kan  væ^e  interessant  nok  at  se  de  Optog,  i  hvilke  Kirgiserne 
kommer  dragende  igennem  Gaderne.  Som  oftest  er  de  højst  male- 
riske og  ligefrem  barokke.  Smaa  tohjulede  Vogne  trækkes  af  Okser, 
hvorpaa  der  rider  en,  sommetider  endog  to  Kirgisere.  To  voksne 


>DET  NY  AMERIKAS«   INDIANERE 


179 


Mænd  sidder  paa  Ryggen  af  en  lille  Hest.  De  underlig  alvorlige, 
gammeltestamentlige  Kameler,  som  har  tæret  saa  længe  paa  Puk- 
lerne, at  disse  hænger  og  dasker  sørgmodig  hver  til  sin  Side, 
kommer  med  lange,  vuggende  Skridt  paa  en  Gang  baade  klodsede 
og  elegante.  Og  imellem  alt  dette  kan  man  se  en  raslende  Meje- 
maskine af  nyeste  amerikanske  Patent,  paa  hvilken  troner  en  Kir- 

giserknægt  med  Ansigtet  i  et  bredt  Grin,  som  havde  han  faaet  et 
Stykke  Legetøj,  hvortil  Magen  ikke  fandtes  paa  Steppen. 

Men  af  et  saadant  Optog  kan  man  lige  saa  lidt  danne  sig  et 
Billede  af  Kirgiseren  som  han  lever  ude  paa  sin  Steppe  i  ube- 
smittet Naturtilstand,  som  man  af  den  sløve,  lasede  Rytter  paa 
den  magre,  bovlamme  Rallike  kan  danne  sig  et  Begreb  om  den 
Rytter,  der  kommer  susende  over  Steppen  som  en  Rovfugl  over 
en  Hare. 


12* 


DANSKERNE  I  SIBIRIEN. 


D 


ET  ny  Amerika -^^^  vil  selvfølgelig  ligesom  »det  gamle«  kunne 
give  Plads  til  en  Strøm  af  fremmede.  Men  Modsætningerne 
mellem  »det  gamle«  og  »det  ny  Amerika«  er  saa  aabenbare,  at 
ikke  et  Menneske  kan  være  i  Tvivl  om,  at  det  kun  vil  blive  en 
ganske  forsvindende  Del  af  Indvandrere,  som  vil  drage  til  Sibi- 
rien, i  Sammenligning  med  de  Bølger  af  Mennesker,  som  endnu 
den  Dag  i  Dag  skvulper  ind  over  de  nordamerikanske  Fristater. 
Selv  om  der  er  aldrig  saa  mange  Betingelser  for  at  udnytte  Sibi- 
riens Rigdomskilder,  og  selv  om  der  virkelig  i  Øjeblikket  er  rørte 
Vande  at  fiske  i  i  Ruslands  uhyre  og  saa  overordenlig  frugtbare 
asiatiske  Besiddelse,  saa  vil  for  det  første  en  medfødt  Aversion 
imod  at  drage  til  Rusland  holde  mange  tilbage.  Sproget  vil  lægge 
Hindringer  i  Vejen,  og  Frygten  for  at  komme  til  at  staa  alene 
i  det  store  Rige  vil  skræmme.  Betegnende  i  saa  Henseende  er 
det,  at  til  Trods  for,  at  det  ny  Sibirien  dog  nu  snart  maa  være 
kendt  ud  over  Verden,  har  hidtil  kun  Amerikanere  og  Danskere 
og  nogle  faa  tyske  Handelshuse  aabnet  planmæssig  Forretnings- 
virksomhed i  Sibirien. 

Navnlig  Amerika  har  lige  fra  Jærnbanens  Aabning  haft  Blikket 
rettet  imod  den  vældige  Arbejdsmark,  som  viste  sig  i  Sibirien,  og 
jeg  skal  nævne  som  Eksempler  paa,  hvorledes  Amerikanerne  ser 
paa  Sibirien,  at  der  allerede  i  San  Francisko  er  aabnet  en  russisk 
Skole  alene  med  det  for  Øje  at  befordre  Udvandringen  til  Sibi- 
rien. Og  medens  en  amerikansk  Fabrik  for  5  Aar  siden  kun  solgte 
40  Slaamaskiner  i  Sibirien,  sælger  samme  Fabrik  nu  mindst  5000. 
Amerikanske  Agenter  gennemstrejfer  Landet,  og  der  fmdes  snart 
ikke  nogen  sibirisk  By  paa  en  Snes  Tusind  Indbyggere,  hvor  der 
ikke  findes  Udsalg  af  amerikanske  Landbrugs-  og  andre  Maskiner. 

Næst  efter  Amerikanerne  har  Danskerne  Æren  af  at  have  ud- 
nyttet de  Chancer  for  Forretningsvirksomhed,  som  er  aabnet  med 
den  sibiriske  Jærnbane,  og  det  er  da  navnlig  paa  Smørproduk- 
tionens Omraade,  at  Danskerne  har  oparbejdet  sig  et  Virkefelt, 
som  har  vakt  Opmærksomhed,  ikke  blot  i  Rusland  og  Danmark 
men  ogsaa  videre  ud  over  Verden. 

Hvorledes  Danskerne 
kom  til  Sibirien  og  i  Lø- 
bet af  en  forbavsende  kort 
Aarrække  fik  oparbejdet 
en  Mejeridrift,  som  nu  om- 
spænder et  Terræn  et  Par 
Gange  saa  stort  som  Tysk- 
land, skal  jeg  skildre  gan- 
ske kort. 

Begyndelsen  blev  gjort 
i  Midten  af  90'erne,  da  den 
russiske  Regering  søgte 
danskeMejerister,  der  kun- 
de virke  som  praktiske  Læk- 
rere i  Smørproduktion.  En 
dansk  Mand,  Hr.  Rieffes- 
thal,  blev  af  Regeringen 
sendt  her  til  Danmark  for 
at  engagere  Mejerister, 
men  da  vel  sagtens  de  fleste 
danske  Mejerister  endnu 
den  Gang  betragtede  alt,  hvad  der  kom  fra  Rusland  som  Hum- 
bug, og  da  Rieffesthal  ikke  turde  gaa  højere  end  til  at  love  1000 
Rubler  i  aarlig  Løn,  endskønt  han  havde  faaet  Ordre  paa  at  stille 
saa  urimelige  Forlangender  til  de  danske  Mejerister,  som  at  de 
skulde  kunne  læse  og  skrive,  saa  blev  der  ikke  nogen  rigtig  Fart 
i  hans  Mission,  forinden  Lønnen  blev  sat  op,  og  der  under  Aver- 
tissementet i  »Mælkeritidende«  blev  tilføjet  en  Passus  om,  at  Kon- 
trakterne skulde  underskrives  i  det  russiske  Konsulat.  Saa  kom 
der  Ansøgninger  i  massevis.  Af  Ansøgerne  blev  der  engageret  10, 
som  i  Januar  1895  drog  af  Sted  til  Rusland,  udrustede  med  det 

tykkeste  Uldtøj,  de  kunde  opdrive,  store  Revolvere  og  gamle  Ræve- 
skindspelse, og  selvfølgelig  forventningsfulde  om  hvad  Fremtiden 
vilde  bringe.  En  af  de  i  o  fortalte  mig  under  en  hyggelig  Passiar 
i  hans  smukke  lille  Hjem  i  Omsk,  idet  et  lunt  Smil  lyste  op  i 
hans  gode,  danske  Ansigt,  hvilken  Uhygge  der  havde  sammen- 
snøret hans  Hjærte,  da  han  Dagen  før  Afrejsen  i  den  Marskandiser- 
bod, hvor  han  købte  sin  Rævepels,  fik  Øje  paa  et  Olietryk,  som 
forestillede  en  Troika,  hvis  Passagerer  blev  overfaldet  af  Ulve. 

Sammen  med  de  lo  danske  Mejerister  rejste  der  12  fynske 
Kvier  og  en  Tyr,  som  netop  havde  faaet  Opstilling  uden  for  de 
unge  Mænds  2den  Klasses  Kahyt.  Det  var  ligesom  en  Trøst  for 
dem  at  have  i  Nærheden  disse  Repræsentanter  for  vort  gode  danske 
Kvæg,  der  ogsaa  drog  ud  for  at  erobre  nyt  Land. 

Om  hvorledes  de  danske  Mejerister  blev  anbragt  rundt  om- 
kring i  Rusland  for  at  lære  Russerne  at  lave  Smør,  om  den  store 
Venlighed,  hvormed  Danskerne  blev  modtaget  i  Rusland  og  om 
den  Støtte,  som  den  danske  Konsul  i  Moskva,  Statsraad  Thor 
Lange,  og  Vicekonsul  Ekstrøm  ydede  dem,  skal  her  ikke  tales. 

I  halvandet  Aar  arbejdede  de  danske  Mejerister  i  Rusland,  og 
Smørret,  som  de  forbedrede  paa,  blev  for  største  Parten  leveret 
til  det  danske  Firma  Pallisen  &  Co.  i  St.  Petersborg.  Russerne 
havde  endnu  den  Gang  ikke  Spor  af  Sans  for  Smørforretning,  og 
ingen  Udlænding  vovede  at  stikke  Kapital  i  denne  Forretning  i 
Rusland.  I  Sommeren  1896  forsøgte  det  danske  Firma  E.  F.  Es- 
mann  imidlertid  at  knytte  en  af  de  unge  Danskere,  Hr.  C.  Korch, 
til  sig  for  at  aabne  en  Forretning  i  Vologda  til  Opkøb  af  Smør, 
Æg,  Vildt  og  andre  Produkter.  I  nogen  Tid  blev  denne  Forret- 
ning fortsat,  saa  opdagedes  Sibirien. 

Det  var  Firmaet  Pallisen,  som  begyndte  den  første  Smørfor- 
retning i  Kurgan,  og  i  September  1897  rejste  Korch  for  Firmaet 
Esmann  samme  Sted  hen  for  at  forberede  Aabningen  af  den  første 
danske  Smørforretning.    Dette  skete  i  Januar   1898. 

Længe  fik  disse  Firmaer  imidlertid  ikke  Lov  til  at  være  alene. 
Da  danske  Smørfirmaer  først  havde  faaet  Blikket  rettet  mod  Sibi- 
birien,  gik  det  Slag  i  Slag,  og  med  en  Fremsynethed,  der  gjorde 
baade  de  respektive  Firmaer  og  deres  Repræsentanter  Ære,  var 
de    paa    Pletten,    forinden    nogen   anden   endnu   havde   forstaaet, 

hvortil  den  sibiriske  Bane  først  og  fremmest  i<unde  bruges.  Fir- 
maet Carl  Hulbek  sendte  sin  unge,  sympathetiske  Repræsentant, 
Hr.  Th.  Segelcke  (en  Nevø  af  den  bekendte  Professor  S.),  der  efter 
at  have  udrettet  et  stort  og  dygtigt  Arbejde  faldt  som  Offer  for 
et  Vaadeskud  og  nu  hviler  paa  Tomsk  Kirkegaard.  ^^ Dansk-Sibi- 
risk Eksportselskab    sendte  en  anden  ung,  dygtig  Mand,  Hr.  Martin 


Kiit/o\v.  Lefelt. 

l;aiidrup.  Groes-PeKrhcn. 

Danske  Sniorcliefer  i  Omsk. 


Hansen:  lidt  senere  kom  Søndergaard  for  Firmaet  Rindom  &  Res- 
dorf.  Randrup  aabnede  sin  egen  Forretning,  og  Groes-Petersen 
af  Firmaet  Lund  &  Petersen  og  Rdtzow  og  Dorf  for  Firmaet 
T.  &  S.  Plum  kom  meget  hurtig  derefter.  Alle  disse  Firmaer  an- 
lagde Filialer  rundt  om  i  vestsibiriske  Byer,  fortrinsvis  i  Kurgan, 
Omsk,  Kainsk,  Novo  Nikolajevsk,  Barnaul,  Tara  og  Kamen,  og  det 
varede  ikke  længe,  før  der  næsten  ikke  var  den  Landstation  fra 
Tshjeljabinsk  til  Ob,  hvor  der  ikke  blev  modtaget  Smør  af  danske 

Firmaer.  Danske  Mejerister  blev  indkaldt  —  navnlig  Firmaet  Hol- 
bek anlagde  rundt  omkring  egne  Mejerier,  vistnok  indtil  en  Snes 
Stykker  ialt  —  og  nu  virker  langt  over  loo  danske  Mejerister  og 
Smøropkøbere  i  Sibirien. 

De  fleste  af  de  »Smørmænd  ,  som  de  danske  Firmaer  sendte 
til  Sibirien,  var  unge  Folk  —  mange  af  dem  desværre  for  unge. 


Kiiibc  Uliifscn.  i'ctLrsen. 

Søndag  Eftermiddas;  i  Kainsk. 


Thi  det  nytter  ikke  at  nægte  det,  at  naar  den  danske  Smørhandel 
i  Sibirien  for  Øjeblikket  langt  fra  er  den  samme  som  for  2 — 3 
Aar  siden,  saa  skyldes  dette  for  en  ikke  ringe  Del  det  lidt  ung- 
dommelige Overmod,  hvormed  nogle  af  Danskerne  er  trængt  frem, 
og  Mangel  paa  Forstaaelse  af  den  Maade,  hvorpaa  Russerne  skal 
behandles.  Hvad  jeg  har  skrevet  i  Slutningen  af  Kapitlet  -Sibi- 
riens sande  Guld'<,  kan  være  et  Fingerpeg  i  denne  Retning. 

Mange  af  de  unge  Danskere,  som  virker  og  virkede  i  Sibirien, 
er  imidlertid  ualmindelig  dygtige  Mæmd,  som  har  tilegnet  sig  Rus- 
sisk i  en  forbavsende  kort  Tid,  og  som  har  behandlet  Landets  Børn 

saaledes,  som  man  bør  behandle  F'olk  i  et  Hus,  hvor  man  er  Gæst, 
og  det  skal  jeg  gærne  indrømme,  at  der  har  været  Vanskeligheder 
nok  at  overvinde  i  Sibirien  og  Prøvestene  nok  for  Danskernes 
Mod  og  Styrke.  At  køre  ] — 400  Verst,  eller  henved  50  danske 
Mil,  i  et  Træk  i  Slæde  i  30'^  Kulde  eller  i  den  stive  Tarantas 
om  Sommeren,  naar  der  er  lige  saa  mange  Graders  Varme,  er 
ingen  Spøg,  saa  meget  mere  som  der  ofte  slet  ikke  var  Tale  om 


E.  F.  Esmanns  Hovedkontor  i  Omsk. 


paa  hele  Turen  at  faa  varm  Mad.  Det  skulde  man  byde  Heste 
og  Mennesker  her  hjemme  at  rejse  50  Mil,  uden  at  Hestene  fik 
andet  end  en  Visk  Hø  og  Menneskene  andet  end  et  Stykke  Cho- 
kolade. Ufarligt  er  det  ogsaa  langtfra  at  færdes  i  Sibirien  med 
saadanne  Pengesummer  som  dem,  de  unge  danske  Smørmænd  farer 
Landet  igennem  med  for  at  købe  Smør  op  selv  i  de  sorteste  Ud- 
kanter, og  om  de  Farer,  som  Mejeristerne  har  været  udsat  for 
under  Misvækst,  har  jeg  allerede  fortalt  tidligere.  Manglen  af 
Banker  har  været  følt  som  et  stort  Savn,  og  i  det  hele  taget  har 
der  været  mange  Vanskeligheder  at  kæmpe  imod. 

Omsk  er  og  vil  sandsynligvis  altid  vedblive  at  være 

Hovedsædet  for  den  danske  Smørforretning  i  Sibirien.  Saa  flad 
Byen  er,  rager  den  som  et  Udsigtstaarn  op  over  det  sibiriske 
Smørmarked. 

Selvfølgelig  er  Konkurrencen  ikke  den  blideste,  hvor  saa  mange 
danske  Firmaer  virker  i  samme  Branche  paa  den  samme  Plads; 
men  det  er  sjælden  Konkurrencehensyn,  som  bringer  Kurrer  paa 
Traaden,   og  de  Smaarivninger,   som  kan  finde  Sted,   er  kun  det 


.-Smør  i  Gadeu^ 


nødvendige  Peber  og  Salt  i  det  nætte,  lille  Æbeltoft,  som  den 
danske  Koloni  i  Omsk  er. 

Forretningslivet  er  i  det  hele  taget  præget  af  denne  velsignede 
Ligevægt  og  dette  misundelsesværdige  Humør,  som  sjældent  for- 
lader en  Dansker  i   Udlandet. 

Naar  Bønderne,  efter  at  have  kørt  5 — 6  Døgn  i  Træk  med  deres 
Smørdritler,  om  Morgenen  kommer  ind  til  Omsk  i  et  helt  Vogn- 
tog, er  der  Kapløb  om  Smørret,  og  utrolige  er  de  Puds,  som 
d'Hrr.  Smøropkøbere  da  spiller  hverandre.  Kan  man  faa  en  nær- 
synet Herre  til  at  tabe  sin  Lorgnet,  saa  han  trods  sin  fine  Lugt 
ikke   kan  spore  en  Smørbonde  paa  fem  Skridts  Afstand,   er  man 

henrykt.  Kan  man  faa  en  god  Ven  til  at  købe  en  Drittel  Smør, 
hvori  man  selv  har  fundet  en  Mursten,  er  dette  den  kosteligste 
Spas,  og  kan  man  endelig  faa  en  mindre  venligsindet  Kollega  til 
at  gaa  i  Vandet  (hvilket  forøvrigt  er  et  Kunststykke,  som  sjælden 
lykkes),  er  Henrykkelsen  paa  sit  højeste. 

Ro  har  en  Smørmand  aldrig.  Feltraabet  Smør  i  Gaden!«  kan 
lyde  paa  Døgnets  mærkeligste  Tider:  om  Morgenen  Kl.  4—5,  naar 
Bonden  i  Almindelighed  kommer  ind  til  Byen,  om  Eftermiddagen, 
naar  unge  Mænd  med  lange  Smørsøgere  farer  i  Tjenesteiver  op 
fra  store  Pulte,  om  Natten,  naar  en 
Smørdampers  materielle  Tuden  bryder 
raat  igennem  en  Smørmands  Drømme 
og  profanerer  den  eneste  Tilstand,  i 
hvilken  han  ikke  har  Smør  i  Hovedet. 

En  Tid  paa  Døgnet  er  der  dog,  hvor 
selv  den  mest  energiske  under  sig  en 
Smule  Ro.  Det  er  om  Aftenen,  efter 
at  han  har  indtaget  sit  frugale  Maal- 
tid.  Han  lader  spænde  for  sin  magelige 
»Kalesche«  eller  for  sin  mindre  mage- 
lige »Rystevogn«  —  som  hans  For- 
dringer og  Formuesomstændigheder  nu 
og  kører  ud  i    Skovens  . 


tillader  det 

eller  lader  sadle  sin  Ridehest  og  sætter 

Korch.  Randrup. 

Smørret  bedømmes. 


sammen  med  6 — 8  af  sine  Landsmænd 
ind  over  de  saftiggrønne  Stepper  eller  gennem  det  milevide  Krat, 
hvor  Birketræerne  paa  den  Tid,  jeg  havde  den  Glæde  at  være  sam- 
men med  Danskerne  i  Omsk,  stod  i  deres  fejreste  Pragt  som  et 
lysegrønt  Tag  paa  hvide  Søjler. 

Naar  Folk  da  saa  et  Selskab  med  en  slank  Dame  i  Spidsen, 
hvis  brune  Teint  stod  herligt  til  hendes  lyse  Ridekjole,  galopere 
af  Sted  i  Omsks  Omegn,  sagde  de  —  og  der  var  Beundring  i 
Stemmerne  — :   »Danskerne!« 

Ude  i  »Skoven  —  Byens  Skov  ved  Irtyshs  Bred  —  samledes 
de  ridende  med  de  kørende.  Paa  Flodbredden  lejrede  man  sig, 
og  det  gode  danske  Humør  gav  sig  de  festligste  Udslag,  og  man 
var  —  Gud  ske  Lov  —  ung  nok  til  at  lege  »To  Mand  frem  for 

en  Enke-,  saa  det  suste  gennem  Skoven,  og  alle  Russerne  stod 
stille  i  Forundring.  Og  naar  Mørket  faldt  paa,  gik  det  i  rasende 
Firspring  ind  til  Byen  gennem  de  støvede  Gader,  hvor  Ungkarle- 
lejlighedernes haarde  Senge  ventede  paa  en  træt,  men  glad  Mand 
for  at  yde  ham  en  Smule  Hvile,  inden  Smør  atter  skulde  fylde 
hans  Hjærne. 

I  de  fleste  større  vestsibiriske  Byer  finder  man  smaa 

Kolonier  af  Danskere,  og  rundt  om  i  hele  Sibirien  er  Danskere  spredt. 
Foruden  godt  og  vel  loo  danske  Smøropkøbere  og  Mejerister  har 
jeg   f.  Eks.  truffet  danske  Telegrafembedsmænd   i   Omsk,  Irkutsk, 

Kiatka,  Blagovestshensk  og  Vla- 
divostok. I  Kiakta  og  Vladivostok 
var  de  ansatte  i  »Store  Nordiske 
Telegrafselskab<',  de  andre  Ste- 
der var  de  russiske  Embedsmænd 
og  havde  maattet  aflægge  en 
endog  ret  vanskelig  Eksamen 
for  at  kunne  modtage  Ansæt- 
telse i  det  russiske  Telegrafvæ- 
sen. Navnlig  Hr.  Funch-Petersen 
i  Irkutsk  indtog  en  meget  over- 
ordnet Stilling  og  var  stærkt 
dekoreret.  Danske,  der  virkede 
som  Forretningsmænd,  har  jeg 
mødt  i  Blagovestshensk,  Vladivostok,  Dalni  og  Port  Arthur.  Alle 
disse  synes  at  have  opnaaet  et  solidt  Fundament  af  Penge,  og 
navnlig  havde  de  Danskere,  som  var  ansat  i  Firmaet  Kunst  & 
Alters  i  Østsibirien,  høstet  smukke  Frugter  af  deres  mangeaarige 
Virksomhed.  Mange  andre  Steder  i  Sibirien  har  jeg  fundet  Dan- 
skere i  forskellige  Stillinger:  en  Uhrmager  Marcussen  i  Tjumen, 
en  Jærnbaneingeniør,  Gottlieb,  i  Novo  Nikolajevsk,  en  Jærnbane- 
entreprenør,  Rieffesthal.  i  Irkutsk,  en  Brygger  i  Stretensk  o.  fl. 


Danskere  i  Omsk  paa  Skovtur. 


For  danske  Mænd  er  der  i  Sibirien  mange  Betingelser  for  at 
skabe  sig  smukke  V^irksomheder.  De  mange  Danskere,  som  alle- 
rede virker  i  Sibirien,  er  jo  Eksempler  nok  derpaa.  Men  der  er 
Plads  for  mange  flere  i  -det  ny  Amerika <-.  Om  unge  danske  Land- 

brugeres  Nedsættelse  i  Sibirien  har  jeg  allerede  i  Kapitlet  »Sibi- 
riens sande  Guld  givet  Oplysninger,  og  at  danske  Mejerister  og 
Smøropkøbere  kan  skabe  sig  smukke  Stillinger  i  Sibirien  er  jo 
allerede  tilstrækkelig  bekendt.  Men  ogsaa  Haandværkere  og  Indu- 
stridrivende kan  gøre  sig  Haab  om,  hvis  de  da  har  Mod  og  Mands- 
hjærte,  Lyst  til  at  se  Verden  og  Udholdenhed  nok  til  at  komme 
over  de  første 

Vanskelighe-        '  '  ^'-■" 

der,  navnlig 
de.  Sproget 
lægger  dem  i 
Vejen, atkom- 
me  til  at  fiske 
med  i  rørte 
Vande.  Mu- 
rere, Malere, 
Møbelsnedke- 
re, Uhrmage- 
re  o.  fl.  vilde 
ganskesikkert 
væresøgteiSi- 
birien,  navn- 
lig da,  hvis  de 
ikke  doktri- 
nært hænger 
sig  i  det  Fag, 
de   har   lært, 

men  tager  fat  paa,  hvad  der  byder  sig,  og  som  nogenlunde  staar 
i  Forbindelse  med  deres  Haandværk.  For  Smede  og  Maskinister, 
som  forstaar  sig  paa  Reparationer  af  Landbrugsmaskiner,  Centri- 
fuger o.  lign.,  er  der  god  Plads.  Industridrivende,  f.  Eks.  Cement- 
fabrikanter og  Folk,  som  har  Begreb  om  Konservering  af  Kød  og 
Præservering  af  Træ,  vil  kunne  skabe  sig  smukke  Eksistenser,  og 
endelig  vil  Handelsmænd,  som  kastede  sig  over  Opkøb  af  Land- 
brugsprodukter, som  f.  Eks.  Smør,  Kød,  Huder,  Talg,  Horn,  Æg, 
Honning,  Svinebørster  o.  m.  m.,  kunne  oparbejde  sig  Forretninger 
med  godt  Udbytte.    For  Handelshuse  med  stor  Kapital  vil  Korn- 


Dansk  Mejeri  i  Bariiaulegiien. 

handel,  navnlig  nu  under  de  fuldstændig  uorganiserede  Forhold, 
være  overordenlig  indbringende.  Men  —  som  sagt  —  Russisk  maa 
læres,  og  et  ikke  ringe  Kendskab  til  Mennesker  og  Forhold  er  en 
nødvendig  Betingelse  for  ikke  alene  at  leve  i  Fred  og  god  For- 
staaelse  med  Naboer  og  Kunder,  men  ogsaa  med  de  smaa  stedlige 
Øvrigheder,  af  hvilke  man  skal  modtage  Tjenester. 

Der  kan  tjenes  Penge  i  Sibirien.  Der  handles  stort,  Forholdene 
er  store,  og  naar  man  at  faa  fast  Fod  indenfor  de  ret  eksklusive 
russiske  Rammer,   er  det  ikke  smaa  Summer,  det  drejer  sig  om. 

Et  eneste  Eksempel  skal  jeg  nævne  paa,  hvorledes  der  kan 
tjenes  Penge  i  Sibirien.  Den  Mand,  som  jeg  ovenfor  har  nævnt, 
Hr.  P.  Rieffesthal.  der  for  en  halv  Snes  Aar  siden  drog  ud  fra 
Danmark  som  en  ganske  jævn  Murer,  sidder  nu  ved  Baikalsøen 
og  bygger  Jærnbanebroer  og  Færgehavne  og  er  anerkendt  som  en 
af  Sibiriens  bedste  Jærnbanebyggere,  ja,  endog  præsenteret  som 
saadan  for  den  russiske  Trafikminister,  Fyrst  Chilkow,  da  denne 
foretog  sin  første  Rejse  igennem  Sibirien  ad  Jærnbanen. 

I  Begyndelsen  af  forrige  Aar  overtog  Rieffesthal  i  Entreprise 
Bygningen  af  en  Færgehavn  ved  Tankai  ved  Baikalsøen.  Arbejdet 
skulde  være  færdigt  i  Løbet  af  5  Maaneder,  og  det  drejede  sig 
om  intet  mindre  end  at  ramme  23.000  28  Fod  lange  Træstammer 
ned.  Havnen  var  projekteret  til  at  koste  700.000  Kroner,  og  hvis 
han  naaede  at  faa  den  færdig  i  rette  Tid,  skulde  han  have  en 
Ekstrapræmie  paa  60.000  Kr.  Nat  og  Dag  straalede  elektrisk  Lys 
over  Arbejdspladsen,  =>  Rambukke  stod  ikke  stille,  7  Dykkere 
arbejdede  til  Stadighed,  og  en  Muddermaskine,  som  Rieffesthal 
telegrafisk  havde  bestilt  afsendt  som  Ilgods  fra  Holland,  kostede 
ham  alene  i  Fragt,  inden  den  naaede  til  Baikalsøen,  8000  Kr. 
Men  Færgehavnen  stod  færdig  Dagen  før  Fristen  udløb,  og  de 
60.000  Kr.  var  hans. 

Saaledes  handles  der  i  det  ny  Sibirien! 

For  en  Del  danske  Produkter  kunde  der  uden  Tvivl  oparbej- 
des et  Marked  i  Sibirien.  Masser  af  danske  Bøgestaver  til  Smør- 
dritler bliver  jo  allerede  forsendt  til  Sibirien.  Men  ogsaa  af  Land- 
brugsredskaber  og  Mejeriredskaber  maa  der  kunne  afsættes  betyde- 
lige Partier,  og  de  danske  Smørhandlere,  som  aarlig  sælger  store 
Mængder  af  amerikanske  Landbrugsmaskiner,   burde  ogsaa  gøre 

Forsøg  med  danske.  Desværre  har  det  vist  sig,  at  de  svenske 
Laval-Centrifuger  ganske  har  taget  Luven  fra  de  danske  i  Sibirien, 
og  paa  dette  Omraade  vil  det  vistnok  være  vanskeligt  for  Dan- 
skerne atter  at  tinde  Marked. 

Af  andre  danske  Produkter,  som  muligvis  vil  kunne  finde  Af- 
sætning i  Sibirien,  kan  jeg  tænke  mig  saa  forskelligartede  Gen- 
stande som  Møbler,  islandske  Trøjer  og  Cycler,  og  en  Forretnings- 
mand, som  indgaaende  vilde  undersøge  Forholdene,  kunde  uden 
Tvivl  finde  adskillige  flere  danske  Produkter,  som  kan  indføres 
i  Sibirien. 

I  >det  ny  Sibirien  ,  i  den  ny  Verdensdel,  som  med  den  sibi- 
riske Jærnbane  er  bleven  aabnet,  er  der  ogsaa  Plads  for  Danskere 
og  danske  Produkter.  Det  er  maaske  noget  vanskeligere  og  mere 
haardhændet  at  trænge  frem  i  Sibirien;  men  er  man  først  kom- 
met inden  for,  saa  staar  et  Land  saa  stort  som  halvanden  Gang 
Evropa  aabent  for  én  med  de  vældigste  Fremtidsmuligheder  og 
uanede  Rigdomme. 


SIBIRIENS  SVEJTS. 


To  Veje  fører  om  Sommeren  fra  den  sibiriske  Jærnbane  til 
Altai. 

Man  kan  i  Omsk  gaa  ombord  i  en  af  de  smaa,  ret  hyggelige 
Floddampere,  som  i  Sommermaanederne  et  Par  Gange  ugenlig 
sejler  op  ad  Irtysh  til  Semipalåtinsk,  og  fra  denne  den  sydlige 
Kirgisersteppes  Hovedby  pr.  Vogn  eller  Hest  gaa  videre  gennem 
Floddalen  til  Bjærgene.  Men  endskønt  dette  sidste  Stykke  af  Vejen 
er  smuk,  bliver  Turen  ofte  ved  Midsommertid  ubehagelig,  idet  den 
ophedede  Ørkenluft  fra  Steppen  driver  ind  i  den  smalle  Dal,  ud- 
bredende en  saa  utaalelig  Varme,  at  Rejsen  midt  paa  Dagen  er 
umulig. 

Den  anden  Vej  er  langt  at  foretrække,  den  er  kortere  og  be- 
hageligere, 'og  man  faar  herunder  set  Sydsibiriens  smukkeste  og 
frugtbareste  Egne.  I  Stedet  for  Irtysh  bør  man  altsaa  benytte  Ob 
til  Rejsen  til  Sydsibiriens  Bjærgland  —  det,  man  uden  Overdri- 
velse kan  kalde  »Sibiriens  Sve)ts«. 

Hvor  Jærnbanen  skærer  Ob,  forlader  man  Toget.  En  Nybyg- 
gerby  er  her  skudt  op.  Byen  hedder  til  Ære  for  den  nuværende 
Kejser  Novo  Nikolajevsk,  og  den  er  et  ægte  Barn  af  de  sidste 
Dages  Sibirien.  For  lo  Aar  siden  fandtes  dens  Navn  ikke  i  nogen 
Geografi;  om  lo  Aar  vil  Navnet  straale  med  de  aller  fedeste 
Typer  paa  ethvert  moderne  Sibirienskort.  Med  umaadelig  Ødslen 
med  Plads  er  Byen  spredt  ud  over  mange  Højder  paa  Flodens 
højre  Bred.  Men  arkitektonisk  set  er  den  flad  som  en  Cigarkasse, 
graa  og  farveløs  som  en  støvet  Landevej.  Alle  Husene  er  af  Træ, 
Stubbene  fra  den  fældede  Urskov  staar  endnu  i  Gaderne,  Svin 
roder  i  den  mudrede  Kørebane,  og  Køer  græsser  uden  for  Hu- 
sene.   En  smuk  ny  Stenkirke  og  et  Brændevinspalads  er  de  eneste 

Bygninger,  som  rager  op  over  Byens  graa  Hadhed.  Enten  man  kom- 
mer ad  Jærnbanen  eller  Floden,  ser  man  Slottet  til  Brændevins- 
djævelens Pris  knejse  over  alt  det  graa,  og  ganske  naturligt  spør- 
ger den  fremmede:  »Hvad  er  det  for  en  Pragt-Bygning  der  borte?« 
—  og  uden  Rødmen  svarer  Russeren:  »Brændevinsfabriken!«  — 
Et  anstændigt  Hotel  er  ikke  til  at  finde. 

Men  her  er  Fart 
i  Udviklingen  som  i 
enamerikanskJærn- 
baneby,  og  Handels- 
livet blomstrer  baa- 
de  Sommer  og  Vin- 
ter, thi  om  Somme- 
ren er  Novo  Niko- 
lajevskOmladeplads 
for  Damperne  og 
Lægterne,  som  slæ^- 
ber  Varer  til  eller 
fra  den  rige  og  frugt- 

ligste  Egne  af  Sibi- 
rien, og  om  Vinte- 
ren    kommer     Bøn-  Talmensoeu  i  Altai. 

derne  og  Jægerne, 

Bjærgværksejerne  og  Stensliberne  med  hele  Karavaner  af  Slæder, 
som  bringer  de  mange  forskelligartede  Produkter  til  videre  Be- 
sørgelse ad  Banen.  Og  om  faa  Aar,  naar  Videnskabsmanden,  Tu- 
risten eller  Jægeren  stiger  ud  af  »Caiais — Peking-Ekspressen  i 
Novo  Nikolajevsk  for  at  begive  sig  til  Altai  —  naar  alle  de, 
som  er  bleven  lede  og  kede  og  trætte  og  arrige  over  de  evro- 
pæiske  Turistlandes  banale  Skønheder,  kommer  for  at  se  et  Stykke 
naturfrisk,  uberørt  Svejts  i  Sibirien,  da  vil  de  uden  Tvivl  ogsaa 
finde  baade  Hoteller  og  Førere  og  alle  de  andre  Bekvemmelig- 
heder og  Haandsrækninger,  som  er  nødvendige  for  at  kunne  komme 
frem  i  et  Land  som  Sibirien. 


Rosetibcrg :  Sibirien. 

Endnu  er  Forholdene,  som  sagt,  dog  saa  elendige,  at  jeg  var 
glad  over  at  kunne  tilbringe  de  Dage,  jeg  maatte  vente  paa  en 
sydgaaende  Damper,  hos  et  Par  Venner. 

En  Junimorgen,  der  dufter  af  dugvaad  Friskhed,  der 

klinger  af  jublende  Fuglesang  og  straaler  af  blændende  Sol,  for- 
lader jeg  Byen  med  det  kejserlige  Navn  ombord  i  en  af  Vest- 
sibiriens største  og  flotteste  Dampere.  Dens  Navn  er  >  Rossija % 
den  er  toetaget  og  har  2 — ^500  Passagerer  og  20  Fanger,  fulgt 
af  skarptbevæbnede  Vogtere,  ombord. 

Kun  Fangerne  minder  mig  om,  at  jeg  er  i  Sibirien,  og  jeg 
ser  ikke  meget  til  de  stakkels  Djævle,  da  de  er  lukkede  nede  i 
den  sorteste  Last;  derimod  hører  jeg  dem  af  og  til,  naar  de  mud- 
rer alt  for  meget  med  deres  Lænker.  Naar  jeg  sidder  i  iste  Kahyts 
Spisesal,  hvor  der  staar  fem  Glas  foran  hver  Kuvert,  eller  naar  om 
Aftenen  de  elektriske  Lamper  er  tændt  i  Salonen  og  Professor- 
datteren fra  Tomsk  spiller  Chopin  for  et  Selskab  af  lysklædte  Da- 
mer, tyske  Handelsrejsende,  amerikanske  Fabrikanter  og  danske 
Smøropkøbere,  for  guldgallonerede  russiske  Embedsmænd  og  rige 
Købmænd,  der  lader  Guldet  rulle  over  Spillebordene,  saa  tænker 
jeg  mindst  paa,  jeg  er  i  Sibirien. 

Der  er  meget  at  dadle  i  Sibirien,  meget,  som  synes  os  Vest- 
evropæere  at  høre  Middelalderen  til,  meget,  som  vi  oprøres  over, 
og  som  vi  desuagtet  tilgiver,  fordi  Landets  Kultur  er  i  sin  Vorden. 
Men  den  største  Skeptiker,  den  mest  tykhudede  Pessimist,  som 
vælger  Sommeren  til  et  Besøg,  maa  lade  sig  formilde  til  den  blide- 
ste Dom,  stemt  af  Landets  brusende  Skønhed,  af  Naturens  jom- 
fruelige Uberørthed,  af  Folkelivets  næsten  orientalske  Karakter,  af 
Solen  og  Lyset  og  Tilfredsheden,  som  ikke  blot  er  at  fmde  paa 
Overfladen,  men  ogsaa  —  hvad  vel  de  færrreste  tror  —  indenfor 
de  smaa  faldefærdige  Huses  graasorte  Trævægge  og  de  smaa  blom- 
sterpyntede  Vinduer. 

Muntrere  og  mere  utvunget  Folkeliv  end  det,  der  rører  sig 
paa  -Rossijas'  tredje  Plads,  som  optager  hele  underste  Dæk,  har 
jeg  f.  Eks.  ikke  set  hverken  i  Levanten  eller  i  Troperne.  Og  det 
ser  man  i  ethvert  Fald  ikke  mange  Steder  paa  vor  i  Fordomme 
og  honnet  Ambition  indsyltede  Jord,  at  Folk  af  det  bedste  Sel- 
skab ligger  Side  om  Side  paa  tredje  Klasses  Træbænke  med  den 

bluseklædte  Arbejder  og  den  fattigste  Bonde,  uden  at  den  første 
føler  sig  for  god  til  at  dele  Plads  med  de  sidste  eller  at  selv  den 
aller  fattigste  føler  noget  Baand  lagt  paa  sig  ved  Rejseselskabet. 

Det  lyder  maaske  som  en  Paradoks,  men  sikkert  er  det,  at 
den  sibiriske  Bonde  føler  sig  som  en  fribaaren  Mand  og  i  mangt 
og  meget  ogsaa  er  det. 

I  en  stor  Bue  imod  Vest  vinder  Ob  sig  fra  Barnaul  til  Novo 
Nikolajevsk  igennem  et  Landskab,  som  er  et  eneste  vældende  Flor 
af  Grønt  og  Blomster.  Køer  med  spændte  Yvere  æder  Smørpenge 
ind  i  Bøndernes  Lommer,  og  Heste  æder  sig  tykke  og  stærke, 
Faarene  drukner  omtrent  i  det  fede  Græs.  Alle  Dyrene  løber  løse 
om  —  kun  de  vildeste  Hestes  Forben  er  bundet  sammen  —  og 
kun  Hegnet  om  Landsbyernes  P^æ^llesjord  sætter  Grænser  for  deres 
Frihed,  de  parrer  sig,  som  de  lyster,  og  de  leger  som  Harer  i  en 
Plovfure  ved  Foraarstid  eller  som  Spurve  paa  et  Tag.  Duft  af 
Hø  og  af  friske  Blomster,  af  Røllike  og  Krusemynte  og  Mjødurt 
og  Baldrian  og  alle  de  mange  andre  stærktduftende  Planter,  som 
har  deres  Voksested  paa  den  aller  saftigste  Muldjord,  strømmer  ud 
over  Floden  og  smøger  sig  ind  ad  vore  Kahytsvinduer.  Kæmpe- 
fluer og  spraglede  Sommerfugle  summer  afsted  med  Skibet,  og 
et  Billede  af  Frodighed,  Frihed  og  Lykke  glider  os  stadig  forbi. 
Man  oplever  ikke  meget,  lulles  blidt  ind  i  et  stille  Velbehag,  og 
naar  Dampfløjten  sætter  i  med  en  skingrende  Piben,  bliver  Pas- 
sagererne pludselig  levende  ved  Tanken  om  den  Afveksling,  An- 
løbningen  af  en  Station  er  i  den  ensformige,  lade  Ro. 

Godt  to  Døgn  er  man  paa  Turen  til  Barnaul,  og  da  >Rossija« 
er  for  dybgaaende  til  at  sejle  længere  op  ad  Floden,  maa  jeg  skifte 
Damper  i  denne  Sydsibiriens  mest  tiltalende  By. 

Barnaul  er  Hovedbyen  i  det  paa  Mineraller  og  frugtbare  Land- 
strækninger  saa  rige  Barnaul-  og  Biiskdistrikt.  Dette  herlige  Stykke 
Land  er  Kabinetsjord,  hvilket  vil  sige  Kejserens  Privatejendom. 
Ingen  Deporterede  og  ingen  Jøder  maa  tage  Ophold  her,  og  alle 
Indtægter  deraf  gaar  i  Kejserens  Privatkasse.  Faa  Fyrster  i  Evropa 
regerer  over  et  Land  saa  stort  som  denne  den  russiske  Kejsers 
Privatejendom,  og  en  Fyrste  mægtigere  end  Czaren  maatte  føle 
sig  tilfreds  med  blot  en  lille  Part  af  dette  Gods,  som  er  større 
end  Storbritanien   eller  omtrent  ti  Gange  Svejts,    lige  saa  smukt 

som  Svejts,  lige  saa  rigt,  næppe  saa  imponerende  i  sine  Bjærge, 
men  til  Gengæld  Hundrede  Gange  mindre  banalt. 

De  mange  Embedsmænd,  som  bestyrer  dette  Distrikt  for  Kej- 
seren, bor  i  Barnaul,  og  et  stærkt  udviklet  Handelssamkvem  med 
den  ganske  velhavende  Landbefolkning  har  fremkaldt  store  Han- 
delshuses Opblomstring.  Navnlig  i  Sommertiden  er  det  interessant 
at  se  Floddamperne  pakkede  fulde  af  Smørdritler,  som  i  Novo 
Nikolajevsk   omlades   i  Jærnbanevognene,    eller  i  Foraarstiden  at 

se  Damperne,  som  kommer  fra  Novo  Nikolajevsk,  med  Landbrugs- 
maskiner stablede  lige  op  til  Skorstenspiben. 

Klimaet  i  Barnaul  er  allerede  mildere  end  Nord  for  Jærnbanen, 
og  Byen  har  i  den  varme  sibiriske  Sommer  et  ganske  orientalsk 
Præg.  Naar  jeg  om  Morgenen  kigger  ud  ad  mit  Vindue  og  ser 
skingrende  Sollys  ud  over  min  Nabos  himmelblaa  Mure  og  spinat- 
grønne Tag,  ned  over  hvilket  røde  Roser  og  grønne  Ranker  vælder 
sig,  kan  jeg  godt  tro  mig  i  en  græsk  By.  Og  naar  jeg  om  Afte- 
nen vandrer  ud  i  Byens  Udkanter  og  ser  Drenge  og  Mæ^nd  i  ild- 
røde Bluser  spille  Langboldt  i  Gaderne  eller  ser  de  unge  Piger 
i  deres  blomstrede,  løsthængende  Sirtseskjoler  paa  bare  Fødder 
danse  Ungdommens  og  Friskhedens  vildeste  Springdans  i  det  graa 

Støv,  som  er  den  mest  flatterende  Baggrund  til  alle  de  stærke 
Farver  i  Klæder,   saa  minder  Billedet  mig  snarest  om  Ægypten. 

Fra  Barnaul  til  Biisk  er  der  lidt  mere  end  et  Døgns  Sejlads. 
Billedet  af  Frodighed  og  Frihed  er  det  samme  som  langs  hele 
Floden  Syd  for  Jærnbanen.  De  yverspændte  Køer  og  de  tykke 
Heste  leger  fremdeles  paa  Engene,  Landsbyerne  er  velhavende, 
og  Floden  rinder  bred  og  gul  i  en  stor  Bue  imod  Vest.  Og  dog 
er  Billedet  lidt  anderledes  end  Nord  for  Barnaul;  thi  i  det  fjæ^ne 
dukker  de  første  BjæTge  frem  af  Altais  saa  lidet  kendte,  saa  lidt 
betraadte  og  saa  væ^ldige  Højdeplateau.  Som  skinnende  hvide 
Klodeskyer  eller  som  mørke,  blaaviolette  Kamme  tegner  Bjærg- 
landet,  der  skiller  Sibirien  fra  Kina,  sig  yderst  ude  i  den  gen- 
nemsigtige Sommerluft. 

Fra  Biisk  til  Bjærgene  er  der  ca.  loo  Verst,  og  da  al  Damp- 
skibsfart hører  op  ved  den  lille,  smukke  By,  lejer  jeg  her  Taran- 
tas  og  Heste.  Vognen  er  min  i  14  Dage,  Heste  og  Kusk  maa  jeg 
derimod  skifte  paa  Semskistationerne,  hvor  jeg  kommer  frem.  Vog- 
nen stopper  jeg  ud  som  en  gammel  Bedstemoderstol  med  Puder 
bag  Ryggen  og  Trøster«  under  Hovedet,  en  Kuffert  under  hver 
Arm  og  et  godt  Lag  Halm  i  Bunden;  jeg  pakker  den  halv  fyldt 
med  Konserves  og  Biskuit,  The,  Chokolade  og  Tobak,  og  en  her- 
lig Morgen  forlader  jeg  Biisk  i  dette  mit  rullende  Spisekammer 
og  Soveværelse  og  Dagligstue  o.  m.  m.,  som  Tarantasen  skal  agere 
i  de  nærmeste   1 4  Dage. 

Der  er  en  Beruselse  som  af  gammel  stærk  Vin  i  disse  Køre- 
ture i  Sibirien,  og  denne  ubeskrivelige  Følelse  af  at  være  absolut 
fri,  absolut  Herre,  kender  jeg  stærkere  end  nogensinde,  da  jeg 
kører  imod  Altai.  Det  store,  hemmelighedsfulde  Bjærgland,  som 
ligger  for  mig,  Bevidstheden  om  at  kunne  dirigere  min  Vogn  hen, 
hvor  jeg  vil,  og  gøre,  hvad  jeg  har  Lyst  til,  hvor  vildt  dette  end 
er,  skyde  ned  uden  Jagtlov  over  Hovedet,  brænde  Skove  af  uden 
at  faa  Politi  efter  mig,  ja  myrde  uden  synderlig  Fare  for  at  blive 
opdaget  —  alt  dette  bringer  Blodet  til  at  pulsere  stærkere  og 
Hjærtet  til  at  juble  friere.  Jeg  gribes  af  denne  ukendte  Friheds- 
følelse, denne  umiddelbare  Naturfortryllelse,  og  jeg  kender  ikke 
—  efter  at  jeg  nu  har  gennemrejst  og  studeret  dette  herlige  Bjærg- 
land —  Udtryk  stærke   nok   til   at  beskrive,    hvor  rigt,    hvor  fro- 

digt,  hvor  storslaaet  smukt,  hvor  smilende  mildt  og  frygtindgydende 
vildt  det  er. 

Allerede  Historiens  Fader«,  Herodot,  fortæller  om  Altaibjær- 
genes  Rigdom  og  beretter,  at  Grækerne  og  Scytherne  solgte  deres 
Produkter  til  Altaifolkene  for  Guld  og  Sølv.  Et  Par  Steder  i  Flod- 
dalene tinder  jeg  da  ogsaa  Spor  af  ældgamle  Bjærgværker.  Kine- 
serne kalder  Altai  ved  det  stolte  Navn  -  Kinchau«  (Guldbjærgene). 
Guld  og  Sølv  og  Kobber,  Bly  og  Jærnerts,  ædle  og  halvædle  Stene 
findes  i  disse  Bjærge.  Ædle  Stensorter,  som  allerede  det  gamle 
Testamente  nævner  med  Beundring,  har  jeg  fundet  i  de  stejle 
Klippevægge  eller  trillende  afsted  i  Flodsengene,  hvor  rivende 
Strømme  gratis  besørger  Slibningen  i  den  røde  Porfyr,  den  grønne 
Nefrit,  brunrød  Agath,  rød-  og  grønstribet  Jaspis,  den  herlige  Lapis 
lazuli,  den  røgfarvede  Amatyst  og  Marmor  og  Granit  i  de  skønneste 
Farver.  Naar  jeg  stod  i  Floderne  og  tiskede  Laks,  Foreller  og 
Rødskaller,  eller  naar  jeg  vadede  over  Bjærgstrømmene,  som  kom 
brusende  iskolde,  krystalklare  fra  Katunalpernes  Gletschere  med 
en  Kraft,  saa  de  ofte  var  ved  at  rive  mig  om,  kendte  jeg  den 
samme  Følelse,  som  griber  Helten  i  Æventyrene,  naar  han  — 
fristet  af  Dynger  af  Guld  og  Diamanter  og  ubegribelige  Rigdomme 
—  synes,  at  han  maa  slæbe  det  hele  med  sig.  Ganske  vist  fører 
jeg  med  mig  hjem  en  smuk  Samling  Sten,  som  jeg  har  fundet  i 
Altai  og  faaet  slebet  i  Kolyvan.  Den  vilde  være  en  Vinding  for 
ethvert  geologisk  Musæum,  og  naar  jeg  dækker  op  med  de  mange 
forskelligfarvede  Sten,  ligner  de  et  Blomsterbed.  Men  dog  er  de 
kun  en  svag  Afglands  af  de  æventyrlige  Kostbarheder,  jeg  altid 
vil  se  for  mine  Øjne,  men  som  andre  kun  svagt  vil  ane. 

Hverken  hvad  Guld  eller  Sølv  angaar,  leverer  Altai  dog  nu 
nævneværdigt  Udbytte  i  Forhold  til  Bjærgenes  Rigdom.  1  1875 
leverede  Altaidistriktet  en  Syvendedel  af  Ruslands  samlede  Guld- 
udbytte,  men  Udbyttet  er  nu  gaaet  ned  til  15 — 2000  Kilo  aarlig. 
Alle  Minerne  er  i  Hænderne  paa  fire  russiske  Privatselskaber. 
Guldet  findes  dels  som  Aarer  i  Kvarts  (i  de  Ridderske  og  Syr- 
janovske  Skakter)  dels  i  guldførende  Sand,  hvoraf  det  udvindes  ved 
Vaskning.  Nogle  og  halvtreds  Miner  var  i  Drift,  da  jeg  besøgte  Altai. 

I  samtlige  Sølvminer,  som  tilhører  det  kejserlige  Kabinet,  her- 
sker der  derimod  Gravens  Stilhed.    Med  ægte   russisk  Slendrian 

mener  man,  at  det  ikke  kan  betale  sig  at  drive  dem,  endskønt 
der  uden  Tvivl  findes  meget  rige  Sølvlejer,  som  ved  rationel 
Drift  uden  alt  for  drabelige  Besvigelser  vilde  kunne  give  et  smukt 
Udbytte. 

Ikke  en  Gang  de  mange  værdifulde  Stensorter,  hvorpaa  Altais 
Bjærge  er  saa  rige,  udnyttes  i  nævneværdig  Grad.  Der  findes 
ganske  vist  i  den  lille  By  Kolyvan  i  Smeinogorskegnen  et  Kran- 
sliberi,  som  udelukkende  sliber  for  Kejserens  Regning,  og  hvert 
andet  Menneske  i  de  smaa  Bjærgbyer  sliber  efter  fattig  Lejlighed 

Kolyvansøen. 

Smaating,  som  afsættes  paa  Stedet  eller  forhandles  i  Biisk,  Bar- 
naul  og  Semipalåtinsk.  Men  det  er  alt  sammen  intet  imod  den 
Stenindustri,  som  burde  vokse  frem,  nu  da  Jærnbanen  muliggør 
Afsætning  saavel  i  Rusland  som  i  det  øvrige  Evropa.  Bliver 
Transportvanskelighederne  yderligere  lettede  ved  den  planlagte 
Omsk — Semipalåtinskbane,  kan  det  dog  vel  antages,  at  Altaibjær- 
genes  Rigdomme  vil  blive  udnyttede,  og  at  der  vil  oprinde  en 
Blomstringstid,  som  vil  vække  Forbavselse.  Til  Støtte  for  denne 
Antagelse  behøver  jeg  kun  at  nævne  et  Eksempel  fra  min  egen 
Praksis.  Et  Par  Dage  forinden  jeg  naaede  ned  til  Tshujadalen 
havde  nogle  omstrejfende  Kalmukker  fundet  meget  betydelige 
Asbestlejer.    Kalmukkerne  viste  mig  Prøver  af  Asbesten,  som  var 

af  en  sjælden  fortræffelig  Kvalitet.  Men  jeg  er  ganske  overbevist 
om,  at  der  endnu  ikke  er  et  Menneske,  som  har  rørt  en  Haand 
for  at  udnytte  Asbestbjærget. 

Ikke  blot  paa  Mineralier  er  Altai  rig,  men  ogsaa  Dyre-  og 
Planteverdenen  udmærker  sig  ved  en  Mangfoldighed  af  Arter,  en 
Rigdom  paa  Farver  og  en  Skønhed  i  Udvikling,  som  virker  ganske 
overraskende  paa  den  evropæiske  Rejsende.  Det  er,  som  om  Na- 
turen paa  dette  Sted 
havde  staaet  stille  i 
Aarhundreder,  som 
om  intet  Menneske- 
f|ed  havde  forstyr- 
retAltai-Torneroses 
Søvn.  Den  Flora  og 
Fauna,  som  paa 
Kristi  Tid  bredte  sig 
over  Evropa,  gen- 
finderman nuiAltai, 
og  forlæ^ngst  i  Ev- 
ropa uddøde  Dyre- 
former lever  i  vore 
Dage  i  den  russiske 
Kejsers  Skove  i  Syd- 
sibirien, Træerne  er 
et  Par  Gange  større 
end  i  Evropa,  og 
Urskoven  og  Ur- 
engen  breder  sig  over  BjaTgtinder  og  Dalstrøg.  For  den  dristige 
Jæger  er  her  et  Eldorado.  Den  brune  Bjørn  og  den  syriske  Bjørn 
brummer  i  de  dybe,  mørke  Skove  og  reder  i  den  lange  Vinter  sit 
Leje  under  hundredaarige  Cedres  og  Lærketræ^s  skæmmende  tætte 
Naaletag.  Den  almindelige  Ulv  og  Alpeulven,  den  almindelige  Ræv 
og  Blaaræven  strejfer  om  paa  de  uendelige  Vidder,  som  naar  op 
til  Snegrænsen,  Panteren  og  Vildsvinet,  ejendommelige  Hjortearter 
som  Moskushjorten  og  den  gazelleslanke,  kronhjortestore  Maral 
bebor  de  lune,  tænbevoksede  Dalstrøg.  Stenbukken  og  den  vilde 
Ged  skuer  fra  deres  vildtformede,  ugæ^stfri  Klippespidser  ned  over 


Katundnleii,  som  gennemskærer  Altai 
fia  Nord  til  Syd. 

Dalenes  venlige  Natur,  og  øverst  oppe,  Himlen  nær,  hvor  den 
evige  Sne  og  den  evige  Ro  ligger  hvid  og  ukrænket,  søger  Els- 
dyret og  Renen  deres  kolde  Hjem.  Det  mest  forskelligartede  Vildt 
af  mindre  Pattedyr,  navnlig  et  Utal  af  Gnavere,  støder  jeg  paa 
under  min  Omstrejfen  :  det  almindelige  og  det  stribede  Egern, 
Haren,  ilderen,  Maaren,  Jærven,  Bisamen,  Fiskeodderen  og  de  kost- 
bareste af  alle:  Zobelen  og  Hermelinen. 

Som  alle  halvvilde  Jægerfolk,  benytter  ogsaa  Altais  indfødte 
Befolkning,  Kirgiserne  og  Kalmukkerne,  saa  lidt  som  mulig  Skyde- 
vaaben  over  for  større  Rovdyr.  For  at  komme  i  Besiddelse  af 
Bjørnens  kostbare  Pels  laver  Jægerne  Stilladser,  som  styrter  sam- 
men og  knuser  Dyret,  eller  fanger  det  i  Faldgruber,  hvor  det 
spiddes  paa  spidse  Pæle,  og  trods  Løfte  om  god  Belønning  var 
det  umuligt  for  mig  at  faa  mine  Kirgiser-  eller  Kalmukførere  til 
at  gaa  med  mig  paa  Bjørnejagt,  endskønt  vi  mange  Nænter  hørte 
Misjka  •■•'  brumme  i  Nærheden  af  vore  Lejrbaal.  Kirgiserne,  som 
ude  paa  Steppen  jager  Ulven  til  døde  til  Hest,  fanger  i  Altai, 
hvor  denne  dristige  Sport  selvfølgelig  er  umulig,  baade  Ulven, 
Ræven  og  Haren  i  Saks  og  Fælde.  Renen  og  den  vilde  Ged  jages 
i  Foraaret,  naar  Sneen  begynder  at  blive  blød,  saa  den  ikke  knir- 
ker og  forraader  Jægeren.  De  jages  med  Bøsse,  og  ofte  kan  en 
udholdende  Jæger  nedlægge  5 — 6  Rener  og  en  halv  Snes  Geder 
om  Ugen.  Mange  af  de  smaa  Pattedyr  koster  det  stor  Udholden- 
hed og  fm  Sporsands  at  nedlæ^gge.  Kirgiserne  benytter  hertil 
baade  Jagtfalk  og  en  Hund,  som  er  en  Krydsning  imellem  Steppe- 
hunden  og  den  turkmeniske  Vindhund.  Kalmukkerne  derimod  be- 
nytter hverken  Falk  eller  Hund. 

Forøvrigt  maa  evropæiske  Hunderacer,  nu,  da  de  pr.  Jæm- 
bane  kan  føres  til  Sibirien,  kunne  finde  udmærket  Afsætning  her. 
Lige  saa  velforsynet  Nordsibirien  er  paa  Spidshunde  til  Trækbrug, 
lige  saa  fattig  er  nemlig  det  øvrige  Sibirien  paa  gode  Jagthunde, 
og  det  endskønt  Sibirien  fra  Arilds  Tid  har  været  et  Jagtland 
par  excellence.  Der  er  ikke  Tvivl  om,  at  vore  Jagthunde  —  først 
og  fremmest  Setters  —  hurtigt  vil  kunne  vænne  sig  til  Klimaet. 
De  irske  og  Gordon  Setters,  som  Mr.  Wardropper  i  Tjumen  har 
indført,  befinder  sig  saaledes  udmærket  i  deres  ny  Hjem. 

Hvad  der  udfordres  af  Ro  og  Udholdenhed  for  at  jage  de 
mindre  Gnaverarter,  fik  jeg  et  godt  Indblik  i  under  et  Par  Mur- 
meldyrjagter, jeg  overværede.  Lange  Iagttagelser  gaar  forud  for 
selve  Jagten.  Naar  en  Jæger  har  opsporet,  hvor  en  Bobakfamilie* 
har  indlogeret  sig  —  i  Almindelighed  i  en  Klippeskraaning  med 
fri  Udsigt  til  alle  Sider  — ,  rejser  han  et  Værn  af  Klippeblokke, 
igennem  hvis  Sprækker  han  retter  sin  Bøssepibe  imod  Indgangen  til 

dens  underjordiske 
Bolig.  En  Morgen- 
stund lægger  Jæge- 
ren sig  paa  Maven 
bagVærnet  med  Fin- 
geren paa  Aftrække- 
ren og  Øjet  stift  ret- 
tet langsGeværløbet 
imod  det  lille  Hul 
1  Jorden.  Saaledes 
bliver  han  liggende 
timevis,  halve  Dage, 
med  den  brændende 
Sol  ned  over  sig, 
ubevægelig,  intet 
spisende,  ikke  en 
Gang  drikkende  — 
den  mindste  Bevæ- 

Murmeldyrjagt  i  Ahai.  ^^j^^       j.^^^^      ^^^_ 

lægge  ham  hele  Jagten,  thi  mere  sky  Dyr  end  Bobakken  findes 
ikke.  Hans  Taalmod  belønnes  da  i  Almindelighed  ogsaa  ved,  at 
først  et  af  de  smaa  pølselignende  Dyr  forsigtig  stikker  Snuden 
uden  for  Hullet  og  derefter  sætter  sig  op  paa  Bagbenene,  om- 
hyggelig spejdende  rundt  til  alle  Sider.  En  svag  Piben  af  For- 
posten kalder  Familiens  lo — 15  Medlemmer  ud  i  Dagslyset.  Da 
pludselig  opskræ^mmes  Naturen  ved  et  Brag,  som  brutalt  sønder- 
flænger  Freden  og  Stilheden  som  et  Skrig  i  en  Kirke,  Røgen  dri- 
ver langsomt  bort  i  den  rene,  stille  Bjærgluft,  og  medens  Kalmuk- 


^^ 


*  Den  i  Altai  levende  Murmeldyrart  er  den  saakaldte  Bobak  ^Arctomys  bobac). 

ken  springer  op,  saa  Klippeblokkene  rasler  ned  ad  Skraaningen, 
vrider  3 — 4  af  de  smaa  Dyr  sig  i  Døden.  Resten  er  forsvunden 
ind  i  Hulen  for  ikke  at  vise  sig  de  første  Dage. 

Bobakens  Pels  er  ret  værdifuld,  og  dens  Fedt  benyttes  af  Kirgi- 
serne  som  Lægemiddel,  bl.  a.  skal  det  forhindre  Frost  og  Koldbrand. 

Fuglelivet  i  Altai  er  langtfra  saa  rigt  som  Dyrelivet,  vel  sagtens 
fordi   Skovbrande   har   udryddet   Hærskarer  af  Skovenes  vingede 
Beboere,    og   fordi 
Næt  og  Fæ^lder  og 
Snarer  har  mishand- 
let Fuglebestanden. 

Et  Par  Tusind 
Mennesker  ernærer 
sig  ved  Jagt  i  Altai- 
distriktet.  Det  er 
lykkedes  mig  at  faa 
Jagtudbyttet  opgi- 
vet saa  nogenlunde. 
Der  nedlægges  aar- 
ligafEgern  omkring 
en  halv  Million, 
1 5,oooHareroglige 
saa  mange  Ildere, 
I  "jGoZoblerogiooo 
Hermeliner,     1000 

Ræve,       800      vilde  Vej  kngs  med  Katu„floden. 

Geder  og  100  Bjørne.  Af  Fugle  60,000  Agerhøns,  20,000  Urhøns 
og  2000  Urhaner,  10,000  Ænder,  5000  Hjærper  og  flere  Tusinde 
Fugle,  hvis  Skind  sælges  til  Evropa  til  Hattepynt. 

Altai  danner  et  mægtigt  Højdeplateau,  jævnt  stigende 

fra  Nord  til  Syd  og  umærkeligt  glidende  over  i  den  Sajanske 
Bjærgkæde,  som  lige  til  Baikalsøen  danner  Grænsen  imellem  Sibi- 
rien og  Kina.  Kulminationspunktet  ligger  i  de  katunske  Alper, 
3500  Meter  over  Havfladen,  tæt  ved  den  kinesiske  Grænse.  Pla- 
teauet gennemskæres  paatværs  fra  Syd  til  Nord  af  Katunfloden, 
som  har  sit  Udspring  fra  de  katunske  Alpers  Gletschere,  og  som 
gennemstrøm.mer  den  henrivende,  naturskønne  Katundal.    Floden 

optager  fra  begge  Sider  forskellige  Bifloder,  hvis  Dale  danner  Skel 
imellem  Bjærgkæderne,  som  har  Retning  Nordvest — Sydost. 

I  smaa  Dagsrejser  arbejder  jeg  mig  ned  igennem  Bjærgene  ad 
Vejen,  som  fra  Biisk  fører  ret  Syd  paa  over  Landsbyerne  Smo- 
lensk  og  Altaisk.  Kørevejen  bugter  sig  langs  Katunflodens  venstre 
Bred,  indtil  den  ved  Tshujaflodens  Udløb  i  Katun  bøjer  over  den 
sidstnævnte  Flod  for  at  følge  Tshujadalen  til  Mongoliets  Grænse. 

Der  er  vel  5 — 600 
Kilometer  fra  Biisk 
til  Grænsen. 

I  Begyndelsen 
ligner  Bjærgene 
lange  rullende  Døn- 
ninger i  etstortHav, 
de  ermuldbeklædte 
og  dækkede  med 
det  saftigste,  grønne 
Græs.  Smaa  Lands- 
byer med  en  ganske 
velstaaende  Befolk- 
ning ligger  lunt  og 
trygtidegrønneDal- 
sænkninger.  Lidt  ef- 
ter lidt  bliver  Bjær- 
gene skarpe,  skov- 
klædte, med  nøgne 
Pletter,  hvor  Klippen  stikker  sit  barske  Ansigt  frem,  og  efter  fire 
Dages  Rejse  er  jeg  i  et  vildt  sønderrevet  Bjærgland,  hvorfra  jeg 
fjærnt  i  Syd  gennem  den  æterlette  Luft  kan  skimte  de  katunske 
Alpers  snedækkede  Tinder. 

Vejen  frembyder  de  største  Skønheder.  Den  bugter  sig  blødt 
og  kælent  som  en  Perlesnor  om  en  Jomfruhals  gennem  grønne 
Dale,  hvis  Yppighed  og  Blomsterrigdom  jeg  sjælden  har  set  Mage 
til.  Den  fører  hen  over  Fjældkløfter,  under  hvis  vaklende  Bjælke- 
broer Smaafloder  bruser  afsted  med  altomvæltende  Ungdomsmod, 
som  de  har  hentet  hos  den  smeltende  Gletschersne.  Den  hænger 
som   en  Ørnerede   paa  en  Klippevæg  —  kun  et  skrøbeligt  Ræk- 


15ro  over  Katunflodeii. 


SIBIRIENS  SVEJTS 


205 


værk  skiller  den  fra  den  gabende  Afgrund  —  og  den  titter  atter 
frem  som  en  Slangelinie  dybt  under  neden  i  Dalen.  Denne  Blan- 
ding af  venlig  Mildhed  og  næsten  frygtindgydende  Barskhed,  af 
Sommersol  og  Vintersne,  af  Fare  og  Fred  er  det,  der  lokker  og 
drager  den,  som  blot  en  Gang  har  set  Altais  Bjærgland. 

Lyn,  der  som  blinkende  Sværdodder  skar  igennem  begsort 
Luft,  og  Tordenbrag,  der  rystede  Bjærgene,  tvang  mig  en  Aften- 
stund til  at  søge  ind  til  en  lille  Bjærgby,  Stam  Bjelaclmrkha, 
lidet  anende,  at  jeg  ogsaa  her 
skulde  møde  Beviser  paa,  hvilke 
Rigdomskilder  Altaibjærgenes 
Indre  rummer.  Det  var  min  Hen- 
sigt straks  næste  Morgen  at  køre 
videre,  men  da  jeg  erfarede,  at 
der  ved  Byen  fandtes  en  varm 
Kilde,  opsatte  jeg  selvfølgelig 
Afrejsen.  Jeg  fandt  da  ogsaa  en 
saakaldt  indifferent  Kilde,  hvis 
Vand  havde  en  Temperatur  af 
30 — 32°  C,  det  havde,  trods  en 
let  Svovllugt,  en  behagelig  Smag, 
og  var  krystalklart  og  blødt. 
Bønderne  havde  opført  et  Træ- 
hus med  en  højst  primitiv  Bade- 
indretning, og  Badegæster  kunde  om  Sommeren  bo  hos  Lands- 
byens Beboere.  Ikke  desto  mindre  vakte  det,  at  en  ^Njemets« 
var  ankommet  til  Byen  og  tog  et  Bad,  en  saadan  Opsigt,  at  Halv- 
delen af  den  lille  Bjærgbys  Befolkning  —  Mænd  saavel  som  Kvin- 
der —  med  spændt  Opmærksomhed  overværede  mit  Bad. 

En  anden  blandt  Altaibefolkningen  langt  mere  berømt  Mineral- 
kilde, yRachmanoff-Kilden",  som  udspringer  lige  ved  Mongoliets 
Grænse,  i  en  af  Altais  aller  skønneste  Egne,  maatte  jeg  desværre 
opgive  at  besøge.  Men  af  det  henrivende  lille  Fotografi,  som  den 
store  Altaiforsker,  Professor  Saposhnikow  i  Tomsk  velvilligst  har 
overladt  mig,  kan  mine  Læsere  danne  sig  et  Begreb  om  Skøn- 
heden af  den  Natur,  som  omgiver  den,  og  som  vel  er  egnet  til 
at  fremkalde  og  næ^e  hos  den  omboende  buddhistiske  Befolkning 


Racli  m  a  n  off-Søe  11 . 
(Efter  Fotografi  af  Prof  Saposhnikow.) 

de  mangfoldige  Sagn  og  Æventyr,  der  knytter  sig  til  Rachmanoff- 
Kilden. 

Dog,  ikke  blot  paa  Dyr  og  Mineraller  —  ja,  endog  paa  Mineral- 
vande —  er  Altai  rig.  Ogsaa  Planteverdenens  Rigdom  paa  Arter 
og  Udvikling  virker  overraskende.  Urengen  og  Urskoven  ligger  i 
Altai  Side  om  Side.  Hvor  Floddalenes  bølgende  Græsgange  hører 
op,    begynder   Bjærgskraaningernes   dybe  Skove  med   deres  fine, 

ærværdige  Lærke, 
deres  mægtige  Ced- 
re, deres  dunkleFyr- 
re  og  den  yndefulde 
Birk.  Blomster,  som 
jeg  ved  første  Øje- 
kastsyntes, jeg  skul- 
de kende,  havde  an- 
taget saa  vældige 
Dimensioner  og  saa 
overdaadige  Farver, 
at  mange  af  dem, 
som  f.  Eks.  Akonit, 
Ensian,  Rhododen- 
dron  og  Ridderspore 
saa  ud  som  helt 
andre  Planter.  Yn- 
defulde Anemoner 
(Anemona  umbrosa, 
fischeriana,  pulsatilla)  og  herlige  Violer  (Viola  altaica,  V.  macro- 
carpa),  store  svulmende  Ranunkler  (Ranunculus  altaicus,  R.  pulche- 
lus)  og  Nelliker,  Alperoser  og  en  Art  Stenbræk  (Saxifraga  crassi- 
folia),  paa  hvilken  Kirgisere  og  Kalmukker  koger  The,  et  Utal  af 
Løgplanter,  blaa  og  gule  Hyazinther,  Azalea  og  mangfoldige  andre 
pragtfulde  Blomsterplanter  fyldte  Altaibjærgene  i  Blomstringstiden 
med  en  Skønhed  og  Duft,  der  bedøvede  som  at  sidde  under  en 
blomstrende  Akacie  og  drikke  Marsala. 

Naar  jeg  i  den  tidlige  Morgen  begav  mig  ind  i  Bjærgenes 
Vildsomhed  tilfods  eller  paa  en  af  de  smaa  Kalmukheste,  strøm- 
mede den  dugvaade  Friskhed,  Bjærgluftens  Renhed  og  den  natur- 


Tshuiskerveien. 


SIBIRIENS  SVEJTS 


207 


lige  Millefleurs  i  et  Genfødelsens  Bad,  ingen  romersk  Kejser  har 
haft  Midler  til  at  sammensætte  Mage  til,  imod  mig  i  store,  brede 
Bølger,  i  Skovene  i  Arkadien  har  jeg  i  det  tidlige  Foraar  følt  et 
lignende  Velbehag  som  her  i  Altai. 

Kun  den  afbrændte  Skov,  som  strakte  forvredne,  forkullede, 
om  Barmhjærtighed  bedende  Arme  op  imod  Himlens  Blaa,  for- 
styrredeminGlæde. 

I  smaa 

Dagsrejser  arbejde- 
de jeg  mig  ned  igen- 
nem BjæTgene.  Om 
Natten  sov  jeg  i  min 
Vogn  eller  tog  ind 
paa  en  Semskista- 
tion.  Ofte  lod  jeg 
Vognen  blive  staa- 
ende  paa  Stationen 
og  red  med  Bøssen 
over  Nakken  og  min 
Kusk,  en  russisk 
Bondeknøs  eller  en 
Kalmuk,  som  Fører 
jndiBjærgene,  hvor 
den  smalle  Ridesti 

tilsidst  tabte  sig  i  de  Gammeltroendes  Bolig  i  Altai. 

nøgne  Klipper  eller 

i  Urskoven.  Under  disse  Ekspeditioner  tilbragte  vi  Nætterne  under 
en  Ceder,  indsvøbt  i  vore  Kapper  og  liggende  paa  det  bløde  Mos. 
Sjældent  mødte  vi  Mennesker,  kun  af  og  til  en  Jæger,  og  saa 
godt  som  aldrig  to  Jægere  i  Følge. 

En  særlig  hjærtelig  Velkomst  var  jeg  altid  sikker  paa,  naar 
jeg  om  Aftenen  var  saa   heldig  at  naa  en  gammeltroendes  Hus. 

Disse  Raskolnikere  —  eller  gammeltroende  som  de  selv  kalder 
sig,  og  som  de  i  daglig  Tale  ogsaa  benævnes  —  er  en  særlig 
karakteristisk  Befolkning  for  Altai.  Man  finder  dem  ganske  vist 
spredt  over  hele  Sibirien  —  hvortil  de,  tvungne  af  Forfølgelser  i 
ældre  Tider  i   Rusland,  er  udvandrede  —  men  fortrinsvis  i  Altais 

Floddale  og  imellem  Transbaikaliens  Bjærge.  Tragtende  efter  at 
være  alene  med  sig  selv  og  deres  Gud,  har  disse  ædelttænkende 
russiske  Bønder  valgt  de  smukke,  men  folketomme  Floddale  i 
Altailandet  til  deres  ny  Hjem.  De  ernærer  sig,  nøjsomme  og  flit- 
tige som  de  er,  ved  Kvægavl,  Biavl  og  Agerbrug  og  er  saaledes 
det  russiske  Riges  Pionerer,  de  udbreder,  stærkt  religiøse  og  meget 
alvorlige  som  de  er.  Kristendommen  til  de  indfødte  og  er  saaledes 

den  kristne  Kirkes 
første  Missionærer, 
og  de  modtager  med 
Gæstfrihed  de  faa 
Rejsende,  som  fær- 
des paa  disse  Egne, 
og  som  søger  ind 
til  dem. 

Kogende  Vand 
til  The  og  Mel  kager, 
som  Konen  bagte  i 
Asken  i  Ovnen,  var 
i  Almindelighed  det 
eneste,  disse  Ene- 
boere kunde  opvarte 
med.  Men  selv  om 
Melkagerne  er  en 
drøj  Ret,  selv  om 
Sengen,  de  kunde 
tilbyde,  var  fyldt  med  Utøj,  og  selv  om  Lejet  hos  Ægteparret 
oppe  paa  Palatet'"'  var  haardt  og  ubekvemt,  befandt  jeg  mig  altid 
godt  i  de  prægtige  Folks  gæstfri  Hjem. 

I  Nærheden  af  Tshujaflodens  Udløb  i  Katun  stødte  jeg  paa 
den  første  Kalmuklejr. 

Af  det  en  Gang  saa  store  og  rige  Folk  findes  der  nu  kun  i 
de  sydligste  Altaifloddale  enkelte  spredte  Rester  —  vist  næppe 
ialt  30,000  Individer  —  og  tiltrods  for  deres  isolerede  Liv  i  disse 
tyndtbefolkede,   vilde  Egne,   er  dette  interessante  Folk  med  dets 


Kalrauklejr. 

rige  Litteratur  godt  paa  Vej  til  at  miste  deres  Særpræg.  Kun  de 
fjærnestboende,  jeg  mødte,  havde  endnu  deres  Dragt  ubeskaaren: 
den  ejendommelige  blaa-  og  sortkantede  Lammeskindspels  (Tjulup) 
og  den  hjælmformede  Lammeskindshue  (Birjuk).  Den  russiske 
Bondedragt  trænger  mere  og  mere  ind,  deres  Religion,  der  er  en 
Blanding  af  Buddhisme  og  Schamanisme,  viger  for  Kristendom- 
men, deres  Sprog  er  ret  blandet,  og  den  Dag  er  vel  ikke  fjærn, 
da  man  forgæves 
søger  efter  Kalmuk- 
ker i  Altai. 

I  Sind  og  i  Skind 
er  Altai-Kalmukker- 
neægteMongoler.  De 
er  ikke  smukke  med 
deres  flade  Ansigter, 
smaa,  skraatstillede 
Øjne  og  glatte,  sorte 
Haar.  De  unge  Piger 
kan  dog  være  ganske 
kønne  og  yndefulde, 
men  de  gamle  Koner 
er  til  Gengæld  Pul- 
verhekse, der  kan 
faa  en  død  Mand  til 
at  rynke  paa  Næsen. 
Mændene  er  middel- 
store og  stærke  af  Legemsbygning,  men  en  uovervindelig  Flegma 
lægger  en  absolut  Hindring  i  Vejen  for  Brugen  af  deres  Kræfter. 
Alle  lever  som  Nomader,  og  hvorledes  enkelte  af  dem  er  bleven 
ret  velhavende  er  mig  en  Gaade. 

Kalmukkerne  er  absolut  fredelige,  nærmest  forkuede.  Naar  de 
havde  set  sig  mæt  paa  mig,  kom  de  mig  altid  i  Møde  med  stor 
Venlighed,  bød  mig  Pladethe,  som  de  kogte  i  store  Jærngryder 
sammen  med  Salt,  Smør  og  Mel,  og  en  ejendommelig,  stærkt  be- 
rusende Drik,  som  de  kaldte  »Arraki«,  og  som  de  selv  bryggede 
med  højst  primitive  Redskaber.  Trods  deres  Venlighed  afslog  jeg 
dog  altid  at  tilbringe  Nætterne  i  deres  Birkebarkshytter,  dels  for 


K.nlniuk  tilhest. 


Rosenbcro:  Sibirien. 

at  slippe  for  at  dele  Natteleje  med  en  halv  Snes  hverken  vel- 
lugtende eller  velvaskede  Mænd  og  Kvinder,  dels  for  at  undgaa 
at  slæbe  en  Ladning  Utøj  med  mig,  naar  jeg  om  Morgenen  red 
videre. 

Som  Førere  i  Bjærgene  er  Kalmukkerne  fortræffelige,  de  ken- 
der store  Strækninger  af  Altai,  og  deres  smaa  Heste  er  udmær- 
kede til  Ridt  i  disse  vilde  Egne. 

Hvad  der  imidlertid  interesserede  mig  nok  saa  meget  som 
noget  andet,    jeg  saa  hos  Kalmukkerne,   var,    at  de  holdt  Hjorte 

som  Husdyr.  Udenfor  Kalmuk- 
kernes Birkebarkshytter  gik 
Flokke  af  disse  mærkelige  Hus- 
dyr, velvoksne  som  Kronhjorten, 
men  dog  med  Antilopens  Ynde 
og  Legemsbygnings  Finhed,  og 
ædle  som  Daadyret,  fredeligt 
græssende  som  Køer  paa  en 
dansk  Kløvermark.  Senere  saa 
jeg  det  samme  Syn  i  Transbai- 
kalien  og  Amurprovinsen. 

Denne  herlige  Hjorteart,  der 
holdes  som  Husdyr  i  Sibirien 
langs  Kinas  Grænse,  er  den  saa- 
kaldte  Maral  (Cervus  maral). 
Den  kan  blive  meget  tam,  slut- 
ter sig  med  stor  Hengivenhed  til  Mennesket,  og  Grunden  til,  at 
man  i  Sydsibirien  opdrætter  Maralen,  er  den,  at  Handyrets  Gevir 
købes  til  høje  Priser  af  Kineserne.  Naar  Takken  har  sat  sin  anden 
Gren,  afsaves  den  i  Juni  og  nedsaltes,  for  at  beskyttes  mod  For- 
raadnelse,  indtil  Kineserkøbmændene  fra  Mongoliet  kommer  over 
Grænsen  for  at  opkøbe  Takkerne  til  den  høje  Pris  af  lo  Rubler 
pr.  Kilo. 

Det  er  naturligt  at  spørge,  hvad  i  Alverden  Kineserne  vil  med 
Hjortetakker  til  den  Pris,  saa  meget  mere,  som  Kineserkøbman- 
den sælger  Takkerne  i  Kina  til  4 — 5  Gange  den  Pris,  han  be- 
taler Kalmukkerne.  Forklaringen  er  den,  at  der  ikke  mindre  i 
Kina  end  i  andre  Lande  findes  Mennesker,  som  føler  Trang  til 


Kalmukkerne  destillerer  Brændevin. 

en  Livseliksir,  og  Levemænd,  hvis  Blod  er  bleven  tyndt  og  Nerve- 
system slapt.  I  Evropa  løber  slige  ynkelige  Individer  efter  Char- 
latanannoncer i  dertil  indrettede  Blade;  i  Kina  tyer  de  til  Kineser- 
doktorer, som  sidder  med  enorme  Hornbriller  paa  deres  kloge 
Næse  i  det  sorteste  Hjørne  af  en  sort  Bod  og  tilbereder  under- 
gørende Miksturer  af  Maralgevirer,   Abeskeletter,  Tigergalde  etc. 

Der  er  ubegribeligt,  hvad  Kineserne  kan  bruge  til  den  Slags 
Livseliksirer.  ISiam 
har  jeg  set  Kineser- 
købmænd give  smaa 
Formuer  for  et  Næ- 
sehorns Horn  eller 
Galden  af  en  Tiger, 
og  nu  fmder  jeg  i 
Sydsibirien  et  vel- 
udviklet om  end 
højstejendommeligt 
Husdyrbrug,  som 
kun  har  til  Hensigt 
at  regenerere  let- 
levende Kinesere. 

Tiende- 
dagen efter  min  Af- 
rejse fra  Biisk  be- 
gyndte jeg  Opstig- 
ningen     til       Altais  '  Maralhjort. 

højeste  Punkt    Bje- 

luka«  i  de  katunske  Alper.  Hvor  Tshuja  falder  i  Katun,  holder 
Kørevejen  op,  og  kun  en  vildsom  og  farlig  Ridesti  fører  videre 
op  over  Bjærgene.  Efter  to  Dages  anstrængende  Ridt  over  Kura- 
ganbjærgene  laa  det  sibiriske  Svejts  Montblanc  endelig  for  mig 
med  sine  to  sneklædte  Søjler. 

Aldrig  vil  jeg  glemme  det  betagende,  højtidelige,  næsten  frygt- 
indgydende Indtryk,  som  det  gjorde  paa  mig  at  staa  Ansigt  til 
Ansigt  med  dette  vilde,  sønderrevne,  storslaaede  Bjærgland.  Op 
over  de  mægtige  Gletschere,  der  laa  for  mig  som  frosne  Have, 
størknet  i   det  frygteligste  Oprør,   eller  som  Kæmpetrapper  med 

blødt  afrundede  Terrasser,  knejste  de  to  søjlelignende,  ved  en  lille 
Kløft  adskilte  Tinder.  De  forunderligste  Formationer  var  opstaaet 
under  de  mægtige  Naturkræfters  Spil  med  Klipper  og  ismasser. 
I  en  af  Gletscherne,  som  mine  Førere  kaldte  Kapschalski«,  saa 
det  ud  som  om  der  med  en  Plov  var  pløjet  Furer,  hvori  Huse  kunde 
forsvinde,  en  anden  havde  i  Kanten,  som  hang  ud  over  Afgrun- 
den, antaget  Form  af  et  menneskeligt  Hoved  i  Profil.  Øde,  ube- 
vægelig som  Lavaen 
ned  ad  Vesuvs  Sider 
laa  denne  Ismark. 

Og  dog  var  der 
ikke  Stilhed  i  denne 
Natur.  Brag  som 
ruUendeTorden  for- 
kyndte, at  Isstykker- 
løsnede  sig  og  faldt 
ned  i  Dybene,  og 
Brusen  som  afVand- 
faldlødopfraDalen, 
hvor  smeltende  Sne 
fra  Geblergletscheren 
dannede  de  første 
stride  Strømme, 
hvoraf  AltaisHoved- 
nerve,  den  skønne 
Katunflod,    opstod. 


Bjeluka  med  Geblergletscheren. 


Oppe  over  Bjeluka  laa  en  Lammegrib  paa  udspilede  Vinger. 
Dybt  under  mig  kunde  jeg  se  Katun  slynge  sig  igennem  den 
grønne  Dal  som  et  sølverne  hvidt  Baand. 

I  stolt  Majestæt  men  dog  i  solklar  Mildhed,  i  op- 
højet Ro  men  dog  med  et  brusende  Væld  af  Liv  i  Naturen  ligger 
Altai  som  et  »Sibiriens  Svejts«  paa  Grænsen  mellem  det  russisk- 
asiatiske Rige  og  Mongoliet.  Ingen,  som  en  Gang  har  besøgt  det, 
kan  glemme  det.  Møje  og  legemlige  Anstrængelser  koster  det  at 
komme  der  igennem,  ikke  et  eneste  af  de  Hjælpemidler,  som  brin- 
ger den  magelige  Turist  let  og  behageligt  igennem  det  evropæiske 
Svejts,   kendes  i  Altai,   og  mange  Egne  er  kun  tilgængelige  for 

den  dristige  Jæger,  den  mest  udholdende  Turist.  Men  Umagen 
lønner  sig  hundredfold,  Skønheder  vil  man  faa  at  se,  som  intet 
antet  Sted  kender,  og  Gudsnaturens  uendelige  Magt  over  Sindet 
bringer  en  Ødslen  af  Toner  til  at  klinge  for  Menneskets  Øren, 
kalder  Farver  og  Former  frem  for  Øjet  og  stemmer  Sjælens  Strænge 
i  den  lyseste  Højsang  til  Skaberens  Pris. 


^•»..•-.-H 


De  katuiiske  Søjler. 


TOMSK— IRKUTSK. 


NAAR  man  ved  længere  Tids  Ophold  i  Sydsibirien  omtrentlig 
har  glemt,  hvorledes  en  rigtig  Gade  ser  ud,  gribes  man  af 
Beundring  ved  Synet  af  Tomsk.  Over  Sibiriens  største  By  og 
eneste  Universitetsstad  er  der  da  en  lille  Smule  Facon. 

Jeg  indrømmer  gærne,  at  ogsaa  jeg  følte  baade  Glæde  og  Be- 
undring, da  jeg  —  efter  at  have  gjort  Flodrejsen  fra  Biisk  til 
Tomsk  i  et  Træk  —  saa  Staden  dukke  frem,  malerisk  bredt  ud 
over  grønne  Højder,  ved  den  lille  Flod  Tom,  venlig  provinsiel, 
hyggelig  at  se  til.  Og  jeg  indrømmer  videre,  at  det  var  saa  godt 
som  pure  materialistiske  Hensyn,  der  dikterede  mig  disse  Følelser, 
at  det  var  Tanken  om  her  forhaabenlig  at  kunne  spise  ordenlig 
til  Middag  og  gaa  i  en  ordenlig  Seng,  som  i  første  Række  frem- 
kaldte mit  lyse  Syn  paa  Tomsk.  Thi  hvor  rig  og  betagende  end 
Altailandet  er,  hvor  interessant  Befolkningen,  hvor  herlig  Jagten, 
bliver  dog  i  Længden  et  Semskigulv  eller  en  Tarantas  et  daarlig 
Surrogat  for  en  Seng  og  Melkager  og  The  en  tarvelig  Erstatning 
for  Middagsmad.  Og  saa  meget  er  vi  Kulturmennesker  Slaver  af 
vore  Vaner,  saa  stærkt  er  vi  indlevede  i  visse  Behagelighedshensyn, 
og  saa  stor  er  Sandheden  i  Horats  af  Baggesen  travesterede  »Vis- 
domsord:  »Naturam  furca  pellas  ex,  hun  kommer  dog  igen  den 
Heks!«  at  vi  —  trods  alt,  hvad  en  yppig  Natur  og  et  frit  Liv 
kan  byde  os  —  dog  kan  længes  efter  et  godt  dækket  Bord,  en 
blød  Stol  og  en  Seng  uden  Lus. 

— Guderne  og  Ingeniørerne  maa  vide,   hvorfor  Tomsk 

ikke  fik  Lov  at  ligge  ved  Jærnbanen.  Der  gaar  mange  Haande 
Rygter  om  Grunden  til,  at  Banen  er  bleven  anlagt  lo  Mil  Syd 
for.  Nogle  siger,  at  Staden  skulde  straffes,  fordi  den  ikke  vilde 
spytte  nok  i  Ingeniørernes  Bøsse.    Andre  fortæller,  at  det  var  de 

rige  Jødekøbmænd,  som  saa  deres  Fordel  ved  at  faa  Jærnbanen 
til  at  gaa  Tomsks  Porte  forbi.  Den  rette  Grund  har  jeg  ikke 
eftersporet.  Det  er  det  fornuftigste,  man  kan  gøre  i  Sibirien.  Man 
faar  den  dog  ikke  at  vide. 

Hvis  det  imidlertid  virkelig  er  Ingeniørerne,  som  har  villet 
straffe  Tomsk,  er  de  slupne  meget  daarlig  derfra.  Thi  Staden  vok- 
ser, saa  det  er  en  Lyst.  Den  hvide  Taiga,  som  omgiver  Staden, 
falder  Stykke  for  Stykke,  Træhuse  og  Stenpaladser  vokser  op 
imellem  Resterne  af  den  uforlignelig  smukke  Birkeskov,  og  en  ny 
Blomstringstid  synes  at  være  indtraadt  netop  som  Ingeniørernes 
Flammepassere  drog  Linien  uden 
om  Tomsk.  Og  om  det  er  for  at 
gøre  Uret  god,  eller  hvad  nu 
Grunden  end  kan  være  —  nok 
er  det,  den  russiske  Regering  ser 
i  Naade  til  Sibiriens  Universitets- 
stad, og  disse  ejendommelige 
Brydninger  imellem  gammelt  og 
nyt,  som  man  daglig  bliverVidne 
til  i  vore  Dages  Sibirien,  træder 
den  fremmede  endnu  grellere  iMø- 
de  i  Tomsk  end  noget  andet  Sted. 

Medens  Hovedjærnvejen  saaledes  gaar  uden  om  Tomsk  og  Sta- 
den kun  ved  en  80  Verst  lang  Sidelinie  staar  i  Forbindelse  med 
den  store  sibiriske  Jærnbane,  henlægges  Hovedkontoret  for  Banen 
netop  dertil.  Alt,  hvad  der  findes  af  Videnskab  i  Sibirien,  drages 
til  den  »straffede«  By.  Det  prægtigste  Universitet  oprettes,  og  en 
polyteknisk  Læreanstalt  knejser  som  et  Palads  af  virkelig  Skøn- 
hed over  Byen.  Mineadministrationen  for  det  paa  Sølv  og  Bly, 
Kobber  og  Jærnerts,  men  navnlig  paa  Guld  saa  overordenlig  rige 
Guvernement  henlægges  til  Tomsk.  Kaserner  og  Kirker,  Fængsler 
og  Skoler  bliver  Byen  velsignet  med,  og  mange  private  Stenhuse 
i  lange,  lige,  brede  Gader  giver  Tomsk  et  efter  sibiriske  Forhold 
storstadsmæssigt  Præg. 

Men  Trærønner  hælder  sig  ømt  op  ad  Paladser,  og  elektriske 
Lamper  straaler  om  Aftenen  fra  vinde  og  skæve  Træmaster  over 
ubrolagte  Gader,  som  om  Sommeren  enten  er  bundløse  Mudder- 


Kat  hedr;Uen  i  Tomsk. 

pøle  eller  hvirvlende  Støvskyer.  Svin  og  Køer,  Ænder  og  andre 
Husdyr  føler  sig  hjemme  paa  Gaden  imellem  ædle  Raceheste,  som 
i  vildt  Trav  fører  stærkt  uniformerede  Herrer  og  fornemme  Damer 
gennem  Byen.  Paa  Gaderne  rører  der  sig  et  rigt  Liv,  men  paa 
hvert  Gadehjørne  staar  der  et  Par  Lazzaroner,  som  avtomatisk 
slaar  Kors  for  sig  og  for  en  Kopek  nedbeder  Himlens  Velsignelse 
og  meget  andet  godt  over  Giverens  Hoved.  Og  imellem  barbenede, 


Tomsks  polytekniske  Institut. 

blomstrende,  russisk-svulmende  Piger,  hvis  spraglede  tynde  Sirtses- 
kjoler  svøber  sig  tæt  om  de  unge,  sunde,  runde  Legemer,  møder 
man  Kulturvildskud,  som  med  malede  Ansigter  og  raslende  Silke- 
skørter tripper  stramtsnørte  paa  franske  Hæle  hen  ad  de  høje 
Bræddefortove. 

Kun  en  Modsætning  taber  sig  i  denne  Sibiriens  største  Stad 
—  og  det  er  heldigt!  Thi  Skændslen  klæber  derved.  Brændevins- 
fabriken  forsvinder  i  Tomsk  blandt  Regeringens  andre  og  i  bedre 
Øjemed  opførte  Pragtbygninger. 

Meget  af  det,  jeg  er  bleven  Vidne  til  i  Sibirien,  maa  jeg  smile 
over,   og  navnlig  virkede  en  Blanding  af  Primitivitet  og  højeste 

Mode  meget  pudsig.  Der  er  f.  Eks.  næppe  et  Sted  i  Verden,  hvor 
der  er  bleven  afsat  saa  mange  Fonografer  som  i  Sibirien,  og  nu 
staar  disse  væmmelige  Tingester  og  skraaler,  hvor  man  saa  vender 
og  drejer  sig.  Hvis  Edison  anede,  hvilken  Plage  han  har  nedkaldt 
over  musikalske  Menneskers  Hoveder,  vilde  han  blive  bedrøvet. 
Han  skal  have  et  godt  Hjæ^rte. 

I   Tomsk   er   det   rent  galt.    1   de  lune,   stille   Sommeraftener 
skratter  Godtkøbsfonografer  ud  igennem  hvertandet  Hus'  Vinduer 


Hovedgaden  i  Tomsk. 

Alverdens  forpiskede  Variétémelodier  over  Gaden  og  Floden  til 
Fryd  for  Ejeren  af  Marterinstrumentet  og  alle  hans  Naboer. 

Jeg  har  hidtil  ikke  holdt  af  Harmonikamusik.  Men  her  i  Sibi- 
rien har  jeg  skiftet  Anskuelse.  Russerne  trakterer  en  Harmonika 
som  intet  andet  Folk.  Og  det  ved  jeg  i  ethvert  Fald,  at  jeg  ti 
Tusinde  Gange  foretrækker  en  sibirisk  Bondeknøs  spillende  sine 
lystige  Dansemelodier  paa  Harmonika  fremfor  Edison  som  Lire- 
mand. 

Man  kan  fmde  en  nogenlunde  anstændig  Ishvoshtshik  i  Tomsk, 
og  man  kan  tage  ind  paa  et  —  jeg  tør  ikke  kalde  det  anstændigt 
Hotel   (den   Slags  fmdes  overhovedet  ikke   i  Sibirien)  —   men   i 

ethvert  Fald  evropæisk  udstyret  Hotel.  Men  Kusken  er  grov,  hvis 
han  ikke  faar  lige  saa  meget  i  Drikkepenge,  som  hans  Takst  er, 
og  paa  Hotellet  er  man  omgivet  af  et  Selskab,  som  vilde  blive 
udvist  af  ethvert  evropæisk  Hotel,  og  plages  Nat  og  Dag  af  et 
Orkestrion,  udstyret  med  alle  de  Torturinstrumenter,  som  en  op- 
findsom Spilledaasehjærne  har  kunnet  udspekulere  til  Brug  for 
sibiriske  Hoteller. 

Som  Omsk  er  Landbrugets  By,  er  Tomsk  Viden- 
skabens. Tomsk  er  Sibiriens  intelligenteste  og  mest  aristokratiske 
Stad,  den  føler  Værdigheden  ved  at  være  det  Midtpunkt,  hvorom 

Kæmperigets    aka- 
demiske   Dannelse 
drejer  sig,   og  den 
har    Grund    til    at 
være  stolt  over  sit 
Universitet.      Som 
dette  er  stilfuldt  ud- 
vendig, fornemt  til- 
bagetrukket i  en  Bir- 
keskov,   hvis  Mage 
ikke  findes  i  Verden,    er  det  overordenlig  velindrettet  indvendig 
og  ejer  bl.  a.  et  Bibliotek  paa  100,000  Bind,  imellem  hvilke  findes 
adskillige  Unika  af  høj  Værdi  og  Interesse. 

I  Forbindelse  med  Universitetet  findes  følgende  Musæer,  som 
jeg  med  megen  Interesse  besaa  i  Selskab  med  den  udmærkede 
Videnskabsmand  og  store  Altaiforsker,  Professor  i  Botanik  Saposh- 
nikow :  et  zoologisk  og  botanisk  Musæum  med  fortræfi^elige  Polar- 
samlinger, hidrørende  fra  Vegaekspeditionen,  et  mineralogisk  og 
geologisk  Musæum,  et  Musæum  for  Arkæologi  og  Ethnografi,  som 
indeholder  højst  interessante  Kollektioner  fra  den  præhistoriske 
Tid,  bl.  a.  Oldsager  fra  Udgravningerne  ved  Snamenski,  ved  To- 
bolsk  og  Minussinsk,  og  endelig  et  meget  godt  anatomisk  Musæum. 
I  Forbindelse  med  Universitetet,  som  indtil  1898  kun  havde  et 
Fakultet,  nemlig  Medicin,  staar  en  offenlig  Klinik,  som  omfatter 
følgende  Afdelinger,  en  therapeutisk,  en  kirurgisk,  en  dermato- 
logisk, optalmologisk  og  en  psykiatrisk.  Betalingen  for  Indlæg- 
gelse  paa   disse   Kliniker   er   meget  lav,    nemlig  kun   7   Rubler 


Tumbk  Universitet. 

maanedlig.    Paa  Enkeltværelser  er  Betalingen  imidlertid  7  Gange 
7  Rubler. 

Det  ny  Fakultet  er  Jura.    Universitetet  frekventerer  aarlig  af 
omkring  400  studerende,  hvoriblandt  flere  Kvinder. 

Tomsk  er  rig  paa  lærde  Selskaber.  De  fornemste  af  disse  er 
»Naturforskerselskabet«,  som  foranstalter  eller  i  ethvert  Fald  under- 
støtter Ekskursioner  til  ukendte  Egne  af  Guvernementet,  et  kejserlig 
russisk  Musikselskab,  som  har  oprettet  den  første  sibiriske  Musik- 
skole, samt  to  offenlige  Biblioteker.  Staden  ejer  et  stort  smukt 
Teater,enVæddeløbs- 
bane  og  tre  Dagblade, 
af  hvilke  Tomskija 
Gubemskaja  Wedo- 
mosti  er  det  mest 
fremragende.  Som  i 
alle  sibiriske  Byer 
findes  ogsaa  i  Tomsk 


mangfoldige 


velgø- 


.Stationen  i   Tagai. 


rende  Selskaber,  af 
hvilke  »Selskabet  til 
den  fysiske  Udvik- 
ling« udretter  særde- 
les meget  godt.  Ikke 
blot  har  dette  Selskab  oprettet  Sportspladser,  offenlige  Bade  og 
arrangeret  Turistture,  men  for  svage,  skrofuløse  Børn  har  det  i 
sunde  Skovegne  oprettet  Sommerkolonier  og  Sanatorier.  Tomsk  har 
to  Klostre,  nogle  og  tyve  Kirker  og  omkring  60,000  Indbyggere. 

Posttoget  bruger  halvfjerde  Døgn  om  Rejsen  fra  Tomsk  til 
Irkutsk.  Men  selv  om  man  vil  gøre  Rejsen  i  et  Træk,  trættes  man 
ikke;  thi  Farten  igennem  Østsibirien  er  lige  saa  afvekslende,  som 
den  er  kedsommelig  igennem  Vestsibirien.  Fra  Tomsk  til  Stationen 
Taiga,  hvor  Sidebanen  støder  til  Hovedbanen,  faar  man  allerede 
et  herligt  Indblik  i  Østsibiriens  Skønheder,  og  paa  hele  den  øvrige 
Tur  til  Irkutsk  veksler  Sletter  og  Bjærge,  Urskoven  gennembrydes 
af  rivende  Floder,  og  Baneanlæget  antager  flere  Steder  Bjærg- 
karakter  med  bratte  Kurver  og  stærke  Stigninger. 

Inden  jeg  begynder  paa  en  Skildring  af  Rejsen  igennem  dette 
Land,  maa  jeg  imidlertid  fremkomme  med  nogle  rent  orienterende 
Bemærkninger  om  Jærnbanekørsel  i  Sibirien. 

P'oruden  de  iste  og  2den  Klasses  Eksprestog,  som  flere  Gange 
ugenlig  løber  imellem  Moskva  og  Irkutsk,  gaar  der  hvert  Døgn 
i  hver  Retning  et  Posttog  med  iste — 3  die  Klasses  Vagoner  og 
et  Persontog  med  2den — 4de  Klasses  Vagoner.  Desforuden  løber 
der  uregelmæssigt,  men  ofte  flere  Gange  ugenlig  om  Sommeren 
de  saakaldte  Udvandrertog,  som  kun  medtager  russiske  Kolonister. 
Samtlige  Tog  er  overfyldte,  og  paa  de  større  Stationer  opføres 
der,  navnlig  ved  Posttogets  Ankomst,  ligefrem  Slagsmaal  om  de 
Pladser,  som  bliver  ledige.  Kun  paa  iste  Klasse  kan  man  være 
nogenlunde  sikker  paa  Plads  uden  Slagsmaal. 

Man  kører  godt  paa  Jærnbane  i  Sibirien.  Alle  Vagonerne  — 
undtagen  de  4de  Klasses  —  er  lange  Boggievogne,  som  løber 
blødt  og  behageligt,  og  da  Farten  ikke  er  mere  end  højst  40  Kilo- 
meter pr.  Time,  mærkes  Rystelse  saa  godt  som  ikke.  Selv  3  die 
Klasses  Rejsende  kan  gøre  Fordring  paa  Liggeplads.  1  hver  iste 
Klasses  Kupé  er  der  Plads  til  to  Passagerer,  i  hver  2den  Klasses 
til  fire.  Uden  paa  hver  Vagon  er  angivet,  hvor  mange  Pladser, 
der  er.  Det  Stykke,  de  russiske  Jærnbanespor  er  bredere  end 
Alverdens  andre  Spor,  giver  bedre  Plads  i  Sidegangene  og  rigelig 
Liggeplads  i  Kupéerne  til  selv  den  længste  Passager.  Kun  Toilet- 
rummene er  å  la  Svinesti,  og  Belysningen  i  Kupéerne  er  saa 
rædselsfuld,  at  man  ved  Mørkets  Frembrud  kan  se  alle  Passage- 
rerne anbringe  Stearinlys  paa  de  smaa  Borde  for  ikke  at  falde 
over  hverandre. 

Op  ad  Dagen,  og  navnlig  ved  Nattetid,  er  det  alt  andet  end 
behageligt  at  komme  ind  i  en  sibirisk  Jærnbanekupé,  selv  i  et 
Posttogs  2den  Klasse.  Siden  om  Morgenen,  da  en  Mand  foretog 
en  meget  flygtig  Rensning,  har  fire  Mennesker  nemlig  gjort  deres 
bedste  for  at  grise  Kupéen  til,  og  da  den  Dagen  igennem  har 
ageret  Dagligstue,  Spisestue,  Køkken  og  Sovekammer  m.  m.  m., 
kan  mine  Læssere  maaske  danne  sig  en  Forestilling  om  dens  Ud- 
seende. Foruden  Sengetøj  medfører  en  Russer  alt  det  Rejsegods, 
han  paa  nogen  Maade  kan  anbringe.  Kupéen  ligner  en  Kræmmer- 
bod af  de  aller  mest  spraglede.    Paa  Gulvet,  i  en  Skarnbunke  af 

Æggeskaller,  Osteskorper,  Pølseskind,  Theblade,  Cederskaller,  Ci- 
garetstumper og  Spytteklatter,  staar  der  fire  Par  Galoscher  og  fire 
Thekedler,  og  paa  det  lille  grønne  Bord  ved  Vinduet  befinder  der 
sig  fire  Theglas,  fire  Theskeer,  et  Par  Knive,  Sukker  i  en  Pose, 
The  i  en  Blikdaase,  Brød  i  ingen  Ting,  nogle  Citroner,  utallige 
Cigaretter,  et  Par  russiske  Romaner  o.  m.  m.  af  samme  Slags. 

Luften  i  Kupéen  er  fæl.  En  Russer  skyr  frisk  Luft  som  Pesten 
og  flygter  for  et  aabent  Vindue.  Lammeskindspelse  lugter  ikke 
godt,  lange  Transtøvler  heller  ikke,  og  fire  Menneskers  Ophold  i 
et  lille  tillukket  Rum  gør  ikke  Luften  behageligere. 

Belært  af  Erfaringer  fra  Vestsibirien,  løser  jeg  derfor  iste  Klas- 
ses Billet  gennem  Østsibirien,  og  i  Taiga  erobrer  jeg  ved  min 
Dragers  Assistance  en  tom  Kupé,  hvorefter  jeg  veltilfreds  sætter 
mig  ind  i  Banegaardsrestauranten  for  at  spise  til  Middag.  Ved 
min  Tilbagekomst  tinder  jeg  i  min  Kupé,  foruden  min  Baggage, 
en  Mand,  et  Bjærg  af  fremmede  Kufferter  og  —  en  Hund. 

Jeg  holder  meget  af  Hunde,  men  jeg  kan  ikke  lide  at  have 
dem  i  en  Jærnbanekupé,  navnlig  naar  Kupéen  er  lille  og  Hunden 
er  stor  og  lugter  ilde.  Jeg  bad  derfor  høflig  Manden  om  at  an- 
bringe sin  store,  ildelugtende  Hund  eller  aller  helst  baade  sig  selv 
og  Hunden  et  andet  Sted  i  Toget.  Selvfølgelig  blev  han  rasende 
—  det  gør  Hundeejere  altid,  naar  man  ikke  falder  deres  Dyr  om 
Halsen  —  og  bandede  en  drøj  russisk  Ed  paa,  at  han  blev,  baade 
han  selv  og  Hunden   og  Baggagen. 

Saa  kaldte  jeg  spagfærdig  paa  Konduktøren  og  bad  ham  fjærne 
Hunden,  men  da  min  Kontrapart  bar  Uniform,  kneb  det  at  faa 
Konduktøren  til  at  være  mig  følgagtig.  Hans  Pligtfølelse  og  Re- 
spekt for  en  Udlænding  kæmpede  stærkt  i  hans  Indre  med  hans 
medfødte  Angst  for  Guldknapper,  navnlig  naar  disse  skinnede  ud 
fra  en  iste  Klasses  Kupé.  Resultatet  blev  dog,  at  han  gik  med. 
Gnistrende  springer  Uniformen  op  fra  det  Hjørne,  jeg  havde  udset 
mig  til  Hvileplads,  skælder  saa  det  gungrer  i  Vagonens  Fjedre, 
haler  to  iste  Klasses  Billetter  frem  fra  sin  Brystlomme,  en  for  sig 
selv  og  en  for  Hunden,  og  bander  endnu  en  Gang  paa,  at  ingen 
jordisk  Magt  skal  faa  ham  til  at  flytte  sig.  Hoverende  tilføjer  han, 
at  vi  maa  være  glad  over,  at  han  ikke  forlanger  en  Hynde  med 
Vinduesplads  og  Hovedpude  for  Hunden. 

Jeg  tilstaar,  jeg  blev  overrasket,  endskønt  man  —  som  sagt  — 
vænner  sig  til  Besynderligheder  i  Sibirien.  Men  Hunden  vilde  jeg 
nu  alligevel  ikke  have  i  Kupéen,  l^min  Kuffert  fandt  jeg  et  Intro- 
duktionsbrev  fra  den  russiske  Trafikminister,  Fyrst  Chilkow  —  jeg 
har  hverken  før  eller  senere  gjort  Brug  deraf,  men  her  forekom 
det  mig  at  kunne  benyttes  —  gik  til  Stationschefen  og  klagede 
over  Hunden.    Saa  kom  den  ud  i  en  Fart  og  Uniformen  bagefter. 

Efter  dette  lille  intermezzo  gaar  jeg  over  til  en  Be- 
skrivelse af  Rejsen  igennem  Østsibirien. 

Dyb  og  mørk  og  betagende  strækker  Taigaen  sig  over  Øst- 
sibirien. Fod  for  Fod  har  Jærnbanen  maattet  hugges  igennem  den. 
Fra  Toget  ser  man  ind  i  Skovens  Dunkelhed,  hvor  de  gamle  Stam- 
mer ligger  væltede  over  hverandre  som  et  Næt  med  Kæmpemasker. 
Som  Silkespind  hænger  Mosset  fra  Grenene,  og  en  Overdaadighed 
af  Blomster  med  pragtfulde  Farver  og  af  enorme  Størrelser  skyder 
op  langs  Jærnbanens  Skrænter.  Man  tror  knap  sine  Øjne.  Er 
dette  Sibirien.?  Tropeskovens  Yppighed  er  ofte  ikke  saa  voldsom, 
saa  overvældende.  Vi  kører  igennem  en  bedøvende  Blomsterduft, 
der  skvulper  ind  ad  Kupévinduerne  i  brede  Bølger.  Somme  Tider 
aabner  Skoven  sig  for  grønne  Enge  med  spredte  Birke,  Lærke  og 
Cedre.  Et  Udsnit  heraf  vilde  danne  den  herligste  engelske  Park- 
Gang  paa  Gang  skærer  Banen  den  store  sibiriske  Landevej,  der 
paa  lange  Strækninger  løber  Side  om  Side  med  Banelinien. 

Der  lever  en  mærkelig  og  langt  fra  tiltalende  Befolkning  i 
dette  Urskovland,  som  kun  ved  Landevejen  og  de  guldførende 
Floder  er  befolket.  80  pCt.  af  Befolkningen  bor  ved  Landevejen 
og  Jærnbanen.  Den  bestod  indtil  for  faa  Aar  siden  udelukkende 
af  yJamshtshiks«*,  Guldvaskere,  administrativt  forviste  og  Straffe- 
fanger, som  i  et  eller  andet  sibirisk  P^ængsel  havde  udstaaet  deres. 
Straffetid  og  derefter  slaaet  sig  ned  i  disse  vilde  Egne.  Først  i 
den  aller  sidste  Tid  er  der  begyndt  en  planmæssig  Kolonisation 
ved  Nedsættelsen  af  udvandrede  russiske  Bønder  i  Egne,  hvor 
Agerbrug  overhovedet  er  mulig.  Befolkningen  er  halvvilde  Skov- 
mennesker, som  aldrig  har  beskæftiget  sig  med  Agerbrug,  .men 
med  Jagt,  Guldvaskning  og  Postkørsel. 

*  Postkuske. 

Da  Ingeniørerne  for  en  halv  Snes  Aar  siden  kom  med  en  Hær 
af  Arbejdere  og  begyndte  at  hugge  ned  og  brænde  løs  i  Tajgaen, 
saa  Skovmenneskene  til  med  Forundring  og  Harme.  Det  anede 
dem,  at  det  var  Fjenden,  som  kom.  Da  Jærnbanen  saa  var  fær- 
dig, grinte  de,  thi  de  kunde  i  Begyndelsen  med  deres  Trojkaspand 
køre  hurtigere  end  Toget,  som  rumlede  og  skrumlede  hen  over 
de  ujævne  Skinner.  Det  varede  imidlertid  ikke  længe,  saa  grinte 
de  ikke,  saa  begyndte  de  at  brænde  Broerne  af  eller  lægge  Træ- 
stammer over  Sporet  om  Natten  i  Raseri  over,  at  Jærnbanen  gik 
dem  i  Næringen  og  foregreb,  at  de  kunde  tjene  til  Livets  Ophold 
ved  at  sidde  og  dingle  paa  et  Kuskesæde.  Og  endnu  er  Forhol- 
dene ikke  bedre,  end  at  der  ved  hver  Bro  staar  en  Vandtønde, 
og  at  hver  Banevogter  har  en  skarpladt  Revolver  i  Bæltet.  Men 
rolig  tør  man  ikke  være,  før  alle  Broerne  er  bleven  ombyggede 
i  Sten. 

De  Egne,  man  gennemfarer,  er  rige  paa  Kul  og  Guld.  Kul- 
lejer, som  uden  Tvivl  er  enorme,  men  om  hvis  Udstrækning  man 
endnu  kun  har  Formodninger,  dukker  frem  til  Jordoverfladen  hist 
og  her,  og  enkelte  Steder  udnyttes  Kullejerne  allerede,  f.  Eks.  ved 
Stationen  Tsheremkovo,  hvor  Minerne  ligger  klods  op  til  Jærn- 
banen. Kullene  benyttes  her  til  Lokomotivfyring,  selv  om  de  er 
af  ringe  Kvalitet. 

Saa  godt  som  alle  de  Floder,  Jærnbanen  skærer,  er  guldførende, 
saaledes  Jaja,  Kija,  Tshulym  og  Birjussa.  Særlig  rige  er  de  to 
sidstnævnte,  ved  hvis  Kilder  der  findes  betydelige  Guldvaskerier. 

Ogsaa  Cementlejer  fmdes  ved  den  østsibiriske  Jærnbane.  Saa- 
ledes overraskes  den  rejsende  ved  lige  i  Nærheden  af  Stationen 
Komyshet  (anden  Station  Vest  for  Nishneudinsk)  at  finde  en  impo- 
nerende Cementfabrik,  som  ejes  af  et  russisk-hollandsk  Aktie- 
selskab, der  aarlig  producerer  et  halvt  Hundrede  Tusind  Tons.  Og 
af  de  mange  andre  Rigdomme,  som  Jorden  i  denne  Del  af  Sibirien 
synes  at  bære  i  sit  Skød,  skal  jeg  endnu  kun  nævne  fortræffelig 
Porcellænsjord,  der  bl.  a.  findes  i  større  Mængder  ved  Stationen 
Polovina  (nogle  faa  Stationer  Vest  for  Irkutsk). 

Større  Byer  ved  Jærnbanen  er:  Jødebyen  Marinsk  og  Atshinsk, 
hver  med  henved  lo.ooo  Indbyggere,  den  imellem  Bjærge,  ved 
den    majestætiske    Jenissej    skønt    beliggende    Guvernementsstad 

Krasnojarsk,  med  30,000  Indb.,  endvidere  Kansk  og  den  ved  Uda- 
floden  beliggende,  smukke  men  stagnerende  By  Nishneudinsk, 
hver  med  5 — 6000  Indb. 

Paa  min  Yndlingsplads  — Trappetrinet  ind  til  Boggie- 

vognen,  som  jeg  har  købt  mig  Ret  til  for  en  Haandfuld  Cigaretter 
til  Konduktøren  —  kan  jeg  sidde  timevis  og  følge  det  vekslende 
Panorama,  som  glider  forbi  mine  Øjne:  Skove  og  Bjærge,  Floder 
og  Søer,  Arbejderhære  af  tilslørede,  bluseklædte  Mænd  med  Økse 

og  Hakke,  for- 
mummede som 
Middelalderens 
hjælm  klædte 
Stridsmænd, og 


Et  Drenge-  og  et  Pigeinstitut  i  Krasnojarsk. 


afArbejdernesKvin- 
der  og  Børn  i  Birke- 
barkshytter,  forfald- 
ne Landsbyer  og 
den  store  Landevej. 
Landevejen  kal- 
der    flest    Tanker 

frem,  og  mine  Tanker  kan  omtrent  iklædes  disse  Ord:  »Her  ligger 
du,  gamle  Landevej,  Side  om  Side  med  din  moderne  Frænde,  din 
store  Fjende,  ad  hvilken  vi  ruller  hen !  Din  Storhed  er  forbi !  Nu  kan 
du  ligge  og  forfalde.  Før  saa  du  Guvernører  og  uniformerede  Herrer 
—  endog  en  Storfyrste,  den  nuværende  Kejser  —  og  fremmede 
Videnskabsmænd  og  Forfattere  i  Slæde  ogTarantas  med  fnysende 
Forspand  fare  hen  over  dine  Ujævnheder.  Lystige  Klokkespil,  knal- 
dende Piske  og  »Jamshtshikernes^  Raab  satte  Musik  til  Livet,  som 
rørte  sig  stærkt  og  pulserende.  Nu  maa  du  tage  til  Takke  med 
omstrejfende  Zigøjnerfamilier,  som  om  Aftenen  samler  sig  om 
Baal  i  Skoven  ved  dine  Kanter.    Ellers  ligger  du  tavs!    Før  blev 

Thekaravaner  og  kostbare  Ladninger  førte  de  Tusinder  af  Verst, 
du  maaler.  Nu  ser  du  kun  sølle  Bøndervogne  med  værdiløst  Kram, 
som  møjsommelig  aser  sig  frem  Verst  for  Verst.  Og  den  ironiske 
Skæbne  har  lagt  din  Staalfjende  netop  saaledes,  at  du  ikke  kan 
undgaa  at  høre  Stempelslagene  fra  hans  Ekvipage,  lugte  Kulrøgen 
fra  hans  ildspyende,  hvæsende  Uhyrer  og  se  Ansigterne  bag  ved 
de  dobbelt  Kupévinduer.  Gamle  Landevej!  Nogen  Glæde  er  du 
vel  bleven  Vidne  til,  men  —  det  ved  jeg  —  ogsaa  til  megen  Sorg. 
Taarer  og  Fortvivlelse  har  du  set,  naar  Fangetransporterne  drog 
langs  dine  rosenblomstrende  Kanter  eller  igennem  den  dybe  Sne, 
hvorunder  du  laa  og  sov  din  Vintersøvn.  Nu  gaar  Glæden  og 
Sorgen  en  anden  Vej.  Du  er  bleven  overflødig!  Og  der  er  intet 
i  Verden  saa  trist  som  at  være  overflødig.  Guvernører  og  Stor- 
fyrster gaar  nu  i  Luksustog  ad  din  Jærnfjendes  Skinner,  og  som 
jeg  nu  sidder  og  beklager  dig,  vil  Tusinder  af  fremmede  efter  mig 
sidde  og  falde  i  Tanker « 

Der  er  ikke  gladere,  venligere  og  mere  imødekom- 
mende Mennesker  at  rejse  sammen  med  end  Russerne.  Naar  efter 
Morgentoilettet  Kupédørene  ud  til  den  lange  Sidegang  smækkes 
op,  rystes  straks  samtlige  Vagonens  Passagerer  sammen  til  en  stor 
Familie.  Ved  Morgenens  første  Station  styrter  hver  eneste  Pas- 
sager (Hunden  dog  undtagen)  ud  af  Toget,  hver  med  sin  lille  Blik- 
kedel i  Haanden.  Om  den  grubekedelstore  Samovar,  som  staar  med 
kogende  Vand  paa  hver  Station  til  gratis  Afbenyttelse  for  Passa- 
gererne, arrangeres  der  smaa  Haandgemæng  for  at  faa  Kedlerne 
fyldte.  Stationsbyernes  Koner  og  Piger  i  stærktfarvede  Kjoler 
falbyder  Æg  og  Fløde,  Kvas  og  Brød,  og  er  Vejret  smukt,  former 
dette  Morgenliv  sig  til  et  Billede  af  Glæde  og  Munterhed.  Ved 
hver  anden  Station,  vi  kommer  forbi,  gentager  Billedet  sig. 

Ganske  komisk  er  det  at  lægge  Mærke  til  Passagerernes  Lyst 
til  at  springe  paa  Toget  i  det  sidste  Sekund.  Saa  mange  Vider- 
værdigheder, som  der  iagttages  i  Sibirien,  inden  et  Tog  kommer 
i  Gang,  har  jeg  heller  ikke  set  noget  andet  Sted  i  Verden.  Nogle 
Minutter  før  Afgang  slaas  to  Slag  paa  Stationsklokken,  Tegn  til 
Afgang  gives  med  tre  Slag,  saa  fløjter  Togføreren  én  Gang,  hvor- 
paa  Lokomotivet  svarer,  hvis  der  tilfældigvis  er  en  Mand  paa 
Maskinen,   saa  fløjter  Togføreren  to  Gange,  hvorpaa  Lokomotivet 

Rosenberg:  Sibirien.  15 

svarer  med  to  Stød  i  Fløjten,  og  naar  alle  disse  Formaliteter  er 
til  Ende,  er  der  god  Tid  til  at  drikke  et  Glas  The,  selv  om  den 
er  meget  varm,  inden  Toget  sætter  sig  i  Bevægelse. 

Saa  sent  som  vel  muligt,  helst  naar  Toget  allerede  er  i  Gang, 
springer  Passagererne  op,  selv  om  der  har  været  Ophold  nok  til 
at  sætte  en  Middag  paa  flere  Retter  Mad  tillivs  i  Ro  og  Mag. 
1   alle   mulige   andre  Forhold   har  en  Sibiriak  Overflod   paa  Tid; 

kun  naar  det  gælder 
et  Ophold  paa  en 
Jærnbanestation,  er 
selv  det  længste  Op- 
hold tilsyneladende 
for  kort. 

Gladest  blandt 
alle  mine  glade  Med- 
rejsende er  et  Sel- 
skab Studenter,  Po- 
lyteknikere, som  har 
faaetfri  Rejse  og  Sti- 
pendium for  at  bruge 
deres  Sommerferie 
til  at  studere  Jærn- 
bane-  og  Havnean- 
læg i  Mantshuriet. 
Jeg  har  altid  haft 
Glæde  af  at  være 
sammen  med  disse 
haarfagre  men  som  oftest  usoignerede  russiske  Minervasønner,  og 
mine  Studenterbekendte  fra  Rejsen  Tomsk — Irkutsk  bevarer  jeg 
med  særlig  Glæde  i  min  Erindring.  De  gale  Streger,  de  fandt 
paa,  var  legio,  og  naar  et  musikalsk  Geni  iblandt  dem  begyndte 
at  klimpre  paa  sin  Balalejka*  lystige  Dansemelodier  eller  sørg- 
modige Folkeviser,  svingede  Stemningen  i  Vagonen  fra  Latter  til 
Graad.  Og  ganske  vild  blev  Munterheden  hos  de  gudsforgaaende 
blandt  Passagererne,   og  ganske  fortørnede   saa  andre  ud,   naar 


IwiiiU^r 


Jer  M.vlk  ved  Posttoget. 


Det  russiske,  trestrengede,  mandolinlignende  Nationalinstrument. 

Studenterne  af  deres  Ungdoms  hele  brusende  Livslyst  satte  sig 
oven  paa  hverandre  og  Geniet  begyndte  at  messe  som  en  Præst, 
men  med  Ord,  der  ikke  var  meget  præstelige,  og  Kammeraterne, 
vridende  sig  af  Latter,  men  strængt  i  Stilen, 'svarede  Geniet  med 
Kirkekoret,  tilsat  en  Tekst,  som  kunde  faa  samtlige  Helgener  til 
at  rødme. 

Fjerdedagen  efter  Middag  foregik  der  en  synlig  Forandring 
med  samtlige  Posttogets  Passagerer.  Mænd,  som  havde  haft  fæle 
Skægstubbe  i  Ansigtet,  var  bleven  glatbarberede,  Damer  havde 
faaet  Haaret  sat.  Det  tilsølede  lille  Toiletrum  var  belejret  af 
Damer  og  Herrer  med  Sæbe  og  Haandklæde.  1  Sidegangene  stod 
Studenterne  og  børstede  hverandre.  Lugt  af  Sprit,  svedet  Haar 
og  Parfume  trængte  ud  fra  Damernes  Separatkupéer,  hvor  de 
skønne  vendte  op  og  ned  paa  Kufferter  og  Hatæsker  for  at  fmde 
frem  lyse  Kjoleliv  og  yndige  Silkestoffer,  Unika  af  Hatte  og  meget 
andet  til  at  vække  Misundelse  med.  Mændene  gjorde  sig  saa  kønne, 
som  de  kan  blive.  I  tre  Døgn  havde  Posttogets  Passagerer  været 
saa  nonchalante  i  deres  Paaklædning,  som  man  tillader  sig  i  Sibi- 
rien, nu  brød  Damerne  pludselig  frem  som  Sommerfugle  af  Pup- 
perne, og  Herrerne  kom  til  at  ligne  menneskelige  Væsner. 

Der  forestod  utvivlsomt  noget  —  noget,  der  gik  langt  ud  over 
Hverdagslivets  Grænser.  Stemningen  var  festlig  som  hos  en  Skole- 
dreng Søndag  Morgen. 

En  Times  Tid  senere  dukker  en  By  frem  forude  med  et  halvt 
Hundrede  grønne  og  blaa  Kirkekupler.  Et  langt  Fløjt,  og  Toget 
ruller  hen  over  en  høj  Bro  over  Irkutfloden  —  atter  et  Fløjt, 
endnu  længere  og  mere  vækkende  end  det  første,  og  i  næste 
Minut  holder  Toget  foran  en  Banegaard,  som  er  yderst  uanselig 
i  Forhold  til  det  Antal  Mennesker,  der  modtager  Toget,  og  det 
tilsvarende  Spektakel.  Ingen  skulde  tro  sig  i  Sibirien.  Der  er  Liv 
og  Farver  og  Røre  som  over  en  stor  europæisk  Banegaard.  Lys- 
klædte  Damer  vifter  og  ler.  Herrer  svinger  med  Hattene  og  raaber: 
»Sdrastvuitje!  Sdrastvuitje!«*  Dragere  kæmper,  Droskekuske  skæn- 
des, Kineserboys  brøler  op.  Ud  styrter  Passagererne  af  Toget, 
falder  i   bløde  eller  stærke  Arme,   som  strækkes  op  imod  dem. 

*  God  Dag  I    God  Dag! 

15* 

Der  kysses  som  kun  Russere  kan  kysse,  saa  intensivt  og  vedhol- 
dende. Ekvipager  med  Trojkaspand,  som  jeg  ikke  har  set  saa 
elegante,  siden  jeg  forlod  Moskva,  ruller  bort  med  de  Venner  og 
Veninder,  jeg  har  vundet  under  de  halvfjerde  Døgns  Samvær  i 
Posttoget.  Jeg  faar  dem  næppe  at  se  tiere,  men  jeg  kan  vinde 
mig  nye.  Og  i  den  bedste  Ishvostshik,  jeg  kan  finde,  ruller  ogsaa 
jeg  afsted   over  en   lang  Pontonbro,   som  er  lige  saa  brøstfældig 


Irkutsk. 


som  de  fleste  Broer,  jeg  har  set  i  Sibirien,  gennem  Gader,  som 
er  lige  saa  støvede,  forbi  Huse,  som  er  lige  saa  graa,  og  op  for 
et  Hotel,  der  er  tilsyneladende  lige  saa  lurvet  som  de  fleste  andre 
Hoteller,  jeg  har  boet  paa. 

Jeg  er  i  Irkutsk  —  Punktumet  for  alle  gennemgaaende  Tog 
fra  Rusland,  eller  vel  rettere  den  lange  Tankestreg,  som  venter 
paa  Fortsættelsen,  Banen  Syd  om  Baikalsøen. 

For  Alvor  har  man  kaldt  denne  By  »Sibiriens  Paris«,  og  hvis 
tyske  Handelsrejsende,  demimondæne  Damer  og  et  Par  gyselige 
Varietéer  kan  give  et  Billede  af  Paris,  kan  man  for  min  Skyld 
gærne  give  Irkutsk  dette  skønne  Navn,  som  den  naturligvis  hellere 

end  gærne  selv  antager.  Men  efter  min  Mening  taaler  end  ikke 
Hovedgaden  Bolshaja  Ulitza«  (Storegade),  hvor  Stenhuse  og  Træ- 
rønner Hgger  venskabeligt  imellem  hverandre,  Sammenligning  med 
en  Sidegade  i  Paris.  Gadelivet  er  efter  sibiriske  Forhold  stærkt 
pulserende,  men  selvfølgelig  lige  saa  langt  fra  Paris'  som  et  Hønse- 
hus fra  et  Fuglefjæld.  Og  Irkutsks  Beboere  er  meget  velklædte, 
snakkende  og  gestikulerende,  men  de  ligner  ikke  mere  Pariserne, 
end  et  Plankeværk  ligner  et  Kunstmaleri.  Synderlig  smigrende  er 
det  heller  ikke  for  Paris  at  blive  sammenlignet  med  en  Røverrede, 
hvor  man  ikke  uden  at  være  bevæbnet  skal  begive  sig  uden  for 
Hovedgaderne  efter  Mørkets  Frembrud. 

Skulde  jeg  endelig  drage  en  Sammenligning,  maatte  det  da 
snarest  blive  med  en  amerikansk  Guldgraverby.  Der  er  nemlig 
over  Irkutsk  lidt  af  den  samme  Æventyrglands  og  noget  af  det 
samme  Fanden-i-Voldske,  som  er  det  typiske  for  en  af  disse  ameri- 
kanske Byer  langt  Vester  ude,  hvor  der  under  en  Guldfeber  er 
handlet  og  spillet  og  skudt  og  daaret,  tabt  i  en  Time,  hvad  der 
var  samlet  i  et  Aar,  og  vundet  ved  Rævestreger,  hvad  andre  havde 
samlet  ved  Flid. 

Fremfor  en  drastisk  Sammenligning  —  der  dog  altid  halter  — 
skal  jeg  dog  foretrække  at  karakterisere  Irkutsk  med  et  enkelt  Ord. 
Lige  som  jeg  alt  har  kaldt  Omsk  Landbrugets  By  og  Tomsk  Viden- 
skabens, kan  jeg  kalde  Irkutsk  Handelens  By,  yderligere  speci- 
ficeret Thehandelens  By.  Fra  gammel  Tid  har  Irkutsk  været  Sædet 
for  de  store  Købmandshuse,  som  over  Kiakt  drev  Handel  med 
Kina.  I  halvandet  Aarhundrede  er  hele  Ruslands  Thehandel  gaaet 
over  Irkutsk.  Uhyre  er  de  Bjærge  af  The,  som  her  er  bleven 
omladede  og  fortoldede,  og  uendelig  er  den  Række  af  Kameler, 
som  i  Tidernes  Løb  har  slæbt  disse  Thebjærge  igennem  Ørkenen 
Gobi,  over  Kiakt  Syd  om  Baikalsøen  eller  om  Vinteren  pr.  Slæde 
over  Søens  Ispanser  og  til  Byen  ved  Angaras  og  Irkutsks  Sammen- 
løb. En  ikke  ringe  Del  af  Theen  er  ogsaa  gaaet  pr.  Damper  ad 
Selengafloden — Baikalsøen — Angara  til  Irkutsk  og  muligvis  endnu 
videre  pr.  Damper  ad  det  sibiriske  Flodnet. 

Indtil  Suezkanalens  Aabning  gik  al  den  The,  Rusland  konsu- 
merede, ad  Karavanvejen.  Efter  Søvejens  Aabning  er  megen  The 
bleven   sendt  via  Suez  til  Odessa;   men  da  »Karavanthe«  nu  en 

Gang  af  Russerne  —  om  med  Rette  eller  Urette  skal  jeg  lade 
være  usagt  —  anses  for  finere  og  bedre  end  den  The,  som  har 
været  paa  Havet,  kunde  selv  den  betydelig  billigere  Forsendelses- 
maade  søværts  ikke  i  nogen  nævneværdig  Grad  indskrænke  The- 
handelen  over  den  sibirisk-kinesiske  Grænse,  og  nu  efter  Jærn- 
banens  Aabning  er  der  selvfølgelig  mindre  end  nogensinde  Ud- 
sigt til  en  Nedgang  i  Karavanthehandlen.  Muligvis  vil  Thehandlen 
ad  Aare  komme  til  at  gaa  andre  Veje  end  den  gamle  Karavanvej 
gennem   Mongoliet,   og  navnlig  vil  Irkutsks  Betydning  som  The- 


'riie-Kainv^ine  tVa  Kina. 

handlens  Stabelplads  ganske  svinde  bort  i  det  Øjeblik,  der  bliver 
anlagt  en  Bane  tværs  igennem  Kina,  f.  Eks.  som  af  v.  Richthofen 
projekteret  fra  Omsk  til  Hankow. 

Men  der  er  tjent  —  og  tjenes  endnu  i  Irkutsk — Formuer  paa 
Karavanthe,  hvorom  man  kan  danne  sig  et  Begreb,  naar  man 
erfarer,  at  af  Ruslands  samlede  Theimport,  som  aarlig  andrager 
ca.  75  Mill.  Pd.,  passerede  de  55  Mill.  Pd.  Kinas  Grænse.  Den 
i  Irkutsk  opkrævede  Told  af  The  udgjorde  i  1S97  ca.  20  Mill. 
Kroner.  Og  der  lever  endnu  i  Irkutsk  gamle  Købmænd,  som 
hverken  hellig  eller  søgn  aflægger  deres  russiske  Nationaldragts 
løsthængende,  broderede  Bluse,  vide  Fløjlsbenklæder  og  lange  Støv- 
ler, og  som  tæller  deres  Millioner  i   halve  Snese.    Rygterne  og 

Folkesnakken  er  ikke  blid  imod  disse  Veteraner  fra  den  gode, 
gamle  Thehandels  Dage,  hvor  der  stod  Eventyrets  Glands  over 
de  lange  Kamelkaravaner,  som  kom  sagtmodig  højtidelig  slæbende 
med  Thekasserne  gyngende  imellem  deres  høje  Pukler  og  Duft 
af  Østen  i  deres  lange  bløde  Uld. 

Var  der  imidlertid  noget  af  Eventyret  over  Thehandlen,  som 
den  blev  drevet  fra  Irkutsk,  før  Jærnbanen  bragte  den  ind  paa 
Baner,  der  hverken  er  Eventyr  eller  Ben  i,  saa  var  der  det  ikke 
mindre  over  Guldhandlen. 

Som  det  Centrum,  Irkutsk  er  for  de  rige  Guldvaskerier  ved 
Lenafloden  og  i  Transbaikalien,  har  den  —  indtil  den  ny  Lov 
for  et  Par  Aar  siden  gjorde  Guldhandel  fri  —  spillet  en  stor 
Rolle,  idet  alt  Guldet  skulde  samles  og  omsmeltes  i  Guldsmelteriet. 
Det  var  dog  langtfra  alt  Guldet,  som  kom  i  Regeringens  Smelte- 
ovn —  saare  langtfra !  Tiltrods  for,  at  det  under  Trusel  om  de 
strængeste  Straffe  —  Deportation  til  Saghalin  o.  lign.  —  var  for- 
budt Privatfolk  at  eje  raat  Guld,  foregik  der  dog  i  al  Hemmelighed 
en  udstrakt  Handel  dermed.  Ja,  saa  vidt  gik  det,  at  der  som  fuldt 
paalideligt  er  meddelt  mig,  at  omtrent  Halvdelen  af  det  ved  Lena- 
floden udvaskede  Guld  blev  unddraget  Regeringen.  Men  selv  om 
dette  er  en  Overdrivelse,  saa  er  det  dog  sandsynligt  nok,  at  meget 
Guld  forsvandt  imellem  Aar  og  Dag,  og  man  forstaar,  hvorledes 
dette  kunde  gaa  til,  naar  man  hører,  at  Egnene  omkring  Guldvaske- 
rierne altid  var  fulde  af  dristige  Mænd,  Eventyrere,  Guldgravere 
og  flygtede  eller  løsladte  Straffefanger,  som  intet  havde  at  tabe, 
men  meget  at  vinde  ved  deres  vovelige  Spil. 

Utallige  er  Fortællingerne  om  den  Maade,  hvorpaa  Guldhandlen 
blev  drevet  i  Irkutsk  bag  Politiets  Ryg.  De  mest  spændende  Smug- 
lerhistorier er  Børnefortællinger  imod  de  djævelske  Paafund,  under 
hvilke  disse  »Guldhandlere«  kom  i  Besiddelse  af  og  atter  fik  solgt 
det  ædle  Metal  eller  transporteret  det  ud  over  Grænsen. 

Det  var  i  Almindelighed  Russere,  som  stjal  Guldet,  der  i  mere 
end  en  Forstand  bramdte  dem  paa  Lommen.  Men  det  var  Kine- 
serne, som  købte  Guldet  og  paatog  sig  at  faa  det  af  Vejen.  Med 
den  mest  gennemførte  Forsigtighed  maatte  der  gaas  til  Værks, 
altid  paa  Post,  aldrig  sikre  saa  længe  Guldet  var  i  deres  Vare- 
tægt, altid  forberedte  paa  en  Politiundersøgelse.    Mange  Kinesere 

drev  —  for  at  stikke  Politiet  Blaar  i  Øjnene  —  en  Thehandel 
eller  en  Silkebutik,  men  Thedaaserne  og  Silkerullerne  indeholdt 
Guld,  og  den  Maade,  hvorpaa  de  fik  Guldet  ud  af  Landet,  var 
ofte  Mesterværker  af  Opfindsomhed.  1  lang  Tid  benyttede  Guld- 
handlerne Ligene  af  deres  Landsmænd  som  Indpakning.  Som  be- 
kendt er  det  Skik,  at  en  Kineser  bliver  begravet  i  Kinas  Jord,  og 
kun  de  aller  fattigste  Kinesere  maa  renoncere  paa  den  Herlighed 
at  blive  sendt  hjem,  naar  de  er  døde.  Der  var  da  heller  intet 
paafaldende  i,  at  de  døde  Irkutsk-Kinesere  blev  sendt  til  Kina. 
Heraf  benyttede  Guldhandlerne  sig,  de  fyldte  op  igennem  Næsen 
de  døde  Landsmænds  Hoveder  med  Guld,  lagde  Ligene  pænt  i 
Kister  og  sendte  de  dyrebare«  afdøde  til  deres  sørgende  Familie 
i  Kina. 

Guldhandel  er,  som  sagt,  imidlertid  nu  fri,  og  de  æventyrlige 
Spekulationer  i  Guld  er  forbi.  Men  Irkutsk  er  ikke  derfor  bleven 
en  god  Bedsteborgerby.  Langtfra!  Der  staar  endnu  Gny  om  denne 
Sibiriens  næststørste  Stad  som  Fribytternes  og  Eventyrernes  Eldo- 
rado. Da  Bygningen  afJærnbanen  begyndte,  strømmede  Ingeniø- 
rer og  Jærnbaneentreprenører  til  dette  Jærnbaneadministrationens 
Knudepunkt.  Guldrubler  flød  ud  over  de  Steder,  hvor  der  enten 
var  Forretning  at  gøre  eller  Variétégøgl  og  god  Mad  at  slaa  Tiden 
ihjæl  med.  Og  om  Efteraaret,  naar  Guldmineejerne  fra  Jakutsk- 
egnen  eller  Transbaikalien  kom  ind  til  Byen  med  Lommerne  strut- 
tende af  det  røde  Metal,  vendte  de  i  Selskab  med  Ingeniørerne 
og  Entreprenørerne  op  og  ned  paa  alt.  De  svirede  og  drak  og 
spillede  og  øste  Guld  ud  over  alle  Bredder.  Der  levedes  højt  og 
stærkt.  Millionforetagender  afgjordes  med  et  Pennestrøg,  og  Sam- 
vittighed og  Moral  udslettedes  lige  saa  let,  Champagnen  flød, 
Guldet  rullede,  i  Sidegaderne  blinkede  om  Natten  lange  Knive 
og  Revolverne  stak  op  af  de  lange  Støvler. 

Irkutsk  konkurrerer  stærkt  med  Tomsk  om  Første- 
pladsen, og  Tomsk  er  sandsynligvis  ogsaa  kun  nogle  faa  Hundrede 
Indbyggere  større.  Irkutsk  gør  dog  et  nok  saa  storstadsmæssigt 
Indtryk  som  Sibiriens  Universitetsstad,  men  er  langtfra  saa  hyggelig. 
Foruden  5  Katedraler,  et  Par  og  tredive  Kirker,  en  luteransk  og 
en  katolsk  Kirke,  2  jødiske  Synagoger  og  en  muhamedansk  Moské, 
ejer  Byen  af  større  offenlige  Bygninger  et  nydeligt  Theater,   et 


TOMSK— IRKUTSK 


233 


baade  udvendig  stilfuldt  og  indvendig  interessant  Musæum,  adskil- 
lige fortræffelige  Skoler,  en  Højesteretsbygning,  et  Vajsenhus,  Bank- 
bygninger, Hospitaler,  mangfoldige  velgørende  Stiftelser,  Biblio- 
teker, Kaserner  og  et  stort  smukt  Klubhus. 

Byen    ligger    paa   en   flad   Slette,    og   dens   Beliggenhed   ved 
Karavanvejen  til  Kina,  ved  Jærnbanen  og  den  kolde,  klare,  rivende. 


Theatret  i  Irkutsk. 


men   dog  sejlbare  Angara  gør  den  til  et  Handelscentrum  af  stor 
Betydning. 

Østens  Nærhed  spores  i  Irkutsk.  Paa  Hotellerne  —  disse  fæle 
Indretninger,  hvor  anstændige  Mennesker  føler  sig  lige  saa  hjem- 
løse som  Jøderne  i  Ægypten  —  lyder  Alverdens  Sprog,  thi  alle 
rejsende  maa  gøre  Ophold  her.  Strømmen  Vest  fra  mødes  her 
med  Strømmen  fra  Østen.  Tyske  Handelsrejsende  med  »Kaiser- 
bart«  og  store  Prøvekasser  kommer  for  at  plukke  fra  Vest,  og 
Kinesere  med  rødtoppede  Kalotter  og  et  enorme  Lager  af  Snuhed 
kommer  i  samme  Hensigt  fra  Øst.  Den  Fortrop  af  tvivlsomme 
Eksistenser,  som  altid  melder  sig  for  at  fiske  med  i  rørte  Vande, 

har  ogsaa  oversvømmet  Irkutsk,  og  russiske,  kinesiske  og  franske 
Skilte  over  Butikerne  røber  straks,  at  der  her  foregaar  en  Bryd- 
ning. Irkutsk  er  langtfra  tiltalende,  men  den  er  interessant  for  sit 
spillende  Livs  Skyld. 

Jærnbanen,  som  vurderer  al  Ting  om,  som  har  gjort  Sibirien 
til  et  nyt  Land,  vil  ogsaa  gøre  Irkutsk  til  en  anden  By.  Naar 
Brydningerne  er  falden  til  Ro  og  Guldgraverlivet  har  afgæret,  vil 
Storbyen  fremstaa  som  Fuglen  Fønix.  Irkutsk  bliver  Sibiriens 
Hovedstad.  De  store  Formuer  vil  ikke  som  før  samles  paa  enkelte 
Hænder.  Der  er  for  mange  med  i  Konkurrencen  nu.  De  store 
Købmænd,  som  drev  Forretning  paa  Kina  over  Kiakta,  vil  trække 
sig  tilbage  med  deres  Nationaldragt  og  deres  Millioner,  fordi  ny, 
moderne  udhalede  Mænd  ved  Jærnbanens  Hjælp  leder  Handlen 
ind  paa  andre  Baner,  og  den  gamle  Karavanvej  vil  Tid  efter  anden 
blive  overflødig  som  den  store  Landevej.  Men  ny,  hidtil  uanede 
Rigdomme,  som  Østsibirien  og  Transbaikalien  ruger  over,  vil  blive 
draget  frem,  og  Irkutsk,  Brydningspunktet  mellem  Østen  og  Vesten, 
vil  gaa  frem  med  lange  Skridt. 


TRE  UGER  VED   BAIKALSØEN. 


(BLADE  AF  MIN  DAGBOG.) 

Irkutsk,  10.  Juli. 

Vorherre   bør  smile  til   den,    der   rejser!    Man   maa 

have  Lykken  med  sig.  Hele  Rejsens  Udbytte  beror  i  mange  Fald 
herpaa  

I  et  omskifteligt  Rejseliv  har  jeg  lært,  at  Lykken  og  jeg  er 
gode  Venner.  I  Middags,  da  jeg  netop  trængte  lil  en  Haandsræk- 
ning,  kom  den  sans  facon  lige  ind  ad  min  Dør.  Mange  mener, 
at  Lykken  er  noget  luftigt,  et  guddommeligt  Væsen,  en  Genius 
med  Vinger  og  Overflødighedshorn.  Lykken,  som  den  præsen- 
terede sig  for  mig  i  Dag,  var  dog  af  en  adskillig  massivere  Art. 
Øjnene  og  Smilet  var  en  Engels,  men  dette  Korpus  paa  godt  og 
vel  to  Hundrede  Pund  hørte  Jorden  til. 

Jeg  har  aldrig  set  et  Menneske  fylde  i  en  Dør  som  Peder 
Rieffesthal.  Jeg  husker,  jeg  tænkte,  da  han  kom  ind:  'Er  alt  det 
ét  Menneske!'  Men  hvor  blev  jeg  glad  for  denne  danske  Kæmpe. 
Nu  har  jeg  i  den  sidste  Maaned  spekuleret  paa,  hvorledes  jeg 
skulde  faa  det  arrangeret  at  bo  et  Par  Uger  ved  Baikalsøen  for  at 
studere  forskellige  Forhold  der,  og  saa  kommer  uden  Melding 
denne  henved  halvtredje  Hundrede  Punds  Lykke  lige  ind  i  mit 
skaldede  Hotelværelse  og  siger: 

»Det  glæder  mig  oprigtigt  at  hilse  paa  en  Landsmand  i  denne 

Krog  af  Verden! Har  De  allerede  været  her  i  fem  Dage.? 

De  er  De  vel  godt  ked  af    Østens  Paris« ha!  —  »Østens 

Paris«  —  har  De  hørt  Mage  til  Pølsevrøvl.  Irkutsk  ligner  ikke 
mere  Paris,  end  jeg  ligner  en  Balletdanserinde.  Men  er  De  ked 
af  Byen,  saa  tag  med  os  —  d.  v.  s.  med  min  Familie  og  mig  — 
ud  at  ligge  paa  Landet  paa  den  anden  Side  af  Baikal.    Mens  jeg 

bygger  Broer  til  den  ny  Bane  Syd  om  Søen,  kan  De  studere  og 
fotografere  og  skrive  og  strejfe  om,  saa  meget,  De  lyster.  Jeg 
skal  udruste  Ekspeditioner  for  Dem  ind  i  Taigaen,  jeg  skal  skaffe 
Dem  Baad  til  at  ligge  i  paa  Søen,  De  kan  ride  og  køre,  om  det 
smager  Dem,  og  De  kan  nyde  Livet  og  drikke  Kvas  til.  Men  De 
maa  tage  til  Takke  med,  hvad  Huset  formaar,  og  det  Træhus,  jeg 
har  hamret  sammen  derovre  ved  Baikals  Østkyst  i  den  vilde  Ur- 
skov, formaar  ikke  saa  synderlig  meget  ud  over  det,  Vorherre  i 
sin  Godhed  har  omgivet  det  med  af  henrivende  Natur.  Naar  jeg 
undtager  Bjørnen,  bor  vore  nærmeste  Naboer  en  halv  Snes  Mil 
borte.  Civiliserede  Mennesker  kommer  der  en  Gang  om  Maaneden, 
Post  faar  vi,  naar  det  passer  Ingeniørerne  —  og  det  passer  dem 
forbandet  sjældent.  Verden  kan  ramle  sammen  om  os,  uden  at  vi 
faar  det  at  vide,  og  vi  lever  paa  Fribyttermaner.  Men  Frihed  har 
vi  —  Gud  Fader  i  det  høje,  hvor  vi  har  Frihed!  Jeg  kan  blive 
syg  af  at  tænke  paa,  at  Folk  der  hjemme  i  denne  Tid  løber  hver- 
andre paa  Ærmerne  med  dette  Spørgsmaal,  som  kommer  fra  et 
oprigtigt  eller  blaseret  Hjærte:  »Hvor  skal  vi  dog  ligge  paa  Landet 
i  Aar  for  at  være  i  Fred?'<  Herregud!  Saa  langt  er  det  kommen 
med   dem   derhjemme!    Nej,    saa   skal  De   se  Frihed   derovre   og 

Fred   og  Ro. Men  ved  De,   hvad   jeg  gør,   trods  al  denne 

velsignede  Frihed?  Jeg  længes!  Ja,  det  er  saa  uforstaaelig  menings- 
løst, at  jeg  har  opgivet  at  spekulere  derover.  Friheden,  jeg  elsker, 
vilde  jeg  saa  inderlig  gærne  forlade,  for  at  vende  hjem  i  de  smaa 
Forhold,  jeg  hader.    Klar  mig  det!    Længsel  efter  Fædrelandet  er 

noget  underlig  noget Men  tager  De  saa  med?  ...  I  Morgen 

tidlig  ved  Solopgang  sejler  vi  herfra  med  egen  Damper.  Vi  maa 
ombord  i  Aften.   Jeg  skal  sende  Vogn  efter  Dem  og  Deres  Bagage, 

naar   Damperen   ligger  ved     Pristan     Naa,  Tak   fordi  De 

vil  med!  Det  skal  blive  Fest  at  faa  en  dansk  Passiar  i  Taigaen! 
Altsaa,  paa  Gensyn!« 

I  Hast  har  jeg  aflagt  Afskedsvisitter  hos  General- 
guvernøren, den  danske  Telegrafembedsmand  Funch-Petersen,  som 
er  i  russisk  Tjeneste  og  Vicechef  for  Telegrafstationen,  hos  Fængsels- 
inspektør Sipinjaøn.  det  meteorologiske  Instituts  Bestyrer,  Wosnet- 
zensky,  og  et  sidste  Besøg  i  det  herlige  lille  Musæum. 

Uden  Sorg  forlader  jeg  Irkutsk.    Den  tiltalte  mig  ikke. 

ANQARA. 

Angara,  i  i .  Juli. 

Siden  i  Morges  har  vi  kæmpet  en  haard  Kamp  for  at  i<omme 
op  imod  Angaras  stride  Strøm.  Jeg  har  aldrig  sejlet  paa  en  Flod 
saa  rivende  og  saa  krystalklar. 

Angara  er  Baikals  eneste  Afløb,  og  Søen  ligger  1600  Fod 
over  Havet.    Alene   paa  de  60  Verst  fra  Baikal  til  Irkutsk  falder 


Banen  langs  Angara. 


Floden  henved  400  Fod.  Strømmen  er  derfor  vældig.  Vor  stærke 
lille  Damper  avancerer  ikke  meget  hurtigere,  end  et  Menneske 
kan  gaa.  Til  Tider  ligger  den  fuldstændig  stille,  endskønt  Skovlene 
pisker  Vandet  til  Skum.  Momentvis  ser  det  ud,  som  gaarvi  baglæns. 

Vandet  er  gennemsigtigt  som  Glas.  Paa  mange  Favnes  Dybde 
kan  jeg  følge  store  Stimer  af  Fisk,  som  maa  være  af  Slægterne  Salmo 
og  Coregonus.  Vandet  er  koldt,  næppe  over  5 — 6^  R.  I  Kahytterne 
under  Dækket  er  der  som  i  en  Iskælder.  Flodbunden  er  overalt  Sten. 

Floden  baner  sig  Vej  igennem  smukt  formede,  skovbevoksede, 
men   ikke   høje  Bjærge  og  gør  bratte  Sving  om  stejlt  affaldende 

Klipper.  Sejlturen  er  et  stadigt  vekslende  Panorama,  som  minder 
ikke  saa  lidt  om  Elbens  Løb  igennem  sachsisk  Svejts.  Banen  fra 
Irkutsk  til  Stationen  Baikal  bugter  sig  langs  Flodens  venstre  Bred. 
Med  Dynamit  er  der  sprængt  Plads  til  Banen.  En  halv  Snes  Tog 
har  vi  set  passere  i  Dagens  Løb. 

Midt  paa  Dagen  har  det  været  meget  varmt  (22*^  R.).  Nu,  ved 
Aftenstid,  er  det  saa  koldt,  at  jeg  fryser  ganske  artigt  i  min  tykke 
Vinterfrakke. 

Foruden  Rieffesthal  og  mig  befinder  der  sig  følgende 

ombord  paa  Vej  til  Fribytterhjemmet:  R.s  Hustru  (en  Dame  fra 
Dorpat),  dennes  Fader,  Herrn  Kossler,  og  Søster,  Fråulein  Martha, 
Frau  Heinrich  (Fru  R.s  Veninde),  seks  Børn  ligelig  fordelt  imellem 
Familierne  Rieffesthal  og  Heinrich,  to  Karle,  en  Ko,  27  Høns, 
Vogne,  Maskiner,  det  nødvendige  Bohave  etc.  Omgangssproget 
er  Tysk. 

R.  er  en  udmærket  Mand,  lige  saa  solid  af  Karakter  som  af 
Korpus,  lige  saa  god  og  ædel  af  Hjærte  som  dansk  af  Sind,  og 
lige  saa  mild  som  hans  Øjne  er  blaa.  I  Stedet  for  at  ofre  en  god 
Del  Aar  af  sit  Liv  paa  Akademibænken  for  en  Gang  at  faa  en 
Stjærne  ved  sit  Navn  i  Vejviseren,  drog  han  som  udlært  Murer 
ud  i  Verden.  Naar  Tiden  kommer,  drager  han  nok  hjem  igen  mere 
holden  end  de  fleste  »med  Stjærne«.  I  de  sidste  7  Aar  har  han 
som  Entreprenør  overtaget  meget  betydelige  Brobygningsarbejder, 
Opførelsen  af  Færgelejer  etc.  dels  i  Transbaikalien,  dels  her  ved 
Baikalsøen.  Baade  af  Russere  og  Ikke-Russere  er  han  anerkendt 
for  sin  Dygtighed  og  Paalidelighed,  han  er  afholdt  som  faa,  og 
hans  Ærlighed  er  urokkelig. 

Disse  Oplysninger  har  jeg  fra  Frau  Heinrich.  De  stemmer  gan- 
ske overens  med,  hvad  jeg  har  hørt  i  Irkutsk  om  min  gæstfri  Vært. 


JORDENS  STØRSTE  BJÆRQSØ. 

Baikal,  12.  Juli. 

Ganske  tidlig  i  Morges  naaede  vi  Angaras  Munding.  Det  var 
en  af  disse  vidunderlig  stille  Sommermorgener,  hvor  alle  Naturens 
Kræfter  syntes  at  slumre   bag  et  Tæppe  af  Dis.    Stemmer  langt 

inde  i  Taagen,  en  Hunds  Gøen,  et  Lokomotivs  Fløjten  og  et  Togs 
Buldren  lød  klar  og  skinger,  som  havde  vi  alt  lige  inde  paa  Livet. 
Vi  passerede  Stationen  Baikal,  hvor  Banen  foreløbig  ender  og 
Færgen  lægger  til,  svingede  forbi  den  af  Buræter  og  Schamaner 
med  Sagn  og  Overtro  omgivne,  midt  i  Flodmundingen  liggende 
Granitblok,  »den  uovervindelige  hvide  Guds  Bolig«,  og  lagde  til 
paa  højre  Side  af  Floden  ved  Landsbyen  Listvenitshnoie,  hvor  en 


hæi'trehavii  ved  Uaikal. 


dybtgaaende  Skruedamper  fik  os  og  vort  Gods  ombord.  Ved 
8-Tiden  lettede  Disen,  og  ved  Middagstid  lettede  vi  og  stod  i 
blikstille,  højt  Sommervejr  ret  Syd  paa  over  Søen  imod  Østkysten, 
der  tegnede  sig  i  det  glitrende  Solskin  som  en  uregelmæssig  takket 
Bjærgkam  med  snehvide  Tinder. 

Søen  er  her  ca.  7  danske  Mil  bred,  Vandet  er  gennemsigtig 
klart,  blaagrønt,  ganske  uden  Smag  og  koldt  (5 — 6°  R.). 

Skulde  jeg  sammenligne  Baikal  —  som  den  ser  ud  ved  et  flyg- 
tigt Blik  —  med  nogen  anden  Sø,  jeg  kender,  maa  det  være  med 
Bodensø,  saaledes  som  Obersee  ligger  med  Alperne  til  Baggrund. 
Men  Baikal  er  65  Gange  større  end  Bodensø,  og  saa  vidt  jeg  i 

Øjeblikket  erindrer,  bliver  Søens  Længde  som  fra  Wien  til  Genua. 
I  Flademaal  er  Baikal  som  Danmark  og  Sønderjylland  tilsammen. 

Kaptajnen  paa  vor  Damper  er  en  prægtig  Russertype, 

stor,  stærk,  skægget,  djærv  og  snakkende,  og  han  besidder  endnu 
en  Egenskab,  som  er  sjælden  i  Sibirien.  Han  taler  Engelsk.  Mulig- 
vis har  han  lært  det  af  Armstrongs  Arbejdere,  da  de  opholdt  sig 
i  Listvenitshnoje  for  at  samle  og  udruste  den  store  Isbryderfærge. 


bøtolk  tra  Baikal  [de  fleste  er  Buræierj. 

Oppe  paa  Kommandobroen  har  jeg  lige  siddet  og  talt  med 
denne  Mand.  Han  talte  godt,  brugende  mange  Billeder  som  den 
dannede  Russer,  fuldstændig  levende  med  i  det,  han  fortalte.  Og 
det  besynderlige  skete,  at  medens  han  talte,  forvandledes  ogsaa 
for  mine  Øjne  den  oljeblanke  Sø,  der  bølgede  svagt  i  Solen  som 
en  Jomfrus  Barm,  til  en  rasende  Jættegryde,  Maskinens  Klapren 
blev  til  en  afmægtig  Stønnen,  de  takkede  Bjærge  til  et  Rov- 
dyrs griske  Tænder,  og  den  muntre  Latter,  som  slog  op  imod 
os  fra  Dækket,  hvor  Frau  Heinrich  og  Fråulein  Martha  legede 
med  Børnene,  til  Dødsskrig  og  afsindige  Menneskers  Kamp  for 
Livet. 

Kaptejnen  fortalte  nemlig: 

» De  kender  ikke  Baikal,  fordi  De  ser  den  i  Dag,  De 

kender  den  ikke,  selv  om  De  bor  her  et  Par  Maaneder  om  Som- 
meren. I  Juni  og  Juli  har  vi  omtrent  uafbrudt  Vindstille.  Nej, 
De  skal  se  Søen  i  Oktober  og  November,  naar  »Sorma«'-'-  hyler 
Dødsmusik  for  alle  de  Søfarende,  som  er  ude,  eller  i  den  første 
Foraarsmaaned.  Om  de  4 — 5  Maaneder,  da  Baikal  ikke  er  Sø, 
men  en   ^ — 4  Fod  tyk  Isflade,  vil  jeg  slet  ikke  tale. 


Færgehavnen  i  Mysovaja  efter  en  iSorma«. 

Jeg  kender  Baikal (Han  lettede  paa  sin  Hue,  slog  Kors 

for  sig,  og  hans  Tanker  fløj  langt  bort) Jeg  kender  »det 

hellige  Hav«.  Jeg  elsker  det,  som  det  ligger  i  Dag  saa  smilende 
smukt  som  et  legende  Barn.  Jeg  frygter  det,  naar  det  viser  Tæn- 
der, som  man  frygter  Vanvid  og  Sult.  Jeg  har  et  Saar  i  mit  Hjærte, 
der  aldrig  læges.    Saaret  har  Baikal  slaaet « 

Han  sad  længe  hensunken  i  Tanker.  Saa  vovede  jeg  et  Spørgs- 
maal,  og  han  fortsatte : 


*  Nordveststormen. 

Rosenberg;  Sibirien. 

»Hvert  Efteraar  gaar  jeg  op  til  Nordenden  af  Søen  for  at  hente 
Barsher*  og  Fiskefartøjer.  I  Begyndelsen  af  November  for  to  Aar 
siden  var  jeg  da  ogsaa  paa  Vej  Syd  paa  med  to  Barsher  og  en 
Del  Fiskerbaade.  Der  var  vel  3 — 400  Mennesker  ombord,  hvoraf 
mange  var  Kvinder  og  Børn,  og  et  Par  Tusind  Tønder  saltet  Fisk. 
Ombord  i  Damperen  havde  jeg  omtrent  et  Hundrede  Passagerer. 

Natten  imellem  den  14de  og  15de  rejste  der  sig  en  Storm. 
Vi  var  ud  for  et  af  de  farligste  Punkter,  "Kobylja  Golova"  (»Heste- 
hovedet«), en  Klippe,  som  falder  brat  i  Søen  fra  Ochonøen. 

Jeg  er  sikker  paa,  De  aldrig  har  set  et  Hav  i  saa  djævelsk  et 
Oprør  som  Baikal  under  en  Storm.  Søen  rejser  sig  omtrent  pludse- 
lig med  krappe  Bølger,  som  kan  naa  8 — 10  Fods  Højde.  Det  er 
som  var  der  bleven  fyret  op  under  den  Kedel,  Baikal  danner,  og 
Vandet  pludselig  begyndte  at  spilkoge.  Som  Klippeblokke  i  en 
Lavine  slynges  Bølgerne  imod  alt,  hvad  der  staar  dem  i  Vejen. 
Skibe  kæntrer,  Baade  knækker  over.  Klippeblokke  rives  ud  af  Fjæld- 
siderne.  Mennesker  omkommer  og  Naturen  indhylles  i  Skum.  Som 
Følge  af  disse  hyppige  farlige  Foraars-  og  Efteraarsstorme  og  Bai- 
kals  besynderlige  Bølgedannelser,  er  Skibsfarten,  som  De  ogsaa 
vil  erfare,  meget  ringe  paa  dette  vældige  Indhav. 

Stormnatten  den  14de — 1 5de  November  1901  vil  huskes  længere 
end  nogen  anden  af  Folk  ved  Baikal.  Jeg  var  —  som  sagt  — 
ud  for  Kobylja  Golovas  Fyr.  Det  var  tjæremørkt  og  det  frøs  15^. 
Vi  avancerede  ikke  en  Arshin'-''-\  Bølgerne  slog  ustandselig  over 
os.  Hvert  Øjeblik  blev  Islaget  paa  Dækket  tykkere,  og  Masterne 
og  alt  opstaaende  svulmede  op  og  antog  de  mest  fantastisk  uhygge- 
lige Former,  som  lige  kunde  skimtes  i  deres  hvide  Glans  igennem 
Mørket.  De  ulykkelige  Passagerer  var  ved  at  fryse  sammen  til 
en  fast  Kage. 

Der  var  intet  andet  at  gøre  end  at  se  at  blive  af  med  den 
bageste  Barsh,  og  jeg  brølte  igennem  Raaber,  at  de  maatte  kaste 
den  los  for  at  frelse  os  andre.  Et  Øjeblik  efter  forsvandt  den  i 
Mørket  medtagende  en  Del  Fiskerbaade,  som  var  fortøjet  til  den. 

Har  De   nogensinde   haft  ti  Mands  Hørelse  og  Syn? 

Jeg  fik  det,   da  jeg  stod  og  lyttede  og  stirrede  efter  den  løse 

*  Store  Sejllægtere.    **  Den  russiske  Alen. 

Barsh.  Jeg  maatte  jo  vide,  om  den  naaede  i  Land  paa  den  flade 
Strand,  eller  om  den  blev  sønderslaaet  mod  Klippen,  hvor  ingen 
Redning  var  mulig  for  en  eneste  Mo'rs  Sjæl. 

Jeg  hørte  intet  —  ikke  en  menneskelig  Røst  —  og  antog,  den 
var  frelst. 

Stormen  tog  til.  Vi  avancerede  endnu  ikke,  men  slyngedes 
tværtimod  baglæns  af  en  Magt,  som  vi  ikke  kunde  overvinde.  Jeg 
hørte  Bølgerne  brydes  imod  Klipperne.  Heksegryden,  vi  var  kom- 
men ind  i,  syntes  at  ville  koge  os  alle  sammen  ned  i  Dybet.  Jeg 


stod  over  for  et  Valg,  som  jeg  ikke  ønsker  noget  andet  Menneske 
at  staa  over  for:  enten  at  kaste  den  anden  Barsh  los  og  saa 
muligvis  redde  Damperen,  eller  gaa  Undergangen  i  Møde  sammen 
med  den.  I  første  Tilfælde  kunde  baade  Damperen  og  Barshen 
reddes;  men  det  kunde  ogsaa  ske,  og  det  var  sandsynligst,  at  de 
halvandet  Hundrede  Mennesker  var  dødsens. 

Tilsidst  kunde  jeg  ikke  tænke  mere.    Jeg  huggede  Fortøjningen 
over!    Damperen   begyndte  ganske  smaat  at  gaa  fremad.    Vi  var 

frelst!   ....   Men    Barshen! Jeg  hører  endnu   det  Skrig 

fra  halvandet  Hundrede  menneskelige  Struber  — ;  det  var  ikke 
Menneskers  Stemmer.  Som  en  blinkende  Sværdod  igennem  Mørke 
skar  Skrigene  gennem  Stormens  Susen  og  Bølgernes  Brusen.  Jeg 
hører   endnu,    hvorledes    Skrigene   lidt   efter   lidt   tabte   sig   i   et 

16* 

uhyre,  langt,  taagehornlignende  Suk.  Da  det  blev  Dag,  var  Stor- 
men ophørt  og  Baikal  stille.  Den  første  Barsh  fandt  jeg  staaende 
i  Stenene,  fuldstændig  overiset  og  drevet  helt  op  paa  Land.  Alle 
ombordværende  var  frelst.  Af  den  anden  var  der  kun  noget  Driv- 
tømmer tilbage.    Ikke   en   eneste  af  de   halvandet  Hundrede  var 

sluppen  med  Livet  fra  det  fraadende  Hav « 

Vi   nærmer  os  Østkysten   og  ankrer  op   en   halv  Snes  Favne 
fra  Land.   Fra  Kommandobroen  ser  jeg  først  en  med  mangfoldige 


Nogle  af  de  halvandet  Hundrede. 

Glimmersten  besaaet  3 — 4  Favne  bred  Strand,  dernæst  en  af  Cedre, 
Lærk,  Birk  og  alpinske  Buskvækster  dannet  Skov,  af  hvis  bløde, 
blomstersaaede  Mostæppe  et  lille  Træhus  titter  frem,  og  længere 
borte,  bag  Stranden  og  Skoven,  grønne,  herligt  formede  Bjærge, 
paa  hvis  øverste  Tæppe  Sne  lyser  i  Solskinnet.  Det  hele  gør  Ind- 
tryk af  Vildskab  og  Uberørthed.  Men  ingen  Jordens  Konge  kan 
ønske  sig  en  smukkere  og  friskere  Natur  at  slaa  sit  Sommerslot 

op  i 

Og  her  skal  jeg  bo  et  Par  Uger! 

*  13.  Juli. 

R.s  Sommerbolig  er  intet  Slot  —  den  er  et  simpelt  Træhus, 
som  han  paa  ægte  Ingeniør-Fribyttervis  slaar  op,  hvor  det  passer 
ham.  Huset  er  allerede  flyttet  for  tredje  Gang,  og  det  er  ikke  bleven 
smukkere  under  Flytningerne.  Men  uden  for  Køkkendøren  har  vi 
Jordens  største  Bjærgsø  og  tredjestørste  Ferskvandshav,  og  uden 
for  Hoveddøren  har  vi  den  uendelige  transbaikalske  Taiga. 


Fribytterlijemmet. 


Buræterne,  som  bor  rundt  herom,  kalder  Baikal  »det  hellige 
Hav«,  og  skulde  jeg  give  den  Navn,  kunde  jeg  intet  bedre  fmde. 
Der  er  noget  ophøjet,  majestætisk,  helligt  ved  dette  mægtige  Fersk- 
vand, intet  urent  klæber  ved  det.  Dets  Flade  er  ren  og  blank. 
Hen   paa  Sommeren,    naar  Vandplanter  og  Alger  driver  om  paa 

Overfladen,  siger  Buræterne,  at  Søen  blomstrer. Lyder  det 

ikke,  som  kunde  man  være  i  Japan:  Søen  blomstrer.  Stenene, 
som  dækker  Bredderne,  er  rundslidte  og  uden  det  mindste  Støv- 
gran, og  Grene  og  Drivtømmer,  der  kastes  op  i  et  sammenfiltret 
Væv,  er  skinnende  hvide  som  skurede  Storstuegulve 

I  Dag  har  jeg  badet  mig  i  den  hellige  Sø.    Stenene 

paa  Stranden  var  saa  ophedede,  at  jeg  næppe  kunde  træde  paa 
dem,  men  Vandet  var  isnende,  kun  7  "  R.  en  Favn  fra  Land  og 
en  Fod  under  Overfladen 

Luften  er  ren,  let  og  frisk  som  Bjærgluft.  \'i  er  ogsaa  allerede 
1600  Fod  over  Havet.  Temperaturforskellen  mellem  Dag  og  Nat 
er  stor,  et  Par  og  tyve  Grader.  1  Morges  laa  her  Rim.  Hver 
Aften  bliver  Himlen  i  Vest  og  Syd  blyblaa,  og  stærke  Uvejr  med 
Lyn,  der  krydser  Klinger,  trækker  op  som  et  henrivende  dejligt 
Naturspil.  Uvejret  synes  dog  aldrig  at  naa  op  over  Søen.  Naar 
Vind  er  til  at  spore,  blæser  den  af  N.O. 

Livet  i  Fribytterhjemmet  former  sig,    saa  det  vilde 

fryde  salig  Rousseau  i  hans  Grav,  om  han  kunde  se  os.  \'i  gør 
velmente  Forsøg  paa  at  vende  tilbage  til  den  rene  Naturtilstand. 
Til  at  begynde  med  har  vi  aflagt  Frakke  og  Vest,  Damerne  har 
aflagt  Korsettet,  og  Børnene  gaar  omtrent  nøgne.  Frau  Heinrich 
har  endog  aflagt  at  være  koket.  Hvor  kan  hun.'  Vi  spiser  med 
Fingrene,  hvis  vi  tilfældigvis  ikke  kan  finde  en  Gaffel,  vi  ligger 
halve  Dage  og  bader  os  i  de  udtørrede  Flodsenges  Glimmergrus, 
der  glitrer  og  glindser  i  Solen  som  Milliarder  ædle  Stene,  vi  ar- 
bejder os  en  Verst  ind  i  Taigaen  og  laver  os  en  Familieseng  i 
det  alendybe  Mos,  eller  vi  kaster  os  ved  Søen  paa  de  ophedede 
Rullesten.  Himlens  Fugle  og  Markens  Dyr  kan  ikke  bekymre  sig 
mindre  om  Dagen  i  Morgen  end  vi. 


SKOVEN. 

16.  Juli. 


Jeg  er  i  Dag  vendt  tilbage  fra  en  tre  Dages  Ekspedition,  som 
min  omsorgsfulde  \'ært  har  udrustet  for  at  imødekomme  mit  Ønske 
om  at  lære  den  transbaikalske  Taiga  at  kende.  Jeg  vilde  have 
gaaet  alene,  men  R.  spurgte,  om  jeg  havde  Lyst  til  at  agere 
Aftensmad  for  en  Bjørn,  blive  stikkende  i  en  Fjældkløft  eller  paa 
anden  Maade  ende  mine  Dage  i  Taigaen  lige  som  de  faa  dum- 
dristige, der  tidligere  har  vovet  sig  alene  ind  i  denne  forheksede 
Skov.  Saa  fik  jeg  tre  af  hans  bedste  Folk  —  deriblandt  en  bu- 
rætisk  Jæger  —  med  mig,  alle  bevæbnede  med  Winchesterrifler, 

Og  med  Proviant  for  en  Uge,  og  har  nu  gennemvandret  ca.  40  Verst 
af  den  vildeste  Urskov.  Det  var  baade  anstrængende  og  farligt. 
Mange  Steder  var  Skoven  saa  utilgængelig  som  den  siamesiske 
Djungel,  og  vi  maatte  hugge  os  Vej  frem.  Vi  fulgte  til  at  begynde 
med  en  Bjærgstrøm,  som  snoede  sig  muntert  pludrende  med  smaa, 
højrøstede  Vandfald  ud  imod  Søen.  Ved  Tøbrudstider  maa  den 
imidlertid  svulme  op  til  en  frygtindgydende  Fos,  thi  flere  Steder 


Baikal. 


i  Flodsengen  saa  jeg  Træstammer  af  et  Par  Fods  Diameter,  revet 
op  med  Rod,  og  Buske  og  Slyngplanter  stablet  oven  paa  hver- 
andre indtil  Mandshøjde  i  det  vildeste  Kaos  eller  sammenfiltrede 
til  uløselige  Knuder,  som  førte  afsted  med  Strømmen  bl.  a.  et  Sted 
havde  sønderflænget  og  bogstavelig  flyttet  en  af  massive  Stammer 
sammentømret  Bro,  som  havde  denne  været  et  Barns  Legetøjsskib. 
I  en  Højde  af  1000  Fod  over  Baikal  eller  en  absolut  Højde 
af  2500  Fod  bøjede  vi  af  fra  Bjærgstrømmen,  som  nu  var  svundet 
ind  til  en  ubetydelig  Kilde,  og  gik  Øst  paa  langs  med  Chamar- 
Dabaubjærgene.  Imod  Syd  syntes  Bjærgene  at  rage  4 — 5000  Fod 
op  over  Søen.   Bjærgene,  som  vi  havde  paa  højre  Haand,  saa  ud 

til  at  naa  2 — 5000  Fod  over  Søen.  Lige  til  Toppen  var  de  be- 
voksede. De  højeste  Toppe  i  Syd  syntes  dog  at  bære  evig  Sne. 
Floraen  adskilte  sig  saa  godt  som  ikke  fra  Altais.  De  samme 
overraskende  Dimensioner  og  overdaadige  Farver,  som  jeg  lagde 
Mærke  til  hos  de  enkelte  Eksemplarer  i  Altai,  fandt  jeg  her,  men 
som  Følge  af  den  højere  Beliggenhed  og  Klimaets  Barskhed  er 
Arternes  Antal  her  ringere.  Skovens  Trær  er  Ceder,  Lærk,  Fyr, 
Poppel  og  Birk.  Mange  af  Skovens  Veteraner  har  sikkert  forlængst 
fyldt  de  Tusinde. 

Et  mærkeligt  Fænomen  gjorde  en  af  mine  Ledsagere  mig  op- 
mærksom paa,  nemlig  at  Jorden  under  det  tykke  Moslag  var  frossen. 
Jeg  stod  altsaa  her  over  for  et  af  de  Fænomener,  som  jeg  havde 
hørt  omtale,  men  aldrig  tilfulde  forstaaet:  den  evig  frosne  Jord*. 
Vi  forsøgte  at  hugge  i  Jorden  med  Økser,  men  den  var  haard  og 
sprang  som  Is. 

Fænomenet  forklares  derved,  at  Sommeren  er  kort  og  Nætterne 
selv  ved  Midsommertid  kolde,  at  Solens  Straaler  sjælden  naar  ind 
under  Taigaens  Tag,  og  at  det  fodtykke  Mostæppe  virker  som  en 
meget  slet  Varmeleder. 

Nætterne  var  bidende  kolde.  Om  Aftenen  slog  vi  Lejr  under 
en  Ceder,  tændte  Baal,  dels  for  at  holde  Myg  og  Rovdyr  paa 
Frastand,  dels  for  at  varme,  og  sov  indhyllede  i  vore  Pelse  paa 
det  bløde  Mos.  En  Mand  holdt  \'agt  ved  Ilden.  Hver  Nat  hørte 
vi  Bjørnen  brumme  og  Vildsvinet  grynte  i  Nærheden  af  Lejrilden. 
Burætens  Jægerblod  kom  hver  Gang  i  Kog,  og  det  var  kun  ved 
en  alvorlig  Paamindelse  om  at  blive,  hvor  han  var,  at  jeg  fik  ham 
til  at  opgive  at  fmde  Dyrenes  Spor. 

Den  Tilstand,  hvori  Dyrene  lever  i  Taigaen,  er  paradisisk,  og 
det  eneste,  der  forstyrrer  deres  Ro,  er  en  eller  anden  Burætjæger, 
som  forvilder  sig  ad  disse  Kanter. 

Vi  kom  Andendagens  Middag  til  en  lille  dejlig  Skovsø,  ved 
hvilken  der  levede  utallige  Fugle  —  det  eneste  Sted  forøvrigt, 
hvor  jeg  saa  Fugle  i  disse  tre  Dage.  Taigaen  her  er  —  i  al  Fald 

*  Senere  har  jeg  flere  Steder  i  Transbaikalien  fundet  Jorden  i  evig  frossen  Til- 
stand, og  Ingeniørerne,  som  har  bygget  den  transbaikalske  Del  af  den  sibiriske  Jærn- 
bane,  har  fortalt  mig,  at  man  ofte  stødte  paa  Pletter  paa  10—20,  ja,  indtil  50  Verst, 
hvor  Jorden  var  evig  frossen,  og  at  man  under  denne  Is-Jordskorpe  fandt  P'loder. 

paa  denne  Tid  af  Aaret  —  overordenlig  fuglefattig.  Fuglene  ved 
Søen  havde  tilsyneladende  aldrig  set  Mennesker,  i  ethvert  F'ald 
aldrig  lært,  hvad  det  er  for  blodtørstige  Væsner.  De  sad  i  Buskene, 
som  dyppede  deres  Grene  i  Vandet,  eller  i  Rørene  ved  Bredderne 
og  kiggede  nysgærrigt  paa  os  uden  at  flytte  sig,  og  da  Buræten 
skød  et  Skud  ind  imellem  dem,  lettede  de  vel  i  umiddelbar  Frygt, 
men  de  slog  sig  straks  ned  igen  omtrent  inden  for  Rækkevidde. 
Spor  af  Mennesker  fandt  vi  ikke,  naar  undtages  et  omtrent 
ubeskadiget  Skelet,  som  stod  næsten  oprejst  imellem  to  gamle 
faldne  Træstammer.  Af  Kraniets  Form  kunde  jeg  se,  det  ikke  var 
nogen  Buræt  eller  nogen  anden  indfødt,  men  en  Russer,  som  her 
var  omkommen.  En  flygtende  Fange  eller  en  vildfarende  Jæger? 
Hvem  han  end  er:  Fred  med  hans  Støv! 


17.  Juli. 

Nu  forstaar  jeg,  hvorfor  gode  Venner  altid  har  raadet 

mig  fra  at  gøre  Turen  Syd  om  Baikal.  Den  i  Forvejen  berygtede 
Postvej  gennem  det  vilde  Bjærgland  er  langtfra  ufarlig,  nu  da 
Anlæggelsen  af  Banen  Syd  om  Søen  har  kaldt  nogle  Hundrede 
Straffefanger  og  flere  Tusinde  Arbejdere  til,  hvoraf  mindst  Halv- 
delen har  et  Mord  eller  noget  andet  Pilleri  af  samme  Slags  paa 
deres  elastiske  Samvittighed.  For  en  Rubel,  et  Par  gamle  Støvler 
eller  en  Flaske  Brændevin  myrder  det  Pak,  som  er  samlet  her, 
med  koldt  Blod  et  Menneske. 

1  Nat  er  en  stakkels  Bonde  bleven  myrdet  ved  Postvejen,  en  halv 
Snes  Verst  herfra.  Han  havde  været  saa  uheldig  at  eje  ^  Rubler  og 
saa  uforsigtig  at  fortæ^Ue  det.  Vi  kørte  i  Eftermiddag  til  Mordstedet. 
To  Mand  var  ved  at  stille  Trækorset  op,  da  vi  kom 

Damerne  er  bleven  nervøse.  — ■ Det  er  nu  ikke 

saa  lige  en  Sag  at  blive  Naturmenneske 


19.  Juli. 

Det  er  et  højtideligt  Øjeblik,  naar  hele  Fribytter- 
familien om  Aftenen  placerer  sig  om  det  store  Bord,  slukker 
Lampen,   faar  den  røde  Lygte  paa  Bordet  og  begynder  at  frem- 

kalde  de  Plader,  der  er  taget  i  Løbet  af  Dagen.  Øverst  ved  Bor- 
det Husherren  selv,  bred  og  stor  og  hjærtevindende,  til  højre 
Herrn  Kossler,  lille,  gammel,  intelligent,  til  venstre  mig;  om  den 
anden  Bordende  Damerne  i  magisk  rød  Belysning.  R.  fremkalder 
Broer  i  en  Uendelighed.  Den  ene  Aften  har  han  en  Bro  fra  den 
ene  Side  og  den  næste  Aften  fra  den  anden  Side.    En  Dag  har 

han  fotograferet  Broen 
fra  en  Klippe,  den  næste 
Dag  fra  en  Dal.  Hans 
Brogalleri  giver  etsmukt 
Billede  af  hans  Virksom- 
hed. Hvad  jeg  fremkal- 
der, vil  ses  af  den  Bog, 
jeg  agter  at  skrive  om 
min  Rejse,  naar  jeg  en 
Gang  kommer  lykkelig 

og  vel  hjem 

Hjem!  Det 

er  dog  et  underligt  Ord ! 
De  fire  Bogstaver  dan- 
ner et  Begreb,  som  kan 
faa  unge  Kynikere  til 
at  smile  og  gamle  Sø- 
mænd til  at  snyde  Næ- 
sen unødvendig  vedhol- 
dende. Hvad  Hjemmet 
Sejibaad  paa  Baikai.  er,  maa  man  ud  i  Verden 

for  at  lære. 
Nu,  da  jeg  sidder  her  ved  Midnatstid  i  en  vinterkold  sibirisk 
Sommernats  dybe,  store  Stilhed  —  alle  er  for  længe  siden  gaaet 
til  Ro  —  og  skriver  det  magiske  Ord,  falder  ogsaa  jeg  i  tusind 
Tanker.  Sukket,  som  gaar  igennem  Taigaen,  og  Søens  Rullen  med 
Stenene  paa  Stranden  danner  en  ejendommelig  ensformig  Musik, 
som  minder  mig  om  Danmark,  og  dog  føler  jeg  netop  i  Nat 
stærkere  end  nogensinde  den  uhyre  Afstand  imellem  det  kære 
lille  Land  og  Baikals  Østkyst.  Jeg  tænker  paa  Familie  og  Venner, 
som   kan  være  døde  og  begravede  eller  gift  og  hjemfarne,   uden 

at  jeg  faar  noget  at  vide  derom,  før  det  passer  Ingeniørerne.  Jeg 
tænker  paa,  hvor  mange  af  mine  Bekendte,  som  er  bleven  flad- 
fodede  og  fladhovede  af  at  slentre  fra  Kongens  Nytorv  til  Raad- 
huspladsen  og  vice  versa,  jeg  kunde  unde  at  lære,  hvad  Frihed 
og  Fred  og  Ensomhed  og  Fribytterliv  ved  Baikalsøen  er  for  gud- 
dommelige Gaver.  Men  der  er  navnlig  en  Tanke,  som  jeg  ikke 
kan  frigøre  mig  for  —  Tanken  er  barok,  men  den  vender  stadig 
tilbage,  lige  som  en  Versestump,  man  ikke  kan  faa  ud  af  Hovedet. 
Jegtænker:  »HvadmonGæsterne, 
der  nu  sidder  inde  hos  Fru  Nimb 
med  deres  halve  Hummer,  vilde 
sige,  om  de  pludselig  byttede 
Plads  med  mig,  her  hvor  Joachim 
Andersens  Orkester  er  afløst  af 
tusindaarige  Cedres  højtidsfulde 
Susen,  hvor  Bjørnen  spiller  Kon- 
trabas, hvor  Pjerrot  har  byttet 
Rolle  med  Pan,  og  hvor  Men- 
nesker kan  ligge  og  dø  og  blive 
til  Skeletter,  før  nogen  finder 
dem « 

Jeg  skulde  vel  snart 

se  at  komme  videre  Syd  om 
Søen,  den  Rejse,  som  jeg  trods 
alle  gode  Venners  Raad  ikke  vil 


opgive 


Maageklippei 


JÆRNBANEN. 


Juli. 


Paa  R.s  Forslag  har  jeg  været  i  Mysovaja  for  at  se,  hvorledes 
Bygningen  af  den  sydbaikalske  Ringbane  skrider  frem. 

Ved  Tankoi  er  R.  i  Færd  med  at  bygge  en  ny  Færgehavn, 
som  ligger  et  Par  Mil  nærmere  Vestsiden  af  Søen,  men  endnu  er 
Mysovaja  den  østlige  Overfartsstation  for  Dampfærgen  og  Udgangs- 

punktet  for  den  transbaikalske  Bane.  Stationen  ligger  ca.  90  Verst 
Nord  for  R.s  Hjem.  Her  ud  for  »Fribytterhjemmet -  er  Arbejdet 
paa  Jærnbanen  endnu  ikke  naaet  videre  end  til  Rydningen  af 
Skoven,  men  jo  nærmere  man  kommer  Mysovaja,  jo  mere  frem- 
skredet er  Arbejdet,  og  fra  Stationen  Perejemnaja,  40  Verst  her- 
fra, løber  der  allerede  Ballast-  og  Arbejdstog  ind  til  Mysovaja. 
En  Gang  om  Ugen  gaar  der  et  Tog  med  aabne  Vogne  for  Jærn- 
banearbejdere. 

R.  kørte  mig  de  40  Verst  til  Perejemnaja,  og  den  lille,  efter 
russiske  Forhold  ualmindelig  velsoignerede  Stationschef  her  gav 
mig  med  stor  Beredvillighed  Fripas  til  Arbejdertoget,  trakterede 
med  The  og  Cigaretter  og  var  i  det  hele  taget  saa  opmærksom 
som  en  dannet  Russer  plejer  at  være  over  for  en  fremmed. 

Arbejdertoget  bestod  af  1 5  flade,  aabne  Ballastvogne  og  en 
lukket  Kreaturvogn  forspændt  med  et  Monstrum  af  et  Lokomotiv. 

—  »Løber  Toget  af  Skinnerne  —  var  det  sidste  Stations- 
chefen  raabte  efter  mig  —  -saa  kravl  op  paa  Lokomotivet,  hvis 
det  kan  komme  videre.  Jeg  har  sagt  til  Lokomotivføreren,  at  han 
skal  tage  Dem  op!    Farvel!    God  Fornøjelse!« 

Saa  rumlede  vi  af,  igennem  dybe  Udskæringer  eller  sprængte 
Klipper,  over  afgrunddybe  Kløfter,  ad  knagende  Træbroer,  med 
Baikals  blaagrønne  Spejl  dybt  under  os  eller  med  Vandet  sagte 
skvulpende  imod  stensatte  Dæ'mninger,  gennem  prægtige  Skove, 
forbi  provisoriske  Arbejderbyer,  usle,  rønneagtige  at  se  til,  og 
hen  under  Aften  naaede  vi  uden  Uheld  Mysovaja. 

Denne  Del  af  Banen  maaler  sig  i  Skønhed  med  Vierwald- 
ståtterbanen. 

I   en  Rede  af  Utøj,  som  smykkede  sig  med  Navnet 

Hotel,  lige  saa  herligt  beliggende  ved  Baikal  som  Skodsborg  ved 
Øresund,  men  saa  blottet  som  en  Kostald  for  selv  de  simpleste 
Fordringer  til  Hygge  og  Orden,  fik  jeg  et  Værelse. 

En  Tur,  som  jeg  straks  næste  Morgen  foretog  rundt  i  Mysovajas 
halvfjerde  Gader,  overtydede  mig  snart  om,  at  denne  By,  som 
ene  og  alene  skylder  Færgehavnen  og  Jærnbanen  sin  Tilblivelse, 
maaske  kan  være  meget  rar  for  Drukkenboldte  og  fladnæsede  Buræ- 
ter, men  at  ethvert  nogenlunde  anstændigt  og  civiliseret  Menneske 
maa  bede  alle  gode  Magter  om  at  bevare  sig  fra  at  komme  til  at  bo  her. 

Og  saa  vilde  Skæbnen,  at  jeg  i  denne  Ravnekrog  og  Røver- 
rede ikke  alene  skulde  træffe  sammen  med  et  Par  af  de  intelligen- 
teste og  fineste  unge  Mænd,  jeg  har  mødt  paa  min  Rejse,  men  at 
jeg  end  yderligere  skulde  fryde  mine  Øjne  ved  Synet  af  de  skøn- 
neste Kvinder,  jeg  mindes  at  have  set.  De  to  Ma'nd  var  Brødre 
og  Ingeniører  og  hed  Racker,  de  tre  skønne  Damer  var  den  ældste 
Broders  Frue,  hendes  Søster  og  Veninde,  alle  tre  Polakinder. 

Jeg  føler  mig  overtydet  om,  at  jeg  ikke  fandt  disse  tre  Damer 
skønne,  fordi  jeg  saa  dem  som  enlige  Roser  i  en  Ørken  af  Grim- 
hed. Selv  i  en  Buket  af  Skønheder,  hvor  disse  saa  end  var  pluk- 
ket, om  i  Spanien,  i  Græ^kenland,  i  Kaukasus  eller  hvor,  vilde  de 
tre  polske  Roser  fra  Mysovaja  overstraale  alle  andre.  Deres  skære, 
friske  Teint,  deres  yppige  og  dog  saa  harmoniske  Former,  deres 
mørke,  blanke  Haar  og  store  blaabrune  Øjne,  deres  røde,  fme 
Mund  og  lige,  skøntformede  Næse,  og  dertil  deres  naturlige  Fri- 
modighed, deres  smukke  Stemmer  og  velklingende  Latter  —  alt 
dette  forekom  mig  som  en  Aabenbaring,  fordi  jeg  mindst  af  alt 
havde  ventet  i  Mysovaja  at  fmde  evropæiske  Kvinder  end  sige 
Skønheder. 

1  det  Ruckerske  Hjem,  hvori  jeg  paa  R.s  Anbefaling  var  bleven 
introduceret,  tilbragte  jeg  den  næste  Dag,  og  havde  i  de  to  Inge- 
niører de  bedste  Ciceroner  ved  Besigtigelsen  af  det  imponerende 
Færgehavnsanlæg. 

Kl.  4  Eftmd.  skulde  Arbejdertoget  returnere  til  Perejémnaja, 
og  paa  den  store  solaabne  Banegaardsplads  holdt  Toget  ogsaa 
meget  rigtigt.  De  1 5  flade  Ballastvogne  var  allerede  fyldt  med 
arbejdsklædte  Mænd,  en  Del  Kvinder  med  Børn,  Bohave,  Sengetøj, 
Melsække,  Rugbrød,  fedtede  Lammeskindspelse,  lange  Støvler  o.  m.  a. 
De  fleste  Passagerer  stod  ret  op  og  ned,  nogle  havde  lavet  sig 
Siddeplads  paa  Rejsegodset,  enkelte  dristige  hang  paa  Pufferne 
imellem  Vognene,  paa  Gangbrædterne  eller  paa  andre  livsfarlige 
Steder.  Et  Par  særlig  favoriserede  tronede  højt  over  alle  os 
andre  paa  Brændet  paa  Tenderen.  Mange  var  stærkt  berusede. 
De  3 — 400  Mennesker  snakkede  højrøstet  i  Munden  paa  hver- 
andre, og  den  lange  Række  aabne  Vogne  med  den  gestiku- 
lerende Menneskemængde  lignede  paa  Frastand  en  Drift  bræ- 
gende Faar. 

Kl.  blev  4^/4  og  4V  -',  men  der  var  stadig  intet  Tegn  til  Af- 
gang. Der  blev  spurgt,  om  vi  snart  kom  afsted  r  Om  et  Kvarter 
maaske,  blev  der  svaret.  En  Mand  fik  Øje  paa  et  Brændevins- 
udsalg  og  rendte  derover  for  at  faa  sig  en  »Trøster«  med  paa 
Vejen  hjemad.  I  Dag  havde  han  Lov  til  at  drikke  sig  fuld  — 
efter  denne  Dag  kom  der  en  lang  Arbejdsuge,  hvis  der  da  ikke 
tilfældigvis  skulde  være  en  eller  anden  Helgen,  som  holdt  Fødsels- 
dag eller  Navnedag  midt  i  Ugen.  En  anden  Mand  fulgte  med 
Øjnene  den  første,  som  løb,  indtil  han  saa  Nr.  i  svinge  ind  i 
Butiken  med  det  lokkende  Brændevinsskilt.  I  næste  Minut  var 
Nr.  2  afsted,  og  efter  ham  kom  en  tredje  og  en  fjerde  osv.,  indtil 
det  blev  til  en  hel  Strøm,  som  styrede  over  imod  Fuselbutiken. 
En  modgaaende  Strøm  kom  slæbende  med  Gudedrikken  paa  klare, 
hvide  Flasker,  som  rummede  fra   i   til   3 — 4  Potter. 

Nogle  Minuter  før  5  udstødte  Lokomotivet  endelig  en  Tuden 
saa  hæs,  som  havde  ogsaa  det  faaet  Brændevin  i  Fløjten,  futtede 
et  Par  Straaler  Damp  og  Vand  fra  sig,  som  naar  en  Drukken 
bliver  af  med  overflødige  vaade  Varer,  og  satte  sig  med  et  Ryk, 
der  var  lige  ved  at  vælte  samtlige  Passagerer  som  et  Spil  Kegler, 
i  Bevægelse  ud  over  den  skummende  Mysovajaflod  og  videre 
langs  Baikal,  som  den  dalende  Sol  mer  og  mer  omskabte  til  et 
Guldblad. 

Det  fuselstinkende  Tog  med  de  brølende,  drukne  Passagerer 
stod  som  en  uhyggelig,  grel  Modsætning  til  Skønheden,  Freden  og 
Stilheden  i  Naturen.  Som  en  raa  Ed  i  en  Kirke  kløvede  dette 
Bacchustog  Luften. 

Fra  en  Plads,  jeg  havde  tilkæmpet  mig  paa  en  af  de  midterste 
Vogne,  kunde  jeg  overse  det  meste  af  Toget.  Samtlige  Passagerer 
var  nu  groft  anløbne.  Kvinderne  indbefattede.  De  skraalede  og 
sang  og  skyllede  med  lydelige  Kluk  den  væmmelige,  bedøvende 
Vædske  ned  i  Halsen.  Lige  op  ad  mig  havde  jeg  en  bleg,  næsten 
døddrukken  ung  Mand  og  en  stor,  raa  Børste,  som  hvert  tiende 
Minut  tyllede  Brændevin  i  Halsen  paa  den  blege  og  sig  selv  af 
en  Flaske  saa  stor  som  en  Syreballon.  Foran  mig  sad  der  en 
Kvinde  med  et  Barn  ved  Brystet.  Moderen  og  Barnet  drak  om- 
kap. Paa  min  anden  Side  havde  jeg  et  Par  gamle  Bønder  i  tykke, 
utøjbefængte  Lammeskindspelse.   De  omfavnede  hinanden  og  drak 

Og  sang,  kyssede  hinanden  med  store  Smask  og  savlede  ned  over 
sig  selv  og  Kammeraten: 

—  »Skaal,  du  gamle  Hankat!  ....  Lad  os  være  glade!  .  .  .  . 
Jeg  tilgiver  dig,  at  du  slog  min  Hund  ihjæl  sidste  Foraar!  Jeg 
gør  ....  Skaal,  Ivan,  min  Perleven!  (Smask!  Hik!)  ....  Skidt 
være  med  hele  Vrøvlet!  Du  er  min  Ven!  Og  vi  skal  slaa  Rib- 
benene i  Stykker  paa  din  gamle  Tæveunge  af  en  Rakkermær, 
hvis  hun  ikke  rykker  ud  med  Penge  til  Vodka,  naar  vi  kommer 
hjem!  ....  Jeg  hjælper  dig,  og  du  hjælper  mig!  ....  Hører  du, 
jeg  er  din  Ven!  ....  Skaal!  ....  Hold  Kæft,  du  sodede  Afkom 
af  et  Æsel ! « 

Den  sidste  Bemærkning  var  henvendt  til  den  unge  blege  Mand, 
der  nu  hang  med  Overkroppen  slaskende  ud  over  Vognkanten  som 
et  vaadt  Flag.  Jeg  prøvede  paa  at  slæbe  det  tunge  Legeme  ind 
i  Vognen,  men  Legemet  begyndte  at  skraale  og  sparke,  og  ganske 
lempeligt  maatte  jeg  lade  det  glide  ned  ad  Vognen;  det  trillede 
et  Par  Gange  rundt  paa  Jorden  og  blev  liggende  som  livløst  ved 
Foden  af  en  Dæmning. 

Den  store  Børste,  som  i  sin  Rus  aabenbart  fuldstændig  mis- 
forstod Situationen  og  troede,  at  jeg  havde  skubbet  Kammeraten 
ned  af  Vognen,  dinglede  truende  hen  imod  mig.  Det  var  aaben- 
bart hans  Hensigt  at  ekspedere  mig  samme  Vej  ved  at  løbe  mig 
ned.  Jeg  undveg  et  Par  Gange  Bjørnen,  som  blev  mer  og  mer 
rasende  efter  som  han  indsaa,  han  ingen  Vegne  kunde  komme  paa 
den  Maade. 

Situationen  var  dog  alt  andet  end  hyggelig  for  mig.  Jeg  var 
eneste  Evropæer  imellem  alle  disse  fulde  Jærnbanearbejdere,  og 
hvad  det  desparate  Menneske  kunde  tmde  paa,  kunde  ingen  vide. 
I  ethvert  Fald  var  det  ikke  meget  tiltalende  at  begynde  en  Bryde- 
kamp med  et  fuldt  Menneske  oven  paa  en  flad,  aaben  Jærnbane- 
vogn  i  fuld  Fart  hen  over  nylagte,  ujævne  Skinner.  Jeg  beslut- 
tede derfor  ogsaa  at  flytte  over  paa  en  anden  Vogn  ved  næste 
Holdeplads. 

Forinden  jeg  naaede  at  komme  uden  for  min  Fjendes  Række- 
vidde, skulde  der  imidlertid  ske  noget,  som  endnu,  naar  jeg  tænker 
derpaa,  faar  det  til  at  løbe  mig  koldt  ned  ad  Ryggen.  Imens  jeg 
samlede   min  Bagage  sammen,   saa  Bjørnen   nemlig  Lejlighed   til 

at  slaa  sine  Labber  omkring  mig  bagfra;  i  næste  Sei<und  blev  jeg 
løftet  op  fra  Jorden,  og  slingrende  som  et  Skib  i  Søgang  begyndte 
det  gale  Menneske  at  bære  mig  ud  imod  Kanten  af  Vognen.  Ingen 
af  de  omkringstaaende  syntes  at  interessere  sig  det  mindste  for, 
hvad  der  foregik.  Enhver  havde  nok  i  sin  Brændevinsflaske.  Jeg 
sad  som  i  en  Skruestik  og  kunde  ikke  røre  en  Arm,  ellers  havde 
jeg  skudt  det  gale  Menneske  ned.  Vi  var  naaet  til  Kanten,  og 
jeg  saa  allerede  den  gabende  Afgrund  under  mig.  Jeg  husker, 
jeg  kun  tænkte,  om  der  dog  ikke  var  et  Sted,  hvor  der  var  blødt 
at  falde.  Men  der  var  kun  Klippeblokke.  Saa  følte  jeg  mig  pludse- 
lig slynget  halvvejs  uden  for  Vognkanten,  medens  et  tungt  Legeme, 
som  beskrev  en  Bue  uden  om  mit,  søgte  at  trække  mig  med  ned 
i  Afgrunden.  Med  overmenneskelige  Kræfter  klyngede  jeg  mig  til 
det  et  Par  Tommer  høje  Brædt,  som  løb  langs  Vognkanten,  og  i 
næste  Minut  var  jeg  frelst  oppe  igen.  Men  min  Fjende  var  borte, 
og  jeg  er  ikke  saa  ædel,  at  jeg  vil  sørge,  om  han  har  knækket 
Halsen. 

Men  videre  rullede  Deliriumstoget.  Paa  et  Par  af  Vognene 
var  de  mest  ædru  begyndt  at  spille  paa  Harmonika,  nogle  sang, 
andre  dansede  ganske  livsfarligt  slingrende  fra  den  ene  Kant  af 
Vognen  til  den  anden,  alt  imedens  Toget  skrumplende  og  rum- 
lende banede  sig  Vej  hen  over  de  ujævne  Skinner.  Et  Par  Gange 
sprang  unge  Mænd  af  Toget,  medens  dette  endnu  var  i  Gang. 
Det  hele  lignede  en  Transport  af  Daarekistelemmer.  Men  naar  jeg 
undtager  det  gale  Menneske,  som  i  Desparation  vilde  kaste  mig 
ned  af  Toget,  var  det  den  sædvanlige  godartede  Form  af  sibirisk 
Fuldskab.  Der  var  intet  Slagsmaal,  næppe  nok  Skænderi.  De  død- 
drukne Mennesker  kyssede  og  omfavnede  til  alle  Sider,  indtil  de 
segnede  om  ude  af  Stand  til  atter  at  komme  paa  Benene. 

Ved  Mørkets  Frembrud  naaede  Toget  Perejémnaja,  og  da  det 
var  umuligt  at  opdrive  en  Vogn,  som  kunde  køre  mig  de  40  Verst 
tilbage  til  R.s  Hjem,  og  da  det  forøvrigt  ogsaa  var  livsfarligt  at 
køre  dette  Stykke  Vej  ved  Nattetid,  tilbød  den  lille  soignerede 
Stationschef  mig  sin  egen  gode  Seng,  medens  han  redte  sit  Leje 
paa  Gulvet.  At  faa  den  elskværdige  Russer  til  at  afstaa  fra  dette 
Tilbud  var  umuligt. 

I  Middags  naaede  jeg  tilbage  hertil. 


CO 

25.  Juli. 

Dag  for  Dag  opsætter  jeg  Afrejsen  herfra.   Jeg  tilgiver 

dog  mig  selv  i  den  Forvisning,  at  der  —  naar  jeg  har  forladt 
dette  Hvilested  —  kommer  et  Par  Maaneders  uafbrudt,  uroligt, 
anstrængende  Rejseliv,  inden  jeg  naar  igennem  til  det  stille  Ocean 


En   af  de  første  Dage  skal  det  imidlertid  være  Alvor 


Amager! 


SYD  OM  BAIKAL. 

Snesnaja,  26.  Juli. 

Jeg    priser   min    Lykke,    som    lod    mig   udsætte   min 

Afrejse 

Da  jeg  kom  hjem  fra  Søen  i  Middags,  var  hele  Huset  fyldt 
med  Gæster.  Jeg  saa  straks,  der  var  noget  usædvanligt  paa  Færde. 
Foran  Huset  holdt  fem  Vogne,  og  Fru  R.  og  Fråulein  Martha  var 
ivrigt  i  Færd  med  at  servere  det  bedste,  Fribytterhjemmet  for- 
maaede,  for  et  Par  civilklædte  og  nogle  andre  Herrer  i  den  klæde- 
lige, grønkantede  Ingeniøruniform.  Ude  paa  Verandaen  stod  R. 
sammen  med  en  lille,  stærkbygget,  højtstaaende  Ingeniør,  omgivet 
af  Kort  og  Prospekter  og  saadan  noget,  som  flød  ud  over  Borde 
og  Bænke  og  langt  ud  paa  Gulvet.  R.  talte  Dansk  og  Ingeniøren 
Svensk.    Jeg  var  meget  forbavset. 

—  Maa  jeg  præsentere  en  Landsmand  for  Deres  Ekscellence?« 
—  spurgte  R.  —  »Det  er  Forfatteren  Holger  Rosenberg!  —  Chefen 
for  det  sydbaikalske  Jærnbaneanlæg,  Ekscellencen  Siimberg!«- 

—  »Hva'  Fan'  bestiller  De  her.?«  —  udbrød  Ekscellencen  paa 
godt  Svensk  og  saa  paa  mig  over  Lorgnetterne. 

—  Jeg  driver!« 

—  »Saah!    Jeg  troede.  De  skulde  studere.?« 

—  »Det  skal  jeg  ogsaa!  Jeg  skal  Syd  om  Søen,  naar  jeg  kan 
overvinde  mig  selv  til  at  bryde  op  fra  dette  gæstfri  Hjem.« 

—  »Men  det  passer  jo  bra!  Tag  med  os,  vi  er  paa  Vej  Syd 
om!  De  kan  faa  Plads  i  min  Vogn!  Min  Bror,  som  studerer 
Pharmacie,  og  min  Søn,  som  studerer  Jura,  er  med.  De  tilbringer 
Sommerferien  hos  mig  og  er  lige  kommen  hertil  fra  Helsingfors. 
Gaa  ind  og  snak  med  dem  om  Forslaget!    Vi  vil  alle  være  glad 

Roseiihera:  Sibirien.  1^ 

over  at  have  Dem  med,  og  jeg  lover  Dem  et  rigt  Udbytte.  Bjærg- 
ingeniøren  vil  vise  os  Lapis  lazuli-Lejer  og  meget  andet  interessant, 
De  skal  faa  at  se  Straffefanger  i  Arbejde  paa  Linien,  De  skal 
lære  Egne  og  Mennesker  at  kende,  som  De  aldrig  vilde  faa  at  se, 
om  De  var  alene,  jeg  skal  fortælle  Dem  om  de  interessante  Re- 


Funch  Petersen.  Siimberg,  RiefFesthal. 

Chefen  for  Sydbaikalbanens  Anlæg. 
Dykkerne  gaar  ned  under  Isen  p.ia  Baikal. 

sultater,  som  de  sidste  geologiske  og  biologiske  Undersøgelser  af 
Baikal  har  bragt  for  Dagen,  og  jeg  skal  vise  Dem  Verdens  kost- 
bareste Jærnbaneanlæg,  saa  De  kan  fortælle  Folk  derhjemme  i 
Evropa,  hvad  man  vil  faa  at  se  af  herligt  og  interessant,  naar 
Luksustog  om  3  Aar  ruller  den  Vej,  hvor  vi  nu  møjsommelig  maa 
kæmpe  os  frem  Skridt  for  Skridt  gennem  Urskov  eller  sprænge 

Vej  igennem  Klipperne Naa,  men  alt  det  kan  vi  tale  om 

paa  Vognen!  ....  Om   en  halv  Time  er  jeg  færdig  her.«  —  Og 

idet  han  purrede  op  i  sit  lange  sølvglindsende  Haar,  vendte  han 
sig  imod  R.  med  et  hjærtevindende  Smil,  tilføjende:  >  Hos  Deres 
gode  Landsmand  har  jeg  sjælden  Lejlighed  til  at  opholde  mig 
længe.    Her  er  alt  i  Orden  !< 

I  en  halv  Time  var  mine  Kufferter  pakket  og  Afsked  taget 
med  det  lille  Frihytterhjem,  hvor  jeg  har  tilbragt  saa  lykkelige 
Dage,  og  nu  sidder  jeg  allerede  20  Verst  derfra,  endnu  dybere 
begravet  i  Urskoven,  paa  en  Ingeniørpost,  som  hedder  Snesnaja«, 
hvortil  vi  er  ankommet  ved  Mørkets  Frembrud.  En  lystig  ild 
knager  i  den  store  Kamin,  og  til  Skrivebord  har  jeg  et  mægtigt 
Bord  bedækket  med  Ingeniørtegninger,  Kort,  Planer  o.  m.  m.  Vore 
Værter  er  et  Par  unge  Ingeniører  og  en  ■'Feltscher«'-\  Af  Ekscel- 
lencens  Følge  skal  jeg  foruden  Broderen  og  Sønnen  kun  nævne 
den  politisk  forviste  Bjærgingeniør,  Lægen  og  Fotografen.  De  to 
første  er  et  Par  ualmindelig  intelligente  og  sympatetiske  Mænd, 
og  Fotografen  er  uden  Tvivl  Selskabets  mest  oplivende  Element, 
han  synger  Marseillaisen  og  fløjter  som  en  Solsort,  han  snakker 
Fransk  som  en  Okse  og  fotograferer  som  en  Engel.  Et  Par  af 
hans  Billeder  vil  jeg  sætte  i  min  Bog 

Under  Spøg  og  mange  Vittigheder  bliver  der  redet  en 

stor  Familieseng  til  os  paa  Gulvet.  Feltscheren  er  en  meget  flink 
Stuepige.  Vi  er  alle  sammen  trætte  efter  at  have  vadet  adskillige 

Verst  langs  den  udstukne  Banelinie. Det  sidste  Lys  bliver 

slukket.  I  den  store  Tegnestue  ses  nu  kun  Kaminilden  og  syv 
glødende  Cigaretter.  Alle  Russere  tænder  en  sidste  Cigaret  paa 
Sengen.  Uden  for  suser  højtidsfuldt  den  dybe,  uudgrundeligeTaiga. 
En  for  én  gaar  Cigaretterne  ud,  og  en  alt  andet  end  melodisk, 
men  saa  velsignet  menneskelig  Snorken  overdøver  Skovens  hemme- 
lighedsfulde Susen 


27.  Juli,  Middag. 

Det  sner! 


Store,  tunge  Klatter  lægger  sig  brutalt  over  Blomsterne,  som 
i  Gaar  stod  og  smilte,  og  over  Skovens  Trær.    Jeg  ransager  min 

*  I  Sibirien  findes  endnu  baade  i  og  uden  for  Hæren  Feltskærere,  som  ikke  blot 
foretager  Operationer,  men  ogsaa  udøver  Lægepraksis  og  udleverer  Medicin  i  tyndt 
befolkede  Egne. 

17* 

Lommekalender,  men  kan  ikke  komme  til  andet  Resultat,  end  at 
det  virkelig  er  den  syv  og  tyvende  Juli.  Hele  Formiddagen  har 
det  snet,  saa  Jorden  er  hvid  som  ved  Midvintertide.   Ekscellencen 

bander  

Det  begynder  at  klare  op,  og  der  er  givet  Ordre  til 

at  spænde  for 


Murina,  29.  Juli. 

Vi  følger  Postvejen,  som  forviste  Polakker  i  6o'erne  anlagde 
Syd  om  Baikalsøen,  men  gør  kun  smaa  Dagsrejser.  Hvert  Øje- 
blik maa  Ekscellencen  af  Vognen  for  at  se  paa  Arbejdet.  Med 
hele  Staben  efter  sig  vader  han  afsted  gennem  alendybe  Moradser, 
over  Bjærgstrømme,  gennem  Taigaen  og  over  Klipper  med  en 
Fart  og  en  Styrke,  saa  selv  vi  tyve  Aar  yngre  har  vanskeligt  ved 
at  følge  ham.  Alt  ser  han  enten  igennem  eller  over  Lorgnetterne. 
Han  finder  syge  Arbejdere,  som  ligger  i  den  ynkeligste  Forfat- 
ning og  uden  Hjælp  i  de  usle  Barakker,  som  er  opført  til  Arbej- 
derne. Lægen  faar  han  kaldt  til  den  syge,  og  et  eneste  Ord  til 
Arbejderformanden,  som  har  forsømt  sin  Pligt:  at  skaffe  Lægehjælp 
og  Pleje,  faar  denne  til  at  ryste.  Han  opdager  den  mindste  Unøj- 
agtighed i  Entreprenørernes  Overholdelse  af  Kontrakterne.  Han  er 
baade  frygtet  og  elsket.  Han  indgyder  den  dybeste  Respekt,  og 
til  Straffefangerne  har  han  et  venligt  Ord.  Ekscellencen  Siimberg 
er  Finne,  han  er  en  af  Ruslands  højest  anskrevne  Jærnbane- 
ingeniører. 

Fra  Morgen  tidlig  til  Aften  er  vi  paa  Farten  pr.  Vogn,  pr. 
Hest  eller  til  Fods.  Nætterne  tilbringer  vi  paa  Ingeniørposterne 
hos  Entreprenørerne  eller  paa  Poststationerne.  Bliver  det  sent, 
inden  vi  naar  frem  til  Nattelogi,  sidder  vi  med  Revolverne  i  Støv- 
lerne parat  til  at  skyde,  hvis  vi  skulde  komme  fra  hverandre  eller 
noget  mistænkeligt  skulde  vise  sig.  Egnen  er  usikker,  og  her  gæl- 
der Ordet:  Skyd  først!  Skyder  jeg  ikke  den  Mand,  som  over- 
falder mig,  skyder  han  mig! 

Ekscellencen  fortæller  mig,  at  her  i  Øjeblikket  arbejder  hen- 
ved 20,000  Mand  paa  Linien,  deraf  2 — 300  Straffefanger  fra  Ir- 
kutsk.    Fængslet   overtager  kontraktmæssigt  et  Stykke  Arbejde, 

og   Fangerne   faar   en   Tredjedel   af   Indtægten,    Fængslet   de    to 
Tredjedele. 

Mand  og  Mand  imellem  siges  der,  at  omtrent  hver  anden  af 
Arbejderne  har  et  Mord  paa  Samvittigheden.  I  Gaar  spurgte 
Siimberg  en  Fange,  som  kom  trillende  med  sin  Hjulbør,  hvad  han 
havde  forbrudt,  og  hans  Svar  lød:  »Aa,  jeg  har  kun  slaaet  en 
Pige  ihjæl !« 

Efter 

det  voldsomme  Sne- 
vejr i  Forgaars  er 
Floderne  svulmet 
op  som  ved  For- 
aarstid,  og  i  Af- 
tes kom  vi  til  en 
Flod,  som  fuldstæn- 
dig havde  bortre- 
vet Postvejens  Bro. 
Der,  hvor  der  før 
havde  været  en  Bro, 
vardernuetBjærgaf 
Træstammer,  Gre- 
ne og  sønderrevne 
Bropiller. 

Situationen  var 
ret  betænkelig.  Med 
Vogn  kunde  vi  ikke 
komme  længere,  tilbage  kunde  vi  ikke  køre,  og  der  var  ikke  et 
Hus  i  20  Versts  Afstand  uden  den  lille  By,  som  laa  paa  den  mod- 
satte Side  af  Floden.  Der  var  intet  andet  at  gøre,  end  at  afføre 
sig  Bukser  og  Strømper  og  med  Bagagen  paa  Nakken  gennem 
den  iskolde  Bjærgflod  klatre  og  vade  fra  den  ene  Bred  til  den 
anden.  Ekscellencen  i  Spidsen!  Paa  hver  Side  af  Floden  sad  en 
af  os  med  Revolver  i  Haand  og  passede  paa  Krammet.  Langt 
om  længe  var  vi  selv  og  hele  Bagagen  ovre.  Men  nu  gjaldt  det 
om  at  finde  ny  Vogne.  Vi  vilde  nemlig  videre,  da  den  lille  By 
var  bekendt  som  et  sandt  Sodoma  af  Røvere  og  Mordere,  og  12 
Verst  længere  fremme  vidste  vi,  at  en  af  Entreprenørerne  ventede 


Floden  h.ir  søndertlænget  Broen. 

OS  med  en  varm  Stue,  et  veldækket  Bord  og  gode  Senge,  der 
var  at  foretrække  for  et  Postgulv. 

En  almindelig  rejsende  vilde  aldrig  være  sluppet  videre;  men 
for  Ekscellencen  Siimberg  skulde  Heste  skaffes,  om  de  saa  skulde 
graves  op  af  Jorden.  En  Times  Tid  før  Midnat  kunde  vi  da  og- 
saa  med  to  Troikaspand  og  to  skævøjede,  men  paalidelige  Buræt- 
kuske  rulle  videre. 

Oven  paa  en  saadan  Dag  smagte  det  at  komme  til  et  af  disse 
smaa  Træhuse,  hvor  Bordet  stod  dækket  med  Husets  bedste  til 
Ære  for  den  høje  og  navnlig  af  Entreprenørerne  frygtede  Gæst, 
hvor  Husfruen  i  sidste  Parisertoilette  stod  bag  ved  den  store  Sa- 
movar, hvor  Steinway-Flygelet  stod  i  Stadsstuen  og  Ridehesten  i 
Stalden,  og  hvor  franske  Guvernanter  lærte  smaa  Russerdamer  et 
Sprog,  som  Taigaens  Fugle  aldrig  havde  tænkt  sig  at  faa  at  høre. 

Disse  Besøg  i  Taigaens  Hjem  hører  til  de  muntreste  Oplevel- 
ser paa  denne  paa  Æventyr  saa  rige  Rejse;  men  naar  vi  om 
Middagen  havde  haft  Champagne  paa  Bordet,  var  Kontrasten  blot 
saa  meget  grellere,  naar  vi  maatte  tilbringe  Natten  i  Halm  paa 
et  beskidt  Postgulv. 

En  Ekscellence  i  Halm  paa  Gulvet!    Det  er  sibirisk, 

men  ikke  uden  en  vis  tiltalende  Demokratisme! 


K-ultuk,  30.  Jul:. 

Vi  er  i  Middags  ankommen  her  til  Søens  sydligste  Spids  og 
største  By,  og  vi  har  nu  en  Sejltur  op  langs  Vestkysten  til  Sta- 
tionen Baikal  tilbage. 

Turen  Syd  om  Baikal  bliver  en  af  Verdens  smukkeste  Jærn- 
banerejser.  Den  kan  deles  i  en  vestlig  og  en  østlig  Del  med  Kul- 
tuk  som  Skillepunkt.    De  to  Dele  er  vidt  forskellige. 

Linien  Baikal — Kultuk  (den  vestlige  Del)  løber  paa  Skraaningen 
af  de  mod  Søen  brat  affaldende  Klipper.  Banelinien  er  sprængt 
ud  i  Klipperne  og  baner  sig  Vej  igennem  20  Tuneller,  hvoraf  den 
længste  dog  kun  er  300  Favne.  Denne  Del  af  Baikalbanen  minder 
levende  om  Banen  langs  den  italienske  Riviera,  Toget  farer  ud 
og  ind  af  Tunellerne,  og  Søen  skvulper  imod  Klippens  Fod. 

Linien  Kultuk  -Mysovaja  (den  østlige  Del)  løber  afvekslende 
langs  Søen  og  igennem  Urskov,  baner  sig  Vej  hen  over  dybe, 
maleriske  Kløfter  og  gennembryder  enkelte  Steder  vilde  Klipper. 
Alt,  hvad  Hjærtet  begærer  af  Naturskønheder,  har  man  for  Øjet 
under  Turen  Syd  om  Søen. 

Et  mere  storartet  og  straalende  Panorama  end  det,  jeg  ser 
her  fra  Kultuk,  har  jeg  sjælden  haft  for  Øje.  Imod  Vest  den  mørke, 


Klipper  ved  Kultuk. 

graagrønne  Klippevæg,  der  ligner  en  altopslugende  Brænding  i 
Færd  med  at  vælte  sig  ud  over  Søen.  Den  er  bister  og  alvors- 
fuld, som  den  ligger  der  i  Skygge. 

Imod  Øst  den  bølgeformede,  smilende  Kyst  i  Solskin.  Med 
mange  Landtunger  ud  forbi  hverandre,  op  over  hverandre,  stræk- 
ker den  sig  blødt  og  jævnt  fra  Søen  op  imod  de  snedækkede 
Tinder  af  de  transbaikalske  Bjærge.  Hver  af  de  ni  Tunger,  jeg 
kan  tælle,  har  sin  Farvetone  fra  dyb  blaaviolet  her  nærmest  ved 
til  næsten  gennemsigtig  graablaa  langt  der  borte,  hvor  R.s  Fri- 
bytterhjem maa  ligge.  Med  ganske  svage  Grænser  glider  Farverne 
over  i  hverandre  som  i  en  Geishapiges  Kimono. 

Midt  imellem  Vestkystens  dystre  Brænding  og  Østkystens  smi- 
lende Bølger  ligger  Buræternes  af  Sagn  og  Overtro  ombølgede 
hellige  Hav,  glitrende  som  en  Dugdraabe  i  en  Blomsterkalk,  ynde- 
fuld  som  en  legende  Kat,   betagende  i  sin  majestætiske  Storhed. 

Turen  om  Baikalsøen  bliver  Perlen  i  Jærnbaneturen  igennem 
Sibirien. 

Om  et  Par  Aar  skal  Banen  være  færdig*.  Den  bliver  en  af 
Verdens  smukkeste  og  ubetinget  Verdens  dyreste  Jærnbane.  Siim- 
berg  fortæller,  at  hver  Verst  med  et  rundt  Tal  koster  400,000  Kr. 
at  bygge,  hvilket  bliver  henved  halvtredje  Million  pr.  dansk  Mil. 
De  knap  halvtredje  Hundrede  Verst  kommer  til  at  koste  100  Mil- 
lioner Kroner 

1  Aften  eller  i  Morgen  tidlig  fortsætter  vi  Rejsen  op  langs 

Vestkysten  med  en  Ingeniørdamper,  som  er  dirigeret  hertil  for  at 
hente  Ekscellencen.  Langs  Kysten,  som  er  en  eneste  kompakt  vild 
Bjærgmasse  af  vulkansk  Oprindelse,  er  det  umuligt  at  komme  frem. 


St,  Baikal,  i.  August  F"md. 

Efter  en  højst  interessant  Sejltur  under  en  uafbrudt  Salut  fra 
Dynamitsprængningerne  og  efter  mange  Landstigninger  er  vi  i 
Morges  ved  Solopgang  ankommet  hertil.  For  en  Time  siden  har 
jeg  taget  Afsked  med  Ekscellencen  Siimberg,  hans  Broder  og  Søn, 
som  pr.  Ekstratog  er  afrejst  til  Irkutsk.  Den  sympatetiske  Bjærg- 
ingeniør,  Dokteren,  den  syngende  og  fløjtende  Fotograf  og  jeg 
gaar  med  Angara«,  som  ligger  i  Færgehavnen  og  venter  paa  Post- 
toget fra  Irkutsk,  tilbage  til  Mysovaja. 


BAIKALFÆRQEN. 

Mysovaja,  1.  August,  Aften. 

Jeg  er  allerede  fuldstændig  paa  det  rene  med,  at  Bai- 
kal er  Skellet  imellem  Regelmæssighed  og  Uregelmæssighed  — 
imellem   Okcidentens   Orden   og   Orientens   Nonchalance.     Indtil 


*  Sandsynligvis   vil  Jærnbanen  Syd   om  Baikal,   allerede   inden  denne  Bog  fore- 
ligger afsluttet,  være  aabnet  for  Tratik. 

Irkutsk  er  den  sibiriske  Bane  i  god  Orden,  rejsende  kan,  om  de 
ønsker  det,  forblive  i  samme  Jærnbanevagon  fra  Moskov  til  Irkutsk, 
og  baade  Eksprestogene  og  Posttogene,  ja,  selv  Persontogene  bliver 
ført  igennem  efter  Togplanen.  Men  ved  Baikal  begynder  Besvær- 
lighederne ved  at  rejse  i  Sibirien 

Alverden  ved,  at  Rusland  har  givet  en  Million  Rubler  eller 
mere  for  en  Isbryderfærge,  som  er  et  Unikum  af  Opfindsomhed 
og  Klodsethed.   Men  det,  Millionen  er  givet  ud  for,  nemlig  for  at 


Den  store  Færge. 


Kolossen,  som  med  sine  fire  Skorstene  ligner  en  Elefant  med 
Benene  i  Vejret,  skulde  holde  Forbindelsen  vedlige  saavel  Vinter 
som  Sommer  imellem  Stationen  Baikal  og  Mysovaja,  det  saa  Ko- 
lossen sig  ikke  i  Stand  til.  Nu  fører  »Isbryderen«  om  Sommeren 
Godstogene  over  Søen,  medens  Passagererne  sættes  over  med  den 
mindre  og  lettere  Damper  >Angara«.  Om  Vinteren  bliver  Pas- 
sagererne pr.  Slæde  transporterede  over  Baikal. 

Som  Forholdene  nu  er,  kunde  man  i  Løbet  af  8  Timer  komme 
fra  Irkutsk  og  godt  paa  Vej  ind  i  Transbaikalien.  3  Timer  varer 
Jærnbanefarten  Irkutsk — Baikal  og  4  Timer  bruger  Damperen  om 
at  passere  Søen.    Men  i  Stedet  for  gaar  der  nu  16  —  seksten  — 

Timer  fra  det  Øjeblik,  man  i  Irkutsk  sætter  sig  i  Toget  og  indtil 
man  ruller  fra  Mysovaja. 

Ved  Posttogets  Ankomst  til  Baikal  ligger  Damperen  naturligvis 
ikke  parat  til  i  samme  Minut  at  lette.  For  den  dovneste  Amatør- 
fotograf er  der  Tid  nok  til  at  kravle  op  paa  det  højeste  Bjærg 
for  at  tage  et  Par  Billeder  af  den  lille  Station,  det  imponerende 
Færgeanlæg  med  Flydedokken,  af  Elefanten  med  Benene  i  V^ejret 


Toget  optager  Passagerefj  som  er  sat  over  Baikal  i  Slæde. 


Og  af  Søen.  Det  er  dog  næppe  af  Hensyn  til  Amatørfotografer, 
at  den  sibiriske  Jæ^nbanestyrelse  har  indrettet  et  Par  Timers 
Ventetid  i  Mysovaja. 

Den  gode  Restaurant  ombord  paa  »Angara«,  det  gode  Rejse- 
selskab og  det  prægtige  Sommervejr  forsonede  mig  dog  med  Til- 
værelsen og  det  sibiriske  Jærnbanevæsen,  men  aldrig  saa  snart  var 
vi  naaet  til  Mysovaja  Færgehavn,  før  mit  gode  Humør  spoleredes 
paa  den  brutaleste  Maade. 

Naar  Passagererne  ved  Storebælt  maa  vente  nogle  Minutter 
paa  at  komme  i  Land,   knurrer  de  højlydt.    Ved  Caiais  skælder 

de  ud  for  endnu  mindre.  Men  ved  Baikal  venter  500  Russere  og 
50  Evropæere  uden  at  mukke,  indtil  »Elefanten«  —  som  kommer 
ind  samtidig  med  »Angara«  —  har  faaet  lettet  sin  rummelige  Bug 
for  et  pænt  lille  Jærnbanetog  paa  2'^ — 30  Godsvogne,  og  indtil 
Kreaturer,  Stratfefanger  og  andre  Værdigenstande  er  bleven  bragt 
i  Forvaring. 

Spørger   man   saa   en  Jærnbanemand,    hvor   længe   man   skal 
vente,  faar  man  ufravigelig  Svaret:    -Seitshass!«   Dette  guddomme- 


Viutervejen  over  Baikal. 

lige  Ord  faar  man  overhovedet  stukket  i  Næsen  ved  alle  mulige 
og  umulige  Lejligheder.  Det  kan  betyde  alle  andre  Tidsrum  end 
netop  det,  som  Ordet  staar  oversat  med  i  et  Leksikon,  nemlig: 
yStraksf'  Bestiller  man  et  Glas  The  —  Seitshass!«  brøler  -Men- 
nesket« og  styrter  afsted,  og  i  en  halv  Time  ser  man  ham  ikke. 
Raaber  man  en  Drager  an  —  » Seitshass  !<  svarer  han  og  lader 
en  staa  og  vente  et  Kvarter.  Spørger  man,  hvornaar  Toget  gaar, 
siger  Konduktøren  altid  »Seitshass«,  selv  om  Toget  ikke  den  første 
Time  rører  sig  af  Pletten.  »Seitshass«  kan  betyde  et  Kvarter,  en 
Time,  en  Uge,  et  Liv  —  bare  ikke  »Ligestraks! 

Trods  alle  mulige  »Seitshasser«  fik  vi  saaledes  Lov  at  vente 
ca.  ]   Kvarter  ombord   paa  »Angara«,   og  da  vi  saa  endelig  blev 

sluppet  løs,  gav  længe  opsparet  Kraft  og  indeklemt  Arrigskab  sig 
Udslag  i  et  rasende  Slagsmaal  om  Pladserne  i  det  ventende  Tog. 
Jeg  faldt  til  Ro  i  en  iste  Kl.  Kupé  og  glædede  mig  til  endelig 
at  være  paa  Vej  ind  i  Transbaikalien,  da  Toget  holdt  2000  Alen 
fra  Færgehavnen,  og  en  Konduktør  meddelte  mig,  at  vi  vilde  blive 
staaende  her  —  s  Timer! 

Hvad  andre  Mennesker  gør  ved  disse  5  Timer  i  dette  fæle  Hul, 
har  jeg  forgæves  søgt  at  regne  ud.  Takket  være  Brødrene  Rucker 
og  deres   smukke  Damer  gik  Ventetiden   kun   alt  for  hurtigt  for 

mig 

Og  nu  er  jeg  da  atter  for  første  Gang  i  en  hel  Maa- 

ned  alene,  omgivet  af  Mennesker,  jeg  ikke  kender,  som  ikke  kender 
mig,  og  som  jeg  intet  har  tilfælles  med.  Jeg  føler  i  Aften  Ensom- 
heden, som  da  jeg  for  mange  Maaneder  siden  forlod  mit  eget 
Hjem  der  langt  borte  i  det  lille  havomskyllede  Land. 

Saa  tager  jeg  den  ene  af  mine  Trøstere.  Dagbogen,  frem.  Jeg 
har  to:  min  Dagbog  og  mit  Fotografiapparat.  De  to  indeholder 
alt,  hvad  dyrebart  er  for  mig  under  en  Rejse. 

Jeg  planter  et  Stearinlys  paa  det  lille  grønne  Bord  ved  Vinduet, 
fylder  Guldpennen,  skærper  Hukommelsen  og  vender  Blad  for 
Blad.    Saa  bliver  jeg  atter  mig  selv 


Baikal,  20.  Oktober. 


Nu  kender  ogsaa  jeg  Baikal! 


Det  er  Efteraar,  og  jeg  er  paa  Vejen  hjem  til  Danmark.  Det 
stille  Ønske,  jeg  har  næret,  siden  jeg  hørte  Kaptejnen  fortælle, 
den  Dag,  jeg  med  R.  og  hans  Familie  sejlede  over  Baikal,  Ønsket 
om  at  faa  se  Baikal  i  Storm,  har  jeg  faaet  opfyldt. 

Det  er  Nat.  Angara«  kæmper  sig  frem  mod  en  Storm  af 
Nordvest,  der  hyler  som  en  Sirene  i  Tovværket  og  slynger  Søerne 
fra  et  fraadende  Hav  ind  over  Skibet.  De  6 — 8  Fod  høje,  krappe 
Søer  klasker  imod  Skibet,  saa  det  knager  og  ryster  i  Skroget. 
Somme  Tider  er  det,  som  om  et  Par  Kæmpenæver  tager  i 
det  og  rusker  det,  som  man  rusker  en  uartig  Hundehvalp.    Søen 

staar  i  en  Ruskregn  omkring  Damperen.  Stormen  river  Søen  i 
Stumper  og  Stykker,  som  vilde  den  sprede  Baikal  i  Atomer  over 
Jorden. 

Jeg  har  aldrig  set  et  Skib  hugge  som  »Angara  i  denne  Nat. 
Det  slingrer  ganske  meningsløst  og  kastes  baade  op  og  ned  og 
til  Siderne  paa  en  Gang.  Ikke  et  Menneske  kan  staa  paa  Benene. 
Selv  Mandskabet  klamrer  sig  fast  og  kravler  paa  alle  fire,  naar 
de  skal  flytte  sig. 


Vinter-» Hoteller;  paa  Baikal.   Opført  ved  ^Landevejen«  over  Isen. 


Dækspassagererne  er  drivvaade,  forkomne,  klagende.  Ustandse- 
lig slaar  de  Kors  for  sig  og  kalder  paa  Gud  eller  Buddha,  efter 
som  de  tilhører  den  ortodokse  Kirke  eller  Buræternes  Religion. 
En  kæmpestor  Præst  staar  og  klamrer  sig  til  en  Tovrulle  og  beder 
højlydt  med  klangfuld,  dyb  Røst,  som  under  andre  Forhold  vilde 
have  lydt  over  hele  Skibet,  men  som  nu  blæses  bort,  før  Ordene 
vel  er  naaet  over  hans  Læber.  Gudsmoderens  Navn  opfanger 
jeg  dog  i  evig  Gentagelse.  Vandet  driver  af  hans  lange  rødlige 
Skæg  og  ned  over  Mænd  og  Kvinder  ved  hans  Fødder,  og  hans 
lange,   brune  Kappe,   som   blæses  op  som  en  Ballon,   giver  ham 

en  vis  Lighed  med  en  Høne,  der  samler  sine  Kyllinger  under 
sine  Vinger. 

Endskønt  Kampen  kun  varer  4 — s  Timer,  synes  den  en  Evig- 
hed, men  da  »Angara«  som  en  stolt  Sejrherre  naar  ind  i  Læ 
af  den  høje  Vestkyst,  stiger  Modet  og  Haabet,  og  da  den  en 
halv  Time  senere  ligger  lunt  og  trygt  i  Færgelejet  her,  stiger 
Solen  op. 

Men  i  denne  Nat  har  jeg  lært  at  forstaa,  hvad  man  siger 
her:    »Kun  paa  Baikal  lærer  Mennesker  at  bede  af  Hjærtet!« 

MED  ikke  ringe  Spænding  begav  jeg  mig  ind  i  det  vilde  Bjærg- 
land,  som  ligger  Øst  for  Baikal  og  Vest  for  Argunfloden, 
Nord  for  Kinas  Grænse  og  Syd  for  56de  Breddegrad,  og  som 
almindeligvis  benævnes  Transbaikalien.  Dommene,  jeg  har  hørt 
udtalt  om  denne  Del  af  russisk  Asien,  var  højst  forskellige.  En 
Professor  i  Tomsk  havde  kaldt  Transbaikalien  »Sibiriens  interes- 
santeste Plet«,  en  Mineingeniør  i  Irkutsk  kaldte  det  »Sibiriens 
rigeste  Plet«,  Ekscellencen  Siimberg  gav  det  den  Ros  at  være 
»Sibiriens  smukkeste  Plets  og  Chefen  for  Udvandringskontoret  i 
Tshjeljabinsk,  Hr.  Archipoff,  slog  koldt  Vand  i  Blodet  ved  at  kalde 
Transbaikalien     Sibiriens  sorteste  Plet<. 

Hvor  mærkeligt  det  kan  lyde,  har  uden  Tvivl  alle  fire  Herrer 
Ret.  Baade  i  ethnogratlsk,  geologisk,  meteorologisk  og  botanisk 
Henseende  er  Transbaikalien  nemlig  saa  mærkelig  og  interessant, 
at  jeg  meget  vel  forstaar  den  Tiltrækning,  dette  Land  maa  øve 
paa  Videnskabsmænd  i  Almindelighed  og  Tomsk-Professoren  i 
Særdeleshed. 

Mineingeniøren  er  dog  ikke  mindre  i  sin  Ret,  naar  han  kaldte 
Transbaikalien  »Sibiriens  rigeste  Plet«;  thi  at  dømme  efter  det 
langtfra  ubetydelige  Udbytte  af  Guld,  Sølv,  Jærnerts  og  Halv- 
ædelstene, som  trods  primitiv  Drift  allerede  nu  bringes  frem  af 
Jorden,  maa  de  vældige,  endnu  uudforskede  Landstrækninger  ruge 
over  blændende  Mineralrigdomme.  Guld  er  fundet  rundt  om  i 
Transbaikalien,  og  der  udvindes  aarlig  7 — 8000  Pd.  (+  det,  der 
bliver  stjaalet),  hvoraf  ^,000  Pd.  i  Kronminerne  og  Resten  i  ca. 
200  Privatminer.  Solv  udvindes  i  de  som  Deportationssted  beryg- 
tede Kronminer  i  Nertshinskdistriktet.  Jærnerts  er  fundet  mange 
Steder,  men  de  eneste  Gruber  i  Virksomhed,  er  dem  i  Næ^rheden 

af  de  Petrovske  Jærnværker,  hvoraf  der  i  det  sidste  Aarhundrede 
er  udvundet  meget  store  Mængder,  og  hvori  der  sikkert  endda  er 
Jærn  nok  til  endnu  et  Aarhundrede.  Kobber  og  Tin  er  fundet  ved 
Floderne  Argun  og  Onon,  men  m.ed  orientalsk-russisk  Slendrian 
bliver  Fundstederne  naturligvis  ikke  nærmere  undersøgt.  Kul  er 
lejret  ved  Bredderne  af  de  fleste  transbaikalske  Floder,  men  Lej- 
erne udnyttes  endnu  slet  ikke,  og  forskellige,  ret  værdifulde  Halv- 


er, transbaikalsk  Wiesbadeii :  JamarofF-Mineralkilden. 


ædelstene  som  Topasen,  Aquamarinen  og  Granaten,  brydes  i  Bjær- 
gene  ved  Onon.  Hertil  kommer,  at  Landet  er  rigt  paa  Mineral- 
kilder, hvoraf  allerede  er  kendt  i  kemisk  indifferent,  4  jærn- 
holdige,  I  jærn-alkalisk  og  3  jærn-kalkholdige.  Men  selvfølgelig 
henligger  Mineralkilderne  lige  som  Minerne  i  den  ynkeligste  For- 
fatning. Minerne  drives  med  Redskaber  fra  Arilds  Tid  og  med  for- 
holdsvis dyr  Arbejdskraft,  og  de  transbaikalske  Wiesbadener  bliver 
vel  nok  benyttet  af  den  omboende  Befolkning,  men  kun  ved  de 
to  store  undergørende  Kilder  »Turkin<^  ved  Baikal  og  Jamaroff« 
ved  Vershne-Udinsk  findes  der  nogenlunde  menneskelig  indrettede 
Beboelseshuse  for  Kurgæsterne,   og  endskønt  Transbaikalien  ejer 

disse  vidunderlige  Kilder  indføres  der  til  Amurprovinsens  og  Trans- 
baikaliens  Byer,  ja,  endog  til  Irkutsk  hele  Skibsladninger  af  Mine- 
ralvand fra  —  Japan. 

Mineingeniøren  er  altsaa  fuldt  berettiget  til  at  give  Transbai- 
kalien  det  stolte  Navn:   »Sibiriens  rigeste  Plet«. 

Men  Landet  er  tillige  rigt  paa  ejendommelige  vilde  Natur- 
skønheder. Herlige,  tildels  sejlbare  Floder  bryder  malerisk  igen- 
nem smalle  Bjærgpas  eller  vider  sig  ud  i  brede  Dale.  Blødt 
tegnede  Bjærge  med  Skov  som  et  Broderi  med  Sting,  duftende 
som  Grækenlands  af  tørre  Fyrrenaale  og  krydrede  Urter,  veksler 
med  vilde  sønderrevne  Bjærgpartier,  som  ligger  urokkelig  tavse, 
stenalvorlige  med  et  »noli  me  tangere«  paa  hver  Bjærgspids.  Sko- 
vens Dyr  lever  i  disse  uendelige  Dybder,  der  er  at  se  ind  i  som 
en  Ellepiges  Øjne,  frie  og  uforstyrrede  af  Mennesker  uden  anden 
Ufred  end  den,  de  kan  forvolde  hverandre.  Sletter  med  en  Flora, 
som  pludselig  faar  en  til  at  mindes,  hvor  højt  man  er  over  Havet, 
skyder  sig  ind  imellem  Bjærgene.  Edelweiss  af  en  Størrelse  og 
Pragt,  som  vilde  faa  en  Bjærgbestiger  i  Svejts  til  at  juble,  staar 
paa  Bjærgsiderne  i  overdaadig  Mængde  sammen  med  ildrøde  Lillier 
og  dybviolette  Iris,  Roser  og  Lavendler.  Dueurt  og  Fredløs,  Breg- 
ner og  Gøgeurter  hager  sig  fast  til  Klipperevnerne  og  strækker 
gule,  grønne  og  ubeskrivelige  mangefarvede  Arme  ud  imod  den 
sjældne  Vandringsmand. 

Men  hvis  man  paa  en  høj  Sommerdag  tror  at  have  selve  Para- 
disets Have  i  ny  Udgave  for  sig  i  Transbaikalien,  skal  en  Efter- 
aarsdag  nok  kurere  en  for  denne  Vildfarelse. 

Transbaikalien  er  intet  Paradis.  Videnskabsmænd,  som  gider 
spekulere  over  slige  abstrakte  Materier,  er  uenige  om,  hvor  Para- 
disets Have  har  ligget.  Men  en  Ting  maa  de  i  Fald  kunne  blive 
enige  om,  at  i  Transbaikalien  har  det  ikke  været.  Et  Klima  saa 
raat  og  en  Ugæstfrihed  saa  stor  som  i  denne  Del  af  Sibirien  skal 
man  søge  længe  om.  I  tre,  højst  fire  Sommermaaneder  gaar  Kli- 
maet an.  Her  er  til  at  leve  selv  for  kuldskære  Mennesker.  Men 
ved  Nordpolen  fører  man  et  Herreliv  i  Sammenligning  med  Trans- 
baikaliens  Befolkning  i  de  otte  lange  Vintermaaneder.  2  —  3000  Fod 
over  Havet,  i  Hjærtet  af  Jordens  vældigste  Fastland  og  med  en 
lang  snefattig  Vinter  er  Transbaikaliens  Klima  bleven  en  Rædsel 

Rosenberg :   Sibirien.  lo 

af  Barskhed  og  Raahed.  Intet  Sted  overstiger  Aarets  Middeltem- 
peratur Frysepunktet.  Ved  Kinas  Grænse,  paa  Bredde  med  Frank- 
furt, er  Middeltemperaturen  -f-  0,6",  i  Tshita  -^  2,7".    30 — 40"  R. 

Frost  er  ingen  Sjæl- 
denhediVintermaa- 
nederne,ogselvved 
Midsommertid  kan 
Kvægsølvet  i  Ther- 
mometret  synke  un- 
der o. 

Behageligt  kan 
det  ikke  være  at 
leve  i  et  saadant 
Klima,  men  usundt 
er  det  i  ethvert  Fald 
ikke.  Folk  dør  al- 
drig af  Kulde,  og 
jeg  har  ikke  truffet 
paa  et  eneste  tu- 
berkuløst Menneske 
i  disse  Egne.  Deri- 
modharjegmødtad- 
skillige  spedalske. 
Naar  Udvan- 
dringschefen  kald- 
te Transbaikalien 
Sibiriens  sorteste 
Punkt«,  saa  tænkte 
han  heller  næppe 
Klimaet,     thi    den 

Spedalske  fra  Transbaikalien.  .    ,        ,  t  ,  , 

russiske  Udvandrer 
er  paa  ingen  Maade  angst  for  en  stræng  Vinter,  men  vel  nærmest 
paa  de  uhyre  Vanskeligheder,  der  er  forbundet  med  at  opdyrke 
Transbaikaliens  Jord,  paa  Landets  Ugæstfrihed  og  paa  det  daarlige 
Rygte  som  Sibiriens  værste  Forvisningssted.  Og  Hr.  Archipoif 
fortalte  mig  i  denne  Forbindelse,  at  det  kun  i  Ny  og  Næ  i  Som- 
mertiden,  naar  Landet  tog  sig  mest  straalende  ud,  lykkedes  Ud- 

vandringsvæsenet  at  bevæge  Nybyggere  paa  Vej  til  Amurprovinsen 
til  at  afbryde  deres  Rejse  og  slaa  sig  ned  i  Transbaikalien. 

»Sibiriens  sorteste  Plet«  er  ikke  gæstmild  imod  Nybyggeren, 
overhovedet  ikke  mild,  men  stenalvorlig.  Hver  Fod  nyt  Agerland 
skal  erobres  fra  Skoven  ved  trælsomt  Slid  med  Økse,  Ild  og  Hakke. 
Af  de  54  Mill.  Dessjatin  Land,  som  Transbaikalien  maaler,  er  kun 
14  Mill.  tildels  kendt  og  beboet,  og  de  40  Mill.  Dessjatin  terra 
incognita  faar  ogsaa  nok  Lov  til  at  ligge  hen,  saa  længe  der  findes 
lettere  tilgængelig  Jord  for  Nybyggeren.  Thi  selv  om  Urskoven 
kan  omdannes  til  Agerland,  hvad  meget  tyder  paa  —  jeg  har  saa- 
ledes  set  meget  smukke  Rug-  og  Havremarker  og  endnu  smukkere 
Smaahaver  —  saa  kan  man  ikke  fortænke  Nybyggeren  i,  at  han 
betænker  sig  to  Gange  paa  at  give  sig  i  Lag  med  et  trælsomt 
Arbejde,  som  først  ude  i  Fremtiden  bærer  Frugt.  For  Kvægavl 
er  P'orholdene  bedre,  der  er  udstrakte  Græsgange,  og  Kvæget  er 
hærdet  imod  Klimaet.  Men  for  det  første  synes  denne  Gren  af 
Landbrug  ikke  at  tiltale  Nybyggeren,  og  for  det  andet  har  Lan- 
dets indfødte  Nomadebefolkning,  Tunguserne  og  Buræterne,  fra 
Tidernes  Morgen  haft  Hævd  paa  de  bedste  Græsgange  og  afstaar 
dem  selvfølgelig  ikke  godvillig  til  de  indvandrende  Russere. 

Men  er  det  den  russiske  Regering  magtpaaliggende  at  faaTrans- 
baikaliens  mørke  Skove  omdannede  til  frugtbare  Kornmarker,  hvor- 
for lader  den  da  ikke  Kineserne,  som  med  deres  Flid,  Nøjsomhed 
og  Udholdenhed  kan  faa  Blomster  til  at  spire  frem  af  Sten,  gen- 
nemføre Metamorfosen.  I  Siam,  i  Mantshuriet  og  ikke  mindst  i 
deres  eget  himmelske  Rige  har  jeg  set,  hvad  Kineserne  kan  ud- 
rette i  denne  Henseende,  og  i  Amerika  ved  man,  hvorledes  disse 
skævøjede,  gule  Troldmænd  har  kunnet  drive  deres  smaa  fattige, 
stenede  Grundstykker  op  til  at  yde  mange  Gange  mere,  end  nogen 
anden  Nation  kan  faa  ud  af  deres  frugtbare  Jorder. 

Nogen  Frygt,  for  at  de  gule  Agerdyrkere  skal  virke  trykkende 
paa  det  sociale  Niveau,  behøver  den  russiske  Regering  ikke  at 
nære,  bl.  a.  af  den  simple  Grund,  at  dette  Niveau  allerede  er  saa 
langt  nede  i  Transbaikalien,  som  det  vist  kan  komme. 

Transbaikalien  er  nemlig  berygtet  som  Forvisningssted,  og 
Sporene  af  dette  hæslige  System  vil  endnu  langt  ud  i  Fremtiden 
gøre  det  naturskønne  og  i  mange  Henseender  saa  rige  Bjærgland 

18* 

til  »den  sorte  Plet«.  Her  blev  den  russiske  Regering  i  sin  Tid 
af  med  sine  farligste  politiske  Forbrydere,  hertil  henvistes  de  Sek- 
terere, som  Rusland  ikke  vilde  have  inden  for  sine  evropæiske 
Grænser,  og  her  sattes  Straffefanger,  som  havde  udstaaet  deres 
Straffetid,  de  saakaldte  Tvangskolonister,  til  at  opdyrke  Jorden. 
Ufred,  Uro  og  Utilfredshed  bredte  sig  som  en  Mare  over  Landet. 
Ingen  følte  sig  sikre,  alle  led  under  Pesten.  Ja,  saa  vidt  er  det 
gaaet,  at  en  Tredjedel  af  den  samlede  Befolkning  er  Straffefanger 
og  forviste,  og  flere  Tusinde  af  de  saakaldte  Tvangskolonister  strej- 
fer endnu  egenmægtig  om  i  Transbaikalien.  Og  da  en  anden  og 
nok  saa  fornuftig  og  god  Kolonisation  efter  Jærnbanens  Aabning 
har  taget  sin  Begyndelse,  er  det,  som  sagt,  næppe  muligt  at  faa 
den  russiske  Nybygger  til  at  bosætte  sig  her. 

I  Sibirien  er  der  ikke  den  uldne,  blødsøde  Medlidenhed  med 
Forbrydere,  som  saa  mange  Mennesker  uden  for  Rusland  har  saa 
stor  Lyst  til  at  bære  til  Skue,  naar  blot  Ordet  »Fængsel«  eller 
»Forvisning  til  Sibirien«  bliver  nævnt.  Sibiriaken  er  godgørende 
mod  Fanger,  lige  som  han  er  god  mod  fattige,  men  han  gaar  helst 
langt  uden  om  det  Rakkerpak,  som  efter  udstaaet,  velfortjent 
Tvangsarbejde  strejfer  om  og  forstyrrer  fredelige  Medborgeres  Ro 
og  Sikkerhed,  og  han  skiller  med  skarp  Sands  imellem  den  for- 
viste, som  er  og  opfører  sig  som  en  Hædersmand,  og  den,  som 
har  Blod  paa  sine  Hænder  eller  Raahed  og  Ondskab  i  sit  Hjærte. 
Rørende  Historier  er  fortalt  af  evropæiske  Forfattere  om  de  sibi- 
riske Bønder,  der  om  Aftenen  stiller  Mad  i  Vinduet  til  de  om- 
strejfende Flygtninge.  Motiverne  til  denne  ædle  Handlemaade  for- 
tæller vedkommende  Forfattere  dog  intet  om,  men  Historierne 
taber  i  Værdi  som  Agitationsmiddel,  naar  jeg  oplyser,  at  Maden 
paa  ingen  Maade  er  stillet  ud  af  Godhed  for  Banditterne,  men  af 
Omhu  for  eget  Liv  og  Gods. 

Den  sibiriske  Nybyggers  Aversion  imod  at  bosætte  sig  i  Trans- 
baikalien er  da  ogsaa  for  en  stor  Del  begrundet  i  Afsky  for  at 
komme  i  Forbryderes  Selskab  og  en  Følge  af  den  praktiske  Sands, 
som  siger  ham,  at  den  Fred,  han  elsker  over  alt  paa  Jorden,  ikke 
er  at  finde  i  disse  Omgivelser. 

1  en  uoverskuelig  Fremtid  vil  Transbaikalien  da  ogsaa  vedblive  at 
være  dette  terra  incognita,  denne  sorte  Plet,  som  frister  men  ikke 

binder,  som  lokker  Videnskabsmanden,  og  som  er  tiltrækkende  for 
Jægeren  og  Guldgraveren,  men  ikke  for  den  solide,  fastboende  Jord- 
bruger, paa  hvis  sejge  Arbejde  et  Lands  Fremtid  alene  kan  bygges. 
Uden  for  Floderne  og  Jærnbanen  finder  man  kun  enkelte, 
spredte,  usselt  udseende  Landsbyer,  hvis  Befolkning  er  ■»Familie- 
bønder«*-, andre  Sekterer  eller  Kosakker.  Ellers  tra^ffer  man  kun 
omstrejfende  Tunguser  med  deres  Renhjorder  eller  halvvilde  Bu- 


Kvinder  ,if  Semeiski-Sekten,  forvist  til  Transbaikaiien. 


ræter  med  deres  Kvæghjorder.  Kun  de  fire  største  Byer  ved 
Banen  Verchne-Udinsk.  Tshita,  Nertshensk  og  Stretensk,  samt  Byerne 
Selenginsk  og  Troizko-Savsk  ved  den  store  Kiakta-Karavanvej  har 
nogenlunde  Præg  af  By.  Alle  de  andre  Byer  er  Møghobe.  Baade 
Mennesker  og  Dyr  er  forkrøblede,  som  havde  det  barske  Klima 
knuget  Saft  og  Kraft  ud  af  alle  levende  Skabninger.  Selv  den 
tykkeste  Buræt  kan  man  tage  Livet  af  ved  et  Knips  paa  Næsen. 

*  )> Familiebånder  kaldes  de  fra  Ruslana  til  Transbaikaiien  for  deres  Tros  Skyld 
udviste  gammeltroende  Kolonister,  som  i  Modsætning  til  de  fleste  andre  Deporterede 
altid  tog  Kone  og  Born  med  sig  til  deres  nv  Hiem 

Kun  de  kæmpestore  Cedre  og  Lærke  staar  fast  som  Fjældet,  stolte, 
ranke,  sejrsikre,  trodsende  Vinterkulde  og  Sommerhede  og  selv 
Menneskets  Forsøg  paa  at  rydde  dem  af  Vejen. 

Tidlig  om  Morgenen  kommer  Posttoget  fra  Mysovaja  til  Verchne- 
Udinsk,  som  med  sine  10,000  Indbyggere  ligger  smukt  i  en  gryde- 
lignende  Dal,  hvor  Uda  forener  sig  med  Selenga.  Byen  gør  et 
tiltalende  Indtryk  med  sine  brede,  lige  og  forholdsvis  rene  Gader, 
men  den  tykke,  ubeskrivelig  usoignerede  Jødeværtinde,  som  mod- 
tager mig  paa  Byens  eneste  beboelige  »Gastiniza«,  er  til  Gengæld 
saa  utiltalende,  at  jeg  med  Rædsel  tænker  paa  en  Nat  i  en  af 
hendes  Senge.  Jeg  bestemmer  mig  derfor  til  allerede  samme  Efter- 
middag at  begive  mig  Syd  paa,  hvor  jeg  har  i  Sinde  at  besøge 
Buræternes  helligste  Datzaif'-  og  deres  øverste  religiøse  Over- 
hoved, Khamba-Lamas  Residens,  og  derfra  foretage  en  Udflugt 
til  den  kinesiske  Grænse  for  at  se  Kiakta. 

Datzanen  ligger  en  Snes  Verst  Vest  for  Selenginsk  ved  Gus- 
sinoje  Osero  —  »Andesøen«  —  og  Vejen  dertil  gaar  igennem 
Selengadalen  paa  det  østlige  Held  af  Khamar-Dabaubjærgene,  de 
samme  Bjærge,  som  strakte  sine  Udløbere  ned  til  Rieffesthals 
Fribytterhjem  ved  Baikal. 

I  en  ualmindelig  god  Tarantas,  med  et  hurtigt  Trespand  for 
og  en  træg  men  paalidelig  Buræt  paa  Kuskesædet  naar  jeg  ved 
Daggry  til  Datzanen.  Min  sure  Ven  paa  Bukken  kører  mig  uden 
videre  op  for  et  lille  tempellignende  Hus,  hvor  jeg  modtages  af 
en  ung  Lama*''\  som  synes  at  have  ventet  mig  længe.  Den  unge 
Præst  slæber  min  Bagage  ind  i  Huset  og  gør  mig  med  en  Haand- 
bevægelse  og  en  Ordstrøm,  der  lyder,  som  naar  en  Skæppe  Kar- 
tofler ruller  ned  ad  en  Trappe,  forstaaeligt,  at  jeg  er  Gæst  her.  Om 
jeg  vil  eller  ej,  er  der  slet  ikke  Tale,  og  jeg  adlyder  mekanisk. 
Lamaen  lukker  Døren  i  Laas  for  mig,  ligesom  Æventyrtroldene 
lukker  de  Menneskebørn  inde,  der  skal  fedes  og  derefter  spises, 
og  inden  jeg  ret  fatter  Situationen,  er  jeg  alene  og  indelukket. 
Jeg  var  i  Færd  med  at  pakke  mine  Kufferter  ud  og  gøre  Toilette, 
da  en  anden  meget  fed  Lama,  som  talte  Russisk,  kom  med  The 

*  Benævnelsen  for  et  burætisk  Tempel.    **  Præst. 

Og  Bagværk,  Cigaretter  og  Besked  fra  Khamba-Lama,  at  jeg  om 
Eftermiddagen  kunde  nyde  den  Ære  at  blive  præsenteret  for  Hs. 
Højvelbaarenhed  —  for  at  spises,  var  jeg  lige  ved  at  fortsætte, 
eller  for  at  undersøges  om  jeg  er  fed  nok,  og  gyste  ved  Tanken 
om,  at  der  muligvis  skulde  dannes  et  Lag  Spæk  saa  tykt  som  paa 
min  høflige  Lama-Tjener,  inden  jeg  blev  fundet  værdig  til  at  slagtes 
og  spises.  Den  tykke  Tjener  saa  imidlertid  alt  andet  end  menneske- 
æderisk  ud.    Hans  Ansigt  var  rundt  og  godmodigt  som  Maanens, 


\'ejen  til  iJnt/ancn. 


hans  Næse  var  flad  og  hans  Øjne  skæve,  han  var  en  ægte  Mon- 
gol og  tilmed  en  af  de  alier  huldsaligste.  Vi  var  da  ogsaa  snart 
fine  Venner,  og  han  fortalte  i  en  rivende  Syndflod,  at  Khamba- 
Lama  var  saa  glad  ved  at  se  Evropæere  ved  sin  Datzan,  at  han 
maatte  have  Lov  at  betragte  alle  som  sine  Gæster  —  at  der  til 
den  store  Fest  i  Begyndelsen  af  Juli  samledes  flere  Tusinde  Bu- 
ræter ved  Datzanen,  og  at  Evropæere  og  Russere  kom  langvejs 
fra  for  at  se  det  Skuespil,  som  opførtes  ved  denne  Lejlig-hed  — 
endvidere  at  der  ved  Datzanen  var  flere  Hundrede  Lamas  og  over 
Hundrede  Præsteaspiranter,  som  igennem  et  lo-aarigt  Kursus  blev 
undervist  i  tibetansk  Teologi,   Litteratur  og  Medicin,   i  Astrologi, 

Astronomi  og  buddhistisk  Filosofi  og  endelig  i  Religionens  Cere- 
monier. Det  løb  mig  koldt  ned  ad  Ryggen  ved  Tanken  om,  hvad  en 
ulykkelig  Lamahjærne  blev  proppet  med,  og  senere  under  mit  Besøg 
i  Præsteskolen  erfarede  jeg,  at  det  er  endnu  mindre  misundelses- 
værdigt at  studere 
Teologi  i  Transbai- 
kalien  end  ved  Uni- 
versitetet i  Kjøben- 
havn.  Jeg  saa  nem- 
lig Lærere  under 
højrøstet  Skænden 
gaa  rundt  og  ud- 
dele knaldende  Lus- 
singer til  Eleverne. 
Om  Eftermid- 
dagen iførte  jeg  mig 
til  Lamaernes  høje- 
ste Forbavselse  Kjo- 
le og  hvidt,  og  navn- 
lig  syntes  de  rare 
Mennesker,  som  i 
et  Antal  af  et  halvt 
Hundrede  overvæ- 
rede mit  Toilette 
lige  fra  Skjorten  til 
Frakken, ganskeude 
af  Stand  til  at  be- 
gribe, hvad  de  to 
flagrende  Ender  bag 

Khamba-Lama.  ir-    i  i      i  i 

paa  Kjolen  skulde 
bruges  til.  Det  samme  har  jeg  forøvrigt  ogsaa  selv  af  og  til  ofret 
Tid  paa  at  prøve  paa  at  begribe. 

Ledsaget  af  to  Lamaer  i  røde  Silkekapper  blev  jeg  ført  til 
Khamba-Lama,  en  lille  vindtør,  glatraget  Mand  med  kloge  Mongol- 
øjne  og  et  venligt  Smil.  Han  modtog  mig  siddende  med  Benene 
over  Kors  paa  en  lav,  forgyldt  Trone  midt  i  sit  lille  tempellig- 
nende  Træhus,  der  ikke  adskilte  sig  synderligt  fra  Præsternes  Bo- 

liger.  Med  stor  Venlighed  bød  han  mig  Velkommen,  og  røbende 
en  glimrende  Intelligens  og  stor  Kundskabsmængde  spurgte  han 
mig  ud  om  forskellige  Forhold.  At  faa  ham  gjort  begribelig,  hvilken 
Landsmand  jeg  var,  og  hvor  mit  Fædreland  befandt  sig  paa  Jord- 
kloden, var  dog  umuligt.  Om  den  russiske  Regering,  som  aldrig 
havde  grebet  ind  i  Buræternes  religiøse  Selvstyre,  udtalte  han  sig 
meget  sympatetisk,  derimod,  fortalte  han,  var  det  sidste  kejserlige 
Ukas,  som  ophæver  Buræternes  Ret  til  at  nomadisere,  bleven  mod- 
taget med  Sorg,  og  han  betroede  mig,  at  en  Deputation  af  Bu- 
ræter vilde  blive  sendt  til  den  hvide  Czar  for  at  bede  ham  om, 
at  Ukas'et  maatte  blive  mildnet.  Nogen  stærkere  Tro  paa,  at  dette 
vilde  ske,  havde  han  dog  ikke,  og  hans  Klogskab  og  fme  Karakter 
fik  sit  smukkeste  Udslag  i  hans  Syn  paa  denne  Sag,  idet  han  ind- 
rømmede, at  Rusland,  naar  det  nu  vilde  have  Sibirien  koloniseret, 
maatte  have  Folkene  fastboende. 

Inden  jeg  forlod  den  fine  gamle  Herre,  bad  han  mig  bese 
Datzanen,  han  ønskede  mig  Lykke  paa  Resten  af  min  Rejse  og 
bad  om  Tilladelse  til  at  fotografere  mig. 

Denne  sidste  Anmodning  kom  mig  saa  uventet,  at  jeg  er  sikker 
paa,  jeg  udtrykker  Overraskelse  lige  ud  i  Kjoleskøderne  paa  det 
»snapshot«,  som  min  Vært  tog.  Khamba-Lama  som  Amatørfoto- 
graf! O,  moderne  Kultur!  Din  Magt  er  højere  end  Himalaya  og 
dybere  end  Havet! 

Datzanen,  som  jeg  næste  Formiddag  besøgte  i  Følge  med  min 
fede  Lamaven,  er  en  hel  By.  Rundt  om  et  treetages  Tempel  i 
kinesisk  Stil  grupperer  sig  17  smaa  buddhistiske  Bedehuse,  hvoraf 
hvert  er  indviet  til  en  bestemt  Kulturgenstand.  Uden  om  de  17 
Templer  ligger  mange  smaa  Træhuse,  hvor  Præsterne  og  Semina- 
risterne bor,  og  hvori  Skoler  etc.  befinder  sig. 

Interessantest  af  alt,  jeg  saa,  var  dog  den  Maskeradegarderobe, 
som  benyttes  ved  den  store  Lamafest  i  Juli.  En  saa  fantastisk  og 
frygtindgydende  Samling  Masker  og  Dragter  og  Instrumenter  har 
jeg  aldrig  set,  end  ikke  i  Japan,  hvor  hvert  Tempel  dog  udvendig 
og  indvendig  er  prydet  med  Uhyrer  og  Troldtøj  i  alle  Størrelser, 
alle  Kulører  og  alle  tænkelige  Skikkelser.  Og  hvis  den  guddomme- 
lige Garderobe,  jeg  saa  i  Datzanen  ved  Andesøen,  er  et  Billede 
af  den  burætiske  Olymp,  takker  jeg  Forsynet,  at  jeg  ikke  er  bleven 

Lamaist.  Thi  selv  midt  i  Dagslyset,  som  jeg  saa  Maskerne,  kunde 
de  skræmme  frygtagtige  tusind  Mile  bort.  Fra  Hylder  og  Vægge 
grinte  ondskabsfuldt  skelende  Uhyrer  og  spinatgrønne  Smaadjævle 
med  Æseløren  og  Horn  i  Panden  mig  i  Møde.  Uanstændige, 
pæonrøde  Vildmænd  og  yndige,  rundkindede,  okkergule  eller  zebra- 
stribede Basunengle  med  himmelblaa  Thekoppeøjne  paa  Stilke  syn- 
tes at  ville  sluge  mig  med  Hud  og  Haar,  og  fantastiske  Trolde 
med  Vildsvinetænder,  pjerrothvide  Guder  og  en  lille  kulsort  Ravn 


Lamaoptog  under  l-esteriie  i  Juli. 


saa  ud,  som  stod  de  Vagt  ved  Olymp  og  skulde  lige  til  at  kaste 
mig  formastelige,  der  havde  vovet  mig  ind  i  Helligdommen,  ud 
igen  efter  alle  Kunstens  Regler. 

Min  fede  Ven  iførte  sig  ikke  alene  et  Par  af  de  mest  fan- 
tastiske Dragter,  for  at  jeg  kunde  tage  nogle  Plader,  men  da  jeg 
ytrede  Ønske  om  at  høre  den  Musik,  som  kunde  frembringes  paa 
de  2 — ",  Meter  lange  basunlignende  Instrumenter,  kaldte  han  et 
Par  af  sine  musikalske  Kammerater  til,  og  de  fyldte  mine  Øren 
med  Kobrøl  og  andre  nerverystende  Lyde. 

Med  dette  ejendommelige  Indtryk  rullede  jeg  ved  Middagstid 
fra  den  gæstfri  og  højst  interessante  Datzan  Syd  paa.  Den  store 
Karavanvej,   som   jeg  ved  Selenginsk  slog  ind  paa,    gik  igennem 

omtrent  ubeboet  Land  med  kuppelformede  Bjærge.  Det  eneste, 
som  vakte  min  Opmærksomhed  under  den  overordenlig  interesse- 
løse Tur,  var  enkelte  spredte  Burætjurter,  som  ganske  lignede 
Kirgisernes  Kibitker,  nu  og  da  en  Thekaravane,  som  kom  dragende 
forbi,  og  hist  og  her  ved  Vejen  en  af  Buræternes  hellige  Dysser. 
Et  Par  Gange  stod  jeg  af  Vognen  for  at  undersøge  disse  Dysser, 
rejste  til  Stormgudens  Ære.  De  var  altid  rejste  paa  en  Høj,  saa 
de  kunde  ses  viden  om,  og  de  bestod  af  Sten,  Pa'le  og  Stænger, 


Lama-Musikiiistruniéiuer. 

ja,  somme  Tider  af  hele  Trær.  Til  Pælene  var  bundet  talløse  Tøj- 
lapper, fra  flagstore  til  haandbrede,  af  alle  mulige  Kvaliteter  og 
alle  mulige  Farver,  fedtede  og  pestbefængte  imellem  hverandre, 
saa  Dysserne  ofte  mere  lignede  Fugleskræmsler  end  guddommelige 
Offersteder.  Hensigten  med  disse  »hellige  Steder  er,  at  de  vej- 
farende her  kan  bede  en  Bøn  og  aflægge  et  Visitkort  i  Form  af 
en  Lap  af  deres  Kla^dning,  for  at  Guderne  kan  se,  man  har  været 
der,  og  »Dysserne-  havde  i  tidligere  Tid  den  praktiske  Betydning, 
at  Venner  og  Bekendte  ved  Lappernes  Hjæ^lp  kunde  følge  hver- 
andres Fodspor  fra  Dysse  til  Dysse.  Men  siden  Buræterne,  for 
ikke  at  stykke  alt  for  mange  gode  Klæder  ud  til  Visitkort,    har 

fundet  paa  at  fylde  Lommerne  med  gamle  Lapper,  forinden  de 
rejser  hjemme  fra,  er  selv  den  praktiske  Gavn  af  »de  hellige 
Steder«  forbi. 

Efter  ca.   loo  Versts  anstrængende  og  kedsommelig 

Køretur,    ankom   jeg  ud   paa  Natten   til   Troitsko-Savsk.    hvor  jeg 


Hellig  Dvsse. 


forblev  til  næste  Dag.  Imellem  Troitsko-Savsk  og  Kiakta  er  der 
kun  3 — 4  Verst,  og  imellem  Kiakta,  som  ligger  paa  russisk  Side 
af  Grænsen,  og  Maimatshin,  som  ligger  paa  kinesisk  Side,  er  der 
næppe  200  Skridt.  Af  de  tre  Byer,  der  godt  kunde  regnes  for 
en  sammenhængende,  milelang  By,  er  Troitsko-Savsk  den  største, 
Kiakta  den  bekendteste  og  Maimatshin  den  morsomste. 

Man  skal  søge  længe  i  Verden  for  at  finde  to  Byer  med  200 
Skridts  Afstand  saa  forskellige  som  Kiakta  og  Maimatshin.    De  er 

to  Verdener.  I  alle  mulige  andre  Lande  er  Grænserne  flydende, 
men  ved  den  russisk — kinesiske  Grænse  er  de  saa  skarpe,  som 
laa  der  et  Svælg  og  ikke  fem  Minutters  flad  Vej  imellem.  Kiaktas 
Kirker,  Huse,  bluseklædte  Mæ'nd  og  svulmende,  grove  Kvinder, 
de  brede  Gader  og  det  sindige  Tempo  er  Rusland.  Den  hyggelige 
Fredsommelighed,  Harmonikamusiken,  det  grove  Drikkeri  —  alt 
er  Rusland.  Men  næppe  har  jeg  stukket  Taaen  inden  for  den  med 
et  svajet  Tag  overdækkede  Port  i  Maimatshins  Palisademur,  før 
jeg  befinder  mig  som  midt  i  det  himmelske  Rige.  Denne  karak- 
teristiske Odeur  de  Chinois.  sammensat  af  arbejdende  Legemers 
sure  Sved,  halvt  raadne  Fødemidlers  Tilberedning  i  de  smalle 
Gaders  aabne  Spisehuse,  friske  Havesager,  skabede  Hundes  Eks- 
krementer og  meget  andet  af  samme  Tønde,  slaar  mig  i  Møde. 
Gadernes  Summen  og  Brummen,  den  piskebærende  Myretue,  som 
aldrig  synes  at  unde  sig  et  Minuts  Ro,  den  fuldstændige  Afhol- 
denhed i  Nydelsen  af  Spiritus,  den  indskrænkede  Plads,  den  kost- 
bare Tid  —  alt  er  Kina. 

De  to  Grænsebyer  ligger  ved  en  lille  Flod,  som  falder  i  Selenga, 
i  en  tør,  skovløs  Dal,  indesluttet  af  blødt  bølgende  Højder.  Imod 
Syd  har  man  Udsigt  til  Mongoliets  lave  Bjærge,  som  bagved  sig 
skjuler  det  udtørrede  Hav,  Ørkenen  Gobi.  En  tør,  ophedet  Ørken- 
luft kommer  langsomt  bølgende  Syd  fra  og  lægger  sig  navnlig  i 
Middagsstunden  næsten  kvælende  over  de  to  Byer. 

Karavanvejen  til  Peking  stræ^kker  sig  fra  Maimatshin  ret  Syd 
paa  og  taber  sig  langt  borte  imellem  Bjærgene.  Hver  Dag  ser 
jeg  Kamelkaravanerne  komme  slæbende  med  Thekasser  derude 
imellem  Bjærgene.  De  gode  grimme  Dyr  skrider  uforstyrrelige, 
den  ene  bundet  til  den  andens  Hale,  som  en  Kæmpeslange  afsted 
med  deres  kostbare  Ladninger,  og  Slangen  bugter  sig  ind  igen- 
nem Porten  til  en  eller  anden  af  de  store  Kiakta-Købmænds  De- 
poter, der  ligner  østerlandske  Karavanserailler,  hvor  Kasserne,  der 
i  uge-,  maaske  maanedsvis,  har  hængt  som  en  uafrystelig  Byrde 
imellem  Kamelernes  Pukler,  bliver  aflæssede  for  at  give  Plads  for 
andre  Kasser  med  russiske  Produkter:  Pelsværk,  Læder,  Horn, 
Maraltakker,  Jærn-  og  Messingarbejder,  der  skal  tilbage  til  Kina. 

Kiakta  er  en  eneste  enorme  Thekedel.  Alle  lever  og  aander 
for  The  her  —  alle,  undtagen  maaske  netop  de  tre  unge  danske 

Telegrafembedsmænd,  som  Store  nordiske  Telegrafselskab«  har 
sendt  hertil  for  at  arbejde  Telegraflinien  igennem  Mongoliet  til 
Peking.  Og  den  tilsyneladende  saa  uanselige  russiske  Grænseby 
viser  sig  nærmere  beset  at  være  en  Transitplads,  der  kan  maale 
sig  med  mangen  evropæisk  Havnestad.  Mindst  30,000  Tons  The 
passerer  aarlig  Kiakta,  og  de  russiske  og  kinesiske  Produkter,  som 
transiteres  her,  andrager  et  Beløb  af  mindst  60  Mill.  Kr.  aarlig. 

Efter  to  Dages  Ophold  i  Kiakta  kørte  jeg  tilbage  til  Se- 

lenginsk  og  var  her  saa  heldig  at  finde  en  Damper,  som  netop  skulde 

afgaa  til  Verchne- 
Udinsk.  Det  var  en 
lille  Bugserdamper 
paa  ca.  50  Heste- 
kraft med  to  Læg- 
tere paa  Slæ'b. 

EndskøntSelen- 
ga  er  sejlbar  helt 
ind  i  Mongoliet,  er 
Skibsfarten  herpaa 
uregelmæssig  og  un- 
derkastet stadige 
Svingninger.  I  de 
The-Dcpot  i  Kiakta  sldstc    Aar    er    de 

4 — =5  Dampere  og 
djn  Snes  Transporthvgtere,  som  er  byggede  til  denne  Fart,  over- 
gaaet  paa  tre  forskellige  Hæ^nder  og  tilhører  nu  et  Konsortium,  som 
negligerer  baade  Passagerer  og  Befragtere,  trækker  begge  Parter 
op  og  forsømmer  sine  Pligter,  saa  Skibsfart  vel  snart  er  umuliggjort 
for  lange  Tider  paa  Selenga. 

Sejlturen  fra  Selenginsk  var  smuk  nok,  men  Opholdet  paa  den 
lille  snavsede  Damper,  hvor  der  hverken  var  til  at  opdrive  spise- 
ligt eller  drikkeligt,  betog  mig  en  Del  af  Fornøjelsen,  og  med 
Glæde  satte  jeg  mig  i  Verchne-Udinsk  atter  i  Toget  for  at  rejse 
til  Stretensk,  hvor  den  sibiriske  Bane  stopper  op. 

Banen  igennem  Transbaikalien  er  anlagt  under  store  tekniske 
Vanskeligheder  med  stærke  Stigninger  og  bratte  Kurver,  og  da 
rivende  BjæTgstrømme  og  omstrejfende  Nomadefolk  ofte  anretter 

Ødelæggelser  paa  Banelinien,  er  Forsinkelser  dagligdags.  Men 
sjælden  bliver  det  dog  saa  groft  som  i  de  Dage,  jeg  rejste  fra 
Verchne-Udinsk  til  Stretensk.  Den  første  Dag  gik  det  endda  an, 
men  næste  Morgen  var  vi  allerede  tre  Timer  bagefter.  1  Løbet  af 
anden  Dag  gjorde  Togføreren  Forsøg  paa  at  indhente  det  for- 
sømte, men  da  det  mislykkedes,  opgav  han  fuldstændig  Ælvret  og 
lod  staa  til.  Tredjedagen  var  vi  8  Timer  bagefter  Køreplanen, 
og  inden  vi  naaede  Stretensk,  lykkedes  det  os  at  sætte  en  Rekord 
paa   I  ]  Timer  —  vel   at  mæ'rke  uden  at  Jordskæ^lv,  Togsammen- 


Posttoget  holder  paa  en  Station  i  Transbaikalien. 


stød  eller  andet  lignende  uforudseeligt  var  Skyld  deri.  For  at  faa 
Tiden  til  at  gaa  holdt  vi  timevis  paa  Holdepladser  af  syttende 
Rang,  og  medens  Toget  arbejdede  sig  op  langs  Bjærgsiderne,  havde 
jeg  rig  Lejlighed  til  at  springe  af  og  plukke  Blomster  til  mit  Her- 
barium og  Favne  fulde  af  Edelweiss,  som  her  vokser  i  saa  over- 
daadig  Mængde,  at  en  stakkels  svejtsisk  Tindebestiger,  der  i  sit 
Hjemland  føler  sig  stolt  som  en  Konge,  hvis  han  en  Søndag  har 
fundet  ét  eneste  nogenlunde  præsentabelt  Eksemplar,  maatte  blive 
ganske  ør  i  Hovedet. 

De  første  6oo  Verst  arbejder  Toget  sig  op  over  Jablonikædens 
vilde  Bjærge  til  en  Højde  af  looo  Meter  over  Havet  og  500  Meter 
over  Baikal.    Her  er  den  sibiriske  Banes  eneste  Tunnel.    I  to  Se- 

kunder  formørkes  Kupéen,  saa  farer  vi  atter  ud  af  det  lille  sorte 
Hul  og  har  samtidig  overskredet  Vandskellet  imellem  Ishavet  og 
det  stille  Ocean.    Fra  nu  af  gaar  det  nedad  imod  Østen. 

Fem  Timer  efter  at  have  passeret  Jabloni-Tunnellen  er  Toget 
i  Transbaikaliens  Hovedstad,  Tshiia,  som  ligger  smukt  op  ad  et 
grønt  Bjærg,  fra  hvis  Haver  smaa  lysmalede  Huse  titter  frem  som 
Tusindfryd  paa  en  Eng. 

Da  vi,  som  sagt,  ikke  forhastede  os,  var  der  Tid  nok  for  mig 
til  at  foretage  en  Køretur  rundt  i  denne  navnlig  som  Deportations- 
sted  bekendte  By.  Det  var  en  yndig  Sommeraften,  og  foran  Hu- 
sene og  paa  Gaderne  rørte  der  sig  et  tiltrækkende  muntert  Liv, 
som  i  intet  uden  et  enkelt  Gadenavn  mindede  om  Stadens  Op- 
rindelse og  de  mange  mørke  Minder,  som  hæfter  derved. 

Politiske  forviste  skabte  Tshitas  Storhed.  Indtil  1825  var  her 
kun  en  lille  Kosakstanitza  med  20 — 50  Hytter,  men  den  voksede 
pludselig,  da  Kejser  Nikolai  den  første  efter  at  have  undertrykket 
den  Soldateropstand,  som  ved  hans  Tronbestigelse  var  opstaaet  i 
St.  Petersborg,  med  ubønhørlig  Strænghed  lod  Deltagerne,  de  saa- 
kaldte  »Dece  mb  rister«,  forvise  til  Transbaikalien  med  Ophold  dels 
i  de  Petroffske  Jærnværker,  hvor  de  blev  sat  til  haardt  Arbejde, 
dels  i  Tshita.  Medens  de  forviste  i  Tshita  var  beskæftigede  med 
at  bygge  deres  eget  Fængsel,  kom  Nybyggere  dragende  til,  og  i 
Løbet  af  nogle  Aar  forvandledes  den  usle  Kosakstation  til  en 
blomstrende  By,  godt  beliggende  ved  den  sejlbare  Ingodaflod  og 
betydningsfuld  som  Midtpunkt  for  Transbaikaliens  Handel  og  Guld- 
miner. De  forvistes  Hustruer,  som  havde  fulgt  deres  Mænd  i  Land- 
flygtighed, bosatte  sig  i  Byen,  hvorom  bl.  a.  »Damegaden«  bærer 
Vidne,  og  da  de  forviste  efter  nogle  Aars  Fængselsophold  blev  sat 
paa  fri  Fod,  dog  med  Forpligtelse  til  at  forblive  i  Transbaikalien, 
opførte  de  smukke  Huse  og  gjorde  meget  for  Byens  Forskønnelse 
og  Fremvækst.  De  forviste,  som  var  af  god  Familie,  flere  endog 
Adelsmænd,  satte  deres  Præg  paa  Tshita,  og  heraf  kommer  det, 
at  der  midt  i  det  barske,  ugæstfri  Transbaikalien  ligger  en  af 
Sibiriens  kønneste,  smagfuldeste  og  hyggeligste  Byer. 

Fra  Tshita  bugter  Banen  sig  langs  venstre  Bred  af  Ingoda  og 
ved  Karymskaja,  100  Verst  østligere,  deler  Banen  sig  i  en  Gren, 
som  løber  videre  igennem  Transbaikalien  til  Stretensk,  og  en  Gren, 

som  løber  Syd  paa  ind  i  Mantshuriet.  Efter  at  Toget  er  bleven 
parteret,  og  Mantshurietdelen  er  bleven  sendt  Syd  paa  som  et 
selvstændigt  Tog,  fortsætter  vort  Tog,  som  nu  er  svundet  ind  til 
en  iste  og  en  2den  Klasses  Vagon,  to  3 die  Klasses  Vogne  og  to 
Fangevogne,  sin  Vej  langs  Ingoda  og  Shilka,  i  hvis  stejle,  male- 
riske Bjærgsider  Banelinien  er  hugget  ud.  Vi  snor  og  drejer  os 
i  Kurver  saa  bratte,  at  de  lange  Boggievogne  maa  slaa  Knude  paa 
sig  selv  for  at  komme  om  Hjørnerne. 


Buræter. 

Landet  er  det  tyndest  befolkede,  hvorigennem  den  sibiriske 
Bane  gaar,  og  fra  Toget  ser  vi  kun  af  og  til  halvvilde  Buræter 
med  deres  Faareflokke  og  usle  smaa  Kosak-Træbyer,  hvor  hele 
den  mandlige  Del  af  Befolkningen  er  født  med  gulstribede  Bukser 
og  guldtresset  Kasket.  Selv  Drengene  bærer  nemlig,  som  Tegn  paa, 
at  de  er  fødte  Soldater,  den  brandgule  Snor  paa  Kasketten  og 
Bukserne  —  hvis  de  da  i  det  hele  taget  har  Bukser  paa. 

Det  gaar  ubeskrivelig  sindigt  fremad,  nu  vi  har  mistet  Mant- 
shurietpassagererne,  for  hvilke  den  sidste  Kraftanstrængelse  i  Ret- 
ning af  hurtigere  Tempo  synes  at  være  sket.  Mere  og  mere  be- 
kræftes den  Formodning,  som  allerede  slog  mig  i  Mysovaja,  at 
Baikal  er  Skellet  imellem  Regelmæssighed  og  Uregelmæssighed, 

imellem  Okcidentens  Orden  og  Orientens  Nonchalance.  To  Gange 
maatte  vi  standse  ekstra  for  at  lære  et  Par  mandhaftige  Kvinder, 
hvorledes  man  bør  opføre  sig  i  et  Posttog,  som  har  travlt.  Den 
ene  Gang  var  en  stakkels  Udvandrer  sprunget  ud  af  et  3 die  Kl. 
Vindue,  fordi  hans  Kone  vilde  prygle  ham.  Han  havde  naturligvis 
ikke  taget  nogen  Skade.  Den  anden  Gang  maatte  vi  standse,  fordi 
en  Furie  vilde  hjælpe  sin  Kæreste,  der  i  Lænker  sad  og  kukke- 
lurede bag  en  af  Fangevognenes  Tremmer,  med  at  flygte. 

—  Først  lagde  jeg  Mærke  til  hende  paa  Damperen  over 
Baikal 

Som  en  Høg  blandt  Høns,  som  en  af  det  gamle  Romerriges 
Dronninger  blandt  moderne  Trælle  sad  hun  mellem  de  tykke,  grove 
Udvandrerkoner.  Hun  hørte  til  Jordens  skønneste  og  fredløseste 
Folk,  og  Kleopatras  Ansigt  kan  ikke  have  været  dejligere,  Hero- 
dias' ikke  grusommere  end  hendes.  Det  sorteste  Had  skinnede  i 
hendes  brunhvide  Øjne,  de  onde  gulligrøde  Læber  var  sammen- 
knebne over  Tænder,  der  var  hvide  og  skarpe  som  et  Rovdyrs, 
og  hendes  appelsinfarvede  Bryst,  der  havde  sprængt  det  tynde 
blomstrede  Sirtsesliv,  var  stærkt  og  svulmende. 

Kun  naar  hun  saa  paa  sit  Barn,  løstes  alt,  hvad  der  var  ondt 
i  hendes  Miner,  glimtvis,  og  naar  hun  saa  ud  over  den  solstille 
Sø  efter  den  store  Isbryderfærge,  som  var  et  Stykke  foran  os, 
lagde  jeg  Mærke  til,  at  hendes  Øjne  spillede  mellem  Mildhed  og 
et  vildt  Dyrs  Blodtørst. 

I  Mysovaja  saa  jeg  et  af  de  dagligdags  Syn  —  en  Fange- 
transport paa  Vej  til  Saghalin  I  musegraa  Fangedragt,  med  Læn- 
ker om  Benene  og  en  Bylt  paa  Nakken  kom  Fangerne  i  en  lang 
Række,  en  for  en,  stille  sagtmodige,  skæggede  og  skægløse,  unge 
og  gamle,  nogle,  der  havde  fortjent,  hvad  de  skulde  lide,  og  vel 
ogsaa  en  og  anden,  som  led  uretfærdigt.  Mellem  to  Rækker  Sol- 
dater med  opplantede  Bajonetter  slæbte  de  Lænkerne,  Bylten  og 
deres  onde  Samvittighed  fra  Færgen,  hvor  de  havde  vædret  om 
Bord,  til  to  Fangevogne  bagest  i  Toget. 

Kun  en  bar  Lænkerne  med  knejsende  Stolthed  og  med  Vild- 
dyrets Had  i  sine  lumske  Øjne.  Bylten  havde  han  under  Armen 
som  en  Bog,  og  Lænkerne  syntes  ikke  at  trykke  ham.  Han  sprang 
fra   Færgen,    saa   det  gungrede  i  Landgangsbroen   og  Lænkerne 

kun  fik  Lov  at  spille  en  eneste  Akkord.  Men  den  var  ogsaa  som 
en  skrigende  Fanfare.    Soldaterne  morede  sig  over  ham. 

Han  var  af  samme  Race  som  Zigøjnersken  med  Barnet.  Men 
alt,  hvad  der  var  Skønhed  i  hendes  Ansigt,  var  bleven  til  Lumsk- 
hed, Frækhed  og  kynisk  Raahed  i  hans.  Det  klædte  ham  heller 
ikke,  at  hans  blanke,  sorte  Haar  var  barberet  af  paa  den  ene  Halv- 
del af  Hovedet.  Og  en  grov  Fangedragt  er  intet  Kostume  for 
en  Zigøjner. 

Da  han  sprang  af  Færgen,  lagde  jeg  Mærke  til,  at  Zigøjner- 
sken fløj  op  og  gjorde  Mine  til  at  ville  kaste  sig  over  ham,  men 
hun  betvang  sig  og  indtog  atter  sin  Plads  paa  Bylten,  der  blev 
en  Trone,  tændte  sig  en  ny  Cigaret  og  gik  rolig  til  en  ^die  Klas- 
ses Kupé  med  Barnet  og  Bylten,  da  Damperens  Passagerer  endelig 
kunde  gaa  i  Land.  

Forlængst  havde  jeg  glemt  Zigøjnersken.  Hvor  for- 
bavset blev  jeg  derfor  ikke,  da  jeg  Morgenen  efter  at  være  afrejst 
fra  Verchne-Udinsk  atter  saa  hende  i  samme  Tog  som  jeg.  Ved 
en  lille  Station,  hvor  jeg  var  steget  ud  for  at  drikke  min  Morgen- 
the,  fik  jeg  pludselig  Øje  paa  Zigøjnerskens  Høgeansigt  i  en  3 die 
Klasses  Vagon.  Den  Tanke  slog  mig  straks,  at  Zigøjnerfangen  ikke 
kunde  være  langt  borte,  og  ganske  rigtigt  fandt  jeg  hans  halvt 
barberede  Hoved  bag  Tremmerne  i  en  Fangevogn  bagest  i  Toget. 

Det  interesserede  mig  at  lægge  Mærke  til  de  to  Mennesker. 
Naar  vi  standsede  ved  en  større  Station,  kom  Zigøjnersken  lang- 
somt drivende  forbi  Fangevognen  og  hviskede  nogle  Ord  til  Fangen, 
naar  Vogterne  vendte  Ryggen  til.  Et  Par  Gange  blev  hun  jaget 
bort,  og  en  Gang  saa  jeg,  at  Soldaten  lempelig  slog  hende  over 
Ryggen  med  Fladen  af  sin  dragne  Sabel.    Da  hvæsede  hun. 

Af  Officeren,  som  ledede  Fangetransporten,  fik  jeg  at  vide,  at 
Zigøjneren  havde  myrdet  en  russisk  Bonde  for  at  plyndre  ham 
for  12  Rubler.  Zigøjnersken  var  hans  Kæreste.  Hun  havde  ansøgt 
om  Lov  at  følge  med  til  Saghalin,  hvilket  var  bleven  hende  nægtet. 
Saa  var  hun  frivillig  fulgt  med  lige  fra  Samara.  Hvis  hun  ikke 
snart  forsvandt,  vilde  hun  blive  holdt  tilbage  med  Magt. 

Tredjedagens  Aften  kom  vi  til  en  Station,  hvor  der  var  et 
Kvarters  Ophold.  Paa  den  ene  Side  af  Stationen,  dybt  nede 
mellem  kløftede  Bredder,  løb  Shilkafloden,   paa  den  anden  Side 

hævede  sig  et  vildt  Bjærgland  med  mange  Kløfter  og  tæt  Skov. 
I  Nærheden  af  Fangevognen  begyndte  Zigøjnersken  at  danse. 
Barnet  sang  og  slog  paa  en  Tamburin.  En  Gendarm  vilde  for- 
byde det,  men  Togets  Passagerer  tog  Zigøjnerskens  Parti  i  Haab 
om  lidt  Afveksling  i  den  lange  Jærnbanetur.  Flere  og  flere  sam- 
ledes rundt  om  hende,  ogsaa  Fangevogterne  strakte  Hals.  Vildere 
€g  vildere  blev  Dansen,  den  stærkt  foldede  Kjole  hvirvlede  sig 
op  om  hendes  nøgne  Ben,  Haaret  løsnedes  og  bugtede  sig  som 
Slanger  om  hendes  Hoved,  Kjolelivet  aabnede  sig  over  det  brun- 
gule Bryst,  og  hendes  Øjne  var  som  Rovdyrets,  naar  det  om 
Natten  gaar  paa  Jagt.  Aldrig  er  en  saadan  Dans  bleven  opført 
paa  den  lille  Station  eller  paa  nogen  Scene.  Maaske  kan  man  i 
Andalusien,  i  Sevillas  Omegn  se  dens  Lige. 

Sanseberuste  stod  Mændene  og  saa  til,  Fangevogterne  med  de 
dragne  Sabler  og  de  opplantede  Bajonetter  lod  sig  ogsaa  friste. 

Saa  pludselig  lød  Skrig  og  Raab  paa  den  anden  Side  af  Toget, 
et  Skud  knaldede.  Sabler  klirrede.  Zigøjnersken  standsede  i  sin 
Dans  som  ramt  af  Lynet,  hendes  Øjne  stirrede,  som  vilde  de  se 
ind  igennem  Tusmørket,  og  hendes  Hoved  var  strakt  frem,  som 
en,  der  lytter. 

I  næste  Sekund  var  hver  levende  Sjæl  paa  den  anden  Side 
Toget.  Paa  Jorden  laa,  fastholdt  af  ti  jærnhaarde  Soldaternæver, 
en  af  Fangerne  —  Zigøjneren.  Fnysende,  hvæsende,  grufuld  at 
se  i  hans  afmægtige  Raseri,  hans  Hoved  var  blodigt,  og  Fraaden 
sivede  ud  imellem  hans  Rovdyrtænder. 

Medens  Kæresten  dansede,  havde  han  gjort  Forsøg  paa  at 
smutte  bort.  Med  forbavsende  Snildhed  havde  han  ombundet  Læn- 
kerne, saa  de  ikke  raslede,  i  et  Spring  var  han  ude  af  Fange- 
vognen, og  allerede  var  han  i  Færd  med  at  rulle  ned  ad  Skrænten, 
da  Vagten  opdagede  ham  og  greb  ham. 

Men  Zigøjnersken  var  borte  med  sit  Barn  og  sin  Bylt. 

Endnu  en  Gang  skulde  jeg  dog  faa  hende  at  se. 

Uden  for  mit  Hotel  i  Stretensk  saa  jeg  en  Dag  en  Kvinde  og 
et  Barn  under  Bevogtning  af  tre  Gendarmer  blive  ført  igennem 
Gaden.    Kvinden  var  Zigøjnersken. 

Jeg  vil  aldrig  glemme  Udtrykket  i  hendes  Ansigt.  Had  er  ikke 
saa  sort,   som  hendes  Blik  var  giftigt,   hendes  Tænder  saa  ud  til 

at  ville  bide,  hvad  hun  kunde  naa,  og  den,  hun  bed,  maatte  dø 
som  efter  en  Slanges  Stik.  Snorene,  hvormed  hun  var  bundet, 
havde  hun  arbejdet  ind  i  sine  Haandleds  Kød,  og  hun  hvæsede 
som  et  Vilddyr. 

.  Dejlig  var  hun  dog!  Kleopatra  kan  ikke  have  været  skønnere, 
Herodias  ikke  grusommere  end  denne  Zigøjnerske!  Hun  var  ædel 
i  sin  ubændige  Frihedstrang. 


Shilka  ved  Stretensk. 


Men  sit  Ønske  har  hun  nok  faaet  opfyldt:  at  følge  den,  hun 
elsker,  til  den  0,  hvor  Czarrigets  farligste  Forbrydere  udstaar 
deres  Straf. 


Til  Stretensk  skulde  vi  være  ankommen  om  Formiddagen  — 
vi  kom  dertil  ved  Midnats  Tid.  Byen  ligger  vis-å-vis  Jærnbane- 
stationen,  paa  den  anden  Side  Shilkafloden.  I  Brandmørke  maatte 
jeg  derfor  først  halvvejs  ud  i  Floden,  hvor  en  Trækfærge  optog 
os,  og  efter  at  være  landsat  paa  den  anden  Flodbred  maatte  jeg 
igennem  adskillige  bundløse  Gader,  inden  jeg  naaede  til  et  Hotel. 

For  en  kort  Stund  var  Stretensk  bleven  Skueplads  for  det  Liv, 
som  den  en  Gang  drømte  om  som  Hovedstation  paa  en  Amur- 
bane.  Koleraen  rasede  nemlig  i  Mantshuriet,  og  de  gennemgaaende 

Passagerer,  der  ikke  var  bange  for  at  blive  smittede,  de  var  bange 
for  at  blive  stoppede  et  eller  andet  Sted  paa  Banen  eller  at  komme 
til  at  ligge  i  Karantæne  i  Vladivostok  eller  Port  Arthur.  De  mest 
haarrejsende  Rygter  om  Forholdene  i  Mantshuriet  fløj  fra  Mund 
til  Mund.  Ingen  vidste  noget  bestemt  som  overalt  i  Rusland,  enten 
man  saa  er  ved  Østersøen  eller  ved  Stillehavet,  og  alle  lagde  lidt 
til  det,  de  hørte,  hvorefter  enhver  vil  kunne  forstaa,  at  en  alminde- 
lig Turist  eller  en  Forretningsrejsende  ikke  følte  sig  fristet  til  at 
benytte  Mantshurietbanen,  men  foretrak  den  længere,  men  sikrere 
Vej  ad  Amur. 

Paa  Stretensk's  eneste  beboelige  Hotel  '>Dalni  Vostok',  hvilket 
betyder  >  Det  fjærne  Østen«,  afventede  20 — 30  Damer  og  Herrer 
Postdamperens  Afgang  Øst  paa.  Alverdens  Tungemaal  summede 
•opskræmte  Tjenere  og  en  forfjamsket  Hotelvært  om  Ørene.  Naar 
■en  ulykkelig  Franskmand  bad  om  Vin,  fik  han  en  Støvleknægt, 
tre  smaa  Japaneserdiplomater  fik  Roastbeef,  naar  de  vilde  have 
Ris,  og  Englænderne  fik  nyfødte  Grise,  naar  de  forlangte  Spejlæg. 
Stadens  eneste  Variétélokale,  der  forøvrigt  ogsaa  var  Hotellets 
Spisesal,  var  fyldt  baade  Nat  og  Dag,  og  i  visse  Gader,  hvor 
Østens  Nærhed  sporedes  i  Form  af  smaa  Japaneserinder,  var  der 
et  Liv,  som  tre  blakkede  Petroleumslygter  aldrig  har  set  Mage  til. 
Det  tyske  Handelshus  Kunst  &  Allers,  som  er  bekendt  i  hele  Øst- 
sibirien  ikke  blot  for  sin  mangeartede  kolossale  Forretning,  men 
ogsaa  for  sin  Hjælpsomhed  og  Forekommenhed  imod  fremmede, 
der  trænger  til  en  Haandsrækning,  var  overrendt  af  Damer  og 
Herrer,  som  med  stadig  voksende  Bedrøvelighed  i  Minerne  for- 
hørte sig  om  Damperen. 

Koleraen  var  nemlig  endnu  ikke  naaet  til  Stretensk,  men  paa 
Amur  laa  der  allerede  et  Par  Dampere  med  Patienter  og  døde 
ombord,  og  i  Blagovestshensk  skulde  der  være  et  halvt  Hundrede 
Tilfælde  pr.  Dag.  Uvisheden  var  pinlig,  og  om  vi  i  det  hele  taget 
kom  fra  Byen,  vidste  ingen.  Nogle  Sangvinikere  belavede  sig  alle- 
rede paa  at  blive  i  Stretensk  for  Livstid,  hvilken  efter  Kolerikeres 
Udsagn  sandsynligvis  kun  vilde  blive  af  kort  Varighed. 

Gennem  et  langt  Rejselivs  Hærdning  tog  jeg  Sagen  med  Sindsro, 
morede  mig  over  Forfjamskelsen  og  beklagede  blot,  at  den  Rejse 
til  Karaminerne,  som  jeg  havde  imødeset  med  saa  stor  Interesse, 

nu  maatte  opgives.  Ventetiden  benyttede  jeg  til  at  se  mig  om  i 
Stretensk  og  Omegn  og  til  at  besøge  et  Par  af  de  nærmeste  Guld- 
miner, som  et  Par  unge  Englændere  var  ved  at  undersøge  for  et 
engelsk  Konsortium. 

Trods  sine  8000  Indbyggere  og  tiltrods  for  at  alle  de  store 
Irkutsk-  og  Kiakta-Handelshuse:  Kokowin,  Bassow,  Luschnikow, 
Lukin,  Schustow,  Wtorow  o.  m.  fl.  har  Filialer  her,  ligner  Stretensk 
fuldstændig  en  Landsby.  Stretensk  er  i  Grunden  ikke  andet  end 
en  stor  Kosakstanitza  med  et  stærkt  udviklet  Handelsliv,  som  plud- 
selig voksede,  da  der  blev  Tale  om  en  Amurbane,  og  endskønt 
dens  Betydning  blev  stærkt  forringet,  efter  at  der  er  bleven 
slaaet  en  Streg  over  Banen,  betragtes  den  endnu  som  Transbai- 
kaliens  livligste  Handelsplads,  Tshita  endog  medindbefattet.  Som 
Endepunktet  for  den  sibiriske  Jærnbane,  liggende  ved  Vandvejen 
Shilka — Amur  og  midt  i  en  med  Guldminer  rigt  forsynet  Egn,  vil 
Byen  selvfølgelig  altid  kunne  hævde  sig  en  smuk  Position.  Men 
den  værste  Hemsko  for  dens  Udvikling  er  det,  at  Kosakbefolk- 
ningen ejer  al  Byens  Jord,  at  den  er  fuldstændig  eneherskende, 
og  at  den  snarere  lægger  Sten  i  Vejen  for  Handelslivets  Frem- 
blomstring  end  fremmer  det. 

Syvendedagen  efter  min  Ankomst  til  Stretensk  for- 
kyndte en  lang  Tuden,  at  Postdamperen  var  ankommet.  Hele 
Natten  genlød  Varietéen,  som  ikke  en  af  os  under  andre  Forhold 
vilde  være  gaaet  et  Skridt  for,  af  Glædeshyl,  medens  Champagnen 
flød,  og  de  grufulde  sceniske  Præstationer  lønnedes  med  en  Applaus, 
som  Sarah  Bernhardt  burde  misunde  de  optrædende.  Henrykkelsen 
kølnedes  dog,  da  vi  om  Morgenen  kom  ombord,  thi  Postdamperen 
stank  af  Karbol,  og  paa  Agterdækket  stod  de  tre  store  uhøvlede 
Trækasser,  hvori  vi  skulde  puttes,  hvis  vi  døde  undervejs.  Med 
brutal  Realisme  var  Kasserne  anbragte  saaledes,  at  vi  kunde  se 
dem  fra  Spisesalonen,  medens  det  lille  hvide  Flag  i  Forstavnen,  som 
angav,  at  der  ingen  syge  var  ombord,  var  skjult  for  vore  Blikke. 

Der  var  imidlertid  intet  Valg,  frem  og  tilbage  var  lige  galt, 
og  at  blive  i  Stretensk  var  værre  end  alt  andet.  Med  et:  Ca  Ira! 
paa  Læberne  og  Frygtens  Trold  i  Hjærterne  stod  vi  altsaa  ud  paa 
Amur  med  Koleraen  i  Hælene. 

ET  var  en  Gang  Meningen  at  forbinde  Stretensk  og  Khabarovsk 
ved  en  Jærnbane  langs  Amur,  saaledes  at  den  uafbrudte  Skin- 
nerække,  Alexander  den  tredje  stillede  som  et  Problem,  der  maatte 
og  skulde  løses,  vilde  komme  til  at  gaa  over  Stretensk — Blagovest- 
shensk — Khabarovsk  til  Vladivostok. 

I  den  Hensigt  og  som  et  Stykke  af  denne  Skinnevej  blev  da 
ogsaa  Vladivostok — Khabarovsk-Banen  —  eller  som  den  alminde- 
ligvis benævnes  Ussuribanen  —  bygget,  og  den  nuværende  Kejser, 
daværende  Storfyrsttronfølger  Nicolai,  lagde  endog  i  Maj  1891, 
efter  at  have  besøgt  Japan,  Grundstenen  i  Vladivostok  til  hele  den 
sibiriske  Jærnbane. 

Endnu  forinden  Ussuribanen  var  færdig  opdagedes  imidlertid 
Mantshuriet,  eller  rettere  Rusland  opdagede,  at  det  var  baade 
bedre,  billigere,  lettere  og  mere  direkte  at  lade  den  uafbrudte 
Skinnerække  løbe  tværs  igennem  Mantshuriet.  At  det  var  frem- 
med Territorium,  man  kom  ind  paa,  gjorde  Russerne  sig  ingen 
Skrupler  over;  ved  at  oprette  noget,  som  hed  >Den  russisk-kine- 
siske Bank«  og  lade  denne  faa  Koncession  af  den  kinesiske  Re- 
gering, slap  man  let  over  de  diplomatiske  Vanskeligheder,  og  hvis 
det  endelig  skulde  være,  kunde  Rusland  meget  vel  i  en  Haande- 
vending  lave  Mantshuriet  om  fra  et  kinesisk  Land  til  et  russisk. 

Altsaa  lagde  man  den  uafbrudte  Skinnerække  ind  igennem 
Mantshuriet,  Ussuribanen  fik  Lov  til  at  ligge  som  den  i  Luften 
frit  svævende  Dame,  og  de  stakkels  Byer  ved  Amur,  som  havde 
været  Genstand  for  det,  unge  Mænd  ikke  maa  gøre  imod  unge 
Piger,  nemlig  »vakte  Forhaabninger«,  de  bliver  nu  hulkindede  af 
Sorg  over  at  være  forsmaaede,  svinder  ind  og  taler  om  et  ødelagt 
Liv  og  forspildt  Ungdom  og  alt  saadan  noget,  som  unge  Jomfruer, 

der  ikke  kender  Verden,  ogsaa  plejer  at  gøre.  Det  er  ynkeligt  at 
høre  deres  Beklagelser,  og  en  mere  dum  og  mindre  haardhjærtet 
Skabning  end  den  russiske  Regering  vilde  ligesom  saa  mange  Dum- 
rianer, der  har  vovet  sig  for  langt  ud,  blive  blød  om  Hjærtet. 
Men  den  omtalte  Regering  er  ikke  dum  og  endnu  mindre  blød- 
hjærtet,  og  derfor  kan  Byerne  langs  Amur  skyde  en  hvid  Pind 
efter  Jærnbanen.  De  kan  maaske  som  et  dulmende  Plaster  faa 
lagt  en  ordentlig  Landevej  gennem  Bjærgene  i  Stedet  for  den  vild- 
somme Sti,   som   nu   forbinder  de  tre  Byer;   men  Slaget  er  ikke 


Karavane  paa  Aniur. 

desto  mindre  tabt.  Byerne  i  Mantshuriet  vil  blomstre  som  unge 
Jomfruer,  naar  der  en  Gang  atter  bliver  Ro  og  Orden  i  Landet,  og 
Stretensk  og  Blagovestshensk  vil  blive  gule  af  Misundelse  og  magre 
som  gamle  Jomfruer,  ingen  interesserer  sig  for. 

Og  dog  ligger  disse  Byer  ved  en  Flodvej,  som  er  en  af  Verdens 
største  og  gyldneste,  eller  jeg  skulde  snarere  sige  mest  guldbe- 
strøede, ved  en  Flod,  som  om  Sommeren  er  sejlbar  i  hele  sit 
Løb  og  om  Vinteren  en  Slædevej,  ad  hvilken  Karavaner  trækker 
med  Kameler  og  Heste  og  kostbare  Ladninger.  Det  Omraade, 
Amurbassinet  omspænder,  er  et  Par  Gange  saa  stort  som  Frankrig. 

I  Sommertiden  er  Amur  Sibiriens  livligste  Flod.  Paa  denne 
Vandvej  rører  der  sig  dog  noget  Flodliv,  selv  om  dette  paa  ingen 

Maade  kan  sammenlignes  med  europæiske  Floders.  Over  loo  større 
og  mindre  Dampere  og  mindst  halvandet  Hundrede  Lægtere  færdes 
i  Sommertiden  paa  Amur  og  dens  tilstødende  større  Floder,  blandt 
hvilke  de  Amurprovinsen  gennemstrømmende  Seja  og  Bureja  og 
den  fra  Mantshuriet  kommende  vældige  Flod  Sungari  er  de  be- 
tydeligste.   Skibsfarten  varer  5   Maaneder. 

Amurprovinsen  er  ikke  behandlet  vel,  og  efter  at  hele  inte- 
ressen i  de  senere  Aar  er  draget  til  Mantshuriet,  bort  fra  dette 
naturskønne  og  guldrige,  men  vildsomme  og  for  Landbrugeren 
ugæstfri  Land,  er  Provinsen  ligefrem  bleven  forsømt.  Amurpro- 
vinsens  Mission,  nemlig  som  Gennemgangsleddet  ud  imod  Stille- 
havet, er  opfyldt,  og  nu,  da  Rusland  har  naaet  og  sat  sig  fast  ved 
Oceanet,  faar  Amurlandet  Lov  at  ligge. 

Af  Amurlandet,  der  er  i  Flademaal  som  Sverig,  egner  kun  et 
Stykke  saa  stort  som  Danmark  sig  til  Agerbrug,  og  en  Del  af 
dette  Agerland,  og  desværre  den  bedste  Del,  har  allerede  været 
udsat  for  en  Rovdrift,  som  ikke  netop  har  ødelagt  det,  men  dog 
i  hvert  Fald  for  længere  Tid  gjort  det  saa  utiltrækkende  for  Ny- 
byggere, at  den  meget  betydelige  Indvandring,  som  tog  stærk  Fart 
for  nogle  Aar  siden,  nu  er  svundet  ind  til  saa  godt  som  intet. 

At  bearbejde  en  Guldmine,  som  andre  først  har  udnyttet,  er 
ikke  misundelsesværdigt,  og  at  saa  Korn  i  en  Jord,  som  andre 
har  udpint,  er  ikke  lysteligt.  Og  Rovdrift  har  baade  Guldminer 
og  Agerland  været  udsat  for  i  Amurlandet.  En  Guldmine,  som 
ikke  giver  mindst  halvanden  Solotnik  Guld  i  100  Pud  Sand*, 
lader  Guldkompagnierne  ligge,  og  Agerjord,  som  efter  6 — 8  Af- 
grøder uden  Brakning  og  uden  Gødning  er  udpint,  saa  den  ikke 
længere  giver  Jordbrugeren  baade  i  Pose  og  i  Sæk,  forlader  denne 
Røver  af  en  Agerdyrker  og  flytter  til  et  andet  Stykke  Urjord, 
som  han  begynder  at  udsuge  paa  samme  Maade. 

Kosakker  var  de  første  Kolonisatorer  i  Amurprovinsen  saavel 
som  i  Transbaikalien,  og  det  er  dem,  Rusland  kan  takke  for,  at 
dets  Magtherredømme  i  Østsibirien  synes  grundfæstet.  Men  det  er 
ogsaa  Kosakkerne,  som  man  kan  takke  for,  at  Jorden  er  bleven 
plyndret. 

*)   I   Solotnik  =  4,26  Gr.,   i   Pud  =   16,4  Kg. 

Nu  skal  jeg  gærne  indrømme,  at  man  maa  være  kommen  meget 
langt  ned  paa  Samfundsstigen  for  at  misunde  Kosakken  den  Lod, 
der  blev  ham  til  Del,  da  han  i  50'erne  slog  sig  ned  i  Amur- 
provinsen,  og  jeg  kan  levende  forestille  mig  den  Medfølelse,  som 
bringer  en  russisk  Forfatter  til  drastisk  at  udbryde,  at  »Amur- 
kosakken  med  sit  Sved  og  Blod  har  banet  Vej  for  Landets  Koloni- 
sation, og  dog  har  ingen  Historieskriver  forkyndt  hans  Berømmelse 
og  ingen  Digter  besunget  ham.« 

Men  den  russiske  Regering  burde  ikke  desto  mindre  have  holdt 
disse  Kosakkolonisatorers  Rovlyst  indenfor  Fornuftens  Grænser, 
thi  allerede  nu  svider  Fædrenes  Synder  til  Børnene.  Byerne  langs 
Amur  gaar  tilbage,  og  vel  er  der  endnu  ubrugte  Landstrækninger, 
som  egner  sig  til  Agerbrug,  men  den  Tid  er  ikke  fjærn,  da  selv 
Kosakkerne  maa  til  at  søbe  den  Kaal,  de  har  spyttet  i,  og  begynde 
forfra  paa  at  bearbejde  de  Agre,  de  har  forladt. 

Amurprovinsens  Kolonisation,  og  i  det  hele  taget  Underlæg- 
gelsen  af  denne  for  Ruslands  Erhvervelse  af  en  Stillehavshavn 
saa  betydningsfulde  Landsdel,  skyldes  saa  godt  som  udelukkende 
Generalguvernør,  Grev  Muravjev,  den  Mand,  man  meget  vel  kan 
kalde  »Amurprovinsens  Fader«.  For  at  faa  Amurprovinsen  be- 
folket, fik  han  sibiriske  Straffefanger,  som  havde  aftjent  deres 
Straffetid,  og  andre,  som  var  dømt  til  strængt  Arbejde,  til  at  tage 
Bolig  ved  Amurs  nedre  Løb.  Der  fortælles,  at  Greven  selv  stod 
paa  Strandbredden,  da  disse  mærkværdige  Kolonisatorer  drog  af 
Sted,  og  gav  dem  det  gode  Raad  med  paa  Vejen  at  gøre  Amur- 
landet  til  russisk  Jord,  begynde  et  nyt  Liv  og  vise  sig  den  Frihed 
værdig,  som  var  givet  dem.  Og  da  kun  faa  af  Straffefangerne 
havde  deres  Koner  med,  fik  han  sat  flere  Hundrede  til  strængt 
Arbejde  dømte  Kvinder  i  Frihed,  og  lod  Fangerne  selv  vælge  sig 
en  Kone  ud  mellem  disse.  Han  nedbad  Himlens  Velsignelse  over 
Ægteskaberne,  forinden  de  »muravjevske  Ægtepar«  drog  af  Sted, 
og  Tiden  har  vist,  at  Greven  ikke  har  haft  mindre  Held  med  sine 
Ægteskaber  end  de  fleste,  som  højtidelig  stiftes  i  Kirkerne;  thi 
selv  jeg  traf  under  mit  Ophold  i  Amurprovinsen  muravjevske 
Ægtepar«,  som  havde  levet  40  Aar  sammen  i  Trofasthed,  og  hvis 
Børn  og  Børnebørn  var  bleven  til  den  bedste  Støtte  for  den  rus- 
siske Regering  i  Østen. 

Efter  at  Kosakkerne  havde  sat  sig  fast  i  Landet,  begyndte  den 
frivillige  Indvandring  af  russiske  Bønder,  og  denne  tog  navnlig 
Fart  i  80'erne  og  qo'erne,  da  Nybyggerne  og  deres  Familier  blev 
befordret  fra  Odessa  Syd  om  Asien  til  Vladivostok  eller  endog 
videre  helt  op  ad  Amurfloden  til  deres  fremtidige  Hjem. 

Befolkningen  slog  sig  fortrinsvis  ned  ved  Floderne.  Udenfor 
Floderne  er  Landet  saa  godt  som  ubeboet  og  næsten  ukendt,  ikke 
høje,   men  ret  vilde  Bjærge,   dækkede  med  tæt  Urskov,  opfylder 


Amurkosakker  modtager  Velsignelse. 


de  tre  Fjerdedele  af  Landet,  og  kun  de  indfødte  Nomadefolk, 
Tunguser,  Manegrer  og  Orotsher  hjemsøger  disse  Egne,  naar  de 
paa  deres  Jagtture  opsøger  Bjørnen,  Ræven,  Elsdyret  og  Rens- 
dyret, Vildsvinet,  den  vilde  Ged  og  Egernet  og  først  og  sidst  Zo- 
belen, hvis  Pels  i  Amurlandet  betales  Jægeren  med  indtil  60 — 70 
Kroner.  Panteren  og  Tigeren,  som  lever  i  den  sydøstlige  Del, 
gaar  Jægeren  helst  langt  uden  om.  De  indfødte  Nomadefolks  Frygt 
for  disse  Dyr  er  saa  stor,  at  den  er  blevet  til  en  ren  Ærefrygt,  og 
en  Tungus,  som  skyder  et  saadant  Dyr,  ser  Spøgelser  Resten  af  sit  Liv. 
For  Jægeren  er  Amurprovinsen  endnu  mere  tiltrækkende  end 
Altaibjærgene. 

Ind  igennem  dette  vilde  Bjærgland  danner  Siiilka  og 

Amur,  fra  Stretensk  til  Khabarovsk,  en  Vandvej  paa  2000  Verst  og 
ad  denne  klaprer  vor  lille  Postdamper  en  skønne  Dag  fra  Stretensk 
med  alle  Pladser  optaget  i  Kahyt  og  paa  Dæk.  Vi  gør  et  kort 
Ophold  ved  Landsbyen  (Jst-Kara,  i  Nærheden  af  hvilken  det  tid- 
ligere saa  berygtede,  nu  ophørte  Tugthus  ligger  som  en  Rest  af 
det  uhyggelige  Forvisningssystem,  og  fortsætter  vor  Vej  ind  mellem 
»De  syv  Dødssynder«,  vilde,  tildels  utilgæ^ngelige,  men  herligt 
formede  Bjærge.    Endskønt  de  fæle  Trækasser  udenfor  vore  Ka- 


Postdaniper  pa.i  Amur. 


hytsvinduer  stadig  minder  os  om  Koleraen,  føler  vi  dog  som  en 
Lettelse  at  være  sluppet  fra  Stretensk.  Den  næste  Morgen  er  vi 
naaet  til  Kosakstationen  Pokrovski,  hvor  Argun  og  Shilka  forener 
sig  til  den  imponerende  Amurstrøm,  som  her  er  6 — 7  Meter  dyb 
og  omtrent  en  halv  Verst  bred,  og  med  rivende  Fart  føres  vi  af 
Strømmen,  som  et  Stykke  fra  Pokrovski  indsnævres  af  høje,  stejle 
Klippevægge,  videre  ind  mellem  Store  Hingan  og  Stanovoibjærgene. 
Farten  her  er  overordentlig  smuk  og  interessant,  men  Tanken  om 
Koleraen  generer  os.  Mellem  Amurs  stejle,  skovklædte,  vildt  for- 
mede og  saa  godt  som  ubeboede  Klippebredder  møder  vi  Dampere 
med  sorte  og  gule  Flag  i  Stævnen.  Paa  de  »sorte«,  hvor  nogen 
er  død,  er  der  Gravens  Stilhed,  paa  de  »gule«,  hvor  Koleraen 
har  holdt  sit  Indtog,    men  endnu  ikke  krævet  Liv,    er  der  svage 

Livstegn.  Ganske  stille  bliver  ogsaa  vi,  da  vi  en  Dag  standses  af 
en  anden  Postdamper,  hvis  Kaptajn  i  Raaber  beder  vor  Kaptajn 
udvirke,  at  hans  200  fattige  Dækspassagerer  faar  noget  at  spise, 
da  det  paa  Grund  af  Kolera  ombord  er  forment  ham  at  have  For- 
bindelse med  Land. 

Decameron«  har  altid  moret  mig;  men  nu  forstaar  jeg  den 
bedre  end  nogensinde.  Ogsaa  i  vor  lille  Koloni  ombord,  der  langt- 
fra manglede  skønne  Damer  og  kloge  Herrer,  bliver  Tonen  mere 
og  mere  galgenhumoristisk. 

Tredie  Dagens  Morgen  er  det  hvide  Flag  i  Stævnen  af  vor 
Damper  ombyttet  med  et  sort,  og  den  ene  Trækasse  er  borte. 

Boccaccio  burde  have  fortalt  os,  om  Galgenhumoren  ogsaa 
holdt  sig,  hvis  Pesten  havde  taget  en  af  hans  skønne  Kvinder 
eller  kloge  Mænd.  Ombord  hos  os  holdt  den  sig  i  al  Fald  ikke. 
Vi  blev  stille! 

Det  var  dog  hverken  en  af  de  skønne  eller  de  kloge,  som  i 
Nattens  Stilhed  var  bleven  begravet  inde  paa  Amurs  bjærgvilde 
Bred  mellem  de  yndigste  Blomster,  hvor  enhver  Elsker  af  Naturen 
kunde  ønske  sig  at  hvile.  Det  var  en  fattig  Udvandrer,  som  var 
paa  Vej  for  at  finde  sig  et  nyt  Hjem  i  det  frugtbare,  men  endnu 
saa  tyndt  befolkede  Land. 

Der  blev  stille  ombord  —  mest  stille  paa  tredie  Plads.  Men 
ogsaa  til  Kahytten  forplantede  Frygten  sig.  Franskmanden  spiste 
ikke,  drak  ikke,  men  vaskede  Hænder  og  skyllede  Mund  Dagen 
igennem  med  Sublimat,  saa  hans  fine  Fingre  lignede  en  Vasker- 
kones og  hans  Mund  var  hudløs.  Den  skønne  Ingeniørfrue,  hvis 
Mand  var  i  Mantshuriet,  og  som  ikke  vilde  have  rødmet  selv  over 
Boccaccios  alier  dristigste  Historie,  var  bleven  bleg,  omendskøndt 
Generalen  og  et  Par  unge  Løjtnanter  gjorde  sig  utrolige  Anstræn- 
gelser  for  at  faa  Damen  til  at  glemme  Situationens  Alvor.  Tre 
smaa  Japaner-Diplomater  saa  til  med  østerlandsk  Flegma.  En  irsk 
Moder  og  en  polsk  Jødefader  glemte  Angsten  for  deres  eget  kære 
Liv  for  at  passe  paa  en  lille  Datter,  som  var  Sangerinde  ved 
Operaen  i  Moskva,  og  som  nu  skulde  til  Vladivostok  for  at  høste 
Ære  og  Rigdomme  til  hele  Familien. 

En  Læge,  en  Videnskabsmand,  en  Psykolog,  en  Kunstner,  kort 
sagt  enhver,   der  har  nogen  Interesse  af  at  betragte  Mennesker, 

kunde  have  anstillet  interessante  Studier  paa  »Graf  Ignatievs«* 
Dæk.  Kvinder  og  Mænd  sad  med  forskræ^mte  Miner,  talte  sjæ^ldent, 
spillede  ikke  mere  Kort,  drak  heller  ikke.  Hver  saa  i  Naboen 
Dødsfjenden.  Ingen  havde  Øje  mere  for  de  fantastisk  formede 
Klipper,  der  i  Giganters  eller  Uhyrers  Skikkelse  faldt  brat  af  mod 
Flodens  gule  Vand,  ingen  saa  de  smaa  grønne  Øer,  der  som  Blom- 
sterkurve kom  sejlende  ned  imod  os.  End  ikke  Naftabjærget,  der 
altid  staar  i  Brand,  formaaede  at  vække  Interesse. 


Amur-Kosakker. 

Selv  Dampskibets  Maskine  sørgede!  De  store  Hjul  drejede 
kun  langsomt  rundt  og  uden  Støj.  Vi  turde  nemlig  først  5  Dage 
efter  Dødsfaldet  have  Forbindelse  med  Land,  og  vi  havde  kun 
2  Dages  Sejlads  til  Blagovestshensk.  Der  var  altsaa  ingen  Grund 
til  at  skynde  sig. 

Vi  var  midt  i  August  Maaned  og  i  den  aller  værste  Regntid. 
Det  meste  af  Dagen  strømmede  Regnen  ned  over  os  som  for  at 


*  Opkaldt  efter  den  glimrende  Statsmand  og  Diplomat,  som  repræsenterede  Rus- 
land  under   Forhandlingerne   i  Peking  om  Amurprovinsens  Indlemmelse   i  Rusland. 


304  NED  AD  AMUR 


slukke  de  sidste  Rester  af  Humør,  der  endnu  ulmede  i  vore  angst- 
fyldte Hjærter.  Smaa  Opmuntringer  var  det,  naar  om  Dagen  Dam- 
pere og  Tømmerflaader  gled  os  forbi,  og  naar  vi  ved  Mørkningstid 
kunde  følge,  hvorledes  Signallanternerne  blev  tændt  én  efter  én 
langs  Flodbredderne.  Disse  Lamper  tændes  hver  Sommeraften  paa 
den  2000  Verst  lange  Vandvej  fra  Stretensk  til  Khabarovsk,  hvide 
paa  russisk  Side  og  røde  paa  den  Side,  som  endnu  kaldes  kinesisk. 

Naar  selve  Opholdet  ombord  saa  blot  havde  forsødet  os  Livet 
en  lille  Smule!  Men  Amurdamperne  er  daarligt  indrettede,  Maden 
er  slet  og  Billetterne  dyre.  Billetten  Stretensk — Blagovestshensk 
koster  saaledes  omtrent  50  Kroner,  og  Billetten  Blagovestshensk — 
Khabarovsk  38  Kroner.  For  en  halv  Snes  Kroner  kunde  vi  faa 
saa  meget  jævn  borgerlig  Kost,  som  var  nødvendig  for  at  stille 
Dagens  Sult,  og  da  vi  tilsidst  var  lige  ved  at  spise  Restaurationen 
læns,  kunde  vi  for  det  dobbelte  næppe  spise  os  mæt. 

De  5  Dage  henlevedes  i  stadig  Frygt  for,  at  et  nyt  Tilfælde 
skulde  forekomme.  Hvornaar  vi  nemlig  i  saa  Fald  vilde  komme 
i  Land,  og  om  i  det  hele  taget  vort  Skib  ikke  som  en  ny  Udgave 
af  den  flyvende  Hollænder  vilde  faa  Lov  til  at  strejfe  om  paa 
Amur  til  evig  Tid,  kunde  jo  ingen  vide. 

Kun  én  Gang,  for  at  faa  Brændsel  ind,  lagde  vi  til  ved  en 
Brændestation,  som  var  forladt  af  Guder  og  Mennesker,  og  hvor 
jeg  sneg  mig  i  Land  for  at  undersøge  Floraen.  Et  Døgn  laa  vi 
stille  med  bakkede  Fyr  ud  for  Mundingen  af  Kumara,  hvor  »Kor- 
sakovs  Forbjærg«  skyder  sig  ud  i  Floden  med  sit  hvide  Jærnkors 
paa  Toppen.  Generalen  fortæller  mig,  at  Korset  er  rejst  af  Amur- 
provinsens  første  Guvernør,  Baron  Korff.  i  Anledning  af  en  For- 
samling til  Provinsens  Ophjælpning.  Paa  Korset  staar  Ordene: 
»Styrken  bestaar  ikke  i  Magt,  Styrken  bestaar  i  Kærlighed. '^^ 

Men  lykkeligvis  fik  de  to  sidste  Trækasser  Lov  at  staa  i  Fred 
udenfor  vor  Spisesalon.  Stemningen  steg  lidt  efter  lidt,  og  da  vi 
efter  5  Dages  Forløb  atter  hejste  det  hvide  Flag,  fløj  et  Glædes- 
smil  over  alle  Ansigter,  og  Glæden  steg,  da  de  skønne  og  de  kloge 
rullede  af  Sted  til   »Grand  Hotel«   i  Blagovestshensk. 

I  denne  Amurprovinsens  største  By  maa  man  i  Almindelighed 
skifte  Damper,  og  Byen  er  saaledes  den  behagelige  Afbrydelse  i 
en  lang  Sejltur,  den  er  Sibiriens  smukkeste  By  og  minder  med 

sine  propre,  lige  Gader  meget  om  Jekaterinburg.  Paa  en  flad, 
frugtbar  Slette  ved  Sejas  Udløb  i  Amur  ligger  Byen  bredt  ud. 
En  bred  Boulevard  strækker  sig  langs  Amur,  ved  hvis  Bred  Flod- 
damperne fortøjer.  Byen  er  ganske  amerikansk  i  sit  Anlæg.  Paral- 
lelt med  Amur  løber  fire  milelange  Gader,  som  skæres  vinkelret 
af  et  Utal  af  Tværgader.  Gaderne  er  som  sædvanlig  ikke  brolagte, 
men  godt  vedligeholdte,  og  de  smukke  Kirker,  de  virkelig  orden- 
lige Hoteller  og  de  imponerende  Handelshuse,  som  Kunst  &  Albers, 


»Grand  HoteU  i  Bhigovestshensk. 

Tschurin  &  Co.,  Guldindustrimanden  Larins  og  flere  giver  Byen 
et  vist  Storstadspræg,  som  virker  velgørende  og  tiltalende,  naar 
man  har  færdedes  i  lang  Tid  i  Sibiriens  graa,  snavsede  Træbyer. 
Byen  er  ung,  næppe  so  Aar  gammel.  Det  var  i  Maj  1858,  at 
Grev  Muravjev  i  den  lille  uanselige  Militærpost  Ust-Sejsk  højtidelig 
proklamerede,  at  dennes  Navn  fra  nu  af  skulde  være  Blagovest- 
shensk,  hvilket  betyder  »Glad  Budskab«,  til  Minde  om,  at  dette 
var  det  første  Sted,  hvor  Amurprovinsens  indlemmelse  i  det  rus- 
siske Rige  blev  bekendtgjort.  Byen  voksede  hurtigt,  blev  Guvernør- 
stad og  Sædet  for  Amurkosakhærens  Øverstbefalende,  og  tog  navn- 
lig Opsving  i  8o'erne,  da  Guldindustrien  voksede  og  Indvandringen 

Rosenberg:  Siliirieii.  a\J 

af  russiske  Nybyggere  til  de  frugtbare  Egne  imellem  Seja  og 
Bureja  tog  Fart.  Kulminationspunktet,  40,000  Indbyggere,  naaedes, 
da  Tanken  om  en  Amurbane  blev  bekendt.  P>a  den  anden  Flod- 
bred strømmede  Kinesere  til,  de  store  østsibiriske  Handelshuse, 
hvis  Omsætning  beløb  sig  til  Millioner,  anlagde  Filialer,  og  al 
Ting  blomstrede. 

Men  saa  kom  Ulykken!    Først  gik  Planen  om  en  Amurbane  i 
Stykker,  og  saa  begik  Guwermr  Tshitchegoff  en  Skændselsgærning, 


Blagovestshensk.     StrandpronKii.uicu  -.cd  .Vniui. 

der  ikke  alene  satte  en  sort  Plet  i  Blagovestshensks  Historie,  men 
ogsaa  berøvede  Byen  den  store  og  flittige  Befolkning  af  kinesiske 
Forretningsmænd  og  Arbejdere. 

Det  var  i  Juli  igoo.  Halvgale  Boxere  huserede  i  Nordkina, 
og  i  Blagovestshensk  var  alle  Sind  opskræmmede.  I  Byen  var  der 
15,000  Kinesere,  og  paa  den  anden  Side  af  Floden,  i  Saghalin  og 
Argun,  boede  20—30,000  Kinesere,  af  hvilke  man  kunde  vente 
sig  alt,  hvis  Boxeropstanden  ogsaa  strakte  sig  til  Blagovestshensk. 
Man  frygtede  med  Rette,  thi  Hovedstyrken  af  Garnisonen  var  sendt 
til  Mantshuriet  for  at  beskytte  Jærnbanen,  og  hvad  skulde  i  20  Mand 

Infanteri  stille  op  imod  20 — ^50,000  Kinesere.  Stemningen  var 
spændt  til  det  yderste. 

Saa  faldt  der  en  Dag  et  Skud!  Hvorfra  det  kom,  vidste  ingen; 
men  det  Skud  blev  Signalet  til  en  af  de  skændigste  Misgærninger, 
som  er  begaaet  i  de  sidste  Aartier. 

>Nu  er  Kineserne  der!«  — var  Russernes  første  Tanke.  Kvinder 
og  Børn  blev  lukket  inde,  og  Manden  og  hans  voksne  Søn  greb 
til  de  Vaaben,  de  havde,  løb  ud  paa  Gaden,  hvor  andre  Ru.ssere 
for  bevæbnet  om,  men  hvor  ingen  Kinesere  var  til  at  finde.   Kine- 


Frivillige  forsvarer  Blagovestshensk. 

serne  holdt  sig  nemlig  inde,  troende  at  nu  var  deres  sidste  Time 
kommen,  og  Russerne  og  Kineserne  var  i  Grunden  lige  bange. 
Ved  mange  forskellige  Omstændigheders  Sammenstød  og  ved  at 
en  Guvernør  fuldstændig  tabte  Hovedet,  skete  det  frygtelige,  som 
nu  ganske  kort  skal  skildres. 

Politiet  fandt  Dynamit  hos  nogle  Kinesere,  og  nu  var  alt  klart 
for  Russerne.  Et  Overfald  planlagdes!  Russerne  samledes  paa  Tor- 
vet og  raadslog.  Politiet  udleverede  Vaaben,  saa  mange,  man  havde. 
Forskansninger  opkastedes.  Dag  og  Nat  var  Mændene  ikke  af  Klæ- 
derne, medens  Kvinder  og  Børn  forskansede  sig  hjemme.  HverTime, 
hvert  Minut  voksede  Spændingen.    Situationen  var  uudholdelig. 

20* 


308 


NED  AD  AMUR 


tage  det  forn 


Saa  var  det,  at  Guvernøren  under  det  Tryk,  som  hvilede  over 
Byen,  og  tilskyndet  af  sin  egen  Frygt  fattede  den  Beslutning  at  sende 
Kineserne  over  Floden.  De  i  20  Mand  Infanteri  fik  Ordre  til  at  fore- 
ne.   Baade  til  at  sætte  15,000  Mand  over  Floden 

havde  man  imidler- 
tid ikke,  og  Solda- 
terne fandt  derefter 
paa,  at  det  var  me- 
get lettere  og  simp- 
lere at  drive  Kine- 
serne over  Floden 
som  en  Drift  Kvæg. 
Med  opplantede  Ba- 
jonetter drev  Solda- 
terne Flok  for  P'lok 
af  Blagovestshensks 
kinesiske  Befolk- 
ning ud  i  den  ri- 
vende Strøm.  De 
kendte  kun  til  at 
adlyde  en  Guver- 
nørs Ordre,  og  Or- 
dren lød:  Over  paa 
den  anden  Side  af 
Floden  med  Kine- 
serne! og  Soldater- 
ne forstod  Ordren 
paa  deres  Maade. 
Gang  paa  Gang 
hentede  Soldaterne 

Kn  russisk  Amazone  fra  Kineseniuisakrcrue  1  900.  Flokke  afværgeløSC 

Kinesere,  drev  dem 
ud  i  Floden  og  saa  dem  gaa  til  Bunds,  som  naar  man  drukner  Katte- 
killinger i  et  Gadekær.  Flere  Tusinde  Lig  drev  de  følgende  Dage 
ned  ad  den  store  Vandvej  imellem  de  blomsterda^kkede  Flodbredder! 
Blagovestshensk  var  ganske  vist  bleven  befriet  for  Kineserne, 
men  var  ikke  desto  mindre  efter  Skændselsdaaden  endnu  mere 

truet  end  før.  Thi  fra  Saghalin  paa  den  anden  Side  af  Floden 
begyndte  Kineserne  nemlig  nu  at  bombardere  Byen  med  nogle 
gamle  Uhyrer  af  Kanoner,  som  imidlertid  ikke  var  mere  antikve- 
rede, end  at  de  kunde  sende  en  Kugle  de  2  Kilometer,  Floden 
her  er  bred.  40  Mennesker  i  Blagovestshensk  blev  dræbt  og  mange 
saarede.  Men  mange  af  Byens  Folk  udmærkede  sig  under  For- 
svaret, ikke  mindst  en  Dame,  Fru  Indina.  som  sammen  med  Byens 


Fr.i  Kincsurmas.ikreriie  igoo. 
Byen  Saghalin  lige  overfor  Blagovestshensk  stukket  i  Brand  af  Kosakkerne. 

mandlige  F'orsvarere  hk   tilkendt  Medaillen   for  Tapperhed  Aaret 
efter  den  mindeværdige  Belejring. 

Men  Rusland  tog  en  frygtelig  Hævn  over  Blagovestshensks 
Bombardement,  thi  da  de  tilkaldte  Kosakker  ankom,  blev  Byerne 
paa  den  kinesiske  Side  jævnede  med  Jorden,  Kosakkerne  drev 
Kineserne  ",o  Verst  ind  i  Landet,  og  hvor  den  kinesiske  By  Saghalin 
før  laa,  ligger  der  nu  et  Par  russiske  Kaserner.  Allerede  for  flere 
Aar  siden  er  Amur  altsaa  ophørt  med  at  være  Grænsen  imellem 
Kina  og  Rusland,  og  Russerne  har  faktisk  været  Herrer  over  den 
nordlige  Del  af  Mantshuriet  siden  Blagovestshensk  Belejring.  Vel 
er  Kineserne  allerede  forlængst  vendt  tilbage  til  Blagovestshensk, 

men  Byen  fik  et  Knæk,  som  den  ikke  vil  forvinde,  forinden  den 
Plan,  som  længe  har  været  omtalt,  nemlig  at  forbinde  Byen  med 
den  mantshurske  Jærnbane  ved  en  ny  Bane,  bliver  realiseret. 

Opholdet  i  Blagovestshensk  blev  betydelig  længere 

end  ventet,  idet  Koleraen  fuldstændig  havde  vendt  op  og  ned  paa 
alle  Forhold  og  navnlig  da  paa  Dampskibsfarten.  For  mig  var 
dette  forlængede  Ophold  imidlertid  kun  velkomment,  idet  jeg  fik 
Lejlighed  til  at  besøge  Direktøren  for  det  største  Amur-Gulddistrikt, 


Kanoner  erobrede  fra  Kineserne  i  1900. 


Brodovikoff.  som  gav  mig  mange  interessante  Oplysninger  om  Mine- 
driften i  det  paa  Guld  saa  rige  Amurland. 

Amurlandet  er  utvivlsomt  Sibiriens  rigeste  Guldminedistrikt 
næst  efter  Jakutsk.  Hvert  Aar  opdages  ny  Aarer,  og  Englændere 
og  Belgiere  har  i  de  senere  Aar  ofret  vældige  Summer  paa  at 
komme  i  Besiddelse  af  Guldminer.  Mest  righoldige  er  Minerne 
ved  Seja,  650  Verst  fra  Blagovestshensk.  -Øvre  Amurselskab«, 
som  driver  disse  Miner,  beskæftiger  her  2500  Mennesker,  som  er 
bosatte  i  Landsbyer  med  Kirke,  Skoler,  Hospitaler  etc.  Selskabet 
ejer  sine  egne  Dampere  og  frembringer  aarlig  1 20 — 1 50  Pud  Guid*. 

*  2  —  3000  Kilogram. 

Paa  Skinnevogne  bliver  Sandet  transporteret  til  Vaskemaskinerne, 
hæves  ved  Elevatorer  og  vaskes  ved  Maskinkraft,  i  V'a — 4V2  Solot- 
nik  af  100  Pud  Sand  er  det  almindelige  Udbytte. 

Direktør  Brodovikoff  meddelte  mig,  at  der  hvert  Aar  sendes 
Ekspeditioner  ud  for  at  fmde  ny  Guldlejer,  og  han  mente,  at  da 
amerikanske  Guldvaskemaskiner  nu  kunde  indføres  toldfrit,  vilde 
Guldudbyttet  fra  Amur  stige  meget  betydeligt. 


Guldvaskeii  ved  Seja. 


En  skønne  Dag  kom  vi  imidlertid  af  Sted  videre  ned 

ad  Amur  med  Baron  Korfl"^-\  en  toetages  Damper,  som  var  lige 
saa  slet  indrettet  og  lige  saa  dyr  som  alle  andre  priviligerede  Be- 
fordringer i  Verden. 

Som  en  Aa  gennem  et  dansk  Engdrag  bugtede  Amur  sig  paa 
det  første  Stykke  Vej  igennem  frugtbart  Steppeland,  der  var  fuld- 
stændig under  Kultur,  men  som  desværre  ofte  led  under  Over- 
svømmelser. Mærker  paa  Træerne  ved  Flodbredden  viste,  at  Vandet 

*    Opkaldt   efter   Provinsens   Generalguvernør   i    den    stærke  Opgangsperiode    i 
80'erne. 

til  Tider  var  steget  en  halv  Snes  Fod.  Langt  borte  skimtedes 
Bjærge.  Smaa  grønne  Øer  laa  kastede  ud  i  Floden  med  ødsel 
Haand.  Af  og  til  skiftede  Engene  med  Skov,  som  bestod  af  Eg 
og  Birk  med  yppige  Blomster  som  Lilier  og  Orkidéer,  men  som 
alligevel  havde  et  underligt,  melankolsk  Præg. 

Efter  Burejas  Optagelse  bliver  Amur  ligefrem  klemt  inde  imel- 
lem Lille  Hingans  Bjærge.  Gennem  et  næppe  looo  Alen  bredt  Pas 
styrter  Floden.  Passet  er  mere  storartet  end  Rhinens,  men  uden 
de  Borge,  Byer  og  Vinhaver,  der  gør  en  Rhintur  saa  tiltræk- 
kende. Bjærgene  er  dækkede  med  højtstammede  Ege  og  sort 
Birk.  I  Dalene  ser  jeg  Esp,  Hvidbirk,  Korktræet,  Poppel,  Ahorn 
og  Panax  med  store  femfmgrede  Blade  og  med  skarlagenrøde  Bær. 
Buskene  er  indfiltrede  i  Vildvin  med  rødligt  Løv,  og  yppigere  og 
yppigere  bliver  Plantevæksten,  alt  efter  som  vi  kommer  frem. 

I  skarpe  Vindinger  fortsætter  Amur  sin  Vej  igennem  Hingan- 
dalen.  Stadig  lukkes  Udsigten  foran  og  bagved  os,  saa  det  ser  ud, 
som  var  vi  lukkede  inde  i  en  Gryde.  Ofte  har  Strømmen  en  ri- 
vende Fart,  naar  den  pludselig  støder  imod  en  brat  Fjældvæg. 
Efter  Udtrædelsen  af  Lille  Hingan  gennemstrømmer  Floden  det 
mægtige  Sletteland,  som  strækker  sig  lige  til  Khabarovsk. 

Paa  Vejen  igennem  dette  Sletteland  kommer  vi  forbi  Byer, 
der  er  befolket  med  Golder,  Mantshurer  og  Koreanere,  men  alle 
Byerne  ligger  paa  den  russiske  Side,  og  den  nordlige  Del  af  Mant- 
shuriet  synes  omtrent  ubefolket.  Endnu  er  kun  nogle  Kosakregi- 
menter trængt  Syd  paa  i  det  Land,  som  for  blot  30  Aar  siden 
var  et  fuldstændigt  terra  incognita,  ja,  som  tildels  endnu  er  lige 
saa  ukendt  som  Sahara.  At  dette  uden  Tvivl  frugtbare  Sletteland 
imidlertid  ad  Aare  vil  blive  et  nyt  Virkefeldt  for  russiske  Nybyg- 
gere, er  lige  saa  sikkert,  som  at  Kanadierne  i  sin  Tid  slog  sig  ned 
omkring  Missisippifloden. 

Halvtredie  Hundrede  Verst  fra  Khabarovsk  munder  Mantshu- 
riets  vældige,  sejlbare  Flod,  den  gule  Sungari,  ud  i  den  klare 
Amur.  De  to  forskelligfarvede  Strømme  løber  et  langt  Stykke  i 
samme  Flodseng  Side  om  Side,  og  Vandet  forener  sig  endelig  til 
en  grumset  Strøm.  Kineserne  nævner  Sungari  som  Hovedstrøm- 
men og  Amur  som  Bifloden,  men  hvorledes  man  nu  end  vil  for- 
dele Rollerne,  saa  er  i  hvert  Fald  saa  meget  sikkert,  at  efter  at 

de  to  Floder  har  forenet  sig,  vokser  Strømmen  til  en  lo — 12  Verst 
bred  Vandvej,  en  af  Verdens  rigeste  og  mest  imponerende,  og 
hvor  Amur  med  et  brat  Sving  bøjer  af  mod  Nord,  optager  den 
endnu  fra  højre  Side  den  meget  betydelige  Ussuriflod. 

Ved  Ussuris  Udløb  i  Amur  ligger  Khabarovsk.  som  i  Modsæt- 
ning til  de  to  andre  større  Byer  ved  Amurvandvejen,  Stretensk 
og  Blagovestshensk,  synes  at  gaa  en  smuk  Fremtid  i  Møde,  takket 


Khabarovsk. 


være  det  Stykke  Jærnbane,  som  blev  anlagt  igennem  Ussuri-Pro- 
vinsen  til  Vladivostok,  forinden  Ideen  til  Mantshurietbanen  blev 
undfanget. 

Malerisk  terrasseformigt  udbredt  over  tre  Høje  ligger  Khaba- 
rovsk, og  120  Fod  over  Floden,  fra  Toppen  af  den  højeste  af  disse 
Høje,  skuer  Byens  Grundlægger,  »Amurprovinsens  Fader«,  Grev 
Muravjev,  stolt,  med  korslagte  Arme  og  tilknappet  Militærfrakke, 
ud  over  det  Land,  han  ved  sin  Kløgt  og  saa  godt  som  uden  Sværd- 
slag indlemmede  i  det  russiske  Rige,  og  over  den  Kæmpestrøm, 
som  danner  Grænsen  imellem  to  Kæmperiger.  Gamle  Kosak-Inva- 
lider holder  Vagt  ved  Mindesmærket. 

Allerede  i  Blagovestshensk  sporedes  Østens  Nærhed  ikke  blot 
ved  den  store  Kineserbefolkning,  men  ogsaa  ved  de  smaa  Japaner- 
inder, som  havde  slaaet  sig  ned  i  visse  Gader,  og  som  vel  ikke  vir- 
kede til  deres  Hjem- 
lands Pris,  men  som 
velafogtilvarsmuk- 
ke  Eksempler  paa 
dets  Kvinders  til- 
trækkende Munter- 
hed og  kattemyge 
Indladenhed.  1  Kha- 
barovsk  er  Østens 
Nærhed  dog  endnu 
mere  udpræget.  Ko- 
reanere, Japanere 
og  Kinesere  ser  man 
paa  Gaderne  om- 
trent lige  saa  ofte 
som  Russere,  ogselv 
Bygningsstilen  er 
paavirket  fra  Kina, 
dette  besynderlige 
Rige,  som  paa  næ- 
sten alle  Omraader 
har  givet  Impulser 
til  alle  Østens  Fol- 
keslag og  selv  nu 
til  de  ellers  saa  selv- 
stændige og  uimod- 
tagelige, fremtræn- 
gende Russere.  Og- 
saa i  den  Henseende 
spores  Østen,   at  her  er  meget  dyrt  at  leve. 

Khabarovsks  største  Seværdighed  er  et  Musæ^um,  hvis  etno- 
grafiske Afdeling  omfatter  en  højst  interessant  Samling  Redskaber, 
Dragter,  Afgudsbilleder,  Kulturgenstande  etc.  fra  Golderne  og  Gil- 
iakkerne. 


Muraviev-Monunientet  i  Kliabarovsk. 

Under  mine  daglige  Ophold  i  dette  Musæum  fik  jeg  Lyst  til  at 
besøge  disse  to  besynderlige  Folk,  og  da  jeg  erfarede,  at  der  ikke 
langt  fra  Khabarovsk,  paa  den  kinesiske  Side  af  Amur,  skulde  ligge 
en  Goldeby  og  et  Stykke  Nord  for  Khabarovsk  en  Samling  Giljak- 
hytter,  bestemte  jeg  mig  til  at  aflægge  disse  Byer  et  Besøg. 

Goldebyen  bestod  af  Lerhytter,  som  var  endnu  mere  falde- 
færdige og  svinske  end  Kinesernes.  I  disse  Lerhytter  levede  Mænd 
og  Kvinder,  nogle  klædt  i  russiske  Dragter,  andre  khrdt  i  Fiske- 


Golder. 


skind  og  enkelte  i  Paradiskostume.  Baade  Mændene  og  Kvinderne 
bar  Sølvringe  paa  Fingre,  Arme  og  Ben,  Kvinderne  endog  Ringe 
i  Øren  og  Næse.  Golderne  var  forholdsvis  smaa,  og  deres  brede, 
flade  Ansigter  og  Braknæse,  deres  tykke  Læber  og  fremspringende 
Kindben  mindede  i  ét  og  alt  om  Tunguserne,  til  hvilken  Folke- 
stamme de  ogsaa  hører.  Mændene  havde  flettet  det  tykke,  stride, 
sorte  Haar  i  en  Pisk,  Kvinderne  bar  Haaret  i  to  Fletninger.  Deres 
alt  andet  end  smukke  Ansigtstræk  syntes  dog  at  tyde  paa  God- 
modighed og  Oprigtighed,  og  russiske  Forretningsmænd,  som  stod 
i  Forbindelse  med  Golderne,  bekræftede  ogsaa,  at  disse  Egen- 
skaber var  udprægede   hos  Folket,   og  at  de  desforuden  var  for- 

holdsvis  flittige  og  redelige.  De  er  Afgudsdyrkere,  og  som  hos 
alle  indfødte  Folkeslag  i  Sibirien  havde  Schamanerne  ogsaa  paa 
Golderne  en  meget  stor  Indflydelse.  Amuletter  og  Træmænd,  som 
var  indviede  af  Schamanerne,  fandt  jeg  rundt  omkring  i  Hytterne. 
Solen  og  Maanen  dyrkes,  og  Skove  og  Floder,  Sletter  og  Bjærge 
er  befolkede  med  et  Utal  af  overnaturlige  Væsener,  som  spiller 
en  mægtig  Rolle  i  Goldernes  Liv. 


Kineser-Tuskhandlere  besøger  Golderne. 


Golderne  ernærer  sig  om  Sommeren  ved  Fiskeri  og  om  Vin- 
teren ved  Jagt.  Zobelen  og  andre  Pelsdyr  jages  med  Bue  og  Pil, 
Bjørnen  med  Lanse. 

Den  Fisk,  som  Golderne  fortrinsvis  fanger,  er  den  saakaldte 
»Keta<'-  (Salmo  lagocephalus).  Umaadelige  Masser  af  denne  Fisk 
fanges  i  Efteraaret,  naar  Fisken  vandrer  fra  Havet  op  ad  Amur. 
Baade  Mennesker  og  Husdyr,  Hunde  og  Svin  æder  den,  og  til 
Vinterbrug  tørres,  saltes  og  røges  store  Partier. 

Konserveringen  af  denne  udmærkede  Fisk,  som  end  ikke  staar 
tilbage  for  Laksen  i  Velsmag,  er  meget  primitiv,  og  der  er  næppe 
Tvivl   om,   at   en  Konservesfabrikant,   som  vilde  .begynde  paa  en 

rationel   Konservering  til  Eksport,   vilde   kunne  tjene  overorden- 
lige  Summer. 

Som  saa  mange  andre  af  Sibiriens  Folkeslag  er  Golderne  et 
uddøende  Folk.  Næppe  2000  Mennesker  skal  der  nu  være  tilbage, 
og  disse  2000  jæwne,  godmodige  og  fredsommelige  Mennesker  ud- 
byttes desværre  af  kinesiske  Handelsmænd,  som  Aaret  rundt  hjem- 
søger  Golderne  og  tiltusker  sig  deres  Jagtudbytte,    deres  Zobel- 


tjilinkkeriie  fanger  sKetai. 


pelse  og  Maraltakker,  for  det  grueligste  Stads  af  Bomuldstøj 
og  Flitter. 

Endnu  interessantere  end  Opholdet  blandt  Golderne 

var  mit  Besøg  i  den  lille  Giljaklandsby,  som  laa  en  Snes  Verst 
Nord  for  Khabarovsk,  ved  Amurfloden.  I  Pælehuse,  som  mindede 
meget  om  Tropefolkenes,  boede  20 — ^0  Familier,  hvis  Medlemmer, 
baade  mandlige  og  kvindelige,  var  i  den  Grad  dækkede  med  Smuds, 
at  det  var  omtrent  umuligt  at  se,  hvilken  Hudfarve,  der  skjulte 
sig  derunder,  og  saa  stinkende,  at  det  næsten  var  uudholdeligt  at 
være  i  deres  Nærhed.  Baade  Mænd  og  Kvinder  var  kraftigt  byg- 
gede og  en  Del  højere  end  Golderne,  men  havde  ligesom  disse 
flade   Ansigter,    fremspringende   Kindben,    lav   Pande   og   Haaret 

flettet  i  Pisk.  Klædedragten  var  omtrent  den  samme  som  Golder- 
nes,  og  navnlig  kunde  man  af  det  spraglede  Bomuldstøj  se,  at 
Kineserkøbmændene  ogsaa  hjemsøgte  Giljakkerne.  Den  ejendom- 
meligste Del  af  Dragten  var  en  fladt  kegleformet  Hat  af  Birke- 
bark. Ligesom  Golderne  er  Giljakkerne  Afgudsdyrkere,  og  i  deres 
Hytter  fandt  jeg  de  samme  Træfigurer,  indviede  af  Schamanerne. 


Giljakbolig  med  »Keta«  hængt  til  Tørring 


Deres  væsenligste  Føde  er  Fisk,  og  af  den  saakaldte  ^Keta«  skal 
Giljakkerne  ved  Amurs  nedre  Løb  aarlig  fange  en  Million  Kilo, 
som  de  selv  forbruger. 

Vild  Overtro  florerer  hos  Giljakkerne,  og  navnlig  knytter  der 
sig  til  Bjørnen  mangfoldige  overtroiske  Forestillinger.  Om  Vinteren 
afholdes  der  i  deres  Landsbyer  nogle  højst  ejendommelige  Fest- 
ligheder, i  hvilke  Bjørnen  spiller  Hovedrollen. 

En  af  de  i  Kunst  er  Alhers  Forretning  i  Vladivostok  ansatte 
Tyskere  har  givet  mig  en  interessant  Skildring  af  disse  Bjørne- 
fester, som  han  mange  Gange  selv  har  overværet.    Bjørnen  føres, 

forsvarlig  bunden  og  ledet  af  en  Snes  Mænd,  fra  det  ene  Pælehus 
til  det  andet  i  Giljakbyen,  fulgt  af  en  Sværm  af  Mennesker,  som 
tirrer  Dyret,  ligesom  spanske  Tyrefægtere  paa  en  Arena  tirrer  Tyren. 

Det  Billede,  som  jeg  her  præsenterer,  og  som  vedkommende 
tyske  Forretningsmand  velvilligst  har  overladt  mig,  giver  forøvrigt 
et  meget  godt  Billede  af  Situationen. 

Efter  at  det  ulykkelige  Dyr  er  bleven  ført  igennem  Landsbyen 
paa  denne  Maade,  bliver  der  endelig  gjort  Ende  paa  dets  Lidelser 


Bjørnefesten  hos  Giljakkerne. 


af  Jægere,  som  dræber  det  med  Bue  og  Pil.  Bjørnens  Hoved  an- 
bringes i  en  spaltet  Træstub  udenfor  Landsbyen,  og  hele  Lands- 
byens Befolkning  indbydes  til  Gilde,  ved  hvilket  der  trakteres  med 
Bjørnens  Kød. 

Fra  Khabarovsk  strækker  den  saakaldte  Ussuribane 

sig  omtrent  ret  Syd  paa  igennem  et  overordenlig  frugtbart  og  smukt 
Land,  som  allerede  i  en  længere  Aarrække  har  været  fuldstændig 
opdyrket,  takket  være  den  stærke  Indvandring,  dels  af  russiske 
Bønder  og  dels  af  Østens  Folkeslag,  som  har  fundet  Sted  i  de 
sidste  50  Aar. 

Imellem  Khabarovsk  og  Vladivostok  er  der  lige  saa  langt  som 
mellem  Wien   og  Florens,   og  de  nævnte  Byer  ligger  ogsaa  hen- 

holdsvis  paa  samme  Breddegrad.  Klimaet  er  dog  paa  langt  nær 
saa  mildt  her  i  Østasien  som  i  Evropa.  Vladivostoks  Klima  svarer 
omtrent  til  Rigas.    Jærnbaneturen  varer  ca.  30  Timer. 

Paa  de  frugtbare  Enge,  hvor  By  ligger  ved  By,  gik  Koreanere 
og  Kinesere  imellem  russiske  Nybyggere  og  slog  det  høje  Græs, 
og  de  rige  Afgrøder  af  Korn  bjærgedes.    Ussuriprovinsen  udfører 

nemlig  allerede  me- 
get betydelige  Par- 
tier af  Korn  over 
Vladivostok. 

Gennem  hele  Si- 
birien ved  den  store 
Jærnbane  er  Fol- 
kelivet ensformigt. 
Den  ene  By  ligner 
den  anden,  og  de 
indfødte  Folk  for- 
svinder imellem  rus- 
siske Nybyggere  og 
sibiriske  Kosakker. 
Menheryderstøster 
ude  er  det  snarere 
Kosakkerne  og  Ny- 
byggerne, som  for- 
svinder mellem  0- 
stens  Folk,  imellem 
Japanere  og  Kore- 
anere og  Kinesere. 
For  hver  Time,  vi  kører,  synes  Østen  at  rykke  os  nærmere,  og 
da  vi  naar  Stationen  Nikolsk,  hvorfra  den  mantshurske  Jærnbane 
udgaar,  ser  jeg  en  Samling  Jæ^nbanepassagerer  saa  broget,  at  man 
skal  helt  ud  til  en  eller  anden  kinesisk  Havnestad  for  at  fmde 
Sidestykke  dertil. 

For  første  Gang  under  hele  min  Sibiriensrejse  hænder  det,  at 
en  Gendarm  kommer  hen  ved  Siden  af  mig  og  forbyder  mig  at 
bruge  mit  Fotografiapparat,  netop  som  jeg  er  i  Fæ^d  med  at  tage 
et  Billede  af  det  brogede  Perronpublikum.  Da  jeg  forbavset  spørger 


Blandet  Publikum  venter  Toget  paa  Nikolsk  Banegaard. 

Gendarmen,    hvad   Grunden   til   disse  strænge  Forholdsregler  vel 
kan  være,  faar  jeg  at  vide,  at  vi  allerede  er  indenfor  Vladivostok- 


Fæstningsværkernes 


lagtoniraade,   og  at  al  F'otografering  her  er 


forbudt. 

Som  en  liflig  Duft  i  Nansen  føler  jeg  Søluften  fra  det  Stille 
Ocean  ganske  kort  Tid  efter,  at  vi  har  forladt  Nikolsk.  Efter  flere 
Maaneders  Ophold 
inde  i  Jordens  stør- 
ste Fastland,  strøm- 
mer denne  Havluft 
som  et  Foryngelsens 
Bad  imod  mig.  To- 
get ruller  forbi  de 
yndigste,  smaaVilla- 
byer,  som  ligger  i 
det  frodigste  grønne 
ved  en  blaa  Havbugt. 
Tættere  og  tættere 
bliver  Bebyggelsen, 
stæ^rkere  og  stærkere 
bliver  Havluften,  dy- 
bere og  dybere  blaa 
bliver  Havet,  og  med 
en  uendelig  lang 
Fløjten  baner  Toget 
sig  Vej  ind  imellem 
høje  Huse,  over  bre- 
de nye.  Gader  og  stanser  endelig  ved  en  Banegaard,  paa  hvis  Gavl 
der  staar  et  Tal,  som  ingen  anden  Banegaard  i  hele  den  vide 
Verden  kan  sætte  paa  sine  Mure.  Selvfølelsen  lyser  ud  af  hvert 
af  de  gamle  Kirkebogstaver,  og  der  staar:  'Fra  St.  Petersborg 
9  §77  Verst.<.< 

Paa  Perronen  rører  der  sig  et  Folkeliv,  hvori  Koreanerdrenge, 
Kineserkulier,  Kineserboyer  og  Japaneramaher  spiller  en  frem- 
trædende Rolle,  og  lige  uden  for  Banegaarden  har  vi  »det  gyldne 
Horns«  saltglitrende,  blaa  Vandflade.  Billedet  er  et  ganske  andet, 
end   jeg  noget  Sted   er  blevet  Vidne  til  i  Sibirien.    Men  to  Ting 


Fra  St.  Petersborg  9877  Verst. 


Rosenberg :  Sibirien. 

bestaar  selv  helt  her  ude  i  Østen:  den  russiske  Kirke  og  den 
russiske  Administration,  og  imponerende  og  respektindgydende 
er  det  at  lægge  Mærke  til,  at  ogsaa  her,  1600  danske  Mil  fra 
det  russiske  Riges  Hovedstad,  ved  det  Stille  Havs  Kyst,  mellem 
Mongoler  og  Buddhister,  rager  den  russiske  Kirke  med  sine 
forskelligfarvede  Kupler  og  sine  gyldne  Kors  op  mod  den  blaa 
Himmel. 


RUSSERNE  VED  DET  STILLE  OCEAN. 


ALT  eftersom  Rusland  rykkede  Havet  nærmere  og  nærmere  imod 
^  Øst,  kom  Spørgsmaalet  om  Erhvervelse  af  Havne  ved  det 
Stille  Ocean  mere  og  mere  i  Forgrunden.  Ganske  vist  havde  Rus- 
serne siden  50'erne  ejet  Havnen  Nikolajevsk  ved  Amurs  Munding, 
men  det  barske  Klima  og  Havnens  Tilfrysning  omtrent  Halvdelen 
af  Aaret  reducerede  i  høj  Grad  Betydningen  af  denne  Havn.  Tran- 
gen til  at  komme  i  Besiddelse  af  en  god  og  isfri  Havn  drev  der- 
for Russerne  længere  og  længere  Syd  paa,  og  det  maa  siges,  at 
Bestræbelserne  er  lykkedes  over  al  Forventning,  thi  i  Løbet  af  de 
sidste  30  Aar  har  Rusland  erhvervet  sig  tre  Havne  ved  Stille- 
havet, hvoraf  i  hvert  Fald  de  to  er  isfri  hele  Aaret  rundt.  Alle- 
rede i  1872  forlagde  Russerne  deres  sibiriske  Udførselshavn  fra 
Nikolajevsk  til  Vladivostok  og  tog  saaledes  et  Spring  mod  Syd 
som  fra  Lolland  til  Florens,  men  selv  om  Havnen  ved  Vladivostok 
var  saa  fortræifelig,  som  tænkes  kunde,  havde  ogsaa  denne  Havn 
den  ubehagelige  Fejl,  at  den  frøs  til  en  Del  af  Aaret,  nemlig  fra 
Midten  af  December  til  Begyndelsen  af  April.  Fornyede  Anstræn- 
gelser  maatte  altsaa  gøres,  og  endelig  i  1898  kom  Rusland  i  Be- 
siddelse af  den  isfri  Havn  ved  det  Stille  Ocean,  nemlig  Port  Arthur, 
og  nogle  faa  Aar  efter  kunde  Russerne  aabne  deres  anden  for- 
træffelige og  isfri  Havn,  nemlig  Dalni. 

I  de  sidste  30  Aar  er  Udviklingen  af  Ruslands  Kystlinie  i 
Østen  gaaet  frem  med  rivende  Hurtighed,  og  naar  man  ser  de 
Byer,  som  er  rejst  rundt  om  Havnene,  faar  man  et  glimrende 
Indblik  i  den  uhyre  Styrke,  med  hvilken  Russerne  styrer  frem 
imod  et  Maal. 

I  det  følgende  skal  jeg  give  en  kort  Skildring  af  de  tre  russiske 
Stillehavshavne,  da  jeg  selvfølgelig  ikke  kunde  besøge  Østen  uden 

at  se  de  Punkter,  som  under  den  tilstundende  Krig  med  Japan 
vilde  komme  til  at  spille  en  saa  overordenlig  stor  Rolle. 

Vladivostok  ligger  ved  »det  gyldne  Horn%   en  Arm 

af  Peter  den  Stores  Bugt,  som  skærer  ind  fra  det  japanske  Hav. 
>  Østens  Konstantinopel«  kunde  man  meget  vel  kalde  Vladivostok, 
thi  den  ligger  ikke  blot  ved  et  gyldent  Horn,  men  den  russiske 
Selvherskers  Flaadehavn  ved  Stillehavets  Kyst  ligger  endog  fuld- 


N'ladivostok. 
Udsigt  over  Byen,  Koffardiliavnen  og  det  gyldne  Horn. 

stændig  som  den  tyrkiske  Selvherskers  Hovedstad  ved  Bosporus, 
amfiteatralsk  op  ad  grønne  Bjærgsider.  Vladivostok  er  uden  Sam- 
menligning Sibiriens  smukkeste  By,  og  da  jeg  besøgte  den  i  Efter- 
sommeren 1902,  præsenterede  den  sig  netop  i  sin  alier  skønneste 
Klædning.  Eftersommeren  her  ovre  i  Østen  er  nemlig  af  en  vid- 
underlig Skønhed  og  Friskhed,  og  naar  jeg  om  Morgenen  slog  mit 
Hotelvindue  op  paa  vid  Gab,  strømmede  Havets  friske,  salte  Luft 
op  imod  mig,  og  der  bredte  sig  for  mine  Øjne  et  Panorama, 
som  jeg  vilde  ønske,  jeg  altid  kunde  føre  med  mig  i  Farver  paa 
et  Lærred. 

Hotellet  hed  »Grand  Hotel  Chuine«  —  flot  skulde  det  være, 
men  Daarligdom  var  det  alligevel,  endskønt  Hotellet  var  et  Palads 
imod  de  fleste  af  de  Hoteller,  jeg  havde  maattet  tage  til  Takke 
med  i  Sibirien.  Jeg  boede  højt  til  Vejrs,  hvor  der  var  frisk  Luft 
og  saa  rart  billigt.  Neden  under  gav  Gæsterne  5  Rubler  for  at 
kigge  paa  et  spinatgrønt 
Tag  og  en  støvet  Mur.  Jeg 
gav  kun  ]  Rubler  for  at 
have  Taget  under  mig  og 
alt,  hvad  Vorherre  har  skabt 
af  skønt  og  glædeligt,  lige 
for  mine  Øjne. 

Naar  jeg  lagde  mig  paa 
Maven  i  min  alendybeVin- 
dueskarm,  kunde  jeg  aller 
først  nede  paa  Fortovet  se 
en  Flok  Koreanerdrenge, 
som  skraalede  og  sloges, 
naar  de  da  ikke  rendte 
Byærinder  med  store  Byr- 
der paa  det  høje  Træstativ, 
der  altid  hang  og  dinglede 
paa  deres  Ryg. 

Saa  kom  der  en  bred, 
lige,  chausseret  Gade  med 
mange  Farver  i  spillende 
Solskin.  Drosker  med  rød- 
blusede  Russerkuske  og 
forspændt  nogle  hestelig- 
nende,  ubestemmelig  far- 
vede Dyr  fo'r  afsted  mellem  Kineserkulier,  der  slæbte  og  sled  som 
Kinesere  over  hele  Verden.  Af  og  til  havde  et  halvt  Hundrede  af 
dem  spændt  sig  for  en  Blokvogn,  syv  af  det  halve  Hundrede  trak, 
saa  Blodet  stod  dem  i  Øjnene;  Resten  satte  alle  Kræfterne  til  i 
Hyl,  som  rystede  Luften  i  Kvadratmiles  Omkreds. 

Fortovet  ligeoverfor  mit  Hotel  var  et  helt  Blomsterbed  af  Farver. 
Repræsentanter  —  ikke  just  værdige,  men  ganske  karakteristiske-^ 


Koreanerdreng  som  Lastdrager. 

for  alle  Østens  Folkeslag  havde  i  broderlig  Forening  slaaet  sig  ned 
i  Rendestenen.  Af  kvindeagtige  unge  Koreaneres  og  mandhaftige 
Koreanerkvinders  hvide,  folderige  Dragter  kiggede  brune  Hoveder 
med  velfriserede  sorte  Parykker  op  som  stadig  svirrende  og  nik- 
kende Støvdragere.  Smaa,  gule  Japanere  i  mørkeblaa  Bluser  og 
store,  mørkebrune  Kinesere  i  lyseblaa  Trøjer  var  spredte  som 
Klokkeblomster  om  i  Bedet,  og  rødblusede,  skæggede  Russere 
ragede  som  store,  frodige  Valmuer  med  pjuskede  Blomsterstande 
op   over   det   spraglede   Bed.    Den   inderligste   Fredsommelighed 

herskede  over  Ren- 
destenen, som  om 
Korea  ikke  var  et 
Stridens  Æble  mel- 
lem Rusland  og  Ja- 
pan, og  somom  Rus- 
land aldrig  havde 
puttet  nogle  Tusin- 
de Kinesere  i  Amur, 
og  Kineserne  aldrig 
havde  tænkt  paa  at 
tageLivet  af  den  rus- 
siske Gesandt  sam- 
men med  Alverdens 
andre  Gesandter  i 
Peking. 
Bagved  Rendestenen  var  der  et  graat  Plankeværk,  og  bagved 
Plankeværket  laa  den  mærkelige  Banegaard,  paa  hvis  Gavl  det 
Tal  stod,  som  ingen  anden  Jærnbanestation  i  hele  den  vide  Ver- 
den kan  sætte  paa  sine  Gavle.  Inde  paa  Jærnbaneterrænet  kunde 
jeg  se  Tog  efter  Tog  komme  rullende  inde  fra  Mantshuriet,  og 
Banegaarden  var  fyldt  med  røde  Jærnbanevogne  med  hvide  An- 
dreaskors oppe  i  det  ene  Hjørne.  Naar  som  helst  jeg  kiggede  ud 
af  mit  Vindue,  havde  jeg  for  mine  Øjne  det  hvide  Kors  paa  den 
røde  Grund  som  et  Sejerstegn  paa  Ruslands  Fremtrængen  i  Østen, 
og  Dag  og  Nat  skar  Rangerlokomotivernes  energiske  Hvin  igen- 
nem Luften,  og  hvert  Hvin  forekom  mig  som  Applavs  til  de  Ord, 
der  stod  paa  Obelisken,  rejst  til  Ære  for  Admiral  Grennadi  Ivano- 


Koreanerk vinder  i  \'ladivostok. 

vitsh  Nemelski  der  ovre   i  Byens  Park:      Hvor  det  russiske  Flag 
en  Gang  er  hejst,  tor  det  ikke  atter  hales  ned!" 

Ude  i  Havnen  laa  der  ni  store  og  utallige  smaa  Udraabstegn 
efter  denne  Sætning  i  Form  af  hvide  Krydsere  og  graa  Torpedo- 
baade  og  fra  Højene,  der  som  den  skønneste  grønne  Ramme  inde- 
sluttede »det  gyldne  Horns«  blaa  Vand,  pegede  Kanonmundinger 
fra  stærke  Forter  som  et  endeløst  »osv.'   ud  i  Fremtiden. 


Post-  og  Telegrafstation  i  Vladivostok.   Opført  efter  Tegning  af  Kammerjunker  Kiær. 

Paa  den  anden  Side  af  Havnen,  ad  de  grønne,  stejle  Skraa- 
ninger  klatrede  Byen  op  med  sine  moderne  Stenbygninger  og 
brede,  lige  Gader.  Den  fornemme,  lille  Admiralitetsbygning  kunde 
jeg  se  højt  over  Havnen,  og  den  meget  smukke  Post-  og  Tele- 
grafstation, hvor  ogsaa  >  Store  nordiske  Telegrafselskab  har  sine 
Kontorer,  knejste  som  en  solid  Kolos  op  over  Byen.  Kunst  &  Albers 
og  andre  Bankhuses  og  Stormagasiners  stolte  Bygningskomplekser 
laa  spredt  langs  den  store  Hovedgade  Svetlandskaja. 

For  25  Aar  siden  var  Vladivostok  kun  nogle  ynkelige  smaa 
Træhuse  rundt  om  Havnen;  nu  klamrer  store  og  smaa  Stenbyg- 
ninger sig  fast  helt  oppe  ved  Toppen  af  Højderne,   500  Fod  over 

Havfladen,  hvor  Horisonten  er  vid,  hvor  man  er  Himlen  nær,  og 
hvor  Soldaterne  for  40  Aar  siden,  da  Russerne  for  første  Gang 
kom  hertil,  dræbte  Tigre  i  Urskoven.  For  en  Menneskealder  siden 
var  der  næppe  100  Mennesker  i  Moskva,  som  kendte  Vladivostok, 
nu  drager  Operasangere  og  Skuespillere  fra  Moskvas  bedste  Teatre 
til  »Østens  Konstantinopel«,  slaar  sig  ned  her  flere  Maaneder  ad 
Gangen  og  tjener  store  Penge.  Et  Firma  som  Kunst  &  Albers,  det 
største  og  fornemste  Bank-  og  Forretningshus  i  Østsibirien,  be- 
skæftigede for  et  Par  og  tyve  Aar  siden  en  halv  Snes  Mennesker, 

nu  færdes  en  Stab 
paa  2 — 300  yngre 
og  ældre  Handels- 
folk, blandt  hvilke 
der  ogsaa  fmdes 
nogle  Danskere,  i 
det  fortrinligt  ord- 
nedeoglededeHan- 
delshus'  Kontorer, 
Butikker  og  Lagre. 
En  enestaaende 
glimrende  Udvik- 
ling har  Vladivostok 
at  se  tilbage  paa  fra 
desidsteio— I  ^Aar. 
Havnen  var  før  Port  Arthurs  Erhvervelse  Ruslands  eneste  virke- 
lig brugelige  Havn  i  Østen,  og  bagved  sig  havde  Staden  den  rige- 
ste og  skønneste  af  alle  Sibiriens  Provinser,  nemlig  Ussurilandet. 
Dertil  kom,  at  Jærnbanens  Bygning  i  de  senere  Aar  har  bragt 
endnu  stærkere  Liv  i  alle  Forhold.  I  det  sidste  Par  Aar  har  der 
imidlertid  vist  sig  Tegn  til,  at  der  skulde  indtræde  en  Stilstands- 
periode. En  altfor  urimelig  Indførselstold  virkede,  allerede  da  jeg 
besøgte  Staden,  hæmmende  paa  Forretningslivet,  og  Bestræbel- 
serne paa  at  flytte  Hovedflaadehavnen  fra  Vladivostok  til  Port 
Arthur  gjorde  ikke  Forholdene  lysere. 

Som  det  østlige  Endepunkt  for  den  store  sibiriske  Jærnbane 
og  som  Gennemgangsled  for  den  meget  betydelige  Persontrafik, 
som  selvfølgelig  med  Aarene  vil  komme,  vil  Vladivostok  imidlertid 

Korn  fra  Ussuriprovinsen  udskibes  i  Vladivostok. 

aldrig  miste  sin  Betydning,  og  naar  Krigen  er  overstaaet,  vil  der 
uden  Tvivl  blive  gjort  ganske  ekstra  Anstrængelser  for  at  drage 
Persontrafiken  og  Postforsendelsen  til  og  fra  Østen  via  Vladivostok 
igennem  Sibirien.  Da  jeg  besøgte  Vladivostok,  vedligeholdt  »Det 
russisk — kinesiske  Jærnbaneselskab«s  store,  moderne  og  hurtigsej- 
lende Paketter  Forbindelsen  Vladivostok — Nagasaki — Shanghaj — 
Port  Arthur,  ligesom  forskellige  andre  Dampskibsselskaber,  navnlig 
japanske,  løb  i  mer  eller  mindre  regelmæssig  Fart  imellem  Vladi- 
vostok og  japanske  og  kinesiske  Havne. 

Husene  vil  kravle  længere  og  længere  op  ad  de  grønne  Højder, 
selve  den  kejserlige  Opera  vil  maaske  ikke  holde  sig  for  god  til 
at  tilbringe  Sommerferien  i  »Østens  Konstantinopel«,  og  »Grand 
Hotel  Chuine«  vil  blive  efterfulgt  af  andre  Hoteller  maaske  ikke 
med  slet  saa  prunkende  Navne,  men  med  nok  saa  stor  Forstaaelse 
af,  hvad  der  forlanges  af  et  moderne  Hotel  i  en  Stad  af  Vladi- 
vostoks Rang.  Koreanerdrengene  vil  desværre  blive  iført  Bybude- 
frakker og  deres  skønne  Frisure  vil  blive  ødelagt  af  en  Kasket 
med  Numer.  Ishvostshikerne  vil  ikke  faa  Lov  til  at  sidde  og  dingle 
paa  Bukken  i  rød  Bluse  og  med  Cigaret  i  den  ene  Mundvig.  Livet 
paa  Gaderne  og  ved  Havnen  vil  blive  endnu  mere  kosmopolitisk 
som  i  alle  andre  store  Havnestæder,  og  alle  de  Mennesker,  som 
paa  en  eller  anden  Maade  skal  leve  af  Turisterne,  vil  faa  alle  de 
Skavanker  og  Nederdrægtigheder,  som  nu  en  Gang  ufravigelig 
klæber  ved  dette  Proletariat. 

Hvilke  Omkalfatringer  Krigen  kan  afstedkomme,  kan  jo  ingen 
forudse  i  dette  Øjeblik  (April  1904),  da  jeg  lægger  sidste  Haand 
paa  dette  Værk,  men  saa  meget  anser  jeg  for  givet,  at  den  sibi- 
riske Jærnbanes  komplette  Fuldførelse  og  Paris — Peking-Ekspres- 
sens Gennemførelse  vil  omskabe  Vladivostok.  Den  vil  vedblive  med 
at  være  Sibiriens  smukkeste  By  og  »Østens  Konstantinopel«,  men 
det  stærkt  pulserende  Handelsliv  i  Gaderne  og  paa  Havnekajerne 
vil  blive  stillet  i  Skygge  af  Marinesoldater  og  af  Turister,  der  strøm- 
mer til  eller  fra  Banegaarden  til  Oceandamperne,  som  ligger  med 
Damp  oppe  i  »det  gyldne  Horns '  af  skønt  formede,  grønne  Skræn- 
ter indrammede  og  med  hvide  Orlogsmænd  bedækkede  blaa  Spejl. 

Da  vil  ogsaa  den  Tid  komme,  hvor  man  kan  gøre  en  Rejse 
rundt   om   Jorden   i   et   Par   og   tredive   Dage,   fordelt   saaledes: 

Bremen— St.  Petersborg  1V2  Dag,  Petersborg — Vladivostok  10  Dage, 
Vladivostok — San  Francisco  10  Dage,  San  Francisco — New  York 
4V2  Dag,  New  York — Bremen  7  Dage.  Og  ligesom  Tiden  for  en 
Jordomrejse  vil  blive  indskrænket  til  Halvdelen,  vil  Omkostnin- 
gerne svinde  ind  til  det  halve  af,  hvad  der  nu  gaar  med  ad  de 
gamle  Ruter. 

Endskønt  Vladivostok  som  Stad  betragtet  kun  er  henved  30  Aar 
gammel,  har  den  allerede  i  et  kvart  Aarhundrede  staaet  i  direkte 


Dok  i  Vladivosiok 


Forbindelse  med  Moderlandet  gennem  -Den  frivillige  Flaades« 
Skibe,  og  i  de  senere  Aar  har  -Det  russisk-østasiatiske  Kompagni« 
vedligeholdt  regelmæssig  Dampskibsforbindelse  mellem  St.  Peters- 
borg eller  Sortehavshavnene  og  Vladivostok.  Skibsfarten  er  steget 
meget  betydelig  i  de  sidste  ti  Aar,  og  Indførselsartiklerne  er  Ris, 
Mel,  Smør,  Salt,  Klæde,  Bomuldstøj,  Skomagerarbejde  og  Porcel- 
læn,  frisk  og  konserveret  Frugt,  Stenkul  og  Landbrugsredskaber. 
Alle  Udførselsprodukterne  er  saadanne,  som  Russerne  aldeles  ikke 
ænser,  men  som  Kineserne  sætter  megen  Pris  paa,  saasom  Tang, 
Ginsing,  Maralgevirer,  Tripang  etc. 

Havnen  har  to  Flydedokker,  som  kan  tage  Krydsere  af  anden 
Klasse,  og  en  Tørdok. 

Allerede  i  1871  —  altsaa  Aaret  førend  Russerne  havde  gjort 
Vladivostok  til  Hovedhavnen  i  Østen  —  kom  Vladivostok  i 
direkte  TelegraflForbindelse  med  Japan  og  Kina,  idet  »Store 
Nordiske  Telegrafselskab«  anlagde  sine  Kabler  til  Nagasaki  og 
Shanghaj. 


»Det  danske  Hus«  i  Vladivostok. 


Et  Stykke  op  ad  »Tigerhøjens  fornemt  og  hyggeligt  tilbage- 
trukket i  en  stor  Have,  ligger  et  lille,  gammelt  Træhus,  hvis  Navn 
ethvert  Menneske  i  Vladivostok  kender.  Det  hedder  nemlig  ikke 
andet  og  har  aldrig  heddet  andet  end  >Det  danske  Hus' .  »Store 
Nordiske«  har  ejet  Huset,  saa  længe  Selskabet  har  virket  i  Vladi- 
vostok, og  det  er  blevet  benyttet  som  Bolig  for  Bestyreren  af 
Stationen  og  for  de  unge  danske  Telegrafmænd.  For  de  fleste 
Danskere,  som  har  været  i  Vladivostok,  knytter  der  sig  de  muntre- 
ste og  bedste  Minder  til  »Det  danske  Hus«. 

Efter  et  længere  Ophold  i  Vladivostok  gik  jeg  en  sollys  Morgen- 
stund ombord  i  >  Det  russisk-kinesiske  Jærnbaneselskabs«  fortræffelige 
Damper  »Mongolia«  for  over  Japan  og  Korea  at  gaa  til  Port  Arthur. 

Udsejlingen  igennem  Peter  den  Stores  Bugt  viser  ikke  alene 
den  Rejsende  de  største  Skønheder,  men  bereder  ham  ogsaa  Over- 
raskelser. Omgivet  af  høje,  skovbevoksede  Klipper  fmder  man 
nemlig  i  disse  fjærne  Egne  Bugter  og  Stræder,  som  smykker  sig 
med  det  gamle  Hellas'  berømteste  Navne.  Vi  passerer  saaledes 
Diomedes  Indsejlingen,  Odysseus  og  Patrokles  Strædet,  og  svinger 
endelig  forbi  Fyret  paa  Sydspidsen  af  den  guldrige  0,  Askold, 
ud  i  det  japanske  Hav. 

Denne  min  Bog  skal  imidlertid  ikke  indeholde  Skildringer  af 
mine  Besøg  i  Japan  og  Korea,  hvor  fristende  det  end  kunde  være 
under  de  nuværende  Forhold  at  drage  Sammenligninger  og  under- 
søge de  Aarsager  og  Virkninger,  som  har  fremkaldt  den  nuværende 
Situation. 

Her  har  jeg  kun  til  Hensigt  at  skildre  det  Rusland,  som  jeg 
fandt  ved  det  stille  Hav,  forinden  Krigen  havde  grebet  forstyrrende 
ind  i  Udviklingen.  Jeg  vender  mig  da  til  Ruslands  to  andre  Havne 
ved  Stillehavet  og  først  og  fremmest  da  til  Port  Arthur. 

Hvad  der  i  de  sidste  6  Aar  er  foregaaet  paa  Sydspidsen  af 
Halvøen  Liaotung,  hvor  Kina  som  bekendt  i  1898  afstod  50  Kva- 
dratmile Land  til  Rusland,  var  nok  egnet  til  at  fylde  Verden  med 
Forbavselse,  selv  om  ikke  Krigen  paa  en  ganske  særegen  Maade 
havde  henledt  Opmærksomheden  paa  dette  lille  Stykke  bjærgrige, 
nøgne  og  ret  vilde  Land.  Den  Metamorphose,  som  er  foregaaet  i 
Mantshuriet,  vilde  imidlertid  uden  Tvivl  være  spændt  lige  saa  stille 
af  som  alt  andet  i  Rusland.  En  Dag,  naar  Forvandlingen  var  sket, 
kunde  Verden  komme  og  se  —  vær  saa  artig! 

Da  jeg  saa  det  ny  Port  Arthur  og  Dalni,  maatte  jeg  i  ethvert 
Fald  tænke  paa  Legenden  fraTobolsk  om  den  første  russiske  Kirke, 
som  rejste  sig  i  én  Nat,  Tatarerne  til  et  Under  og  Kristendom- 
men til  evig  Forherligelse.  Om  Hundrede  Aar  vil  Legender  maa- 
ske  fortælle  det  samme  om  de  russiske  Byer,  der  opstod  ved 
Stillehavets  Kyst  i  Mantshurernes  Land. 

Byer,  der  var  fabrikerede  i  St.  Petersborg,  rejste  sig  som  ved 
Trylleslag  ved  Stillehavets  Kyst,  Havne  anlagdes,  russiske  Kuppel- 

kirker  og  Skoler  rejste  sig  af  Jorden,  Jærnbaner  trak  deres  lange 
Linier  hen  over  Bjærge  og  Sletter,  og  alle  Nutidens  Hjælpemidler 
blev  taget  i  Ingeniørernes  Tjeneste.  Klipper  sprængtes.  Floder 
lededes  bort,  Sumpe  udtørredes.  Skove  blev  fældede,  og  en  Mor- 
gen, naar  man  vaagnede,  laa  der  en  By,  hvor  Himlens  Fugle 
Dagen  i  Forvejen  havde  betragtet  Mennesket  som  deres  lige. 

I  Sibirien  har  jeg  set  mange  karakteristiske  Udslag  af  den 
uhyre  Kraft  og  Energi,  som  Russerne  maa  være  i  Besiddelse  af. 
Men  Port  Arthur  og  Dalni  fyldte  mig  med  Forbavselse  og  Be- 
undring. En  saadan  Kraftudfoldelse  af  et  Folk,  hvis  Dygtighed  og 
moderne  Udvikling  man  fra  gammel  Tid  har  været  vant  til  at  se 
med  Ringeagt  paa,  er  vel  egnet  til  at  vække  Eftertanke. 

Port  Arthur  bestaar  af  to  Dele,  en  gammel  kinesisk 

Del,  som  laa  der,  da  Russerne  i  1898  rykkede  ind,  og  en  ny  rus- 
sisk Del,  som  lige  var  i  sin  Vorden,  da  jeg  besøgte  Byen  og  Flaade- 
havnen.  Begge  Bydelene  samlede  sig  om  en  af  de  interessanteste 
Havne  i  Østen.  Havnen  var  et  af  Naturens  Underværker.  Det 
knapt  1000  Fod  brede  Indløb  laa  imellem  to  i  Havet  stejlt  fal- 
dende Klipper,  og  fra  Rheden,  som  desværre  kun  er  beskyttet 
mod  Nord-  og  Vestvinde,  saa  Havnen  snæver  ud  som  et  Gadekær. 
Næppe  havde  vi  imidlertid  faaet  Næsen  indenfor  Klipperne,  før 
vi  med  Forbavselse  saa,  at  Havnen  videde  sig  ud  til  begge  Sider 
som  en  Indsø.  Orlogsmænd  og  Handelsdampere  med  al  Verdens 
Flag  paa  Toppen,  deriblandt  ogsaa  en  med  Dannebrog,  Kineser- 
djunker  og  Sampaner  fyldte  den  gamle  Del  af  Havnen.  Det  mest 
brogede  Liv  rørte  sig  paa  Havnemolen,  og  en  mægtig  Dok  og 
store  Arsenaler  forhøjede  det  stærkt  pulserende  Livs  Brogethed 
og  kosmopolitiske  Karakter. 

Port  Arthurs  gamle  Del  har  som  sagt  ligget  der  fra  Kineser- 
nes Tid,  og  offentlige  og  private  Kontorer,  de  store  Handelsfir- 
maer og  de  omfangsrige  Stores  har  —  da  det  er  forment  Privat- 
folk at  bygge  i  den  gamle  Bydel  —  set  sig  nødsagede  til  at  krybe 
ind  i  Kineserrønnerne,  hvor  der  er  lavt  til  Loftet  og  snævert  imel- 
lem Væggene,  mørkt  som  i  Graven  og  Efterladenskaber  fra  de  gule 
Himmelsønner  i  Form  af  Rotter,  Væggetøj  og  andet  Tøjeri,  som 
er  endnu  fælere.  Og  hvis  man  tror,  at  et  Kontor  eller  en  Butik 
er  billig  med  saadant  Paahæng,  faar  man  tro  om  igen,  thi  Lejen 

syntes  snarere  at  staa  i  ligefrem  Forhold  til  Tøjeriets  Mængde. 
Kunst  &  Albers  og  det  danske  »Østasiatisk  Kompagni«  maatte  saa- 
ledes  for  deres  usle  Lokaler  betale  flere  Tusinde  Rubler  i  aarlig  Leje, 
og  maatte  endda  være  glade  til,  at  de  kunde  faa  Tag  over  Hovedet. 

Kommende  til 
Port  Arthur  fra  Ja- 
pan, hvor  jeg  i 
nogle  Uger  paa  de 
storeHoteller  havde 
svømmet  i  Østens 
Komfort  og  Elegan- 
ce, følte  jeg  mig 
svært  fristet  til  at 
sætte  mig  paa  min 
Kuffert  midt  paa 
Gaden  paa  det  Sted, 
hvoren  ordenlig  By 
plejer  at  have  sin 
Banegaard, og  vente 
paa  det  først  afgaa- 
ende  Tog.  Byens 
fineste  Hotel,  der 
hed  »de  France«, 
stodnemligafgrund- 
dybt  under  Mont- 
martres allerfæle- 
ste Kippe.  Banken, 
hvorhen  jeg  rullede 
i  en  Skraldekasse 
af  en  Droske  for  at 
veksle  Penge,  lig- 
nede en  Høkerbutik,  og  Posthuset,  hvortil  jeg  vadede  i  alendybt 
Mudder,  var  indlogeret  i  en  gammel,  kinesisk  Kostald  eller  saadan 
noget  lignende. 

Men  var  gamle  Port  Arthur  saaledes  en  ynkelig  Overlevering 
fra  Kineserne,  var  det  ny  Port  Arthur,  som  var  i  Færd  med  at 
vokse  op  lidt  udenfor  Byen,  til  Gengæld  saa  meget  mere  moderne 


Kore.inere  i  Port  Artluir. 

Og  storstadsmæssig.  Langs  boulevardbrede  og  lige  Gader,  der  skar 
hinanden  under  rette  Vinkler,  skød  Husrækker  frem  som  Blom- 
ster om  et  Havebed. 

Dette  ny  Port  Arthur  var  bleven  til  i  Løbet  af  et  Par  Aar, 
og  den  flunkende  ny  By  var  saa  godt  som  endnu  fuldstændig 
ubeboet.  Alle  de  større  Handelshuse,  heriblandt  ogsaa  »Østasiatisk 
Kompagni«,  havde  erhvervet  sig  Grunde  i  det  ny  Port  Arthur 
og  havde  til  Hensigt  at  opføre  store  og  moderne  Forretningsbyg- 
ninger  her.  Det  var  nemlig  Hensigten  i  Løbet  af  nogle  Aar  at 
gøre  gammel  Port  Arthur  til  Militærets  By  og  henvise  Handelen 
og  Civillivet  til  den  ny  Del. 

Var  Port  Arthur  nemlig  end  en  stor  Handelshavn,  saa  var  den 
dog  først  og  fremmest  Fæstning,  og  selve  Naturen  synes  at  have 
tænkt  paa  en  moderne  Fæstning,  da  den  opkastede  2 — 300  Meter 
høje  Bakker  omkring  Havbugten,  hvor  nu  baade  den  gamle  og 
den  ny  By  ligger.  Allerede  Kineserne  havde  opkastet  Fæstnings- 
værker paa  det  nuværende  Port  Arthurs  Plads,  og  saa  snart  den 
russiske  Regering  havde  »forpagtet  -  Sydspidsen  af  Liaotung,  blev 
der  nedsat  en  Kommission  for  at  drøfte  Befæstningsspørgsmaalet. 
De  gamle  kinesiske  Fæstningsværker  var  man  straks  klar  over,  at 
det  ikke  var  Umagen  værd  at  forbedre  paa,  og  af  samtlige  Kine- 
sernes Værker  byggede  Russerne  kun  videre  paa  det  i  1884 — 85 
opførte  Arsenal.  Derimod  tog  man  straks  fat  paa  at  bygge  en 
hel  Række  ny,  moderne  Fæstningsværker,  ligesom  Havnen  blev 
udvidet.  Millioner  og  atter  Millioner  af  Rubler  blev  stukket  i 
Arbejderne,  og'  Ruslands  dygtigste  Ingeniører  blev  sendt  til  den 
aller  østligste  Spids  af  det  russiske  Rige  for  at  yde  deres  Sag- 
kundskab til  Løsningen  af  Opgaven :  her  at  danne  et  fast  Støtte- 
punkt for  Ruslands  Fremtrængen  i  Østen  og  for  de  russiske  Stille- 
havshavne. 

Idealet  var  imidlertid  selvfølgelig  foruden  Flaadehavnen  Port 
Arthur  at  faa  en  speciel  Handelshavn  paa  det  af  Kina  forpagtede 
Stykke  af  Liaotung-Halvøen.  Efter  at  den  sydmantshurske  Jærn- 
bane  var  bleven  ført  igennem  til  Port  Arthur,  var  det  da  ogsaa 
Finansminister  Wittes  kæreste  Tanke  at  skabe  en  Hovedudførsels- 
havn  for  Mantshuriet,  og  selvfølgelig  var  der  ikke  Tvivl  om,  at 
Bugten  ved  Talienwan  egnede  sig  fortrinligt  til  Anlæg  af  en  saa- 

dan  Havn.  Denne  Havbugt  havde  de  aller  mest  glimrende  Be- 
tingelser for  at  afgive  Plads  for  en  Handelshavn.  Bugten  er  paa 
alle  Sider  beskyttet  af  fremspringende  Forbjærge,  og,  takket  være 
den  varme  koreanske  Havstrøm,  er  Bugten  isfri  hele  Aaret  rundt, 
medens  f.  Eks.  Niutschwangs  Havn  er  tilfrossen  ] — 4  Maaneder 
af  Aaret,  og  endelig  er  der  fra  dette  Punkt  den  letteste  Forbin- 
delse med  alle  de  omliggende  Lande,  baade  Kina,  Korea  og  Japan. 

Tre  Timers  Jærnbanerejse  og  fire  Timers  Dampskibsfart  Nord 
for  Port  Arthur  ligger  derfor  nu  Ruslands  anden  store  mantshur- 
ske  Havn,  Dalni*,  paa  det  tidligere  Talienvvans  Plads. 

Dalni  er  endnu  i  højere  Grad  end  Port  Arthur  et  Eksempel 
paa,  hvad  Russerne  formaar  at  skabe  i  en  Haandevending.  Men 
Byen  har  som  sagt  ogsaa  været  Wittes  Kælebarn,  hans  Stolthed, 
og  det  var  hans  urokkelige  Plan  at  gøre  Dalni  til  Mantshuriets 
Hovedhavn.  Ved  Begunstigelser  paa  alle  Omraader  og  ved  Ofre, 
som  løb  op  i  mangfoldige  Millioner,  naaede  han  da  ogsaa  allerede 
forinden  han  veg  Finansministerposten,  at  se  en  By  rejse  sig  som 
ved  et  Trylleslag,  og  en  Havn,  hvor  al  Verdens  Skibe  skulde  sam- 
les, blive  anlagt  paa  Talienwans  Plads. 

En   sollys  Efteraarsmorgen  ankommer  jeg  til  Dalni. 

En  16  Verst  lang  Sidebane,  som  udgaar  fra  Stationen  Nangalin, 
forbinder  Dalni  med  den  sydmantshurske  Bane. 

Fra  et  Højdedrag,  som  Jærnbanen  løber  hen  over,  kan  jeg  se 
ud  over  Byen  og  Havnen,  Klippeøerne  udenfor  og  Havet.  Sjæl- 
den har  jeg  følt  mig  saa  overrasket  som  over  det  Syn,  der  aab- 
nede  sig  for  mig.  Nedad  en  Skraaning  laa  Byen,  som  ved  første 
Øjekast  lignede  en  Blanding  af  en  kinesisk  By  og  en  sydtysk 
Købstad,  en  af  de  rigtig  gode,  gamle,  med  takkede  Mure,  spidse 
Gavle  og  høje  Teglstens  Tage.  Men  det  varede  kun  et  Minut,  saa 
lagde  jeg  Mærke  til,  at  hvert  Taarn,  hver  Skorsten,  hvert  Tag, 
hvert  eneste  Hus,  hele  Byen  var  flunkende,  skinnende  ny.  Kirker, 
Embedsboliger,  Fabriker  og  store  og  smaa  Bygninger  saa  ud,  som 
var  de  lige  taget  op  af  en  Æske  og  stillet  paa  Plads. 

Det  var  denne  skinnende  Friskhed,  dette  fuldkommen  jomfrue- 
lige Skær  over  en  hel  By,   som  fyldte  mig  med  Forbavselse  og 

*  Dalni  (russisk)  =  »den  yderste«. 

Beundring.  Det  var  første  Gang  —  og  det  bliver  vel  ogsaa  sidste 
—  at  jeg  saa  en  10,000  Indbyggere  stor  By,  hvori  ikke  ét  eneste 
Hus  var  to  Aar  gammelt. 

Ude  paa  den  anden  Side  af  Byen  saa  jeg  Havnemoler  skyde 
deres  lange  Arme  beskyttende  ud  om  en  fortrinlig  Havn. 

Sytten  kinesiske  Rikshavkulier  kastede  sig  som  forsultne  Krager 
over  mig,  da  jeg  steg  ud  af  Toget  paa  aaben  Gade.  Nogen  Bane- 
gaard  var  nemlig  endnu  ikke  opført,  og  ikke  en  Gang  en  regulær 

russisk  Ishvostshik  var  endnu  ankommet  til  Byen;  men  Riksha- 
verne  kunde  ogsaa  nok  foreløbig  besørge  Trafiken.  En  af  Kragerne 
bragte  mig  gennem  brede,  snorlige  Gader  til  et  Hotel  med  kjole- 
klædte  Opvartere,  elektrisk  Lys  og  alt,  hvad  der  forøvrigt  hører 
til  en  moderne  Anstalt  af  denne  Art. 

Paa  Hotellet  levedes  der  et  Liv,  som  kunde  faa  Haarene  til 
at  rejse  sig  paa  Hovederne  af  blot  nogenlunde  anstændige  Men- 
nesker. 

Her  handledes  let,  her  levedes  let,  her  skød  Storhed  op  af 
Jorden,  som  selve  Byen  var  skudt  frem,  men  her  knustes  ogsaa 
ved  et  eneste  Greb,  hvad  der,  som  Frugterne  i  Teatrenes  Trylle- 
-haver,    kun   viste   sig   at   være   skøre   Glasbobler.    Ingeniører   og 

Officerer,  Fribyttere  og  Æventyrere  plejer  ikke  just  at  være  Asketer 
eller  at  savne  Mod  paa  Livet,  og  Æventyrets  Aand  hvilede  over 
dette  Sted,  som  selv  var  et  Æventyr  i  hele  sin  Vorden. 

Alle  Bygninger  langs  Stadens  brede,  flotte  Gader,  hvor  elek- 
trisk Lys  om  Aftenen  straalede,  bar  paa  deres  spidse,  takkede 
Gavle  kun  et  eneste  Aarstal,  nemlig  1902.  Og  disse  Hundreder 
af  1 902 'er  vil  længe  efter,  at  det  jomfruelige  Skær  er  gaaet  af 
Dalni,  fortælle  om,  hvorledes  der  i  dette  Aar  ved  Østersøen  sad 
en  stærk  Finansminister,  som  kun  behøvede  at  trykke  paa  en  Knap, 
for  at  der  i  samme  Sekund  skulde  springe  en  By  frem  ved  Stille- 
havets Kyst. 

Medens  nemlig  det  erhvervede  Stykke  af  Liaotung  sorterede 
under  Krigsministeriet,  sorterede  Dalni  direkte  under  Finansmini- 
steriet, og  Dalni  hk  Navnet  »den  civile  By"  i  Modsætning  til  dens 
Nabo,  Port  Arthur. 

Hele  Dalnis  Oprindelse  er  fuldstændig  paa  Tværs  af  al  Ver- 
dens andre  Byers.  Medens  man  nemlig  i  Almindelighed  lader  en 
By  vokse  frem,  efter  som  Folk  mere  og  mere  bliver  draget  der- 
til, saa  skabte  man  her,  bogstavelig  som  ved  et  Trylleslag,  en  fuld- 
stændig fiks  og  færdig  By,  som  bare  manglede  Beboere.  Med 
en  Planmæssighed,  som  ikke  overgaas  af  nogen  amerikansk  By, 
lod  man  brede,  snorlige  Gader  straale  ud  fra  forskellige  Centre, 
hver  Stand  blev  henvist  til  sit  Kvarter,  Embedsstanden  til  et, 
Militæret  til  et  andet.  Handelsstanden  til  et  tredie,  Kineserne  til 
et  fjerde  o.  s.  fr. 

Det  hele  var  gjort  med  en  Omhu  og  en  Planmæssighed,  som 
kun  kunde  praktiseres,  fordi  Russerne  her  anlagde  en  By  ganske 
som  en  Købmand  indretter  sig  en  ny  og  moderne  Butik. 

Da  Byen  først  var  anlagt,  blev  der  rivende  Afsætning  paa 
Grundene,  men  endnu  var  det  smaat  med  Beboere.  Ved  Auk- 
tioner solgtes  der  50  Grunde  ad  Gangen,  som  gennemsnitlig  ind- 
bragte I   Mill.  Kr. 

De  store  Handelshuse,  som  havde  Kontorer  i  Port  Arthur, 
og  som  havde  Færten  af  Dalnis  fremtidige  Betydning,  var  ikke 
sene  til  at  sikre  sig  Grunde  her,  og  enkelte  af  Handelshu- 
sene, f.  Eks.  »Østasiatisk  Kompagni«,  lagde  endog  et  Filialkontor 
i  Dalni. 

Den  besynderlige  By  syntes  virkelig  ogsaa  at  gaa  en  glimrende 
Fremtid  imøde,  og  saafremt  Krigen  ikke  var  kommen,  vilde  der 
næppe  have  været  Tvivl  om,  at  Dalni  i  Løbet  af  nogle  faa  Aar 
vilde  være  bleven  en  af  Østens  betydeligste  Havne.  Allerede  under 
mit  Ophold  i  Byen  blev  der  indført  meget  store  Varepartier  over 
Dalni,  mest  amerikanske  Produkter,  saasom  Bomuldstøj,  Metaller, 
Maskiner  til  Agerbrug  og  Guldindustri,  Opium  etc,  og  udført  Olie, 
baade  flydende  og  i  Kager,  Bomuld,  Tobak,  Hirse  og  Hirsebræn- 
devin, Havesager,  Frugter  og  Ginsing. 


Den  russislc-kinesiske  Bank  i  Dalni. 


Jeg  vil  aldrig  kunne  glemme  det  ejendommelige  Indtryk,  Dalni 
gjorde  paa  mig,  som  jeg  saa  den  ligge  der  hin  Efteraarsmorgen 
med  sine  elegante,  men  ubeboede  Gader,  sit  fuldstændig  vilde 
Fribytterliv  og  sin  jomfruelige  Friskhed.  Men  da  jeg  —  trukken 
af  en  forsulten  Rikshavkuli  —  fo'r  rundt  imellem  disse  flunkende 
ny  Husrækker  eller  ud  i  Byens  Udkanter,  hvor  myldrende  Tuer 
af  Kineserarbejdere  sprængte  Klipper  saa  jævne  som  Stuegulve 
og  anlagde  Gader  efter  Lineal,  eller  ned  ved  Havnen,  hvor  Moler 
og  Kajer,  der  var  smaa  Vidundere  af  Ingeniørsnille,  skød  langt 
ud  i  Havet,  hvor  Dampspillene  allerede  snurrede,  og  Dampere 
kom  og  gik  til  alle  Verdens  Hjørner,   saa  var  det  først  og  frem- 

mest  en  Følelse  af  Beundring  for  den  russiske  Ingeniør,  som  be- 
mægtigede sig  mig.  Og  jeg  spurgte  mig  selv  og  jeg  spurgte 
andre:  »Men  hvor  har  han  dog  lært  at  trylle  Byer  frem?  Hvor 
har  han  gaaet  i  Skole?« 

Og  Svaret  lød  altid : 

»I  Amerika!« 

De  russiske  Ingeniører,  som  er  nogle  af  Verdens  bedste,  har 
gaaet  i  Skole  i  Amerika,  den  russiske  Trafikminister,  Fyrst  Chilkow, 
har  selv  engang  været  amerikansk  Smedesvend. 


E 


GENNEM  MANTSHURIET. 


(BLADE  AF  MIN  DAGBOG.) 

NDSKøNT  Mantshuriet  ikke  kan  henregnes  til  Sibirien  —  endnu 
da  ikke  — ,  kan  jeg  ikke  undlade  at  medtage  i  denne  Bog 
nogle  Dagbogsblade  fra  min  Rejse  igennem  dette  Land.  Dels  fordi 
den  mantshurske  Jærnbane  slutter  sig  saa  inderligt  til  den  sibiriske, 
og  dels  fordi  Russerne  faktisk  er  Herre  i  Mantshuriet,  vil  det  være 
naturligt  i  en  Bog  som  denne,  der  gærne  skulde  give  et  Billede 
af  det  Fremtidens  Asien,  som  vokser  op  under  russisk  Herredømme, 
ogsaa  at  medtage  en  kort  Skildring  af  Mantshuriet. 

Forinden  jeg  aftrykker  disse  Dagbogsblade  bliver  jeg  dog  nødt  til 
at  give  et  Par  orienterende  Oplysninger  om  Mantshuriet,  da  kun 
saa  faa  hidtil  har  haft  noget  til  overs  for  dette  besynderlige  Stykke 
af  Verden,  og  da  de  er  nødvendige  for  at  kunne  forstaa  de  rent  ud 
kaliforniske  Tilstande,  som  herskede  i  dette  Sodoma  og  Gomorra. 

Landet  er  dobbelt  saa  stort  som  Japan,  men  har  —  saavidt 
man  kan  skønne  —  ikke  stort  flere  Indbyggere  end  London  og 
Paris  tilsammen.  Landet,  som  for  største  Delen  er  svagt  bølge- 
formet, er  ret  frugtbart;  der  dyrkes  saaledes  af  Korn  baade  Hvede, 
Byg,  Ris,  Majs  og  navnlig  Hirse,  Hamp  og  Bomuld,  Indigo,  Gin- 
sing  og  Opium,  og  navnlig  en  Mængde  olieførende  Planter.  Ogsaa 
Kvægavlen  spiller  en  meget  stor  Rolle,  men  en  uhyre  stræng  og 
lang  Vinter  lægger,  navnlig  fordi  der  saa  sjældent  falder  Sne,  mange 
Hindringer  i  Vejen  for  den  fulde  Udnyttelse  af  Jorden.  Endskønt 
Mantshuriet  ligger  saa  sydlig  som  Frankrig,  er  der  6 — 7  Maaneder 
Vinter  med  uafbrudt  Frost,  der  kan  stige  til  en  30 — 40°  R.  Alle- 
rede da  jeg  i  Oktober  rejste  igennem  Landet,  maatte  jeg  saaledes 
klæde  mig  i  Skind  Aften  og  Morgen  for  at  kunne  færdes  i  det  fri. 

Landet  er  rigt  paa  Mineraler,  og  naar  der  bliver  Fred  og  Or- 
den og  Muligheder  for  at  undersøge  det  nøjere,  vil  det  uden  Tvivl 
vise  sig,   at  der  findes  Guldlejer,   som  vil  forbavse  Verden. 

At  ikke  en  Gang  Guldminerne  hidtil  er  bleven  udnyttede, 
bundede  som  saa  meget  andet  i  Kinesernes  fuldstændige  Ufor- 
muenhed til  at  holde  Orden  i  denne  deres  nordligste  Provins.  De 
mange  Folkeslag,  som  fmdes  i  Landet,  laa  nemlig  i  stadigt  Fjend- 
skab, og  der  var  ikke  det  mindste  Sammenhæng  imellem  Folkene 
indbyrdes  eller  mellem  disse  og  den  af  Kina  indsatte  Regering. 
At  inddrive  Skatter  var  forbunden  med  de  utroligste  Besværlig- 
heder, og  mange  Gange  lod  det  sig  overhovedet  slet  ikke  gøre, 
idet  Skatteopkræverne  uden  videre  blev  skudt  ned,  naar  de  kom 
i  deres  lovlige  Erhverv.  Spioneri  og  Bestikkelse  florerede,  Usikker- 
heden var  forfærdelig,  og  navnlig  var  de  hungusiske  Røverhorder 
en  Rædsel  for  alle  fredelige  Mennesker.  Halvdelen  af  Befolkningen 
levede  kummerlig  og  sled  og  slæbte  som  Agerdyrkere  og  Kvæg- 
opdrættere, og  den  anden  Halvdel  levede  for  at  røve  og  plyndre 
den  første. 

Alle  de  Mennesker,  som  jeg  talte  med  paa  min  Rejse,  enten 
de  nu  var  russiske  Officerer,  Ingeniører  eller  Handelsmænd,  paa- 
stod,  at  Mantshuriet  var  et  af  de  usikreste  og  farligste  Lande  i 
Verden,  og  efter  det  lidet,  jeg  saa  til  Landet  under  en  Maaneds 
Ophold,  maa  jeg  formode,  at  der  paa  ingen  Maade  er  nogen  Over- 
drivelse heri. 

At  Russerne  imidlertid  trods  Landets  Skrøbeligheder  og  Mang- 
ler har  slaaet  sig  ned  her  og  straks  fra  Begyndelsen  af  indrettet 
sig  paa  at  blive,  er  forstaaeligt.  Ikke  blot  har  Russerne  nem- 
lig i  Sibirien  vist,  at  de  kan  faa  Ro  og  Orden  selv  i  slemme 
Røverreder,  saa  at  Landet  kan  udnyttes,  men  dernæst  skulde  og 
maatte  den  sibiriske  Bane  fortsættes  tværs  igennem  Mantshuriet, 
for  at  de  afsides  liggende  Havne  i  Østen,  Vladivostok  og  Port 
Arthur,   kunde  blive  sat  i  direkte  Forbindelse  med  Moderlandet. 

Banen,  som  er  bleven  anlagt  først  og  fremmest  af  stratetiske 
Hensyn,  er  da  ogsaa  —  saavidt  tekniske  Vanskeligheder  har  til- 
ladt det  —  ført  snorlige  igennem  Landet,  selv  om  dette  har  med- 
ført, at  den  paa  store  Strækninger  er  kommen  til  at  gaa  igennem 
de  tyndest  befolkede  Egne.    Banen  bestaar  af  to  Dele,  en  Hoved- 


En  Kaserne  i  et  gammelt  kinesisk  lempel 


344 


IGENNEM  MANTSHURIET 


linie,  som  med  en  lille  Svingning  imod  Nord  for  at  komme  over, 
eller  rettere  sagt  igennem  Hinganbjærgene,  er  ført  direkte  fra 
Grænsestationen  Mantshuria  til  Vladivostok,  og  en  Sidelinie,  som 
fra   Harbin   (omtrent  midtvejs   paa  Hovedlinien)   er  ført  i   en  ret 

Linie    mod   Syd    til 
Port  Arthur. 

Jeg  behøver  næp- 
pe her  at  komme 
nærmere  ind  paa, 
hvorledes  Russerne 
»med  Lodder  og 
Drejeværk«  fik  lagt 
den  russiske  Jærn- 
bane  ind  igennem 
fremmed  Territori- 
um. Det  maa  være 
nok  at  gøre  opmærk- 
som paa,  at  der  først 
blev  startet  den  saa- 
kaldte  russisk-kine- 
siske Bank,  og  at 
denne  derefter  var 
»Straamand«  i  Un- 
derhandlingerne med 
Kina.  Banken  fik  af 
den  kinesiske  Rege- 
ring Koncession  paa 
Anlæggelsen  af  Jærn- 
banen,  som  blev  ad- 
ministreret af  det  saakaldte  »Østkinesiske  Jærnbaneselskab«.  Selv- 
følgelig var  det  Russerne,  som  dirigerede  det  hele,  men  det  kunde 
overfor  Omverdenen  se  ud,  som  om  Kineserne  virkelig  ogsaa  havde 
noget  at  skulle  have  sagt.  Men  nok  er  det,  Rusland  har  paa  Trods 
af  al  Verdens  Stormagter,  uden  et  Sværdslag,  undtagen  dem,  hvor- 
med de  har  kappet  Hunguserhoveder  af,  og  uden  af  ofre  Krudt, 
uden  paa  Røvere  og  vilde  Dyr,  sat  sig  fast  i  Mantshuriet  og  gen- 
nemført Jærnbanen,    og  naar  Japanerne  først,    efter  at  Russerne 


Russisk  Officer  tap-er  Afsked  med  .Soldater  i  Mamshuriet. 

var  kommen  saa  vidt,  fandt  sig  foranledigede  til  at  aabne  Krigen 
imod  det  fremtrængende  Russerrige,  saa  maa  enhver  kunne  indse, 
at  Japanerne  har  ladet  det  gunstige  Øjeblik  slippe  sig  ud  af  Hæn- 
derne. For  2 — 3  Aar  siden,  da  næppe  nogen,  som  fulgte  Udvik- 
lingen i  Mantshuriet,  kunde  være  i  Tvivl  om,  hvad  Russernes 
Hensigt  var,  vilde  Japanernes  Chancer  for  et  heldigt  Udfald  af  en 
Krig  have  været  mange  Gange  større. 

Men  om  Krigen  skal  denne  min  Bog  ikke  handle,  selv  om  jeg 
selvfølgelig  med  særlig  Interesse  maa  følge,  hvad  der  foregaar  i 
Østen,  og  selv  om  jeg  bedre  end  mange  andre  har  Betingelser 
for  at  kunne  bedømme  Situationen.  Krigens  Historie  vil  uden 
Tvivl  blive  Genstand  for  mange  bindstærke  Værker,  baade  viden- 
skabelige og  populære,  og  min  Bog  skal,  som  sagt,  kun  give  et 
Billede  af  det  Fremtidens  Asien,  som  vil  vokse  op  under  russisk 
Herredømme. 

Gennem  de  følgende  Dagbogsblade  haaber  jeg,  at  mine  Læsere 
skal  kunne  danne  sig  et  Billede  af  Mantshuriet,  saaledes  som 
Landet  ser  ud  i  Nærheden  af  den  Jærnbane,  der  har  været  den 
indirekte  Aarsag  til  Krigen,  som  i  de  sidste  Maaneder  har  rystet 
Verden. 


NIUTSHVANG. 

Den  10.  Oktober. 

I  Nat  ankom  jeg  hertil. 

Der  er  tolv  Timers  Rejse  fra  Port  Arthur  til  en  Station  paa 
den  sydmantshurske  Jærnbane,  som  hedder  Tashshintshao.  Herfra 
gaar  der  en  kort  Sidebane  Vest  paa  til  Stationen  Inkoi*. 

Til  Inkoi  ankom  jeg  Kl.  q^/2.  Saavidt  var  den  første  Del  af 
min  Rejse  i  Mantshuriet  gaaet  forholdsvis  godt,  endskønt  Forhol- 
dene endnu  er  yderst  primitive.  Men  i  Inkoi  fik  jeg  en  besk  For- 
smag paa  de  Fortrædeligheder,  der  endnu  er  forbunden  med  en 
Rejse  i  Mantshuriet. 


*  Det  russiske  Navn  for  Niutshvang,   eller  rettere  Navnet  paa  den  russiske  By, 
som  er  ved  at  vokse  op  om  Jærnbanestationen. 

Da  Passagererne  begyndte  at  samle  deres  Rejsegods  sammen, 
kunde  jeg  nok  forstaa,  at  vi  maatte  være  naaet  til  Niutshvang. 
Saa  godt  som  alle  Passagerer  var  imidlertid  Kinesere,  som  jeg 
ikke  kunde  tale  med,  og  jeg  fik  derfor  fat  i  Togføreren,  som  med- 
delte mig,  at  vi  ganske  rigtig  var  kommen  til  Inkoi,  men  at  Niut- 
shvang laa  5  engelske  Mil  længere  nede  ad  Floden  paa  den  mod- 
satte Flodbred.  Den  venlige  Mand  var  endog  saa  god  at  under- 
rette mig  om,  at  Floden,  som  han  talte  om,  hed  Liaoho.  Men 
hvorledes  jeg  skulde  naa  til  Niutshvang  fra  Jærnbanestationen  i 
Inkoi,  kunde  han  ikke  sige  mig  noget  om. 

Længe  forinden  Toget  holdt,  blev  jeg  Vidne  til  et  Syn  og 
en  Lyd,  som  jeg  i  første  Øjeblik  var  ganske  ude  af  Stand  til  at 
analysere. 

Som  var  vi  forfulgte  af  en  Sværm  tropiske  Lysbiller,  saa  jeg 
Hundreder  af  Lysballoner,  hoppende,  dansende,  flagrende,  svaj- 
ende, omsværme  Toget.  Det  var  et  Feeri,  som  mindede  om  deri 
siamesiske  Konges  Havefester,  og  som  jeg  mindst  havde  ventet  at 
blive  Vidne  til  paa  denne  Kant  af  Verden. 

Men  Lyden  var  endnu  mere  overraskende,  om  end  langtfra 
skøn.  Hvorledes  jeg  skal  beskrive  den,  saa  mine  Læsere  nogen- 
lunde kan  faa  et  Begreb  derom,  ved  jeg  knap.  Den  var  som  det 
oprørte  Hav,  hvori  mange  Mennesker  kæmper  for  Livet  og  raa- 
ber  om  Hjælp  paa  et  uforstaaeligt  Sprog,  den  bølgede  som  et 
dirrende  Bækken,  den  hævede  sig  til  Skrig,  og  den  sank  sekund- 
vis til  Brusen. 

Jeg  stod  ved  Kupévinduet  og  saa  ud  over  Lysballonerne,  som 
stadig  dansede  af  Sted  med  Toget. 

Saa  holdt  vi. 

Der  var  ikke  Spor  af  Banegaard  at  se.  Kun  Bælgmørke,  hvori 
Lysballoner  hang  som  Granatæbler  mellem  dunkelt  Løv.  Lyden 
blev  ustandselig  ved. 

Jeg  kiggede  iid  til  den  anden  Side.  Jo,  der  laa  ganske  vist 
en  Bygning;  men  kun  en  enkelt  Petroleumslygte  oplyste  en  lille 
Perron,  og  alle  Passagererne  begyndte  at  stige  ud  til  den  Side, 
hvor  jeg  nu  mellem  Lysballonerne  kunde  skimte  ophidsede  gule 
Mongolfjæs  og  utallige  lange,  gule  Fingre,  som  under  ubeskrive- 
lige Hyl    og  et  frygteligt  Haandgemænge  forsøgte  at  bemægtige 

sig  de  rejsendes  Bagage.  Passagererne  fra  min  Vagon  forsvandt 
lidt  efter  lidt  nede  mellem  Lysballonerne,  som  blev  de  en  for  en 
revne  i  Stumper  og  Stykker  og  slugt  af  Menneskeædere.  Af  og 
til  maatte  jeg  prygle  løs  af  alle  Livsens  Kræfter  med  min  Stok 
paa  5  —  6  af  Kulierne,  som  trængte  ind  i  Kupéen  og  forsøgte  at 
rende  hver  med  et  Stykke  af  min  Bagage,  hvoraf  jeg  havde  ikke 
mindre  end  tre  Kufferter,   et  Par  Smaatasker,   Pels  etc.  at  passe 


Matitsliuiske  Mænd  ow  Kvinder. 


paa.  I  det  Halvmørke,  som  hvilede  over  Kupéen,  der  oplystes  af 
et  enligt  Stearinlys,  var  det  et  sandt  Herkulesarbejde  at  holde  de 
gule  Herrers  Fingre  fra  mine  Ejendele. 

Gode  Raad  var  dyre.  Skulde  jeg  lade  mig  rive  ihjæl  af  Lygte- 
mændene eller  ty  ind  paa  Stationen? 

Langt  om  længe  fik  jeg  en  Konduktør  til  at  passe  paa  min 
Bagage,  medens  jeg  søgte  Raad  hos  Stationsforstanderen,  der  med 
sædvanlig  russisk  Elskværdighed  gav  mig  Folk  til  at  bære  min 
Bagage,  andre  til  at  lyse  for  mig  og  atter  andre  til  at  bringe  mig 
velbeholden  om  Bord  i  en  Baad. 

Men  var  Ankomsten  til  Inkoi  Station  alt  andet  end  behagelig, 
saa  var  den  Rotur,  som  nu  begyndte,  ligefrem  uhyggelig. 

Det  var  stadig  bælgmørkt,  stærkt  blæ^sende  og  hundekoldt.  Der 
var  to  Kinesere  i  Sampanen  foruden  mig.  Flodens  gule  Vand 
skvulpede  med  en  rasende  Strøm  imod  vor  skrøbelige  Baad. 

—  »Hvor  skal  vi  hen.?«  spurgte  jeg  den  ene  Kineser,  som 
kunde  tale  lidt  Russisk. 

—  >  Hen  efter  Lysene!«  svarede  han  og  pegede  paa  et  Par 
Lys  uendelig  langt  borte. 

Jeg  svøbte  mig  ind  i  min  Pels  og  satte  mig  ned  i  Bunden  af 
Baaden,  hvor  Vandet  flød. 

Da  vi  havde  roet  en  Time,  var  Lysene  svundne  ind  til  to 
smaa  Prikker. 

—  »Ja,  Floden  svinger!«  —  oplyste  Baadsmanden. 

Saa  tog  jeg  en  Aare,  baade  for  at  faa  Varme  i  Kroppen  og 
for  at  faa  Baaden  frem. 

Vi  roede  atter  en  Time.  To  Gange  maatte  vi  rive  Tændstik- 
ker og  brøle  op  af  vore  Lungers  fulde  Kraft  for  ikke  at  blive 
oversejlede  af  Dampere,  som  kom  ned  imod  os.  Lysene  kom  stadig 
ikke  nærmere. 

—  >  Lad  mig  komme  i  Land!  —  sagde  jeg.  —  >  Jeg  vil  gaa ! 
Saa  kan  I  komme  efter  med  Bagagen. 

—  »De  skal  ikke  gøre  det.  Herre!  Der  er  usikkert  om  Natten 
langs  Floden!« 

—  »Saa  hæng  i,  for  Pokker!  Vi  skal  til  Niutshvang  i  Nat!« 
Atter  en  Time,   saa   betroede  de  to  gule  Røvere  mig,   at  de 

ikke  kunde  mere;  Strømmen  var  for  haard. 

—  I  skal!"  —  brølte  jeg. 

—  »Men  vi  kommer  til  at  have  dobbelt  Takst  da!« 

—  inderlig  gærne!  I  skal  faa  dobbelt  Takst  af  denne  yn- 
dige Revolver,  hvis  I  ikke  skaffer  mig  til  Byen  i  Løbet  af  en 
Time!" 

Det  hjalp!  En  halv  Time  senere,  langt  over  Midnat,  ankom 
jeg  til  Niutshvang. 

Den  I  I.  Oktober. 

Jeg  bor  paa  et  rigtig  godt  lille  Hotel.  Værten  skal  være  gift 
med  en  dansk  Dame.  Jeg  har  ikke  set  hende  endnu,  men  jeg 
maa  have  udtrykt  et  levende  Spørgsmaalstegn,  da  jeg  i  Formid- 
dags i  Hotellets  Spisesal  hørte  to  Herrer  sidde  og  tale  Dansk.  Den 
ene  var  bred  og  stor  og  sømandslignende,  den  anden  var  en  smuk, 
blond  Mand  af  engelsk  Snit.  Den  store  hed  Strøm  og  havde  været 
Havnekaptajn  i  Niutshvang  i  en  lang  Række  af  Aar.  Den  blonde 
hed   Worm,   og  da  jeg  fik  set  rigtig  paa  Manden,   opdagede  jeg. 


Olicb.iaJc  konmier  iicd  .iJ  Li.iulio. 

at  det  var  en  af  de  unge  Mænd  i  »Østasiatisk  Kompagni«,  som 
jeg  saa  ofte  havde  været  sammen  med  i  Bangkok,  og  som  for 
ganske  kort  Tid  siden  var  ankommen  til  Niutshvang  for  her  at 
aabne  en  Filial  af  det  stolte,  danske  Foretagende.  Hvem  der  blev 
gladest  og  mest  overrasket,  Worm  eller  jeg,  skal  jeg  ikke  kunne 
bedømme;  men  de  to  Dage,  jeg  tilbragte  sammen  med  ham  og 
den  prægtige,  joviale  Havnekaptajn,  hører  til  nogle  af  de  bedste 

Minder  fra  min  Sibiriensrejse 

Niutshvang  er  en   morsom  Kineserby,   hvori  der  vel 

bor  60 — 70,000  Mennesker,  og  en  ret  betydelig  Havnestad.  Den 
ligger  et  godt  Stykke  op  ad  den  sejlbare  Flod  Liaoho  og  er  endnu 
den   vigtigste  Udførselshavn  for  Mantshuriet.    Ad  Aare  vil  Dalni 

vel  nok  tage  Luven  fra  den,  thi  Liaoho  er  tilfrossen  3  —  4  Maaneder 
og  Dalni  er,  som  sagt,  isfri  hele  Aaret  rundt.  Men  Niutshvang 
har  den  meget  betydelige  Fordel,  at  den  ligger  ved  en  Flod,  som 
er  sejlbar  højt  op  i  Landet,  og  ad  hvilken  Landets  Produkter  i 
Baade  og  Lægtere  kan  føres  ned  til  Byen.  I  Høstens  Tid,  naar 
Baadene  kommer  ned  til  Byen  med  Olie,  presset  af  Bønnerne, 
som  avles  i  uhyre  Masser  i  Mantshuriet,  kan  der  paa  mange  Dage 
glide  Tusinder  af  Baade  ned  ad  Floden  paa  en  Gang.  Havne- 
kaptajn Strøm  forærede  mig  et  Fotografi  af  en  saadan  Flaade  af 
kinesiske  Baade.  Jeg  skal  aftrykke  det  i  min  Bog,  naar  jeg  en 
Gang  kommer  saa  vidt. 

Under  Bokseropstanden  var  Niutshvang  Skuepladsen  for  ret 
alvorlige  Ekscesser,  og  at  det  hele  ikke  har  været  Børneleg,  fik 
jeg  sort  paa  hvidt  for,  da  Havnekaptajnen  ogsaa  trak  et  Par  Foto- 
grafier frem,  hvorpaa  man  saa  5  Kinesere  ligge  paa  »lit  de  parade« 
i  Havnekaptajnens  Have  foran  Huset.  Jeg  tror  nok.  Kaptejnen 
fortalte,  han  selv  havde  skudt  tre  af  de  fem. 

Det  var  russiske  Kosakker,  som  fik  bragt  Bokserne  i  Niutshvang 
og  i  alle  de  op  til  Liaohofloden  grænsende  Egne  til  Tavshed.  Da 
Bokserbevæ^gelsen  var  kvalt,  satte  Russerne  sig  fast  i  Niutshvang, 
og  de  er  her  endnu  den  Dag  i  Dag.  Det  russiske  Flag  vajer  over 
Toldboden,  Havnen  og  Kasernerne,  og  paa  Floden  ligger  en  rus- 
sisk Krydser. 


Den  1  2.  Oktober. 

Ofte  har  jeg  her  i  Østen  lagt  Mærke  til  den  ejen- 
dommelige Maade,  hvorpaa  Russerne  tager  Kineserne.  Ikke  mindst 
her  i  Niutshvang  er  der  rig  Anledning  til  at  anstille  Betragtninger 
i  saa  Henseende. 

Først  fylder  Russerne  Kineserne  med  Rædsel  og  Gru,  saa  gør 
de  Kineserne  til  deres  Venner.  Først  lærer  de  Kineserne,  at  Rus- 
land skal  og  maa  adlydes,  saa  tager  de  dem  med  det  gode.  De 
mest  haardhændede  Midler  til  at  bringe  Kineserne  til  at  forstaa, 
at  Rusland  ikke  er  til  at  spøge  med,  er  ikke  for  haarde,  og  om 
nogle  Hundrede  Mennesker  skal  slaas  ned  som  Hunde  for  at  sta- 
tuere et  Eksempel,  viger  Russerne  ikke  tilbage  derfor.   Men  naar 

saa  Kineserne  har  lært  at  adlyde,  lært  at  bøje  sig  for  den  Stær- 
keres Magt  —  i  ethvert  Tilfælde  tusind  Gange  stærkere  end  den 
meningsløse  Vilkaarlighed,  hvormed  deres  egen  Regering  træ^der 
op  —  saa  er  Tidspunktet  kommet  til  at  stikke  Sværdet  i  Balgen, 
Lansen  ind  og  Pisken  i  Støvleskaftet.  Mildhed  og  Venlighed  sættes 
i  Højsædet. 

Af  alle  de  Nationer,   som  er  kommen  i  Berøring  med  Kine- 
serne, er  der  tilsyneladende  ingen,  som  optræder  mere  humant  og 


Kosakker  rykker  ind  i  en  niautshuisk  l>y. 

hensynsfuldt  overfor  de  gule  Himmelsønner  end  Russerne.  Og 
Kineserne,  som  ikke  er  uimodtagelige  for  venlig  Imødekommen- 
hed, og  navnlig  ikke  for  at  blive  betalt  godt  for  deres  Arbejde  og 
deres  Produkter,  bliver  Russernes  gode  Venner,  thi  Russerne  ikke 
alene  behandler  dem  med  Venlighed,  men  betaler  for,  hvad  de 
køber,  og  bringer  Penge  og  Velstand  til  Befolkningen. 

Ingensinde  har  Kineserne  i  Niutshvang  under  deres  egen  Rege- 
ring f.  Eks.  levet  saa  fredeligt  og  godt  og  i  et  saadant  materielt 
Velvære  som  i  de  to  Aar,  Russerne  har  været  Herrer  her 

BANEN. 

Den  14.  Oktober. 

Paa  andet  Døgn  skrumpler  jeg  Nord  paa  i  et  Tog,  der  stin- 
ker som  et  Apothek. 

Siden  Passagererne  i  Sommer  døde  som  Fluer  af  Kolera,  er 
der  en  Lazarethvogn  i  hvert  Tog,  og  der  desinficeres  over  alle 
Bredder  med  Klor  og  Karbol  og  Sublimat. 


Toget,  hvormed  Forf.  foretog  et  Stykke  af  Rejsen  gennem  Mantshuriet. 


Det  er  ikke  noget  Luksustog,  som  bydes  Passagererne,  og 
sommetider  —  fortælles  der  mig  —  bydes  der  dem  slet  intet  Tog, 
thi  det  hænder,  at  en  Maskine  gaar  i  Stykker,  at  en  Dæmning 
skrider  sammen,  eller  at  en  Lokomotivfører  bliver  fuld.  Og  saa 
faar  man  vente,  indtil  Maskinen,  Dæmningen  eller  Lokomotivføre- 
ren er  bleven  restaureret. 

Fuldstændig  regelmæssig  Toggang  finder  overhovedet  ikke 
Sted  endnu.  Der  skulde  hver  Dag  gaa  et  Tog  Nord  paa  og  et 
Syd  paa,  men  nogen  Forpligtelse  paatager  Jærnbaneselskabet  sig 
endnu  ikke. 

Paa  ^die  Klasse  kører  man  bedre  end  paa  2den,  og  iste  Klasse 
findes  slet  ikke  i  Togene.  Mit  Tog  bestaar  af  en  2den  Klasses 
Skraldekasse,  hvor  der  knapt  er  Plads  til  Passagererne  for  Utøj, 
fire  3 die  Klasses  Vogne,  som  er  fyldt  med  Russere,  og  en  lang 
Hale  aabnede  og  lukkede  Kreaturvogne,  der  er  langt  ude  paa  den 
anden  Side  Begrebet  »Klasse«.  7 — 800  Kineser  »kreaturer;  ligger 
i  disse  Vogne  og  kryber  sammen  i  deres  lasede  Faareskindspelse, 
belavede  paa  at  fryse  ihjæl  en  skønne  Nat. 

Hvor  mange  Kinesere,  der  er  frosset  ihjæl  i  det  Aar,  Banen 
har  været  befaret  af  disse  » Kreatur <  tog,  har  ingen  gidet  holde 
Tal  paa.  En  Jærnbanemand  fortæller  mig,  at  500  næppe  forslaar. 
Ukendt  som  Befolkningen  er  med  at  køre  paa  Jærnbane,  forstaar 
den  ikke,  at  det  ikke  er  det  samme  at  fare  igennem  en  30*^  kold 
Luft  paa  en  aaben  Jærnbanevogn  som  at  bevæge  sig  til  Fods  i 
fuldstændig  stillestaaende  Luft. 

Luften  i  2den  Klasses  Vognen  minder  om  en  Fattigmandsstue 
med  6  Børn,  hvoraf  Halvdelen  endnu  ligger  i  Svøb.  Det  flyder 
med  Uhumskheder  overalt,  og  Luften  er  tyk  og  stinkende.  Rus- 
serne hader  frisk  Luft  og  i  de  to  Dage,  jeg  nu  har  kørt,  er  der 
ikke  kommen  mere  af  denne  kostbare  Vare  ind  i  Kupéen  end  det, 
som  har  kunnet  se  sit  Snit  til  at  smutte  ind,  naar  Døren  sekund- 
vis aabnes  ved  Stationerne.  Naar  jeg  begynder  at  føle  Kvælnings- 
anfald, sætter  jeg  mig  indsvøbt  i  min  lange  Lammeskindspels  ude 
paa  Vogntrinet,  hvor  jeg  har  købt  mig  Tilladelse  til  at  sidde  for 
200  Cigaretter  til  Togføreren. 

Det  er  den  besynderligste  Samling  Passagerer,  jeg  endnu  har 
været  sammen  med  i  en  Jærnbanekupé.  Den  fornemste  af  os  er 
en  mantshursk  General,  som  stod  paa  Toget  i  Mukden,  og  som 
uden  Tvivl  er  det  elskeligste  gamle  Rokkehoved,  endskønt  jeg 
ikke  kan  forstaa  et  Ord  af,  hvad  han  siger.  Den  næstfineste  er 
en  russisk  Generalstabsofficer,  som  kommer  fra  Port  Arthur.  De 
øvrige  tør  jeg  ikke  klassificere,  men  de  mest  bemærkningsværdige 
er  en  fin  lille  Franskmand  med  Frue,  en  født  Vikomtesse,  og  deres 
lille  Pige,  som  taler  flydende  Kinesisk  med  sin  Barnepige,  men 
som  ikke  kan  tale  med  Forældrene,  en  Bulbider  af  en  Kosak- 
officer med  Kone  og  halvfemte  Børn,  to  altid  halvfulde  Præster, 
fem  polytekniske  Studenter,  som  har  faaet  Stipendium  til  i  Sommer- 

Rosenberg:  Sibirien.  23 

ferien  at  gøre  en  Rejse  helt  over  til  Østen,  to  Guldgravere  med 
Revolver  i  de  lange  Støvler  og  Ridepiske,  hvormed  de  tærsker 
løs  paa  alle  de  Kinesere,  de  kan  naa,  en  Koreaner  og  to  Japa- 
nere, to  tyske  Handelsrejsende  —  hvor  i  al  Verden  møder  man 
ikke  dem?  —  og  to  Varietesangerinder  af  ubestemmelig  Nationa- 
litet, om  hvilke  man  kan  sige  det  samme,  som  om  de  to  Handels- 


Et  lille  »Uheld« 


rejsende:  Hvor  møder  man  ikke  dem?  lait  38,  eller  to  mere  end 
der  er  Plads  til.  De  to  overflødige  reder  om  Natten  deres  spar- 
tanske Leje  paa  Gulvet. 

Kupéen  er  én  stor  Familieseng,  Spisestue,  Dagligstue,  Køkken 
og  Spisekammer.  Hver  af  Passagererne,  undtagen  jeg  ulykkelige, 
har  nemlig  en  drabelig  Madkurv  med.  Desværre  kom  jeg  saa 
hovedkulds  fra  Niutshvang,  at  jeg  ikke  kunde  faa  pakket  Madkurv, 
og  nu  maa  jeg  sulte.  Det  er  ogsaa  en  af  de  Behageligheder,  som 
følger  med  en  Rejse  i  Mantshuriet.  Det  er  et  rent  Tilfælde,  om 
der  er  noget  spiseligt  at  faa  tilkøbs  i  de  faldefærdige  Trærønner, 

som  provisorisk  agerer  Stationer  langs  Jærnbanen.  I  4  Døgn  har 
jeg  holdt  Livet  oppe  ved  en  Daase  Sardiner,  som  kostede  6  Kr., 
2  Flasker  Mælk  å  2  Kr.  pr.  Flaske,  4  Glas  The  å  40  Øre,  et  halvt 
Pund  Brød,  som  kostede  lige  saa  meget  som  Brød  til  en  hel  Armé, 
og  en  Kurv  Vindruer,  som  jeg  betalte  med  den  svimlende  Sum 
af  —  7V2  Øre. 

Desværre  kan  jeg  ikke  spise  mig  mæt  i  Vindruer,  ellers  vilde 
Rejsen  være  bleven  den  billigste  i  hele  mit  Liv.   Druer,  hvis  Stør- 


vi  antshursk  Jærnbanestation. 


relse  og  Velsmag  jeg  aldrig  har  set  Mage  til,  falbydes  der  nem- 
lig en  Overflod  af  paa  de  Stationer,  vi  kommer  forbi. 

Nu  koster  denne  Rejse  op  igennem  Mantshuriet  mig  en  lille 
Kapital. 

Det  er  ikke  saa  let  at  se  lyst  paa  Tilværelsen,  naar  man  har 
en  sulten  Mave,  og  min  Mave  er  sikkert  ogsaa  Skyld  i,  at  jeg 
finder  denne  Rejse  saa  nederdrægtig  som  vel  mulig.  Jeg  havde 
ganske  bestemt  fundet  den  kostelig,  saafremt  jeg  havde  kunnet 
spise  mig  mæt. 

Kan  der  nemlig  tænkes  noget  mere  humoristisk,  end  at  Toget 
pludselig  holder  et  Sted,  hvor  der  ikke  er  noget  som  helst  andet 
at  se   end   den   grønne  Steppe,    den   blaa  Himmel   og  Jærnbane- 

23* 

skinnerne,  som  synes  at  ende  i  Evigheden,  og  at  faa  følgende  Svar 
paa  sin  Forespørgsel  om  Grunden  til  Standsningen: 

—  »Aa,  det  er  blot  Lokomotivføreren,  som  er  fuld!« 
Eller: 

—  »Togføreren  fik  Øje  paa  et  Par  dejlige  Fasaner!« 

Naar  man  saa  stiger  ud  for  at  røre  Benene  og  faa  en  Mund- 
fuld frisk  Luft,  finder  man  Lokomotivføreren  døddrukken  ved  Siden 


I  Taksameter  gennem  en  niantshursk  Landsby. 

af  sin  Maskine,  eller  en  Mand  med  sølvtresset  Astrakanshue,  som 
plaffer  løs  paa  en  Flok  Fasaner. 

Selvfølgelig  er  det  ogsaa  interessant  og  spændende  at  passere 
Broer,  hvorfra  Ballasttog  for  et  Par  Dage  siden  er  styrtede  i 
Floden,  eller  at  se  en  Afdeling  skæggede,  grusomt  udseende  Ko- 
sakker komme  slæbende  med  Røvere,  som  har  været  med  til  at 
plyndre  Landsbyerne  i  Omegnen. 

Heller  ikke  er  det  uden  Interesse  for  en  Forfatter,  der  ikke 
er  sulten,  at  køre  kvartervis  gennem  Flammer  og  kvælende  Røg 
fra  Stepperne,  som  brænder,  at  se  de  russiske  Soldater  paa  Sta- 
tionerne modtage  Toget  med  opplantede  Bajonetter,  og  at  se  de 
smaa  faldefærdige  Trærønner,  der  foreløbig  tjener  som  Vogterhuse 

(d.  V.  S.  Kaserner),  lidt  efter  lidt  blive  omdannede  til  smaa  Sten- 
fæstninger, over  hvilke  det  russiske  Flag  vajer,  eller  til  Blokhuse 
med  Forsvarstaarne  og  Skydeskaar  og  blinkende  Bajonetspidser 
over  Murkanten. 

Hvor  vi  kommer  frem,  ser  vi  Byer  skyde  op  omkring  Statio- 
nerne som  Paddehatte  paa  en  Mødding.  Paa  hele  Karavaner  af 
smaa  tohjulede  Balancevogne,  trukket  af  Forspand,  som  oftest 
sammensat  af  en  Hest,  to  Æsler  og  et  Par  Stude,  føres  Bygge- 
materialierne  møjsommelig  til  Byggepladsen,  Tømmermandens  Økse 
og  Murerens  Hammer  klinger  langt  ud  i  Naturen,  hvor  forhen 
den  store  Stilhed  herskede,  og  ad  Banelinien,  det  moderne  Mant- 
shuriets  Livsnerve,  den,  som  har  bragt  Liv  og  Bevægelse  i  denne 
hidtil  døde  Del  af  Østen,  bruser  Lasttog,  trukne  af  kæmpemæs- 
sige amerikanske  Lokomotiver,  frem  og  tilbage,  medens  Røgen 
som  kulsorte  Banker  i  den  rene,  stille,  kolde  Luft  driver  langt 
ind  over  Landet,  bringende  Bud  til  de  omstrejfende  Nomader,  at 
deres  Tid  er  omme  paa  disse  Egne. 

Et  Kalifornien  i  Østen  er  skabt  ved  Jærnbanen  gennem  Mant- 
shuriet. 

Af  og  til  ser  jeg  fra  Toget  andre  Karavaner  af  smaa  Balance- 
vogne, som  bevogtes  af  Kosakker,  og  for  hvilke  Heste,  Æsler  og 
Stude  gaar  fredelig  sammen.  Bugtende  sig  som  Slanger  gennem  det 
endeløse  Steppeland  kommer  de  langvejs  fra,  og  naar  jeg  spørger, 
hvorfra  Karavanerne  kommer  og  hvad  de  bringer,  da  faar  jeg 
altid  det  samme  Svar: 

»Guld!« 

Og  Svaret  bliver  sagt  med  dette  særegne  Tonefald  og  med 
dette  mystiske  Glimt  i  Øjnene,  som  altid,  naar  Folk  taler  om  det 
ædleste  af  alle  Metaller 

Mantshuriet   er    interessant   —    naar    man    ikke   er 

sulten 

Den  1 5.  Oktober. 

For  et  Par  Timer  siden  har  jeg  for  første  Gang  set 

nogle  af  de  berygtede  Hunguser. 

Paa  en  Jærnbanestation,  som  endnu  ikke  har  faaet  Navn,  saa 
jeg  et  Syn,   som   jeg  stadig  ser  for  mine  Øjne.    Vi  havde  netop 

begyndt  paa  et  af  disse  kvarterlange  Ophold,  som  vi  hver  Dag 
har  haft  mindst  en  halv  Snes  af,  da  jeg  i  en  Støvsky,  som  svæ- 
vede hen  over  det  bløde  Bakkedrag,  skimtede  Hovederne  af  ga- 
loperende Heste,  Kosakkers  flagrende,  sorte  Lammeskindshuer  og 
Mennesker,  som  styrtede  af  Sted  imellem  Hestene.  Det  hele  saa 
ud  som  én  sammenhængende  Masse,  og  der  var  noget  vildt,  barba- 


Hungusere. 


risk  over  Optrinet,  som  naar  jeg  i  Lilleasien  og  Kavkasus  har  set 
Ryttere  ride  deres  smaa  Heste  til  Døde. 

Da  Støvskyen  kom  paa  Skudvidde,  kunde  jeg  se  de  enkelte 
Dele  af  Massen.  En  halv  Snes  Kosakker  mere  slæbte  end  førte 
lige  saa  mange  barfodede,  barhovede,  frygtelig  tilredte  Mongoler, 
hvis  sammenlænkede  Hænder  var  bundne  fast  til  Hestene. 

Omtrent  samtidig  med  at  Toget  rullede  ind  paa  Stationen, 
gjorde  Kosakkerne  Holdt  udenfor  Træskuret,  kastede  Tømmerne 
over  de  prustende  Hestes  Nakke,  svang  sig  af  Sadlerne  og  slængte 
Karabinerne  fra  Skuldrene.  Ti  ulykkelige  Fanger  segnede  om  paa 
Jorden   mere  døde  end   levende;   de  laa  og  gispede  efter  Vejret 

som  Hunde,  der  har  løbet  langt  efter  en  Cykle,  Øjnene  var  luk- 
kede, og  Læberne  var  tørre  og  blaa.   Kosakkerne  sparkede  til  de 


sammensunkne  Legemer. 

Fangerne   lignede   nærmest  Drenge,   de  var  skægløse  og  med 
Pisken  snurret  op  omkring  Hovedet.  Det  er  vanskeligt  at  bedømme 
en  Kinesers  Alder,  men  jeg  formoder,  disse  Røvere  var  imellem 
20  og  ]o  Aar.   De 
saa   imidlertid   me- 
get yngre  ud. 

Optrinet  synes 
at  være  noget  dag- 
ligdags her  langs 
Jærnbanelinien.  De 
fleste  Passagerer  in- 
teresserede sig  tilsy- 
neladende kun  lidt 
for  Fangerne  og  de- 
res Vogtere,  og  da 
de  ti  halv  døde  Men- 
nesker var  bleven 
læssede  ind  i  en 
tom  Jærnbanevogn 
som  Kalve  paa  en 
Slagtervogn,  og  syv 
af  Kosakkerne,  be- 


Mantshursk  Familie  venter  paa  Toget. 

væbnede  til  Tænderne,  havde  taget  Plads  i  Vognen,  rullede  Toget 
videre,  som  om  intet  usædvanligt  var  passeret. 


Den  1 5.  Oktober. 

I  Middags  skulde  vi  have  været  i  Harbin.    Toget  er 

allerede  8  Timer  forsinket.  Vi  naar  vel  dertil  i  Løbet  af  Nat- 
ten   

Jeg  glæder  mig  til  at  gøre  et  Par  Dages  Ophold  i  dette  Knude- 
punkt for  den   mantshurske  Jærnbane.    Mine   Medrejsende  giver 


360  IGENNEM  MANTSHURIET 


mig  haarrejsende  Skildringer  af  det  tøjlesløse  Liv,  som  leves  i 
denne  By.  Alle  er  de  dog  imponerede  af  den  Fart  og  Voldsom- 
hed, hvormed  Byen  er  vokset  op. 


ØSTENS  SAN  FRANCISKO. 

Harbin,  den  i6.  Oktober. 

Der,  hvor  Jærnbanen  fra  Mantshuriet  til  \'ladivostok  skærer 
den  mægtige  Flod  Sungari,  laa  der  en  lille  Kineserby,  som  hed 
Hulan.  Paa  Kineserbyens  Ruiner  er  der  nu  vokset  en  By  op, 
som  har  alle  mulige  Betingelser  for  at  blive  Mantshuriets  Hoved- 
stad. Den  ligger  ved  en  meget  stor  og  sejlbar  Flod,  ved  Tvær- 
banen igennem  Mantshuriet  og  paa  det  Sted,  hvorfra  Jærnbanen 
Syd  paa  til  Port  Arthur  udgaar.  Grunden  til  Stadens  Storhed 
blev  lagt  i    1898,  da  man  begyndte  at  bygge  Jærnbanen. 

De  første  Nybyggere  var  Ingeniører  og  Officerer.  Ingeniørerne 
kom  for  at  anlægge  Jærnbanen  ud  til  tre  Sider  fra  dette  Knude- 
punkt, og  Officererne  kom  for  at  forsvare  Ingeniørerne  til  alle 
mulige  Sider,  hvorfra  Hungusere  og  Boksere  og  andre  Røvere 
forsøgte  at  plyndre  de  hvide  Ofre,  som  de  sandsynligvis  allerede 
paa  Forhaand  havde  delt  imellem  sig. 

Røverne  kom  imidlertid  frygtelig  tilkort.  De  havde  sikkert 
aldrig  hørt,  at  der,  hvor  en  Kosak  træder,  gror  der  ikke  Græs 
mere.  I  Stedet  for,  at  de  kom  til  at  dele  de  hvide  Mamds  Guld, 
var  det  dem  selv,  der  blev  delte  paa  langs  eller  tværs,  eftersom 
det  henholdsvis  var  Kosakkernes  Sabler  eller  Bødlernes  Sværd, 
der  foretog  Partering. 

Interessant  er  det  at  høre  Folk,  som  har  fulgt  Udviklingen  fra 
den  første  Dag,  fortælle  om,  hvorledes  Harbin  voksede:  >'Naar 
vi  vaagnede  om  Morgenen,  fandt  vi  et  Hus,  hvor  der  om  Aftenen 
stod  et  Træ<',  paastod  en  Fribytter  af  en  Ingeniør.  —  Folk  kom 
dalende  ned  fra  Himlen,"  sagde  en  Officer.  \'ed  Floden  voksede 
der  Jærnbanemateriel  op  fra  den  ene  Dag  til  den  anden.  Loko- 
motiver fra  Belgien  og  Skinner  fra  Odessa  havnede  her  midt  inde 
i  Hjærtet  af  Mantshuriet.  Skibene,  som  slæbte  Materiellet  fra 
Evropa   til  Østen,    lossede   det  nemlig  i  Madivostok,    hvorfra  det 

blev   transporteret   pr.  Jærnbane   til   Khabarovsk   og   dernæst   ad 
Amur  og  Sungari  pr.  Floddamper  her  til. 

Harbin  blev  Knudepunktet  for  Bygningen  af  den  mantshurske 
Jærnbane.  Dens  Storhed  var  givet  fra  første  Øjeblik.  Overingeni- 
øren, den  berømte  Jugovitsh  —  som  jeg  forøvrigt  har  Introduktion 
til  —  opslog  sin 
Bolig  her,  omgivet 
af  en  Hær  af  Inge- 
niører, og  den  rus- 
sisk-kinesiske Bank 
anlagde  en  Filial  i 
dette  »Østens  San 
Francisko«,  ikke 
just  for  Ingeniører- 
nes Skyld,  thi  de 
brugte  deres  Penge 
saa  hurtig,  detjente 
dem  —  somme  Ti- 
der ogsaa  forinden 
—  men  af  Hensyn 
tildestoreHandels- 
huse,  som  grund- 
lagdes. Hoteller 
voksede  op,  baade 
store  ogsmaa,  baa- 
de med  og  uden 
Utøj  havde  jeg  nær 

sagt,        men       uden  Russisk  officer  forlader  sin  tjarnison  i  Mantshuriet. 

denne  Tilgift  tror 

jeg  dog  ikke,  man  finder  dem  i  Harbin,  lige  saa  lidt  som  man 
finder  noget  Hotel  uden  en  Flok  uanstændige  Damer  til  Gæster- 
nes Fornøjelse.  Gader  anlagdes.  Pladser  blev  jævnede,  Klipper 
blev  sprængte  bort,  og  da  Østens  San  Francisko,  lige  saa  lidt  som 
i  sin  Tid  Vestens,  i  Længden  kunde  undvære  Kvinder,  har  en 
entreprenant  Mand  oprettet  en  »Cafe  Chantant  ,  hvor  Ingeniørerne, 
der  tjener  mange  Penge,  og  Officererne,  der  tjener  færre,  og  Æven- 
tyrerne,   der  tjener  mere  end  baade  Ingeniørerne  og  Officererne 

tilsammen,  kan  faa  Rynkerne  glattede  ud  og  blive  af  med  alt  det 
Mammon,  som  i  Virkeligheden  ikke  har  nogen  Værdi  for  en  rigtig 

Fribytter  uden  i  Selskab  med  glade  Kvinder 

I  Aaret  1900  havde  Harbin  12,000  Indbyggere;  nu  har  Staden 
vel  30 — 40,000.  Af  disse  er  flere  Hundreder  Japanere  og  2 — 300 
Tyskere,  Resten  er  Russere.  Af  Englændere  og  Amerikanere  er 
der  slet  ingen.  Udenfor  den  evropæiske  By  ligger  Kineserbyen 
paa  det  gamle  Hulans  Plads  med  ca.  40,000  Indbyggere. 


Nytaarsløjer  i  Kineserbyen. 

Den  17.  Oktober. 

Et  Liv  saa  gudsforgaaende  som  det,  der  leves  i  Har- 
bin, har  jeg  aldrig  set.  Sidestykket  hertil  fmdes  kun  i  San  Fran- 
ciskos  alier  vildeste  Guldgraverperiode  og  i  iste  Mosebogs  19. 
Kapitel 

Aldrig  har  jeg  set  Mage  til  »Leben«.  Sodoma  maa  have  været 
fæl,  siden  der  ikke  fandtes  ti  retfærdige  i  Staden,  men  Harbin  er 
værre,  thi  i  Sodoma  var  dog  Loth  og  hans  Hustru,  som  undgik 
Ødelæggelse,  men  i  Harbin  er  der  sikkert  ikke  én,  som  vil  gaa 
Ram   forbi,   hvis   det  pludselig  skulde  begynde  at  regne  Ild  og 

Svovl  ned  fra  Himlen.  Hunguserne  og  Bokserne  og  de  andre 
Røvere  har  Kosakkerne  vel  faaet  drevet  en  Snes  Verst  bort  fra 
Jærnbanelinien  og  Harbin,  men  Ro  og  Orden  i  selve  Byen  har 
Kosakkerne  ikke  formaaet  at  opretholde,  saa  lidt  som  det  i  sin 
Tid  lykkedes  at  indføre  denne  kostelige  Vare  i  Kaliforniens  Guld- 
graverbyer. Muligvis  gør  Kosakkerne  sig  heller  ikke  synderlig  Ulej- 
lighed for  at  opretholde  Ordenen,  da  de  jo  er  selvbestaltet  Politi, 
og  det  i  Virkeligheden  tilkommer  Kineserne.  Maaske  er  det  ogsaa, 
fordi  de  indser  det  umulige  i  at  bringe  Orden  i  denne  Suppedas, 
at  de  foreløbig  lader  Tøjlesløsheden  tumle  sig  og  Gudsforgaaen- 
heden  slaa  til  Skaglerne. 

Og  Guderne  skal  vide,  man  benytter  sig  af  Friheden.  Hvis 
jeg  skildrede  Livet  paa  det  Hotel,  hvor  jeg  bor,  vilde  min  Dag- 
bog rødme.    Det  er  et  eneste  dampende  Bakkanal  Døgnet  rundt. 

Der  fmdes  ikke  mange  Mennesker,  som  ikke  gaar  med  Revol- 
ver i  Lommen,  enten  det  saa  er  Damer  eller  Herrer  eller  purunge 
Drenge,  og  her  paa  Byens  bedste  Hotel  har  jeg  —  efter  vel- 
menende Folks  Raad  —  min  Revolver  liggende  paa  Sengebordet 
om  Natten.  Man  gaar  ikke  ud  efter  Mørkets  Frembrud  uden  mindst 
to  i  Følge,  helst  er  man  flere,  og  man  færdes  nødig  udenfor  de 
største  og  mest  oplyste  Gader. 

Overingeniør  Jugovitsh  har  stillet  to  Kosakker  til  min  Dispo- 
sition, saafremt  jeg  vil  færdes  i  Byen  eller  Omegnen  ved  Nattetid, 
og  Kunst  &  Alters,  som  fornylig  har  oprettet  Filial  her,  og  til 
hvilket  jeg  ogsaa  er  anbefalet,  har  givet  mig  en  af  sine  bedste 
Mænd  til  Ledsager,  naar  som  helst  jeg  ønsker  det. 

Hver  Uge  foregaar  der  4 — 5  Mord  paa  aaben  Gade,  og  for 
nogle  Dage  siden  blev  to  Mænd  ved  højlys  Dag  skudte  ned  i 
deres  egen  Butik,   hvorefter  Morderne  stak  af  med  Pengekassen. 

Cafe  Chantant'en  er  Samlingssted  for  Harbins  Fribyttere,  og 
Fribyttere  er  alle  her,  Oldinge  er  der  ingen  af  og  af  Børn  kun 
faa  —  endnu  da 

Selvfølgelig  maatte   ogsaa   jeg  ind   paa  den  grufulde 

Varieté  i  Aftes.  Størsteparten  af  Publikum  bestod  af  Officerer  og 
Ingeniører,  som  efter  en  Maaneds  Tjeneste  ude  i  Landet,  hvor 
der  saa  sandelig  ikke  maa  være  muntert  at  leve,  var  kommen  træk- 
kende som  Fluer  efter  et  Lys  ind  til  Hovedstaden  i  nogle  Dages 

Permission.  Sammen  med  Kammerater  eller  tilfældige  Bekendte 
havde  de  turet  rundt  fra  Hotel  til  Hotel,  fra  Kippe  til  Kippe, 
hvor  der  var  blevet  spillet  og  drukket  og  tumlet  og  brølt,  af  og 
til  vel  ogsaa  sendt  en  Revolverkugle  efter  en  næsvis,  og  i  Op- 
løsningstilstand var  Selskabet  nu  naaet  til  Varietéen,  blandt  hvis 
kalkede  Yndigheder  fra  al  Verdens  gemytlige  Lande  de  nu  satte 
de  sidste  Kræfter  til  i  Svir  og  Skraal.    Det  summede  om  Ørene 


^  ■ 

Mantshursk  Køretøj. 


med  mange  Tungemaal  paa  en  Gang,  det  knaldede  med  Eder  af 
en  Kaliber,  som  vilde  faa  Gæsterne  i  Antwerpens  Sømandskipper 
til  at  synke  i  Knæ,  og  Guldet  svømmede  i  Champagne,  som  drev 
fra  de  smaa  Borde  ned  i  Skødet  paa  de  silkeraslende  Variétédamer. 

En  ung  Mand  morede  sig  kongeligt  ved  at  smøre  'Damerne« 
Champagne  i  Ansigtet  med  Rubelsedler  og  derefter  belønne  de 
skønne  for  at  have  forskaffet  ham  denne  uhørte  Glæde  ved  at 
stikke  Sedlerne  i  deres  Strømper. 

Det  er  langt  fra  noget  ukendt  i  Harbins  Analer,  at  unge  Æven- 
tyrere  har  sat  flere  Tusind  Rubler  til  paa  én  Aften  paa  Varietéen. 

Det  kunde  være  interessant  at  faa  at  vide,  hvad  Kineserne  og 
Landets  indfødte  tænker  om  de  ny  Herrer,  som  er  kommen  til 
Landet.  Uden  Tvivl  betragter  de  de  hvide  som  nogle  Fandens 
Karle.  Saa  meget  Guld  har  Kineserne  aldrig  før  set  flyde,  og  at 
de  faar  Lyst  til  ogsaa  at  faa  lidt  med,  kan  man  ikke  fortænke 
dem  i naa,  de  kan  for  saa  vidt  jo  være  lige  saa  beret- 
tigede til  at  profitere  af  Fribytternes  Tøjlesløshed  som  Varieté- 
damerne.  Og  saa  skyder  eller  stikker  de  en  Aftenstund  en  om- 
taaget  Herre  ned  og  render  med  hans  Penge. 

Saaledes  har  Sodomas  Aand  bredt  sig  fra  de  hvide  til  de  gule. 
Opium  og  Hirsebrændevin,  det  saakaldte  Chanchin.  har  paa  For- 
haand  nedbrudt  Mantshuriets  Befolkning.  Nu  kommer  Degene- 
rationen fra  de  hvide  til.  Kineserne  kan  spise  nok  saa  meget 
Ginseng  —  som  de  tilskriver  foryngende  og  manddomsstyrkende 
Egenskaber  — ,  de  vil  dog  ubehjælpelig  glide  ned  ad  Bakke.  Og 
endskønt  man  ikke  kan  drage  Sammenligning  hverken  aandelig 
eller  legemlig  mellem  Mantshurerne  og  Indianerne,  er  der  vel 
næppe  Tvivl  om,  at  ligesom  Amerikas  oprindelige  Befolkning  ved 
Brændevin  og  Krudt  er  blevet  arm  og  svag,  vil  Mantshuriets  ind- 
fødte blive  ødelagt  ved  de  fremmedes  Indtrængen,  navnlig  naar 
man  ser  hen  til,  hvilket  Sodoma  Landets  fremtidige  Hovedstad 
allerede  er  omdannet  til. 


Den  19.  Oktober. 

I  Morgen  forlader  jeg  »Østens  San  Francisko    

Det  er  besynderligt  nok,  men  jeg  føler  mig  virkelig  tiltrukken 
af  denne  Røverrede.  Der  er  i  dette  Steds  Brydning  imellem  Kul- 
tur og  Naturtilstand,  i  denne  Hensætten  til  Civilisationens  Over- 
drev, noget  besnærende,  som  et  fuldstændig  ordnet  borgerligt  Sam- 
fund slet  ikke  kender.  Hertil  kommer,  at  jeg  er  bleven  mødt  med 
den  største  Venlighed  fra  saavel  Autoriteter  som  Privatpersoner, 
og  at  Harbin  har  Skønheder,  som  er  saa  sjældne  og  ejendomme- 
lige, at  ogsaa  de  lokker  og  drager  den,  der  en  Gang  er  bleven 
fortrolig  med  denne  Fribytterby  og  det  Liv,  som  leves  deri. 

Naar  jeg  om  Aftenen  gaar  en  Tur  op  over  den  høje  Jærn- 
tanebro  over  Sungari,  der  er  mindst  dobbelt  saa  bred  som  Themsen 

ved  London  Bridge,  og  kaster  et  Blik  ud  over  det  som  af  en 
gylden  Ørkentaage  overhvælvede  Land,  eller  ser  den  gule  Flod 
som  en  kæmpemæssig  Guldorm  sno  sig  bort  i  Landskabet,  ser 
Kineserdjunkerne  med  deres  maleriske  Sejl  i  hele  Flaader  glide 
langsomt  ned  ad  Strømmen  og  ser  den  fremtryllede  By  tænde 
Lys,  da  bliver  jeg  stærkt  grebet  af  dette  Landskabs  flade  Uende- 
lighed, af  dets  vidunderlige  Ro  og  besynderlige  Farvepragt. 


\'adested  ved  Sungari. 


Og  naar  jeg  da  fra  denne  ophøjede  Ro  begiver  mig  ind  i 
Byen,  hvor  Husene  skyder  op  som  Paddehatte,  hvor  Revolverne 
knalder  i  Sidegaderne,  hvor  Mandfolk  ligger  døddrukne  midt  paa 
Hovedgaden,  og  andre  brølende  Individer  anstrænger  sig  for  at 
naa  til  samme  Standpunkt,  hvor  den  mest  Fanden-i-voldske  Løs- 
sluppethed  er  sat  til  Højbords,  og  hvor  unge  Mænd  visker  Varieté- 
damer  med  Rubelsedler  i  Ansigtet  —  saa  glæder  jeg  mig  over, 
hvor  henrivende  forskelligt  Livet  dog  former  sig. 

Det  vilde  ellers  heller  ikke  være  værd  at  leve 

HUNQUSERNE. 

Zizikar,  den  21.  Oktober. 

Det  er  næsten  imod  min  Vilje,  at  jeg  har  tilbragt  et  Døgn  i 
denne  gamle  Kineserby,  vistnok  Mantshuriets  største.  Der  siges 
i  hvert  Fald,  at  den  skal  have  over  70.000  Indbyggere. 

Kaptajn,  Baron  H.,  en  fintdannet,  meget  intelligent  og  nobel 
russisk  Officer,  som  jeg  allerede  i  Harbin  har  gjort  Bekendtskab 


G.uiilc   1  cnipli. 


Zi/.ik.i 


med,  var  i  Gaar  med  samme  Tog  som  jeg  fra  Harbin  og  hertil. 
Han  skulde  inspicere  Garnisonen,  der  ligger  ved  Jærnbanen.  Den 
kinesiske  By  ligger  5 — 6  Kilometer  fra  Banen. 

Ved  den  fjerde — femte  Station  fra  Harbin  blev  jeg  atter  Vidne 
til  en  af  de  sædvanlige  Begivenheder,  at  en  Kosakafdeling  kom 
slæbende  med  nogle  fangne  Hungusere,  hvorved  jeg  kom  i  Snak 
med  Baronen  om  disse  Røverbander  og  den  ikke  ubetydelige  Rolle, 
de  har  spillet  under  Ruslands  Fremtrængen  i  Mantshuriet. 

Det  viste  sig  snart,  at  jeg  ikke  kunde  være  kommet  til  nogen 
bedre  Mand,  thi  Baron  H.  er  en  af  de  første  Officerer,  som  blev 
sendt  til  Mantshuriet,  og  med  særlig  Interesse  har  han  netop  fulgt 
Røveruvæsenet.    Fra  ham  har  jeg  altsaa  de  Oplysninger,  som  jeg 

her  flygtigt  noterer  ned.    Ham  var  det  ogsaa,  der  forledte  mig  til . 
at  tilbringe  et  Par  Dage  her  i  Zizikar,  ja,  han  næsten  korporlig 
holdt   mig  tilbage,    da   han   nok  kunde  mærke,    jeg  havde  meget 
mere  Lyst  til  at  komme  hjemefter  end  til  endnu  en  Gang  at  gøre 
Ophold  i  en  gammel  Kineserrede. 

Hunguserne  har  huseret  i  Mantshuriet  lige  saa  længe,  Kine- 
serne har  været  Herrer  her,  og  disse  fuldstændig  organiserede 
Røverbander  havde  vel  faaet  Lov  til  at  brede  sig  yderligere,  saa- 
fremt  Russerne  ikke  nu  forsøgte  at  skaffe  en  lille  Smule  Orden 
og  navnlig  af  Hensyn  til  deres  Jærnbane  forsøgte  at  sætte  en  Stop- 
per for  Hungusernes  Røverier  og  Overfald. 

At  V'erden  ikke  tidligere  har  hørt  noget  om  Hunguserne,  lig- 
ger altsaa  kun  deri,  at  den  kinesiske  Regering  har  ladet  dem 
husere,  som  de  havde  Lyst  til,  og  at  ingen  Mennesker,  forinden 
Russerne  trængte  ind  i  Landet,  har  interesseret  sig  for  Mantshu- 
riet. Ja,  selv  jeg  har  været  af  den  samme  Anskuelse  som  de  fleste 
andre,  at  de  hungusiske  Røvere,  som  Russerne  stak  ud  ved  alle 
mulige  og  umulige  Lejligheder,  var  fabrikerede  til  at  stikke  Stor- 
magterne Blaar  i  Øjnene.  Hver  Gang  Spørgsmaalet  om  Russernes 
Rømning  af  Mantshuriet  kom  paa  Dagsordenen,  havde  den  russiske 
Regering  nemlig  altid  Svaret  paa  rede  Haand:  »Ja,  Godtfolk! 
Naar  vi  kan  være  sikre  paa  at  have  vor  Bane  i  Fred  for  Hun- 
guserne, skal  vi  med  Glæde  trække  os  tilbage.« 

Og  rundt  om  i  Verden  sagde  man  og  trak  paa  Smilebaandet: 
»Fandens  Karle,  de  Russere!  Laver  de  nu  ikke  der  paa  staaende 
Fod  hele  Flokke  af  imaginære  Røvere  til  at  stikke  Stormagternes 
Diplomater  i  Øjnene  blot  for  at  trække  Tiden  ud  og  sætte  sig  saa 
fast  i  Mantshuriet,  at  ingen  tilsidst  gider  spørge  mere  og  Landet 
ganske  lempelig,  som  saa  mange  andre  Landsdele  i  det  russiske 
Kæmperiges  Yderkanter,  glider  over  i  Rusland  uden  Sværdslag, 
uden  Blodsudgydelse  blot  ved  fine  Næsers  og  stærke  Hænders 
Hjælp.« 

De  Telegrammer,  som  med  korte  Mellemrum  underrettede  Ver- 
den om,  at  nu  var  den  By  bleven  overfaldet  af  Hungusere,  nu 
var  saa  og  saa  mange  fredelige  Mennesker  bleven  plyndrede  og 
dræbt,  og  nu  var  Jærnbanen  paa  det  og  det  Sted  bleven  ødelagt 

af  Røverne,  ansaa  man  som  stammende  fra  samme  Fabrik  som 
de  imaginære  Røvere. 

Men  efter  at  jeg  nu  har  set  Mantshuriet,  maa  jeg  indrømme, 
at  der  baade  er  Hungusere  og  Røvere  og  Mordbrændere  og  Vold- 
tægt og  Jærnbaneødelæggelse  og  alt  det  andet,  som  følger  med, 
og  at  Russerne  lige  saa  gærne  straks  kunde  sprænge  Jærnbanen 
i  Luften  med  Dynamit  som  at  forlade  Mantshuriet. 

Justitsen  i  Mantshuriet  staar  forøvrigt  paa  et  aparte  Stand- 
punkt i  Øjeblikket.  Da  Russerne  nemlig  overfor  Verden  kun  er 
Gæster  her,  er  Kineserne  endnu  Herrer  i  Landet,  og  Domstolene 
er  kinesiske.  Fængslerne  er  kinesiske,  og  de  russiske  Kosakker 
har  intet  andet  at  gøre  end  at  beskytte  Jærnbanen  og  fange  Rø- 
verne, som  derefter  afleveres  til  Kineserne.  Disse  besørger  saa 
Resten.  Og  villige  Redskaber  som  Kineserne  er  i  Russernes  Hæn- 
der, udfylder  de  deres  Del  af  Arbejdet  til  fuld  Tilfredshed,  d.  v.  s. 
de  lader  de  mindre  Forbrydere  langsomt  pine  ihja^l  i  Fængslerne 
og  kapper  Hovederne  af  de  større. 

Baron  H.  fortæller  mig  bl.  a.  følgende  om  den  Maade,  hvorpaa 
det  kinesiske  Politi  fanger  Tyve: 

Naar  en  Russer  anmelder  et  Tyveri  til  det  kinesiske  Politi,  er 
det  selvfølgelig  en  Æressag  for  dette  at  skaffe  Forbryderen  til  Veje. 
Da  Politiet  imidlertid  hverken  er  saa  energisk  eller  saa  kløgtigt, 
at  det  kan  faa  fat  i  den  rigtige  Tyv,  slaar  de  en  Aftenstund  en 
Klo  i  den  første  bedste  Landsmand,  helst  én,  som  de  har  lidt 
udestaaende  med,  og  meddeler  næste  Morgen  triumferende  til  Rus- 
serne: »Nu  har  vi  Tyven!«  I  Løbet  af  fjorten  Dage  er  den  ulyk- 
kelige uskyldige  enten  pint  ihjæl  i  Fængslet  her  i  Zizikar  eller 
over  alle  Bjærge,  hvis  han  har  haft  Penge  nok  til  først  at  betale 
det  bestjaalne  Beløb  med  og  dernæst  til  Bestikkelse  af  en  halv 
Snes  piskebærende  Retfærdighedsvogtere. 

Fængslet  i  Zizikar  er  berygtet  over  hele  Mantshuriet.  Hvilke 
Nederdrægtigheder  og  Skændselsgærninger  der  er  foregaaet  inden- 
for dets  graa,  skumle  Mure,  kan  intet  Menneske  forestille  sig. 

Til  dette  Fængsel  bliver  Hunguserne  fortrinsvis  sendte,  og  efter 
at  Røverne  i  nogen  Tid  har  siddet  og  vansmægtet  i  Fængslet,  hvor 
de  baade  sulter  og  tørster  og  mishandles  paa  en  fuldkommen 
umenneskelig  Maade,  bliver  de  en  skønne  Dag  henrettede  i  Over- 

Rosenberg:  Sibirien.  2t 

værelse  af  russiske  Officerer,  som  skal  være  Vidne  til,  at  Retfær- 
digheden sker  Fyldest,  og  af  enhver  som  helst  anden,  der  har  Lyst 
til  at  være  med  til  det  blodige  Skuespil. 

1  Begyndelsen,  da  Russerne  var  kommen  til  Mantshuriet,  var 
Besøget  ved  disse  Masseslagtninger  meget  stort,  men  Interessen 
er  stærkt  dalende,  thi  Henrettelser  er  snart  saa  dagligdags  Begiven- 
heder, at  ingen  længere  gider  løbe  efter  dem. 

Hvis  jeg  vilde  blive  en  Uge  her  i  Zizikar,  har  Baronen  lovet 
mig  en  Henrettelse.  Den  kinesiske  Øvrighed  har  nemlig  meddelt 
ham,  at  der  ikke  er  Plads  til  flere  Hungusere  i  Fængslet,  og  at  man 
hurtigst  maa  have  kappet  Hovedet  af  en  Snes  Stykker.  Desværre 
maa  jeg  renoncere  paa  Henrettelsen,  thi  jeg  skal  være  i  Køben- 
havn om  en  Maaned.  Men  den  Skildring,  Baronen  har  givet  mig 
af  det  blodige  Skuespil,  er  saa  malende,  at  den  næppe  kunde  blive 
bedre,  om  jeg  havde  set  en  Henrettelse  med  egne  Øjne. 

Lige  udenfor  Byen,  paa  den  aabne  Slette  foregaar  Ekseku- 
tionen. Fangerne  føres  til  Henrettelsesstedet  lænkede  eller  i  Træ- 
bøjler, som  slutter  nøjagtig  til  Hænder  og  Fødder,  og  som  kun 
lige  tillader  dem  at  flytte  Benene.  De  er  halvfulde  af  Hirse- 
brændevin, og  inden  de  gaar  ind  i  Evigheden,  naa'r  de  at  blive 
omtrent  døddrukne,  da  de  endnu  faar  stukket  et  Par  Snapse  ud 
af  Bødlen  og  hans  Haandlanger,  der  gærne  vil  staa  sig  godt  med 
Delinkventerne,  for  at  disse  ikke  i  Himlen  eller  Helvede,  eller 
hvor  nu  en  Hungus  ender,  skal  gøre  dem  Skade. 

Bødlen  er  en  fæl  Herre.  Jeg  har  haft  den  Ære  at  hilse  paa 
denne  berømte  Mand  i  Fængslet.  Hans  højpandede  Ansigt  var 
stærkt  markeret  og  havde  den  samme  brunliggrønne  Patina  som 
en  gammel  kinesisk  Bronce.  Han  var  iført  en  lang,  blaa  Kappe 
og  viste  mig  med  Stolthed  det  lange,  tunge,  barberknivskarpe,  af- 
stumpede Sværd,  hvormed  han  i  Tidernes  Løb  havde  kappet  Ho- 
vedet af  adskillige  Hundrede  Landsmænd. 

Midt  paa  Pladsen  anbringes  Fangerne  paa  Knæ,  den  ene  en  halv 
Snes  Fod  bag  ved  den  anden.  Af  Hensyn  til  de  russiske  Officerer 
og  Ingeniører,  som  er  Amatørfotografer,  tages  der  ved  Placeringen 
Hensyn  til,  om  der  falder  den  rette  Belysning  over  Ensemblet. 
Rundt  om  Delinkventerne,  saa  nær,  at  Næserne  lige  kan  gaa  fri, 
naar  Bødlen  svinger  sit  Sværd  bagud,  samler  Tilskuerne  sig. 

Afhugningen  af  Hovederne  begynder  med  den  bageste  af  de 
knælende.  Uden  nogen  som  helst  P'ormaliteter  smøger  Bødlens 
Medhjælper  Frakken  til  Side  fra  Delinkventens  Nakke,  Bødlen 
sætter  en  Kridtstreg  for  at  markere  Stedet  imellem  to  Halshvirvler, 
Medhjælperen  griber  fat  i  Fangens  Haarpisk  og  haler  med  denne 
Hovedet  fremefter,  og  en— to— tre— tju !  suser  Bødlens  Hakkekniv 
med  en  ved  utallige  tidligere  Henrettelser  tilegnet  Øvelse  tværs 
igennem   Halsen.    Der  høres  en   Lyd,   som   naar  en  Slagterøkse 


En  Henrettelse. 


gaar  igennem  en  Oksesteg,  og  i  næste  Sekund  triller  der  et  piske- 
prydet  Hoved  hen  i  Græsset,  medens  en  hovedløs  Krop  synker 
sammen.  Det  hele  er  et  Øjebliks  Sag.  Her,  hvor  man  altid  hen- 
retter en  masse,  kan  man  ikke  gøre  et  stort  Nummer  af  en  saa 
simpel  Sag  som  at  gøre  en  Hungus  et  Hoved  kortere. 

Saa  kommer  Turen  til  den  næste!  En  Kridtstreg,  et  Ryk  i 
Pisken,  et  Sus  og  en  Knagen  som  af  en  Slagterøkse,  og  Hoved 
Nr.  2  triller  hen  ad  Græsset. 

De  fulde  Røvere,  til  hvem  Turen  skal  komme,  betragter  med 
sløve  Miner  deres  Lidelsesfællers  Henrettelse.  Der  er  ikke  det 
ringeste  Spor  af  Frygt,  Anger  eller  Lidelse  at  se  i  deres  Mongol- 

fjæs.    Naar  Bødlen  gør  et  ekstra  flot  Hug,  kan  det  godt  falde  en 
af  dem  ind  at  udbryde:  »Det  gjorde  du  s'gu  godt,  min  Far!« 

Naar  Hovedet  er  kappet  af  Halvdelen  af  F'orbryderne,  er  det 
meget  almindeligt,  at  et  Par  af  de  russiske  Officerer  indstiller 
Henrettelsen  et  Øjeblik  for  at  tage  et  Par  »snapshots«.  En  yndig 
Gruppe  —  hvoraf  man  kan  se  et  Eksemplar  paa  Billedet  —  bliver 
saa   stillet   op   ligesom   Kongresmedlemmer  efter  en   Festmiddag, 


En   -yndig«  Gruppe. 

Bødlen  danner  Midtpunktet  med  et  afhugget  Hoved  i  den  ene 
Haand  og  Sværdet,  dryppende  af  Blod,  i  den  anden,  i  Forgrunden 
anbringes  saa  malerisk  som  muligt  Kroppene  og  Hovederne  af  de 
allerede  henrettede,  og  i  Baggrunden  ser  man  de  knælende,  som 
venter  paa  at  blive  ekspederede.  Billedet  indrammes  af  Tilskuere, 
der  ser  lige  saa  glade  ud  som  Skovgæster  en  Søndag  Eftermiddag. 
Naar  Officererne  saa  har  faaet  forsynet  et  Par  Plader  med 
disse  Søndag-Eftermiddags-Fornøjelser  i  Mantshuriet,  fortsættes  Ret- 
færdigheden, indtil  Sletten  svømmer  i  Blod,  hvori  Hoveder  med 
fortrukne  Miner  og  Kroppe  med  forvredne  Lemmer  stikker  op 
som  Øer  i  det  røde  Hav. 

Domstolene  i  Mantshuriet  kender  ingen  Grænser  for,  hvor 
haardt  en  Hungus  bør  straffes.  Ikke  blot  i  Livet,  men  ogsaa  efter 
Døden  forfølges  han. 

Efter  en  Henrettelse  i  selve  Kina  overleveres  det  parterede 
Legeme  til  Slægtningene,  som  faar  Lov  til  at  sy  Stumperne  sam- 
men, for  at  den  ulykkelige  ikke  i  det  andet  Liv  skal  være  evig 
fordømt  til  at  gaa  rundt  og  lede  efter  sit  Hoved.  Kun  forlanger 
den  kinesiske  Øvrighed,  at  Hovedet  paa  en  henrettet  skal  sys 
fast  med  Nansen  den  forkerte  Vej  —  sandsynligvis  for  at  man  hel- 
ler ikke  i  det  andet  Liv  skal 
kunne  tage  Fejl  af  en  Røver  og 
et  ærligt  Menneske. 

Men  i  Mantshuriet  tillader 
Øvrigheden  ikke  en  Hungus  at 
tage  sit  Hoved  med  i  Evigheden, 
end  ikke  naar  Næsen  vender  den 
gale  Vej.  Hunguserhovederne 
hænges  nemlig  efter  Henrettel- 
sen op  i  Bure  i  Træerne,  medens 
de  hovedløse  Legemer  puttes  i 
Jorden.  Ognaarmanved,  hvilken 
frygtelig  Forsmædelse  det  er  for 
en  Kineser  ikke  at  faa  sit  Hoved 

med  i  Graven,  kan  man  forstaa  den  Gysen,  der  gaar  igennem 
Folket  ved  Synet  af  Hunguserhovederne,  som  overalt  ses  hænge 
og  dingle  i  Træerne. 

Paa  mig  gør  disse  Hoveder  et  modbydeligt  Indtryk,  og  jeg 
maa  sige,  det  er  hverken  Glæde  eller  Stolthed,  som  fylder  mig, 
hver  Gang  jeg  mindes  om,  at  den  Vej,  Civilisation  og  Kultur  har 
taget  ind  igennem  Mantshuriet,  markeres  af  Menneskehoveder,  som 
hænger  og  dingler  i  Træerne 


HungLiserhoveder  ophængte  i  et  Træ. 


Den  25.  Oktober. 

Det  kinesiske  Kronland  Mantshuriet  er  allerede  om- 
skabt til  en  russisk  Provins!  Russerne  er  Herrer  her!  De  for- 
lader aldrig  Landet! 


HJEMAD. 


SELV  i  Japan,  hvor  Farvepragt  og  Stemningsrigdom,  Jordens 
mest  lovpriste  Natur  og  største  Solskinssjæle  omgav  mig,  selv 
i  Japan  længtes  jeg  imod  Sibirien. 

De,  til  hvem  jeg  sagde  det,  forstod  mig  ikke,  og  da  jeg  meget 
hurtig  opgav  at  lægge  Vejen  hjem  over  Amerika,  faldt  Folk  i 
Forbavselse  over,  at  jeg  kunde  lade  en  saa  god  Lejlighed  til  at 
gøre  Rejsen  »Jorden  rundt«  slippe  mig  ud  af  Hænderne. 

Af  mange  Grunde  længtes  jeg  efter  at  gense  Sibirien,  dette 
uendelige,  alvorlige,  frie,  stolte  Land,  som  havde  taget  min  Kær- 
lighed. Jeg  glædede  mig  til  at  se  det  i  Vinterens  gnistrende  hvide 
Dragt,  som  jeg  havde  set  det  i  Foraarets  farverige  Blomsterflor 
og  i  Sommerens  berusende  Frodighed;  jeg  vilde  for  ingen  Pris 
undlade  at  se  det  igen,  fordi  de  mange  forskelligartede  Indtryk, 
jeg  havde  modtaget  under  et  kort  Ophold  i  Japan  og  Korea,  havde 
draget  som  et  Slør  for  mine  Øjne,  og  endelig  behøver  jeg  ikke 
at  skjule,  at  det  morede  mig  at  være  den  første,  som  gjorde  Turen 
Peking — København  i  et  Aandedrag. 

Nu,  da  jeg  sidder  velbeholden  hjemme  og  ser  tilbage  paa  denne 
24  Dages  Jærnbanerejse,  forekommer  den  mig  saa  mærkelig  som 
en  Drøm,  med  sine  stadig  skiftende  Indtryk,  sine  mange  smaa 
Oplevelser,  sine  ejendommelige  Mennesker  og  sine  Ubehagelig- 
heder, og  selv  denne  sidste  Hjemtur  igennem  Sibirien  staar  der- 
for nu  for  mig  i  Erindringens  gyldne  Skær,  endskønt  den  første 
Del  af  Rejsen,  fra  Peking  til  Grænsestationen  Manshuria,  var  saa 
rig  paa  Besværligheder  som  en  vild  Rose  paa  Torne.  Men  de 
kendte  Steder,  jeg  saa'  igen,  de  gamle  Venner,  som  modtog  mig, 
hvor  jeg  kom  frem,  og  den  sibiriske  Vinters  vidunderlige  Skønhed 
kastede  Glans  derover. 

Og  saa  at  det  bar  hjemefter! 

En  sollys  Efteraarsmorgen  forlod  jeg  Peking. 

Langsomt  gled  den  mishandlede  Kejserstads  graa  Mure  ud  i 
Horisonten.  Staden,  som  paa  Frastand  ligner  en  Kæmpesarkofag, 
svandt  ind,  saa  den  tilsidst  ikke  var  større  end  en  Barnekiste,  og 
et  Øjeblik  efter  følte  jeg  mig  godt  paa  Vej  til  København. 

Godt  paa  Vej !  Ja,  det  vil  sige,  endnu  kørte  jeg  ganske  vist 
mellem  Kinesere,  og  jeg  havde  vel  omkring  2000  danske  Mil  og 
20 — 30  Dages  Jærnbanerejse  tilbage  —  men  jeg  vidste,  at  hver 
Dags  Rejse  vilde  bringe  mig  ca.  100  Mil  nærmere  Hjemmet. 

Rig  paa  Erfaring  fra  min  første  Rejse  i  Mantshuriet  havde  jeg 
forsynet  mig  med  en  Ladning  Konserves,  Pelse,  Puder  etc,  jeg 
havde  trukket  i  Taalmodighedens  Harnisk  og  var  fattet  paa  alle 
Ubehageligheder.  Og  dog  blev  den  første  Del  af  Hjemrejsen  en 
Tortur.  De  første  8  Dage  var  en  Række  af  Tilskikkelser,  der  synes 
skabte  alene  med  den  Hensigt  at  ødelægge  Humøret  for  de  rej- 
sende, som  havde  Mod  til  allerede  i  Efteraaret  1902  at  benytte 
Banen  fra  Peking  Nord  paa  igennem  den  af  Bokserne  hjemsøgte 
Landstrækning. 

Der  fandtes  en  Togplan,  men  ingen  rettede  sig  derefter,  og 
ingen  Mennesker  vidste  Besked  —  Togpersonalet  allermindst. 
Timevise  Forsinkelser  hørte  til  Dagens  Orden,  og  af  og  til,  naar 
Lokomotivføreren  trængte  til  en  Dram,  eller  Togføreren  havde 
faaet  Kig  paa  et  Par  Fasaner,  stoppede  vi  midt  paa  den  vide 
Slette,  hvor  ingen  andre  end  Vorherre  kunde  kontrollere,  hvoraf 
Forsinkelserne  kom. 

Den  første  Dag  naaede  Toget  til  Shanhaikvan.  Saa  gik  det 
ikke  videre  før  næ^ste  Morgen. 

Jeg  havde  allerede  belavet  mig  paa  at  blive  Natten  over  i 
Jærnbanekupéen,  da  jeg  fik  opspurgt,  at  der  i  Byen  var  et  Gæst- 
giversted, som  tilhørte  to  Grækere.  »Hotellet-,  som  de  to  sort- 
smudsede Herrer  tillod  sig  at  kalde  det,  var  imidlertid  ikke  hygge- 
ligere end  en  siciliansk  Kro,  Maden  var  kun  spiselig  for  en  meget 
sulten,  og  Sengen  var  fyldt  med  Utøj  og  Halm  og  stod  i  Køkke- 
net. Men  Maden  gled  ned,  og  Mokkaen,  som  de  to  sortsmudsede 
opvartede  med  bagefter,  mindede  mig  om  Grækenland  og  nogle 
af  de  lykkeligste  Perioder  i  mit  Rejseliv;  Kong  Georg  med  hele 

sin  Familie,  som  hang  i  Olietryk  paa  Væggen,  smilede  saa  hygge- 
lig hjemligt  til  mig,  og  da  jeg  samlede  alt  det  Nygræske  sammen, 
som  jeg  kunde,  og  begyndte  at  snakke  med  Værterne  paa  deres 
Modersmaal,  omfavnede  de  mig  og  kaldte  mig  deres  Ven  og  raabte 
»Zito!  for  Hellas  og  for  Kongen  og  for  Danmark  og  for  me- 
get mere. 

Alle  Folk  kom  ind  fra  Gaden  —  hver  eneste  af  dem  lignede 
en  siciliansk  Røver  —  og  Grækerne  gjorde  mæ'gtige  Forretninger. 

Al  Verdens  Tungemaal  summede  i  det  lave,  tilrøgede  Rum, 
og  langt  hen  paa  Natten  blev  jeg  i  Guldstol  baaret  ud  i  min  Halm- 
seng i  Køkkenet. 

Næste  Morgen,  da  jeg  skulde  videre,  saa  jeg,  hvilket  honnet 
Selskab  jeg  havde  været  i  om  Aftenen.  Man  havde  nemlig  kun 
stjaalet  en  Plaid  og  en  lille  Haandtaske  fra  mig. 

Andendagens  Aften  naaede  jeg  Niatshvang.  hvor  jeg  modtog 
den  opbyggelige  Meddelelse,  at  det  var  umuligt  at  komme  videre 
før  næste  Formiddag,  men  hvornaar  Toget  gik,  syntes  ingen  at 
vide.  Jeg  spurgte  en  Kineserboy  paa  Hotellet,  og  han  var  meget 
klogere  end  alle  de  andre,  jeg  havde  spurgt. 

»Hvis  Herren  vil  holde  Øje  med  de  lange  Støvler,  som  Sol- 
daten pudser  derhenne,  kan  De  aldrig  komme  for  sent.  Støvlerne 
tilhører  nemlig  en  russisk  General,  som  skal  med  Toget.« 

En  Køreplan  i  Form  af  et  Par  lange  Støvler  havde  jeg  endnu 
ikke  set,  men  den  var  fuldkommen  paalidelig,  thi  da  Soldaten  gik 
for  at  aflevere  de  blankpudsede  langskaftede,  forlod  jeg  Hotellet, 
og  kom  ogsaa  i  god  Tid  til  Toget,  endskønt  det  havde  holdt  tre 
Kvarter  færdig  til  Afgang,  da  Generalen  ankom  til  Stationen. 

Fra  Inkoi  gik  det  saa  endelig  videre  —  en  hel  Time  i  Træ^k 
—  saa  var  der  s  Timers  Ophold,  og  5  Døgn  efter  Afrejsen  fra 
Peking  befandt  jeg  mig  paa  den  mantshurske  Hovedlinie  i  en 
anden  Klasses  Kupé,  som  lignede  et  Laanekontor,  stank  som  en 
Svinetønde  og  var  fyldt  som  en  Sardindaase.  Paa  en  Hylde 
oppe  under  Loftet  redte  jeg  mit  Natteleje,  og  jeg  tager  hellere 
3  Dages  Vand  og  Brød  end  jeg  genoplever  de  3  Døgn,  inden  vi 
naaede  Harhin,  hvor  jeg  atter  maatte  skifte  Tog.  Her  blev  For- 
holdene allerede  noget  bedre,  jeg  fik  en  nogenlunde  ordenlig  Plads 
og  Rejseselskabet  steg  nogle  Procent  i  \'ærdi,   men  først  da  jeg 

naaede  Sibiriens  Grænse,  følte  jeg  mig  halvvejs  paa  civiliseret 
Grund,  og  for  mig  laa  nu  den  Verden,  som  jeg  glædede  mig  til 
at  gense. 

Fire  Døgn  varer  Rejsen  fra  Mantshuriets  Grænse  til  Baikal- 
søen,  i  alle  disse  fire  Døgn  behøver  man  ikke  at  skifte  Tog. 
Vagonerne  er  gode,  og  paa  Stationerne  er  der  gode  Buffeter.  Til 
alle  disse  Behage- 
ligheder, som  jeg  i 
Mantshuriet  gan- 
ske havde  maattet 
give  Afkald  paa, 
kom  nu  Glæden 
over  Landet,  jeg 
fo'r  igennem. 

Transhaikalien 
er  en  af  Jordens 
skønneste  Egne. 
StortskaareterLan- 
det  ikke,  og  vilde 
Skønheder  ser  man 
sjældent;  men  det 
er  ubetraadt  af 
Mennesker,  ube- 
rørt af  Civilisati- 
onen og  jomfrue- 
lig yndefuldt  og 
friskt.  Blødt  teg- 
nede Bjærge  klæd- 
te med  Skov  som 

et  Broderi  med  Sting,  blødt  glidende  Floder  under  stejle  Bredder, 
Bjørn  og  Ulv  og  Hjort  og  Vildsvin  i  de  uendelige  Cederskoves 
store  Stilhed  og  enkelte  spredte,  halvvilde  Nomader  med  deres 
Faareflokke  —  saaledes  er  Landet. 

En  ophøjet  Ro  og  Fred  hviler  over  det,  griber  den  fremmede, 
som  fra  sit  Kupévindue  Dag  efter  Dag  stirrer,  uden  at  træ^ttes,  ud 
over  Bjærgene,  Skovene  og  den  uberørte  Natur.  Paa  mig  gjorde 
Gensynet  det  dybeste  Indtryk.    Alle  de  mange  Minder,  som  knyt- 


hn  h.iiv  1  lines  Ophold  i  Mantshuriet. 

tede  sig  til  mit  Ophold  i  disse  Egne,  dukkede  frem,  afklarede  og 
forskønnede,  jeg  hilste  Landet  som  en  gammel,  sten-alvorlig  Ven, 
og  Vennen  var  blevet  endnu  skønnere  end  sidst  og  havde  faaet 
hvidt  Skæg,  thi  Rim  og  Sne  laa  blødt  og  gnistrende  i  det  skære 
Solskin  over  alle  Bjærge. 

Den  natlige  Sejlads  over  Baikalsøen,  der  rejste  sig  som  en 
kogende  og  sydende  Jættegryde,  pisket  op  af  Sorma,  har  jeg  alle- 
rede skildret  i  Slutningen  af  Afsnittet  om  mit  tre  Ugers  Ophold 
ved  Søen  paa  Udturen,  og  da  jeg  om  Morgenen  ankom  til  Irkutsk, 
for  hvilken  den  indianske  Sommer  endnu  havde  en  Solskinsdag 
tilovers,  var  ethvert  Spor  af  Nattens  Strabadser  forsvundet,  og 
Glæden  over  at  se  de  gamle  Venner  holdt  mig  i  Aande,  indtil  jeg 
Kl.  3  samme  Nat  gik  videre  med  Exprestoget  til  Moskva. 

For  8  Dage  indlogerede  jeg  mig  i  det  samme  Tog.  Jeg  havde 
været  saa  heldig  at  faa  en  Kupé  for  mig  selv  og  gjorde  mig  det 
hyggeligt,  ligesom  Passagerer  i  en  Amerikapaket. 

Vi  var  kun  i6  Passagerer,  tilhørende  6  forskellige  Nationer. 
3  var  Damer,  af  hvilke  én  var  Ruslands  bedste  Billedhuggerinde. 
Og  naar  vi  allesammen,  paa  nær  en  gammel  Gnavpotte  af  en  Eng- 
lænder og  en  svagelig  Dame,  samledes  i  Restavranten,  i  Ryge- 
og  Udsigtskupéen  bag  i  Toget,  eller  i  en  af  de  smaa,  hyggelige 
Saloner  for  at  musicere,  spille  Skak  eller  konversere,  følte  vi  os  som 
én  stor  Familie,  endskønt  det  af  og  til  kneb  med  at  fmde  et  Sprog, 
der  kunde  være  Generalnævner.  Kom  vi  til  en  større  Station,  pak- 
kede vi  os  i  Pelsværk  og  legede  »Tag-fat«  op  og  ned  ad  Perronen. 

Den  sibiriske  Vinter  bredte  sig  i  sin  ubeskrivelige  Skønhed  og 
Friskhed  rundt  om  os.  Det  frøs  en  Snes  Grader  udenfor,  men 
vort  Tog  var  lunt  og  hyggeligt  som  en  gammel  Bedstemoderstue. 

Hvor  jeg  kom  frem,  mødte  jeg  gamle  Venner,  som  modtog  mig 
paa  Banegaarden  for  at  aflevere  Fotografiplader  og  Bagage,  som 
de  havde  været  saa  venlige  at  opbevare  for  mig,  og  for  at  faa  en 
Hilsen  med  til  Hjemmet. 

Sjettedagen  efter  Afgangen  fra  Irkutsk  passerede  Toget  Grænse- 
støtten mellem  Asien  og  Evropa,  og  to  Dage  senere  dukkede  Rus- 
lands gamle  Kroningsstads  gyldne  Kupler  frem  for  ude.  ikke  med 
et  »Farvel!«  men  med  et  »Paa  Gensyn!«  skiltes  vi  i6  Passagerer 
som  gode  Venner. 

Den  sidste  Del  af  Hjemrejsen  lagde  jeg  over  St.  Petersborg- 
Berlin,  og  endnu  med  Kinesere  og  Russere,  Sibiriens  endeløse 
Snemarker  og  Kremls  Kupler  i  Øjnene  vaagner  jeg  en  Morgen  i 
Gedser. 

Det  er  altid  med  en  ejendommelig  højtidsstemt  Følelse,  jeg 
betræder  Danmarks  Jord  efter  flere  Maaneders  Fraværelse.  De 
fleste,  der  rejser, 
kender  sikkert  den- 
ne Følelse.  Aldrig 
kan  jeg  lade  være 
med  at  beundre  det- 
te Land,  altid  slaar 
det  mig  i  Møde,  hvor 
højt  kultiveret  det 
er,  hvor  stærk  og 
sund  dets  Befolk- 
ning og  hvor  godt 
her  er  atvære,  trods 
megen  Smaatskaa- 
renhed,  meget  Snæ- 
versyn og  meget 
unyttigt  Kævl. 

I  den  tidlige 
Morgenstund  kom- 
mer en  kæmpestor, 

ung  Landmand  med  Moskvas  Kreml. 

sin  Hund  og  sit  Ege- 
spir  ned  til  Toget  for  at  lægge  et  Brev  i  Postkassen.   Saadan  en 
Skikkelse  og  saadan  en  Sundhed,   ikke  en  Gang  saadan  en  jæ^vn 
Mand,   som   kan   skrive   sine   Breve   selv,   har  jeg  set  i  syv  Maa- 
neder. 

Det  morer  mig  at  sidde  i  Kupéen  og  høre  paa,  hvad  Folk 
snakker  om.  Én  har  vædret  i  Berlin,  en  anden  i  Paris,  én  har 
revet  sig  løs  fra  sin  Forretning  i  fem  Dage,  og  en  anden  har  for- 
ladt sin  Familie  i  fjorten.  Glæ^den  over  den  lille  Forfriskning  er 
almindelig,  men  nu  glæder  de  sig  over  at  skulle  hjem.  Nogle 
taler  om  Døgnets  Hændelser,  som  jeg  slet  intet  kender  til. 

Saa  henvender  en  af  de  medrejsende  pludselig  Ordet  til  mig 
paa  denne  indladende,  hyggelige  Maade,  som  er  saa  god  dansk 
Skik: 

—  »Hvor  kommer  De  fra?« 

Og  i  næste  Sekund  har  jeg  fem  Par  af  Forbavselse  store  Øjne 
rettede  imod  mig,  da  jeg  svarer: 

—  »Fra  Peking!« 

